
Mis pattu olen ma küll teinud, 

et nõnda nuheldakse mind? Ei ole mul 

nüüd enam poega! Olgu neetud 

see, kes selles süüdi! Tahad reisida? 

Sul saadan selleks hobuse! 

Monsieur Thomas 

Sa palusid, mu kallis sõber, et ma osa sellest jõudeajast, millega saatus on õnnistanud mu 
eluõhtut, pühendaksin nende raskuste kirjapanemisele, mis kabasid mind eluhommikul. 
Mälestus noist seiklustest — nagu Sa heaks arvad neid nimetada — on 'tõepoolest jätnud mu 
hinge keeruka segu vahelduvast rõõmust ja valust, kuid sellele liitub veel sügav tänutunne ja 
austus inimsaatuste juhtija vastu, kes viis mind noorpõlves läbi paljude ohtude ja vaevade, 
selleks et rahu, millega ta on õnnistanud mu pika elu loojangut, tunduks mälestuste ja 
kontrastide tõttu seda meeldivam. Ma ei kahtle ka põrmugi Sinu sagedastes väidetes, et neile, 
kes armastavad kuulata vanamehe jutustusi endistest aegadest, leidub nii mõndagi huvitavat ja 
kütkestavat juh-tumustes, mida ma läbi elasin rahva hulgas, kes on nii veidralt primitiivne 
oma elukorralduse ja kommete poolest. 

Pea siiski meeles, et 'lugu, mida jutustab üks sõber ja kuulab 'teine, kaotab paberile panduna 
poole oma võlust, ja et jutustus, mida jälgitakse huviga, kuulates selle häält, kes kõike seda ise 
läbi on elanud, ei tundu enam sugugi nii huvitavana, kui seda loetakse kabineti vaikuses. Kuid 
Sinu suhteline noorus ning tugev tervis tõotavad Sulle pikemat iga kui võib tõenäoliselt osaks 
saada 

Su sõbrale. Peida siis need lehed seniks kusagile oma kirjutuslaua salalaekasse, kuni meid 
lahutab sündmus, mis võib juhtuda iga hetk ja mis kindlasti peab juhtuma juba lähemate, 
kõige lähemate aastate jooksul. Kui meid lahutatakse selles maailmas — et võiksime kunagi 
kohtuda paremas, nagu ma loodan, — siis pead Sa arvatavasti oma lahkunud sõbra mälestust 
kallimaks kui see väärt on; ja küllap leiad siis neis üksikasjades, mida ma nüüd otsustan 
paberile usaldada, ainet nukrateks, kuid meelepärasteks mõtisklusteks. Teised pärandavad 
oma südamesõpradele portreesid, mis kujutavad nende väliseid jooni, mina aga annan Sinu 
kätte tõetruu koopia oma mõtteist ja tundeist, oma voorustest ning nõrkustest, kindlas 
lootuses, et mu nooruse meeletused ja kangekaelne tormakus leiavad sedasama heatahtlikku 
mõistmist ning andestamist, mis Sinu poolt nii sageli on osaks saanud mu küpse ea 
eksimustele. 

Üks eelis, mida ma näen paljude teiste hulgas, pöördudes oma memuaarides (kui tohin neile 
lehtedele anda nii aukartustäratava nimetuse) kalli ning lähedase sõbra poole, on see, et võin 
neist välja jätta mõned üksikasjad, mis antud juhul pole vajalikud, mis aga võõrast inimest 
hoiaksid lugemisel paratamatult liiga kaua eemal sellest, mis mul on öelda huvitavamat. Kas 
peaksin ma Sind siis seepärast tüütama, et oled praegu minu «võimuses», et mu ees on tint ja 
paber ning mu käsutuses ohtrasti aega? Ometi ei julge ma lubada, et ma ei kuritarvita seda nii 
kiusatuslikku võimalust kirjutada enesest ja oma muredest, isegi sel juhul, kui tuleb juttu 
asjaoludest, mida Sina tunned sama hästi kui ma ise. 

Kui me ise oleme nende sündmuste kangelased, millest jutustame, ei hooli me ahvatleva 
jutustamiskire sunnil pahatihti kuulajaskonna ajast ega kannatusest, ja parimad ning 
targimadki on alistunud selle kire võlule. Mul tarvitseb vaid Sulle meenutada ainulaadset 
näidet Sully' memuaaridega — selle haruldase ja omapärase väljaandega, mida Sina 
(raamatusõbra naiivse edevusega) 

kangekaelselt eelistad tollele väljaandele, milles neile on antud tavaline korralik 
memuaaridevorm. Mina aga leian, et esimene on huvitav ainuüksi selle poolest, et ta näitab 
kujukalt, kuivõrd isegi nende memuaaride autori taoline suur mees võib kannatada nõrkuse all 
end tähtsaks teha. Kui ma õigesti mäletan, valis too auväärne peer ning suur riigimees välja 
tervelt neli aadlikku oma lähedalseisjaist ning tegi neile ülesandeks kirja panna tema elu 
sündmused pealkirja all: «Mälestused tarkadest ning kuninglikest, riiklikest, perekondlikest, 
poliitilistest ja sõjalistest tegudest, mis on toime pandud Henri IV poolt» ja nii edasi. 


Kogunud kokku materjalid, andsid need väärikad kroonikud oma isanda elu tähtsamaid 
sündmusi kirjeldavatele memuaaridele jutustuse vormi, milles pöörduti tema enda poole in 
prop-ria persond. Ja nõnda, selle asemel et jutustada oma elulugu kolmandas isikus, nagu tegi 
seda Julius Caesar, või esimeses isikus, nagu teeb seda enamik neid, kes võõrastetoas või 
kabinetis hakkavad omaenda jutustuse kangelaseks, nautis Sully peent, kuigi veidrat lõbu: 
lasta oma sekretäre jutustada tema elusündmustest, olla ise kuulajaks, ent samal ajal ka kogu 
raamatu kangelaseks — ja arvatavasti autorikski. See võis küll olla suurepärane vaatepilt: 
eksminister istub pidulikult baldahhiini all, ise pulksirge tärgeldatud krookkrae ja 
kinninööritud kuue tõttu, ja kuulab oma e!ukx> koostajate deklameerimist; need aga seisavad 
tema ees paljastatud peadega ja teatavad tähtsalt: «Hertsog ütles nii ja nii, hertsog mainis seda 
ja seda; niisugune oli Teie Hiilguse arvamus selles tähtsas küsimuses, selline oli Teie salajane 
nõuanne kuningale tollel teisel juhul.» Kõiki neid asjaolusid tundis kuulaja kindlasti palju pa- 
remini kui nemad ja enamikku neist olid nad võinud teada saada ainult hertsogilt endalt. 
Mina ei ole küll just nii naeruväärses olukorras kui suur Sully, aga siiski oleks veider, ikui 
Frank Osbaldistone hakkaks Will Treshamile formaalselt aru andma oma sündimisest, 
kasvatusest ja positsioonist ühiskonnas. Seepärast võitlen ma nii hästi kui suudan meie 
ajalooline väärtus, kuigi nad ei ole täiesti usaldatavad. In propria persona — tema enda isikus 
(lad. k.). 

7 

kihelkonna arhivaari P. P. ahvatluste vastu ning püüan jätta Sulle jutustamata seda, mida Sa 
juba tead. Aga mõningaid asjaolusid pean ma Sulle siiski meelde tuletama, sest kuigi Sa olid 
nendega varemalt hästi tuttav, on nad aja jooksul võinud ununeda; pealegi etendasid need 
väga olulist osa minu saatuse edaspidisel kujunemisel. 

Kindlasti mäletad Sa hästi mu isa, sest Sa tundsid teda juba lapsepõlvest saadik, kuna Sinu isa 
oli osanikuks meie kaubamajas. Kuid vaevalt võisid Sa teda näha tema paremais aastais, ajal, 
millal vanadus ja põdurus polnud veel jahutanud tema lülist ettevõtlikkust ja ärivaimu. Kui ta 
oleks pühendanud selle teovõimsa tarmukuse ja terava tähelepanuvõime, mida ta rakendas 
oma kaubanduslikus tegevuses, teaduse arendamisele, oleks ta kindlasti olnud vaesem, aga 
võib-olla niisama õnnelik. Ent kaubandusliku edu tõusudes ja mõõnades on ometi midagi 
kütkestavat seiklusteotsija jaoks, isegi olenemata kasulootusest. Kes asub sõudma sellel 
heitlikul merel, peab evima tüürimehe osavust ning meresõitja meelekindlust; aga 
sellegipoolest võib ta sattuda karile ning hukkuda, kui õnnetuuled tema purjedesse ei puhu. 
See pingeline valvelolek koos paratamatu riskiga, sagedane ning kohutav teadmatus: kas 
võidab ettenägelikkus juhuste mängu või ajab kuri saatus nurja ettevaatlikud arvestused — 
kõik see nõuab vaimu- ning hingejõudude täit rakendamist, ja nii pakub kaubandus kõiki 
õnnemängu võlusid, toomata seejuures kõlbelist kahju. 

Kaheksateistkümnenda sajandi alguses, kui ma taeva abiga olin saanud kahekümne aastaseks, 
kutsuti mind äkki Bordeaux'st tähtsais asjus isa juurde. Ma ei unusta kunagi meie esimest 
kõnelust. Sa mäletad kindlasti, kui napisõnaliselt, järsult ning isegi tõredalt ta tavatses 
lähedalseisjaile väljendada oma tahet. Tundub, nagu näeksin teda veel praegugi vaimusilma 
ees — tuofev ning rühikas, samm sirge ja kindel, pilk terane ja läbitungiv, nägu, millele 
mured on jõudnud juba künda vagusid — ja nagu kuuleksin tema juttu, milles ei olnud kunagi 
liigseid sõnu, ning tema häält, milles vahetevahel kõlas karmust, kuigi ta seda ise hoopiski ei 
tahtnud. 

Hüppasin postihobuse seljast maha ja ruttasin kohe 


isa tuppa. Ta sammus nurgast nurka rahulikus ning sügavas mõtiskluses, mida ei suutnud 
häirida isegi minu saabumine, ehkki olin ta ainus poeg, keda ta pealegi polnud näinud neli 
aastat. Viskusin ta käte vahele. Kuigi ta polnud õrnatundeline, oli ta siiski armastav isa, ja 
tema tumedais silmis välgatas pisar, kuigi ainult hetkeks.' 

«Dubourg kirjutab mulle, et ta on sinuga rahul, Frank». 

«Olen õnnelik, sir .. .» 

«Minul aga on vähem põhjust õnnelik olla,» katkestas isa ja istus kirjutuslaua taha. «Sellest 
on mul kahju, sir.» 

««Olen õnnelik» ja «mul on kahju», — need sõnad, Frank, ütlevad enamasti vähe või mitte 
midagi. Siin on su viimane kiri.» . 

Ta võttis selle välja teiste kirjade vahelt, mis olid punase paelaga kokku seotud, hoolikalt 
korraldatud ning järjestatud. Seal siis oligi mu vaene läkitus, mille olin kirjutanud mulle tol 
ajal kõige südamelähedasemal teemal ning koostanud väljendeis, mis minu arvates pidid kui 
mitte just veenma, siis vähemalt kaastunnet äratama, — seal siis oligi, ma kordan veel; mu 
vaene läkitus — mitmesuguste ärikirjade vahel, mis olid lahutamatult seotud mu isa 
igapäevase tegevusega. Pean tahes-tahtmata endamisi naeratama, kui meenutan toda 
solvumist ja haavatud edevust, mida tundsin, nähes oma protestikirja (mille kirjutamisel, 
kinnitan Sulle, olin näinud tublisti vaeva) tõmmatavat välja kaubapakku-misteadete, arvete 
ja kogu selle tavalise pudi-padi hulgast, mis moodustab kaupmehe kirjavahetuse, nagu ma 
tookord mõtlesin. Minu arvates oleks niisugune tähtis kiri (ma ei söandanud isegi mitte 
enesele lisada: «ja nii hästi kirjutatud kiri») väärinud kindlasti erilist kohta ning hoopis 
tähelepanelikumat kohtlemist kui tavalised ärikirjad. 

Kuid isa ei märganud mu rahulolematust. Ja muide — ta poleks sellest hoolinudki, kuigi oleks 
märganud. Ta jätkas, hoides kirja käes: «See on sinu kiri möödunud kuu kahekümne 
esimesest 

kuupäevast, Frank, milles sa mulle teatad,» isa luges otse mu kirjast, «et sellises üli- 

tähtsas küsimuses, nagu elutee ning kutseala valik, annab minu isalik headus sulle kindlasti 
kui mitte rohkem, siis vähemalt õiguse keelduda; et sul on ikummu-ta-matuid — nimelt 
«kummutamatid» on siin kirjutatud (sooviksin, muide, et su käekiri oleks selgem: et 
tõmbaksid t-dele kriipsud ja teeksid "-idele korralikud silmused) — kummutamatuid 
vastuväiteid minu poolt esitatud plaanidele. Samal teemal on siin veel palju juttu, mis võtab 
enda alla tublisti neli lehekülge, kuigi seda oleks võinud kokku suruda kõigest nelja ritta, kui 
sa oleksid vähegi hoolinud selgest ja täpsest väljendusviisist. Sest lõppude lõpuks ütled sa, 
Frank, siin ikkagi ainult seda, et sa ei taha toimida nii, nagu mina soovin.» 

«Mitte et ma ei taha, sir, vaid et ma käesoleval juhul ei saa nii toimida.» 

«Sõnadest on minu juures väga vähe abi, noormees,» lausus mu isa, kelle järeleandmatus oli 
alati ühendatud täieliku rahu ja enesevalitsemisega. «Ei saa» võib ju olla viisakam väljendus 
kui «ei taha», kuid seal, kus ei ole moraalset võimatust, tähendavad nad ühte ning sama. Aga 
ma ei poolda kiirustamist, me arutame seda asja pärast lõunat. Owen!» 

Ilmus suuräri «Osbaldistone ja Tresham» pearaamatupidaja Owen, kellel ei olnud veel neid 
hõbedasi kähar-juukseid, mida Sina ikka austasid, sest ta oli siis alles veidi üle viiekümne, aga 
ta kandis sama või täpselt samasugust helepruuni ülikonda, samu pärlhaHe siidsukki, sama 
hõbepandlaga kravatti, samu plisseeritud batistkätiseid, mida ta võõrastetoas laskis langeda 
kätele, kontoris aga keeras hoolikalt varrukate alla, et nad ei määrduks tindiga, mida ta iga 
päev rohkesti tarvitas, — ühe sõnaga seesama väärikas, soliidne, kuid heatahtlik Owen, kes jäi 
selliseks kuni surmani. 

«Owen,» ütles isa, kui lahike vanamees südamlikult mu kätt raputas, «te peate täna 
lõunastama koos meiega ja kuulama uudiseid, mida toob Frank meie sõpradelt Bordeaux'st.» 
Owen tegi temale nii omase jäiga kummarduse austuse ning tänutunde märgiks, sest kuna tol 
ajal rõhutati vahet ülema ja alama vahel meie ajale võõra teravusega,' tähendas selline kutse 
küllaltki olulist soosingut. 

Mulle jääb kauaks meelde too lõunasöök. Tundes sügavat erutust ning isegi teatud pahameelt, 
ei suutnud ma vestlusest osa võtta nii aktiivselt kui isa seda näis ootavat, ja vastasin liiga 
sageli vääriti küsimustele, millega ta mind ründas. Owen, kelles võitlesid austus oma patrooni 
ja armastus nooruki vastu, keda ta lapsena oli põlvedel kiigutanud, püüdis, nagu vaenlase 
poolt rünnatava rahva arglik, kuid innukas liitlane, leida õigustust igale mu vääratusele ja 
katta mu taganemisi. Need manöövrid aga, selle asemel et mind kaitsta, ainult õhutasid isa 
meelepaha, millest osa langes ka mu heale eestkostjale. Viibides Dubourgi majas ei olnud ma 
käitunud just päriselt nii nagu too ametnik, kes 

viis oma isal murest meeled segi, sest ärikirja asemel ta värsse tegi, 

aga tõtt öelda ei olnud ma külastanud kantorit ka sagedamini kui minu arvates oli just 
parajasti vaja, et kindlustada endale hea hinnangprantslaselt,meiefirmakaua-aegselt 
korrespondendilt, kellele isa oli teinud ülesandeks pühendada mind kaubanduse saladustesse. 
Tegelikult pöörasin ma seal peamise tähelepanu kirjandusele ja kehalistele harjutustele. Mu 
isa oli kaugel sellest, et laita püüet omandada sedalaadi vaimseid teadmisi ja füüsilisi oskusi. 
Tal oli küllalt kaine mõistus, et näha, kui hästi need inimest ehivad, ja ta sai aru, et need 
tõstavad paremini esile ja vääristavad isikut, kelleks ma tema soovi kohaselt pidin saama. 
Tema südamesooviks aga oli pärandada mulle mitte ainult oma varandus, vaid ka plaanid ja 
arvestused, mille varal ta lootis mulle määratud rikkalikku pärandit suurendada ning põliseks 
muuta. 

Armastus oma elukutse vastu oli motiiv, mida ta pidas kõige mõjuvamaks, kui ta mulle 
tungivalt soovitas käia sama teed, mille oli valinud tema; aga tal oli selleks veel teisigi 
põhjusi, millest ma sain teada alles hiljem. Oma plaanides oli ta tormakas, samal ajal aga osav 
ja julge, ning iga uus ettevõte andis talle õnnestumise korral tõuke — ja ka vahendid — 

uuteks tehinguteks. Näis, et ta tundis vajadust minna auahne vallutaja kombel üha edasi, 
saavutuselt saavutusele, peatumata selleks, et 

kindlustada võitude vilja, veel vähem selleks, et seda nautida. Kuna ta oli harjunud nägema 
kogu oma varandust kõikumas juhuse kaaludel ning oskas alati leida teid nende kallutamiseks 
enda kasuks, näis tema tervis aina paranevat, tema julgus ja aktiivsus üha kasvavat erutavates 
õnnemängudes, milles ta riskis kogu oma varaga. Selle poolest sarnanes ta meremehele, 
kes on harjunud trotsima nii laineid kui ka vaenlast ning kelle enesekindlus tõuseb alati tormi 
või iahingu eel. Ometi teadis ta, et aastad või ootamatu haigus võivad röövida tema tervise, ja 
seepärast püüdis ta kindlustada endale minu isikus abilise, kes võtaks üle tüüri, kui tema jõud. 
raugeb, ja juhiks laeva tema nõuannete ning näpunäidete järgi. Niisiis tõid isa-arrriastus ja 
kiindumus oma plaanidesse teda ühele ning samale otsusele. Kuigi ka Sinu isa paigutas oma 
kapitali meie ettevõttesse, oli tema ikkagi ainult «vaikiv osanik», nagu öeldakse äriringkon- 
dades. Owenil aga, kes oli oma aususe ja : rvuiamisosa-vuse tõttu hindamatu 
pearaamatupidaja, ;nlnud piisavalt teadmisi ega võimeid, et orienteeruda kogu firma 
juhtimise keerdkäikudes. Kui isa oleks pidanud äkki elust lahkuma, mis oleks siis saanud 
kogu tema plaa-nidemaailmast, kui tema poega poleks kasvatatud kaubanduslikuks 
Herakleseks, kes suudab võtta oma õlgadele raskuse, mille loovutab langev Atlas? Ja mis 
oleks saanud pojast endast, kui ta oleks end äkki leidnud võhikuna äritehingute labürindis 
ilma teadmiste lõngakerata sellest väljapääsemiseks? Kõigil neil otseselt väljendatud ja 
väljendamata jäetud põhjustel oli mu isa otsustanud, et mul tuleb hakata kaupmeheks, nagu 
seda oli tema; oma otsustes aga oli ta absoluutselt kõigutamatu. Kuid minuga oli ikkagi tarvis 
nõu pidada; mina aga olin teinud just vastupidise otsuse, mille juures ma püsisin temalt endalt 
päritud kangekaelsusega. 

Ma loodan, et minu tookordset vastuseisu isa soovidele vabandab mõningal määral asjaolu, et 
ma ei mõistnud täiesti, millele need soovid olid rajatud, ega seda, kui suurel määral sõltus 
nende täitumisest tema õnn. Kujutledes, et olen kindlustatud tulevikus suure pärandiga ja kuni 
selle saamiseni küllaldase kapitaliga äraelamiseks, ei tulnud mulle kordagi pähe, et ma 
peaksin ise 

nende hüvede kindlustamiseks töötama ja taluma kitsendusi, mis on vastumeelsed mu 
maitsele ja iseloomule. Isa ettepanekus nägin ma ainult soovi, et mina suurendaksin veelgi 
tema poolt kokkukuhjatud rikkusi. Pidasin end ise oma õnne sepaks ega uskunud, et võiksin 
täiustada seda õnne, suurendades varandust, mis minu arust oli juba niigi küllaldane, ja isegi 
enam kui küllaldane kõigiks tarvidusteks, mugavusteks ja valitud lõbustusteks. 

Ja niisiis, kordan veel, et kasutasin Bordeaux's oma aega teisiti kui seda oli kavandanud mu 
isa. Selle, mis tema arvates oli minu peamiseks eesmärgiks tolles linnas, olin ma kõiki teisi 
eelistades jätnud viimasele kohale ja oleksin ta meelsasti hoopis kõrvale jätnud, kui oleksin 
vaid julgenud. Dubourg, kelle suhted meie kaubamajaga olid küllaltki soodsad ja kes sai neist 
rohkesti kasu, oli liiga kaval poliitik selleks, et anda firma juhile tema ainsa poja kohta 
hinnangut, mis oleks tekitanud pahameelt nii minule kui ka isale. Samuti võis ta, nagu Sa 
peagi kuuled, taotleda oma isiklikku kasu, kui lubas mul silmist lasta need eesmärgid, mille 
saavutamiseks olin antud tema hoole alla. Oma käitumises ei astunud ma üle sündsuse ja 
korralikkuse piiridest, nii et selles suhtes ei saanudki ta anda mulle halba iseloomustust, isegi 
kui ta oleks seda tahtnud; võib-olla aga oleks see libe prantslane olnud niisama vastutulelik 
k*a sel juhul, kui ma oleksin endale lubanud halvemaid kalduvusi kui loidus ja vastumeelsus 
kaubandusliku tegevuse suhtes. Kuna raa tõepoolest kulutasin tubli osa ajast tema poolt 
soovitatud kaubanduslikele õpingutele, ei olnud ta põrmugi kade nende tundide pärast, mis 
ma pühendasin teiste, klassikalisemate teadmiste omandamisele, ega nurisenud minuga 
iialgi seepärast, et innustusin Cor-neille'st ja Boi!eau'st enam kui Postlethwayte'ist (oletades, 

et tema teos tol ajal juba eksisteeris ja et monsieur Dubourg oli võimeline hääldama tema 
nime) või Sava-ry'st või ükskõik millisest autorist, kes iganes on midagi kirjutanud 
kaubandusteaduse alal. Ta oli kusagilt leidnud mugava fraasi, millega ta lõpetas iga oma kirja 
minu kohta: «Frank on just selline poeg,» kõlas see, «millist võib soovida endale iga isa.» 

Mu isa ei norinud tialgi fraasi kallal, mis näis talle küllalt täpne ja väljendusrikas, ükskõik kui 
tihti seda ka korrati; ja isegi Addison poleks suutnud leida väljendit, mis oleks teda rohkem 
rahuldanud kui sõnad: «Teie kiri on kätte saadud, kaasasolevad arved tasutud vastavalt teie 
juhistele». 

Teades niisiis väga hästi, kelleks ta mind soovis kasvatada, ei kahelnud mr. Osbaldistone 
hetkegi Dubourg'i sageli korratud lemmikfraasis, et olen just see, kellena ta ihkas mind näha, 
— kuni ta ühel õnnetul tunnil sai mu kirja, milles ma ilukõneliselt ja üksikasjaliselt põh- 
jendasin oma keeldumist austavast kohast firmas ning kirjutuspuldist ja istmest pimeda 
kontoriruumi nurgas Crane Alley'l, istmest, mis oli kõrgem kui Owenil ja teistel ametnikel 
ning madalam ainult mu isa enda kolmejalgsest järist. Sellest hetkest alates ei klappinud 
enam miski. Dubourg'i aruanded näisid nüüd nii kaht-lastena, nagu oleks tema veksleid 
ähvardanud protesti-minek. Mind kutsuti kiiresti koju, kus sain juba kirjeldatud vastuvõtu 
osaliseks. 


II PEATÜKK 


Näen noormeest läbi: hakkan teda kahtlustama hirmsas pahes — poeesias. Kui ta tõepoolest 
on nakatunud sellesse logelejate haigusesse, siis ei ole tal enam mingit lootust sessinatses 
maailmas veel mõistlikku ametit pidada. Niipea kui ta hakkab värsse treima, tuleb temale kui 
korralikule kodanikule rist peale tõmmata — actum est! 

Ben Jonson, «Pärtlipäeva laat» 

Mu isa allutas oma meelepaha üldiselt täiuslikule enesevalitsusele ja väljendas viha väga 
harva sõnades, kui mitte arvestada teatavat kuiva ja turtsakat tooni nende suhtes, kes olid teda 
pahandanud. Iialgi ei laskunud ta ähvarduste ega käratseva riidlemiseni. Kõige jaoks oli tal 
oma süsteem ja igal juhul lähtus ta reeglist «teha, mis vaja», raiskamata seejuures sõnu. 
Seepärast kuulas ta ainult mõru muigega minu segaseid vastuseid kaubanduse seisukorra 
kohta Prantsus- 

maal ning jälgis halastamatult, kuidas ma vajusin üha sügavamale ja sügavamale aažio', 
tariifide, bruto, neto, juurde- ja mahahindluste salakavalasse võrku. Nii palju kui ma 
mäletan, sai ta õieti vihaseks alles siis, kui avastas, et ma ei oska täpselt seletada, millist 
mõju avaldab luidoori kursi langus krediidikäibele. «Kõige tähelepanuväärsem ajalooline 
sündmus kogu mu elus,» hüüdis isa (kes ometi oli olnud revolutsiooni2 tunnistajaks), 
ja tema ei tea sellest rohkem kui põrsas pühapäevasest päevast!» 

«Mr. Francis,» söandas Owen arglikul ja lepitaval toonu vahele poetada, «ei või olla 
unustanud Prantsuse kuninga poolt antud määrust 1. maist 1700. a., mis näeb ette, et 
kümme päeva pärast laenutähtaja möüdumist peab võlausaldaja nõudma... » 

«Mr. Francis,» katkestas teda mu isa, «suudab kahtlemata meelde tuletada kõik, mida teie 
heaks arvate talle lahkelt ette ütelda. Aga kuidas, pagana pihta, võis Dubourg seda lubada! ... 
Kuulge, Owen, mis mees on see tema vennapoeg Clement Dubourg, too mustajuukseline 
poiss meie kontoris?» 

«Üks arukamaid ametnikke kogu meie kaubamajas, sir. Lausa imekspandavalt arukas 
noormees oma aastate kohta,» vastas Owen, sest noore prantslase lõbusus ja viisakus olid 
võitnud ta südame. 

«Nii-nii, arvan, et tema Juba tunneb krediidikäibe saladusi. Dubourg on nähtavasti 
otsustanud, et minu läheduses peab olema vähemalt üks noormees, kes taipab midagi 
äriasjadest. Aga ma näen, kuhu ta sihib, ja ta peab selles veenduma, niipea kui vaatab 
bilansilehte. Owen, laske Clemenfi palk kuni järgmise palgapäevani ette maksta ja las ta 
purjetab tagasi Bordeaux'sse oma isa laeval, mis neil päevil merele läheb.» 

«Vallandada Clement Dubourg, sir?» küsis Owen vabiseval häälel. 


t Aažio — paberraha metallrahaks vahetamisel või valuuta vahetamisel võetav 
vahekasu (Tõik.). 
2 Revolutsioon — siin on mõeldud 88. a. parlamentlikku riigipööret, mida kodanlikud 


ajaloolased nimetavad «kuulsaks revolutsiooniks». Selle tulemusena tõugalt6i troonilt 
fanaatiline katoliiklane James II Stuart ja Inglise kuningakroon läks hollandi päritoluga 
William IL (Oranje Wilhelmi) kätte. 

«Jah, sir, sedamaid vallandada. Aitab juba sellestki, et meil on kontoris üks juhm inglane, kes 
igal sammul vääratab; oleks liig pidada seal veel nutikat prantslast, kes oskab neid vääratusi 
oma huvides ära kasutada.» 

Olin elanud küllalt kaua Grand Monargue' 1 riigis selleks, et kogu hingest põlata omavolilist 
võimutsemist, isegi siis, kui seda põlgust poleks minusse kasvatatud juba varasest 
lapsepõlvest saadik. Ma ei saanud vastuvaidlemata lubada, et süütut ja igati kiiduväärset 
noormeest karistataks oskuste omandamise eest, milliseid isa oleks soovinud näha minu 
juures. 

«Palun vabandust, sir,» ütlesin ma, kui mr. Osbal-distone oli lõpetanud, «kuid ma arvan, et on 
õiglane, kui kannan ise karistust oma õpingute hooletussejätmise eest. Mul ei ole mingit alust 
süüdistada monsieur Dubourg'i. Tema pakkus mulle enese täiendamiseks kõiki võimalusi, 
kuid ma ise kasutasin neid halvasti. Ja mis puutub Clement Dubourg'i... » 

«Mis puutub temasse ja sinusse, siis võtan ma tarvitusele niisugused abinõud, mida pean 
vajalikuks,» vastas isa. «See aga on sinust muidugi ilus, et võtad süü oma õlgadele, väga ilus, 
ei saa salata. Ma ei või siiski vana Dubourg'i õigustada,» jätkas ta Oweni poole pöördudes, 
«kui ta ainult pakkus Frankile võimalusi omandada vajalikke teadmisi, ilma et oleks jälginud, 
kas poiss neid võimalusi kasutab, või siis mulle teatanud, kui ta seda ei tee. Näete, Owen, 
noormekel on kaasasündinud õiglusetunnet, mis nii hästi sobib Briti kaupmehele.» 

«Mr. Francis,» ütles pearaamatupidaja talle omase viisaka peakallutusega, tõstes pisut 
paremat kätt — žest, mille ta oli omandanud harjumusest pista sulepea rääkimise ajaks kõrva 
taha, «mr. Francis nähtavasti mõistab kõigi moraalsete suhete põhimist printsiipi, suurt 
«kolme reeglit» eetikas. Las A teeb B-le seda, mida ta tahaks, et B teeks temale. Sellest on 
alati kerge tuletada vajalikku käitumisreeglit.» 

1 Grand Monargue -kuningas Louis XIV. 

Mu isa naeratas selle suur monarh (pr. k.), s. 0. prantsuse 
katse peale anda A 

eetika kuldsele 17 N 


N 
reeglile matemaatiline | 

vorm, kuid jätkas 

kohe. N 

«Sel kõigel pole 

tähtsust, Frank. Sa oled raisanud aega nagu poisike ja nüüdsest alates pead õppima elama 
nagu mees. Ma annan su mõneks kuuks Oweni . hoole alla, et sa teeksid tasa kaotatud aja.» 
Tahtsin vastata, kuid Owen tegi hoiatava žesti ja vaatas mulle otsa nii anuvalt, et jäin tahes- 
tahtmata vait. 

«Pöördume siis nüüd tagasi selle juurde,» jätkas isa, «mida sisaldas minu kiri möödunud kuu 
esimesest kuupäevast, millele sa saatsid järelemõtlematu ja ebarahuldava vastuse. Nii. Vala 
oma klaas täis ja anna pudel edasi Owenile.» 

Julgusest — või, kui tahad, jultumusest — ei ole mul kunagi puudust olnud. Vastasin kindlalt, 
et kahetsen, kui mu vastus oli ebarahuldav. Järelemõtlematu see igatahes ei olnud, sest olin isa 
suuremeelset ettepanekut viivitamatult ja igakülgselt kaalunud ning suure südamevaluga 
veendunud, et pean selle ikkagi tagasi lükkama. 

Isa puuris mind hetkeks oma terava pilguga, pööras selle aga kohe kõrvale. Kuna ta ei 
vastanud, arvasin, et olen kohustatud jätkama, mida ma ka tegin, kuigi mõninga 
kõhklemisega. Isa katkestas mind vaid napi-sõnaliste märkustega. 

«Ma ei saa pidada ühestki elukutsest rohkem lugu kui ärimehe omast, sir, isegi sel juhul, kui 
see ei oleks teie elukutse.» 

«Tõesti?» 

«See ühendab rahvaid, leevendab puudusi ja toob kõigile kasu; kogu tsiviliseeritud maailmale 
on see sama, mis eraelus igapäevane suhtlemine inimeste vahel, või pigemini sama, mis on 
õhk ja toit meie ihule.» 

«Noh, ja siis?» 

«Ja ometi, sir, leian ma, et pean jääma oma otsuse juurde loobuda sellest tööalast, mille jaoks 
mul on nii vähe eeldusi.» 

«Küllap ma juba hoolitsen selle eest, et sa need vajalikud eeldused omandaksid. Sa ei ole 
enam DubourgM külaline ega õpilane.» 

«Aga kallis sir, viga ei seisa ju õpetamises, vaid selles, et ma ise pole võimeline sellest kasu 
saama.» 

«Lollus! Kas sa pidasid päevikut, nii nagu ma soovisin?» 

«Jah, sir.» 

«Vahest suvatseksid selle siia tuua.» 

Päevik, mida sellisel viisil näha nõuti, oli päris harilik kaustik, mida ma pidasin isa soovitusel 
ja kuhu ma pidin sisse kandma igasuguseid andmeid, mida ma sain õpingute käigus. 

Nähes ette, et isa tahab neid märkmeid kontrollida, olin ma püüdnud hoolikalt üles tähendada 
just selliseid üksikasju, mida ta minu arvates pidi heaks kiitma; ent pahatihti oli mu sulg 
läinud oma teed, ilma et oleks eriti kuulanud mõistuse häält. Ja kuna päevik oli mul alati 
käepärast, juhtus ka seda, et ta pidi vastu võtma märkmeid, millel oli vähe tegemist kaubandu- 
sega. Nüüd andsin ma selle isa kätte härdas lootuses, et talle ei puutu silma midagi niisugust, 
mis suuren: daks tema meelepaha minu vastu. Oweni nägu, mis isa küsimuse puhul oli 
täiesti ilmetu, selgis kohe mu kärme vastuse peale ja lõi särama lootusrikkas naeratuses, kui 
tõin oma toast ja asetasin isa ette äriraamatuga sarnaneva, pigem laia kui pika kaustiku parki- 
mata vasikanahast köites, mis oli suletud vasksete lukkudega. Sellest õhkus midagi asjalikku, 
mis andis uut julgust mu heatahtlikule poolehoidjale. Ta lausa hiilgas heameelest, kui isa mu 
päevikut lehitsedes luges mõnda kohta valjusti ja pomises sinna juurde arvustavaid märkusi. 
«Konjakid — tünnides, ankrutes, ka vaatides — Nantesis 29, Vellesl väikestes vaadikestes 
Cognacis ja Rochelle'is 27, Bordeaux's 32. Täiesti õige, Frank. Lõivud tonnaažilt ja 
tollimaksud — vaata Saxby tabelid. — See ei ole hea, sa oleksid pidanud need sealt 


1 Velles — tolleaegne veinisort, saanud oma nime Prantsuse linnakese Velles'i järgi, kus 
seda veini toodeti. 

välja kirjutama — oleks jäänud paremini meelde. — Väljavedu ja sissevedu. Tollikviitungid 
vilja jaoks. Tollisertifikaadid. Lõuendid: Isinghami ja Genti. Kuivatatud kala: titling, cropling, 

lubjish — oleksid pidanud märkima, et need kõik lähevad ikkagi nimetuse alla «titling». Kui 
pikk on titling'?» 

Owen, nähes, et olen kimbatuses, riskis sosistada midagi, mille tähendusest ma õnneks aru 
sain. 

«Kaheksateist tolli, sir... » 

«Ja lubfish on kakskümmend neli — väga õige. Seda tuleb meeles pidada, kui kaupled 
Portugaliga. Aga mis see siis on? — Bordeaux on asutatud aastal... Trompeti kindlus — 
Gallienuse palee. — Nii-nii, ka see on muidugi õige. See on ju midagi musta kaustiku taolist, 
Owen, millesse on järjest, valimata sisse kantud kõik päevased toimetused: võlakustutused, 
tellimised, väljamaksud, sissetulekud, vekslite aktsepteerimi-sed, plaanid, volitused ja 
mitmesugused teated — kõik segamini.» 

«Et need hiljem korralikult ümber kirjutada ärižumnaali ja pearaamatusse,» vastas Owen. 
«Olen rõõmus, et mr. Francis on nii metoodiline.» 

Nägin, et arvamine minust tõusis nende silmis kiiresti, ja hakkasin kartma, et mu isa jääb selle 
tõttu veelgi kangekaelsemalt oma otsuse juurde teha minust kaupmees. Kuna aga minu otsus 
käis sellele risti vastu, hakkasin soovima, et ma poleks olnud — kasutades mu sõbra Oweni 
väljendust «— nii metoodiline. Kuid minu kartused selles suhtes osutusid enneaegseks, sest 
raamatu vahelt libises põrandale tindiplekkidega määrdunud leheke. Isa tõstis selle üles, 
katkestas Oweni jutu, kes parajasti soovitas kinnitada lahtised märkmed kliistriga, ja hüüatas: 
«Edwardi, Musta Printsi ' mälestuseks. Mis see siis on? Värsid! Taeva pärast, Frank, sa oled 
suurem tobu kui ma arvasin!» 

» Must Prints - Edward Walesi prints (1330-1370), keda hüüti ta soomusrüü värvi järgi 
Mustaks, oli inglise kuninga Edward III poeg. Koos isaga võitles ta Saja-aastases sõjas 
prantslaste vastu ning sai kuulsaks Crecy lah.ngus (1346). 

Pean Sulle meenutama, et mu isa kui asjalik inimene põlastas poeetide tööd ja uskliku 
mehena, pealegi veel dissenterina pidasta iga sedalaadi tegevust ühevõrra nii tühiseks 
kui jumalavallatuks. Enne kui Sa teda selle eest hukka mõistad, tuleta meelde, millist elu 
elasid nii paljud poeedid seitsmeteistkümnenda sajandi lõpul ja milleks nad oma talenti 
kasutasid. Ka tundis — või ehk ainult teeskles — usulahk, millesse kuulus mu isa, 
puritaanlikku tülgastust kergemate kirjan-dusžanride suhtes. Niisiis suurendasid mitmed 
asjaolud mu isa ebameeldivat üllatust, mida põhjustas selle õnnetu lehekese avastamine nii 
sobimatul hetkel. Mis puutub vaesesse Owenisse, siis — kui juuksed tema parukas, millist ta 
tol ajal kandis, oleksid võinud iseenesest sirgeneda ja kohkumisest püsti tõusta — siis olen ma 
kindel, et üksnes tema ülisuur hämmastus sellise koleduse üle oleks hävitanud tema juuksuri 
hommikuse töövaeva. Rahakappi sissemurdmine, maha-kraabitud koht pearaamatus 
või viga kokkulöödud arves oleks vaevalt võinud teda ebameeldivamal viisil üllatada. Isa 
hakkas lugema mu värsse, kord tehes näo, nagu ei suudaks ta taibata nende mõtet, kord 
parodeerides heroilist stiili rõhutatud ning väänatud hääldamisega. Seda kõike tegi ta salvavalt 
iroonilises toonis, mis autori enesetunnet kõige enam haavab. 

«Julm Fontaraablik sarveheli siis kõlas keisri laagriteni 

ja kandis teadet ranget, et islamlased tõmmust rahvast said lõpuks jagu mehest vahvast, 
Karl Suur, su sangar, langend! 

«Fontaraablik sarveheli»!» jätkas isa, katkestades lugemise. ««Fontaraabia laat» oleks olnud 
asjakohaseni. — Islamlased? — Mis asi see on? Kas sa ei võiks sama hästi ütelda «uskmatud» 
ja kirjutada vähemalt emakeeles, kui sa just ilmtingimata pead kirjutama rumalusi? 

1 Dissenter — käesoleval juhul mõeldakse presbüterlasi. Pres-büterlased olid inglise-šoti 
protestantide, puritaanlaste mõõdukas kodanlik tiib. 

21 

Nüüd üle mere kõlab valjult ja kajab vastu saarekaljult 

too sõnum kurb ja vinge, et frangi hirm ja briti lootus, Poitier' ja Cressy võitja, sootuks 
Bordeaux's on heitmas hinge. 

Muide, Poitiers' lõppu kirjutatakse alati s, ja ma ei näe põhjust, miks peaks riimi pärast sõnu 
moonutama. 

Te kergitage pead mul, härrad, et näeksin veel, kuis päike särab 

mu elu viimsel loojangul! Et näeksin veel Garonne'i vesi, kuis ehavalgel tasakesi 

ta pinnal mängleb tuul. 

«Härrad» ja «särab» on halb riim. No tead, Frank, sa ei mõista isegi seda närust ametit, mille 
oled enesele valinud. 

Nii loojub päike. Kaasa viib ka minu. Kastepisar siis 

mind leinab kurvalt maas, sest sureb kangelane must ja rahvas tunneb- kurvastust, kui sellest 
kuulda saab. Ja kuigi algab surmapagu, kõik frangid, britid mäletagu 

mu nime võimsat õudu; me saartelt tõusku tihti mehed, neis lõunataevais uued tähed pääl 
tulepilve sõudu. 

«Tulepilv» on mulle uudiseks. «Tere hommikust, mu härrased, head tuju jõuludeks!» Noh, 
linna teadetehõikaja teeb igatahes paremaid värsse.» 

Siis viskas isa paberi ülima põlgusega käest ja lõpetas: «Ausõna, Frank, sa oled veel suurem 
puupea, kui ma sinust arvasin.» 

Mida võisin ma öelda, mu kallis Tresham? Ma seisin tulvil nördimust ja alandust, kuna isa 
silmitses mind rahuliku, ent karmi pilguga täis põlastust ja haletsust. Vaese Oweni 
ülestõstetud käed ja silmad 

väljendasid aga niisugust kohkumist, nagu oleks ta just praegu leidnud ajalehest oma patrooni 
nime. Viimaks võtsin ma oma mehisuse kokku ja hakkasin rääkima, pingutades end, et 
häälega võimalikult vähem oma tundeid reeta. 

«Ma tean väga hästi, sir, kuivõrd vähe ma kõlban täitma seda silmapaistvat osa ühiskonnas, 
mille te mulle olete määranud; aga õnneks ei ihalda ma rikkust, mida võiksin saavutada. Mr. 
Owen oleks teile hoopis tublim abiline.» 

Viimased sõnad lisasin ma mõninga õelusega, sest minu arvates oli Owen pisut liiga ruttu 
loobunud minu kaitsmisest. 

«Owen?» kordas isa. «Poiss on aru kaotanud, täiesti hulluks läinud. Lubage siiski, sir, teilt 
küsida: kui te minu Owenile nii külma rahuga üle annate, kuigi ma võin vist oodata ükskõik 
kellelt enam hoolimist kui oma pojalt, millised oleksid siis teie enda ülitargad plaanid?» 
«Ma sooviksin, sir,» vastasin ma, võttes kokku kogu oma julguse, «kaks või kolm aastat 
reisida, kui teil midagi selle vastu ei ole; vastasel korral veedaksin ma sama aja meeleldi 
Oxfordis või Cambridge'is, kuigi see on juba pisut hiljaks jäänud.» 

«Terve mõistuse nimel! Kes on seda enne kuulnud? Istuda koolipinki pedantide ja jakobiitide" 
sekka, selle asemel et rajada endale elus teed rikkusele ja õnnele! Miks siis mitte minna juba 
kohe ka Westminsterisse või Etonisse2, tuupida Lilly grammatikat ja proovida urvaplaastritki, 
kui see sulle nii väga meeldib?» 

«Kui te leiate, sir, et edasi õppida on mul juba hilja, siis pöörduksin ma meeleldi tagasi 
mandrile.» 

«Te olete seal juba liigagi palju aega raisanud, mr. Francis, ja seda õige nigelate 
tulemustega.» 


]: Jakobüdid — 1688. a. troonilt tõugatud kuninga James II (lad. k. vorm Jacobus) ja 
tema dünastia poolehoidjad. Nende hulka kuulus. tunduv osa Inglismaa ning Šotimaa 
konservatiivsest aadlist" ning peaaegu kogu elanikkond Šoti mägismaal. 

2 Westminster ja Eton — vanimad poeglaste internaat-keskkoolid Inglismaal. 

«Siis eelistaksin minna sõjaväkke, sir, kui ma pean just tingimata valima mingi aktiivse 
elukutse.» 

«Käi siis kas või kuradile,» pahvatas mu isa, siis aga taltsutas end ja sõnas: «Ma näen, et sa 
tahad teha minust samasugust lolli kui sa ise oled. — Ütelge,. Owen, kas ta ei või inimest 
hulluks ajada?» 

Vaene Owen raputas pead ja vaatas maha. 

«Kuule, Frank,» jätkas isa, «ma ei hakka sinuga kaua jändama. Olin just sinuvanune, kui isa 
ajas mu kodunt välja ja andis minu seadusliku pärandi nooremale vennale. Ma lahkusin 
Osbaldistone Hallist äraaetud hobusekronu seljas, kümme gini kukrus. Hiljem pole ma 
kordagi astunud üle koduläve ega tee seda ka tulevikus. Ma ei tea ega tahagi teada, kas mu 
vend on veel elus või on ta rebasejahil kaela murdnud. Aga tal on lapsed, Frank, ja üks neist 
saab minu pojaks, kui sa minu plaanidele ka edaspidi vastu sõdid.» 

«Sellega, mis kuulub teile, talitage nii, kuidas heaks arvate,» vastasin ma, ja kardan, et mu 
toon väljendas pigem tusast ükskõiksust kui lugupidamist. 

«Jah, Frank, mis mul on, kuulub tõesti mulle, kui omandiõiguse annavad vaev ja hool, mida 
on nähtud varanduse omandamisel ja suurendamisel. Ja ükski päevavaras ei pea minu 
meekärgedest osa saama. Mõtle selle üle hästi järele; mida ma ütlesin, pole öeldud mõtle- 
matult, ja mida ma kord otsustan, selle viin ka täide.» 

«Austatud sir, kallis sir,» hüüdis Owen pisarsilmil. «Te pole ju kunagi ajanud tähtsaid asju 
niimoodi kiirustades. Las mr. Francis vaatab bilansi läbi, enne kui te tema arve lõpetate. Olen 
kindel, et ta armastab teid, ja kui ta kirjutab oma pojaliku kuulekuse arve vastaspoolele, 
kaalub see kindlasti üles tema vastuväited.» 

«Kas te arvate,» lausus mu isa karmilt, «et hakkan teda kaks korda paluma, et ta oleks mulle 
sõbraks, abiliseks ja usaldusmeheks? Et ta jagaks minuga muresid ja varandust? Owen, ma 
arvasin, et te mind paremini tunnete.» 

Ta vaatas mulle otsa, nagu tahaks ta veel midagi lisada, kuid pöördus kõrvale ja lahkus kiiresti 
toast. Tunnistan, et isa viimased sõnad läksid mulle südamesse. Mulle polnud üldse pähe 
tulnud vaadata asjale 

sellest seisukohast, ja arvatavasti poleks isal olnudki põhjust minu üle nuriseda, kui ta oleks 
meie vaidlust alustanud viimase argumendiga. 

Ent nüüd oli juba hilja. Olin oma otsustes peaaegu niisama kangekaelne kui mu isa, ja taevas 
tahtis, et see pahe pidi mulle tooma karistuse, kuigi ehk mitte nii ränga kui seda mu 
üleastumine pälvis. Kui olime jäänud kahekesi, silmitses Owen mind kaua nukra pilguga, 
mida aeg-ajalt looritasid pisarad. Ta nagu püüdis enne minu eestkostjaks hakkamist teada 
saada, millisest küljest oleks kõige parem mu põikpäisust rünnata. Viimaks alustas ta 
masendatult ning murduva häälega: 

«Oh jumal, mr. Francis!... Armuline taevas, sir!... Oh heldus, mr. Osbaldistone!... Et minu 
silmad pidid nägema seda päeva!... Ja nii noor kui te veel olete, sir!... Jumala nimel, võrrelge 
ometi arve mõlemaid pooli! Mõelge, mida te olete valmis kaotama: hiilgava varanduse, sir... 
ühe uhkemaid kaubamaju Londonis. Ta oli kuulus juba siis, kui kandis nime «Tresham ja 
Trent», seda enam aga praegu, mil ta nimeks on «Osbaldistone ja Tresham»! Te võiksite 
püherdada kullas, mr. Francis. Ja teate, mu kallis mr. Frank, kui miski meie kaubamaja 
asjaajamises oleks teile iseäranis vastumeelne, võiksin mina,» Owen jätkas sosinal, «selle teie 
eest korda seada kas kord kuus, nädalas või iga päev, kui tahate. Mõelge ometi sellele, kallis 
mr. Francis: austa oma isa, et sa kaua elaksid maa peal.» 

«Olen teile väga tänulik, mr. Owen,» sõnasin ma. «Tõesti väga tänulik. Aga mu isa otsustab 
siiski ise kõige paremini selle üle, kuidas oma rahaasju korraldada. Ta räägib ühest mu 
onupojast. Las ta toimib oma varandusega nii, nagu talle meeldib. Mina ei müü iialgi oma 
vabadust kulla eest.» 

«Kulla eest, sir? Te peaksite nägema meie möödunud kuu bilansi saldot! Puha viiekohalised 
arvud... Iga osaniku kohta tuleb kümneid tuhandeid, mr. Frank! Ja kõik see peab osaks saama 
papistile ', mingisugusele põhjaprõvintsi mühakale, pealegi veel mässumeelsele 


1 Papist — halvustav nimetus katoliiklase kohta. 

25 

isikule. See purustab mu südame, mr. Francis! Ometi olen ma rühkinud tööd teha mitte kui 
inimene, vaid kui hobune, ja seda ainult armastusest firma vastu. Mõelge, kui ilusasti kõlaks 
«Osbaldistone, Tresham ja Osbal-distone», või koguni, kes teab,» (lisas ta jälle sosinal) 
««Osbaldistone, Osbaldistone ja Tresham», sest meie mr. Osbaldistone võib kõik osatähed ära 
osta.» 

«Aga, mr. Owen, kuna mu onupoja nimi on samuti Osbaldistone, kõlab kompanii nimetus teie 
kõrvus karvapealt niisama hästi.» 

«Oi, kas teil häbi pole, mr. Francis? Nagu te ei teaks, kuidas ma teid armastan! Teie 
onupoeg)!.Tore küll! Pole kahtlust, et ta on papist nagu ta isagi, ja ebalojaalne meie 
protestantlikule kuningakojale — jah, seda kindlasti ka veel.» 

«Katoliiklaste hulgas on palju väga häid inimesi, mr. Owen,» vaidlesin ma vastu. 

Owen oli just valmis vastama tema kohta ebahariliku tulisusega, kui mu isa uuesti tuppa astus. 
«Teil oli õigus, Owen,» ütles ta, «mina eksisin. Järelemõtlemiseks tuleb võtta rohkem aega. 
Teie, noormees, olge valmis selles tähtsas asjas mulle vastust andma täna kuu aja pärast.» 
Kummardasin vaikides ja olin kaunikesti rõõmus selle viivituse üle, kuna uskusin, et see võiks 
tähendada mõningat järeleandmist isa poolt. 

Prooviaeg kulges aeglaselt, selle vältel ei juhtunud mitte midagi. Ma läksin ja tulin ning 
kasutasin aega, naeru mulle meeldis, ilma et isa oleks esitanud selle kohta küsimusi või teinud 
ühtegi märkust, õieti nägin ma teda harva väljaspool söögiaegu, mil ta hoolega vältis 
kõneainet, mille arutamisega ka minul, nagu Sa võid juba arvata, ei olnud sugugi kiiret. Me 
vestlesime päevauudistest või niisugustest üldistest asjadest, millest kõnelevad võõrad. Keegi 
poleks meie vestluse toonist võinud välia lugeda, et meie vahel ootab lahendust niivõrd tähtis 
küsimus. Ometi rõhus see mind kogu aeg nagu luupainaja. Kas on võimalik, et isa peab sõna 
ning jätab pärandusest ilma oma ainsa poja, eelistades sellele mingisugust vennapoega, kelle 
ole-masoluski ta pole võib-olla päris kindel? Õigesti arutledes 

oleksin pidanud mõistma, et vanaisa käitumine samasuguses olukorras ei tõotanud mulle 
midagi head. Mina aga olin loonud endale eksliku ettekujutuse isa iseloomust, meenutades, 
kuivõrd tähtsal kohal olin ma tema südames ja majas enne ärasõitu Prantsusmaale. Ma ei 
teadnud siis, et on olemas mehi, kes oma lapsi varases eas hellitavad, sest et see neid huvitab 
ja lõbustab, kes aga ometi võivad olla vägagi karmid, kui needsamad lapsed küpsemas eas 
petavad nende lootusi. Vastupidi, kinnitasin enesele, et kõik, mida mul tuleb karta, on isa 
ajutine jahenemine minu vastu, võib-olla mõnenädalane väljasaatmine maale, mis, nagu ma 
mõtlesin, teeks mulle ainult heameelt, kuna see annaks võimaluse jätkata tööd «Orlando Fu- 
rios0» 1 kallal (minu sooviks oli tõlkida see poeem inglise keelde). Lasksin sellel 
veendumusel enese üle niivõrd võimust saada, et asusin uuesti tööle oma mustanditega. 

Kord, kui ma süvenenult otsisin Spenseri stantsi2 mitmekordseid riime, kuulsin tasast ning 
ettevaatlikku koputust uksele. «Sisse,» hüüdsin ma, ja tuppa astus Owen. Selle väärika mehe 
toimingud ja harjumused olid nii reeglipärased, et tõenäoliselt oli ta nüüd esimest korda elus 
tulnud oma patrooni maja teisele korrusele, kuigi ta tundis põhjalikult esimest majakorda. 
Mulle on veel praegugi mõistatuseks, mil viisil leidis ta kätte minu toa. 

«Mr. Francis,» ütles ta, katkestades minu üllatuse- ja rõõmuväljendused, «ei tea, kas ma teen 
hästi, et tulen teiega rääkima — ei ole ilus kõnelda väljaspool kontorit sellest, mis seal sünnib. 


62 12 


Öeldakse, et isegi kaubalao seintele ei tohi hingata, kui palju on pearaamatusse sisse kantud. 
Aga ma ütlen teile: noor Twineall oli ära üle kahe nädala ja tuli tagasi alles kahe päeva eest.» 
«Hea küll, kallis sir, aga mis puutub see meisse?» 

«Kuulake, mr. Francis: teie isa'andis talle salajase ülesande. Ma olen kindel, et ta ei läinud 
sardiinide 

1 «OrJando Furioso» — «Pöörane Roland», itaalia renessansiajastu luuletaja Ariosto 
(XVI saj.) tuntud poeem. 

2 Spenseri stants — teatav erilise ehitusega stroof, mille võttis kasutusele inglise XVI 
saj. luuletaja Edmund Spenser. 

pärast Falmouthi, samuti mitte Exeteri, sest Black-welli kompaniiga on meil asjad korras, 
Cornwalli kaevanduste peremehed Trevanion ja Treguilliam on ära maksnud kõik, mis neilt 
loota võis, ja kõik muud äriasjad oleksid ju kõigepealt minu raamatutest läbi käinud. Lühidalt, 
olen kindlalt veendunud, et Twineall käis põhjakandis.» 

«Kas te tõesti arvate nii?» küsisin teatava kohkumisega. 

«Tagasijõudmisest saadik ei räägigi ta muust kui oma uutest saabastest ja ripponi kannustest 1 
ning Yorkis nähtud kukevõitlusest — see on tosi nagu üks-kord-üks. Taevas kaitsku teid, mu 
kallis laps, tehke ometi isale heameelt ja saage meheks ning kaupmeheks korraga.» 

Tol hetkel tundsin tugevat soovi järele anda ja teha Owen õnnelikuks, paludes teda teatada 
isale, et alistun tema korraldustele. Kuid uhkus, Vnis on nii paljude heade ja halbade tegude 
allikaks meie elus, seesama uhkus hoidis mind tagasi. Lepitussõnad jäid mulle kurku kinni ja 
kui ma köhatasin, et neid sealt välja saada, hüüdis mu isa Owenit. See lahkus kiiresti toast ja 
hea juhus oli läinud. 

Mu isa toimis alati kavakindlalt. Selsamal tunnil, samas toas, samal toonil ja samade 
sõnadega, milliseid ta oli kasutanud täpselt kuu aega tagasi, kordas ta lühidalt ettepanekut 
võtta mind firma kaasosanikuks ja anda minu alluvusse üks osakorid kontoris, ning nõudis 
minu lõplikku otsust. Tookord leidsin, et isa sõnad olid kuidagi kalgid, ja veel praegugi arvan, 
et ta käitus mõistmatult. Leplikuma kohtlemisega oleks ta tõenäoliselt saavutanud oma 
eesmärgi. Nüüd aga jäin ma oma otsuse juurde kindlaks ja lükkasin tema ettepaneku tagasi nii 
lugupidavalt kui suutsin. Võibolla — sest kes suudab mõista oma südant — tundus mulle 
ebamehisena anda järele juba esimesele nõudmisele, ja ma ootasin edasist keelitamist, mis 
oleks vähemalt võinud olla ettekäändeks mu meelemuutu- 


1 Ripponi kannused — eriline liik kannuseid, mille tootmise poolest oli kuulus Ripponi 
linnake Yorkshire'is (Põhja-Mmglismaal). 

sele. Kui mõtlesin nii, siis ootas mind pettumus, sest isa pöördus jahedalt Oweni poole ja 
lausus ainult: 

«Näete — just nagu ma teile rääkisin! Hüva, Frank,» pöördus ta minu poole, «sa oled peaaegu 
täisealine ja suudad praegu samahästi kui ükskõik millal hiljem otsustada selle üle, milles 
seisab sinu õnn. Seepärast ei ütle ma enam midagi. Aga kuna mina ei ole kohustatud järele 
andma sinu plaanidele, nõndasamuti nagu sina ei tarvitse alistuda minu omadele, siis luba 
küsida, kas sa oled teinud mõningaid plaane, milles sa arvestad minu rahalist toetust?» 
Tublisti jahmunult vastasin, et kuna ma pole saanud ettevalmistust õieti mitte ühekski 
elukutseks ega oma ise mingit kapitali, siis on mul ilmselt võimatu ära elada ilma mõninga 
rahalise toetuseta isa poolt; et mu soovid on väga tagasihoidlikud, ning et ma loodan, et minu 
vastumeelsus tema poolt määratud töö suhtes ei anna talle põhjust mind täiesti ilma jätta 
isalikust toetusest ja kaitsest. 

«Teiste sõnadega, sa tahad toetuda minu käsivarrele ja ikkagi käia oma teed? Vaevalt on see 
võimalik, Frank. Siiski, ma arvan, et sa oled" nõus alluma mu korraldustele, kuivõrd need ei 
käi vastu sinu plaanidele?» . 

Tahtsin vastata, kuid ta katkestas mind: 

«Ei, palun vaiki. Kui sa oled nõus, siis asud sa viibimata teele Põhja-Inglismaa poole, et 
külastada oma onu ja tutvuda tema perekonnaga. Valisin tema poegade hulgast (tal on neid 
vist kuus) ühe, kes, nagu ma aru sain, on kõige väärilisem täitma kontoris kohta, mille 
kavatsesin usaldada sinule. Edaspidi aga võib osutuda vajalikuks teha mõningaid korraldusi, 
milleks on arvatavasti tarvis, et oleksid seal. Edasisi juhtnööre saad minult Osbaldistone 
Hallis, kuhu ma palun sind jääda, kuni saad minult sõna. Homme hommikul on sinu 
ärasõiduks kõik valmis.» 

Nende sõnadega väljus isa toast. 

«Mida see kõik tähendab, mr. Owen?» pärisin oma osavõtlikult sõbralt, kelle ilme väljendas 
sügavaimat masendust. 

«Te hävitasite enese, mr. Frank, mis muud. Kui teie 

isa räägib nii rahuliku kategoorilise tooniga, siis on see nagu kokkuvõetud arve: seal ei muuda 
enam midagi.» 

Ja nii ka oli, sest järgmisel hommikul kell viis leidsin end Yorki poole viivalt teelt, võrdlemisi 
hea ratsu seljast, viiskümmend gini taskus. Ma olin asunud reisile, nagu näis, selleks, et aidata 
kellelgi teisel saada minu asemeljäreltulijaks isa majas ning südames. Ja kes teab — vahest 
ehk pärib too teine tema varandu- 

segi. 


II PEATÜKK 

Nüüd puri lotendamas tuules. Rool ammugi ei sõna kuule. On aerud purunenud rajus, 
laev abituna tõuseb, vajub. 

Gay, «Valmid» 

Et Sinu tähelepanu ei raugeks, olen ma selle tähtsa jutustuse peatükid varustanud riimitud 
ning vabavärssides motodega, millistesse kätketud loova ande jõud suudab Sind tugevamini 
kütkestada kui minu nõrk sulg. Ülaltoodud värss vihjab õnnetule laevurile, kes kartmatult 
vabastas kinnitusköitest purjeka, mida ta ei osanud juhtida, ja lükkas selle keset jõevoogusid. 
Ükski koolipoiss, kes ülemeelikusest ja hulljulgusest saab hakkama samasuguse 
järelemõtlematu tembuga, ei võiks tugevas voolus triivides tunda end täbaramini kui mina, 
leides end ilma kompassita purjetamas elu-ookeanil. 

Mu isa oli raiunud katki sideme, mida tavaliselt peetakse ühiskonnas kõige tugevamaks, ja 
lasknud mul nagu mingi heidikuna lahkuda isamajast sellise ootamatu kergusega, et see 
kummaliselt kahandas mu usku oma isiklikesse võimetesse, mis mind seni oli toetanud. Too 
ilus prints muinasjutust, kes muutus kaluri pojaks, ei võinud oma langust tunda valusamini. 
Nii kergesti kaldume me oma pimedas enesearmastuses pidama kõiki andeid, millega helde 
saatus meid hellitab, millekski lahutamatult meie isiku külge 

kuuluvaks, et avastus, kuivõrd tähtsusetud me oleme oma tõeliste võimete hoolde jäetuna, 
tundub meile kirjeldamatult alandavana. Kui Londoni kära mu kõrvus vaibus, manitses tema 
tornikellade kauge helin korduvalt: «Tule tagasi,» nagu seda kunagi kuulis Londoni tulevane 
ülem-linnapea '. Ja kui ma Highgate'i tipult heitsin pilgu tagasi linna videvikku mähitud 
toredusele, tundus mulle, nagu jätaksin seljataha hubasuse, külluse, seltskondliku elu hurmad 
ja kõik tsivilisatsiooni rõõmud. 

Kuid liisk oli langenud. Polnud ju tõepoolest kuidagiviisi tõenäoline, et hilinenud ja innutu 
nõustumine isa soovidega oleks mulle tagasi toonud kaotatud seisundi. Vastuoksa, vankumatu 
ja sihikindel nagu isa oli, võis teda pigemini tülgastada kui lepitada minu viibinud ning 
sunnitud alistumine tema soovile, et hakkaksin tegelema kaubandusega. Samuti tuli mulle 
appi minu sünnipärane kangekaelsus, ning mu uhkus sosistas, et oleksin küll armetu kuju, kui 
juba jalutuskäik nelja miili kaugusele Londonist suudaks minust välja tuulutada otsuse, mis 
oli küpsenud kuuajalise tõsise järelemõtlemise tulemusena. Ka heitis mu tulevikuväljavaa- 
detele sära lootus, mis kunagi ei hülga noori ja julgeid. Isa ei võinud tõsiselt kavatseda mind 
pärandusest ilma jätta, kuigi ta oli selle otsuse langetanud nii kõhklematult. Küllap pidi see 
olema vaid prooviks mu iseloomule: kui ma selle kannatlikult ja vankumatult läbi teen, tõstab 
see- mind tema silmis ja viib meie tüliküsimuse sõbralikule lahendusele. Ma isegi määrasin 
mõttes kindlaks, kui kaugele ma lähen järeleandmis-tes ja millistes kujuteldava lepingu 
punktides jään oma juurde kindlaks. Lõpptulemusena pidin oma arvestuste järgi tagasi saama 
kõik poja-õigused, makstes vastuhaku lunastamiseks ainult väikest trahvi mõningate 
näiliste järeleandmiste näol. 

Praegu aga olin ise enda isand ja kogesin seda sõltumatuse tunnet, mis täidab noort 

rinda erutava 

1 Vana-inglise muinasjutt kõneleb vaeslapsest Dick Whilting-tonist, kes kavatses Londonist 
lahkuda, ent kuulis kutsuvat kellahelinat ja pöördus linna tagasi. Hiljem sai ta Londoni iuem- 
linnapeaks. 

seguga rõõmust ning kartusest. Mu kukkur, mis polnud küll kaugeltki pungil, võimaldas siiski 
rahuldada kõiki reisija vajadusi ning soove. Bordeaux's elades olin harjunud olema ise oma 
teener, mu hobune oli puhanud, noor ja tuline, ja peagi sai mu ergas meeleolu võitu kurbadest 
mõtetest, mis valdasid mind teekonna algul. 

Oleksin rännanud meelsamini mööda teed, mis oleks pakkunud enam vaatamisväärsusi, või 
läbi huvitavamate maakohtade. Kuid põhja maantee oli selles suhtes tol ajal — ja on võib-olla 
veel praegugi — erakordselt vaene. Ma ei usu, et kusagil mujal Britannias võiks läbi sõita nii 
pika tee ja kohata nii vähe tähelepanuväärset. Hoolimata julgusest, mida ma endale 
sisendasin, ei olnud mu mõtisklused sugugi kogu aeg ühtlaselt pilvitud. Ja Muusa — seesama 
edvistav tüdruk, kelle pärast olin sattunud siia kõrvalisse paika — hülgas mu jusj suurimas 
hädas, nagu see tema soole omane. Mul oleks tulnud taluda kõige koledamat igavust, kui ma 
aeg-ajalt poleks saanud ajada juttu võõrastega, kes juhtusid käima sama teed, kuigi inimesed, 
keda kohtasin, olid enamasti ühetaolised ja ebahuvitavad. Maapastorid, kes logistasid kodu 
poole pärast visiiti mõnele koguduseliikmele; talumehed või karja-ajajad, kes tulid kusagilt 
kaugemal asuvalt turult; äriagendid, kes olid peremeeste poolt saadetud provintsilinnadesse 
võlgu sisse nõudma; sekka mõni ohvitser, kes läks maale nekruteid värbama, — need olid 
inimesed, kes sel ajal andsid tegevust teevalvuritele ning kõrtsipida-jatele. Seepärast keerles 
meie jutt ümber kirikukümnise ja usundite, ümber nuumhärgade ja vilja, rääkisime 
söödavatest ning joodavatest ainetest ja muudest kaupadest ning jaekaupmeeste 
maksuvõimest. Aeg-ajalt vaheldusid need teemad kirjeldustega mõnest piiramisest või 
lahingust Flandrias, mida jutustaja isegi oli võib-olla ainult teiste käest kuulnud. Kui jutt 
soikus, oli alati käepärast ammendamatu ning erutav röövliteema, ja Kuldse Talupoja, 
Lendava Teeröövli, Jack Needhami ning teiste «Kerjuste ooperi»! 1 kangelaste nimed kõlasid 


1 «Kerjuste ooper» - «Beggars' opera» (1728), John Gay(1655—1732) lüüriline 
draama, milles kujutatakse kurjategijate maailma. «Kerjuste ooper» oli julgeks satiiriks, mis 
paljastas Inglismaa valitsevate klasside poliitikat. 


62 13: 


1 «Kerjuste ooper» - «Beggars' opera» (1728), John Gay(1655—1732) lüüriline 
draama, milles kujutatakse kurjategijate maailma. «Kerjuste ooper» oli julgeks satiiriks, mis 
paljastas Inglismaa valitsevate klasside poliitikat. 

meie huulil nagu kõige igapäevasemad sõnad. Samuti nagu lapsed tõmbuvad kaminatule 
ümber koomale, küi tondijutt läheneb haripunktile, nii nihkusid ka ratsanikud röövlilugude 
puhul üksteisele lähemale, vahtisid enda ümber, kontrollisid püstolites püssirohtu ja tõotasid 
üksteist hädas mitte maha jätta — lubadus, mis nagu paljud teisedki kallaletungi- ja 
kaitselepingud kadus mõnikord meelest niipea, kui silmapiirile kerkis tõeline hädaoht. 

Kõigi teekaaslaste hulgast, keda piinas sedalaadi hirm, lõbustas mind kõige enam üks 
õnnetu sell, kellega ma sõitsin koos poolteist päeva. Tal oli sadula külge kinnitatud väga 
väike, aga ilmselt õige raske sumadan, mille julgeoleku pärast ta näis olevat erakordselt 
mures, usaldamata seda hetkekski kellegi teise hoole alla ja lükates eranditult tagasi teenrite 
ning tallipoiste pealetükkiva teenistusvalmiduse, millega nood pakkusid end appi kohvrit 
majja kandma. Sama ettevaatus sundis teda hoolega varjama mitte ainult oma reisi 
otstarvet ja sihtkohta, vaid isegi iga päeva-teekonna marsruuti. Miski ei viinud, teda rohkem 
kimbatusse kui talle esitatud küsimus, kuhupoole ta edasi sõidab või kus kavatseb peatuda. 
Iga kord oli ta täis muret ja rahutust oma öösise puhkepaiga pärast, vältides ühteviisi nii 
üksindust kui ka seda, mida pidas halvaks naabruseks. Usun, et Granthamis istus ta ülal 
kogu öö, et ainult mitte magada kõrvuti tubades kellegi jässaka kõõrdsilmse mehega, kes 
kandis musta parukat ja luitunud, kuldtressidega ilustatud vesti. Kõigi nende rõhuvate 
murede juures oli mu kaasreisija oma kehaehituse ja lihaste järgi otsustades mees, kes oleks 
võinud julgesti hädaohule silma vaadata nagu teisedki mehed. Ta oli tugev ja ilusa 
kehaehitusega; kuldnööri ja kokardi järgi ta kübaral võis otsustada, et ta on kunagi teeninud 
armees või on vähemalt mingil moel seotud sõjaväeteenistusega. Kuigi ta kõne oli alati 
labasevõitu, ilmnes selles ometi arukust, niipea 

kui ta tähelepanu pisutki kõrvale kaldus kohutavatelt hirmukujudelt, mis teda tema kujutluses 
jälitasid. Kuid iga tühine pisiasi tuletas talle neid otsekohe jälle meelde. Lage väli tekitas 
temas hirmu samuti kui tihe metski, ja karjapoisi vile muutus ta kujutluses silmapilkselt röövli 
signaaliks. Isegi võllas tee ääres, mis tunnistas, et üks röövel on õiglase kohtu poolt kindlasse 
kohta toimetatud, ei jätnud talle kunagi meenutamata, kui palju neid veel poomata jäi. Oleksin 
peagi tüdinenud sellise teekaaslase seltskonnast, kui mind veelgi enam poleks tüüdanud mu 
oma mõtted. Mõned neist imepärastest lugudest, mida ta jutustas, olid siiski üsna põnevad, ja 
pealegi andis üks tema veidrustest mulle võimaluse end vahetevahel tema arvel lõbustada. 
Paljud õnnetud reisijad tema lugudes, kes sattusid varaste kätte, olid tõmmanud selle häda ise 
enesele kaela, seltsides teel hästi riietatud ja lõbusa tundmatuga, kelle seltskonnas nad lootsid 
leida niihästi kaitset kui ka meelelahutust. Taoline teekaaslane oli lühendanud reisijate matka 
lugude ja lauludega ning astunud nende kaitseks välja, kui kõrtsmik oli küsinud liiga kõrget 
hinda või arvega eksinud, kuni viimaks, ettekäändel näidata lühemat teed üle lageda nõmme, 
meelitas ta oma pahaaimamatud ohvrid suurelt teelt kõrvale mingisse süngesse mäekurusse, 
kus ta ootamatu vilega kutsus oma kaaslased varitsemiskohast välja ja paljastas oma õige näo; 
selgus, et tegemist oli olnud röövlisalga pealikuga, kellele tema ettevaatamatud teekaaslased 
pidid loovutama rahakukru ja võib-olla koguni elu. Kui selline lugu lõpu poole jõudis ja mu 
kaaslane oli end oma jutustusega hirmuvärinateni üles erutanud, panin ma tähele, et ta siis 
ikka silmitses mind ebaleva ning kahtleva pilguga, otsekui oleks talle pähe turgatanud mõte, 
et temagi võib sel hetkel olla niisama kardetavas seltskonnas, kui seda oli kirjeldanud tema 
jutt. Ning iga kord, kui niisugune oletus tungis selle teravmeelse enesepiinaja mõtetesse, 
ratsutas ta minu kõrvalt ära teise teeserva, vahtis ette, taha ja kõrvale, vaatas üle oma relvad 

ning näis valmistuvat kas põgenemiseks või kaitseks, vastavalt sellele, kuidas olukord oleks 
nõudnud. 

Kahtlustus, mida sellistel puhkudel võis välja lugeda tema käitumisest, näis mulle ainult 
hetkeline ja liiga naeruväärne selleks, et olla solvav. Minu riietuse ega kommete juures ei 
olnud tegelikult midagi eriti kahtlast, ehkki mind sel kombel röövliks peeti. Noil päevil võis 
inimene olla väliselt igati džentelmen ja ikkagi osutuda teeröövliks. Kuna tööjaotus polnud 
kõigil aladel veel jõudnud niisuguse täiuseni kui hiljem, oli viisaka ning peene seikleja 
elukutse, kes pettis teilt raha 

välja White'i trahteris või mängis teid paljaks Marybone'is, sageli ühendatud avaliku kaabaka 
omaga, kes kusagil bagshoti nõmmel või Finchley metsas käratas oma teekaaslasele, kes oli 
välimuselt samasugune keigar nagu ta ise: «Raha või elu!» Ka oli noil aegadel kommetele 
üldiselt iseloomulik teatav toorus ja karmus, mis hiljem on tunduvalt pehmenenud ja kadunud. 
Kui meelde tuletada, siis näib mulle, nagu poleks meeleheitele aetud inimesed tol ajal nii 
kergesti kui praegu tagasi kohkunud kõige meeletumatest abinõudest, et varandust tagasi 
saada. Nood päevad olid, tõsi küll, juba möödas, mil Anthony-a-Wood1 kurvastas ,kahe 
tubli ning vaieldamatult vapra ja ausa mehe hukkamise üle, kes poodi Oxfordis halastamatult 
üles ainult seepärast, et häda oli neid ajanud maanteele matti võtma. Veelgi kaugemale 
minevikku olid jäänud Hullu Printsi ja Poinsi* ajad. Ja ometi liikus ka sel ajal tarastamata 
laiuvatel nõmmedel pealinna lähikonnas ning väheasustatud ääremaadel sageli seda liiki 
ratsa-röövleid, milline kord võib-olla täiesti välja sureb, — röövleid, kes pidasid oma ametit 
koguni teatava rüütellikkusega, ja nagu Gibbet «Suurilma seiklejates»3, kiitlesid nemadki 
sellega, et nad on parimate kommetega mehed maanteel ja et nad käituvad oma kutsealal kogu 
nõutava viisakusega. Seepärast ei olnud noorel mehel minu olukorras õigust olla nördinud, 
kui teda eksikombel arvati selle auväärse röövliseisuse hulka. 

Ma ei olnudki solvunud. Vastupidi, mulle pakkus lõbu vaheldumisi äratada ning uinutada oma 
kartliku kaaslase kahtlusi ja meelega käituda nii, et see veel enam hämmeldaks tema mõistust, 
mis juba loomu poolest ei olnud eriti selge ja mida lisaks tumestas veel hirm. Kui mu 
sundimatu vestlus oli äiutanud tolle mehe täiesti rahule, tarvitses mul vaid nagu muuseas 
küsida, 


'" Anthony-a-Wood = - XVII sajandil tegutsenud - inglise ajaloolane, kes on 
kirjutanud Oxfordi nimekate inimeste biograa- 

""2'Hull Prints — prints Harry, hiljem kuningas Henry V; Poins — kuju Shakespeare'i 
ajaloolisest draamast «Henry IV». 

3 «Beaux Stratagem» (1706) — inglise dramaturg! George Farkeri komöödia «Suurilma 
seiklejad». 

kuhu viib tema tee või mis asjus ta reisib, et tema kahtlused jällegi virguksid. Näiteks võttis 
meie vestlus selle üle, kumma hobune on tugevam ja tulisem, järgmise suuna. 

«Oo, sir,» ütles mu teekaaslane, «galopis ma teiega muidugi võistlema ei hakkaks, aga lubage 
öelda, et teie hobune — kuigi peab tunnistama, et ta on väga ilus ruun — on ikkagi liiga 
peene kondiga, et olla küllalt vastupidav. Traav, sir,» — seejuures kannustas ta oma 
Bukefalost, «traav on ikkagi hea ratsahobuse õige allüür, ja kui me oleksime lähemal mõnele 
linnale, siis paneksin ma selle teie iluduse heameelega proovile tasasel teel (ainult mitte 
galoppides!) kvardil bordoo peale järgmises trahteris.» 

«Nõus, sir,» vastasin ma, <ja siin on selleks just väga sobiv koht.» 

«Hm, ee-hm,» kohmetus mu sõber. «Minul on reisimisel reegliks hobust mitte ära kurnata. Ei 
või iial teada, millal on vaja kogu tema tublidust proovile panna, ja liiatigi, sir, kui ma ütlesin, 


et minu hobune ei jää. teie omast maha, siis tahtsin öelda, et seda sel juhul, kui koormad on 
võrdsed. Teie kaalute neli stou-ni2 vähem kui mina.» 

«Heakene küll, ma olen nõus kandma lisaraskust. Palun öelge, kui palju võiks kaaluda see teie 
sumadan?» 

«Minu s-s-sumadan?» kostis ta kõhklevalt. «Oh, see on väga kerge... nagu sulg... ainult 
mõned särgid ja sokid.» 

«Välimuse järgi võiks arvata, et ta on raskem. Vean kihla kvardi bordoo peale, et see teeb 
parajasti tasa meie kaalude vahe.» 

«Te eksite, sir, kinnitan teile, eksite väga,» vastas mu sõber ja eemaldus teise teeserva, nagu 
tal oli kombeks taolistel ärevushetkedel. 

«Olgu, ma olen valmis riskeerima pudeli veiniga. Kui tahate, vean teiega parem kümme viie 
vastu kihla, et seon teie sumadani oma hobuse selga ja võidan teid traavis ikkagi.» 


1 Kvart — 4 gallonit; 1 gallon = 4.543 1. 

2 Stoun (ingl. k. stone) — 14 inglise naela; 1 inglise nael = 455 g 

See ettepanek kruvis mu sõbra ärevuse kõrgeima kraadini. Tema nina, mis oli paljude 
mõnusate bordoo-ja sektipeekrite mõjul vasekarva, omandas nüüd kahvatu messingi varjundi 
ja tema hambad plagisesid hirmu pärast. Minu varjamatult häbematu ettepanek seadis ta, 
nagu näha, silm silma vastu jultunud röövliga selle täies metsikuses. Kui ta kogeldes vastust 
otsis, rahustasin ma teda pisut küsimusega kaugelt paistma hakkava torni kohta ja 
märkusega, et oleme nüüd juba küla lähedal ega tarvitse enam karta ebameeldivaid tülitamisi 
teel. Selle peale tema ilme küll selgis, aga ma märkasin ometi, et möödus veel hea hulk aega, 
enne kui ta unustas selle läbi ja läbi kahtlase ettepaneku, mille olin söandanud talle esitada. 
Nende üksikasjadega, mis puudutasid minu teekaaslast ja seda, kuidas ma' teda kohtlesin, 
tüütan ma Sind seepärast, et nii tühised kui need pisiasjad ka polnud, avaldasid nad ometi 
suurt mõju minu jutustuse edasistele sündmustele. Tol ajal aga äratas selle isiku käitumine 
minus ainult põlgust ja kinnitas mu arvamust, et kõigist kalduvustest, mis sunnivad inimesi 
iseennast piinama, on põhjuseta kartus kõige pahandavam, tüütavam, piinarikkam ja 
haletsusväärsem. 


IV PEATÜKK 


Britt muigab: «Šotlane on vaene mees.» Ja šotlanegi ütleb: «Tõsi see.» Eks Inglismaale 
reisigi ta seks, et elujärg tal pisut paraneks. 

Churchill 

Noil päevil, millest ma kirjutan, valitses Inglismaa teedel vanamoeline komme, mis 
arvatavasti on nüüd täiesti ununenud või millest peab veel kinni ainult lihtrahvas. Kuna 
pikemad matkad sooritati ratsa ja muidugi mõista sagedaste vahepeatustega, oli tavaks jääda 
pühapäeviti alati mõnda linna, kus reisija võis käia kirikus ja tema hobune nautida puhkust 
terve päeva — tava, mis oli humaanne meie loomade suhtes ning kasulik meile endile. Selle 
mõnusa tavaga oli kooskõlas 

veel teinegi komme, mis oli säilinud muistsest inglise külalislahkusest: linna parima 
võõrastemaja peremees heitis pühapäevaks kõrvale oma trahteri-pidaja-kohustused ja kutsus 
kõik võõrad, kes juhtusid sel päeval viibima tema katuse all, osa võtma tema perekondlikust 
lõunasöögist — veisepraest ning pudin-gist. Selle kutse võtsid tavaliselt heameelega vastu 
kõik, kes ei pidanud seda alandavaks oma kõrgele seisusele, ja ainsaks tasuks, mida iganes 
pakuti või vastu võeti, oli pudel veini, mis joodi pärast lõunat peremehe terviseks. 

Olin sündinud maailmakodanikuna ja mu kalduvused juhtisid mind alati sinna, kus võisin 
täiendada oma inimestetundmist, mul ei olnud ka pretensioone eraldada end kõrgema seisuse 
tõttu, ja seepärast jätsin ma harva kasutamata võõrastemaja peremehe pühapäevase 
külalislahkuse, oli see siis «Sukapaelas», «Lõvis» või «Karus». Tubli kõrtsmik, kes oli niigi 
alati küllalt tähtis, nüüd aga lausa paisus tähtsustundest, kuna ta istus aukohal külaliste hulgas, 
keda ta harilikult oli kohustatud teenima, pakkus juba isegi meeltülendavat vaatepilti: ta oli 
kui päike, mille heatahtlike kiirte paistel tiirlesid teised, vähem tähtsad taevakehad. Nalja- 
hambad ja kuldsuud ning küla või linna tuntud suurused — apteeker, advokaat, isegi 
abiõpetajad ei pidanud halvaks osavõttu sellest iganädalasest pidustusest. Külalised, kes olid 
siia sattunud igaüks ise kandist ja kes esindasid kõige mitmekesisemaid elukutseid, moodus- 
tasid üksteise suhtes keelelt, kommetelt ja arvamustelf kummalisi kontraste, mille vastu ei 
saanud külmaks jääda see, kes soovis tundma õppida inimloomust kogu selle 
mitmepalgelisuses: 

Ühel sellisel päeval ja sellisel puhul kavatsesime mina ja mu aravereline tuttav parajasti 
austada «Musta Karu» punetavanäolise peremehe lauda Darlingtoni linnas Durhami 
piiskopkonnas, kui meie võõrustaja meile pooleldi nagu vabandust paludes teatas, et meiega 
koos lõunastab ka keegi Šoti džentelmen. 

«Džentelmen? Mis sorti džentelmen?». küsis mu kaaslane kähku, mõeldes nähtavasti 
maantee-«džentelmeni-dele», nagu neid tol ajal nimetati. 

«Mis sorti? Šoti sorti, nagu ma juba ütlesin,» vastas peremees. «Nemad on seal, teate, kõik 
džentelmenid, kuigi mõnel pole särkigi selga panna. See mees on aga täitsa viisakas kelm, 
kõige mõistlikum põhja-britlane, kes kunagi on astunud üle Berwicki silla. Mulle paistab, et ta 
vist kaupleb kariloomadega.» 

«Minugi pärast, olgu ta meie seltsis,» sõnas mu kaaslane ja hakkas siis mulle oma arvamust 
avaldama: «Ma pean šotlastest lugu, sir. Armastan ja austan seda rahvast tema kõrge moraali 
pärast. Kõneldakse, et nad olevat räpased ning vaesed, aga «andke mulle kuldne ausus, 
kandku ta või räbalaid», nagu ütleb luuletaja. Tean usaldusväärsetest allikatest, sir, inimestelt, 
keda ma võin uskuda, et Šotimaal pole kunagi nähtud midagi niisugust, nagu seda on 
maanteerÖÖv.» 

«Küllap sellepärast, et neil polegi seal midagi röövida,» lausus trahteripidaja ja itsitas ise oma 
teravmeelsuse üle. 

«Ei ole nii, peremees,» kõlas tema selja taga tugev sügav hääl. «Hoopis sellepärast, et teie 
inglise maksu-nõudjad ja revidendid1, keda te saadate põhja poole Tweedi, on röövliameti 
kohalikelt asjameestelt üle löönud.» 

«Hästi öeldud, mr. Campbell!» kiitis peremees. «Ma'i teadnudki, vennas, et sa oled nii 
lähedal. Aga sa ju tead, et ma olen otsese jutuga Yorkshire'i mees. Kuidas on siis lood lõuna 
turgudel?» 

«Nagu ikka,» kostis mr. Campbell. «Targad ostavad ja müüvad, lolle ostetakse ja müüakse.» 


«Aga lõunat söövad mõlemad, nii targad kui lollid,» lisas meie lõbus kostitaja. «Ja sealt see 
lõunasöök juba tulebki — parim loomakints, millesse näljane mees iganes on kahvli 
torganud.» 

Seda öeldes ihus ta agaralt nuga, asus siis oma kuninglikule kohale laua otsas ia hakkas 
heatujuliselt täitma kirju külalistepere taldrikuid. 

1 Maksunõudjate ja revidentide saatmine Šotimaale tekitas šoti rahva hulgas suurt 
rahulolematust, kuigi see oli Uniooni loomulik tagajärg. (Autor.) 

Inglismaa ja Šotimaa ühendamine toimus nn. Uniooni põhjal 1707. a. 

Sel päeval kuulsin ma esimest korda elus šoti muret ja — mis veel tähtsam — kohtusin 
isiklikult seda murret kõneleva vana rahva esindajaga. Ometi olid šotlased ja nende 
keelemurre köitnud ja erutanud mu kujutlusvõimet juba varaseist eluaastaist peale. Muisa, 
nagu Sa hästi tead, pärineb vanast perekonnast Northumberlandist. Kui ma istusin tol 
pühapäeval eespool mainitud lõunalauas, viibisin juba tema sünnipaiga lähedal. Tüli isa ja 
ta sugulaste vahel oli olnud nii põhjalik, et ta ei tahtnud isegi kõnelda neist, kellest ta pärines, 
ning pidas kõige põlastusväärsemaks edevuse liigiks nõrkust, mida tavaliselt nimetatakse 
pere-konnauhkuseks. Oma auahnuses tahtis ta olla tuntud ainult kui William Osbaldistone, 
esimene või vähemalt üks esimesi kaupmehi börsil, ja kui oleks tõestatud tema otsene 
põlvnemine William Vallutajast oleks see meelitanud teda hoopis vähem kui sumin ja sagi- 
mine, mida harilikult põhjustas Börsi tänava «pullide», «karude»2 ja maaklerite hulgas tema 
ilmumine. Kahtlemata tahtis ta jätta mind teadmatusse mu sugulaste ning päritolu suhtes, et 
seda kindlamini saavutada harmooniat minu tundmuste ja tema suhtumise vahel selles 
küsimuses. Kuid, nagu seda vahetevahel juhtub kõige targemategagi, ajas tema kavatsused 
vähemalt mõningal määral nurja olevus, keda isa oma kõrkuses poleks iialgi pidanud selleks 
võimeliseks. Amm, vana naine Northumberlandist, kes oli teda kasvatanud lapsepõlves, 
oli ainus inimene kodukohast, kelle vastu isal oli säilinud lugupidamine. Ja niipea kui isale 
naeratas õnn, oli tema esimesi muresid anda Mabel Ricket-sile alatine asupaik oma majas. 
Pärast mu ema surma hoolitses Mabel minu eest sama õrnusega, mida võib lapsele anda 
armastav ema, ning võttis enda peale minu ravimise, kui olin haige. Kuna ta ei tohtinud rää- 
kida isaga oma armastatud Northumberlandi nõmmedest, metsalagendikest ning orgudest, 
siis valas ta oma 


"William Vallutaja (1027-1082) - Normandia hertsog, kes 

1096. n ;Ya""l Inglismaa ja sai selle kuningaks. 

2 «Pull» — borsitegelane. kes mängib aktsiate tõusule, «karu» mängib aktsiate langusele. 
Neid termineid (bull ja bear) kasutatakse ärimaailmas tänapäevani. 

igatsuse minu lapsehinge, kirjeldades kohti, kus möödus ta noorus, ja jutustades pikalt-laialt 
sündmustest, mis pärimuste kohaselt olid seal aset leidnud. Neid lugusid kuulasin ma palju 
suurema huviga kui õpetusi, mida mulle jagasid tõsisemad, ent tuimemad koduõpetajad. Isegi 
praegu veel tundub, nagu näeksin varia Mabelit: ta pead, mis vanadusest pisut väriseb, varjab 
lõua alt seotud tanu, valge kui äsja sadanud lumi; ta nägu on kortsuline, ent sellel on veelgi 
säilinud maainimese terve jume; — näeksin nagu tema pilku eksle-mas kiviseintel ja kitsal 
tänaval, mis paistsid meie akendest, kui ta ohkega lõpetas oma vanaaegse lem-miklaulukese, 
mis mulle tol ajal väga meeldis ja — miks peaksin seda varjama? — mida ma praegugi 
eelistan kõigile ooperiaariatele, mida iganes on loonud mõne itaalia maestro tujukas mõte. 
Oo, see tamm ja viinapuu ja kaunis saar — küll kauneimini kasvavad nad kodus, 
põhjamaal. 

Mabeli legendides kõneldi Šotlastest alati kogu vihase paatosega, milleks jutustaja oli 
suuteline. Piiritagused elanikud etendasid tema jutustustes seda osa, mida harilikus 
muinasjutus täidavad inimesesööjad peletised ja seitsmepenikoorma-saabastega hiiglased. Ja 
kuidas võiski see olla teisiti? Kas polnud see Must Douglas, kes oma käega tappis 
Osbaldistone'i suguvõsa pärija päeval pärast seda, kui too asus valitsema oma mõisa, — kes 
üllatas noort feodaali ja ta vasalle just hetkel, mil nood pühitsesid seda sündmust vastava 
pidusöögiga? Kas polnud see Wat Saatan, kes ajas kõik aastased lambad minema Lanthorn- 
Side'i mäenõlvadelt — ja seda alles üsna hiljuti, minu vaarisa eluajal? Või kas meil ei olnud 
küllalt trofeesid selle tõenduseks, et nende kuritegude eest on kätte makstud (muide, vana 
Mabeli juttude järgi olid need saadud kaugelt ausamal teel)? Eks röövinud ju sir Henry 
Osbaldistone, viies parun, kes kandis seda nime, Fair-ningtonist kauni neiu, nagu ennemuiste 

Ahhilleus Hrüseise ja Briseise, ning hoidnud teda oma kindluses neiu sõprade, kuulsate ja 
vägevaimate Šoti pealikute ühendatud jõudude kiuste. Ning eks sätendanud meie 

mõõgad võitlejate esiridades peaaegu kõigil tandreil, kus Inglismaa võitis oma rivaali. Kogu 
meie perekonna kuulsus ja kõik meie perekonna hädad pärinesid põhjapiiril toimunud 
sõdadest. 

Selliste lugude mõjul pidasin ma lapsepõlves šotlasi rahvatõuks, kes on juba loomu poolest 
vaenulik saare lõunapoolsemate elanike vastu, ja seda eelarvamust ei parandanud muidugi ka 
isa jutud nende kohta. Han-geldades tammemetsaga sõlmis isa ärilisi tehinguid Šoti 
mägismaa maavaldajatega ja väitis, et tema kogemuste põhjal on nood hoopis enam valmis 
kaubalepinguid sõlmima ja-käsiraha sõna tõsises mõttes välja pressima, kui täpselt 
kinni pidama omapoolsetest kohustustest. Ka Šoti kaupmehed, keda isa neil juhtudel oli 
sunnitud võtma vahemeesteks, oskasid, nagu ta kahtlustas, kindlustada enesele ühel või teisel 
teel suurema osa kasumist kui neil tegelikult saada oli. Lühidalt, kui Mabel manas Šoti relvi 
möödunud aegadel, siis mr. Osbaldistone ei siunanud põrmugi vähem kaasaegsete Sinonitel 
salakavalust, ning kumbki omalt poolt — ehkki see toimus ilma kavatsuseta — külvas mu 
noorde hinge sügavat põlgust Britannia põhjapoolsete elanike kui rahva vastu, kes on 
verejanuline sõjas, reetlik vaherahus, kasuahne, isekas, ihne ning riuka-line igapäevase elu 
toimetustes ja kellel häid omadusi on väga vähe, kui mitte arvestada niisuguseid jooni nagu 
metsikus, mis sõjas sarnanes vahvusele, ja teatud kaval osavus, mis asendas neil elutarkust 
tavalises inimestevahelises suhtlemises. Nende õigustuseks või vabanduseks, keda 
koormasid säärased eelarvamused, pean ütlema, et tolleaegsed šotlased olid süüdi sama- 
suguses ebaõigluses inglaste suhtes, keda nad vahet tegemata tembeldasid ülbeteks, 

suure rahakukruga uhkeldavateks elupõletajateks. Need rahvusliku vaenu sädemed olid 
säilinud loomulikult tollest ajast, mil Inglismaa ja Šotimaa eksisteerisid kumbki 
omaette, võistlevate riikidena. Hiljuti võisime näha, kuidas 


1 Sinon — kreeklane, kes soovitas troojalastel vedada puuhobune Trooja linna (Vergiliuse 
«Aeneise» järgi); siit ülekantud tähendus: pettur, reetur. (Tõlk.) 

demagoogi hingeõhk puhus need sädemed ajutiselt lõkkele, mis, nagu ma siiralt loodan, on 
nüüd siiski kustunud omaenda tuhas '. 

Niisiis silmitsesin ma ebasõbralikult esimest Šotlast, keda mul oli juhus seltskonnas kohata. 
Temas oli palju sellist, mis vastas minu senistele kujutlustele. Tal olid karmid näojooned ning 
atleedi keha, mis öeldakse olevat tema rahva omapäraks; samuti iseloomustas teda Šoti 
intonatsioon ja aeglane raamatulik väljendusviis, mis tekkis soovist vältida iseäralikke 
kõnekäände ning murdelisi omapärasusi. Võisin tähele panna ka tema rahvale omast 
ettevaatlikkust ja vaimuteravust paljudes mõtteavaldustes ning vastustes. Mis mind aga 
üllatas, oli tema sundimatu enesevalitsus ja kergelt üleolev toon, millega ta näis juhtivat seda 
seltskonda, kuhu ta nagu juhuslikult oli sattunud. Mehe riietus oli äärmiselt lihtne, ent siiski 
korralik, ja ajal, mil isegi kõige alamast seisusest inimene, kes tahtis olla džentelmen, 
kulutas suuri summasid oma rõivastusele, kõneles tema välimus kui mitte vaesusest, siis 
vähemalt õige kitsastest oludest. Tema jutust selgus, et ta tegeleb karjakauplemisega, mis ei 
ole just eriti väärikas elukutse. Ja kõigest hoolimata näis ta ometi nagu endastmõistetavalt 
kohtlevat ülejäänud seltskonda selle jaheda ning armuliku viisakusega, mis vihjab tõelisele 
või kujuteldud üleolekule neist, kelle suhtes seda kasutatakse. Kui ta avaldas oma arvamust 
mõnes küsimuses, siis kõlas ta hääles rahulik enesekindlus nagu inimesel, kes on ümbritsevast 
keskkonnast üle oma ühiskondlikult seisundilt või teadmistelt, ja nagu oleks see, mis ta 
ütleb, väljaspool igasugust kahtlust ning vaieldamatu tõde. Peremees ja ta 
pühapäevakülalised, kes püüdsid oma tähtsust alal hoida kärarikaste hüüete 

1 See on nähtavasti kirjutatud varsti pärast «WilkesM ja Vabaduse» päevi. (Autor.) 

Wilkes (1727—1797) — inglise publitsist. Sai kuulsaks pamfletiga, milles naeris välja 
kuningas George III troonikõne. Selle eest aeti ta alamkojast välja ja mõisteti vangi. K. Marx 
nimetas WilkesM «kuulsaks demagoogiks». Tema ümber koondus kodanlik opositsioon 
George III valitsuse vastu. Nende loosungiks oli «Wilkes ja Vabadus>. 

ning julgete väidetega, loobusid sellest pärast paari ebaõnnestunud katset ning alistusid 
pikkamööda mr. Campbelli autoriteedile, kes võttis viimaks vestluse juhtimise täiesti enda 
kätte. Puhtast uudishimust oli mul kange tahtmine ise temaga jõudu katsuda, lootes oma 
elutundmisele, mida oli avardanud minu viibimine välismaal, ning neile teadmistevarudele, 
millega oli mu vaimu rikastanud üsna korralik haridus. Viimases punktis ei suutnud ta minuga 
võistelda, ja polnud raske näha, et tema sünnipäraseid võimeid ei olnud iialgi kultiveerinud 
haridus. Aga ma avastasin, et ta tundis minust palju paremini Prantsusmaa tolleaegset 
olukorda, Orleani hertsogi 1 iseloomuomadusi, kes oli parajasti saanud tolle kuningriigi 
regendiks, samuti võis ta iseloomustada riigimehi, kes hertsogit ümbritsesid. Ta teravmeelsed, 
salvavad ja veidi pilkelised märkused reetsid temas meest, kes on hästi kursis Prantsusmaa 
siseasjadega. 

Kui jutt läks sisepoliitikale, siis Campbell kas vaikis või väljendus tagasihoidlikult, mis võis 
olla tingitud ettevaatusest. Lahkhelid viigide ja tooride2 vahel vapustasid tol ajal Inglismaad 
alusmüürideni, ning võimas partei, kes võitles kuningas James'i huvide eest, ähvardas äsja 
troonile seatud Hannoveri dünastiat3. Kõik kõrtsid kajasid vaidlevate 

«poliitikameeste» 

1 Orleani hertsog Philippe (1674—1721) — sai pärast Louis XIV surma alaealise Louis 
XV regendiks: tema valitsemisaeg oli prantsuse absoluutse monarhia langusperioodiks. 

2 Viigid ja toorid (whigs and tories) — inglise poliitilised parteid, mis tekkisid XVII 
sajandil seoses kuninga ja parlamendi vahelise võitlusega. Viigid, keda Marx nimetas 
«kodanluse, tööstusliku ja kaubandusliku keskklassi aristokraatlikeks esindajateks» (K. Marx 
ja F. Engels, Teosed, IX köide, Ik. 6 — v. k.), taotlesid kuningavõimu piiramist ja parlamendi 
osatähtsuse suurendamist. Toorid väljendasid konservatiivse feodaal-aadli huve, kes taotles 
absolutismi säilitamist. Viigid olid protestandid, toorid — kuningale alluva anglikaani kiriku 
pooldajad. Radikaalsed toorid ei tunnustanud 1688. a. riigipööret ja moodustasid jakobiitide 
(Jamesi pooldajate) reaktsioonilise partei. 

> Hannoveri dünastia — aastal 1714 pääses Inglise troonile George I" isikus väikese 
Saksa riigikese Hannoveri tähtsusetute vürsüde protestantlik dünastia. Hannoveril olid 
puudunud igasugused sidemed Inglismaaga. Selle dünastia asumist Inglise troonile 
soodustasid viigid. 

kärast ja kuna meie peremees pidas kinni niisugusest liberaalsest joonest, mis ei lubanud tal 
tülli minna ühegi hea kliendiga, siis läksid tema pühapäevaküla-liste vaated sageli nii 
lepitamatult lahku, nagu oleks tema lauas istunud terve linnanõukogu. Abiõpetaja, 
apteeker ja veel üks väikest kasvu mehike, kes oma Aametiga ei hoobelnud, aga kelle 

elavate ning liikuvate sõrmede järgi ma arvasin, et ta on juuksur, pooldasid 
vaimustatult Kõrgkirikutl ning Stuartite dünastiat. Maksunõudja, keda kohustas tema 
amet, ja advokaat, kes lootis valitsuselt saada mõnda väikest kohakest, ning nendega koos ka 
minu teekaaslane, kes vaidlusest tuliselt osa võttis, kaitsesid ustavalt kuningas George'i ja 
protestantlikku dünastiat. Kisa oli kohutav, vanded hirmsad. Kumbki pool pöördus 
mr. Campbelli poole, ilmselt taotledes tema poolehoidu. 

«Teie olete šotlane, sir; džentelmen, kes on pärit teie maalt, peab võitlema seadusliku 
troonipärija valitsemisõiguse eest,» hüüdsid ühed. 

«Te olete presbüterlane,» kinnitasid vaidlejad vastasleerist, «teie ei või pooldada 
omavolitsevat võimu.» 

«Džentelmenid,» lausus meie šotlasest oraakel, kui oli mõningate raskustega tabanud 
hetkelise vaikuse, «ma ei kahtle põrmugi, et kuningas George on täiesti ära teeninud oma 
sõprade kiindumuse, ja kui ta jõuab trooni kinni hoida, noh, siis teeb ta selle maksu- 
ametniku kahtlemata riigitulude ülemrevidendiks ja ülendab meie sõbra, mr. Ouitami, 
peaprokuröri abiks, ja võib-olla teeb ta ka midagi head või lubab tasu sellele ausale 
džentelmenile, kes istub oma sumadanil, mida ta eelistab toolile. Ja vaieldamatult on ka 
kuningas James 2 tänulik inimene, ja kui tema mängu võidab, võib ta, kui tahab, teha selle 
auväärse džentelmeni Canterbury peapiiskopiks, doktor Mixiti aga oma ihuarstiks ja usaldada 
oma kuningliku habeme mu sõbra 

1 Kõrgkirik (High Church) — suund Inglise kirikus, mis sallis toretsevaid usutalitusi 
ning suhtus katoliiklusse vähem vaenulikult kui Madalkirik (Low Church), kelle juurde 
kuulusid dissenterid. 

2 Kuningas James — jutt on troonilt tõugatud kuninga James II pojast James Stuartisl, 
Inglise troonipretendendist, kes 1708. a. tegi ebaõnnestunud katse saada Prantsusmaa 
kaasabil võimule. 

Latherumi hoolde. Kuna ma aga tublisti kahtlen, kas kumbki neist võistlevatest monarhidest 
teeks Rob Campbellile välja peekri märjukest, kui too selle järele vajadust tunneb, siis annan 
ma oma hääle Jonathan Brownile, meie võõrustajale: olgu tema trimpajate kuningas ja vürst, 
aga sel tingimusel, et ta toob meile veel ühe pudeli, mis on sama hea kui see viimane.» 

Seda vaimukust tervitas üksmeelne heakskiit, millega kõigest südamest ühines ka peremees 
ise, ja teinud korralduse täita tingimus, millest olenes tema aukõrgendus, ei jätnud ta meile 
teatamata, et «nii rahuarmastav džentelmen kui mr. Campbell ka on, on ta lisaks veel julge kui 
lõvi: üheainsa käega peksis ta laiali seitse röövlit, kes tungisid talle kallale, kui ta oli teel 
Whitson-Tryste'ist siia». 

«Sind on petetud, sõber Jonathan,» katkestas teda Campbell, «neid oli kõigest kaks, ja liiategi 
olid nad sihukesed argpüksid, kellega kohtumist võib inimene ainult soovida.» 

«Ja kas te tõesti, sir,» imestas mu teekaaslane, nihutades .tooli (oleksin pidanud ütlema — 
sumadani) Campbellile lähemale, «kas te ikka päris tõsiselt saite üksipäini hakkama kahe 
teeröövliga?» 

«Seda ma tegin tõesti, sir,» vastas Campbell, «aga ma ei pea seda sihukeseks kangelasteoks, 
millest kuluks pasundada.» 

«Ausõna, sir,» lausus mu tuttav, «oleksin üliõnnelik, kui mul oleks au jätkata oma teekonda 
koos teiega. Minu tee läheb põhja poole, sir.» 

See vabatahtlik informatsioon tema reisi kavatsetava marsruudi kohta (esimene, mida ma 
kuulsin oma kaaslast kellelegi usaldavat) ei suutnud šotlaselt välja meelitada samasugust 
usaldust. 

«Vaevalt küll, et me saame minna koos,» vastas šotlane kuivalt. «Teil, sir, on kindlasti hea 
hobune, aga mina reisin praegu jala või poni seljas, kes mind.kah palju kiiremini edasi ei vii.» 
Siis nõudis ta veini eest arve, viskas lauale raha pudeli eest, mille ta oli lasknud lisaks tuua, ja 
tõusis püsti, nagu kavatsedes meist lahkuda. Mu teekaaslane jooksis Campbelli juurde, võttis 
tal nööbist kinni ja 

tiris ta kõrvale ühte aknaorva. Tahtmatult kuulsin, et ta midagi tungivalt palub. Oletasin, et ta 
palub Šotlast enesele reisikaaslaseks, millest aga mr. Campbell nähtavasti keeldus. 

«Ma maksan kinni teie reisikulud, sir,» lausus meie rändur sellisel toonil, nagu oleks see tema 
arvates argument, mis kummutab igasugused vastuväited. 

«See on täiesti võimatu,» ütles Campbell põlgusega hääles, «mul on tegemist Rothburys.» 
«Ega mul olegi erilist kiiret, ma võin teelt veidi kõrvale põigata, ja mul ei ole kahju, kui hea 
seltskonna pärast päev või paar kaotsi läheb.» 

«Ausõna, sir,» vastas Campbell, «ma ju räägin, et ei saa osutada teile teenet, mida palute. 
Mina reisin,» lisas ta ja ajas end uhkelt sirgu, «oma isiklike asjatoimetuste pärast, ja kui te 
võtaksite kuulda mu nõuannet, sir, siis te ei seltsiks teel võhivõõrastega ega kuulutaks oma 
matkasihti neile, kes teilt seda ei päri.» Siis vabastas ta oma nööbi mitte just väga 
tseremoniaalselt teise mehe sõrmede vahelt, astus minu juurde, kui seltskond juba laiali 
valgus, ja 'tähendas: «Teie sõber, sir, on liiga jutukas, kui pidada silmas temale antud 
ülesannet.» 

«See džentelmen,» vastasin ma, osutades pilguga matkamehele, «ei ole mulle mingi sõber, 
vaid ainult juhuslik reisitutvus. Ma ei tea tema nime ega ka seda, mis asju ta ajab, ja teid näib 
ta usaldavat enam kui mind.» 

«Tahtsin ainult öelda,» kiirustas Campbell vastama, «et minu arust määrib ta oma seltskonda 
veidi liiga uisapäisa kaela neile, kes seda ei ihalda.» 

«Too džentelmen,» vastasin, «teab ise kõige paremini oma asju, ja ma ei tahaks nende üle 
üheski suhtes kohtumõistjaks olla.» 

Mr. Campbell ei lausunud sel teemal enam sõnagi, soovis mulle ainult head reisi, ja seltskond 
läks õhtule, igaüks oma poole. 

Järgmisel päeval lahkusin oma pelglikust kaaslasest, kuna minu tee pöördus suurelt põhja- 
maanteelt ära läände, Osbaldistone'i lossi suunas, kus elas mu onu. Ma ei tea öelda, kas mu 
tuttav tundis minu lahku- 

misel kergendust või meelehärmi, paistsin ju talle õige kahtlases valguses 

Mis puutub minusse, siis ei lõbustanud mind enam tema hirm ja tõtt-öelda olin südamest 
rõõmus, et sain temast lahti. 


V PEATÜKK 

Kuis põksuma lööb rinnas minu süda, kui kaunis nümf mu kodusaarelt on ratsutamas õilsal 
ratsul, ning kappab mööda järsku mägirada või tormab üle aasa avara. 

«Jaht» 

Lähenesin põhjamaale — oma kodumaale, nagu ma seda mõttes nimetasin, — täis vaimustust, 
mida romantiline ning metsik maastik sisendab loodusearmastajale. Nüüd, mil mind enam ei 
häirinud mu teekaaslase lobisemine, märkasin, kuivõrd siinne maastik erines sellest, mida 
senini olin läbinud. Ojad väärisid juba enam oma nimetust, sest liikumatu unelemise asemel 
keset kõrkjaid ning pajusid keerlesid nad kohisedes metsikute salude varjus; kord tormasid 
alla nõlvakust, kord vulisesid aeglasemalt, säilitades siiski elava voolu, läbi väikeste 
üksildaste orgude, mis aeg-ajalt teele avanedes nagu kutsusid rändurit uurima oma 
salaurkaid. Mornis majesteetlikkuses kerkisid minu ees Chevioti mäed '. Tõsi küll, nad ei 
pakkunud silmale seda kaljurahnude ning järsakute ülevat vaheldusrikkust, mis 
iseloomustab kõrgemaid mäeahelikke, kuid nad olid massiivsed, ümarapealised ja 
mähitud tumeruskesse rüüsse, ning oma suurusega ja lohutu ilmega mõjusid kujutlusele nagu 
mahajäetud maanurk, millel siiski on oma nägu. 

Minu isaisade eluase, millele ma nüüd lähenesin, asus mäekurus, kitsas orus, mis aeglaselt 
tõustes kadus eelmäestikku. Suured maa-alad, mis kunagi kuulusid. Osbaldistone'i 
perekonnale, olid juba ammugi 

1 Chevioti mäed asuvad Inglismaa ja Šotimaa piiril. 

kaotatud mu esiisade oskamatu asjaajamise või neid tabanud õnnetuste tõttu, ent vana 
härrastemaja juurde kuulus veel küllalt maad selleks, et anda mu onule suurmaaomaniku 
kuulsus. Oma varandust kulutas ta (nagu mulle selgus mõnedest teel tehtud järelepärimis-test) 
tüüpilise tolleaegse põhjaprovintsi-mõisnikuna priiskavale külalislahkusele, mis tema arvates 
oli äärmiselt tähtis perekonna väärikuse säilitamisel. 

Ühe künka harjalt silmasingi juba kaugel Osbaldis-tone Halli, suurt vanaaegset ehitust, mis 
piilus välja tohutute tammede druiidide' aegu meenutavast salust. Suunasin oma hobuse 
sinnapoole nii otsejoones ja kiiresti, kui seda vilets ning looklev tee vähegi lubas. Äkki kikitas 
mu väsinud ratsu kõrvu, kuna ta kuulis koerakarja elustavat, täiehäälset klähvimist, mille 
sekka kõlas reibas sarvehüüd — alatine saatemuusika jahile neil päevil. Ei olnud kahtlust, et 
see koerakari kuulub mu onule, ja ma peatasin hobuse, et kütid võiksid mööduda mind 
märkamata, kuna tundsin, et jahimaa pole sobiv koht enda esitlemiseks kirglikule jahimehele. 
Otsustasin pärast nende möödumist kiirustamata jätkata oma teed lossi poole ning oodata 
seal selle omaniku tagasitulekut. Seisatusin niisiis künka jalamil, ja kuna ma ei olnud vaba 
erutusest, mida see metsaharrastus loomulikult peabki sisendama (kuigi mu vaim ei olnud 
sel hetkel eriti vastuvõtlik sedalaadi muljetele), ootasin põnevusega jahimeeste ilmumist. 
Esimesena ilmus oru parempoolset nõlva katvast tihnikust nähtavale tagaaetav rebane, kelle 
jõud oli peaaegu lõpukorral. Looma longus saba, porine kasukas ja vaevaline sörk ennustasid 
tema paratamatut hukku ning raisakull, kes tiirutas vaese reinuvaderi kohal, pidas teda juba 
oma peatseks saagiks. Rebane jõudis läbi oja, mis poolitas väikest orgu, ja lohistas end üles 
mööda järsku vasakut kallast, kui võsastikust tormasid välja esimesed koerad ning nende 
kannul valju klähvimisega kogu kari, kellele järgnes kütt ja veel kolm või neli ratsanikku. 
Eksimatu instinktiga jälitasid koerad reinuvaderit ja jahimehed tormasid 


' Druiid — muistsete keltide preester. 

ülepeakaela neile järele, hoolimata künklikust ning raskelt läbitavast maastikust. Need olid 
pikakasvulised ning tugevad noormehed headel hobustel, riietatud rohelisse ning punasesse, 
mis oli vana sir Hildebrand Osbaldistone'i lahkel korraldusel asutatud jahiseltsi mundriks. 
«Minu onupojad!» mõtlesin ma, kui nad minust mööda vuhisesid. Ja kohe järgnes mõte: mis- 
suguseks küll kujuneb minu vastuvõtt nende Nimrodi' väärikate järglaste poolt? Ja kui 
ebatõenäoline on, et mina, kes ma tean vähe või mitte midagi maal harrastatavaist 
meelelahutustest, võiksin end onu perekonna keskel tunda vabalt või õnnelikuna. Need 
mõtisklused katkestas nägemus, mis mulle nüüd ilmus. 

See oli noor daam, kelle ebatavaliste näojoonte kaunidust suurendas veelgi jahielevus ning 
õhetus kiirest sõidust. Teda kandis ilus hobune, üleni ronkmust, välja arvatud siin ja seal 
mõned pritsmed lumivalget vahtu, mis ümbritsesid looma valjaid. Ratsanik oli riietatud tolle 
aja kohta pisut ebaharilikult: kuub, vest ning kübar, mis sarnanesid meeste rõivastusele ja 
mida on sellest ajast saadik nimetatud ratsakostüümiks. See mood oli tulnud sel ajal, kui mina 
olin Prantsusmaal, ja oli mulle seega täielikuks uudiseks. Neiu pikad mustad juuksed olid 
pääsenud jahihoos valla neid hoidvast paelast ja lehvisid kerges tuules. 

Äärmiselt ebatasane maastik, mida mööda ta juhtis oma hobust lausa imeteldava osavuse ning 
meelekindlusega, aeglustas tema liikumist ning sundis teda mööduma minust lähemalt, 
kui seda olid teinud teised ratsanikud. Seepärast võisin ma hästi näha tema harukordselt peent 
nägu ja kogu ta kuju, millele lisasid kirjeldamatut võlu stseeni tormakas elevus ning tema 
iseäraliku rõivastuse ja ootamatu ilmumise romantika. Kui ta minust möödus, tegi keevaline 
hobune mingi ootamatu sammu just hetkel, mil ratsanik tasasele pinnale jõudes teda uuesti 
kannustas. See andis mulle põhjuse sõita tema juurde, nagu tahaksin teda aidata. 

Rahutuseks ei olnud aga mingit põhjust — hobune ei komistanud, ja kuigi ta oleks seda ka 
teinud, oli ilusal 


! Nimrod — piibli järgi Babüloonia valitseja ja «vägev kütt». 

amatsoonil küllalt enesevalitsust selleks, et mitte lasta end tasakaalust välja viia. Siiski tänas 
noor daam mind hea kavatsuse eest naeratusega, mis julgustas mind talle lähenema: ajasin 
hobuse tema kõrvale ning pidasin temaga sammu. Varsti teatasid meile hüüded: «Hei-hee-i 
— käes, käes!» ning jahisarve pidulik fanfaar, et ei ole enam põhjust kiirustada, kuna jaht on 
lõppenud. Uks noormeestest, keda ma enne nägin, lähenes meile ja viibutas 
võidurõõmsalt rebase saba, nagu tahaks ta sellega õrritada minu võluvat kaaslast. 

«Ma näen, ma näen,» vastas too, «aga lärmi lüüa ei maksa sellegipoolest. Kui Foibe ei oleks 
sattunud kivide vahele,» lisas ta ja patsutas oma ilusa hobuse kaela,-<siis ei oleks teil olnud 
millegi üle uhkustada.» 

Samas jõudsid nad teineteise juurde ja ma nägin, et mõlemad vaatasid minu 1 oole ning 
vahetasid mõned laused poolel häälel, kusjuures noor daam nähtavasti keelitas jahimeest 
midagi tegema, millest see aga häbelikult ja mingi kohtlase pahurusega keeldus. Siis pööras 
neiu hobuse minu poole ja lausus: «Hea küll, Thornie, kui teie ei taha, siis pean mina seda 
tegema, ja kõik. Sir,» jätkas ta minu poole pöördudes, «ma püüdsin veenda seda haritud noort 
džentelmeni, et ta küsiks teilt, kas te siinkandis reisides olete juhtunud midagi kuulma meie 
sõbrast, kellestki mr. Francis Osbaldistone'ist, keda me juba mitmendat päeva ootame 
Osbaldistone Halli?» 

Üliõnnelikuna tunnistasin, et mina olengi see isik, ja tänasin noort daami lahke järelepärimise 
eest. 

«Sellisel juhul, sir,» vastas viimane, «kuna mu sugulase viisakus näib veelgi uinuvat, lubage 
minul — kuigi ma arvan, et see on ülimalt sündsusetu — olla tseremooniameistriks ja esitleda 
teile noort skvair Thorncliff Osbaldistone'i, teie onupoega, ja Die Vernõ-nit, kellel on au olla 
teie võrratu onupoja vaene sugulane.» 

Selles, kuidas miss Vernon need sõnad kuuldavale tõi, oli ühtaegu julgust, irooniat ja lihtsust. 
Küllaldane elutundmine võimaldas mul tabada vastavat tooni, kui tänasin teda ta armulikkuse 
eest ning väljendasin oma piiritut heameelt nendega kohtumise üle. Tõtt öelda oli mu 
kompliment sõnastatud nii, et neiu võis selle peaaegu terveni enda arvele võtta, sest Thorncliff 
näis olevat päris mühakas, tahumatu, häbelik ja pealegi pahuravõitu. Noormees surus siiski 
mu kätt ja avaldas seejärel soovi lahkuda, et minna kütile ning oma vendadele appi koeri kinni 
siduma; seda lausus ta pigemini miss Vernonile teadmiseks kui vabandusena minu ees. 

«Seal ta läheb,» ütles noor daam, jälgides teda pilguga, milles helkis varjamatu põlgus, 
«tallipoiste, nurjatute 

hobuseparisnike ja kukevõitluse harrastajate kuningas. Kuid kõik nad on niisugused — üks 
hullem kui teine! Kas te olete lugenud Markhamit?» küsis miss Vernon siis. 

«Lugenud keda, armuline preili? Selle autori nimi on mulle tundmatu.» 

«Oo õnnetu! Millisele rannale teid küll saatus on paisanud!» oli noore daami vastus. «Te 
vaene mahajäetud ja võhiklik võõramaalane, kes ei tunne isegi selle metsiku suguharu 
koraani, kelle sekka olete tulnud elama. Te pole kunagi lugenud Markhamit, kuulsaimat 
autorit hobusearstimise alal!? Kui asi on nii, siis kardan, et teile on samuti võõrad ka uuemad 
nimed, Gibson ja Bartlett?» 

«Nii see tõesti on, miss Vernon.» 

«Ja te tunnistate seda punastamata? Me peame end nähtavasti teist lahti ütlema. Niisiis ei oska 
te valmistada hobusele rohtu, anda talle rokka ega hoolitseda tema kapjade eest?» 

«Pean tunnistama, et usaldan kõik need toimingud oma tallipoisile.» 

«Kuulmatu lohakus! Ja te ei oska hobust rautada, lõigata tema lakka ega saba? Te ei oska 
koeral usse välja ajada, tema kõrvu kärpida ega ebaküünist maha lõigata? Te ei oska välja 
õpetada jahikulli, anda talle kivikesi ega korraldada tema dieeti, sel ajal kui ta silmad on 
seotud; te ei oska...» 

«Ühe sõnaga, et teha kokkuvõte mu võhiklusest,» vastasin ma, «viibin ma sügavas rumaluses 
kõigi nende maaelu-oskuste suhtes.» 

«Siis ütelge kõigi pühade nimel, mr. Francis Osbal-distone, mida te oskate teha?» 

«Sel alal väga vähe, miss Vernon. Siiski võin öelda, et kui tallipoiss on saduldanud hobuse, 
oskan ma sellel ratsutada, ja kui mu jahikull on väljas, siis oskan teda lendu lasta.» 

«Kas te seda oskate?» küsis noor daam ja ajas hobuse kergesse galoppi. 

Meie teed tõkestas hooletusse jäetud väljakasvanud põõsastara lattidest väravaga. Kavatsesin 
just ette ratsutada ning yärava avada, kui miss Vernon ületas 

takistuse hoogsa hüppega. Kuna mängus oli mu au, pidin järgnema tema eeskujule, ja olin 
hetke pärast taas tema kõrval. 

«Teist võib veel asja saada,» sõnas ta. «Kartsin, et olete üks täiesti mandunud Osbaldistone. 
Aga mis imeasi toob teid küll siia Hundikutsikate Lossi? Nii on naabrid ristinud meie 
jahimõisa. Arvan, et oleksite võinud jääda tulemata, kui te poleks tahtnud?» Tundsin, et 
selleks ajaks oli mu vahekord veetleva Imutusega muutunud juba õige sõbralikuks ja see- 
pärast vastasin häält alandades usalduslikult: «Tõepoolest, kallis miss Vernon, võiksin 
pidada karistuseks vajadust elada mõni aeg Osbaldistone Hallis, kui selle elanikud on 
niisugused, nagu te neid kirjeldate. Aga. olen veendunud, et nende hulgas on üks erand, 
kes hüvitab kõik puudused.» 

«Oo, te mõtlete Rashleigh't?» küsis miss Vernon. «Tõtt öelda ei. Ma mõtlesin — andke 
andeks — kedagi, kes viibib hoopis lähemal.» 

«Ma arvan, et oleks vist kombelisem teie viisakust mitte mõista, aga see ei ole minu moodi. 
Ma ei tee selle eest niksu, kuna istun sadulas. Aga erandiks nimetate te mind õigusega, sest 
olen selles majas ainus olevus, kellega on võimalik juttu ajada, arvestamata vana preestrit ja 
Rashleigh't.» 

«Ja kes on siis, taeva pärast, see Rashleigh?» 

«Rashleigh on inimene, kes meeleldi näeks, et teda armastataks tema isiklike vooruste pärast. 
Ta on sir Hildebrandi noorim poeg — umbes teie vanune, aga mitte nii .. . lühidalt, ta ei ole 
ilus. Kuid, loodus on andnud talle käputäie tervet mõistust ja preester on lisanud sinna juurde 
vakatäie teadmisi. Teda peetakse väga targaks meheks siin maanurgas, kus targad mehed on 
haruldane nähtus. Ta on küll kasvatatud kiriku jaoks, aga ta ei tõtta vaimulikku seisusse astu- 
misega.» 

«Kas katoliku kiriku jaoks?» 

«Muidugi! Millise kiriku jaoks siis veel?» küsis noor daam. «Aga ma unustasin, mulle 
kõneldi ju, et olete ketser. On see tõsi, mr. Osbaldistone?» 

«Seda süüdistust ei saa ma tõesti ümber lükata.» 

«Ja ometi olete elanud välismaal, pealegi katoliiklikes riikides?» 

«Ligi neli aastat.» 

«Kas nägite seal kloostreid?» 

«Üsna sageli; aga ma ei leidnud neis eriti midagi niisugust, mis oleks kõnelnud katoliku usu 
kasuks.» 

«Kas nende elanikud ei ole siis õnnelikud?» 

«Mõned kahtlemata on — need, keda kloostri üksindusse on tõuganud kas sügav vagadus, 
maailmas kogetud tagakiusamine ja hädad või loomupärane apaatsus. Need aga, kes on 
valinud üksiklase elu juhuslikus ja ülepingutatud vaimustusepuhangus või esimeses vihahoos 
pärast mõnda pettumust või alandust, on väga õnnetud. Peagi saavad nad tagasi oma 
tundeerksuse ja on vangistuses rahutud nagu metsloomad loomaaias, sel ajal kui teised 
kitsastes kongides rahuga mõtisklevad või lihtsalt niisama rasvuvad.» 

«Ja mis saab,» jätkas miss Vernon, «neist ohvritest, kes on suletud kloostrisse kellegi teise 
tahtel? Kellega sarnanevad nemad? Eriti siis, kui nad on loodud rõõmu tundma elust ning 
selle andidest?» 

«Nad on kui puuri pandud laululinnud,» vastasin ma, «kes on mõistetud elu lõpuni vangis 
virelema. Ajaviiteks arendavad nad oskusi, mis oleksid olnud ühiskonnale ehteks, kui neid 
oleks jäetud vabadusse.» 

«Mina aga sarnanen,» kostis miss Vernon, «see tähendab sarnaneksin,» parandas ta ennast, 
«pigem metsikule kotkale, kes igatsusest vaba lennu järele laia taeva all peksab end puruks 
vastu oma puuri varbu. Aga pöördugem tagasi Rashleigh' juurde,» lausus ta elavamal toonil. 
«Te leiate kindlasti, et ta on kõige meeldivam inimene, keda te oma elus olete kohanud, mr. 
Osbaldistone, vähemalt leiate seda esimese nädala jooksul. Kui ta juhtuks armuma pimedasse 
neiusse, ei võiks ükski mees olla oma võidus nii kindel kui tema. Kuid silm hajutab lummuse, 
mis võlub kõrva. — Ja siin me siis olemegi, vana lossi hoovis, mis on niisama metsik ning 
vanamoeline kui kes tahes tema elanikest. Pean teile ütlema, et Osbaldistone Hallis ei pöörata 
erilist tähelepanu tualetile, aga ma pean siiski rõivaid vahetama. Need on nii ebameeldivalt 
soojad ja lisaks 

pigistab see kübar mu laupa,» jätkas tütarlaps elavalt, võttis kübara peast ning raputas laiali 
ronkmustade kiharate külluse, mida ta siis valgete saledate sõrmedega pooleldi naerdes, 
pooleldi punastades kaunilt näolt ning läbitungivatelt pähkelpruunidelt silmadelt kõrvale 

lükkas. Kui selles toimingus oligi koketeerimist, siis varjas seda igatahes hästi tema käitumise 
hooletu ükskõiksus. Ma ei suutnud jätta ütlemata, et «kui otsustada perekonna üle selle põhjal, 
keda ma näen enda ees, siis minu arvates oleks siin tualeti eest hoolitsemine täiesti 
ilmaaegne». 

«Ilusasti öeldud, kuigi ma võib-olla ei peaks mõistma nende sõnade mõtet,» vastas miss 
Vernon. «Aga väikeseks lohakuseks leiate te parema vabanduse, kui tutvute nende 
Orsonidega kelle seas teil tuleb elada ja kelle välimust ei paranda ükski riietus. Nüüd aga, 
nagu ma juba ütlesin, on iga hetk oodata, et kõliseb või pigem kõlksub vana lõunakell. See 
mõranes iseenesest kuningas Willie2 randumise päeval ja minu onu ei luba austusest kella 
prohvetliku ande vastu seda iialgi enam-parandada. Niisiis, kas te hoiaksite mu ratsut nagu 
kohusetruu rüütel, kuni ma saadan mõne vähem suursuguse kannupoisi teid sellest ülesandest 
vabastama?» 

Ta viskas minu kätte ratsmed, nagu oleksime lapsepõlvest saadik tuttavad, hüppas sadulast, 
tippis üle hoovi ning kadus külgukse taha, jättes mind imetlema tema ilu ning hämmastuma 
tema käitumise ülima vabaduse üle, mis näis seda erakordsem, et sel ajal suure monarhi Louis 
XIV õukonnast tulvavad viisakusreeglid kirjutasid õrnemale soole ette ebatavaliselt valju 
etiketi. Jäin õige kohmetult seisma keset vana lossi hoovi, istudes ühel hobusel ning hoides 
teist ratsmeist. 

Ehitus pakkus võõrale silmale vähe huvitavat, kui tollel olekski olnud tahtmist seda 
tähelepanelikumalt silmitseda. Nelinurkset õue piirasid erineva arhitektuu- 

' Orson (pr. k. õieti ourson = karupoeg) — tegelane XV sajandi anonüümsest teosest. Kahest 
vennast, kes kaotasid varases nooruses vanemad, kasvatas ühe — Orsoni — üles emakaru 
metsas; teine, Valentin, kasvas üles õukonnas. 

2 Kuningas Willie — mõeldakse William II (1689—1702). 

riga fassaadid ja see tuletas oma võretatud, kivikaunis-tustega akende, väljaulatuvate 
tornikeste ja massiivsete arhitraavidega meelde kloostri või mõne vanema ning mitte eriti 
hiilgava Oxfordi kolledži siseõue. 

Hüüdsin teenrit, kuid tükil ajal ei ilmunud kedagi, mis oli seda ärritavam, et märkasin end 
olevat uudis-himu-esemeks mõnedele mees- ning naissoost teenijatele, kes pistsid mitmelt 
poolt akendest pea välja ja tõmbasid selle kohe tagasi nagu küülikud tarandikus, enne kui 
jõudsin otseselt kellegi poole pöörduda. Alles jahiliste ja koerte tagasitulek päästis mu sellest 
kimbatusest. Mõninga vaevaga sain kätte ühe mühaka, kes võttis oma hoole alla hobused, ja 
teise juhmardi, kes juhtis mu sir Hildebrandi juurde. Seda tegi ta talupoja heasoovlikkuse ja 
teenistusvalmidusega, kes on sunnitud olema teejuhiks vaenlase luuresalgale ja samuti kui 
viimane, pidin minagi olema valvel, et ta ei jätaks mind maha madalate võlvitud käikude 
labürindis, mis viisid Kivisaali, nagu ta seda nimetas, kus pidin astuma onu armuliku palge 
ette. 

Viimaks jõudsime siiski piklikku võlvitud laega ja kivipõrandaga ruumi, kus seisis juba 
lõunaks kaetuna terve rida tammepuust laudu, mis olid liiga massiivsed selleks, et neid saaks 
üldse kunagi paigast liigutada. See auväärne saal, mis oli näinud OsbaldistoneM perekonna 
pidusööminguid mitme põlvkonna vältel, andis tunnistust ka nende jahivõitudest. Tohutud 
hirve-sarved, mis oleksid võinud olla «Chevy jahi» ' trofeedeks, rippusid ridamisi seintel, 
vaheldudes mägra-, saarma-, kärbi- ja teiste jahiloomade topistega. Vana raudrüü jäänuste 
keskel, mis oli võib-olla käinud sõjas Šotlaste vastu, rippus siin enam hinnatavaid metsa- 
sõjarelvi: vibupüsse, mitut laadi ja konstruktsiooni püsse, võrke, õngeritvu, ahinguid, 
jahiodasid koos paljude teiste imelike leiutistega jahiloomade püüdmiseks või tapmiseks. 
Seintel rippusid ka mõned vanad suitsust tuhmunud ja märtsi õllest plekilised pildid, mis 
kujutasid rüütleid ja leedisid, kes olid omal ajal kaht- 

4 «Chevy jaht» — vana inglise-šoti ballaad. Tähendab ka «hiiglaste jahti». 

lemata olnud au sees ning kuulsad. Rüütlid kortsutasid .hirmuäratavalt kulmu tohutute paruka- 
ning habemepuhnaste vahelt, leedid naeratasid tehtult, vahtides roosi, mida nad hoidsid käes. 
Jõudsin parajasti kõike seda põgusa pilguga haarata, kui suure müra ja lärmiga tormasid saali 
umbes kaksteist siniste kuubedega teenrit, kellest igaüks oli ametis pigemini teiste 
õpetamisega kui oma ülesande täitmisega. Mõned tassisid ronte ning halge tule jaoks, mis 
vuhises, lõõmas ja saatis ülespoole suitsupilvi ning leeke tohutus kaminas, millel oli nii suur 
kolle, et selle avara võlvi alla mahtus kivist istepink, ja mida kaminasimsina piiras 
raskepäraste arhitektuuriliste kaunistustega karniis: heraldilised koletised, millised oli 
kujundanud mõne Northumbria kiviraiuja peitel, irvitasid ja ajasid end püsti punases 
liivakivis, millele sajandite suits oli andnud musta läike. Osa neist vanamoelistest teenritest 
kandis sisse tohutuid auravaid vaagnaid, mis olid koormatud rammusate roogadega; teine osa 
tõi peekreid, veinikannusid, pudeleid, jah, isegi vaate mitmesuguste vägijookidega. Kõik nad 
trampisid käies jalgu, komistasid üksteise otsa, tormasid, tõuklesid õlgadega ja rüselesid, 
tehes nii vähe kasulikku nii suure mölluga kui vähegi võimalik. Lõpuks, kui lõunasöök pärast 
rohkeid pingutusi siiski lauale saadi, kuulutas «korratu segu meeste ja penide häältest», 
piitsade plaksumine, mis pidi koeri heidutama, valjud ja kõrged hääled, raskete kõrgekontsa- 
liste saabaste sammud, mis mürtsusid nagu kommo-doori kuju omad «Kivises külalises» ', — 
nende tulekut, kelle jaoks kõiki neid ettevalmistusi tehti. Selle kriitilise hetke lähenedes 
segadus teenrite hulgas ei vaibunud, vaid pigem suurenes: ühed käskisid kiirustada, teised 
hüüdsid «aega küll!»; ühed manitsesid kõiki kõrvale hoiduma ja sir Hildebrandile ja noortele 
isandatele teed andma, teised — laua ümber kogunema ja just teel ees seisma; ühed karjusid, 
et tuleb avada, teised, et sulgeda tiibuksed, mis, nagu ma hiljem teada 


' «Don Juan ehk kivine külaline» — Moliere'i draama; üks paljudest don Juani teemat 
käsitlevatest teostest. 

sain, eraldasid saali mingist galeriist või salongist, mis oli vooderdatud musta paneeliga. 
Viimaks .siiski avati uksed ning sisse tormasid koerakrantsid ja mehed — kaheksa peni, 
kaplan, külatohter, minu kuus onupoega ja onu ise. 


VI PEATÜKK 


Loss kõigub sammest — nad on lähedal — 

ja häältemürin kõmab kupli all. 

Näed uhkes rongis mitmeid kõnnakuid, 

kuub, kiiver igal erinev, näed mitmeid soenguid, 

kõik peenelt raputavad tutti, kõrgilt krimpsutavad suid. 

Penrose 

Kui sir Hildebrand Osbaldistone eriti ei kiirustanud tervitama oma vennapoega, kelle 
saabumisest teatati talle kindlasti juba tüki aja eest, siis oli tal igatahes vabanduseks ette tuua 
tähtsaid toiminguid. 

«Oleksin tulnud juba varem, poiss,» hüüatas ta pärast karedat käepigistust ja südamlikku 
tervitust Osbaldistone Halli saabumise puhul, «aga ma pidin esiteks vaatama, et koerad kuuti 
saaksid. Tere tulemast Osbaldistone Halli, noormees! Need siin on su nõbu Percie, su nõbu 
Thornie ja su nõbu John, su nõbu Dick, su nõbu Wilfred ja — pea, kus on siis Rashleigh? — 
aa, seal ta on! Nihuta oma pikk kere veidi kõrvale, Thor-nie, ja las me vaatame natuke su 
venda — vaat nii, sinu nõbu Rashleigh. Nii, sinu isale tuli siis lõpuks meelde vana Hall ja 
vana sir Hildebrand. Noh, parem hilja kui mitte kunagi. Tere tulemast, poiss, ja punkt. Kus on 

mu väike Die? Aa, sealt ta tulebki. See on meie sugulane Die, minu naise vennatütar — kõige 
nägusam tüdruk siin meie orgudes, tulgu võistlejaks kes tahes. Ja nüüd asume prae juurde.» 
Et saada ettekujutust isikust, kes nõnda kõneles,, pead Sa, kallis Tresham, kujutlema umbes 
kuuekümneaastast meest jahiülikonnas, mis on kunagi olnud rikkalikult kaunistatud 
kardpaelaga, aga mille toredus on tuhmunud paljudes novembri- ja detsembri-tormides. Kuigi 
sir Hildebrandi praegune maneer oli 

järsuvõitu, ei olnud talle tundmatud õukond ja kuninglikud sõjalaagrid. Enne revolutsiooni oli 
ta olnud ohvitseriks sõjaväes,'mis asus laagris Hounslow' nõmmel, ja umbes samal aja] tõsteti 
ta arvatavasti tänu oma usule õnnetu ning mõtlematu James II poolt rüütli-seisusse. Kuid 
värske rüütli unistused edasisest aukõrgendusest, kui tal neid üldse oli, varisesid kokku, kui 
riigipööre tõukas tema soosija troonilt, ja sest ajast saadik elas ta oma pärusmaadel eraldatud 
elu. Kogu oma ma"amehelikkuse juures oli sir Hildebrand säilitanud väliselt siiski palju 
džentelmenlikku ja paistis oma poegade keskel silma nagu ajahambast puretud ja 

sammaldunud korintose samba jäänused võiksid silma paista jämedate tahumata kivirahnude 
hulgas Stone-henge'is ' või ükskõik missuguses teises druiidide templis. Pojad sarnanesid 
tõepoolest sellistele kohmakatele töötlemata rahnudele, mida iganes võib ette kujutada. 
Pikakasvulised, tugevad ja hea kehaehitusega, näis viimasel kui ühel viiest vanemast vennast 
ühteviisi puuduvat nii prometeuslik2 mõistusesäde kui ka väline lihv ja elegants, mis peenes 
seltskonnas varjab mõnikord vaimse arengu puudujääke. Nende väärtuslikemaks kõlbeliseks 
omaduseks näis olevat heasüdamlikkus ning eluga rahulolu, mis peegeldus nende raske- 
pärastes näojoontes, ning ainus, milles nad taotlesid täiuslikkust, oli osavus jahipidamises, 
mis moodustas nende ainsa elumõtte. Välimuselt ei erinenud vägilased Percival, Thorncliff, 
John, Richard ja Wilfred Osbaldistone üksteisest põrmugi rohkem kui erinesid poeedi 
tunnistust mööda vägimehed Güas ja Kloanthos.3 

Kuid nähtavasti soovides hüvitada oma loomingule nii ebatavalist ühetaolisust, oli emake 
Loodus teinud Rash-leigh Osbaldistone'ist välimuselt ning käitumisviisilt, ja nagu ma hiljem 
teada sain, ka iseloomult ning vaimuannetelt rabava kontrasti niihästi oma vendadele kui ka 
enamikule inimestest, keda ma seni olin kohanud. Kui Percie, Thornie ja kompanii olid 
järgemööda, vastavalt sellele, kuidas isa tutvustas neid uuele sugulasele, noogutanud, 
irvitanud ja ulatanud tervituseks pigem õla kui käe, astus Rashleigh ette ja soovis mulle 
teretulemast Osbaldistone Halli suurilma-inimese ilme ja viisakusega. Tema välimus ei olnud 
just meeldiv. Ta oli väikest kasvu, samal ajal kui kõik ta vennaksed näisid põlvnevat 
Anakist4, ja kui nood omasid kaunist kehaehitust, siis- Rashleigh, kuigi füüsiliselt tugev, oli 
kuidagi kõver, tal oli härjakael, ja mingi lapsepõlves 


' Stonehenge — muistsete keltide kiviehituste jäänused Salys- 


bury lähedal. , — . i 23 

2 Prometheus — titaan kreeka mütoloogiast, kes heatahtlikkusest inimeste vastu 
röövis viimastele jumalatelt tule. 

3 Güas ja Kloanthos — Aenease saatjad Vergiliuse poeemist 

4 Anak — piiblilegendi põhjal hiiglaste rahva esivanem. 

saadud vigastuse tagajärjel oli ta kõnnakus midagi ebakorrapärast, mis nii väga meenutas 
tõelist lonkamist, et paljud arvasid selle olevat takistuseks tema ametisse pühitsemisel, sest 
Rooma kirik, nagu teada, ei võta oma teenistusse kedagi, kes kannatab mõne kehalise puuduse 
all. Teised aga panid selle näotu defekti lihtsalt kohmaka rühi arvele ja väitsid, et see ei tee 
teda püha ameti jaoks sugugi kõlbmatuks. 

Rashleigh' näojooned otid sellised, mida me asjatult püüame unustada, kui oleme neid 
kord vaadelnud; need meenuvad meile ikka ja jälle, äratades piinavat uudishimu, kuigi me 
neile mõeldes tunneme vastumeelsust ja isegi tülgastust. Sellist tugevat muljet ei põhjustanud 
küll tema näojoonte inetus, kui neid vaadelda omaette, eraldi ilmest. Tõsi küll, need olid 
ebakorrapärased, kuid mitte mingil juhul labased, ja terased tumedad silmad ning puhmas 
kulmud ei lubanud tema nägu hoopiski nimetada inetuks tavalises mõttes. Kuid neis silmades 
peitus midagi salakavalat ja varitsevat, ning kui ta oli ärritatud, paistis neist ettevaatusega 
vaos hoitud julmust, mille loodus oli. teinud märgatavaks kõige tavalisemalegi näojoonte 
tundjale võib-olla sellesama kavatsusega, millega ta on pannud mürgisele maole lõgisti saba 
otsa. Nagu hüvituseks sellise ebasoodsa välimuse eest oli Rashleigh Osbaldistone'il kõige 
pehmem, kõige mahedam ja kõige varjundirikkamalt helisev hääl, mida ma iial olen kuulnud, 
ning kunagi ei olnud tal puudu sõnadest, mis sellega sobisid. Vaevalt oli ta mind tervitades 
jõudnud lõpule esimese lausega, kui ma juba mõttes nõustusin miss Ver-noniga, et minu uus 
sugulane vallutaks silmapilkselt iga naise, kes peaks tema üle otsustama ainult kuulmise 
põhjal. Ta tahtis juba istuda lõunalauas minu kõrvale, kuid miss Vernon, kes ainsa 
naisolevusena perekonnas korraldas kõik sellised asjad nii nagu temale meeldis, seadis minu 
istuma Thorncliff)' ja enda vahele, ja vaevalt võib keegi kahelda, et ma selle hoopis meeldi- 
vama korralduse heaks kiitsin. 

«Ma tahan teiega rääkida,» ütles miss Vernon, «ja ma panin ausa Thornie meelega istuma 
Rashleigh' ja teie vahele. Ta oleks 

.sulepadjaks kivimüüri ja raudse kuuli vahel..., 

kui mina, teie kõige varasem tuttav selles üli-intelli-gentses perekonnas, teilt küsin, kuidas me 
kõik teile meeldime.» 

«Väga raske küsimus, miss Vernon, kui arvesse võtta, et viibin Osbaldistone Hallis alles nii 
lühikest aega.» 

«Oo, meie perekonna filosoofia on täiesti nagu peopesal. Üksikuid indiviide muidugi 
eraldavad kerged varjundid, mida märkab ainult taibuka vaatleja silm, aga liiki — usun, et 
loodusteadlased nimetavad seda nii — võib tajuda ja iseloomustada kohe esimesel pilgul.» 
«Sellisel juhul arvan, et mu viiel vanemal onupojal on peaaegu täpselt ühesugune iseloom.» 
«Jah, igaüks neist kujutab endast õnnestunud segu lakardist, metsavahist, riiukukest, džokist 
ja tobust, kuid nagu öeldakse, et ühe puu küljes ei leidu kahte täpselt sarnast lehte, nii ka siin 
on need õnnelikud koostisosad igas indiviidis segatud pisut erinevais proportsioonides, 
kujundades meeldiva mitmekesisuse nende jaoks, kes armastavad iseloomusid uurida.» 

«Kas tohin paluda, miss Vernon, et teeksite mulle neist väikese visandi?» 

«Kohe maalin teile neist kõigist üksikasjalise pere-konnapildi — seda palvet on nii kerge 
täita, et on võimatu keelduda. Percie's, vanimas pojas ja pärijas, on rohkem lakardit kui 
metsavahti, riiukukke, džokit või tobu. Mu vahva Thomie on enam riiukukk kui lakard, 
metsavaht, džoki või tobu. Johnis, kes'ööbib nädalate viisi mägedes, on kõige enam 
metsavahti. Džoki võidutseb Dickonis, kes on valmis ööd ja päevad puhkamata maha 
ratsutama kakssada miili, et jõuda võiduajamistele, kus teda igaüks alt veab. Ja Wilfredis on 
tobul nii suur ülekaal teiste omaduste suhtes, et teda võib nimetada lihtsalt tobuks.» 

«Päris ilus kollektsioon, miss Vernon, ja isendid selles kuuluvad äärmiselt huvitavasse liiki. 
Aga kas lõuendil ei jätku enam ruumi sir Hildebrandi jaoks?» 

«Ma armastan oma onu,» oli vastus. «Võlgnen talle tänu lahkuse eest — lahkusena ta seda 
vähemalt kavatses — ja tema portree joonistamise jätan teie enda hooleks, kui õpite teda 
lähemalt tundma.» 

Ohoo, mõtlesin endamisi, tore, et ta natukenegi halastas. Lõppude lõpuks, kes oleks oodanud 
niisugust kibedat satiiri nii noorelt ja nii vaimustavalt ilusalt olendilt? 

«Te mõtlete minust,» sõnas ta, suunates mulle oma tumedad silmad, nagu tahaks ta tungida 
mu hinge põhjani. 

«Mõtlesin küll,» vastasin ma veidi hämmeldunult ootamatu küsimuse otsustavast toonist, siis 
aga lisasin, püüdes oma avameelset ülestunnistust komplimendiks pöörata: «Kuidas võiksin 
ma mõelda millestki muust, kui mul on õnn istuda teie kõrval?» 

Tema naeratus väljendas säärast kontsentreeritud üleolekut, mida ainult tema oskas oma näole 
manada. 

«Ma pean teid kohe hoiatama, mr. Osbaldistone, et komplimendid ei avalda mulle mingit 
mõju, seepärast ärge raisake oma ilusaid sõnu — neid kasutavad peened härrad maal reisides 
lelude, klaashelmeste ja käevõrude asemel, millega meresõitjad püüavad lepitada äsja 
avastatud maade metslastest asukaid. Ärge kulu-tage ära oma kaubatagavara — küllap te 
leiate North-umberlandis päriselanikke, kelle poolehoiu te võidate nende elegantsete 
asjakestega. Minu peale raiskaksite te neid täiesti asjata, sest et mina juhuslikult tunnen nende 
tõelist väärtust.» 

Vaikisin löödult. 

«Praegu tuletate te mulle meelde.» jätkas noor daam endisel elaval ja erapooletul toonil, 
«muinasjuttu mehest, kes äkki leiab, et komi tema raha. mille ta tõi turule, on muutunud 
kivikil dudeks. Üheainsa õnnetu märkuseca tegin ma maha ja hävitasin kogu teie 
meelitustetagavara. Aga pole vipa, ärge tehke väliagi! Kui ma teis ei eksi, mr. Osbaldistone, 
siis oskate te rääkida palju huvitavamaid asju kui need fadeurs1, mida iga džentelmen, kes 
kannab laubal võltslokki, 

1 Fadeurs — labasused (pr. k.). 

peab oma kohuseks deklameerida õnnetule tütarlapsele ainult seepärast, et too on riietatud 
siidi ja looridesse, tema ise aga kannab kõige peenemat tikitud kalevit. Teie loomulik traav, 
nagu arvatavasti ütleks ükskõik kes mu viiest onupojast, on kaugelt parem kui teie 
komplimentide sörk. Püüdke unustada mu õnnetu sugu, hüüdke mind Torn Vernoniks, kui 
soovite, aga kõnelge minuga nagu sõbraga või seltsimehega. Te ei aimagi, kui väga te mulle 
siis meeldite.» 

«See oleks tõepoolest ahvatlev,» vastasin. «Juba jälle!» peatas mind miss Vernon, ähvardades 
sõrmega, «ma ju ütlesin, et ma ei kannata komplimendi varjugi. Jooge nüüd onu terviseks, kes 
ähvardab teid ülevoolava karikaga, nagu ta seda nimetab, ja siis ma ütlen teile, mida te minust 
mõtlete.» 

Kohusetundliku vennapojana tühjendasin onu terviseks peekri. Üldist keskustelu asendas 
peagi nugade ja kahvlite pidev ning asjalik klõbin, ja kuna onupoeg Thorncliff minu paremal 
käel ja onupoeg Dickon, kes istus miss Vernonist vasakul, olid andunud tohutute 
lihahunnikute hävitamisele, mida nad kuhjasid oma taldrikuile, olid nad nagu kaks juhuslikku 
vaheseina, mis eraldasid meid ülejäänud seltskonnast ja võimaldasid meile segamatu tete-ä- 
tete'i '. «Nüüd aga lubage mul avameelselt küsida, miss Vernon, mida ma teie arvates teist 
mõtlen? Ma ütleksin teile ise, mida ma tõepoolest mõtlen, aga te keelasite mul teid kiita.» 
«Ma ei vaja teie abi. Olen selleks küllalt selgeltnägija, et ise lugeda teie mõtteid. Teil ei 
tarvitse avada oma südame luuki: näen ka läbi selle. Te peate mind veidraks jultunud 
tüdrukuks, pooleldi edvistajaks ning pooleldi võrukaelaks, kes püüab äratada tähelepanu vaba 
käitumise ja valju jutuga, kuna tal pole aimugi, mida «Vaatleja»2 nimetab naissoo õrnemateks 
võludeks. Võib-olla mõtlete ka, et mul on mingi eriline plaan teid rünnata ning köita. Ma ei 
tahaks küll riivata teie enesearmastust, aga nii mõeldes eksite te 


' Tete-ä-tete — jutuajamine nelja silma all (pr. k.). 2 «Vaatleja» — «The Spectator» 
(ing1.k.), üks tuntumaid inglise satiirilisi ajakirju. 

rängemini kui kunagi varem. Usaldust, mida osutasin teile, oleksin niisama meeleldi osutanud 
teie isale, kui oleksin arvanud, et ta mind mõistab. Nagu Sanchol Sierra Morenas, nii 
puuduvad ka minul selles õnnelikus perekonnas taibukad kuulajad, ja kui avaneb väiksemgi 
võimalus, siis ma lihtsalt pean rääkima, või muidu suren. Kinnitan teile, et te poleks minult 
kuulnud poolt sõnagi, kui mulle karvavõrdki oleks korda läinud, kellele ma seda kõike 
räägin.» 

«Väga julm teist, miss Vernon, et te mulle oma mõtteid usaldades jätate mu ometi ilma 
vähimastki soosingust, aga mul tuleb sellega leppida. Muide, oma koduseid iseloomustades 
jätsite te välja mr. Rashleigh Osbaldistone'i.» Mulle näis, et miss Vernon selle märkuse juures 
kohus, ja ta vastas kiiresti hoopis vaiksemal häälel: «Mitte sõnagi Rashleigh'st! Kui tema on 
millestki huvitatud, siis on ta kuulmine nii terav, et sõnad jõuaksid tema kõrvu ka läbi 
Thorncliffi tüseda keha, isegi sel juhul, kui see on nii täis tuubitud loomaliha, hirve-pasteeti ja 
pudingit nagu praegu.» 

«Hea küll,» vastasin, «aga kui ma enne küsimuse esitamist piilusin üle meid lahutava elava 
vaheseina, märkasin, et mr. Rashleigh' tool on tühi — ta on juba lauast tõusnud.» 

«Ma ei soovitaks teil olla selles nii kindel,» kostis miss Vernon. «Võtke kuulda mu nõuannet: 
kui tahate kõnelda Rashleigh'st, siis minge Otterscope'i mäele, kust võib näha ümberringi 
kahekümne miili kaugusele, seiske päris tipul ja rääkige sosinal. Isegi siis ärge olge veel liiga 
kindel, et taevaalune linnuke teie sõnu edasi ei kanna. Rashleigh on olnud neli aastat minu 
õpetajaks, me oleme mõlemad vastastikku teineteisest tüdinud ja rõõmustame siiralt läheneva 
lahkumise üle.» 

«Kas siis mr. Rashleigh lahkub Osbaldistone Hai-ist?» 

«Jah, mõne päeva pärast. Kas te seda siis ei teadnud? Teie isa oskab oma otsuseid nähtavasti 
paremini salajas hoida kui sir Hildebrand. Kui onu sai teate, et: teie tulete mõneks ajaks 
külalisena tema majja ning et teie isa soovib näha üht tema lootustäratavaist poegadest 

oma kontoris tollel tulusal ametikohal, mis on vaba teie tõrksuse tõttu, mr. Francis, kutsus 
meie tubli rüütel kokku kogu perekonna cour pleniere', kus ei puudunud isegi ülemteener, 
majapidaja ja metsavaht. Seda auväärset kogu Osbaldistone Halli isandatest ja teenritest ei 
kutsutud kokku, nagu te ehk võiksite arvata, selleks, et valida teile asemikku, sest kuna 
Rashleigh tunneb siin ainukesena aritmeetikat rohkem kui on vaja kihlveopanuste 
arvestamiseks kukevõitlusel, võis ainult tema ja ei keegi muu tulla kõne alla sobiva 
kandidaadina pakutavale kohale. Aga oli ju ikkagi vaja pidulikku sanktsiooni Rashleigh' 
saatuse muutumisele: selle asemel et nälgida katoliku preestrina, ootas teda jõuka pankuri 
karjäär. Ja peab ütlema, et nõukogu leppis niisuguse alandava aktiga õige vastumeelselt.» 
«Kujutan juba ette neid kõhklusi! Kuid mis aitas neist üle saada?» 

«Usun, et ühine soov Rashleigh'st vabaneda,» vastas miss Vernon. «Kuigi noorim 
perekonnas, on ta nii või teisiti osanud kõik teised täielikult oma käpa alla panna. Igaüht 
koormab see alluvus, aga ometi ei suuda keegi seda endalt maha raputada. Kui keegi satub 
Rashleigh'ga vastuollu, siis ei möödu aastatki, kui ta seda juba kahetseb; kui aga osutate talle 
mingi tähtsa teene, siis võib juhtuda, et kahetsete seda veelgi enam.» 

«Sellisel juhul.» sõnasin naeratades, «peaksin ma hoidma silmad lahti, sest olen, kuigi 
tahtmatult, põhjustanud tema elus muutuse.» 

«Igatahes! Ja ükskõik, kas ta peab seda muutust enesele soodsaks või mitte, igal juhul kannab 
ta teie peale selle pärast viha. — Nüüd aga tulevad juust, redised ja peeker kiriku ning 
kuninga terviseks, mis näitab, et vaimulikel ja daamidel on aeg lahkuda, ja mina kui ainus 
naissoo esindaja Osbaldistone Hallis taandun, nagu on sünnis.» 

Neiule sõnadega miss Vernon kadus. Jäin istuma, hämmastunud tema teravmeelsusest, 
julgusest ja otsekohesusest. Kardan, et ma ei suuda Sulle anda isegi 

1 Cour pleniere — pidulik nõupidamine (pr. k.). 

nõrka ettekujutust tema kõnemaneerist, ehkki panin tema sõnad kirja nii täpselt kui neid 
mäletar.. Õieti segunesid selles niihästi teesklematu lihtsus kui ka loomupärane 
teravmeelsus ning üleolev julgus, ja kõike seda varjundasid ning kaunistasid mänglevad, 
veetlevaimad näojooned, milliseid ma iganes olen kohanud. Kui veidraks ja ebatavaliseks ma 
võisin ka pidada tema vaba ja avameelset pöördumist minu poole, ei saa ometi nõuda, et 
kahekümne kahe aastane noormees oleks võimeline valjult kritiseerima 
kaheksateistkümneaastast ilusat tütarlast selle pärast, et too ei pea tema suhtes küllaldast 
distantsi. Vastupidi, olin rõõmus ja ühtlasi meelitatud miss Vernoni usaldusest, ja seda 
hoolimata tema avaldusest, et olen tema usaldusalune lihtsalt kui esimene kuulaja, kellel 
juhtus olema piisavalt arukust, et teda mõista. Minu eale omase iseteadvusega, mida muidugi 
ei olnud vähendanud mu viibimine Prantsusmaal, kujutlesin, et kena välimus ja meeldiv 
käitumine (arvasin, et mul need on) peaksid olema sobivad omadused noore kaunitari 
usalduse võitmiseks. Kuna niisiis isegi mu edevus rääkis miss Vernoni kasuks, olin ma kaugel 
sellest, et mõista tema üle karmi kohut ainult avameelsuse eest, mida, nagu ma oletasin, teatud 
määral õigustasid ka minu enda isiklikud voorused. Vastupidi, minu sümpaatiat neiu 
suhtes, mida juba niigi pidid äratama tema ilu ja- ta eriline seisund, tugevdas veelgi minu 
hea arvamus tema terava pilgu ja otsustusvõime kohta sõbra valikul. 

Kui miss Vernon oli toast lahkunud, hakkas pudel lauas lakkamatult käest kätte käima või 
pigem lendama. Välismaine kasvatus oli mulle sisendanud vastumeelsust liigjoomise suhtes, 
milline pahe oli siis ja on veel praegugi nii levinud minu kaasmaalaste seas. Jutud, mis 
vürtsitavad selliseid orgiaid, ei vasta samuti mu maitsele, ia kui miski võis seda veel vastiku- 
maks teha, siis oli see seltskonna omavaheline sugulus. Seepärast kasutasin ma esimest 
soodsat võimalust ja põgenesin külgukse kaudu, mis viis teadmata kuhu, suutmata kauem 


taluda pilti, kuidas isa ja pojad koos anduvad häbistavale joomahimule ning räägivad too- 

reid ja tülgastavaid asju. Muidugi hakati mind kohe, nagu olingi oodanud, taga ajama, et mind 
väevõimuga tagasi viia nagu desertööri Bakhose altarilt. Kui kuulsin kisa ja hõikeid ning 
tagaajajate raskete saabaste trampimist keerdtrepil, mida mööda ma 
alla laskusin, taipasin, et mind saadakse kätte, kui ma ei pääse välja 
lahtise taeva alla. Seepärast lükkasin trepikojas pärani akna, mis 
avanes vanamoelisse aeda. Kuna kõrgus maapinnast ei ületanud 
kuut jalga, hüppasin kõhklematult alla ja peagi kuulsin kaugel enda 
taga jälitajate nõutuid hüüdeid: «Hei — oh-hoi! Minema hiilis! 
Kadus kui vits vette!» Jooksin edasi mööda üht alleed, pöördusin 
kiirkäigul teisele ja siis, arvates end olevat väljaspool jälitamisohtu, 
aeglustasin sammu ning nautisin rahulikult jalutades jahedat õhku, 
mille meeldivust kahekordistas kuumus niihästi veinist, mida olin 
sunnitud neelama, kui ka kiirest põgenemisest. 

Edasi lonkides sattusin aednikule, kes oli agarasti ametis oma 
õhtuste töödega. Jäin vaatama, mida ta teeb, ja tervitasin: 

«Tere õhtust, mu sõber.» 

«Tere õhtast, tere õhtast,» vastas mees silmi tõstmata hääldamisega, 
mis otsekohe reetis šoti päritolu. 

«Suurepärane ilm teie töö jaoks, mu sõber.» 

«Ega saa väga nuriseda jah,» kostis mees selle kitsi kiitusega, millega aednikud ja talunikud 
tavatsevad hinnata kõige parematki ilma. Siis tõstis ta pea, et näha, kes temaga räägib, 
puudutas aupaklikult oma šoti mütsi ja tähendas: «Vaeh, tule jumal appi — ei usu ma oma 
silmi, kui näen siin aias veel nõnna 1lja õhta kuldtressidega seistikoori '.» 

«Kuldtressidega mida, kulla sõber?» 

«Noh, seistikoor — see on sihuke jakk nigu teilgi. Nood seal üleval aga teevad sellega 
arilikult midagi muud — võtavad nööbivad lahti, et teha ruumi loomalihale ja pudingitele ja 
iseenesest mõista ka punasele veinile — seda tehakse siinpool piiri õhtase lugemise asemel.» 


' Seistikoor — voib-olla prantsuse keelest: justaucorps kerge kuub. (Autor.) 

«Teie maal, kulla sõber,» vastasin ma, «ei ole niisugust hea toidu küllust, et see ahvatleks veel 
nii hilja laua taga istuma.» 

«No-noh, sir, vähe teate te Šotimaast, ei seal põle puudust üvast ihu-toidust — meil on 
kõikse paremat liha ja kala ja kodu-lindusid lisaks laugule, — sibulatele, kaalikatele ja teistele 
aiaviljadele. Aga me oskame mõõtu pidada ja ennast tagasi oida ega luba enestele 
õgimist. Siin aga on teenritest kuni ärrasteni kõik täis, aga ikka veel topivad endile sisse, 
ommikust kuni ilja õhtani. Isegi 

paastupäevadel! Paastumiseks kutsuvad nad sedi kui neile tuuakse Artlepoolist ja 
Sunderlandist koorem kõikse paremat merekala, peale selle veel forelle, lõhesid ja muud 
sihukest, ja niimoodi teevad nad koguni paastumisestki miskisuguse liialdamise ja jõleduse. Ja 
siis nende vaeste petetud ingede koledad missad ja ommikupalvused ... Aga ma ei tohiks 
nõnna rääkida, sest eks teie ausus ole ju vist niisamuti kato-liiklarre kui need teisedki.» 

«Ei ole nii, mu sõber. Mind kasvatati presbüterlaseks või täpsemalt dissenteriks.» 

«Kui nõnnamoodi, siis... siin on mu sõbrakäsi teie aususele,» kostis aednik sellise innukusega, 
mida iganes suutsid väljendada tema karmid näojooned, ja nagu soovides näidata, et tema 
heatahtlikkus on rohkem kui paljad sõnad, tõmbas ta taskust tohutu sarvest nuusktubakatoosi 
ehk mulli, nagu ta seda nimetas, ja pakkus mulle sellest näputäie kõige vennalikuma 
naeratusega. 

Võtnud vastu viisaka pakkumise, küsisin, kas ta juba ammu teenib Osbaldistone Hallis. 
«Olen võideid nende Eevesuse metselajatega,» ütles ta lossi poole vaadates, «oma ea 
kakskümmend ja neli aastat, nii tõesti kui mu nimi on Andrew Fairservice.» 

«Aga kulla sõber Andrew Fairservice, kui teie usulisi tundeid ja karskust nii väga solvavad 
rooma kiriku rituaalid ja lõunapoolse rahva külalislahkus, siis näib mulle, et te kõik need 
aastad olete end asjata piinanud ja et oleksite võinud leida teenistuskoha, kus süüakse vähem 
ja tunnistatakse õigemat usku. Arvan, et olete oma töös osav ja miski ei takistaks teid leidmast 
meelepärasemat kohta.» 

«Ega mul passi kõnelda oma oskustest,» ütles Andrew, heites rahuloleva pilgu enda ümber, 
«aga üks on kindel, et ma peaksin ikke seda aiaarimise tööd mõistma küll, kui rehkendada, et 
kasvasin üles Dreepdaily kihelkonnas, kus kasvatatakse klaasi all rooskapsast ja kus 
lavanõgestest keedetakse kevadist suppi. Õigust öelda olen ma kõik viimased kakskümmend 
kaks aastat igal kontrahipäeval taht ära minna, aga kui minekuaeg kätte tuleb, siis on ikka 
midagi külvata — tahaks näha, kuda see saab külvatud, või on midagi niita — tahaks, et see 
saaks niidetud, või midagi küpsemas, mida tahaks näha küpsena, ja nõnna ma siis muudkui 
kõnelen edasi selle pererahva juures, aastast aastasse. Ja ma ütleksin, et küünlapäeval lähen 
kindlasti minema, ainult et olin selles just niisama kindel juba kakskümmend aastat tagasi, ja 
kõigest hoolimata leian ennast ikke veel siinsamas mulda tuhnimas. Peale selle, kui teie 
aususele just päris tõtt tunnistada — Andrew'le põle kunagi pakutud paremat kohta kui see. 
Aga kui teie ausus soovitaks mulle mõne koha, kus ma kuuleksin 

õiget jumalasõna-õpetust, kus saaksin majaütikese, prii eina lehmale, aiamaatükikese ja 
aastapalka mitte vähem kui kümme naela, ja kus põleks miskisugust peremamslit õunu 
tükkaaval üle lugemas, siis oleksin teile väga tänulik.» 

«Braavo, Andrew, mulle näib, et kui teid pole eduatud, siis igatahes mitte sellepärast, et te ei 
oska eest-kostmist paluda.» 

«Ma ei saa aru, miks ma ei peaks seda tegema,» astas Andrew, «kaua sa's ikke jõuad oodata, 
kuni teised aru saavad, mis sa väärt oled.» 

«Ma märkan, Andrew, et te ei armasta daame.» 

«No ei, tõesõna; ma olen nendega niisamuti riius igu oli esimene aednik '. Nendega on 
igavene äda — ühtevalu käib kisa: anna neile aprikoose, pirne, ploome ja õunu, olgu suvi või 
talv või ükstapuha mis aastaaeg. Aga meil :-,in ei ole, tänu taevale, ühtegi külje-luud2 peale 
vana Martha, ja temal on ea meel sellegi üle, et ma ei aja marjapõõsaste juurest minema ta õe 
lapsukesi, kui need pühade ajal käivad tema juures teed joomas, ja ei pahanda mõne 
õunapabula pärast, mida ta mõnikord endale lõunaks küsib.» 

«Te unustate oma noore käskijanna.» 

«Mis käskijanna ma unustan? Kes see sihuke on?» 

«Teie nöör käskijanna, miss Vernon.» 

«Mis! Too Vernoni plika? Ei see ole mulle miskisugune käskijanna. Oleks ea, kui ta oleks 
iseenda käskijanna, ja ma sooviksin, et ta veel niipea ei saaks mone teise isiku käskijannaks. 
On teine va ülekäteläinud plika.» 

«Kas tõesti?» sõnasin ma, asjast rohkem huvitatud, kui oleksin tahtnud tunnistada endale või 
näidata oma jutukaaslasele. «Teie, Andrew, tunnete nähtavasti kõiki selle perekonna 
saladusi.» 

«Kui ma neid tunnen, siis oskan neid oida kah,» ütles Andrew. «Ei need kobruta mu 
sisikonnas nigu 


1 Esimene aednik — Andrew mõtleb Paradiisiaia aednikku, s. 0. jumalat. 
2 Küljeluu — naine. Vihje piiblilegendile Eeva loomise kohta Aadama küljeluust. 

pärm õllevaadis, seda võin teile kinnitada. Miss Die on ... Aga mis minul sellega pistmist?» 
Ja ta hakkas hästi teeseldud usinusega kaevama. 

«Mida te tahtsite öelda miss Vernoni kohta, Andrew? Olen selle perekonna sõber ja sooviksin 
teada.» 

«Ega ta korralik tüdruk põle,» ütles Andrew, pigistas ühe silma kinni ja vangutas pead tähtsal 
ning salapärasel ilmel, «veidi viltu löönd. Saate aru, teie ausus?» 

«Ei või just öelda, et saaksin, Andrew,» vastasin mina. «Aga meeleldi kuulaksin lähemat 
seletust.» Neile sõnadele lisaks libistasin Andrew' karedasse pihku kroonise rahatüki. Hõbeda 
puudutus tõi ta näole sunnitud naeratuse ja pikkamisi noogutades pistis ta raha püksitaskusse. 
Mehena, kes hästi mõistab, et väärtusele tuleb vastata väärtusega, ajas ta end seejärel sirgu ja 
toetas käed labidavarrele. näol tähtis pidulikkus, nagu kavatseks ta teaUda midagi väga tõsist. 
«Kuna see on teile nõnna tähtis, noor džentelmen, siis peate teadma, et miss Vernon .. .» 
Katkestades lause, imes ta põsed lohku, nii et need koos nika lõuaga sarnanesid 
pähklitangidega, pilgutas veel kord ägedasti silma, kortsutas kulmu, vangutas pead ja arvas 
nähtavasti, et tema miimika väljendas lõpuni teate, mille keel oli jätnud pooleli. 

«Armas jumal!» hüüdsin ma. «Nii noor, nii ilus, ja juba kadunud!» 

«Nõnna te võite tõesti ütelda. Ta on teatavas mõttes kadund, nii ihult kui ingelt. Vähe sellest, 
et ta on paavsti usku ... Minu arvates on ta ka ... » aga tema põhjamaine ettevaatlikkus sai 
võidu ning ta jäi jälle vait. 

«Kes siis, sir?» sõnasin ma karmilt. «Nõuan, et te mulle otseselt ja selgesti ütleksite, mida see 
kõik tähendab.» 

«Oo, kõikse ägedam jakobiit kogu krahvkonnas.» «Phäh! Jakobiit? Ja see on kõik?» 

Kuuldes, et suhtun tema teadaandesse nii kergelt, vaatas Andrew mulle veidi imestunult otsa 
ja pomisedes 

siis: «Noojah, see on igatahes kõikse alvem asi, mis ma selle plika kohta tean,» haaras uuesti 
labida nagu vandaalide kuningas Marmonteli viimases romaanis. 1 


VII PEATÜKK 

Bardolph: Seriff koos hirmsa vahisalgaga on juba lävel. 

Henry IV. Esimene osa. 

Mõningate raskustega leidsin üles mulle määratud toa ja kui olin enesele kindlustanud 
vajaliku heatahtlikkuse ning tähelepanu onu teenijate poolt, kasutades selleks neile kõige 
arusaadavamaid vahendeid, veetsin ülejäänud osa õhtust üksinduses. Arutasin, et kui 
otsustada tolle kena seisukorra üle, millesse minust jäid mu uued sugulased, ja kauge kära üle, 
mis ikka veel kostis kivisaalist (nagu nende peosaali nimetati), saavad nad küll vaevalt olla 
sobivaks seltskonnaks karskele mehele. 

Mida küll taotles isa, kui ta saatis mu sellesse veidrasse perekonda? See oli minu esimene ja 
täiesti loomulik mõte. Oli ilmne, et onu võttis mu vastu kui inimese, kes on tulnud mõneks 
ajaks tema poole elama, ja oma algelises külalislahkuses oli ta selle suhtes, kui palju inimesi 
toidab end tema arvel, niisama'ükskõikne kui kuningas Hai 2. Aga samuti oli selge, et minu 
sealviibimisel või äraolekul oleks tema silmis sama vähe tähtsust nagu siis, kui oleks tegemist 
ühega tema sini-kuuelistest teenritest. Mu onupojad olid lihtsalt jõmpsikad, kelle seltsis 
võiksin, kui see mulle meeldiks, 

põõrduda kõigist seni omandatud viisakatest kommetest ja peentest harjumustest, ja kellelt ma 
ei saaks mingisuguseid teadmisi peale oskuse koertel usse välja 

jada, hobuste paiseid ravida ja rebaseid jälitada. Või- 

1 Marjnontel, Jean-Francois (1723 —1799) — prantsuse kirjanik. Siin on jutt tema 
romaanist «Belizar». 

2 Kuningas Hai — Henry V hüüdnimi (vt. Shakespeare! «Henry TV» ja «Henry V»). 

sin kujutleda ainult üht põhjust, mis arvatavasti oligi õige. Nähtavasti pidas isa Osbaldistone 
Halli eluviisi loomulikuks ning paratamatuks kõigile maa-aadlikele, ja andes mulle võimaluse 
näha seda, mis, nagu ta tea-' dis, äratab minus ainult tülgastust, soovis, kui võimalik, lepitada 
mind vajadusega aktiivselt osa võtta tema tööst. Vahepeal peaks ta kontoris Rashleigh 
Osbaldistone'i; kuid tal oli sadu teid muretseda Rashleigh'le mõni kasulik koht, niipea kui ta 
tahaks temast lahti saada. Niisiis, kuigi ma tundsin veidi südametunnistusepiina selle pärast, et 
minu süü läbi astub Rashleigh, olles selline nagu teda kirjeldas miss Vernon, mu isa ette- 
võttesse ja saab võib-olla koguni tema usaldusaluseks, surusin oma kahtlused maha 
argumendiga, et isa on alati täielik peremees oma tegude üle, mees, kes ei lase ennast kellestki 
petta ega mõjutada, ja et kõik see, mida ma noorest džentelmenist halba teadsin, pärines 
veidralt ja tuisupäiselt tüdrukult, kelle kaalutlematu avameelsus võis ainult kinnitada mu 
oletust, et tema järeldused on tehtud kiirustades või pealiskaudselt. Seejärel pöördusid mu 
mõtted loomulikult miss Verno-nile endale, tema harukordsele ilule, tema omapärasele 
positsioonile selles majas, kus tal ei ole kelleltki abi loota ja kus teda juhib ning kaitseb 
ainuüksi tema enda mõistus; kogu tema loomusele — mitmepalgelisele ja elavale, mis tahes- 
tahtmata äratab meie uudishimu ja köidab tähelepanu. Kuid mul jätkus veel küllalt mõistust: 
taipasin, et selle kummalise noore daami lähedus ja võimalus sattuda temaga sageli 

usalduslikult vestlema vähendavad küll igavust, kuid samal ajal suurendavad Osbaldistone 
Halli ohtlikkust minu jaoks. Ent kogu oma mõistust kokku võttes ei suutnud ma siiski' panna 
end ülearu kahetsema, et mulle pidi osaks saama see uudne ja eriline hädaoht. Sellest 
sisetunde kõhklusest sain ma üle nagu noormehed enamasti ikka üle saavad sedalaadi 
raskustest — otsustasin olla väga ettevaatlik, alati valvel, pidada miss Vernonit pigem 
seltsiliseks kui lähedaseks sõbraks, ja küllap läheb kõik hästi. Jõudnud oma mõlgutustes 
selleni, uinusin magama, ja minu viimane mõte peatus muidugi miss Vernonil. 

Kas ma nägin teda unes või mitte, seda ma ei tea, sest olin väsinud ja magasin raskesti. 
Hommikul aga oli ta esimene, kellest mõtlesin, kui mind koidu ajal äratas jahisarve ergas 
hüüd. Sedamaid hüppasin sängist ja tegin korralduse, et mulle saduldataks hobune. Mõne 
minutiga olin õuel, kus inimesed, hobused ja koerad olid juba täies minekukorras. Onu, kes 
võib-olla õigusega ei oodanud näha oma vennapojas, välismaise kasvatusega nagu see oli, 
eriti innukat jahimeest, näis olevat mind nähes õige üllatunud ja mulle tundus, et tema 
hommikutervituses jäi pisut vajaka tollest südamlikkusest ja külalislahkusest, mis kõlas meie 
esimesel kohtumisel. «Sina kah siin, poiss? Jah, noorus on ju kärmas. Aga vaata sa ette, pea 
meeles, poiss, mida ütleb'vana laul: 

Kes kuristiku kaldal kapata ei karda, . . 

võib kaela murda.» 

Ma usun, et iga noormees, kui ta pole just kirglik 

oralist, taluks meelsamini süüdistust mõnes kõlblus-vastases palukeses, kui selles, et ta ei oska 
ratsutada. Kuna minul igatahes ei olnud puudu osavusest ega julgusest, olin onu vihjest õige 
puudutatud ja kinnitasin talle, et ma ei jää hurtadest maha. 

«Selles ma ei kahtle, poiss,» oli onu vastus. «Sa oled tubli ratsutaja, see on kindel, aga vaata 
ette. Su isa saatis su siia taltsutada ja ma kardan, et pean sind hoidma valjastest, muidu leidub 
mõni, kes paneb su oheliku otsa, kui ma küllalt hoolas ei ole.» 

Kuna see jutt oli mulle täiesti arusaamatu ja kuna see pealegi ei paistnvd olevat määratud 
minu jaoks või kasuks, vaid oli lausutud nagu kõrvale, väljendades kuuldavalt midagi, mis 
mõlkus mu kõrgesti austatud onul mõttes, siis otsustasin, et see kas vihjab minu eileõhtusele 
deserteerumisele pudeli juurest, või on onu lihtsalt tujust ära hommikuse pohmeluse tõttu 
pärast öist pillerkaaritamist. Märkisin ainult mõttes, et kui onu hakkab mängima 
ebasõbralikku võõrustajat, siis seda lühemaks ajaks jään ma tema külaliseks. Seejärel ruttasin 
tervitama miss Vernonit, kes astus südamlikult naeratades mulle vastu. Ka onupoegadega 
vahetasin 

midagi tervitusetaolist, aga nähes, et nad kalduvad pahatahtlikult arvustama mu riietust ja 
rakmeid, alates kübarast ja lõpetades jalustega, ja laitvalt irvitama kõige üle, mis oli nende 
silmis uus või võõrapärane, vabastasin ma end vaevast pühendada neile erilist tähelepanu. 
Manades näole tasuks nende irvitamise ja sosistamise eest võimalikult ükskõikse ja põlastava 
ilme, liitusin miss Vernoniga kui ainsa isikuga selles seltskonnas, keda võisin pidada endale 
sobivaks kaaslaseks. Niisiis ratsutasime temaga kõrvuti määratud koha poole, milleks oli 
kitsas võsane org avara nõmme serval. Teel sinna tähendasin Dianale, et ma ei näe kusagil 
onupoeg Rashleigh't, millele ta vastas: «Oo, ärge arvake — ta on kange jahimees, ainult et 
Nimrodi kombel: tema jahiloomaks on inimene.» 

Nüüd sööstsid koerad jahimeeste ergutushüüete saatel tihnikusse. Kõik lausa kihas tegevusest 
ja toimekast askeldusest. Peagi olid mu onupojad liiga haaratud oma igahommikusest 
harrastusest, et veel minule tähelepanu pöörata. Ainult kord juhtusin kuulma,, kuidas Dickon- 
džoki sosistas Wilfred-tobule: «Küll sa näed, meie onupoeg Prantsusmaalt paneb plehku, nii- 
pea kui käib esimene pauk.» 

Millele Wilfred vastas: «Seda võib arvata, tal ju mütsilotil see isevärki välismaa pael.» 

Kuid Thorncliff, kes oma tahumatul viisil näis olevat mitte päris ükskõikne oma sugulase ilu 
vastu, oli nähtavasti otsustanud hoiduda meile lähemale kui teised vennad, võib-olla selleks, 
et näha, mis toimub miss Vernoni ja minu vahel, võib-olla ka selleks, et tunda lõbu minu 
oodatavatest äpardustest jahil. Viimases-punktis tabas teda pettumus. Pärast asjatut jälgede- 
ajamist, mis vältas suurema osa hommikust, leiti lõpuks rebane, kes pani meid enda järel 
kihutama tervelt kaks tundi, mille kestel ma, hoolimata pahaendelisest- prantsuse paelast 
kübaral, näitasin end osava ratsutajana — onu ja miss Vernoni imetluseks ja nende-salajaseks 
pettumuseks, kes ootasid, et teen endale häbi. Reinuvader osutus oma tagaajajate jaoks siiski 
liiga kavalaks ja koerad kaotasid jäljed. Sel ajal märkasin miss Vernoni juures nagu mingit 
kärsitust selle üle, 

et Thorncliff püsib meil tihedalt kannul, ja kuna elavaloomuline noor daam kunagi ei 
kõhelnud tarvitusele võtmast kõige otsustavamaid abinõusid, et saavutada seda, mida ta 
parajasti soovis, ütles ta onupojale ette-heitval toonil: «Ma ei saa aru, Thornie, mis asja te 
sörgite kogu hommiku mu hobuse sabas, kui te ometi teate, et urud Woolvertoni veski kohal 
ei ole kinni aetud.» 

«Ma ei tea midagi niisugust, miss Die, sest mölder vandus taeva ja maa nimel, et tema ajas 
need kinni juba kella kaheteistkümneks, tähendab keskööks.» 

«Häbenege, Thornie! Kas te siis usute möldri sõnu? Me oleme ju sel hooajal juba kolm korda 
rebase minema lasknud just neisse urgudesse! Teie oma halli märaga võiksite ju kümne 
minutiga kapata sinna ja tagasi.» 

«Hea küll, miss Die, ma siis lähen Woolvertoni, ja kui urud ei ole kinni aetud, peksan möldri- 
Dicki kondid segamini.» 

«Tehke seda, kallis Thornie, piitsutage seda lurjust korralikult. Marss teele — ja hakake 
pihta!» Thorncliff kappas minema. «Või piitsutatagu teid ennast, mis rahuldab mind sama 
hästi. Pean neile kõigile õpetama distsipliini ja sõnakuulmist. Võtke teatavaks, et kasvatan 
rügementi. Thornie'st saab veltveebel, Dickonist ratsutamisõpetaja ja sügava bassihäälega 
Wilfredist, kes toob kuuldavale ainult kolm silpi ühtejärge, teen ma trummilööja.» 

«Ja Rashleigh?» 

«Rashleigh saab luureülemaks.» 

«Aga kas te minu jaoks ei leia ametit, võluvaim kolonel?» 

«Te võite valida — kas hakkate väeosas laekuriks või asute juhtima röövretki. Aga näete, 
koerad on seal segadusse sattunud. Teate, mr. Frank, jäljed on jahtunud. Niipea koerad neid 
uuesti üles ei leia. Tulge minuga kaasa, ma näitan teile ilusat vaadet.» 

Ja tõesti, ta kappas lauskja künka tipule, kust avanes vaade kogu ümbruskonnale. Heitnud 
pilgu ümberringi ja veendunud, et läheduses ei ole kedagi, juhtis ta hobuse kaskede alla, mis 
varjasid meid ülejäänud. 

jahiseltskonna pilkude eest. «Kas näete seal toda teravatipulist pruuni kanarbikuga kaetud 
mäge, mille nõlval on valkjas täpp?» 

«See, mis lõpetab tolle pika künkliku nõmmese kõrgendiku? Näen seda selgesti.» 

«Too valkjas täpp on kaliurünk, mida kutsutakse Hawkesmore'i kaljuks, ja Hawkesmore'i 
kalju asub Šotimaal.» 

«Kas tõesti? Ma ei oleks uskunud, et Šotimaa on nn lähedal.» 

«Nii see on, selles võite olla kindel, ja teie hobune viiks teid sinna kahe tunniga.» 

«Ei ma hakka teda sellega vaevama. Sinna on ju oma kaheksateist miili linnulennult.» 
«Võite võtta minu mära, kui arvate, et ta on vähem väsinud. Ütlen teile, et kahe tunniga olete 
Šotimaal.» 

«Ja mina ütlen, et mul on nii vähe tahtmist sinna minna, et kui ka mu hobuse pea oleks üle 
piiri, ei sunniks ma tema sabapoolt järgnema. Mida peaksin ma tegema Šotimaal?» 

«Otsima redupaika, kui pean rääkima otsekoheselt. Kas te nüüd. mõistate mind, mr. Frank?» 
«Mitte põrmugi. Te muutute järjest salapärasemaks.» 

«Siis, ausõna, te kas umbusaldate mind kõige ebaõiglasemal viisil ja olete koguni parem 
teeskleja kui Rashleigh Osbaldistone, või te ei tea tõesti midagi sellest, milles teid 
süüdistatakse. Sellisel juhul pole sugugi ime, et jollitate mind niisugusel pühalikul ilmel, mida 
nähes ma vaevalt suudan naeru pidada.» 

«Minu ausõna, miss Vernon,» laususin ma pahasena tema lapsiku lõbususe üle, «mul ei ole 
kõige uduse-matki aimu sellest, millele te vihjate. Olen muidugi õnnelik, et valmistan teile 
millegagi lõbu, aga milles see seisneb, seda ma ei tea.» 

«Noh, lõppude lõpuks ei ole siin midagi naljatada,» ütles noor daam end kogudes, «ainult et 
kui inimene on siiralt hämmeldunud, näeb ta välja nii hirmus naljakas. Asi on aga küllaltki 
tõsine. Kas tunnete kedagi nimega Moray või Morris, või midagi selletaolist?» 

«Praegu ma küll ei suuda meenutada.» 

«Mõelge järele. Kas te hiljuti ei reisinud koos kellegi sellenimelisega?» 

«Ainus, kellega ma veidi pikemalt koos reisisin, oli mees, kelle sumadanis näis peituvat tema 
hing.» 

«Siis oli see nagu litsentsiaadi Pedro Garciase hing, mis lebas tema nahkses kukrus tukatite 
vahel. Sedasama meest rööviti ja ta on kaevanud teie peale, et olite kaastegev tema vastu 
toimepandud vägivallateos.» 

«Te teete nalja, miss Vernon!» 

«Sugugi mitte! Kinnitan teile, et see on puhtaim tõde.» 

«Ja kas teie,» ütlesin sügava nördimusega, mida ma ei püüdnudki varjata, «kas teie arvate, et 
ma oleksin võimeline säärast süüdistust ära teenima?» 

«Arvan, et kutsuksite mind selle eest kahevõitlusele, kui mul- oleks õnn olla mees. Kui 
soovite, võite seda siiski teha: võin tabada linnu lennult, samuti hüpata üle viielatise tõkke.» 

«Ja seejuures veel olla ratsarügemendi koloneliks,» vastasin ma, saades aru, kui asjatu oli 
tema peale vihane olla. «Aga seletage mulle ometi, mis nali see on!» 

«Ei ole siin mingit nalja,» sõnas Diana. «Teid süüdistatakse tolle mehe röövimises, ja mu onu 
usub seda, samuti nagu mina seda uskusin.» 

«Ausõna, olen oma sõpradele ülimalt tänulik hea arvamuse eest!» 

«Ärge ometi, taeva pärast, turtsuge ega pungitage silmi ega pühkige.".. Sedaviisi näete te ju 
välja täpselt nagu ehmunud hobune. Siin ei ole ju midagi solvavat, nagu te ehk arvate: teid ei 
süüdistata mingis pisivarguses või tavalises roimas — kaugel sellest! See mees kandis endaga 
riigiraha pangatähtedes ja metallrahas, et maksta põhjas sõjaväele palka. Räägitakse, et temalt 
on röövitud ka mõned väga tähtsad paberid.» 

«Järelikult on see riigireetmine ja mitte lihtne röövimine, milles mind süüdistatakse?» 

«Just nimelt, ja seda, nagu te teate, on kõigil aegadel peetud roimaks, mis on igati kohane 
džentelmenile. Meie maal leiate te küllalt neid — ja ühte neist ei tarvitse te kaugelt otsida —, 
kes loevad endale teeneks igal võimalikul viisil kahjustada Hannoveri dünastia valitsust.» 
«Minu poliitilised ega ka moraalsed tõekspidamised, miss Vernon, pole siiski nii paindlikud.» 
«Hakkan tõepoolest arvama, et olete presbüterlane ja Hannoveri dünastia pooldaja. Aga mida 
te siis kavatsete ette võtta?» 

«Viivitamata ümber lükata see jõle laim. Kellele esitati see eriskummaline süüdistus?» 
«Vanale kohtunik Inglewoodile, kes võttis selle vastu küllaltki vastumeelselt. Ma ar.van, ta 
saatis asjast teate mu onule, et see saaks toimetada teid salaja Šotimaale, kus vangistuskäsk ei 
kehti. Onu aga teab, et tema usk ja kunagised sidemed heidavad talle valitsuse silmis juba 
nagunii varju, ja kui nüüd leitaks, et ta on segatud röövimisloosse, siis võetaks temalt kui 
jakobiidilt, papistilt ja kahtlaselt isikult ära relvad ning tõenäoliselt 

ka hobused, mis oleks neist kahest kurjast halvem.1» 

«Võin arvata, et ta pigemini annaks välja oma vennapoja, kui et kaotaks oma jahihobused.» 
«Annaks välja oma vennapoja, vennatütre, pojad, tütredki, kui tal neid oleks, ja kogu oma 
suguvõsa,» lausus Diana. «Seepärast ärge usaldage teda mitte hetkekski, vaid kasutage aega ja 
kiirustage teele, kuni veel ei ole toodud vangistuskäsku.» 

«Muidugi teen ma seda, ainult et see tee viib mind kohtunik Inglewoodi majja. Kus see 
asub?» 

«Umbes viis miili siit, nonde metsasalude taga nõos. Näete, kellatorn paistab.» 

«Sinna jõuan mõne minutiga,» sõnasin ma ja kan-nustasin hobust. 

«Ma tulen teiega kaasa ja näitan teed,» ütles Diana ning ajas oma ratsu samuti traavi. 

«Ei milgi juhul, miss Vernon,» vastasin. «Teile on — lubage mulle kui sõbrale vabadus seda 
ütelda — teile on ebasünnis ja vaevalt isegi viisakas tulla koos minuga niisugust asja ajama 
nagu mul ees seisab.» 

«Mõistan teid,» lausus miss Vernon ja kerge puna libises üle ta uhke lauba. «Te rääkisite 
otsekoheselt.» Ja pärast hetkelist pausi lisas ta: «Usun, et mõtlesite seda hästi.» 

«Muidugi, miss Vernon. Kas te tõesti arvate, et ma ei märka huvi, mida te mulle osutate, või 
et ma ei oska seda hinnata?» ütlesin isegi tõsisemalt kui oleksin tahtnud. «Mõistan, et teie 
sõprus on tõeline sõprus, mis avaldub kõige selgemini hädatunnil. Aga ma ei tohi teie enda 
pärast — sellepärast, et seda võidakse tõlgitseda vääriti — ma ei tohi lubada, et te kuulaksite 
oma suuremeelsuse häält. Asi on liiga avalik — see on peaaegu nii, nagu söandaksite minna 
otse kohtusse.» 

«Ja kui oleks vaja mitte peaaegu, vaid tõeliselt minna kohtusse, kas te arvate, et ma siis ei 
läheks, kui peaksin seda õigeks ja tahaksin kaitsta sõpra? Teie heaks ei lausu siin keegi 
sõnakestki — olete võõras. Ja 

1 Kaheksateistkümnenda sajandi alguses rekvireeriti rahutuste puhul riigis sageli katoliiklaste 
hobused, kuna valitsus arvas, et katoliiklased on igal ajal valmis alustama mässu. (Autor.) 

siin, kuningriigi ääremaadel, teevad maakohtunikud mõnikord imelikke asju. Onul ei ole 
mingit tahtmist segada end teie afääri, Rashleigh on ära, aga kui ta olekski siin, ei või iial 
teada, kelle poolele ta asub. Kõik ülejäänud on üks tobedam ja jõhkram kui teine. Ma tulen 
teiega ega karda võimaluse korral teid aidata. Ma ei ole mingi peen daam, keda saab seadus- 
kogude, karmide sõnade või suurte parukatega poolsurnuks kohutada.» «Aga kallis miss 
Vernon ... » 

«Aga kallis mr. Francis, kannatage ja olge rahulik. Laske ma teen, mida tahan, sest kui ma 
võtan juba kord suurauad hammaste vahele, siis ei peata mind enam mingid valjad.» 

Olin muidugi meelitatud huvist, mida nii kaunis olend näis tundvat minu saatuse vastu, samal 
ajal aga mõtlesin tusaselt, et paistan õige naeruväärsena, kui viin endale advokaadiks kaasa 
kaheksateistkümneaastase tütarlapse, ja olin tõsiselt mures, et tema häid kavatsusi võidakse 
mõista valesti. Seepärast püüdsin ma igati väärata tema otsust saata mind skvair Ingle-woodi 
juurde. Kuid isemeelne tüdruk ütles mulle selge sõnaga, et minu keelitamine on täiesti asjatu, 
et tema on tõeline Vernon, keda mitte mingid kaalutlused, isegi mitte võimatus osutada 
veidigi tõhusamat abi, ei saa sundida sõpra hädas maha jätma, ja et minu argumendid võivad 
olla küllalt head mõne linnapansioni nägusate hästikasvatatud ja korralike preilide jaoks, kuid 
ei suuda mõjustada teda, kes on harjunud arvestama ainult oma arvamust. 

Sel ajal kui ta seda rääkis, lähenesime kiiresti Ingle-woodide majale, ja otsekui selleks, et mu 
mõtteid edasisest vastuvaidlemisest kõrvale juhtida, joonistas Diana mulle kentsaka pildi 
rahukohtunikust ja tema sekretärist. Inglewood oli tema sõnade järgi «puhtaks pestud 
jakobiit», see tähendab, ta oli nagu enamik kohalikke maa-aadlikke kaua keeldunud 
ustavusvan-dest uuele valitsusele, kuid hiljuti siiski sellise vande andnud ja saanud seetõttu 
õiguse tegutseda kohtunikuna. «Ta tegi seda,» ütles Diana, «andes järele enamiku oma 
mõisnikest kaasvendade tungivale 

pealekäimisele, kes nägid murega, et metsalõbude kaitse, jahiseadused, tõenäoliselt kaotavad 
kehtivuse kohtuniku puudumise tõttu, kes neid seadusi ellu rakendaks, sest lähim kohtunik oli 
Newcastle'i linnapea, kes pigemini kaldus jahiloomi korralikult serveerituna hävitama kui 
neid elusaina säilitama, ja oli muidugi väljas rohkem salaküti kui jahimehe huvide eest. Tun- 
nistades seepärast vajalikuks, et ühel nende hulgast tuleb üldsuse huvides ohverdada oma 
jakobiitlik südametunnistus, panid Northumberlandi aadlikud selle kohustuse Inglewoodile, 
kes leigena kõigis tundmustes ja õige- paksunahalisena võis nende arvates ilma erilise 
vastumeelsuseta olla päri mistahes poliitiliste tõekspidamistega. Hankinud sel viisil kohtuniku 
— õigusemõistmise keha,» jätkas miss Vernon, «püüdsid nad varustada teda ka sekretäriga — 
hingega, kes juhiks ja mõtestaks keha liigutusi. Ja nad saidki Newcastle'ist terase 
advokaadikese, nimega Job-son, kes leiab, et on üpris mõnus kohtunik Inglewoodi ametimärgi 
all väikest viisi õigusega äri ajada. Ja kuna tema isiklik tulu oleneb kohtuasjade hulgast, mis 
tema käest läbi käivad, siis õngitseb ta oma ülemusele hoopis rohkem tegevust 
õigusemõistmise alal, kui see aus mõisnik oleks oodanud: kümne miili kaugusel ümberringi ei 
saa ükski õunanaine kärumehega arvete suhtes kokkuleppele, kui ta ei ilmu audientsile tõrksa 
kohtuniku ja tema vilka sekretäri, Joseph Jobsoni juurde. Kuid kõige koomilisemad stseenid 
toimuvad siis, kui tuleb arutada mõnda poliitilise maiguga asja, midagi meie tänase juhtumi 
taolist. Mr. Joseph Jobson on lausa fanaatiliselt innustunud protestantlikust religioonist ja 
pooldab tuliselt praegust riigi- ja kiriku-korraldust (milleks tal on kahtlemata oma kaaluvaid 

põhjusi). Tema ülemus aga, kellel on säilinud mingi instinktiivne poolehoid vaadetele, mida ta 
tunnistas avalikult, enne kui taganes oma poliitilisest kreedost patriootlikul eesmärgil võidelda 
seaduse abil tetrede, metsiste, põldpüüde ja jäneste lubamatu hävitamise vastu, on äärmiselt 
piinlikus olukorras, kui tema abilise agarus mässib ta kohtuasjadesse, mis on seotud tema 
varasemate tõekspidamistega; ja selle asemel, et 

toetada sekretäri agarust, jätab ta harva sellele vastu seadmata kahekordse annuse loidust ja 
pehmekäeli-sust. Ent see tegevusetus ei tule tal hoopiski nürimeelsusest. Vastuoksa, inimese 
kohta, kelle peamine õndsus seisab söömises ja joomises, on ta reibas, lustiline ja elav 
vanamees, ning seda lõbusam on seetõttu tema teeseldud tuimus. Niisiis on Jobson sellistel 
puhkudel nagu äraaetud veohobuse-kronu, kes on sunnitud vedama ülekoormatud vankrit: ta 
puhib, sikutab ja puristab, püüdes Õigusemõistmist liikuma panna, kuid olgugi et rattad 
kägisevad, kriuksuvad ja aeglaselt pöörlevad, ajab liiga raske koorem täielikult nurja püüdliku 
hobukese jõupingutused ega lase tal seda üldse korralikult liikvele saada. Veel enam, õnnetu 
ponikese poolt, nagu räägitakse, on kuuldud kaebusi, et seesama õigusemõistmise vanker, 
mida temal mõnikord on nii raske paigast liigutada, võib teistel puhkudel, kui on juhust 
midagi teha kohtunik Inglewoodi kunagiste sõprade heaks, iseenesest ja küllalt kiiresti 
veereda mäest alla, vedades vastupunniva hobukese tagurpidi endaga kaasa. Ja siis räägib mr. 
Jobson suureliselt, et ta ilmtingimata esitaks siseasjade riigisekretärile oma ülemuse peale 
kaebuse, kui ta ei tunneks erilist lugupidamist ja sõprust mr. Inglewoodi ja tema perekonna 
vastu.» 

Kui miss Vernon lõpetas selle eriskummalise kirjelduse, leidsime endid Inglewoodi 
härrastemaja eest, ilusa, ehkki vanamoelise ehituse eest, mis kõneles selle perekonna 
suursugususest. 


VIII PEATÜKK 


«Sir,» ütles kohtunik, «tõel' au peab andma: 

te peate kohtus vastutust küll kandma, 

kuid vaevalt see te ausat nime määrib, 

sest tegu ise hoopis kiitust väärib.» 

Butler 

Meie hobused võttis oma hoole alla sir Hildebrandi livrees teener, kes seisis õuel, ning me 
astusime majja. Olin mõnevõrra üllatunud ja minu ilus kaaslane veelgi enam, kui me esikus 
kohtasime Rashleigh Osbaldistone'i, 

kes meid nähes samuti ei suutnud imestust varjata. 

«Rashleigh,» ütles miss Vernon, andmata talle aega midagi küsida, «te saite kuulda mr. 
Francis Osbaldis-tone'! loost ja käisite sellest kohtunikuga rääkimas?» 

«Muidugi,» sõnas Rashleigh külmavereliselt, «selleks ma siia tulin. Püüdsin,» lisas ta mulle 
kummardades, «teha onupoja heaks, mida suutsin. Aga mind kurvastab näha teda siin.» 
«Kui sõber ja sugulane, mr. Osbaldistone, oleksite pidanud kurvastama, nähes mind ükskõik 
kus mujal sel ajal, kui mu- head nime ohustav süüdistus sunnib mind tulema just siia nii ruttu 
kui võimalik.» 

«Õige. Aga otsustades selle järgi, mida isa rääkis, arvasin ma, et lähete vaheks ajaks 
Šotimaale pakku, kuni asi vaikselt summutatakse... » 

Vastasin õhinaga, et ma ei tunne mingit vajadust ettevaatusabinõude järele ega soovi midagi 
summutada, vaid et, vastupidi, tulin aru pärima nurjatu laimu üle, mida olen otsustanud 
põhjani järele uurida. 

«Mr. Francis Osbaldistone on süütu, Rashleigh,» sõnas miss Vernon. «Ta nõuab tema vastu 
tõstetud süüdistuse juurdlemist ja mina kavatsen teda selles toetada.» 

«Kas tõesti, mu nägus nõbu? Mina aga arvan, et mr. Francis Osbaldistone'ile oleks minu 
juuresolek tõenäoliselt sama mõjuvaks toetuseks kui teie oma, ja muidugi oleks see ka 
sündsam.» 

«Oo, kindlasti! Aga te ju teate, et kaks pead on parem kui üks.» 

«Eriti selline pea kui teie oma, mu kaunis Die,» sõnas Rashleigh lähenedes ning tal 
familiaarse õrnusega käest kinni võttes. Sel hetkel oli noormees minu silmis viiskümmend 
korda inetum kui loodus ta oli teinud. Miss Vernon viis ta paar sammu eemale ning nad 
kõnelesid summutatud häälel. Neiu näis midagi tungivalt nõudvat, mida teine ei tahtnud või ei 
saanud täita. Kunagi ei ole ma näinud teravamat kontrasti kahe näoilme vahel. Miss Vernoni 
tõsine ilme muutus vihaseks; ta silmad lõid lõkkele, palgeile tõusis puna, ta pigistas väikesed 
käed rusikasse, trampis pisikesi jalgu ja näis 

kuulavat põlguse ning nördimusega vabandusi, mida Rashleigh, nagu ma järeldasin selle 
viisakalt-aupaklikust ilmest, rahulikust ja lugupidavast naeratusest, pigemini tahapoole 
tõmbunud kui ettepoole kalduvast kehahoiakust ja muudest välistest tunnustest, puistas tema 
jalgade ette. Lõpuks pöördus ta Rashleigh'st ägedalt ära, sõnades: «Aga mina tahan nii.» 

«See ei ole minu võimuses. See pole kuidagi võimalik. Mis teie sellest arvate, mr. 
Osbaldistone?» pöördus Rashleigh minu poole. 

«Kas olete hull?» katkestas teda miss Vernon. 

«Mis te sellest arvate?» jätkas Rashleigh, pööramata neile sõnadele tähelepanu. «Miss Vernon 
kinnitab, et mulle olevat teada teie süütus (milles tõepoolest keegi ei või olla rohkem 
veendunud kui mina). Äga vähe sellest — ma pidavat koguni tundma noid kurjategijaid, kes 
tegelikult tolle isanda paljaks röövisid — muidugi kui seesugust röövimist üldse on toime 
pandud. On see kellegi jutt, mr. Osbaldistone?» 

«Ma ei luba teil pöörduda mr. Osbaldistone'i poole, Rashleigh,» ütles noor daam. «Tema ju ei 
tea, nagu tean mina, kui uskumatult hästi ja täpselt te olete kõigest informeeritud.» 

«Nii tõesti, kui ma olen džentelmen — te teete mulle enam au kui ma väärin.» 

«Hindan teid õiglaselt, Rashleigh, ainult õiglaselt — ja ainult õiglust ootan ma ka teie poolt.» 
«Olete türann, Diana,» vastas noormees nagu ohates, «kapriisne türann, ja valitsete oma sõpru 
raudse käega. Pole midagi teha, tuleb täita teie soov. Kuid te ei tohiks olla siin, teate ju seda, 
peate koos minuga koju tulema.» 

Pöördudes seejärel ära Dianast, kes näis olevat kahevahel, lähenes ta mulle kõige 
sõbralikumal viisil ja lausus: «Ärge kahelge, et olen teie heaolust huvitatud, mr. Osbaldistone. 
Kui ma teist praegu lahkun, siis teen seda ainult teie huvides. Kuid te peate mõjustama oma 
nõbu, et ta pöörduks koju. Tema siinolek ei saa teid aidata ja ainult kahjustab tema head 
nime.» 

«Kinnitan teile, sir,» vastasin ma, «et ma ei ole selles vähem veendunud kui teie. 
Keelitasin miss 

Vernonit tagasi pöörduma nii tungivalt kui vähegi võimalik.» 

«Ma mõtlesin järele,» sõnas miss Vernon pärast pausi, «ja ma ei lähe ära enne, kui näen, et 
olete vilistite 1 käest terve nahaga pääsenud. Usun küll, et nõbu Rashleigh'1 on head 
kavatsused, aga tema ja mina tunneme teineteist. Rashleigh, ma ei lähe ära. Tean,» lisas ta 
leebemal toonil, «et minu siinviibimine annab teile enam alust kiiresti ja energiliselt 
tegutseda.» 

«Eks jääge siis, te mõtlematu kangekaelne tüdruk,» ütles Rashleigh, «te teate liigagi hästi, 
keda te usaldate.» Ta ruttas esikust välja ja minut hiljem kuulsime kiiret kabjaplaginat. 
«Tänu taevale, läks minema!» ütles Diana. «Nüüd aga otsime üles kohtuniku.» 

«Kas poleks parem kutsuda teener?» 

«Oi, mitte mingil juhul. Ma tunnen teed tema urgu. Peame tema tabama ootamatult. Järgnege 
mulle.» 

Niisiis järgnesin talle, kui ta tippis üles mööda pimedaid trepiastmeid, läbis hämara koridori ja 
astus ootetoa-taolisse ruumi, mille seinad olid täis riputatud vanu maakaarte, arhitektuurilisi 
jooniseid ja sugupuude skeeme. Siit viis tiibuks mr. Inglewoodi elutuppa, kust kuuldusid 
vanaaegse laulukese lõpusõnad, mida laulis hääl, mis võis vist omal ajal menukalt esitada 
lustilisi joogilaule: 

«On Skiptoni ilmad 

kõik päikesest ilma, 

siin alati tibutab vihma. 

Ja kui keegi leidub, 

kes petab noort neidu, 

sel kaela seon ehtena rihma.» 

«Kui tore!» ütles miss Vernon. «Meie lõbus kohtunik on nähtavasti juba lõunastanud. Ma 
poleks uskunud, et on juba nii hilja.» 

Nii oligi. Kuna kohtulikud asjaarutamised olid suurendanud mr. Inglewoodi isu, oli ta 
nihutanud kesk- 


1 Vilistid — muistses Palestiinas elanud rahvas. Piiblis on jutustatud vilistite sõdadest juuda 
rahvaga. 

päevase söömaaja ettepoole, lõunastades kell kaksteist, selle asemel et teha seda kell üks, mis 
oli tol ajal nglismaal üldiseks tavaks. Mitmesugused juhtumused sel hommikul põhjustasid 
meie viibimise, nii et saabusime veidi pärast seda tundi, mis kohtuniku meelest oli tähtsaim 
kõigist kahekümne neljast, ja ta ei olnud seda kasutanud halvasti! 

«Jääge teie siia,» ütles Diana. «Mulle on see maja tuttav ja ma lähen kutsun mõne teenri. Teie 
äkiline ilmumine võiks vanahärra poolsurnuks ehmatada.» Ning ta jooksis minema, jättes mu 
kahevahele — kas minna edasi või taganeda. Vahetevahel pidin paratamatult kuulma seda, 
mida kõneldi söögitoas, eriti mõningaid vabandusi laulmisest keeldumise pärast, mida tõi 
kuuldavale nukker kraaksuv hääl, mis, nagu mulle tundus, polnud mulle mitte päris võõras. 
«Ei taha laulda, sir? Püha Neitsi! Aga te peate. Kuidas siis! Ise kallasite endale sisse pokaali 
sekti, terve selle hõbeservadega kookosekoorest pokaali, ja nüüd ütlete mulle, et ei oska 
laulda! Sir, sekt paneb kassigi laulma ja rääkima kah, nii et — laske aga tulla üks lustlik 
salmike, või käige mu majast minema. Kas te arvate, et võite siin minu kallist aega raisata 
oma neetud kaebustega ja siis veel öelda, et ei oska laulda?» 

«Teie kõrgeaususel on täielik õigus,» lausus teine hääl, mis ninaka ning ennast-täis varjundi 
järgi otsustades võis kuuluda sekretärile, «hageja peab alluma kohtu korraldusele. Tema 
laubale on kohtuniku käega kirjutatud: «Canet.» 

«Noh, las tulla,» ütles kohtunik, «või ma vannun püha Christopheri nimel, et neelate 
sellesama kookose-kooretäie soolvett, nagu seesugustel juhtudel seadus ette näeb.» 

Niimoodi õhutatuna ja hirmutatuna alustas mu kunagine reisikaaslane — sest enam ei saanud 
ma kahelda, et temap see tõrkuja oligi — häälega, mis meenutas tapalaval viimset psalmi 
laulva kurjategija oma, järgmist ülikurba lugulaulu: 


1 Canet — laulgu (lad. k.). 

«Head inimesed, kurva loo ma laulus teile ette toon, kuis röövel, kes ei mõistnud nalja, kord 
ausa mehe tegi paljaks 

ja vilistas vaid: fuudl-duu! See röövel kurja võimu väel, mõõk ühes, püstol' teises käes. sai 
maanteel kuuest mehest jagu ning kohutas neid parasjagu, 

kui vilistas vaid: fuudl-duu! Need mehed enne kõrtsis sõid ja tubli kannutäie jõid. Kelm 
lõpetas neil keskustelu: «Te koerad, rahakott või elu!» 

Ja vilistas siis: fuudl-duu!» 


Vaevalt et nood ausad mehed, kelle õnnetusest kõneleb see liigutav lauluke, kohkusid 
jultunud varga ilmumisel rohkem kui laulja mind nähes, sest, tüdinud ootamast, et keegi minu 
tulekust teataks, ja leides, et mu olukord pealtkuulajana on õige piinlik, ilmutasin end sellele 
seltskonnale just siis, kui mu sõber mr. Morris — nii oli nähtavasti tema nimi — alustas oma 
kurva ballaadi neljandat salmi. Kõrge toon, millega viis algas, vaibus hirmunud värinaga, kui 
ta nägi endale nii lähedal tüüpi, kes tema arvates ei olnud sugugi vähem kahtlane kui tema 
madrigali kangelane, ning ta jäi vait, seistes ammuli sui, just nagu oleksin hoidnud käes 
Gorgooni1 pead. 

Kohtunik, kelle silmad olid vajunud kinni laulu suigutava ümina mõjul, võpatas viisi äkilise 
katkemise peale toolil sirgeks ja "vahtis imestusega tundmatut, kes oli ootamatult lisandunud 
nende seltskonnale sel ajal, kui tema valvas silm puhkas. Sekretär — oletasin mehe välimuse 
järgi, et see ta on — oli samuti vapustatud, sest kuna ta istus mr. Morrise vastas, kandus tolle 
ausa džentelmeni hirm üle temalegi, ehkki ta ei teadnud, milles asi seisab. 

1 Gorgoon — hirmuäratav naisolend kreeka mütoloogias. Kolmest Gorgoonist, kellest 
kõneleb müüt, on tuntuim Meduusa, kelle pilk muutis inimese kiviks. 

Katkestasin üllatunud vaikuse, mille põhjustas mu äkiline ilmumine. «Minu nimi, mr. 
Inglewood, on Francis Osbaldistone. Kuulsin, et keegi lurjus on tõstnud minu vastu 
süüdistuse, nagu oleksin asjaosaline mingis kaotuses, mis olevat talle osaks saanud.» 

«Sir,» lausus kohtunik pisut turtsakalt, «niisuguste asjadega ei tegele ma pärast lõunat kunagi. 
Iga asja jaoks on oma aeg ja rahukohtunik peab samuti sööma kui teisedki inimesed.» 
Muide, mr. Inglewoodi priskest näost oli näha, et ta ei ole end igatahes vaevanud 
paastumisega ei seadust ega usku teenides. 

«Palun vabandust, sir, et tulen ebasobival ajal, aga kuna küsimuses on minu hea nini ja kuna 
lõuna näib olevat lõppenud ... » 

«See ei ole lõppenud, sir,» vastas õigusemõistja. «Inimesele on seedimine niisama vajalik kui 
toit, ja kinnitan teile, et ma ei saa roogadest mingit kasu, kui mul pärast söömist ei lasta kaks 
tundi jõude olla, süütut nalja visata ja märjukest rüübata.» 

«Ehk vabandate mind, teie ausus,» ütles mr. Jobson, kes selle lühikese aja jooksul, mil me 
vestlesime, jõudis juba välja võtta ja korda seada oma kirjutustarbed, «kuna käesoleval juhul 
on tegemist kuriteoga ja džen-telmen paistab olevat õige läbematu, siis on süüdistus contra 
pacem domini regis '.» 

«Põrgusse dominie regis]» kähvas kohtunik kärsitult. «Loodan, et niimoodi öelda ei ole veel 
riigireetmine. Aga lihtsalt hulluks võib minna, kui sind sedaviisi vaevatakse. Kas saan ma elus 
minutitki rahu kõigist neist vangistuskäskudest, korraldustest, määrustest, aktidest, 
kautsjonitest, võlakirjadest ja maksukohus-tustest? Pange tähele, mr. Jobson, et ühel ilusal 
päeval saadan ma teid koos kohtuniku-ametiga kuradile.» 

«Teie ausus ei jäta ometi arvestamata selle ameti auväärilisust — see onju guorum? ja 
custos rotulo- 


1 Contra pacem domini regis — valitseva kuninga rahu vastu (lad. k.). 
2 Ouorum — nende, kes... (lad. k.); siin: kõrgema seltskonna esindaja. 

rum, amet, mille kohta sir Edward Coke targasti ütleb: «Kogu kristlikus maailmas ei ole teist 
sellesarnast; niisiis täidetagu seda nagu kord ja kohus.» 

«Hea küll,» sõnas kohtunik, olles osaliselt lepitatud sellest kiidulaulust tema ameti väärikusele 
ja neelates ülejäänud osa rahulolematusest alla koos päratu kari-katäie bordooga, «asume siis 
pealegi asja juurde ja katsume ta nii ruttu kui võimalik kaelast ära saada. Noh, sir, — teie, 
Morris, te kurva kuju rüütel — kas see mr. Francis Osbaldistone on toosama džentelmen, keda 
te süüdistate kuriteost nõu ja teoga osavõtmises?» 

«Mina, sir?» vastas Morris, kes ei olnud veelgi toibunud ehmatusest. «Ma ei süüdista teda 
milleski. Mul ei ole selle džentelmeni vastu midagi öelda.» 

«Siis me tühistame teie kaebuse, sir, ja punkt. Tore, et saime sellest lahti. Laske pudel ringi 
käia. Mr. Osbaldistone, kallake endale.» 

Jobson aga otsustas, et Morris ei pea niisama lihtsalt kimbatusest pääsema. «Mis te õige 
mõtlete, mr. Morris? Siin on teie enda avaldus — tint veel märg —. ja nüüd tahate selle nii 
skandaalsel viisil tagasi võtta!» 

«Kust ma tean,» sosistas Morris ärevalt, «kui palju peitub siin majas kelme, kes on valmis 
teda aitama? Ma olen lugenud niisugustest asjadest Johnsoni «Teeröövlite elulugudes». 
Kinnitan teile, et uks võib avaneda ja ... » 

See avaneski, ja sisse astus Diana Vernon. 

«Tore kord on teil siin küll, kohtunik — teenritest ei kippu ega kõppu.» 

«Aa!» tegi kohtunik, hüpates püsti kärmusega, mis näitas, et ta polegi nii ametis Themise 2 
või Komose 3 -teenimisega, et unustada, kuidas peab kummardama Ilu. «Ahaa! Die Vernon, 
Chevioti õrn kanarbik ja piiri-maa kauneim õis tuli vaatama, kuidas vanapoiss maja- 
pidamisega hakkama saab. Tere tulemast, neiu, nagu lilled maikuus.» 


1 Custos rotulorum — seaduse valvur (lad. k.). 

2 Themis — antiikmütoloogias õigusemõistmise jumalanna. 
3 Komos — peojumal. 

«Teil, kohtunik, on küll tore, kõigile avatud külalislahke maja, seda peab ütlema — ei ühtegi 
hinge, kes külalisele uksel vastu tuleks.» 

«Ah neid võrukaelu! Arvasid, et ma neid tundi paar ei tülita. Aga miks te varem ei tulnud? 
Teie nõbu Rashleigh sõi siin lõunat koos minuga ja jooksis pärast esimest pudelit minema 
nagu pelgur. Kuid teie-pole ju söönud. Silmapilk laseme valmistada midagi head ja peent, 
magusat ja õrna nagu teie ise.» 

«Võin süüa kas või koorukese leiba, enne kui ära lähen,» vastas miss Vernon, «olen tõesti 
hommikust saadik sadulas istunud. Kuid ma ei saa jääda kauaks, kohtunik. Tulin koos oma 
nõoga, Frank Osbaldisto-ne'iga — seal ta on — ja pean näitama talle teed tagasi Halli, muidu 
eksib ta ära siin küngaste vahel.» 

«Vhüü! Kas tuul puhub sealt kandist?» päris kohtunik. 

«Neiu näitas tal teed, ta näitas tal teed ja näitaski kätte kosjatee? 

Mis? Kas siis, tähendab, vanameestel ei olegi õnne, mu kaunis metsroosinupuke?» 

«Mitte mingisugust, mr. Inglewood. Aga kui te olete hea ja lahke kohtunik, lõpetate noore 
Franki asja kiiresti ära ja lasete meil jälle koju kapata, toon ma tuleval nädalal onu teile 
lõunale. Ja siis ootame lõbusat olemist.» 

«Selle te saate, mu Tyne'i pärl! Tuhat ja tuline, tüdruk, ma ei kadesta muidu kunagi noori 
poisse, nende ratsutamist ja peadpööritavat kihutamist, küll.aga siis, kui näen teid! Kuid ma ei 
tohtinud ju teid praegu kinni pidada, oli vist nii? Ma olen täiesti rahul mr. Francis 
Osbaldistone'i seletusega. Siin on juhtunud mingi eksitus, mille me parajal ajal ära 
selgitame.» 

«Andestage, sir,» sõnasin mina, «aga ma ei ole veel kuulnud, milles see süüdistus õieti 
seisab.» 

«Jah, sir,» haaras sõnast kinni sekretär, kes miss Vernoni ilmumisel oli asjale lootusetult 
käega löönud ja kes nüüd, leides toetust sealt, kust ta seda päris kindlasti ei oodanud, sai 
julgust, et nõuda edasist uurimist. «Jah, sir, ja Dalton ütleb, et «seda, kes on vahis- 

tatud kui kurjategija, ei pea vabastatama mitte kellegi eestkostmise peale, vaid ainuüksi 
kautsjoni vastu või kohustuskirjaga, kui ta maksab rahukohtuniku sekretärile hariliku tasu 
maksukäsu või kohustuskirja eest».» 

Sel kombel vastu seina surutuna seletas kohtunik mulle lõpuks asja lühidalt ära. 

Nähtavasti jätsid vembud, mis ma sellele mehele, Morrisele, mängisin, vaesekesele väga 
tugeva mulje, sest kuulsin, et tema tunnistus minu vastu neile just toetuski, — muidugi kõigi 
liialdustega, mida võib välja mõelda kartusest ülesköetud fantaasia. Ilmnes, et samal päeval 
kui ta minust lahkus, pidasid kaks hästi-relvastatud meest, kes istusid tublidel hobustel ja kelle 
näod olid varjatud maskiga, ta kusagil üksildases paigas kinni ja röövisid tema armastatud 
reisiseltsi-lise — sumadani. 

Üks neist, nagu talle näis, sarnanes rühilt ja välimuselt väga minule, ja kui röövlid omavahel 
sosinal rääkisid, kuulis ta, et teine hüüdis teda Osbaldistone'iks. Edasi teatati avalduses, et 
tehes järelepärimisi seda nime kandva perekonna põhimõtete kohta, sai tema, kaebaja, teada, 
et need on ülimalt laiduväärsed, kuna see perekond, viimane kui üks neist, on olnud papistid 
ja jakobiidid William Vallutaja aegadest saadik — nii vähemalt andis talle mõista lahkusuline 
vaimulik, kelle majas ta pärast toda õnnetut kohtumist peatus. 

Kõigi nende kaalukate tõendite põhjal süüdistas ta mind osavõtus tema isiku kallal 
toimepandud kuriteost sel ajal kui tema, kaebaja, reisis valitsuse erilisel ülesandel ja tema 
käes olid teatavad tähtsad paberid, samuti suur summa metallrahas, mille ta vastavalt 
juhtnööridele pidi välja maksma mõnedele ametlikult usaldatud ja tunnustatud mõjuvõimuga 
isikutele Šotimaal. 

Kuulanud ära selle ebahariliku süüdistuse, vastasin, et asjaolud, millel see põhineb, ei anna 
igatahes ühelegi kohtunikule ega muule võimukandjale õigust minu vabaduse kallale kippuda. 
Möönsin, et tegin veidi nalja mr. Morrise hirmu arvel, sel ajal kui me koos reisi-sime, aga et 
need olid vaid tühised pisiasiad, mis ei oleks võinud äratada mingeid kartusi inimeses, kes on 
ivakesegi vähem pelglik ja umbusklik kui tema. Kuid lisasin, et ma ei ole teda meie 
lahkumisest saadik kordagi näinud, ja et kui teda tõesti tabas see, mida ta kartis, siis mina ei 
ole küll kuidagiviisi kaasosaline teos, mis on nii sobimatu minu iseloomule ja seltskondlikule 
seisukohale. Et üht röövlitest hüüti Osbaldistone'iks, 

või et seda nime mainiti nendevahelises kõneluses, on tähtsusetu seik, millele ei tule omistada 
kaalu. Mis aga puutub sellesse, et mulle pannakse süüks riigivastast meelsust, siis olen valmis 
kohtuniku, sekretäri ja süüdistaja rahulduseks tõendama, et tunnistan sama usku, mida tema 
sõber, dissenterist vai-mulikki, et olen kasvatatud truu riigialamana revolutsiooni põhimõtete 
vaimus ja sellisena nõuan nüüd oma isikule seaduste kaitset, mille kindlustas igale inglasele 
too tähtis riigipööre. 

Kohtunik niheles, nuuskas tubakat ja näis olevat üpris hämmeldunud, kuna mr. Seadusetundja 
Jobson aga vuristas tema elukutsele omase soravusega maha Edward III seadustekogu 34. 
statuudi, mille järgi rahukohtunikud on volitatud vahistama ja vangi panema kõik need, kelle 
vastu on olemas süüdistus või kahtlustus. Nurjatu pööras isegi mu oma möönduseA minu 
vastu, väites, et kuna ma oma avaliku tunnistuse järgi olin teeselnud «röövli ehk kurjategija 
käitumist ehk teguviisi», siis alistusin seega vabatahtlikult kahtlustustele, mille üle ma 

nurisen, ja heitsin enda «seaduse võimu alla, olles oma käitumise tahtlikult rüütanud süüteo 
värvi mantlisse». 

Täis viha ja põlgust protesteerisin nii tema argumentide kui ka väljendusviisi vastu ja 
märkisin, et «kui vaja, toon oma sugulastelt käenduse, millest kohtunik minu arvates ei saa 
seadust rikkumata keelduda». 

«Vabandage väga, armuline isand, vabandage,» ütles rahuldamatu sekretär, «siin on meil 
tegemist juhuga, kus seadus ei luba vastu võtta ei käendust ega kautsjonit, sest kurjategijat, 
keda peetakse kinni raskete kahtlustuste põhjal, ei tohi kuningas Edwardi kolmanda statuudi 
järgi aresti alt vabastada, kuna selles seaduses on selgesõnaline klausel ka nende kohta, keda 
süüdistatakse kuriteo juhtimises, kuriteole sundimises või sellele kaasaaitamises,» ja ta vihjas, 
et tema kõrgeausus teeks hästi, kui ta peaks meeles, et seesuguseid ei või milgi juhul 
vabastada tavalise kohtukäskkirjaga ega ka ilma käskkirjata. 

Kui kõnelus oli jõudnud niikaugele, astus sisse teener ja ulatas mr. Jobsonile kirja. Vaevalt oli 
ta lasknud 

silmad sellest kiiresti üle käia, kui ta hüüatas inimese ilmel, kes tahab näida üpris pahasena 
vahelesegamise pärast, kuid kes ometi tunnetab tähtsust, mida talle annavad nii 
mitmekesised asjatoimetused: 

«Armas jumal! Sedaviisi ei saa ma aega tegelda ei ühiskondlikkude ega oma isiklike asjadega 
— ei minutitki puhkust ega rahu. Sooviksin kõigest hingest, et siia asuks elama veel üks 
džentelmen meie erialalt!» 

«Jumal hoidku!» tõrjus kohtunik sotto voce '. «Mõnele piisaks täiesti ühestki meiesugusest.» 
«Teie kõrgeaususe loaga, siin on küsimuses elu ja surm.» 

«Mu jumal! Loodetavasti mitte enam kohtuasi, mis?» küsis kohtunik rahutult. 

«Ei-ei,» vastas mr. Jobson tähtsalt. «Vanaätt Rut-ledge Grime's Hillilt on kutsutud kohtusse 
teise ilma. Ta saatis ühe käskjala doktor Kill-downi2 järele, et see tema eest kautsjoni 
maksaks, ja teise minu järele, et seaksin joonde tema maised asjad.» 

«Minge siis kähku,» ütles mr. Inglewood kiiresti. «See võib osutuda statuudi põhjal 
mittevabastatavaks juhtumiks, teate, või ehk ei meeldi härra kohtunik Surmale, et doktor on 
main pemor'iks ehk käendajaks.» 

«Aga siiski,» sõnas Jobson, peatudes poolel teel ukse juurde, «kui minu siinolek on vajalik, 
võiksin ma otsekohe koostada vangistuskäsu, konstaabel seisab ju all. Ja te kuulsite,» lisas ta 
häält alandades, «mr. Rashleigh' arvamust . . .» ülejäänu kadus sosinasse. 

Kohtunik vastas valjusti: «Einoh, kulla mees, ma ütlen teile, et me ei tee mitte midagi, enne 
kui te tulete tagasi. Sinna on ju ainult neli miili. Noh, andke mulle õige see pudel, mr. Morris. 
Ärge norutage, mr. Osbal-distone. Ja teile, mu metsroosike, klaasike bordood, et elustada 
puna teie palgeil!» 

Diana võpatas, ärgates mõtisklusest, millesse ta nähtavasti oli süvenenud sel ajal, kui meie 
vaidlesime. 


1 Sotto voce — summutatud häälega (it. k.). 
2 Kill-down — «löö maha!» (ingl. k.). 

«Ei, kohtunik, kardan, et puna mu näol võiks levida sinna, kus see ei suurenda eriti mu ilu. 
Aga ma joon teie terviseks meeleldi mõnda jahedamat jooki.» Täitnud klaasi veega, jõi ta 
sellest kiiresti mõned lonksud, kusjuures tema rutakad liigutused ei olnud põrmugi kooskõlas 
teeseldud lõbususega. 

Ometi ei olnud mul mahti analüüsida tema käitumist, sest olin täis tuska üha uute takistuste 
üle, mis kerkisid minu vastu tõstetud teotava ja häbematu süüdistuse kohese juurdlemise ette. 
Kuid kohtunik ei lasknud end keelitada asja arutama sekretäri äraolekul, milline asjaolu 
valmistas talle samasugust rõõmu kui pühad koolipoisile. Visalt püüdis ta sisendada lõbusust 

seltskonnale, mille liikmeil, arvestades nende suhtumist üksteisesse või muret oma olukorra 
pärast, ei olnud vähimalgi määral tuju naljatada. 

«No kuulge, isand Morris, te pole ju esimene, keda on röövitud. Ega's muretsemine kadunud 
asja tagasi too. Ja ega teiegi, mr. Frank Osbaldistone, ole esimene löömamees, kes õigeid 
mehi teel kirmi peab. Oli mul noorpõlves sõber, Jack Winterfield, seltsis teine kõige tublimate 
meestega kogu maal, olgu võiduajamine või kukevõitlus, tema oli ikka platsis. Olin Jackiga 
nagu sukk ja saabas. Ulatage pudel, mr. Morris, keel kuivab. Palju priskeid peekreid 
tühjendasime koos vaese Jackiga, tihti veeretasime temaga lõbusalt täringuid. Oli teine heast 
perekonnast — teravmeelne, taibukas ja täiesti aus poiss, välja arvatud tegu, mille eest ta suri. 
Joome tema mälestuseks, džentelmenid. Vaene Jack Winterfield! Ja et me nüüd juba 
kõneleme temast ja sedasorti asjadest, ja et too neetud sekretär on parajasti mujal lobisemas, 
ja kuna me oleme nii mõnusasti omavahel — mr. Osbaldistone, kui tahate kuulda mu kõige 
paremat nõu, siis — jätke sihukesed asjad! Seadus on vali, väga vali. Vaene Jack Winterfield 
tõmmati Yorkis võlla hoolimata perekondlikest sidemeist ja mõjukatest eestkostjatest — ja 
kõik ainult sellepärast, et ta kergendas üht läänekandi lihavat karjapidajat paari härja eest 
saadud raha võrra. Noh, näete, aus mr. Morris siin on ära hirmutatud ja nii edasi. 

Pergli pihta, mees, andke vaesekesele tema sumadan tagasi ja tehke sellele jandile lõpp.» 
Selle ettepaneku juures muutus Morrise ilme rõõmsamaks ja ta hakkas kogeldes kinnitama, et 
ta ei ihkavat mitte kellegi verd. Kuid mina katkestasin tema kavatsetava sõbraliku lepituse, 
lükates pahameelega tagasi kohtuniku solvava ettepaneku, mis ilmselt eeldab, et olen süüdi, 
kui ometi olin tulnud tema majja kindla kavatsusega just seda eitada. Sellel piinlikul hetkel 
avanes uks ja teener teatas: «Keegi võõras džen-telmen soovib näha tema ausust,» ning isik, 
kellest ta kõneles, astus ilma pikema tseremooniata tuppa. 


IX PEATÜKK 


Üks varas tuli tagasi! Ta ongi siin. Ja maja lähedal ei julge ta mul kurja teha: võin ju kohe 
karjuda. 
«Lesk» 


«Keegi võõras!» kordas kohtunik. «Ega ometi asja pärast, sest ma olen ju . .. » 

Tema protesti katkestas külaline ise. «Asi, mille pärast ma tulen, on õige rasket ja iseäralikku 
laadi,» sõnas mu vana tuttav mr. Campbell, sest tema see oli, toosama šotlane, keda kohtasin 
Northallertonis, «ja ma pean teie ausust tungivalt paluma seda otsekohe ja tähelepanelikult ära 
kuulata. Ma usun, mr. Morris,» lisas ta, peatades pilgu tollel isikul erakordselt kindla ja 
peaaegu julma ilmega, «ma usun, te teate hästi, kes ma niisugune olen. Usun, et te pole 
unustanud, mis sündis meie viimasel kohtumisel maanteel?» Morrise suu kukkus lahti, ta 
nägu muutus vahakarvaliseks, ta hambad plagisesid,. kogu ta välimus kõneles silmanähtavalt 
äärmisest kohkumisest. «Võtke oma julgus kokku, mees,» sõnas Campbell, «ja ärge lõgistage 
lõugu, nagu oleksid need kastanjetid. Arvan, et teil ei tohiks olla raske kohtunikule öelda, et 
olete mind varem kohanud ja tunnete mind kui jõukat inimest ning aumeest. Teate väga hästi, 
et teil tuleb mõnda aega elada 

minu naabruses, kus võib juhtuda, et minu võimuses on osutada teile sama head teenet; kui 
seda tahan.» 

«Sir... sir ... ma usun küll, et olete aumees, ja nagu te ütlete, jõukas. Jah, mr. Inglewood,» 
lisas ta köhata-des, «ma tõepoolest arvan sellest džentelmenist just nii.» 


62 51 


«Ja mida nõuab see džentelmen siis minult?» lausus kohtunik veidi turtsakalt. «Üks toob 
endaga kaasa teise, nagu riimid «Majas, mille ehitas Jack» i( ja mui ei lasta ei puhata ega 
rahulikult juttu vesta!» 

«Oige pea saate nii seda kui teist,» vastas Campbell. «Ma tulin teid vabastama ühest tulikast 
kohustusest, aga mitte uusi juurde tooma.» 

«Tulise pihta! Sellisel juhul olete teretulnud nagu ikka šotlane Inglismaal, ja seda ei juhtu nii 
tihti. Aga asja juurde! Eks kuulakem siis, mis teil on öelda.» 

«Arvan, et see džentelmen,» jätkas pohja-britlane, «kõneles teile, et tema seltsis oli keegi isik 
nimega Campbell, kui tal oli õnnetus jääda ilma onia reisipau-nast?» 

«Ta ei ole oma tunnistustes kordagi maininud niisugust nime,» sõnas kohtunik. 

«Aa! Mõistan,mõistan,» vastas mr. Campbell. <<Mr.Mor-ris oma lahkuses hoidus segamast 
võõrast Sen ema a kohtulikku asjaajamisse, aga kuna ma kuulsin, et minu tunnistus on 
vajalik selle ausa džentelmeni, .mr. Francis Osbaldistone'i nime puhastamiseks - aartniSelt 
ebaõiglasest kahtlustusest, otsustasin jätta igasuguse -ettevaatuse. Seepärast,» lisas ta, 
konetades Morrist samal otsustaval toonil ja ilmel, «olge nn lahke ja jutustage härra kohtunik 
Inglewoodile, kas me ei reisinud maanteel mitmeid miile üheskoos teie enda tungival palvel 
ja ettepanekul, mida te ikka ja jälle kordasite tollel õhtul, kui peatusime Northallertonis, kUs 
ma teie palve tagasi lükkasin. Hiljem aga, kui teile Cloberry Allersi lähedal maanteel järele 
jõudsin, lasksin endale augu pähe rääkida, ja loobudes oma kavatsusest jätkata teed Rothbury 
poole, nõustusin oma õnnetuseks sõitma koos teiega teie poolt ettepandud teed mööda.» 

1 Inglise lastelaul. 

«See on kurb tõde,» andis Morris silmi tõstmata üldsõnalise vastuse Campbelli pikale ja 
suunavale küsimusele, ning näis nukra kuulekusega päri olevat selles sisalduvate väidetega. 
«Ja ma oletan, et te võite tema kõrgeaususele ka vandega kinnitada, et mina kõlban teie asjas 
tunnistajaks paremini kui keegi teine, kui pidada silmas, et olin sündmuse ajal kogu aeg teie 
kõrval või ligi-lähedal.» 

«Kindlasti paremini kui keegi teine,», lausus Morris sügava ning raske ohkega. 

«Aga miks, pagana päralt, ei läinud te siis talle appi?» päris kohtunik. «Sest eks olnud 
röövleid mr. Mor-rise jutu järgi ju ainult kaks; niisiis oli teid kaks kahe vastu ja mõlemad 
olete ühteviisi tursked poisid.» 

«Sir, kui lubate mul seda öelda, teie kõrgeausus,» ütles Campbell, «olen kogu oma elu olnud 
rahuarmastav ja vagune inimene, pole eales armastanud riidu ega kaklust. Mr. Morris, kes, 
nagu ma aru saan, kuulub või on varem kuulunud tema majesteedi sõjaväkke, oleks muidugi 
võinud ilmutada tahet vastu hakata, seda enam, et tema kätte, nagu mul on alust arvata, oli 
usaldatud suur varandus; aga mina, kellel ei olnud midagi erilist kaitsta ja kellel pealegi on 
rahulik elukutse, ei tahtnud endale selles asjas ohtu kaela tõmmata.» 

Silmitsesin Campbelli, kui ta neid sõnu lausus. Ei mäleta, et ma kunagi oleksin näinud nii 
rabavat kontrasti, nagu ilmnes tema näoilme ja sõnade vahel: teravates näojoontes peegeldus 
kindel julge karmus, tema kõne aga väljendas rahulikku vagurust ja lihtsameelsust. Tema 
suunurkades mängles isegi kergelt irooniline naeratus, mis näis, tahtmatult muidugi, ilmutavat 
tema halvakspanu säärase vaikse ja rahuarmastava inimese suhtes, kellena ta pidas kohaseks 
esineda. 

See naeratus pani mu heietama kummalisi kahtlustusi, et tema roll Morrisele osaks saanud 
ülekohtus oli ehk sootuks midagi muud kui kaaskannataja või isegi ainult pealtvaataja oma. 
Võib-olla turgatas ka kohtunikule sel hetkel pähe samasugune kahtlus, sest ta laskis 
kuuldavale hüüatuse: «Tulise pihta! On see aga imelik lugu!» 

Põhja-britlane nähtavasti aimas tema mõtteid, sest ta vähendas silmakirjalikult vagurat ilmet, 
mis oli äratanud tema suhtes kahtlust, ning jätkas avalamal ja vähem tehtud toonil: «Õigust 


62 52 


öelda kuulun ma lihtsalt nende ettevaatlike inimeste hulka, kes ei hooli võitle; misest muidu, 
kui neil on, mille eest võidelda. Minul aga ei juhtunud seda olema, kui ma nende logarditega 
kokku sattusin. Kuid et teie kõrgeausus võiks veenduda, et mul on hea kuulsus ja iseloom, siis 
palun heita pilk sellele kirjakesele.» 

Mr. Inglewood võttis tema käest paberi ja luges poolvaljusti: «Käesolevaga tõendatakse, et 
selle esitaja, Robert Campbell — mingisugusest kohast, mille nime ma ei oska hääldada,» 
hüüatas kohtunik vahele, «on hea päritoluga ja rahulike eluviisidega isik, kes reisib 
Inglismaale isiklikes asjus, jne. jne. Alla kirjutatud meie enda käega meie Inver — Invera — 
rara — lossis. Argyle!» 

«See on väike tunnistus, sir, mida ma pidasin igaks juhuks vajalikuks paluda tolle auväärse 
aadlimehe,» ta tõstis käe, nagu puudutades mütsiserva, «MacCallum More'i käest.» 
«MacCallum ... kes, sir?» küsis kohtunik. 

«See, keda lõunapoolne rahvas kutsub Argyle'i hert-Isogiks.» 

«ArgyleM hertsogit tunnen ma hästi ja tean, et ta on suursugune ning lugupeetud aadlimees ja 
oma kodumaa tõeline patrioot. Olin üks neid, kes teda toetasid 1714. aastal ', kui ta 
Marlborough' hertsogi väejuha-taja-koha üle lõi. Sooviksin, et meie aadelkonnas oleks 
rohkem temataolisi! Noil päevil oli ta aus toori ja Ormondiga nagu sukk ja saabas. Ja 
praeguse valitsuse teenistusse astus ta nagu minagi oma maa rahu ja hea-Dlu pärast, sest ma ei 
saa uskuda, et seda üllast meest nõjutas, nagu väidavad mõned tulipead, hirm kaotada oma 
valdused ja rügement. Tema tunnistus, nagu te 


11 Anakronism või lihtsalt kirjakomistus: John Argyle (üks feo-Baalse šoti klanni 
Campbellide liikmeid) sai Šoti armee ülemjuhatajaks aastal 1712, aga mitte 1714. Viga on 
seda ilmsem, et käes-oleva romaani sündmustik hargneb aastail 1714—1715. 

seda nimetate, mr. Campbell, on täiesti küllaldane. Nii, ja mida te siis võite öelda selle 
röövimise asjus?» 

«Teie kõrgeaususe lahkel loal ütlen lühidalt, .et mr. Morris võiks sama hästi süüdistada 
sündimata lapsukest või isegi mind ennast, kui seda noort džentelmeni, mr. Osbaldistone'i, 
sest ma võin vande all tunnistada, et röövel, keda ohver pidas temaks, oli esiteks temast lühem 
ning paksem ja teiseks olid tollel ka teistsugused näojooned ja teine jume kui sellel 
noormehel, mr. Osbaldistone'il, sest jõudsin põgusalt näha tolle röövli nägu, kui ta näokate 
korraks kõrvale libises. Ja ma usun,» lisas ta, pöördudes sundimatul, ent siiski veidi valjemal 
ilmel mr. Morrise poole, «džentelmen nõustub, et mina võisin paremini kui tema tähele panna 
neid, kes sellest sündmusest osa võtsid, kuna arvan, et säilitasin meist kahest tunduvalt enam 
külma verd.» 

«Olen nõus., sir, olen teiega täiesti nõus,» sõnas Morris tagasi tõmbudes, kui Campbell nagu 
oma sõnade kinnituseks tooli tema poole nihutas. «Olen valmis, sir,» lisas ta mr. Inglewoodi 
poole pöördudes, «võtma tagasi oma kaebuse mr. Osbaldistone'i vastu, ja ma palun, sir, et te 
lubaksite tal minna oma teed, sir, ja minul samuti. Teie kõrgeaususel on ehk mr. Campbelliga 
asju õiendada, aga minul on õige kiire jälle teele asuda.» 

«Kui nii, siis saadame teie avaldused sinna kus vaja,» ütles kohtunik ja viskas paberid tulle. 
«Nüüd olete täiesti vaba, mr. Osbaldistone. Ja ka teie, mr. Morris, olete loodetavasti rahul.» 
«Või veel,» lausus Campbell, pööramata silmi Mor-riselt, kes kohtuniku tähendused haleda 
naeratusega heaks kiitis, «rahul nagu konn äkkepulkade vahel. Aga ärge kartke midagi, mr. 
Morris, teie ja mina läheme siit majast seltsis välja. Saadan teid suure teeni, et teiega midagi 
paha ei sünniks. Loodan, et te ei kahtle mu ausates mõtetes, kui ma sedaviisi ütlen. Seal aga 
läheme lahku, ja kui me Šotimaal ei kohtu sõpradena, siis on see teie enda süü.» 

Pika pilguga täis õudu, nagu vahib surmamõistetud roimar, kui talle teatatakse, et vanker juba 
ootab, tõusis Morris istmelt; ent kui ta juba jalul seisis, näis 

ta kõhklevat. «Ma ju ütlen sulle, mees, ära karda,» kordas Campbell, «ma pean oma sõna. Oh 
sind jänespüksi! Ega tea, äkki saame veel midagi kuulda teie reisipaunast, kui te head nõu 
kuulda võtate. Meie hobused ootavad. Jätke kohtunikuga hüvasti ja näidake lõunapoolse rahva 
head kasvatust.. » 

Sellisel viisil õhutatud ja julgustatud Morris jättis jumalaga ning lahkus Campbelli saatel, 
kuid enne majast väljumist valdasid teda nähtavasti uued kahtlused ning hirmud, sest kuulsin 
Campbelli ooteruumi uksel taas kinnitavat, et ta ei tarvitsevat midagi karta. «Vannun oma 
hingeõnnistuse nimel, mees, sa oled väljaspool hädaohtu nagu taadi kapsaaias. Tuhat ja tuline! 
Kas tõesti pole säärase musta habemega poisil rohkem julgust kui jänesel? Tule juba ometi 
ükskord nagu õige mees kunagi.» 

Hääled vaibusid ja peagi kuulutas kabjaplagin, et nad lahkusid kohtunik Inglewoodi 
residentsist. 

Auväärse õigusemõistja rõõmu selle üle, et nii lihtsalt lahenes asi, mis ähvardas temale kui 
seadusetund-jale sekeldusi tuua, tumestas mõnevõrra mõte, mida võiks tagasi tulles loost 
arvata tema sekretär. «Eks Jobson istu mulle nüüd muidugi kukile nende neetud paberite 
pärast. Kardan, et ma poleks siiski pidanud neid hävitama. Aga tühja kah, tuleb talle ainult 
välja maksta tema honorar ja asi tahe. Ja nüüd, miss Die Vernon, ehkki ma kõik teised vabaks 
lasksin, kavatsen ma kohe kirjutada alla käskkirjale, mis määrab teid täna õhtuks ema Blakesi, 
mu vana majapidajanna valve alla. Siis saadame mu naabri mrs. Musgrave'i ja miss Dawkinsi 
ning teie nõbude järele ja kutsume vana viiuli-Cobsi ja oleme rõõmsad kui linnukesed. Aga 
Frank Osbaldistone ja mina tühjendame seltsis ühe mõnusa pudeli, mis teeb meist poole 
tunniga teile lustilised kaaslased.» 

«Palju tänu, teie kõrgeausus,» kostis miss Vernon, «aga kahjuks peame kohe ruttama tagasi 
Osbaldistone Halli, kus keegi ei tea, mis meist on saanud, ja rahustama onu Franki suhtes, 
kelle pärast ta muretseb samuti, nagu oleks tegemist tema enda pojaga.» 

«Usun seda tõesti,» ütles kohtunik, «sest kui ta vanimal 

pojal Archie'l läks tolles sir John Fenwickil õnnetus loos halvasti, juhtus sageli, et vana 
Hildebrand hüüdis teda nimepidi nagu ülejäänud kuut poega, ja pärast kurtis, et ta ei suuda 
meeles pidada, milline ta poegadest poodi. Nii et kui te juba minema peate, siis rutake ja 
vaigistage ta isalikku muret. Kuid kuule sina, mu Nõmmelill,» ütles ta heasüdamlikult 
hoiataval toonil, tõmmates neiu kättpidi endale lähemale, «teinekord lase seadusel käia oma 
rada ja ära pista oma ilusat sõrmekest tema va kopitanud piruka külge, mis on täis tuubitud 
igasugust õigusteadlaste loba, küll prantsuse, küll köögi-ladina keeles. Ja veel, Die, mu 
kaunike, las noormehed näitavad parem ise üksteisele teed üle rabade, kui et sina peaksid neid 
juhtides oma rajalt kõrvale eksima, mu nägus virvatuluke.» 

Selle manitsusega laskis ta miss Vernonil minna ja jättis ka minuga niisama lahkelt hüvasti. 
«Sa paistad olevat õige tubli poiss, mr. Frank, ja ma mäletan ka sinu isa — ta oli koolis mu 
mänguseltsiline. Kuula mind, noormees, ära sa ratsuta hilja õhtul ega lobise iga ettejuhtuva 
teelisega kuninga maanteel. Mõtle ise, ega's kõik kuninga truud alamad ole kohustatud naljast 
aru saama, ja kuriteo järele lõhnavate asjadega naljatada — see on väga paha. Ja siin on ka 
veel vaene Die Vernon, teatavas mõttes üksi ja mahajäetud selles laias ilmas .. . Ratsutagu, 
jooksku ja lipaku nii kuidas ta rumaluke ise heaks arvab. Sa pead Die eest hoolitsema, või 
muidu, jumala eest, muutun ma uuesti nooreks ja võitlen sinuga ise, kuigi pean tunnistama, et 
näeksin seejuures vist tublisti vaeva. Aga nüüd tehke minekut, teie mõlemad, ja jätke mind 
üksi mu piibu, tubaka ja mõttemõlgutustega, sest nagu laulusalm ütleb, — 

Nii kiirelt nagu põleb piip aeg noorusjõu meilt kaasa viib ning põletab me noore palge — 
jääb alles ainult tuhk, mis valge. 

Suitsetades mõtle sellele.» 

1 Sir John Fenwick hukati 1697. a. kuningas William III vastasest vandenõust osavõtmise 
pärast. 

Olin väga rõõmus kohtuniku mõistuse- ja tunde-I sähvatuste üle, mis vilksatasid läbi tema 
loiduse ja [ endahellitamise udu; tõotasin mitte unustada tema | manitsusi ja jätsin sõbralikult 
hüvasti ausa seaduse-[ mehe ning tema külalislahke majaga. 

Võõrastetoas oli meile serveeritud toit, mida me | ainult natuke maitsesime. Väljudes 
kohtasime toda-I sama sir Hildebrandi teenrit, kes ennist meie hobused vastu võttis. Teda oli 
saatnud, nagu ta miss Vernonile teatas, mr. Rashleigh, ja käskinud meid oodata ning koju 
saata. Ratsutasime veidi aega vaikides, sest tõtt öelda olin ma selle hommiku sündmuste üle 
liiga häm-I meldunud, et esimesena vaikust katkestada. Viimaks pahvatas miss Vernon, nagu 
kuuldavalt oma mõtteid | väljendades: «Jah, Rashleigh on mees, kes võib sisendada hirmu ja 
imetlust ja kõike muud — peale armastuse. Ta teeb seda, mis talle iganes meeldib, ja muudab 
kõik teised oma marionettideks. Alati on tal mõni näitleja valmis mängima iga osa, mis talle 
pähe tuleb, ja tal on leidlikkust ning meelekindlust, mille varal leiab väljapääsu igast 
ootamatusest.» 

«Te arvate siis,» ütlesin mina, vastates pigemini tema mõttele kui sõnadele, «et see mr. 
Campbell, kelle ilmumine oli nii õigeaegne ja kes napsas kinni ning viis minema minu 
süüdistaja nagu pistrik põldpüü, oli üks mr. Rashleigh Osbaldistone'i agente?» 

«Seda ma tõesti arvan,» vastas Diana. «Veel enam, ma kahtlustan tugevasti, et vaevalt oleks 
too ilmunud nii üllatavalt parajal hetkel, kui ma ei oleks juhtunud kohtama Rashleigh't 
kohtuniku esikus.» 

«Sellisel juhul võlgnen tänu peamiselt teile, mu kaunis kaitsja.» 

«Muidugi,» kostis Diana. «Aga ma palun — oletame, et teie võlg- on makstud ning armuliku 
naeratusega vastu võetud, sest hirmus tüütav on kuulata tõsiseid | tänusõnu, ja palju 
tõenäolisem on see, et hakkan haigutama, kui et käitun sündsalt. Ühe sõnaga, mr. Frank, ma 
tahtsin teid aidata ja õnneks oli see minu võimuses. ! Vastutasuks palun ainult üht — et te 
sellest enam sõnagi ei räägiks ... Aga kes see siis nüüd meile vastu sõidab? «Tal ruttamisest 
palged hõõguvad ning ratsu 

verine on kannustest!» Mulle näib, et see on alam sea-dusemees, ei enam ega vähem kui mr. 
Joseph Jobson.» 

Ja mr. Joseph Jobson see oligi. Mehel oli suur rutt, ja nagu otsekohe selgus, äärmiselt halb 
meeleolu. Ta jõudis meieni ja peatas hobuse, kui tahtsime mööduda ainult kerge 
kummardusega. 

«Nii, sir... Nii-nii, miss Vernon ... Jahah. . . Näen väga hästi, kuidas need asjad käivad... 
Kautsjon maksti minu äraolekul. Mõistan. Tahaksin läinult üht teada: kes siis dokumendi 
kirjutas? Kui tema kõrgeausus hakkab tihti kasutama niisugust menetlusviisi, siis soovitan tal 
otsida teine sekretär, sest mina muidugi mõista loobun ametist.» 

«Või oletame, et ta seob praeguse sekretäri oma kuuehõlma külge, mr. Jobson,» ütles Diana. 
«Kas poleks see sama hea? Ja palun, kuidas käib farmer Rut-ledge'i käsi? Loodetavasti oli ta 
võimeline testamendile alla kirjutama, selle pitseerima ning teile üle andma?» 

See küsimus näis tublisti suurendavat seadusetundja raevu. Ta vahtis miss Vernoni otsa 
säärase tigeduse ja .nördimusega, et tundsin suurt kiusatust teda oma piitsavarrega sadulast 
maha lüüa. Suutsin end vaos hoida ainult mõeldes, kuivõrd tähtsusetu ta on. 

«Farmer Rutledge, armuline preili?» ütles sekretär, niipea kui viha laskis tal jälle sõnu 
kuuldavale tuua. «Farmer Rutledge on niisama hea tervise juures kui teiegi. See kõik oli 
pettus, armuline preili. Kogu see tema haiguse lugu oli ainult tüssamine ja riugas. Ja kui te 
seda juba varem ei teadnud, siis teate nüüd, armuline preili.» 

«Mis te räägite!» hüüatas miss Vernon, teeseldes äärmiselt suurt ning lihtsameelset imestust. 
«Te ei mõtle seda ometi tõsiselt, mr. Jobson?» 

«Muidugi mõtlen, armuline preili,» vastas vihale aetud kirjutaja. «Ja veel enam! Ütlen teile, et 
see vana ihne mühakas nimetas mind nurgaadvokaadiks ... nurgaadvokaadiks, armuline 
preili, ja ütles, et ma tulin endale tööd nuhkima. Aga mina pole ometi rohkem kohustatud 
niisuguseid asju kuulama kui iga teine džentelmen minu kutsealal; eriti kuna ma olen 

rahukohtuniku sekretär ja kinnitatud sellesse ametisse vastavalt Trigesimo Septimo Henrid 
Octavi, samuti Primo Gulielmi', kuningas Williami seadusele, armuline preili... See on 
kuningas, kelle kuulsus jääb igavesti püsima, kes on meie surematu vabastaja papistidest ja 
trooninõudlejaist, puukingadest2 ja söepannidest3, miss Vernon.» 

«Jah, kurvad asjad need puukingad ja söepannid,» kostis noor daam, kellele ilmselt pakkus 
lõbu suurendada mehikese raevu. «Ja hea vähemalt seegi, et teie ei näi momendil tundvat 
vajadust söepanni järele, mr. Jobson. Kardan, et Rutledge'i taat ei piirdunud oma 
ebaviisakuses ainult sõnadega. Kas olete kindel, et ta teile peksa ei andnud?» 

«Peksa, armuline preili! Ei,» sähvas seadusemees väga ägedalt, «ütlen teile, armuline preili, et 
mitte keegi siin ilmas ei saa mind peksta.» 

«Sellega on nii, kuidas te just parajasti ära olete teeninud, sir,» tähendasin mina, «sest viis, 
kuidas te räägite selle noore daamiga, on nii sobimatu, et kui te oma tooni ei muuda, pean ma 
vaevaks võtma teid ise nuhelda.» 

«Nuhelda, sir? Ja mind, sir? Kas te teate, kellele te seda ütlete, sir?» 

«Jah, sir,» vastasin, «te ise ütlete, et olete siinse krahvkonna rahukohtuniku sekretär, ja 
Rutledge'i taat ütleb, et olete nurgaadvokaat. Kumbki amet ei -Õigusta teid olema häbematu 
noore lugupeetud daami vastu.» 

Miss Vernon pani käe mu käsivarrele ja hüüdis: «Tulge, mr. Osbaldistone, ma ei taha, et mr. 
Jobsoni kallal tarvitataks vägivalda. Ma ei hooli temast nii palju, et lubada teil teda kas või 
piitsa otsagagi puudutada — ta elaks sellest siis vähemalt pool aastat. Pea- 

1 Trigesimo Septimo Henrid Octavi — Henry VIII (statuudi) 37. (paragrahvile); Primo 
Gulielmi — William II esimesele (lad.k.). 

2 Puukingad — inglaste poolt antud pilkenimi tirlastele. 

3 Söepann — nõu voodi soojendamiseks; vihje protestantide poolt levitatud kuulujutule, 
et trooninõudleja, prints James, ei olnud James II tõeline poeg, kuna kuninganna olevat olnud 
võimetu lapsi saama ning sünnitamine olevat lavastatud, kusjuures poiss toodud kuninganna 
magamistuppa söepannis. 

legi olete tema tundeid juba küllaldaselt haavanud — nimetasite teda häbematuks.» 

«Ma ei pea tema sonu mitte millekski, miss,» lausus sekretär pisut taltsamalt. «Liiatigi ei saa 
sõna «häbematu» eest kedagi vastutusele võtta. Aga «nurgaadvo-kaat» — see on kõige 
hullemat sorti laim, ja seda saab Rutledge'i vanaätt veel kibedasti tunda, samuti kõik teised, 
kes seda sõna pahatahtlikult kordavad, rikkudes sellega avalikku rahu ja röövides minult hea 
nime.» 

«Pole viga, mr. Jobson,» kostis miss Vernon. «Te ju teate, et kus ei ole süütõendeid, seal on 
isegi kuningas võimetu, nagu tunnistab teie enda seadus. Ja mis puutub teie hea nime 
TÖÖVIMISSE, Siis soovin ma teile kõigest südamest õnne selle kaotamise puhul ja tunnen kaasa 
tollele vaesekesele, kes selle endale saab.» 

«Hea küll, armuline. . . Head õhtut, armuline preili. . . Mul ei ole enam midagi öelda... peale 
selle, et papistide vastu on olemas seadused, ja meie maale tuleks kasuks, kui neid paremini 
täidetaks. On Edward VI kolmas ja neljas seadus katoliiklike antifoonide], missaraamatute, 
graduaalide2, protsessioonilauluraa-matute, käsiraamatute, pühakute elulugude, rituaaliko- 
gude ja palveraamatute kohta, ja isikute kohta, kelle valduses on sääraseid asjakesi, miss 

Vernon. Ja on määrus, mis kutsub papiste vandetõotust andma ja seadus selle vastu tõrkujate 
sunnitööle mõistmise kohta — tema majesteedi praeguse kuninga esimeses statuudis. Jah! Ja 
on ka ette nähtud karistused missa kuulamise eest: vaata kuninganna Elisabethi kahekümne 
kolmas statuut ja James I kolmas statuut, kahekümne viies paragrahv ... On maavaldusi, mis 
tuleb üles kirjutada, ning omanikuõiguse-ürikuid ja testamente, mis kuuluvad 
registreerimisele ja kahekordsele maksustamisele vastavalt seadustele, mis on taolisteks 
juhtudeks formuleeritud ja ette nähtud .. .» 

«Vaata «Üleüldise seadustekogu» uus väljaanne, hoolikalt parandatud ja täiendatud Joseph 
Jobsoni, 


1 Antifoon — jumalateenistusel lauldav vahelduslaul. (Tõlk.) 

2 Oranduaal — altari astmeilt lauldav vahelaul epistli ja evangeeliumi lugemise vahel. 
(Tõlk.) 

džentelmeni ja rahukohtu sekretäri poolt,» täiendas miss Vernon. 

«Peale selle — ja seda kõigepealt,» jätkas Jobson, «sest ütlen seda teile hoiatuseks: teie, 
Diana Vernon, vallaline naisterahvas, kes te ei ole femme couverte küll aga hukkamõistetud 
paavstiusuline tõrkuja, olete kohustatud minema oma elukohta ja seda kõige lühemat teed 
mööda, sest muidu võib teid süüdistada kuriteos kuninga vastu, ja avalike parvede juures 
peate te kiiresti taotlema üleminekuluba ja viibima seal ainult niikaua, kui vältab üks tõus ja 
mõõn. Kui te aga sellistes paikades luba ei saa, siis peate iga päev põlvist saadik vette 
minema, katsudes sel moel läbi minna.» 

«Arvatavasti on see mingi protestantide poolt määratud patukahetsemise viis minu 
katoliiklike eksimuste eest,» sõnas miss Vernon naerdes. «Noh hüva, tänan teid 
informatsiooni eest, mr. Jobson, ma tõttan koju nii kiiresti kui suudan ja püüan edaspidi olla 
parem majapidaja. Head õhtut, mu kallis mr. Jobson, te kantseleiliku viisakuse peegel!» 
«Head õhtut, armuline, ja pidage meeles, et seadus ei luba enesega naljatada.» 

Ja me ratsutasime oma teed. 

«Seal ta läheb, see vana tüütu salasepitseja,» ütles miss Vernon temale järele vaadates. «Kui 
ränk see on, et suursugused inimesed, kes omavad kõrget positsiooni ja maavaldusi, peavad 
taluma temataoliste näruste pugejate ametlikku häbematust üksnes seepärast, et nad usuvad 
jumalat nii nagu pisut rohkem kui sada aastat tagasi uskus kogu maailm... Sest igal juhul on 
meie katoliku usul vähemalt see eelis, et ta on iidne.» 

«Tundsin suurt kiusatust lurjusel pea lõhki lüüa,» vastasin ma. 

«Siis oleksite te talitanud nagu tuisupea,» sõnas miss Vernon. «Ja ometi, kui mu enda käsi 
oleks kas või untsi võrragi raskem, küllap oleksin siis talle selle raskust tunda andnud! Ärge 
arvake, et ma kurdan, aga on kolm 


1 Femme couverte — sõna-sõnalt: naine, kes on kaitse all (pr. keeles), s. 0. mehe või isa 
eestkoste (v. hoolduse) all. 

asja, mille pärast tuleks mind vägagi haletseda, kui keegi peaks mind oma kaastunde 
vääriliseks.» 

«Ja kas tohin küsida, mis on need kolm asja, miss Vernon?» 

«Kas tõotate mulle kõige siiramat poolehoidu, kui teile ütlen?» 

«Muidugi! Kas te siis selles veel kahtlete?» vastasin tema kõrvale asudes, ja mu hääles kõlas 
osavõtt, mida ma ei püüdnudki varjata. 

«Hea küll, lõppude lõpuks on õige ahvatlev olla haletsetud. Avaldan teile siis pealegi oma 
kolm muret. Esiteks — olen tütarlaps ja mitte noormees; mind pis-tetaks hullumajja, kui ma 
teeksin kas või ainult pooltki sellest, mida soovin. Kui ma aga omaksin teie õnnelikku 

eesõigust talitada, nagu meeldib, läheks kogu maailm hulluks vaimustusest ja minu 
jäljendamisest.» 

«Selles punktis ei saa ma teile hästi pakkuda oodatud kaastunnet,» vastasin ma. «See õnnetus 
on niivõrd üldine, et selle all kannatab tervelt pool inimsugu, ja teine pool .. .» 

«On sedavõrd paremas olukorras, et nad lausa kiivalt hoiavad oma eesõigusi,» katkestas mind 
miss Ver-non. «Unustasin, et olete huvitatud pool. E1,» lisas ta, kui tahtsin vahele rääkida, 
«see mahe naeratus on muidugi mõeldud sissejuhatuseks ülikenale komplimendile eriliste 
soodustuste kohta, mis saavad DieVer-noni sõpradele ja sugulastele osaks sellega, et tema on 
sündinud ühena nende orjadest. Palun säästke mind sellest, hea sõber, ja proovime, kas me ei 
jõua paremini kokkuleppele mu teises süüdistuspunktis saatuse vastu, nagu nimetaks seda too 
paberimäärijast kehkenpüks. Kuulun tagakiusatud usulahku, tunnistan vanamoelist usku, ja 
selle asemel et saada kiita oma usklikkuse eest nagu väärivad kõik head tüdrukud, võib mu 
lahke sõber, kohtunik Inglewood, saata mind parandusmajja ainult selle eest, et teenin jumalat 
oma esivanemate kombel, ja öelda nagu vana Pembroke Wiltoni 2] abtissile, kui ta 

omastas selle kloostri koos maavaldustega: «Käi ketrama, va nõiamoor, käi ketrama!».» 
«Seda viga saab parandada,» laususin ma tõsiselt. «Küsige mõnelt meie õpetatud teoloogilt 
või küsige omaenda selgelt mõistuselt, miss Vernon, ja te leiate kindlasti, et üksikasjad, mille 
poolest meie usulised tõekspidamised erinevad neist, mille vaimus teid on kasvatatud...» 
«Kuss!» ütles Diana ja pani sõrme huultele. «Kuss! Mitte sõnagi enam sellest! Hüljata oma 
vaprate esiisade usk? Sama hästi võiksin ma, kui oleksin mees, hüljata nende lipu, kui see 
kõige palavamas lahingus vankuma lööb, ja minna üle võiduka vaenlase poolele nagu mõni 
reeturlik palgasulane.» 

«Austan teie vaprust, miss Vernon, ja mis puutub ebameeldivustesse, mis sellega 
kaasnevad, siis võin ainult öelda, et haavadesse, mida saadakse südametunnistuse nimel, 
tuleb koos löögiga ka tervendavat palsamit.» 

«Jah, aga sellest hoolimata kipitavad nad ja teevad tuska. Aga ma juba näen — see võimalus, 
et mul tuleb lõugutada kanepit või kedrata linakiude niidiks, liigu-tab teie kalki südant 
niisama vähe kui see, et olen mõistetud kandma soengut ja tanu piibrinahkse mütsi ning 
kokardi asemel. Niisiis — ma parem hoidun asjatust vaevast avaldada teile oma kolmas 
mure.» 

«Ei, kallis miss Vernon, ärge jätke mind ilma oma j usaldusest, ja ma tõotan, et annan kogu 
kaastunde, mida väärivad teie kurbuse nii ebatavalised põhjused, kolmekordselt ainuüksi 
kolmanda eest, muidugi eeldusel, et see on niisugune, mida te ei jaga kogu naissooga ja isegi 
mitte iga teise katoliiklasega Inglismaal, kes, jumal õnnistagu teid, on ikkagi veel arvukam 
USUu- 

lahk, kui meie, protestandid, oma andumuses kirikule ja riigile seda sooviksime.» 

«Minu kolmas õnnetus,» ütles Diana sootuks muutunud toonil, palju tõsisemal, kui olin temalt 
seni kuulnud, «väärib tõesti kaastunnet. Olen, nagu võite kergesti märgata, loomu poolest 


2 ] Wiltoni klooster kingiti pärast nunnade laialisaatmist Henry VIII või tema poja Edward VI 
korraldusega krahv Pembroke'ile. Katoliikliku kuninganna Mary trooniletulekul pidas 
krahv vajalikuks anda klooster tagasi abtissile ja tema ausatele erakutele. Ta tegi seda 
paljude kahetsusavalduste saatel, põlvitas alandlikult nunnade ees ja kutsus neid tagasi 
kloostrisse, kust ta oli nad välja ajanud. Kui troonile tuli Elisabeth, astus paindlik krahv uuesti 
protestandi usku ja ajas nunnad teistkordselt nende varjupaigast välja. Abtissi etteheidetele, 
kes meenutas talle ta pattukahetsevaid avaldusi, ei osanud ta anda muud vastust kui see, mis 
on toodud tekstis: «Käi ketrama, va nõiamoor, käi ketrama.» (Autor.) 

otsekohene ja avameelne, lihtne kavaluseta tüdruk, kes tahaks tegutseda avalikult ja ausalt 
kogu maailma ees, kuid saatus on mässinud mu nii keerulistesse võrkudesse, püünistesse ja 
intriigidesse, et ma vaevalt julgen neist sõnagi lausuda, kartusest tagajärgede ees ... mitte 
minu, vaid teiste suhtes.» 

«See on tõepoolest õnnetus, miss Vernon, mille pärast ma teile kõige siiramalt kaasa tunnen, 
kuigi oleksin vaevalt midagi sellist aimanud.» 

«Oh, mr. Osbaldistone, kui te vaid teaksite... kui keegi teaks, kui raske on mul mõnikord peita 
valutavat südant rahuliku ilme taha... Te haletseksite mind tõesti. Võib-olla teen valesti, et 
räägin teile nii palju oma olukorrast. Kuid te olete noormees, kel ei puudu mõistus ja 
arusaamine. Kindlasti ihkate esitada mulle sadu küsimusi tänaste sündmuste kohta, selle 
kohta, millist osa mängis Rashleigh teie vabastamises sellest väikesest kimbatusest, paljude 
teiste asjolude kohta, mis pidid paratamatult äratama teie tähelepanu, aga ma ei suudaks end 
sundida vastama vajaliku valskuse ning kavalusega. Teeksin seda kohmakalt ning kaotaksin 
teie lugupidamise, kui teil seda minu vastu on, samuti lugupidamise enesest. Kõige parem on 
kohe ära öelda: ärge küsige minult midagi, minu võimuses ei ole teile vastata.» 

Miss Vernon lausus need sõnad niivõrd tundeküllasel toonil, et see ei saanud mind külmaks 
jätta. Kinnitasin talle, et ta ei tarvitse minu poolt karta ei pealekäivat usutlemist ega 
vääritimõistmist, kui ta keeldub vastamast küsimustele, mis võiksid iseenesest näida 
mõistlikud või vähemalt loomulikud. 

Olen talle liiga tänulik, ütlesin talle, huvi eest, mida ta osutas minu asjade vastu, selleks et 
kasutada kurjasti võimalust segada end tema asjusse — võimalust, mida ta mulle pakkus oma 
lahkuses. Loodan vaid ja 

palun tungivalt, et kui minu teened võivad talle kunagi kasulikud olla, siis nõudku ta neid 
julgelt ja kõhklemata. 

«Tänan teid, tänan,» vastas ta. «Teie hääles ei ole meelituste tühist kõlinat. Te räägite kui 
inimene, kes teab, millise kohustuse ta enda peale võtab. Kui — aga see on võimatu — ent 
siiski, kui peaks tulema juhus, siis küsin ma teilt, kas mäletate seda lubadust. Kinnitan teile, 
et ma ei saa pahaseks, kui näen, et olete selle unustanud: hea seegi, et olete praegu siiras oma 
kavatsustes. Palju võib juhtuda, mis neid muudab, enne kui kutsun teid (kui see hetk üldse 
kunagi tuleb) aitama Die Vernonit, nagu oleksite Die Vernoni vend.» 

«Kui ma oleksin Die Vernoni vend,» ütlesin mina, «ei saaks see enam suurendada mu 
valmisolekut tulla temale appi. Ja nüüd, ma kardan, et ei tohi vist küsida, kas Rashleigh aitas 
meeleldi kaasa mu vabastamisele?» 

«Minult küll mitte. Aga te võite seda küsida temalt endalt ja olge päris kindel, et ta ütleb 
pigem «jah», kui lubab mõnd heategu hulkuda üksi maailmas nagu äraeksinud omadussõna 
kiiruga kokkuklopsitud lauses; tema eelistab alati olla ise nimisõnaks selle juurde.» 

«Ja ega ma ei tohi küsida, kas see Campbell viimati ise ei röövinud mr. Morriselt ta sumadani 
või kas kiri, mille sai meie sõber alamadvokaat, polnud riugas, mis pidi tema sündmuspaigalt 
eemaldama, et ta ei ajaks nurja minu õnnelikku vabastamist? Ja ma ei tohi muidugi küsida. . 
>» 

«Te ei tohi minult midagi küsida,» ütles miss Ver-non, «ja seepärast on täiesti asjatu jätkata 
seda loetelu. Teil tuleb mõelda minust niisama hästi nagu siis, kui oleksin vastanud kõigile 
neile pärimistele ja lisaks veel kahekümnele teisele sama ladusalt kui seda oleks teinud 
Rashleigh. Ja pidage meeles, et kui ma iganes puudutan oma lõuga, näete niiviisi, siis on see 
märgiks, et ma ei saa rääkida teemal, mis parajasti köidab teie tähelepanu. Pean teiega 
suhtlemiseks kindlaks määrama leppemärgid, sest te saate mu usaldusmeheks ning 
nõuandjaks, kuid seejuures ei tohi te minu asjadest vähimatki teada.» 

«Miski ei saa olla mõistlikum!» kostsin ma naerdes. 

«Ja võite olla kindel, et minu nõuannete tarkus on võrdne teie usalduse määraga.» 

Sedaviisi vesteldes jõudsime üliheas tujus Osbaldis-tone Halli, kus perekonna õhtune 
pillerkaar oli juba täies hoos. 

«Tooge mr. Osbaldistone'ile ja minule lõuna raa-matukogutuppa,» ütles miss Vernon teenrile. 
«Pean teile ju veidi kaasa tundma,» lisas ta minu poole pöördudes, «ja hoolitsema, et te nälga 
ei sureks siin õgardite lossis. Ma ei ole kindel, kas ma muidu näitaksingi teile oma 
pelgupaika. See raamatukogu on minu pesake, ainus nurk lossis, kus olen kaitstud nende 
orangutangide, mu onupoegade eest. Nad ei söanda iialgi sinna tulla, arvatavasti kartusest, et 
köited kukuvad riiulitelt ja purustavad nende kolbad — sest mingisugust teist mõju raamatud 
nende peadele ei avalda. Niisiis järgnege mulle.» 

Ja ma järgnesin talle läbi eeskoja ning võõrastetoa, läbi võlvkäigu ja mööda keerdtreppi, kuni 
jõudsime ruumi, kuhu ta oli käskinud tuua meie kehakinnituse. 


X PEATÜKK 

Ses kõrges hoones võis tal varju anda paik üksik, mida tähele ei panda, kus süngeis lööves, 
riiuleil on hoitud moraalse valu leevendust, moraalset toitu. 

Tundmatu autor. 

Osbaldistone Halli raamatukogu oli hämar ruum, mille igivanad tammepuust riiulid paindusid 
seitsmeteistkümnendale sajandile nii armsate raskete köidete koorma all, millest meie, 
lubatagu öelda, oleme destil-leerinud aine oma veerand- ning kaheksandikkaustade jaoks ja 
mis veelkordsel destilleerimisel., kui meie pojad peaksid olema meist veel kergemeelsemad, 
kahan-datakse võib-olla kaheteistkümnendikkaustadeks ning brošüürideks. 

Siin oli klassikuid, antiik- ning üldist ajalugu, aga eelkõige usuteadust. Kogu oli hirmsas 
korratuses. 

Paljude aastate vältel olid astunud üle selle läve ainult preestrid, kes olid üksteise järel täitnud 
lossis maja-vaimuliku kohuseid. Viimaks oli lugemiskirg ajanud Rashleigh häirima 
auväärseid ämblikke, kes olid tõm- * manud riiulite ette oma gobeläänid. Kuna Rashleigh 
valmistus vaimuliku kutsele, paistis tema käitumine isa silmis vähem naeruväärsena, kui et 
sellist veidrat kalduvust oleks ilmutanud mõni teine tema järeltulijaist. Sir Hildebrand oli 
nõustunud laskma raarnatukogu-tuba veidi remontida ja korraldada see ümber elutoaks. Ometi 
täitis avarat ruumi kopitanud atmosfäär, mis oli niisama selgesti tajutav kui ebamugav, ja 
andis tunnistust mahajäetusest, mida ei suutnud võifa isegi toa seinu katvad teadmised. 
Räbaldunud tapetid, koitanud riiulid, päratud ning kohmakad, kuid kõikuvad lauad, puldid ja 
toolid, roostes kaminavõre, mida harva rõõmustas kivisöe- või haotuli, — kõik see reetis 
Osbal-distone Halli isandate põlgust raamatute vastu, kus on tallele pandud teaduse aarded. 
«Arvatavasti leiate selle paiga olevat veidi troostitu,» ütles Diana, kui lasksin pilgul libiseda 
üle hooletusse jäetud toa, «kuid minu silmis on ta nagu väike paradiis, sest võin teda nimetada 
omaks ja siin ei karda ma kellegi sissetungimist. Rashleigh oli siin kaasomanikuks, kui olime 
sõbrad.» 

«Kas te siis enam ei ole?» oli mu täiesti loomulik küsimus. 

Sedamaid puudutas nimetissõrm lohukesega lõuga ja neiu kelmikas pilk oli keelav. 

«Me oleme siiski liitlased,» jätkas ta, «seotud, nagu kõik liitlasriigid, vastastikuste huvidega. 
Kuid ma kardan, et mete liiduleping, nagu see sageli juhtub, on püsinud kauem kui nood 
sõbralikud meeleolud, milles talle alus pandi. Igatahes viibime nüüd vähem koos. Kui tema 
tuleb sisse tollest uksest, kaon mina selle kaudu siin. Ja kui Rashleigh avastas, et meie kahe 
jaoks on see tuba, nii avar kui ta ka näib, liiga kitsas, loobus ta suuremeelselt oma õigustest 
minu kasuks, seda enam, et asjatoimetused kutsuvad teda sageli mujale; nii et praegu püüan 
ma üksi jätkata õpinguid, milles ta varem oli mulle juhiks.» 

«Ja mis õpingud need siis on, kui tohin küsida?» 

«Muidugi tohite ja isegi vähima kartuseta näha mu sõrme tõusvat lõua juurde. Mu peamisteks 
lemmikuteks on loodusteadus ja ajalugu, kuid uurin ka luulekunsti ja klassikuid.» 
«Klassikuid? Kas loete neid originaalis?» 

«Loomulikult. Rashleigh, kes ei tunne sugugi halvasti klassikalisi keeli, õpetas mulle kreeka 
ja ladina keelt, samuti enamikku kaasaegse Euroopa keeli. Võin teile kinnitada, et minu 
hariduse kallal on õige kõvasti vaeva nähtud, ehkki ma ei oska õmmelda pistkaelust, tikkida 
ristpistes, valmistada pudingit ega «teha midagi kasulikku siin maa peal», nagu suvatses minu 
kohta ütelda vikaari paks naine, ja see märkus on niisama õige-, kuivõrd ta on peen, heatahtlik 
ja viisakas.» 

«Kas need õppeained valis teile Rashleigh või tegite seda ise, miss Vernon?» küsisin ma. 
«Hm!» kostis neiu nagu ebaldes, «lõppude lõpuks ei tasu vaeva selle pärast sõrme tõsta. Noh, 
osalt oli see tema valik ja osalt minu. Kuna ma väljaspool lossi-müüre õppisin ratsutama, 
hobust väljastama ning vajaduse korral saduldama, hüppama üle viielatise tara ning silmi 
pilgutamata tulistama, ja üldse kõiki neid mehelikke oskusi, mille järele mu tahumatud onu- 
pojad on lausa hullud, siis kodus tahtsin ma lugeda kreeka ja ladina keelt nagu mu õpetatud 
onupoeg ja jõudumööda osa saada hea ja kurja tundmise puust, mida teie, mehed, tahaksite 
terveni endale pidada — küllap vist kättemaksuks meie ühise esiema osa eest esimeses suures 
üleastumises.» 

«Ja Rashleigh õhutas meeleldi teie õppimiskaldu-vusi?» 

«Ta soovis, et oleksin tema õpilane, ja nii pidi ta mulle paratamatult õpetama seda, mida 
teadis ise. Vaevalt usutav, et ta oleks võinud mind pühendada pits-kroogete pesemise või 
batisttaskurätikute palistamise saladustesse.» 

«Mõistan, kui ahvatlev on omada niisugust õpilast ja kahtlemata oli see õpetaja seisukohalt 
mõjuvaks ajendiks.» 

«Oo, kui te hakkate uurima Rashleigh' ajendeid, siis puudutab mu sõrm jälle lõuga. Võin olla 
avameelne ainult siis, kui päritakse minu omade järele. Aga asja juurde ... Ta loobus minu 
kasuks raamatukogust ega tule siia kunagi ilma minu loata, Nii võtsin ma siis endale vabaduse 
teha sellest panipaik osale oma varandusest, nagu te võite näha, kui pisut ringi vaatate.» 
«Andke andeks, miss Vernon, aga ma ei näe siin tõesti midagi, mille kohta võiks öelda, et see 
kuulub teile.» 

«Arvatavasti sellepärast, et te ei näe villase lõngaga tikitud lamburit või lamburneiut ilusas 
mustast eebenipuust raamis ega papagoi-topist ega puuritäit kanaari-linde ega õmbluskastikest 
tuhmunud hõbedast kaunistustega ega tualettlauda hulga lakeeritud karbikestega ja nii paljude 
nurkadega nagu jõulupirukal, ei ka logisevat spinetti 1 ega kolme keelega lautot ega 
ketrustööd ega konnakarpidest tikandeid ega õmblustööd ega mitte mingisugust käsitööd ega 
ka sülekoera karja pimedate kutsikatega. Taolisi aardeid mul tõesti ei ole,» jätkas ta, teinud 
pausi, et pärast seda pikka loetelu hinge tõmmata. «Aga seal seisab mu esiisa sir Richard 
Vernoni mõ6k, kes langes lahingus Shrewsbury juures ning keda on kibedasti laimanud keegi 
vilets mehike nimega Will Shakespeare, kelle poolehoid Lancasteri dünastiale ja mõningane 
osavus oma erapoolikute vaadete kunstilisel kujutamisel on pööranud ajaloo pea peale või 
õigemini pahupidi.2 Ja selle hirmuäratava relva kõrval ripub soomusrüü, mis kuulus veelgi 
vanemale Vernonile, Musta Printsi kilbikandjale, kelle saatus oli vastupidine ta järeltulija 
omale, sest laulik, kes võttis vaevaks teda ülistada, ilmutas seejuures enam heatahtlikkust kui 
talenti: 

Sel sõjateel silm tabas vapra rüütli, kel kilbil torupill. Vernoniks teda hüüti; kui elus kurat 
vaikus lagendikul ringi; mil teised riisusid, ta ihkas püüda hingi. 

1 Spinett — vanaaegne väike klaver. 


2 Shakespeare kujutab sir Richard Vernonit tragöödias «Henry IV» otsustusvõimetu 
ning ebakindla inimesena 
119 


Siis on siin minu leiutatud uus martingaal 1 — tunduvalt parem kui Newcastle'i hertsogi oma, 
ja seal mu jahikull Chevioti peakate ja kuljused — Horsely rabas kukkus ta haigru noka otsa. 
Vaene Cheviot! Temaga võrreldes ei ole meie õrtel praegu ühtegi õiget lindu, vaid ainult 
harksabakullid ja tavalised rgövlid. Siin on mu isiklik kerge jahipüss täiustatud tulelukuga ja 
kümneid teisi aardeid, üks väärtuslikum kui teine. See siin aga kõneleb ise enda eest.» 

Neiu osutas van Dycki2 maalitud elusuurusele portreele nikerdatud tammepuust raamis, 
millele olid gooti tähtedes sisse lõigatud sõnad «Vernon semper viret»3. Vaatasin talle 
seletust oodates otsa. 

«Kas teie siis ei tunne,» ütles ta veidi üllatunult, «meie deviisi — Vernonite deviisi, kus on 

... kaks erinevat mõtet peidus nii nagu Pahe4 sõnadeski mitu tõde leidus. 

Ja kas te ei tunne meie embleemi, torupilli5?» lisas ta, osutades nikerdatud heraldilistele 
märkidele vapikilbil, mille ümber lookles too deviis. 

«Torupill! See meenutab enam pennist vilespilli. Aga palun ärge vihastuge mu võhikluse 
üle,» jätkasin ma, märgates puna tõusvat neiu palgeile. «Mulle ei saa mõttessegi tulla solvata 
teie vappi, sest ma ei tunne endagi oma.» 

«Teie, Osbaldistone, julgete niisugust asja tunnistada!» hüüdis ta. «Noh, teate, Percie, 
Thormnie, John, Dickon, — isegi Wilfred võiks teid õpetada. Nad on küll kehastunud võhiklus, 
kuid seisavad teist peajagu kõrgemal!» 


1 Martingaal — rihm, mis takistab ratsahobust pead selga ajamast. 

2 Van Dyck — XVII saj. mglismaal töötanud flaami maalikunstnik. 

3 Vernon semper viret — Vernon õitseb alati (lad. k.). Lahus aga: Ver non semper viret 
— kevad ei õitse alati. 

4 pahe — levinud kuiu keskaegsetes moraalinäidendeis, keda iseloomustavad 
sõnamängud. 


* Torupill — Šoti rahvuslik instrument, mida kasutati sõjaväes lahingusignaali andmiseks. 

«Pean häbiga tunnistama, kallis miss Vernon, et heraldika mornide hieroglüüfide saladused on 
mulle sama arusaamatud kui nood, mis peituvad Egiptuse püramiidides.» 

«Mis? On see võimalik? Mu onugi loeb mõnikord talveõhtut] Gwillymit '. Ei tunne heraldilisi 
märke! Millele mõtles küll teie isa?» 

«Aritmeetilistele märkidele,» vastasin ma, «millest isegi kõige tähtsusetumat peab ta 
kõrgemaks tervest rüütlite vapikunstist. Aga kogu mu kirjeldamatu võhikluse juures jätkub 
mul teadmisi ja maitset, et imetleda seda oivalist portreed, milles ma arvan leidvat mõningat 
perekonnasamnasust teiega. Milline sundimatu ja väärikas poos! Milline värviküllus! Milline 
valguse ja varjude mäng!» 

«On see tõesti hea maal?» küsis ta. 

«Olen näinud palju selle kuulsa kunstniku töid,» vastasin ma, «aga ükski pole mulle nii väga 
meeldinud kui see.» 

«Noh, mina tean piltidest niisama vähe kui teie heraldikast,» kostis miss Vernon, «ometi crlen 
ma teist selles mõttes üle, et tundmata selle maali väärtust olen teda alati imetlenud.» 

«Kui ma ka olen jätnud unarusse torupillid ja trummid ning kõik muud veidrad 
rüütliembleemid, tean ometi, et need hõljusid muistse kuulsuse väljade kohal. Kuid eks teiegi 
ju leia, et oma välisilmelt ei' ole nad asjasse pühendamatule vaatlejale sugugi nii huvitavad 
kui mõni hea maal. Keda see pilt kujutab?» 

«Minu vanaisa. Ta jagas Charles 1 õnnetusi ja — lisan kahetsusega — tema poja ohjeldamatut 
eluviisi. Meie pärusmõis vähenes tunduvalt tema pillamise läbi ja sellegi, mis jäi järele, kaotas 
tema järglane, minu õnnetu isa. Kuid rahu olgu nendega, kes selle endale said: meie vara 
ohverdati lojaalsuse nimel.» 

«Teie isa, nagu ma oletan, sai kannatada tolle perioodi poliitilistes lahkhelides?» 


1 Gwillym — autor, kes on kirjutanud raamatu inglise vanima heraldika kohta. 

«Jah, seda küll. Ta kaotas kogu varanduse. Ja seepärast on tema laps teistest sõltuv orb, kes 
sööb teiste leiba, peab alistuma nende tujudele ja on sunnitud kohanema nende kalduvustega. 
Ometi olen uhkem, et mul on olnud selline isa, kui et ta ettevaatlikumana, kuid vähem 
sirgjoonelisena oleks jätnud mulle pätanduseks kõik nood rikkad ja toredad rüütlimõisad, mis 
kunagi kuulusid meie perekonnale.» 

Tema viimaste sõnade juures ilmusid teenrid lõunasöögiga, mistõttu meie vestlus siirdus 
kõige üldisematele teemadele. 

Kui lõpetasime oma põgusa eine ja lauale toodi vein, ütles toapoiss, et mr. Rashleigh oli 
palunud endale teatada, kui oleme lõunaga valmis. 

«Öelge talle,» sõnas miss Vernon, «et oleme õnnelikud teda nähes, kui ta arvab heaks siia 
tulla. Pange lauale veel üks klaas, tooge tool ja minge. Kui Rash-leigh läheb ära, peate ka teie 
minema koos temaga,» jätkas ta minu poole pöördudes. «Isegi minu heldus ei saa ühele 
džentelmenile pühendada üle kaheksa tunni kahekümne neljast, ja ma arvan, et oleme viibi- 
nud koos vähemalt nii kaua.» 

«Aeg, vana Vikatimees, on liikunud nii kiiresti,» vastasin, «et ma ei suutnud loendada tema 
samme.» 

«Kuss!» tegi miss Vernon, «Rashleigh tuleb.» Ja ta lükkas oma tooli kaugemale minu omast, 
mille olin nihutanud talle õige lähedale. 

Malbe koputus uksele, käratu viis seda avada, kui sisse kutsuti, õpitud pehmus ja alandlikkus 
kõnnakus ning rühis näitasid, et kasvatus, mille Rashleigh Osbaldistone oli saanud St. Omersi 
kolledžis, sobis hästi minu kujutlustega täiusliku jesuiidi kommetest. Ma ei tarvitse lisada, et 
minu kui tubli protestandi kujutlused neist ei olnud just kõige soodsamad. 

«Milleks see koputamise-tseremoonia,» küsis miss Vernon, «kui te ometi teadsite, et ma pole 
üksi?» 

Neist sõnadest kõlas pahameelepuhang, just nagu oleks ta Rashleigh' ettevaatlikkuses ja 
reserveerituses tajunud mingit kaudset ning häbematut vihjet. 

«Teie ise olete mind õpetanud siia uksele koputama, mu kaunis nõbu,» vastas Rashleigh häält 
või maneeri 

muutmata, «ja õpetanud nii tulemusrikkalt, et see harjumus on saanud mulle teiseks 
loomuseks.» 

«Ma hindan siirust enam kui viisakust, sir, ja te teate seda,» oli miss Vernoni vastus. 
«Viisakus on peen mees, õukondlane läbi ja läbi, ja seepärast on tal daami toas aukoht.» 
«Siirus aga on ustav rüütel,» andis vastu miss Ver-non, «ja seepärast hoopis enam teretulnud. 
Kuid lõpetagem see vaidlus, mis ei ole just ülearu huvitav meie äsja ilmunud sugulasele. 
Istuge, Rashleigh, ja jooge koos mr. Francis Osbaldistone'iga klaasike veini. Lõunasöögi ajal 
hoidsin ma ise ülal Osbaldistone Halli head kuulsust.» 

Rashleigh võttis istet, täitis oma klaasi ja suunas pilgu Dianalt minule hämmelduses, mida ta 
kõigist pingutustest hoolimata ei suutnud täiesti varjata. Mulle näis, et ta on rahutu selle üle, 
kui palju Diana võis olla mulle usaldanud. Kiirustasin juhtima vestlust sellisesse suunda, mis 
hajutaks tema kahtluse, et Diana on ehk reetnud mõne nendevahelise saladuse. 

«Miss Vernon,» laususin ma, «andis mulle mõista, mr. Rashleigh, et mul tuleb tänada teid 
oma kiire vabanemise eest Morrise naeruväärsest süüdistusest, ja-ebaõiglaselt kartes, et mu 
tänulikkus üksi ei suuda mulle ehk seda kohust meelde tuletada, äratas ta minus lisaks veel 
uudishimu, soovitades mul pöörduda teie poole aruande või pigem seletuse saamiseks tänaste 
sündmuste kohta.» 

«Kas tõesti?» vastas Rashleigh. «Minu arvates,» ta vaatas miss Vernonile teravalt näkku, 
«oleks daam ise võinud neid tõlgitseda,» ja tema uuriv pilk pöördus Dianalt minule, nagu 
püüdes mu ilmest välja lugeda, kas Diana poolt mulle antud teated olid tõesti nii piiratud nagu 
ilmnes mu sõnadest. Miss Vernon vastas tema inkvisiitorlikule pilgule varjamatu põlgusega. 
Mina aga, olles kahevahel, kas vaigistada või panna pahaks tema ilmset kahtlustust, laususin: 
«Kui arvate heaks, mr. Rashleigh, jätta mind teadmatusse nagu seda tegi miss Vernon, tuleb 
mul muidugi alistuda. Aga palun teid, ärge keelduge andmast mulle seletusi, mõeldes, et ma 
asjast juba midagi tean. Ütlen teile 

kui aumees, et sündmustest, mille tunnistajaks ma täna olin, tean ma sama vähe kui see pilt. 
Kuulsin miss Ver-nonilt ainult niipalju, ei teie olete lahkelt tegutsenud minu kasuks.» 

«Miss Vernon hindab üle mu tähtsusetuid pingutusi,» sõnas Rashleigh, «kuigi palun teid mitte 
kahelda mu heas tahtes. Asi oli nii, et kui ratsutasin kodu poole, kavatsusega tuua meie 
perekonnast veel kedagi endaga kaasa teile käendajaks — sest see oli kõige loomulikum, või 
tõtt öelda ainus viis teid aidata, mis tuli mu rumalasse pähe —, siis kohtasin toda Caw-mili ... 
Colville'i .. . Campbelli ... või kuidas teda hüütaksegi. Morrise jutust sain ma aru, et tema oli 
juures, kui röövimine toimus, ja mul läks korda teda mõjustada (möönan, et mitte ilma 
vaevata) esinema oma tunnistusega, mis rääkis teie kasuks ja mis, nagu ma oletan, päästiski 
teid sellest ebameeldivast olukorrast.» 

«Ah tõesti? Olen teile väga tänulik, et te nii õigel ajal muretsesite minu kasuks tunnistaja. Aga 
ma ei suuda mõista: kui Campbell oli, nagu ta ütles, Morrise kaaskannataja, miks oli teil siis 
nii raske teda keelitada tunnistajana esinema, olgu siis selleks, et kindlaks teha tõeline röövel, 
või selleks, et vabastada süütu inimene.» 

«Te ei tunne tolle mehe kodumaa vaimu, sir,» vastas Rashleigh, «ega tea, et šotlase 
valdavateks iseloomujoonteks on kinnisus, arukus ning ettevaatlikkus. Neid mitmekesistab 
ainult kitsarinnaline, ent hõõguv patriotism, mis moodustab nagu kõige välimise neist 
kontsentrilistest kantsidest, millega šotlane end kindlustab suuremeelse filantroopilise 
printsiibi igasuguste rünnakute vastu. Ületage see vall, ja te leiate seespool veelgi tugevama 
tõkke — armastuse oma provintsi, oma küla või kõige tõenäolisemalt oma klanni vastu. 
Vallutage see teine takistus, ja teie ees on kolmas — tema kiindumus oma perekonda: isasse, 
emasse, poegadesse, tütardesse, onudesse, tädidesse ja nõbudesse — üheksandast põlvest 
saadik. Ainult neis piirides avalduvadki šotlase sotsiaalsed tunded, jõudmata iialgi kõige 
valimisteni enne, kui pole ammendatud 

kõik võimalused rakendumiseks sisemistes ringides. Ainuüksi neis ringides tuksub tema süda 
ning iga tuige muutub väljapoole levides üha nõrgemaks, kuni see kõige kaugema piiri taga 
on veel vaevalt tuntav. Kuid mis kõige halvem: kui te suudaksite ületada kõik need 
kontsentrilised eelkindlustused, põrkate te seesmise tsitadelli vastu, mis on kõrgem, vägevam 
ja tõhusam kui ükski teine — see on šotlase enesearmastus.» 

«See kõik on väga ilukõneline ja piltlik, Rashleigh,» ütles miss Vernon, kes oli kuulanud 
varjamatu kärsitusega, «ainult et sellele on kaks vastuväidet: esiteks, see ei ole tõsi; teiseks, 
kui ta ka oleks tõsi, ei puutu see asjasse.» 

«See on tõsi, mu kauneim Diana,» vaidles vastu Rashleigh, «ja veel enam, see puutub just 
nimelt asjasse. See on tõsi, kuna te ei saa eitada, et tunnen toda maad ja rahvast õige lähedalt 
ja minu iseloomustus põhineb sügavatel ning täpsetel tähelepanekutel, ja ta puutub asjasse, 

kuna annab vastuse mr. Francis Osbaldistone'i küsimusele ning näitab, mispärast see 
ettevaatlik šotlane, pidades silmas, et meie sugulane pole ei tema kaasmaalasi, Campbelle ega 
ka tema nõbusid, isegi mitte kõigi nende äraarvamatult keerukate arvestuste järgi, mille varal 
nad seal laiendavad oma sugupuud, ja peaasi — nähes, et vahelesegamine ei tõota talle mingit 
isiklikku kasu, vaid vastupidi, ähvardab tuua asjatut ajakulu ja asjatoimetuste edasilükkamist 
EE 

«Lisaks võib-olla teisigi, veel kohutavamat laadi ebamugavusi,» pistis vahele miss Vernon. 
«Milliseid võis muidugi olla rohkesti,» jätkas Rash-leigh muutumatul toonil. «Lühidalt, minu 
teooria näitab, miks see mees, lootmata mingit tulu ja kartes mõnesuguseid ebamugavusi, 
vajas teatavat keelitamist, enne kui nõustus esinema tunnistajana mr. Osbal-distone'! kasuks.» 
«Minu meelest on siiski väga imelik,» tähendasin, «et mr. Morrise avalduses — või kuidas 
seda nimetatakse —/mille ma põgusalt läbi vaatasin, ei ole kordagi mainitud, et Campbell oli 
temaga koos, kui röövlid ta kinni pidasid.» 

«Campbell andis mulle mõista, et ta oli võtnud Morriselt pühaliku lubaduse mitte mainida 
seda asjaolu,» vastas Rashleigh. «Põhjusi sellise tõotuse nõudmiseks taipate, kui meenutate, 
mida ma ütlesin: ta tahtis pöörduda tagasi oma kodumaale tüli ja viivituseta, mida talle oleks 
toonud kohtulik asjaarutamine, kui fakt, et ta oli viibinud röövimise juures, oleks saanud 
teatavaks enne kui ta ületab Šoti piiri. Kuid las ta ainult jõuab Forthinisiis tuleb Morris 
kindlasti lagedale kõigega, mida ta tema kohta teab, ja võib-olla veel hea hulga muudegi 
asjadega. Peale selle kaupleb Campbell laialdaselt elusloomadega ja tal tuleb sageli saata 
suuri karju Northumberlandi. Sellist äri ajades aga oleks temast äärmiselt rumal minna tülli 
meie Northumbria teeröövlitega, kellest kättemaksuhimulisemaid ei leidu kogu maailmas.» 
«Võin selle peale vanduda,» ütles miss Vernon toonil, millest kõlas midagi enamat kui lihtne 
nõustumine Rashleigh' väitega. 

«Heakene küll,» pöördusin ma tagasi endise kõneaine juurde, «Campbellil võis muidugi olla 
kaaluvaid põhjusi soovida, et Morris peaks suu tema viibimisest röövimise juures, aga ikkagi 
ei suuda ma mõista, kuidas võis ta mehikese niivõrd oma mõju alla saada, et too oma 
tunnistustes selle asjaolu tõepoolest surnuks vaikis silmanähtava riskiga teha kogu oma lugu 
raskesti usutavaks.» 

Rashleigh jagas minu arvamust, et see kõik oli väga kummaline, ja avaldas kahetsust, et ei 
olnud šotlast lähemalt küsitlenud loo kohta, mis temagi arvates näis äärmiselt mõistatuslik. 
«Kuid,» küsis ta otsekohe pärast seda järeleandmist, «kas te olete nii kindel,- et Morris oma 
tunnistustes tõesti ei vihja Campbellile kui oma teekaaslasele?» 

«Lugesin tolle paberi läbi õige kiiresti,» laususin ma, «aga ometi jäi mulle õige kindel mulje, 
et seal ei mainitud midagi sellesarnast. Vähemalt oli seda asjaolu puudutatud nii põgusalt, et 
see ei köitnud mu tähelepanu.» 

Forth — jõgi Šoti- ja Inglismaa piiril. 

«Just, just,» vastas Rashleigh, pöörates mu sõnad oma isiklike järelduste kasuks: «Ma kaldun 
arvama nagu teiegi, et seda asjaolu tegelikult ikkagi mainiti, aga nii möödaminnes, et see €i 
puutunud teile silma. Ja siis, mis puutub Campbelli mõjusse Morrise üle, kaldun ma oletama, 
et ta saavutas selle, mängides viimase argusel. Nagu ma aru saan, on see jänespüks Morris 
teel Šotimaale, kuhu ta on valitsuse poolt lähetatud mingile väikesele ametikohale, ja kuna tal 
on julgust sama palju kui vihasel tuvil või kõige südikamal hiirel, kartis ta tõenäoliselt sattuda 
tülli sellise löömamehega nagu seda on Campbell, kelle välimus üksi võiks talle niisuguse 
hirmu nahka ajada, et tal kaob viimane kui mõistuseraasuke. Te ju märkasite, et Campbelli 
silmis süttis puhuti mingi lõikav tuluke, et tema kõnes ja käitumises oli midagi sõjakat.» 

«Tunnistan,» vastasin ma, «et vahetevahel hämmastas mind Campbelli metsik ja ähvardav 
ilme, mis ei olnud põrmugi kooskõlas tema rahuarmastavate sõnadega. Kas ta on teeninud 
sõjaväes?» 

«Jah ... ei, see tähendab, mitte just otseselt. Aga ma usun, et ta oskab käsitseda relvi nagu 
enamik tema kaasmaalasi. Tõtt öelda kannavad nad seal mägedes relvi poisipõlvest kuni 
hauani. Niisiis, kui te natukenegi tunnete oma endist teekaaslast, mõistate juba isegi, et 
säärasele maale minnes püüab ta, niipalju kui see tema võimuses, vältida tüli sealsete 
elanikega. Aga kuulge, ma näen, et te ei hooli enam veinist, ja ka mina olen õige mandunud 
Osbaldistone, kui asi puutub veinipudelite tühjendamisse. Kui te tuleksite minu tuppa, 
võiksime teha partii piketti.» 

Tõusime, et jätta hüvasti miss Vernoniga, kes oli aegajalt ilmse vaevaga alla surunud 
kiusatuse Rashleigh' jutusse vahele segada. Olime juba toast lahkumas, kui summutatud tuli 
lõi lõkkele. 

«Mr. Osbaldistone,» lausus ta, «teie enda tähelepanekud võimaldavad teil kontrollida, kas 
Rashleigh' otsustused niisuguste indiviidide kohta nagu mr. Campbell ja mr. Morris on 
õiglased või mitte. Kuid laimates Šotimaad on ta tunnistanud valet terve maa vastu. 

Palun teid tungivalt, ärge omistage tähtsust tema tunnistusele.» 

«Kardan,» vastasin ma, «et mul ei ole kuigi kerge alistuda teie käsule, sest pean tunnistama, et 
kasvasin üles võrdlemisi ebasoodsate kujutlustega meie põhjanaab-reist.» 

«Ärge usaldage seda osa oma kasvatusest, sir,» kostis tema, «ja lubage, et Šoti naise tütar 
palub teid osutada lugupidamist maale, kus sündis tema ema, kuni teie enda tähelepanekud 
kinnitavad, et see maa ei vääri teie head arvamust. Hoidke oma vihkamine ja põlgus 
silmakirjatsemise, alatuse ja valskuse jaoks, kus te ka iganes neid kohtate. Leiate neid küllalt, 
tarvitsemata lahkuda Inglismaalt. Hüvasti, džentelmenid, soovin teile head õhtut.» 

Ja ta osutas uksele printsessi liigutusega, kes saadab minema oma kaaskonna. 

Me siirdusime Rashleigh' tuppa, kuhu teener tõi meile kohvi ja kaardid. Olin teinud otsuseks 
mitte enam usutleda Rashleigh't päevaste sündmuste kohta. Tema käitumise ümber näis 
hõljuvat mingi saladus, ja nagu ma arvasin, mitte just meeldiv. Kuid selleks, et kindlaks teha, 
kas mu kahtlustused on õiglased, oli vaja tema valvsus uinutada. Jaotasime kaardid ning olime 
peagi tõsiselt mängu süvenenud. 

Mulle paistis, et selles kerges meelelahutuses (mängisime Rashleigh' ettepanekul vaid tühisele 
panusele) avanes mulle pisut tema äge ning auahne loomus. Ta näis täiuslikult tundvat seda 
toredat mängu, mida mängisime, kuid eelistas nagu põhimõtteliselt julgeid ning riskantseid 

käike tavalistele mängureeglitele. Jättes tähele panemata väiksema, aga kindlama võidu 
võimalused, pani ta kaalule kõik, et oma vastast pikee-rida, repikeerida või kapoteerida '. 
Kui paar partiid piketti olid, nagu muusikaline vahemäng draama vaatuste vahel, lõplikult 
katkestanud meie varasema jutulõnga, näis Rasleigh mängust tüdi- 


1 Pikeerima, repikeerima, kapoteerima — vana kaardimängu terminid. Pik — esimene tihi, 
mille väärtus on 30 punkti. K.apot— olukord, kus vastane ei saa ühtegi tihi. 

vat, ja kaardid tõrjus kõrvale vestlus, mille juhtimise tema enda kätte võttis. 

Ilmutades enam õpetatust kui tervet elutarkust, tundes paremini inimese mõistust kui 
moraalseid põhimõtteid, mis peaksid seda juhtima, valdas ta siiski säärast vestlemisoskust, 
millele võrdset ma olen näinud harva, paremat aga ei kunagi. Tema rääkimisviisist võis järel- 
dada, et ta on kaise sellest mõnel määral teadlik. Vähemalt tundus mulle, et ta oli kõvasti 
vaeva näinud, täiustades oma sünnipäraseid andeid — meloodilist häält, ladusat ning ilmekat 
kõnet, tabavat keelt ja eredat kujutlusvõimet. Kunagi ei kõnelnud ta liiga valjusti, ei 
avaldanud upsakust, kunagi ei olnud iseenda mõtetega sedavõrd ametis, et mitte märgata 
kaasvestleja kannatlikkuse või arusaamise piire. Ta mõtted järgnesid üksteisele küllusliku 
ning helde lätte vaikse, kuid katkematu vooluna. Nii mõnelgi teisel, kes on enda arvates 
silmapaistvad vestlejad, olen'kuulnud mõtteid tormavat nagu sogast juga läbi veskitiigi 
paisusilma — sama käredasti ja sama kiiresti vaibudes. Oli juba hiline õhtu, kui viimaks 
suutsin lahkuda nii kütkestavast kaaslasest, ja jõudnud oma tuppa, pidin end kõvasti 
pingutama, et taastada mälus Rashleigh' kuju sellisena, nagu olin seda kujutlenud enne meie 
omavahelist vestlust. 

Nii kergesti, mu, kallis Tresham, nüristab meie tunnetust ning võimet otsustada iseloomude 
üle kaasvestleja oskus meile meeldida ja meid lõbustada, et võin seda võrrelda ainult mõnede 
puuviljade imala ning samal ajal terava maiguga, mis muudab meie suulae täiesti võimetuks 
nautima või eristama roogi, mida meile seejärel maitsta antakse. 


XI PEATÜKK 

Mis teeb teid kurvaks, mehed head? Miks olete kõik mossis? Miks kõigil lorigu lastud 
pead Balwearie' uhkes lossis? 

Vana šoti ballaad 

Järgmine päev juhtus olema pühapäev — eriliselt tüütu päev Osbaldistone Hallis. Pärast 
hommikust jumalateenistust, millest võttis regulaarselt osa kogu perekond, oli raske ütelda, 
keda lossi elanikest (Rash-leigh ja miss Vernon välja arvatud) vaevas igavuse deemon kõige 
agaramalt. Onule valmistas õige mitme minuti vältel lõhu rääkida minu eilsest kimbatusest ja 
ta õnnitles mind sel puhul, et olin pääsenud Morpethi või Hexami vanglast, just niisugusel 
toonil, nagu oleksin kukkunud katsel ületada viielatist tara, saamata seejuures vigastada. 
«Sul oli õnne, poiss! Aga teinekord ära ole enam ülearu julge. Kuidas siis! Kuninglik tee on ju 
kõigile vaba, olgu nad viigid või toorid.» 

«Ausõna, sir, ma ei ole mõelnudki seda kellelegi tõkestada. Kõige vihastavam on see, et 
igaüks peab mind endastmõistetavalt kaassüüdlaseks roimas, mida mä põlgan ja jälestan ja 
mille eest pealegi minu maa seadused õigusega nõuaksid mu elu.» 

«No heakene küll, noormees, olgu kuidas on. Mina ei päri sult midagi — ega's keegi ole 
kohustatud iseennast laimama. Mäng on igatahes aus, kui kurat midagi sassi ei aja.» 

Nüüd tuli mulle appi Rashleigh, kuid tahtmatult pidin mõtlema, et tema salakavalad 
argumendid tegelikult eA kinnitanud minu süütust, vaid andsid pigem isale mõista, et tuleb 
teha nägu, nagu usuks ta minu deklaratsiooni. 

«Olete ju omas kodus, kallis sir, ja see on teie lihane vennapoeg... Kindlasti ei hakka te 
haavama tema tundeid ega lase paista, nagu ei usuks te seda, mida ta nii innukalt kinnitab. 

Kahtlemata väärite teie tema täit usaldust ja ma olen kindel, et kui saaksite teda selles 
ebatavalises loos kuidagi aidata, pöörduks ta 

arusaadavalt teie headuse poole. Kuid mu nõbu Frank lasti vabaks kui süütu inimene ja 
kellelgi ei ole õigust arvata temast midagi muud. Mis puutub minusse, siis ei ole mul 
vähimatki kahtlust tema süütuses, ja minu arvates nõuab meie perekonna au, et kaitseksime 
teda nii sõna kui ka mõõgaga kas või kogu maa ees.» 

«Rashleigh,» sõnas onu talle ainiti otsa vaadates, «sa oled üks peenikene sell. Sa oled alati 
olnud liiga kaval minu jaoks ja liiga kaval enamiku inimeste jaoks. Vaata ainult ette, et sa 
iseennast üle ei kavaldaks — heraldika ei salli kaht nägu ühe mütsi all. Ja kuna jutt läks juba 
heraldikale, siis ma lähen ja loen Gwillymit.» 

Pärast selle otsuse teatavaks tegemist haigutas ta ohjeldamatult nagu jumalanna «Dunciadis» 
Kajana vastasid sellele üksteise järel tema pojavolaskid ja loivasid minema, et otsida ajaviidet 
— igaüks vastavalt oma kalduvustele: Percie — toidukambrisse, et maitsta koos ülemteenriga 
märtsi õlut; Thorncliff — voolima kaikaid ning kinnitama nende külge vitstest punutud 
käekaitsmeid2; John — panema söötasid õngede otsa; Dickon — mängima iseendaga kulli ja 
kirja, parem käsi vasema vastu, ja Wilfred — närima küüsi ning ümisema end unne, mis 
kestab arvatavasti lõunani, kui teda ei segata. Miss Vernon oli kadunud raamatukokku. 
Rashleigh ja mina jäime kahekesi vanasse saali, kust teenrid oma hariliku sagimise ja 
kohmakusega olid lõpuks suutnud ära koristada meie vägeva hommikueine jäänused. 
Kasutasin juhust, et teda noomida- viisi pärast, kuidas ta oli oma isale kõnelnud minu loost. 
Ütlesin lausa välja, et see viis oli mulle ülimalt solvav, kuna see ilmselt manitses sir 
Hildebrandi oma kahtlustusi pigem varjama kui neist loobuma. 

«Mis ma võin parata, kallis sõber?» kostis Rashleigh. «Isal on niisugune iseloom, et ta peab 
visalt kinni igasugustest kahtlustustest, kui need on temas juba kord 

1 «Dunciad» (sõnast dunce = lollpea, tobu) — Aleksander Pope'i (1688—1744) 
satiiriline poeem. 

2 Sääraseid kaikaid kasutati nn. kaikavõitluses (vehklemis-mäng). (Tõlk.) 

maad võtnud. (Tema vastu õiglane olles pean siiski tunnistama, et see ei juhtu just kergesti.) 
Sellistel puhkudel on minu kogemuste põhjal alati kõige parem teda lihtsalt vaigistada ja mitte 
vastu vaielda. Niimoodi hävitan ma umbrohu, mida ei saa välja juurida: kärbin seda nii tihti 
kui ta iganes tärkab, kuni ta lõppude » lõpuks surebki välja. Rumal ning kasutu on vaielda 
sellise inimesega nagu sir Hildebrand: ta ei võta veenvaid argumente kuuldagi, vaid usub 
omaenda arvamust niisama kindlalt nagu meie, head katoliiklased, usume Rooma püha isa.» 
«Igatahes on väga kurb, et mul tuleb elada inimese, pealegi veel lähedase sugulase majas, kes 
kangekaelselt peab mind maanteeröövliks.» 

«Minu isa rumal arvamus (kui niisugust epiteeti üldse võib kasutada oma isa arvamuste kohta) 
ei kõiguta teie tegelikku süütust. Mis aga puutub selle teo hukkamõistmisse, siis võite olla 
kindel, et niihästi poliitiliselt kui ka moraalselt seisukohalt vaadates peab sir Hildebrand seda 
lausa kiiduväärseks: eks see ole ju vaenlase nõrgestamine, amalekkide 1 rüüstamine... Ja 
teie oletatav osavõtt sellest aina tõstab teie väärtust tema silmis.» 

«Ma ei ihalda ühegi inimese lugupidamist säärastel tingimustel, mr. Rashleigh, mis 
alandaksid mind mu enda silmis. Arvan, et need ülekohtused kahtlustused annavad mulle 
suurepärase ettekäände Osbaldistone Hallist lahkumiseks, ja seda ma ka teen, niipea kui saan 
isaga selles asjas nõu pidada.» 

Üle Rashleigh' tumeda näo, mis küll ei olnud harjunud reetma oma peremehe tundeid, libises 
naeratus, mida ta küll kohe püüdis ohkega varjata. 

«Te olete õnnelik inimene, Frank — lähete ja tulete nagu tuul, mis puhub, kuhu tahab. Oma 
kommete, maitse ja vaimuannetega leiate te peagi ringkondi, kus neid enam hinnatakse kui 
selle maja tuimade elanike hulgas. Mina aga...» Ta peatus. 


1 Amalekid — piiblis esinev Lõuna-Palestiina rändrahvas, kes oli vaenujalal juutidega. 
Ülekantud tähenduses — igasugused teiseusulised. 

«Mis on siis teie saatusel viga? Kas tõesti võite teie — või kes tahes — kadestada mind, 
heidikut, nagu ma peaaegu võiksin enda kohta öelda, kes on pagendatud isa majast ja 
südamest?» 

«Oo-jaa,» vastas Rashleigh, «aga mõelge meeldivale iseseisvustundele, mille te kahtlemata 
olete omandanud selle ajutise ohvri hinnaga — sest olen kindel-, et teie pagendus ei kesta 
kaua. Mõelge sellele, et teil on vabadus teha, mida tahate, arendada oma andeid selles suunas, 
mille määrab teie maitse ja kus te võite kõige paremini silma paista. Kuulsuse ja vabaduse 
ostate te tõesti odavasti mõnenädalase viibimise eest põhjas, isegi kui teie pagenduspaigaks on 
määratud Osbaldi-stone Hall. Kuigi te olete nagu teine Ovidius Traakias, pole teil ometi 
põhjust kirjutada «Tristiat» '.» 

«Ma ei mõista,» ütlesin punastades, nagu sobib algajale poeedile, «kuidas te võite nii hästi 
teada minu jõudeajaharrastustest.» 

«Mõni aeg tagasi käis meil siin üks teie isa saadik, noor kehkenpüks, keegi Twineall, kes 
informeeris mind teie salajasest muusateenimisest ja lisas, et mõned teie luuletused on leidnud 
vaimustatud imetlust parimate asjatundjate poolt.» 

Usun, "Tresham, et Sina ei ole kunagi patustanud katsetega sepitseda ülevaid värsse, kuid 
omal ajal tundsid Sa kindlasti nii mõndagi õpipoissi ja selli, kui mitte koguni mõnd meistrit 
Apollo templi ehitamisel. Edevus on kõigi nende ühiseks nõrkuseks, alates sellest, kes ülistas 
Twickenhami varjukaid aedu2, ja lõpetades kõige armetuma sulesorkijaga, keda ta piitsutas 
oma «Dunciadis». Ka mina põdesin seda üldist haigust. Mõtlemata selle üle, kui 
ebatõenäoline oli, et too Twineall, arvestades tema maitset ja harjumusi, võis tunda paari 
väikest asjakest, mida olin vahetevahel poetanud Buttoni kohvikusse, või anda edasi kriitikute 


1 «Tristia» (kurvad laulud) — tuntud muinasrooma poeedi Ovidiuse eleegiatekogu. 
Imperaator Augustus saatis Ovidiuse I saj. m.a.j. Torni kindlusse Musta mere äärde 
(praegusesse Rumeeniasse). Ovidius surigi maapaos. 

2 Twickenham — maaliline linnake Thamesi kaldal, kus elas Alexander Pope. 

maitse templit, laksin otsekohe õnge. Seda märgates kindlustas Rashleigh veelgi oma 
positsiooni argliku, ent — nagu näis — väga tungiva palvega, et lubaksin tal näha mõnda oma 
avaldamata teost. 

«Peate ükskord minu poole tulema ja pühendama mulle terve õhtu,» jätkas ta, «sest varsti 
tuleb mul ju vahetada kirjandusliku seltskonnna võlud kaupmehe rähklemise ja maailma 
labaste argipäeva-askelduste vastu. Kordan, et alistudes isa soovile, toon ma oma perekonna 
heaks tõesti suure ohvri, eriti kui pidada silmas, et minu kasvatus valmistas mind ette 
vaiksele ja rahulikule elukutsele.» 

Olin küll edev, kuid mitte rumal, ja nii suurt annust silmakirjalikkust ei suutnud ma seedida. 
«Te ei püüa mind ometi veenda,» laususin, «nagu oleks teil tõesti kahju vahetada tähtsusetu 
katoliku preestri elu koos kõigi selle loobumustega rikkuse, seltskondliku seisukoha ja 
maailma rõõmude vastu?» 

Rashleigh nägi, et oli vähenõudlikkust teeseldes üle soolanud, ja pärast hetkelist pausi, mille 
vältel ta arvatavasti kaalutles, missugusel määral tuleks minu suhtes rakendada avameelsust 
(see oli omadus, mida ta kunagi tarbetult ei. pillanud), vastas ta naeratades: «Olla mõistetud, 

nagu te ütlete, rikkusele ja maailma lõbudele, ei kõla minu eas tõepoolest nii kohutavalt kui 
see ehk peaks kõlama. Kuid, andke andeks, te eksite minu eesmärgis: katoliku preester — jah, 
seda küll, kuid hoopiski mitte tähtsusetu. Ei, sir, kui Rashleigh Osbaldistone peaks saama ka 
kõige rikkamaks kodanikuks Londonis, on ta siiski tähtsusetum kui ta oleks võinud olla 
teenides kirikut, kelle vaimulikud, nagu keegi ütleb, «tallavad printsidki oma sandaalide alla». 
Minu perekonnal on suur mõju teatava maapaos oleva õukonna juures, see õukond aga peaks 
omama — ning omabki — veel suuremat kaalu Roomas. Pealegi vastavad mu võimed 
peaaegu minu kasvatusele. Kainelt kaalutledes oleksin võinud loota kõrget ametikohta 
kirikus.-Unistada oleksin võinud aga isegi kõige kõrgemast. Miks ka mitte?» lisas ta naerdes, 
kuna tal oli viisiks lasta sageli paista, nagu liiguks tema jutt kusagil 

tõe ja nalja piiril. «Miks ei oleks võinud heast perekonnast ja heade sidemetega kardinal 
Osbaldistone mõjustada riikide saatusi sama hästi kui madala päritoluga Mazarini või 
Alberoni, itaallasest aedniku poeg'?» 

«Ei, selle vastu pole mul muidugi midagi öelda, aga ma siiski ei nutaks teie asemel just eriti 
taga säärase ebakindla ja kadedust äratava tõusu võimalust.» 

«Seda ma ei teekski,» kostis ta, «kui oleksin veendunud, et mu praegune olukord on kindlam. 
See aga sõltub kahtlemata asjaoludest, milliseid võin teada saada ainult kogemuste varal... 
kas või näiteks teie isa iseloomust.» 

«Tunnistage tõtt, Rashleigh, ilma keerutamata: te tahaksite meeleldi minult tema kohta üht- 
teist kuulda.» 

«Kuna teie nagu Die Vernongi peate nii tähtsaks käia tubli rüütli — Siiruse — lipu all, siis 
vastan ma: jah.» 

«Hea küll siis: minu isas leiate te inimese, kes on sammunud eduka äritegevuse radu mitte 
niivõrd armastusest kulla vastu, millega need on üle puistatud, kui võimaluse tõttu leida oma 
andeile rakendust. Tema ergas vaim oleks õnnelik igal tööalal, mis pakuks sellele küllalt 
avarat tegevusvälja, ka siis, kui see tegutsemine oleks talle ainsaks tasuks. Kuid tema jõukus 
on kasvanud, sest kuna ta on harjunud elama mõõdukalt ja lihtsalt, ei lisandu tal sissetulekute 
suurenemisega uusi kulutusi. Ta on mees, kes vihkab silmakirjatsemist teiste juures ega 
harrasta seda iialgi ise, ja oskab inimeste tõelisi mõtteid nende kõnevar-jundite järgi 
imekspandava kergusega läbi näha. Ise loomult sõnakehv, ei kannata ta suuri jutumehi, seda 
enam, et asjad, mis teda kõige rohkem huvitavad, ei paku eriti ainet lobisemiseks. Usuliste 
kohustuste suhtes on ta rangelt nõudlik, ent teil pole põhjust karta, et ta end segaks teie 
usuasjadesse, sest ta peab usu-sallivust poliitilise ökonoomia pühaks põhimõtteks. Kui te aga 
tunnete kaasa jakobiitidele, nagu loomulikult 

1 Itaalia kardinal Mazarini oli Louis XIII ajal ja Louis XIV nooruse perioodil kõikvõimas 
minister ja Prantsusmaa tegelik valitseja. Kardinal Alberoni etendas sama osa Hispaania 
kuninga Philipp V juures. 

tuleb arvata, siis teeksite hästi, kui ei näitaks tema juuresolekul eiseda ega ka vähimatki 
poolehoidu tooride ülbetele põhimõtetele, sest nii ühtesid kui ka teisi põlgab mu isa sügavasti. 
Mis muusse puutub, siis on ta oma sõna ori, alluvatele peab see aga olema seaduseks. Oma 
kohustusi ei jäta ta mitte kellegi vastu täitmata ega luba ka kellelgi kõrvale hiilida 
kohustustest tema vastu. Et säilitada tema soosingut, peate täitma tema käske, mitte aga järele 
kiitma tema arvamustele. Tema suurimad nõrkused tulenevad eelarvamustest, mis on seotud 
ta elukutsega või õigemini erakordse kiindumusega sellesse, mille tõttu ta ei pea midagi 
kiiduväärseks ega tähelepandavaks, kui see pole mingisugusel määral seotud kaubandusega.» 
«Oo, milline haruldane portree!» hüüdis Rashleigh, kui ma vait jäin. «Van Dyck oli vilets 
soperdaja teie kõrval, Frank. Näen enda -ees teie auväärt isa kogu tema tugevuses ja nõrkuses, 
kuidas ta armastab ja austab kuningat nagu mingit impeeriumi ülemlinna-pead või 

kaubanduskoja juhti, peab kõrgeks alamkoda seaduste pärast, mis reguleerivad 
eksportkaubandust, ja tunneb lugupidamist ülemkoja vastu, sellepärast et lordkantsler 1 istub 
villakotil2.» 

«Mina andsin tõelise kujutuse, teie aga karikatuuri. Aga vastutasuks Carte du pays1 eest, 
mille ma teile avasin, heitke pisut valgust selle tundmatu maa geograafiale ..»  - 

«Mille rannale teid on paisanud laevahukk,» lõpetas Rashleigh minu lause. «Ei tasu vaeva. 
See ei ole ju Kalüpso4 saar hämarate tihnikute ja keerulise metsa-labürindiga, vaid ainult lage 
armetu Northumbria nõmm, kus miski ei ärata uudishimu ega rõõmusta silma. Pooletunnise 
vaatluse järel oleks ta teile kogu 


1 Lordkantsler — Inglise ülemkoja eesistuja ning kohtuminister. 

2 Villakott — nii nimetatakse Inglise Iordkantsleri sohvataolist istet. (Tõlk.) 

3 Carte du pays — maakoha plaan (pr. k.). 

4 Kalüpso — nümf. kelle saarel laevahukust pääsenud Odüs-seus vaevles mitu aastat. 

oma alastiolekus sama selge nagu siis, kui paneksin ta teile joonlaua ning sirkli abil paberile.» 
«Oo, midagi siin ikka on, mis väärib tähelepanelikumat vaatlust. Mida te ütlete miss Vernoni 
kohta? Kas pole ta huvitav objekt maastikus, kui ka kõik ümberringi oleks kõle nagu Islandi 
rannik?» 

Nägin selgesti, et Rashleigh'le ei meeldi esitatud kõneaine, aga minu avameelsus andis mulle 
kasuliku eesõiguse teda omakorda küsitleda. Rashleigh tundis seda ja sai aru, et tema 
kohuseks on järgida minu eeskuju, ükskõik kui raskeks tal ka osutuks oma kaartidega edukalt 
mängida. 

«Viimasel ajal,» ütles ta, «puutun ma miss Verno-niga vähem kokku kui varem. Varasemas 
eas oli ta minu õpilaseks, aga kui ta kasvas neiuks, muutsid meie lähedase ja püsiva sõpruse 
hädaohtlikuks ning kohatuks minu mitmesugused kõrvaltoimingud, tõsine elukutse, millele 
ma valmistusin, iseäralikud tingimused, millega tema on seotud. Lühidalt, seda tingis meie 
vastastikune seisund. Miss Vernon võis ehk olla solvunud minu tagasitõmbumisest, aga see 
oli minu kohus. Mul oli niisama raske kui temalgi näis olevat, kui pidin kuulda võtma 
mõistuse häält. Kuid kas on siis ohutu pidada lähedast sõprust ilusa ja kergesti süttiva neiuga, 
kelle süda, teadke seda, peab kuuluma kas kloostrile või ettemääratud abikaasale?» 
«Kloostrile või ettemääratud abikaasale?» kordasin ma. «Kas miss Vernonil tuleb siis valida 
nende kahe vahel?» 

«Nii see on,» lausus Rashleigh ohates. «Arvan, et mul ei tarvitse teid hoiatada hädaohu eest, 
mis peitub liiga lähedases sõpruses miss Vernoniga. Te olete suurilma-inimene ja teate ise, 
mida võite enesele lubada tema seltskonnas, pidades silmas oma julgeolekut ja olles aus tema 
vastu. Aga ma panen teile südamele, et arvestaksite tema tulist temperamenti ja laseksite oma 
elukogemustel pidada valvet nii enda kui ka tema üle, sest tema eilsest käitumisest võite 
järeldada, et ta on äärmiselt mõtlematu ega hooli headest kommetest.» 

Tundsin, et selles kõiges oli terake tõtt ja tervet 

mõistust. See näis olevat öeldud sõbraliku hoiatusena ja mul ei olnud õigust seda pahaks 
panna. Ometi oli mul kogu aeg kange tahtmine Rashleigh Osbaldistone'i mõõgaga läbi 
torgata. 

«Kurat võtaks tema jultumust!» mõtlesin endamisi. «Tahab ta siis mulle mõista anda, nagu 
oleks miss Vernon armunud sellesse kirvenäkku ja langenud nii madalale, et tema ravimiseks 
mõtlematust kirest oli vaja Rashleigh' häbelikkust? Küllap panen ta ütlema, mida ta õieti 
mõtleb,» otsustasin ma, «isegi kui peaksin talt sõnu tangidega välja kiskuma.» 

Selle eesmärgiga taltsutasin oma pahameelt nii hästi kui suutsin ja tähendasin, et miss 
Vernoni taolise aruka ning suurte teadmistega daami juures on tõesti kahetsusväärne näha 
järsuvõitu ja tahumatuid kombeid. 

«Vähemalt on need äärmuseni otsekohesed ja pidurdamatud,» vastas Rashleigh. «Aga ometi 
on tal, uskuge mind, imehea süda. Tõtt öelda, kui ta ka edaspidi, nagu seni; peaks tundma 
äärmist vastumeelsust kloostri ja samuti-talle määratud peigmehe vastu, ja kui paistab, et 
minu töö Plutose kaevandustes kindlustab mulle küllaldase sõltumatuse, siis mõtlen ma 
uuendada meie sõprust ning ühendada oma saatus miss Vernoni omaga.» 

«Kogu oma kõlava hääle ja hästitreitud lausete juures,» mõtlesin ma, «on see Rashleigh 
Osbaldistone siiski kõige inetum ja upsakam kehkenpüks, keda ma iial olen näinud.» 

«Kuid ma ei tahaks,» jätkas Rashleigh nagu valjusti mõeldes, «Thorncliffi kõrvale tõrjuda.» 
«Thomncliffi! Kas teie vend Thdrncliff,» pärisin ma hämmastunult, «ongi siis Diana Vernonile 
«määratud abikaasa?» 

«No-jah, Diana isa korraldus ja meie perekondade vahel sõlmitud leping kohustavad teda 
abielluma ühega sir Hildebrandi poegadest. Roomast saadi lubakiri, mille järgi «Diana 
Vernon tohib astuda abiellu... Osbaldislone'iga, Esg.l1, baroneti, sir Hildebrand 

1 Esg. — esguire (ingl. k.) — vlisakustiitel, mis asetatakse härrasmehe nime taha. 

Osbaldistone'i pojaga Osbaldistone Hallist» ja nii edasi. Jääb ainult välja valida too õnneseen, 
kelle nimi peab täitma tühiku selles dokumendis. Ja kuna Percie on harva kaine, siis valis isa 
Thorncliffi, kes on perekonna teine võsu ning seepärast kõige kõlvulisem jätkama 
Osbaldistone'ide sugu.» 

«Noor daam ise,» ütlesin mina, sundides end manama näole naljatlevat ilmet, mis mul, ma 
usun, väga viletsasti välja kukkus, «oleks ehk meelsamini valinud mõne madalamal asuva 
oksa teie perekonnapuul.» 

«Ei tea öelda,» vastas tema. «Valikuvõimalusi on meie perekonnas vähe. Dick on mängur, 
John — mühakas, Wilfred aga — eesel. Usun, et isa tegi vaese Die jaoks lõppude lõpuks 
ikkagi kõige parema valiku.» 

«Juuresolijatest me muidugi ei kõnele,» sõnasin mina. 

«Oo, mina ei tulnud kõne allagi, sest pidin ju pühenduma kirikule. Muidu, ütlen seda 
häbenemata, oleksin mina, kes ma oma kasvatuse tõttu kõlban miss Verno-nile nii õpetajaks 
kui ka juhiks, võinud olla väärikam väljavalitu kui ükski mu vanematest vendadest.» 

«Ja noor daam mõtles kahtlemata samuti?» 

«Ei, seda te küll ärge arvake,» teeskles Rashleigh salgamist, mis pidi tähendama ,just 
tugevaimat kinnitust mu sõnadele. «Sõprus. — ainult sõprus oli see, mis meid sidus, ja 
puhkeva vaimu õrn kiindumus oma ainsasse õpetajasse. Armastus jäi meist kaugele; ütlesin 
teile juba, et olin veel õigel ajal mõistlik.» 

Mul ei olnud lusti kõnelust jätkata, ning raputanud end Rashleigh'st lahti, taandusin oma 
tuppa, kus, nagu ma mäletan, kõndisin ägedas erutuses nurgast nurka, korrates valjusti 
väljendusi, mis olid mind kõige enam solvanud. «Kergesti süttiv .. . tuline temperament... 
õrn kiindumus ... armastus! Diana Vernon, kõige kaunim olend, keda ma iial olen näinud, on 
armunud temasse, sellesse rangjalgsesse lonkavasse härjakaelaga kaabakasse! Richard III võta 
või jäta, puudub ainult küür! Aga ikkagi — milliseid võimalusi pakkusid talle 


1 Richard III — Inglise kuningas 1483—1485. kurjategija ja usurpaator. Shakespeare'i 
samanimelise teose peategelane. 

kahtlemata nood neetud tunnid! Ja siis see voolav vaba väljendusviis... ning Diana äärmine 
üksindus: ei ainsatki hinge ümberkaudu, kelle sõnu ja tegusid juhiks terve rrroistus. Jah, ning 
tema ilmne vihavimm Rashleigh' vastu, mis segunes viimase vaimuannete imetlemisega, 

sarnanes nii väga hüljatud kiindumuse avaldustega... Nojah, aga mis puutub see kõik minusse, 
et peaksin sellepärast niimoodi raevunult märatsema? Ön's Diana Vernon esimene nägus neiu, 
kes armastab ebardit ning läheb sellele mehele? Ja isegi kui ta poleks seotud ühegagi neist 
Osbaldisto-ne'idest, mis on minul sellega tegemist? Katoliiklane, jakobiit, lisaks veel tulehark 
. .. Oleksin täiesti hull, kui hakkaksin selles suunas midagi tõsisemat mõtlema.» 

Heites seesuguseid mõtisklusi oma pahameelelõk-kesseA, summutasin selle hõõguvaks 
vimmaks ja ilmusin lõunalauda nii tusases meeleolus kui vähegi võib ette kujutada. 


XII PEATÜKK 


Kelkida? Tülitseda? Juua purju ja uhkelt kõnetada oma varju? 

«Othello» 

Olen Sulle juba rääkinud, armas Tresham, ja arvatavasti ei olnud see Sulle uudis, et minu 
peamiseks puuduseks oli taltsutamatu uhkus, mille tõttu sain tihti haiget. Ma polnud endale 
veel salajasimas südame-sopiski tunnistanud, et armastan Diana Vernonit, ja ometi — vaevalt 
kuulsin' Rashleigh't kõnelevat temast kui aardest, mille ta võis oma heaksarvamist mööda kas 
üles korjata või vedelema jätta, kui iga samm, mille vaene tüdruk oma' süütuses ja 
puhtsüdamlikkuses oli teinud, et otsida minu sõprust, paistis mulle kõige solvavama 
koketeerimisena. «Nii-nii! Arvatavasti mõtleb ta mind endale varuks hoida kui pis aller'6.' 
juhuks, kui mr. Rashleigh Osbaldistone ei arva heaks tema 


Pis aller — hädavahend, hädaabinõu (pr. k.). 

peale halastada! Aga küll ma näitan talle, et mind ei ole niisama lihtne lõksu meelitada. Ta 
peab tundma, et näen tema riukaid läbi ja et ma põlgan neid.» 

Mul ei tulnud hetkekski mõttesse, et kofu see meele-härm, mida tunda mul polnud vähimatki 
õigust, tõestas ainult, et ma ei olnud kaugeltki ükskõikne miss' Vernoni võlude suhtes. Istusin 
lauda täis ülimat pahameelt tema ja kõigi eevatütarde vastu. 

Miss Vernon kuulas imestusega mu ebasõbralikke vastuseid paarile mänglevale pilkenoolele, 
mis ta laskis lendu temale omase vabadusega; kuid aimamata, et püüan teda nimme solvata, ta 
ainult pareeris mu jõhkraid teravmeelsusi umbes samalaadsete naljadega, mida küll teritas 
tema vaimukus, ent pehmendas ta hea meeleolu. Lõpuks sai ta aru, et olen tõesti tujust ära, ja 
vastas mu järjekordsele jämedusele sõnadega: 

«Öeldakse, mr. Frank, et lollideltki võib midagi õppida. Paar päeva tagasi kuulsin, kuidas 
onupoeg Wilfred keeldus jätkamast kaikavõitlust onupoeg Thornie'ga, sellepärast et Thornie 
vihastas ja äigas nähtavasti kõvemini kui tolle sõbraliku võitluse reeglid lubavad. «Kui ma 
tahaksin sul tõsiselt pea lõhki lüüa,» lausus meie hea Wilfred, «siis oleks mul üksta-puha, kui 
vihane sa oled: seda kergemini saaksin oma asjaga hakkama. Aga mulle ei mahu hinge sisse, 
et saan vemblaga mööda kolu ja võin sulle ainult nalja pärast vastu anda.» Kas mõistate, mis 
on selle loo moraal, Frank?» 

«Ma ei ole senini veel tundnud vajadust, armuline preili, õppida püüdma kasinaid 
mõtteterakesi, millega see perekond vürtsitab oma vestlust.» 

««Vajadust» ja «armuline preili»! Te üllatate mind, mr. Osbaldistone.» 

«Kahetsen, kui see on nii.» 

«Kas pean võtma tõsiselt teie kapriisset tooni voi on see ainult teeseldud, et tõsta teie hea tuju 
väärtusi?» 

«Teil on siin majas õigus nii paljude õilsate rüütlite tähelepanule, miss Vernon, et teil tõesti ei 
tasu vaeva uurida minu rumaluste ja tusatuju põhjusi.» 

«Kuidas!» ütles ta. «Pean ma siis mõistma, et olete lahkunud minu lipu alt ja läinud üle 
vaenlase poolele?» 

Heites seejärel pilgu üle laua ja märgates, et Rashleigh, kes istus meie vastas, jälgib meid, 
karmil näol eriline huvitatud ilme, jätkas ta: 

«Oo õudne mõte! ... Kas on tõesti tõsi? Seal Rashleigh süngelt naeratades vaatab ja 
kinnitab, et kuulud talle ... 

Noh, tänu taevale ja kaitsetule seisundile, mis on mind õpetanud paljugi kannatlikult taluma, 
ei solvu ma naljalt. Ja et mitte olla sunnitud tahes-tahtmata teiega tülitsema, on mul au 
lahkuda varem kui tavaliselt ja soovida teile lõunasöögi ning halva tuju õnnelikku seedimist.» 
Nende sõnadega tõusis ta lauast. Miss Vernoni lahkudes leidsin äkki, et ma pole oma 
käitumisega põrmugi rahul. Olin lükanud tagasi mulle pakutud sõbralikkuse, mille kogu 
siirust olid nii selgesti kinnitanud hiljutised sündmused, ja oleksin peaaegu solvanud pakkujat 
ennast, ilusat ning nagu ta ise teatud rõhuga ütles, kaitsetut olevust. Mu käitumine näis mulle 
nüüd lausa elajalikuna. Et võita või vähemalt summutada neid piinavaid mõtteid, täitsin oma 
peekrit sagedamini kui muidu pudelist, mis käis lauas käest kätte. 

Erutus ühelt poolt, harjumatus liialdustega teiselt poolt mõjusid nii, et jook hakkas mulle 
kiiresti pähe. Usun, et harjunud joodikud omandavad võime endale sisse imeda hea hulga 
alkoholi, ilma et see teeks neile suuremat kahju, kui et muudab ähmasemaks nende mõistuse, 
mis kaines olekuski ei kuulu selgemate hulka. Neile aga, kes pole harjunud purjus olema, mõ- 
juvad vägijoogid hoopis rängemini. Mu tuju tõusis ning hakkas peagi üle keema: kõnelesin 
palju, vaidlesin asjade üle, millest ma midagi ei teadnud; jutustasin lugusid, mille lõpud 
unustasin ära, ning siis naersin ise ohjeldamatult oma unustamise üle; sõlmisin mitmeid 
kihlvedusid, taipamata ise, mispärast; kutsusin hiiglase J-ohni endaga maadlema, kuigi tema 
oli juba aasta otsa tulnud Hexhamis tšempioniks ja mina polnud veel kordagi katsunud kedagi 
selili panna. 

õnneks oli onu nii hea, et astus vahele ega lasknud saada teoks seda joobnute meeletuse 
tippsaavutust, mis võis lõppeda ainult sellega, et mu kael oleks käänatud kahekorra. 

Kurjad keeled kinnitavad, et ma olevat viinauimas isegi ühe laulu maha laulnud, aga kuna ma 
ise sellest kübetki ei mäleta ja kuna ma kogu oma elus, ei enne ega pärast seda, pole üritanud 
midagi laulda, siis tahaksin loota, et sellel laimul pole tegelikku alust. Olin juba selletagi 
küllalt naeruväärne. Mõistust lõplikult minetamata kaotasin peagi igasuguse enesevalitsuse 
ning mu tormitsevad kired paiskasid mind oma tahtmist mööda sinna-tänna. Istusin lauda 
tusasena, rahulolematuna ning vaikivana. Vein tegi mu jutukaks, vaidlushimuliseks ning 
riiakaks. Rääkisin vastu kõigele, mida iganes väideti, ja vähimagi lugupidamiseta onu 
külalislahkuse vastu ründasin nii tema poliitilisi kui ka usulisi tõekspidamisi. Rashleigh tee- 
seldud leebus, millele ta hästi oskas anda solvavat maiku, ärritas mind veel enam kui tema 
lärmakate vendade kisa ja suurustlemine. Onu vastu õiglane olles pean ütlema, et ta püüdis 
meid vaigistada, ent tema autoriteet uppus veini ning kirgede möllu. Lõpuks, pöörasena 
mingist tõelisest või kujuteldavast solvangust, ei suutnud ma end pidada ning lõin Rashleigh't 
rusikaga. Isegi stoiline filosoof, kes seisab kõrgemal enda ning teiste kirgedest, poleks võinud 
auhaavamisele vastata sügavama põlgusega. Ent kui ta ise ei pidanud oma väärikusele 
sobivaks ilmutada viha, siis tegi seda tema eest Thorncliff. Tõmbasime mõõgad ning 
vahetasime paar lööki, kuid teised vennad lahutasid meid lausa väevõimuga. Iialgi ei lähe mul 
meelest kuratlik irve, mis kõverdas Rashleigh' heitlikke näojooni, kui kaks noort titaani mind 
ülekaaluka jõuga saalist välja tirisid. Nad toimetasid mu minu tuppa ning lukustasid kindluse 
mõttes ukse. Oma kirjeldamatuks raevuks kuulsin neid trepist alla minnes südamest naervat. 
Meeletus vihas katsusin jõuga välja tungida, ent võred akende ees ja rautatud uks ei andnud 
mu jõupingutustele järele. Lõpuks viskusin sängi, 

vandusin järgmisel päeval hirmsasti kätte maksta ja jäin magama. 

Kuid koos hommikuga tuli kaine kahetsus. Põletava häbitundega meenutasin oma ägedat ning 
naeruväärset käitumist ja pidin tunnistama, et vein ja kirg olid mu viinud vaimsete võimete 
poolest madalamale isegi Wilfred Osbaldistone'ist, keda ma nii väga põlgasin. Ebamugavat 
meeleolu ei leevendanud põrmugi mõte, et mul tuleb oma sündmatu teguviisi pärast 
vabandada ja et miss Vernon viibib muidugi selle patukahetsuse juures. Teadmine, et olin 
tema suhtes isiklikult käitunud inetult ning ebasõbralikult, masendas mind veelgi enam, eriti 
kuna ma selle süü puhul ei saanud enda kaitseks ette tuua niisugustki viletsat vabandust kui 
seda on joobnud olek. 

Täis rõhuvat häbi ja alandust läksin alla hommikueinele — nagu roimar kohtuotsust vastu 
võtma. Justkui kiuste ei saadud sel hommikul kõva pakase tõttu koeri välja viia, nii et mulle 
sai osaks veelgi suurem alandus: seista silm silma vastu kogu perekonnaga täies koosseisus, 
välja arvatud, ainult Rashleigh ja miss Vernon. Kõik istusid lauas ja hävitasid külma 
hirvepasteeti ning veisefileed. Kui sisse astusin, olid nad parajasti ülilõbusas meeleolus ning 
ma sain kohe aru, et nalja heideti minu arvel. Ja tõepoolest, see, mida mina meenutasin tõsise 
piinaga, oli mu onu ja suurema osa nõbude silmis tore süütu temp. Nokkides mind mu eelmise 
õhtu vägitegude pärast, vandus sir Hildebrand, et tema arvates olgu noormees parem kolm 
korda päevas juua täis, kui et hiilib kaine peaga sängi nagu mõni presbüterlane ja jätab maha 
kamba toredaid poisse ning topeltkvardi bordood. Ja nende lohutavate sõnade kinnituseks 
kallas ta mulle suure peekritäie konjakit, õhutades mind neelama «karvakest koera seljast, kes 
mind on hammustanud». 

«Ära tee väljagi nendest irvhammastest, vennapoeg,» jätkas ta, «nemad oleksid samasugused 
memmepojad nagu sinagi, kui ma poleks neid nõnda ütelda veini ja õlle peal üles 
kasvatanud.» 

Mu onupojad ei olnud üldiselt õelad. Nad nägid, et mälestused eilsest õhtust pahandavad mind 
ja teevad 

mulle haiget, ning püüdsid oma kohmaka sõbralikkusega hajutada rasket muljet, mida nad 
minus olid tekitanud. Ainult Thorncliff oli tusane ja leppimatu. See noormees ei sallinud mind 
juba algusest peale ja tema üksi ei ühinenud kunagi väikeste tähelepanuavaldustega, nii 
kohmakad kui need ka olid, mida mulle vahetevahel osutasid tema vennad. Kui oli õige 
(milles ma hakkasin siiski kahtlema), et perekonnas vaadati temale — või vaatas ta ise endale 
— kui miss Vernoni tulevasele abikaasale, võis tema hinges olla tärganud armukadedus 
silmanähtava soosingu pärast, mida too noor daam suvatses kinkida inimesele, kelles 
Thorncliff nägi ehk kardetavat võistlejat. 

Viimaks tuli ka Rashleigh, ilme matuseliselt morn, tusatsedes — selles polnud kahtlust — 
minu poolt talle osaks saanud õigustamatu ning teotava solvangu pärast. Olin mõttes juba 
otsustanud, kuidas mul tuleb selles asjas toimida, ning sisendanud endale veendumuse: tõeline 
au nõuab, et ma ei püüaks end õigustada, vaid et paluksin vabandust auhaavamise pärast, mis 
kuidagi ei vasta ühelegi põhjusele, mida võisin ette tuua. 

Seepärast ruttasin ma Rashleigh'le vastu ja avaldasin sügavaimat kahetsust oma eileõhtuse 
ägeduse pärast. 

«Mitte mingi vägi,» ütlesin ma, «poleks minult välja pigistanud ainsatki vabandussõna, kui 
ma ise ei oleks teadlik oma teguviisi sündmatusest.» Avaldasin lootust, et mu nõbu võtab 
vastu nii siirast südamest tuleva kahetsuse ja mõistab, et mu näotus käitumises oli suurelt osalt 
süüdi Osbaldistone Halli ülemäärane külalislahkus. 

«Küll ta sinuga juba ära lepib, poiss,» hüüdis tubli rüütel kogu oma tulvava südamlikkusega, 
«või muidu — võtaks mind see ja teine, kui teda veel pojaks nimetan! Noh, Rashie, mis sa 
seisad seal nagu post? «Kahetsen» on ju kõik, mida võib öelda üks džentelmen, kui ta juhtub 

midagi viltu tegema, iseäranis viinapudeli juures. Mina teenisin Hounslow's ja arvan, et 
peaksin auasjadest ikka üht-teist teadma. Et 

ma sellest loost enam midagi ei kuuleks! Ja nüüd läki kõik üheskoos Birkenwoodi pervele 
mäkra urust välja ajama.» 

Rashleigh' nägu, nagu ma eespool juba mainisin, ei sarnanenud ühelegi teisele, mida ma iial 
olin näinud. 

Kuid selle erakordsus peitus mitte ainult joontes, vaid ka viisis, kuidas need muutsid oma 
ilmet. Teised näod, muutudes kurvast rõõmsaks või vihasest rahulolevaks, vajavad veidi aega, 
enne kui võitu saava tundmuse väljendus täielikult kõrvaldab eelneva jäljed. Võime märgata 
mingit poolvalgust, nagu ööpimeduse ja päevatõusu vahel, kui lihaste pinge vaibub, sünge 
pilk selgib, laup sileneb ja avardub ja kogu nägu, millelt kaovad tusased varjud, muutub 
kirkaks ning rahulikuks. Rashleigh' näos ei avaldunud ainsatki üleminekut: ühe tundmuse 
väljendus asendus peaaegu silmapilkselt otse vastupidisega. Võin seda võrrelda ainult kiire 
dekoratsiooni vahetusega teatris, kus suflööri vile peale kaob koobas ning kerkib metsasaiu. 
Käesoleval juhul torkas mulle see iseärasus eriti silma. Kui Rashleigh sisse astus, «seisis ta 
süngena kui öö». Samasuguse järeleandmatu ilmega kuulas .ta minu vabandusi ja isa 
manitsusi. Alles siis, kui sir Hildebrand lõpetas, hajus pilv silmapilkselt ning Rash-leigh 
avaldas kõige lahkemate ja viisakamate sõnadega oma täielikku rahuldust minu «väga ilusa 
vabanduse» üle. 

«Tõepoolest,» ütles ta, «kui võtan tilgakesegi üle oma tavalise kolme klaasi, on ka minul nii 
kehv pea, et mulle on jäänud, nagu ausale Cassiolegi, ainult väga udune mälestus eileõhtusest 
arusaamatusest. Mäletan mingit tohuvabohu, aga ei ühtki selget üksikasja. Tean, et 
tülitsesime, aga mispärast — ei suuda meenutada. Kujutlege seepärast, armas nõbu,» jätkas ta, 
surudes sõbralikult mu kätt, «millist kergendust mulle valmistab kuulda, et mul vabanduse 
esitamise asemel tuleb vabandust vastu võtta. Ärgem rääkigem selldst asjast enam sõnagi; 
minust oleks väga rumal hakata kontrollima arvet, kui bilanss, mida kartsin seisvat enda 
kahjuks, on nii ootamatul ja meeldival kombel käändunud minu kasuks. Näete, mr. Osbaldis- 
tone, 

ma harjutan juba Lombard Streetil keelt ja valmistun oma uue kutse vastu.» 

Kui tahtsin parajasti vastata ja tõstsin sel eesmärgil silmad, kohtasin miss Vernoni pilku: ta oli 
märkamatult sisenenud meie kõneluse kestel ja kuulas seda nüüd terase tähelepanuga. 
Kohmetunult ja segasena lõin silmad maha ning põgenesin laua juurde, kus ühinesin 
hommikueine kallal usinasti ametis olevate onupoegadega. 

Et jäädvustada eelmise päeva sündmusi meie mällu praktilise moraalse õppetunnina, kasutas 
onu juhust ja andis RashleighTe ning mulle tõsiselt nõu parandada oma «memmepoja- 
kombeid», nagu ta neid nimetas, ning harjutada end vähehaaval taluma džentel-menile kohast 
kvantumit alkoholi, hakkamata seejuures tüli norima või üksteisel päid lõhki lööma. Ta 
soovitas meil alguseks juua iga päev regulaarselt kvart bordood, mis koos märtsi õlle ja 
konjakiga olevat jooma-kunstis algajale täiesti jõukohaseks annuseks. Ja meie julgustamiseks 
kinnitas ta, et teab mõndagi meest, kes on elanud sama vanaks kui meie, iima et oleks ühe 
korraga pintigi veini ära joonud, ja kes hiljem ometi, sattudes täitsameeste seltskonda ja 
järgides head eeskuju, kuulusid oma aja kõige-vahvamate poiste hulka ja suutsid oma kuus 
pudelit päris rahulikult ning mõnusalt vöö vahel minema viia, hakkamata kisama või 
lällutama ja tundmata järgmisel hommikul iiveldust või kahetsust. 

Nii tark kui see nõuanne ka oli ja nii mõnusad kui olid perspektiivid, mida see minu ees avas, 
sain ma neist õpetussõnadest siiski väga vähe kasu, osalt võibolla seepärast, et iga kord, kui 
tõstsin silmad taldrikult, kohtasin miss Vernoni pilku, millest arvasin võivat lugeda tõsist 
osavõttu koos kahetsuse ning etteheitega. Hakkasin just kaalutlema, kuidas leida võimalust ka 

temale seletust anda ning tema ees vabandada, kui ta andis mulle mõista, et on otsustanud mu 
vaeva vähendada ning pakkuda ise kohtumist. 


1 Lombard Street — tänav Londonis, kus asub börs ning kuhu on koondunud suur hulk 
kaubakontoreid. 

«Nõbu Francis,» ütles ta, kõnetades mind sama aunimega, mida ta tavatses anda teistelegi 
Osbaldisto-ne'idele, kuigi mul tegelikult ei olnud au olla tema sugulane, «täna hommikul tuli 
mul Dante «Divina Commedia's» 1 ette üks raske koht. Kas oleksite nii hea, et astuksite 
korraks raamatukogusse ja aitaksite mind veidi? Ja kuiAolete tolle raskesti mõistetava 
firentslase varjatud mõtte minu jaoks päevavalgele toonud, läheme teistele Birkenwoodi 
pervele järele ja vaatame, kas neil õnnestub mäkra päevavalgele tuua.» 

Muidugi mõista olin valmis teda teenima. Rashleigh avaldas soovi tulla meiega kaasa. «Olen 
mõnevõrra enam vilunud jälitama Dante mõtet läbi tema metsiku ning sünge poeemi 
metafooride ja elisioo-nide rägastiku kui ajama urust välja toda vaest süütut erakut.» 

«Palun vabandust, Rashleigh,» ütles miss Vernon, «aga kuna teil tuleb asuda mr. Francise 
kohale kaubamaja kontoris, peate oma õpilase hariduse Osbaldis-tone Hallis jätma tema 
hoolde. Aga me muidugi kutsume teid, kui on vaja, nii et palun ärge pange pahaks. Pealegi on 
päris häbi, et te nii vähe tunnete jahipidamist. Mis te siis teete, kui teie onu Crane Alleylt teilt 
äkki küsiks, missuguste tunnusmärkide järgi jälitatakse mäkra?» 

«Jah, õigus, Die, õigus,» sõnas sir Hildebrand ohates. «Olen kindel, et Rashleigh kukub 
haledasti läbi, kui ta proovile pannakse. Ometi oleks ta võinud õppida kasulikke teadmisi 
nagu ta vennadki. Ta on üles kasvanud väljadel, kus teadmised, võiks öelda, lausa ise maa 
seest võrsuvad; aga kõiksugu prantsuse vigur-dused ja raamatutarkus koos uutmoodi 
narrustega, ülejooksikutega ja Hannoveri dünastiaga on vana hea Inglismaa elu sootuks 
teiseks muutnud. Noh, tule meiega, Rashie. Too siia mu jahioda. Su nõbu ei vaja praegu sinu 
seltskonda ja ma ei luba, et keegi Die'd pahandaks. Keegi ei pea ütlema, et Osbaldistone 
Hallis oli üksainus naine ja seegi suri, kuna ei saanud oma tahtmist.» 


I «Divina Commedia» — «Jumalik komöödia» (it. k.), 

Rashleigh järgnes isale nagu see käskis, jõudes enne siiski veel Dianale sosistada: 
«Arvatavasti pean taktitunde pärast tooma endaga kaasa härra õukondlase Tseremoonia ning 
koputama, kui tulen raamatukogu ukse taha?» 

«Ei, ei, Rashleigh,» ütles miss Vernon, «ajage oma seltskonnast minema pettur mustkunstnik 
Silmakirjalikkus ja teil on hoopis kindlamini tagatud vaba ligipääs meie klassikalise 
kirjanduse arutlustele.» 

Nende sõnadega suundus ta raamatukogu poole ja mina järgnesin — nagu roimar 
hukkamisele, pidin peaaegu ütlema, kuid mulle meenub, et olen seda võrdlust juba kord, kui 
mitte kaks korda, varem kasutanud. Niisiis, ilma igasuguse võrdluseta, ma järgnesin, täis piin- 
likku teravat kohmetust, millest vabanemiseks oleksin andnud palju. Pidasin seda tundmust 
antud olukorras alandavaks ning ebaväärikaks, sest olin hinganud küllalt kaua kontinendi 
õhku ja omandanud arusaamise, et džentelmenile, kellele ilus daam pakub kõnelust tete-a-tete, 
on sünnis kerge toon, galantsus ja midagi hästikasvatatud enesekindluse taolist. 

Minu inglise tundmused osutusid siiski tugevamaks prantsuse kasvatusest ning usun, et olin 
õige haletsusväärne kuju, kui miss Vernon, võttes majesteetlikult istet raamatukogutoa suures 
tugitoolis, osutas toolile enda vastas (millele ma laskusin peaaegu nagu kohtualune süüpinki) 
ja hakkas rääkima kibeda irooniaga hääles. 

XIII PEATÜKK 


See olgu igavesti neetud, 

kes esmakordselt noole mürki kastis. 

Veel enam hukkamõistu väärib see, 

kes valab mürki veinikarikasse 

ja joodab surma elu asemel. 

Tundmatu autor 

«Ausõna, mr. Francis Osbaldistone,» ütles miss Ver-non, otsekui olles veendunud, et 
irooniline laitus, mida ta heaks arvas mulle avaldada, on tema täielik eesõigus, «te teete meie 
juures edusamme, sir. Poleks võinud arvatagi, et olete selleks võimeline. Eilset õhtut võib 
vaadelda kui teie proovitööd, mis pidi tõestama, et olete Osbaldistone Halli vennaskonna 
täieõiguslik liige. See oli aga lausa meistritöö.» 

«Olen täiesti teadlik oma kasvatamatusest, miss Vernon, ja enda kaitseks võin öelda ainult 
niipalju, et sain enne seda midagi kuulda, mis mind ülimal määral erutas. Tean, et käitusin 
häbematult ja rumalasti.» 

«Teete endale ülekohut,» sõnas armutu manitseja. «Niipalju kui ma nägin ja hiljem kuulsin, 
läks teil ju korda ainsa õhtu jooksul toredasti esile tuua kõik need erisugused meisterlikud 
omadused, mis iseloomustavad teie rohkeid onupoegi: heatahtliku Rashleigh' leebuse ja 
suuremeelsuse, Percie' karskuse, Thormncliffi rahuliku mehisuse, Johni osavuse koerte 
väljaõpetamise alal, Dickani kalduvuse kihla vedada — kõik ühes ainsas indiviidis, mr. 
Francises. Aja, koha ning olukorra valik aga osutab maitset ja terasust, mis väärib nutikat 
Wilfredi.» 

«Halastage ometi, miss Vernon,» vastasin mina, sest tunnistan, et minu arvates oli õpetus just 
nii karm kui mu tegu pälvis, eriti kui silmas pidada, kelle poolt see tuli. «Andke andeks, kui 
ma vabanduseks oma lollustele, milliseid ma tavaliselt ei tee, vihjan selle maja ning maakoha 
kommetele. Olen kaugel sellest, et neid heaks kiita, aga nagu Shakespeare'gi ütleb, hea vein 
on tore kaaslane ja iga elav inimene võib mõnikord tema mõju alla sattuda.» 

«Seda küll, mr. Francis, aga ta paneb selle ülistuse ja vabanduse suurima lurjuse suhu, keda ta 
sulg iial on kujutanud. Ma ei hakka siiski kuritarvitama võimalust, mida pakub teie tsitaat, ega 
väärama teid vastuväitega, mille õnnetu Cassio esitab oma kiusajale Jagole. Tahan teile ainult 
teatada, et on olemas vähemalt üks inimene, kellel on kurb näha, kuidas suurte võimetega 
ning lootustandev noormees vajub mülkasse, milles igal õhtul püherdavad selle maja elani- 
kud.» 

«Kinnitan teile, miss Vernon, et jõudsin vaid kinga märjaks teha ja tunnen liiga selgesti 
kõntsa lehka, et astuda sammugi kaugemale.» 

«Kui see on teie kindel otsus,» vastas tema, «siis on see teist tõesti tark. Kuid olin nii 
masendatud selle üle, mida kuulsin, et pidin teie asjast kõnelema enne kui sellest, mis puutub 
minusse. Eile lõuna ajal käitusite minu suhtes nii, nagu oleks teile räägitud midagi, mis teie 
arvamust minust vähendas või madaldas. Palun lubage küsida, mis see oli.» 

Olin jahmunud. Küsimus esitati järsu otsekohesusega, nagu on džentelmenil viisiks pöörduda 
omasuguse poole, nõudes lahkel, ent otsustaval toonil seletust teise käitumise kohta. Selles 
puudusid täiesti kaudsed vihjed, varjamised, ilusad sõnad ja peened väljendused, mis 
harilikult kaasnevad selletaoliste jutuajamistega erinevast soost isikute vahel kõrgemas selts- 
konnas. Olin täielikus segaduses, sest mind painas mõte, et Rashleigh' jutt — kui see vastas 
tõele — oleks pidanud äratama minus miss Vernoni suhtes pigemini kaastunnet kui väiklast 
«pahameelt, ja kuigi see võis minu käitumist kõige paremal mõeldaval viisil vabandada, oli 
mul ikkagi äärmiselt raske välja öelda seda, mis ilmtingimata ja arusaadavalt pidi solvama 

miss Vernoni tundeid. Ta märkas mu kõhklemist ning jätkas veidi käskivamal, ent siiski vaos 
hoitud ja viisakal toonil. 

«Loodan, et mr. Osbaldistone ei vaidle vastu minu õigusele nõuda seletust. Mul pole ühtegi 
lähedast, kes võiks mind kaitsta, seepärast peaks mul olema lubatud kaitsta end ise.» 

Püüdsin kõheldes veeretada süüd oma jämeda käitumise eest halvale meeleolule, 
ebameeldivatele kirjadele Londonist. Miss Vernon laskis mul end tühjaks kõnelda ja oma 
vabandustega põhjalikult ummikusse joosta, kuulates kogu minu juttu uskumatu naeratusega. 
«Ja nüüd, mr. Francis, kuna jõudsite lõpule oma vabanduste-proloogiga, mille esitus oli igav 
nagu kõigil proloogidel, tõstke palun. eesriie ja näidake mulle seda, mida soovin näha. Ühe 
sõnaga, andke mulle teada, mida kõneleb minust Rashleigh, sest tema on kogu Osbaldistone 
Halli masinavärgi peamehaanik ja selle liikumise algallikas.» 

«Oletame, et mul tõesti on midagi jutustada, miss Vernon, aga — mida pälvib see, kes ühe 
liitlase saladusi reedab teisele? Te ise ju ütlesite, et Rashleigh jääb teie liitlaseks, kuigi mitte 
enam sõbraks.» 

«Ma ei kannata selles asjas kõrvalepõiklemist ega ole mul tuju naljatada. Rashleigh ei või, ei 
tohi, ei julge rääkida minu, Diana Vernoni kohta midagi niisugust, mida ei võiks minu 
kuuldes korrata, kui seda palun. Et meil on omavahelisi saladusi, see on muidugi õige, aga 
nendest ei võinud tal teiega olla mingit juttu ja nendega ei ole ka mintrt kui inimesel midagi 
pistmist.» 

Olin selleks ajaks oma enesevalitsuse tagasi saanud ja otsustasin kiiresti, et ei avalda midagi 
sellest, mida Rashleigh mulle pooleldi usalduslikult oli kõnelnud. Tundus kuidagi 
ebaväärikana eraviisilist kõnelust edasi jutustada. Mõtlesin, et abi sellest nagunii ei ole, miss 
Vernonile peab see aga paratamatult tegema väga haiget. Niisiis vastasin tõsiselt, et mr. 
Rashleigh Obaldistone'i ja minu vahel leidis aset vaid tähtsusetu jutuajamine lossirahva 
perekonna-asjade üle ja kinnitasin, et sealjuures ei öeldud midagi niisugust, mis oleks temale 
kuidagi varju heitnud. Kui džentelmen, lisasin ma, ei pea ma võimalikuks üksikasjalisemalt 
aru anda eraviisilisest kõnelusest. 

Ta hüppas püsti, elevil nagu Camilla - kes on val- 


Camilla — sodumneiu, tegelane Vergiliuse «Aeneisest», 

mis sööstma lahingusse. «See jutt ei teeni oma eesmärki, sir! Ootan teilt teistsugust vastust.» 
Ta näojooned süttisid, pale lõi õhetama, silmis sädeles tuluke, kui ta jätkas: 

«Nõuan teilt niisugust seletust, millist alatult laimatud naisel on õigus nõuda igalt mehelt, kes 
nimetab end džentelmeniks, — millist seletust emata, sõpradeta, üksikul ning kaitsetul, 
iseenda hooleks jäetud olendil on õigus nõuda igaühelt, kellele on osaks langenud õnnelikum 
saatus, nõuda tolle jumala nimel, kes saatis neid maailma nautima, teda aga kannatama. Te ei 
salga tõtt,» lisas ta, suunates pilgu pühalikult ülespoole, «või te kahetsete seda, kui leidub 
vähegi õiglust maa peal või taevas.» 

Tema ägedus täitis mind hämmastusega, kuid tundsin, et selline vannutamine kohustab mind 
liigse peenetundelisuse kõrvale heitma, ja avaldasin talle lühidalt, kuid selgelt kõik olulise 
sellest, mida Rashleigh mulle oli rääkinud. 

Diana istus ning sai tagasi oma meelerahu, niipea kui asusin asja juurde. Kui ma peatusin, et 
otsida kõige delikaatsemat väljendust, katkestas ta mind korduvalt, lausudes: «Jätkake! Usun 
teid, jätkake. Esimene sõna, mis tuleb teile keelele, on kõige lihtsam ja kindlasti kõige parem. 
Ärge muretsege minu tunnete pärast, vaid rääkige nii, nagu räägiksite asjasse mitte puutuvale 
kolmandale isikule.» 

Õhutatuna ning. juigustatuna niisugustest sõnadest, jutustasin ma komistamisi ära kõik, mida 
olin Rash-leigh'lt kuulnud ammusest lepingust, mis kohustas miss Vernonit abielluma ühega 

Osbaldistone'idest, tema otsustamatusest ning raskustest selle valiku juures — ja sellega 
oleksin meeleldi piirdunudki. Kuid oma läbinägelikkuses avastas Diana, et midagi jäi veel 
ütlemata, ja arvas isegi ära, millesse see puutus. 

«Rashleigh'st oli muidugi inetu rääkida minu kohta sääraseid asju. Olen nagu too vaene 
tüdruk muinasjutus, kes” juba hällis kihlati Musta Norra Karuga, aga kelle suurimaks mureks 
oli see, et koolikaaslased hüüdsid teda mesikäpa pruudiks. Kuid peale selle 

kõige ütles Rashleigh vist midagi ka enda kohta seoses minuga. Kas pole nii?» 

«Ta andis muidugi mõista, et kui ta ei kardaks oma venda kõrvale tõrjuda, siis sooviks ta 
nüüd, kus ta elukutse on muutunud, et nime «Thormncliff» asemel täidaks lünka abielulepingus 
nimi «Rashleigh».» 

«Oo, kas tõesti?» vastas Diana. «Oli ta tõepoolest nii üliväga armulik? Liiga suur au tema 
alandlikule ümmardajale Diana Vernonile! Ja viimast pidi muidugi haarama rõõmujoovastus, 
kui säärane asendamine teoks saaks?» 

«Kui tunnistada tõtt, siis midagi selletaolist ta avaldas küll, ja andis isegi veel mõista .. .» 
«Mida siis? Tahan kuulda kõik!» hüüdis ta ägedalt. 

«Et tema oli katkestanud teie lähedase sõpruse, selleks et mitte lasta areneda tundel, mida ei 
oleks talle lubanud tema preestrikutse.» 

«Olen talle üpris tänulik ta tähelepanelikkuse eest,» kostis seepeale miss Vernon ja iga joon ta 
kaunis näos püüdis väljendada ülimat põlgust ning halvakspanu. 

Ta vaikis hetke ja ütles siis oma tavalise rahuga: «Kuulsin teilt ainult õige vähe niisugust, 
mida ma ei oodanud või mida ma ei oleks tohtinud oodata, sest välja arvatud üks asjaolu, on 
see kõik täiesti õige. Ent nagu on olemas nii kangeid mürke, et ainult mõni tilk neist võib 
mürgitada kogu kaevu, nõnda on ka Rash-leigh' jutus ainult üks vale, mis on võimeline 
rikkuma terve allika, kus, nagu öeldakse, elutseb Tõde ise. See on nimelt too sihilik ja nurjatu 
vale, nagu võiksid mistahes asjaolud siin maailmas panna mind, kes ma tunnen Rashleigh't 
nagu mul paraku on alust liigagi hästi tunda, mõtlema oma saatuse ühendamisele tema omaga. 
Ei», jätkas ta mingi seesmise värinaga, mis näis väljendavat tahtmatut jälestust, «ennem siis 
juba iga teine saatus kui see: lakard, mängur, riiukukk, džoki, arutu lollpea oleksid tuhat korda 
Rashleigh'st paremad; klooster, vangla, haud on meeldivamad neist kõigist.» 

Tema hääles helises midagi kurba ja raskemeelset, mis oli kooskõlas tema olukorra 
kummalise ning kütkestava romantikaga. Nii noor, nii kaunis, nii kogenematu, 

nii enese hooleks jäetud ja ilma igast toest, mida tütarlaps leiab sõbrataride poolehoius ning 
abis, ja ilma isegi sellest nõrgast kaitsest, mida pakuvad naissoo kohtlemise normid 
tsiviliseeritud maailmas. Vaevalt on see metafoor, kui ütlen, et mu süda tilkus verd tema 
pärast. Ometi tundus tema halvakspanus kombetäitmise vastu nii palju väärikust, ta põlguses 
vale vastu niisugust ausameelsust, tema viisis vaadata otse näkku teda ümbritsevaile ohtudele 
nii kindlat otsustavust, et minu kaastunne põimus kokku vaimustatud imetlusega. Diana näis 
printsessina-, kes oma alamaist hüljatuna ja võimust ilma jäetuna põlgab endist viisi noid 
ühiskondliku elu eeskirju, mis on kohustuslikud madalamast seisusest isikutele, ja kes kõigi 
oma raskuste juures julgelt ning usaldavalt loodab taevasele õiglusele ja omaenda vaimu 
vankumatule kindlusele. 

Püüdsin väljendada nii oma kaastunnet kui ka imetlust, mida mulle sisendas tema õnnetu 
olukord koos tema ääretu vaprusega, kuid ta sundis mind sedamaid vaikima, 

«Rääkisin teile nalja pärast,» ütles ta, «et ma ei salli komplimente. Nüüd räägin teile tõsiselt, 
et ma ei palu kaastunnet ning et põlgan lohutamist. Mida mul on tulnud taluda, seda olen 
talunud. Mida veel tuleb kannatada, kannatan ära nagu suudan. Ükski kaastundlik sõna ei 
muuda karvavõrragi kergemaks orja kandamit. Ainult üks inimene siin maailmas oleks võinud 
mind aidata, ent see eelistas hoopis suurendada mu raskusi. See on Rashleigh Osbaldistone. 

Jah! Kord oli aeg, mil oleksin võinud õppida seda meest armastama. Kuid suur jumal! Millisel 
eesmärgil püüdis ta võita selle manajäetud olendi usaldust! Millise kõrvalekaldumatu ja 
püsiva visadusega taotles ta seda eesmärki aastast aastasse, tundmata hetkekski südame- 
tunnistusepiina või kaastunnet! Sel eesmärgil oli ta valmis muutma mürgiks toidu, mida 
pakkus mu vaimule. Armuline Kõigevägevam! Mis oleks saanud minust — mu ihust ja 
hingest — siinses ja tulevases maailmas, kui oleksin langenud selle täiusliku lurjuse kavaluse 
ohvriks!» 

Olin nii rabatud nurjatust salasepitsusest, mida need sõnad paljastasid, et tõusin alateadlikult 
toolilt, lõin käe mõõgapidemele ja olin valmis tormama toast, otsima seda, kellele oleksin 
võinud välja valada oma õiglase viha. Peaaegu hingetuna, pilgus äsjase viha ning põlguse 
asemel kõige suurem ärevus, sööstis miss Vernon minu ja ukse vahele. 

«Pidage!» hüüdis ta. «Pidage! Nii õiglane kui teie meelepaha ka on, ei tunne te pooligi selle 
hirmsa vangikoja saladusi.» Siis heitis ta pilgu -rahutult 

ümberringi ja alandas hääle peaaegu sosinaks. «Ta elab nõiutud elu. Teda ei saa rünnata, 
saatmata sellega ohtu teisi elusid ja toomata kahju paljudele. Poleks see nii, vaevalt oleks ta 
siis mõnel õiglase kohtumõistmise tunnil pääsenud, kas või sellesama nõdra käe eest. Ma 
ütlesin teile,» lausus ta, andes märku, et võtaksin uuesti istet, «et ma ei vaja lohutajat. Nüüd 
ütlen, et ka kättemaksjat ei ole mul tarvis.» 

Istusin masinlikult oma kohale, mõeldes tema sõnade üle, ja mulle meenus — esimeses 
vihahoos oli see jäänud kahe silma vahele —, et mul ei ole mingit õigust hakata miss Vernoni 
eest võitlema. Ta vaikis, et lasta meie mõlema erutusel vaibuda, ja kõnetas mind seejärel 
rahulikumalt. 

«Olen teile juba rääkinud, et Rashleigh'ga on seotud hädaohtlik ning saatuslik saladus. Ehkki 
ta on lurjus ja teab, et mõistan teda hukka, ei või ... ei julge ma temaga avalikult suhteid 
katkestada ega talle vastu hakata. Ka teie, mr. Osbaldistone, peate olema temaga kannatlik, 
ajama nurja tema salakavalad plaanid mitte vägivalla, vaid arukusega. Eelkõige aga peate 
vältima sääraseid stseene nagu too eileõhtune, kuna need annavad temale paratamatult teiega 
võrreldes ohtliku paremuse. Selles suhtes tahtsingi teid just hoiatada ja sellel eesmärgil 
soovisin seda jutuajamist. Aga ma läksin oma avameelsuses kaugemale kui kavatsesin.» 
Kinnitasin talle, ettal ei tule seda kahetseda. 

«Seda ma usun,» vastas ta. «Teie näos ja käitumises on midagi, mis sisendab usaldust. Olgem 
edaspidigi sõbrad. Te ei tarvitse karta,» lisas ta naerdes ja punastas pisut, kõneldes 
siiski'vabalt ning kohmetuseta, «et sõprus osutuks meie juures, nagu ütleb luuletaja, 
varjunimeks mingile teisele tundmusele. Oma mõtteviisilt ja tegudelt kuulun ma pigemini teie 
kui oma soo hulka, kuna olen kasvanud üles koos poistega. Pealegi mähiti mulle juba hällis 
ümber saatuslik nunnaloor. Võite uskuda, et ma pole iial mõelnudki põlgusväär-sele 
tingimusele, mis võimaldaks mul sellest vabaneda. Ei ole veel käes aeg,» lisas ta, «mil pean 
avaldama oma lõpliku otsuse, ja kuni ma veel 

tohin, tahaksin koos teiste looduslastega nautida ääretute nõmmede ning väljade vabadust. Ja 
nüüd, kuna too koht Dantest on saanud nii selgeks, palun minge ja vaadake, mis on saanud 
mägrakiusajatest. Mu pea valutab nii hullusti, et ma ei saa nendega ühineda.» 

Väljusin raamatukogust, kuid mitte selleks, et jahi: meestele järele minna. Tundsin, et 
jalutuskäik üksinduses on see, mida vajan enda kogumiseks, enne kui söandan taas sattuda 
silm silma vastu Rashleigh'ga, kelle külmavereline nurjatus kogu selle alatuses mulle just äsja 
nii vapustavalt paljastati. Dubourgi perekonnas (ta oli usutunnistuselt reformist) kuulsin ma 
nii mõnegi loo katoliku preestritest, kes sõpruse, külalislahkuse ja sotsiaalse elu kõige 

pühamate sidemete varju all rahuldavad noid kirgi, mis on nende seisuse reeglite põhjal 
patused ning keelatud. Kuid see läbimõeldud süsteem: hakata kasvatama üksildast kõrgest 
soost orbu, kes on tema enda perekonnaga nii lähedalt seotud, alatu eesmärgiga teda lõpuks 
võrgutada — süsteem, mida üksikasjaliselt, kogu oma siira kõlbelise nördimusega kirjeldas 
kavatsetav ohver, tundus mulle ilgemana kõige hullematest Bordeaux's kuuldud lugudest. 
Tundsin, et Rashleigh'ga kohtudes oleks mul äärmiselt raske varjata jälestust, mida ta minus 
tekitas. Ometi oli varjamine hädavajalik, mitte üksnes Diana mõistatusliku manitsuse pärast, 
vaid ka seepärast, et mul tegelikult ei olnud otsest alust Rash-leigh'ga tülitseda. 

Nõnda siis otsustasin vastata Rashleigh' silmakirjatsemisele omalt poolt võimalikult 
samaväärse ettevaatusega, niikaua kui elan temaga ühes perekonnas, ja kui ta peaks minema 
Londonisse, siis anda Owenile kirja teel niigi palju aimu tema iseloomust, et see muudaks 
vanamehe valvsaks" isa huvide suhtes. Säärase hingelaadiga inimest nagu Rashleigh võiks 
saamahimu või auahnus kütkestada samuti või koguni enam kui keelatud nauding. Tema 
energiline iseloom ning võime teeselda, nagu oleks ta varustatud kõigi heade omadustega, 
äratavad tema vastu tõenäoliselt suurt usaldust, ning ei ole lootustki, et lojaalsus voi tänumeel 
hoiaks teda tagasi seda kurjasti tarvitamast. Ülesanne 

ei olnud sugugi kerge, eriti minu olukorras, kuna minu läkitatud hoiatust võis tõlgendada 
lihtsalt kadedusena oma võistleja suhtes, kes on pärinud mu isa soosingu. Siiski pidasin 
tingimata tarvilikuks kirjutada niisugune kiri ja saata see Owenile, kes on omal alal küllalt 
ettevaatlik, arukas ja teravapilguline, et teha vajalikud järeldused sellest, mida ta saab teada 
Rashleigh' tõelise iseloomu kohta. Niisiis koostasingi säärase kirja ja toimetasin selle 
esimesel võimalusel posti. 

Kohtumisel Rashleigh'ga ilmnes, et nagu mina, nii on temagi otsustanud hoiduda eemale 
valusatest küsimustest ja püüab vältida vähimatki põhjust kokkupõrkeks. Arvatavasti aimas 
ta, et miss Vernon ei olnud temast kõnelnud head, kuigi ta ei võinud teada, et asi läks tema 
nurjatute plaanide paljastamiseni. Seepärast oli meie vestlus mõlemalt poolt väga 
tagasihoidlik ja keerles vaid ükskõiksete teemade ümber. Tõsi küll, pärast seda ei jäänud ta 
Osbaldistone Halli kauemaks kui paariks päevaks, ja selle aja jooksul panin ma tema juures 
tähele kahte asjaolu. Esiteks, tema tugev ning ergas vaim haaras ning omandas üllatava 
kiirusega ja peaaegu intuitiivselt vajalikud algteadmised uueks elukutseks, mille vastu ta nüüd 
usinasti valmistus, ja vahetevahel uhkeldas ta minu ees oma edusammudega nagu selleks, et 
näidata, kuivõrd kerge on temal kergitada koormat, mille mina olin heitnud seljast puhtast 
viitsimatusest ning võimetusest seda kanda. Teine märkimisväärne asjaolu oli see, et 
hoolimata kõigest halvast, milles miss Vernon Rashleigh't süüdistas, oli neil korduvalt Õige 
pikki omavahelisi jutuajamisi, ehkki nad teiste juuresolekul ei paistnud suhtuvat teineteisesse 
sõbralikumalt kui muidu. 

Kui saabus Rashleigh' ärasõidu päev, jättis ta isa temaga hüvasti ükskõikselt, vennad halvasti 
varjatud vaimustusega, just kui koolipoisid,, kes nähes oma piinajat mõneks ajaks minema 
sõitvat, tunnevad salajas rõõmu, mida nad ei julge väljendada. Mina aga olin jahedalt viisakas. 
Kui Rashleigh lähenes miss Verno-nile ja tahtis teda jumalagajätuks suudelda, põrkas viimane 
tagasi pilguga täis kõrki põlgust, ent sirutas talle siiski käe ja lausus: «Hüvasti, Rashleigh! 
Jumal 

tasugu teile hea eest, mida olete teinud, ja andestagu kõik halb, mida olete kavatsenud.» 
«Aamen, mu ilus nõbu,» vastas see vagal ilmel, mis pärines kindlasti, nagu ma omaette 
täheldasin, Saint Omersi seminarist. «Onnis on see, kelle head kavatsused kannavad vilja 
tegudes, ja kelle kurjad mõtted hävivad juba õites.» 

Need olid tema hüvastijätusõnad. 

«Täiuslik silmakirjateener!» ütles miss Vernon minule, kui uks Rashleigh' järel sulgus, «Kui 
väga võib ometi see, mida me kõige enam põlgame ja vihkame, väliselt sarnaneda sellele, 
millest me kõige enam lugu peame!» 

Peale salajase kirja, mida ma juba mainisin ja mida pidasin sobivamaks ja targemaks 
toimetada edasi teisel teel, saatsin Rashleigh'ga kirja isale ja mõned read Owenile. Neis 
läkitustes oleks olnud loomulik teatada isale ja sõbrale, et viibin olukorras, kus ma ei saa end 
täiendada ühelgi alal peale jahipidamise ulukitele ja lindudele ning kus pole võimatu, et ma 
tahumatute teenrite ja tallipoiste seltskonnas unustan kõik seni omandatud kasulikud 
teadmised ja head kombed. Samuti oleks olnud endastmõistetav, et oleksin väljendanud 
vastikust ja tüdimust, mida ma arusaadavalt pidin tundma olendite hulgas, kelle kogu hing 
peitus küttimises või madalates meelelahutustes, et oleksin kaevanud pererahva igapäevase 
purjutamise üle ja jutustanud sellest, kuivõrd vastumeelselt ja peaaegu pahaselt kuulab mu 
onu sir Hildebrand mistahes ettekäändeid joomisest keeldumiseks. See viimane oli igatahes 
niisugune punkt, mis tõenäoliselt oleks kergesti ärevusse saatnud mu isa, kes ise oli range 
karsklane. Vajutamine sellele nupule oleks kahtlemata avanud minu vangikoja uksed, ja emb- 
kumb, kas oleks aidanud lühendada mu pagendusaega või vähemalt nõutanud mulle 
asumiseks teise paiga. 

Jah, kulla Tresham, võttes arvesse, kui väga ebameeldiv pidi minu aastates ja minu 
harjumustega noormehele olema pikemaajaline viibimine Osbaldistone Hallis, oleks olnud 
täiesti loomulik, et oleksin isale näidanud kõiki selle halbu külgi, lootes saavutada 

tema nõusolekut onu majast lahkumiseks. Ometi pole miski kindlam kui see, et oma kirjades 
isale ja Owenile ei lausunud ma sellel eesmärgil ainsatki sõna. Oleks Osbaldistone Hall olnud 
Ateena kogu tema endises hiilguses, asustatud üksnes mõttetarkade, sangarite ja poeetidega, 
ka siis poleks mul olnud vähem soovi sealt lahkuda. 

Kui Sinusse on jäänud veel ivakenegi noorust, Tres-ham, siis ei ole Sul raske taibata, miks ma 
läksin vaikides möööda näilikult nii tähtsast kõneainest. Miss Vernoni ebatavaline ilu, millest 
ta ise ei olnudki nagu teadlik, tema romantiline ja mõistatuslik olukord, ohud, mis teda 
ähvardasid, vaprus, millega ta näis neile vastu astuvat, tema käitumine, avalam kui see on 
omane tema soole (ja ometi, nagu mulle näis, tulenes see vahest ehk liigne avalus ainult 
teadliku süütuse kohkumatusest), eelkõige aga meelitav asjaolu, et ta minu seltskonda 
silmanähtavalt kõigile teistele eelistas, — kõik see pidi samaaegselt erutama mu parimaid 
tundeid, äratama uudishimu, õhutama kujutlusvõimet ning rahuldama mu edevust. Ma ei 
söandanud, tõsi küll, endalegi tunnistada, millist sügavat huvi äratab minus miss Vernon, või 
kui tugevasti on ta vallanud mu mõtted. Üheskoos me lugesime, koos jalutasime, koos 
ratsutasime ja kõrvuti istusime lauas. Oma õpingud, mis ta oli katkestanud pärast Rashleigh'ga 
tülliminekut, võttis ta nüüd uuesti käsile õpetaja juhtimisel, kelle kavatsused olid puhtamad, 
ehkki tema võimed olid kaugelt väiksemad. 

Tõepoolest, mulle ei olnud hoopiski jõukohane aidata tal edasi viia mitmeid ulatuslikke 
õpinguid, mida ta oli alustanud Rashleigh'ga ja mis minu arvates sobisid paremini vaimulikule 
kui ilusale naisterahvale. Samuti ei suuda ma mõista, milleks pidi Rashleigh juhtima Diana 
moraalsete targutuste süngesse labürinti, mida skolastikud kutsuvad filosoofiaks, või niisama 
tumedatesse, ehkki täpsematesse teadustesse — matemaatikasse ja astronoomiasse. Kas mitte 
selleks, et tema kujutluses lammutada ja segi paisata sugupoolte vahelised piirid ja erinevused 
ja teda harjutada peente loogiliste arutlustega, mis pidid võimaldama Rashleigh'1, 

kui tuleb aeg, ehtida valet tõe värvidega? Sama mõttega, kuigi sel juhul oli halb eesmärk 
ilmsem, olid Rashleigh' õppetunnid õhutanud miss Vernonit ei millekski pidama ja põlgama 
etiketti ning kombetalitusi, mis piiravad naise käitumist tänapäeva ühiskonnas. Tõsi küll, ta 
oli täiesti eraldatud sookaaslaste seltskonnast ega saanud õppida üldkehtivaid sündsusreeg- 

leid eeskuju või juhatuse järgi, ent siiski omas ta niisugust sünnipärast kombekust ja 
eksimatut vaistu hea ning kurja suhtes, et ta ei oleks kunagi ise omaks võtnud seda julget 
järeleandmatut käitumisviisi, mis mind meie tutvuse algul nii rabavalt üllatas, kui talle poleks 
pidevalt sisendatud mõtet, et põlgus tavandite vastu osutab nii mõistuse üleolekut kui ka 
puhtast südametunnistusest tulenevat eneseusaldust. 

Tema salakavalal õpetajal olid kahtlemata omad plaanid, kui ta tegi maatasa need 
kindlustused, mida tagasihoidlikkus ja ettevaatus püstitavad vooruse kaitseks. Kuid nende ja 
teistegi kuritegude eest on ta nüüd juba ammu vastust andnud kõrgema kohtu ees. 

Miss Vernon, kelle ergas mõistus omandas hõlpsasti kõik teadmised, mis talle iganes pakuti, 
oli teinud suuri edusamme abstraktsemates teadustes, ent lisaks sellele leidsin ma, et ta on 
üpris tubli lingvist ja tunneb hästi nii antiikset kui ka uuemat kirjandust. Kui poleks tõsi, et 
tugevad talendid jõuavad tihti kõige kaugemale siis, kui neid kõige vähem ahistatakse, näiks 
miss Vernoni kiire edasijõudmine teadustes lausa uskumatuna. See oli seda erakordsem, et 
võrreldes tema vaimsete rikkuste tagavaraga oli ta tegeliku elu suhtes täielik võhik. Tundus, 
nagu oleks ta näinud ja teadnud kõike peale selle, mis toimus tema ümber, ja ma usun, et see 
võhiklus ja lihtsameelsus igapäevastes asjades, mis oli nii rabavaks kontrastiks tema üldise 
eruditsiooni sügavusele, — et just see andiski tema vestlusele nii vastupandamatu võlu ja 
muutis tähelepanuväärseks kõik, mida ta iganes ütles või tegi, sest oli täiesti võimatu ette 
aimata, kas tema järgmine sõna või tegu ilmutab kõige terasemat taiplikkust või kõige 
puhtsüdamlikumat lihtsameelsust. Millist hädaohtu tähendas minuealisele vastuvõtlikule 
noormehele lähedane 

ning kestev sõprus nii armastusväärse ja nii omapäraselt huvitava olevusega, võib kergesti 
mõista igaüks, kes ei ole unustanud oma noorusaja tundeid. 


XIV PEATÜKK 


On värelemas valgusviirmu armastatu majal. Miks Iluduse lambikiir peaks paistma 
kesköö ajal? 

Vana ballaad 

Elu veeres Osbaldistone Hallis liiga üksluiselt, et sellest midagi erilist jutustada. Meie Diana 
Vernoniga veetsime suure osa ajast mõnusasti ühistes õpingutes, ülejäänud perekonnaliikmed 
lõid oma aega surnuks aastaajale vastava jahiga ning muude meelelahutustega, millest meiegi 
vahel osa võtsime. Onu oli mul harjumuste-inimene ja harjus pikapeale sedavõrd minu 
sealviibimisega ja eluviisidega, et ta üldiselt hakkas mind isegi nagu hoidma. Arvatavasti 
oleksin võinud tema poolehoidu veelgi võita, kui oleksin seks otstarbeks tarvitusele võtnud 
sellesama kavaluse, mida rakendas Rashleigh, kes, kasutades isa vastumeelsust majanduslike 
asjaajamiste suhtes, oli vähehaaval enda kätte haaranud kogu tema varanduse juhtimise. Ent 
kuigi ma igakord meelsasti andsin onu käsutusse oma sule ja arvutusoskuse, kui ta soovis 
kirjutada mõnele naabrile või õiendada arveid rentnikuga, ja olin tema perekonnas selles 
suhtes kasulikum leivaline kui ükski ta poegadest, ei olnud mul ometi tahtmist teha sir 
Hildebrandile seda'heameelt, et oleksin ta täielikult vabastanud tema asjade juhtimisest. 
Seepärast, mainides, et «vennapoeg Frank on tubli ja osav poiss», jättis auväärt rüütel harva 
sama hingetõmbega lisamata, et ta poleks arvanudki, kui väga ta hakkab Rashleigh'st puudust 
tundma. 

Kuna on üpris ebameeldiv elada perekonnas, kus me mõne selle liikmega läbi ei saa, tegin ma 
mõningaid pingutusi, et väärata onupoegade pahatahtlikkust. Vahetasin oma paelaga kübara 
džokimütsi vastu ja 

nende arvamus minust tõusis. Ratsastasin noore täku osavusega, mis veelgi suurendas nende 
poolehoidu. Paar kihlvedu, mis ma sobival juhul Dickonile kaotasin, ja klaasike Percie' 
terviseks kindlustasid mulle sundimatu ning sõbraliku vahekorra kõigi noorte harrastega 
peale Thorncliffi. 

Olen juba märkinud, millist sallimatust osutas minu suhtes see noormees, kellel oli küll enam 
mõistust, ent see-eest ka palju halvem iseloom kui ühelgi ta vendadest. Sünge, kangekaelne ja 
riiakas nagu ta oli, nägi ta minu tulekus Osbaldistone Halli otsest sissetungi ning jälgis kiivalt 
minu sõprust Diana Ver-noniga, kellest teatava perekonna-lepingu põhjal pidi saama 
Thorncliffi pruut. On väheusutav, et ta neiut armastas, igatahes mitte selle sõna õiges mõttes, 
kuid ta pidas teda millekski endale kuuluvaks ja tundis salajas tuska vahelesegamise üle, mida 
ta ei osanud vältida ega katkestada. Mitmel korral proovisin Thornclif-figa lepitust sobitada, 
kuid tema vastas mu lähenemiskatsetele uriseva mastifi 1 armastusväärsusega, kes tigedalt 
eemale tõmbub, kui mõni võõras püüab teda silitada. Seepärast jätsin ma tema koos ta 
pahurusega iseenda hooleks ega muretsenud edaspidi selle üle. 

Niisugused olid siis minu suhted perekonnaga Osbal-distone Hallis. Kuid ma peaksin 
mainima veel üht lossielanikku, kellega mul oli juhust vahetevahel veidi juttu puhuda. See oli 
Andrew Fairservice, aednik, kes (sest ajast kui oli avastanud, et olen protestant) harva laskis 
mul mööduda, ilma et oleks mulle oma šoti tubakatoosist lahkelt pakkunud näputäit 
nuuskami-seks. Sel armastusväärsusel oli mitu head külge. Esiteks, see ei läinud talle midagi 
maksma, kuna ma üldse tubakat ei nuusanud, ja teiseks andis see Andrew'le (kes just eriti ei 
armastanud rasket tööd) suurepärase ettekäände panna labidas mõneks minutiks kõrvale. Aga 
mis peaasi, need põgusad kõnelused võimaldasid AndrewT välja valada kogutud uudised ja 
teha pilkavaid märkusi, mida sünnitas tema lõikav põhjamaine huumorimeel. 


1 Mastif — suur ja tugev inglise koeratõug. 

«Teate, sir,» ütles ta mulle ühel õhtul, manades näole paljuteadva ilme, «ma käisin nüüdsama 
Trinlay-knowe's.» 

«Nii-nii, Andrew, ja sa muidugi kuulsid õllepoes mõningaid uudiseid, eks ole?» 

«No ei, sir, mina senna õllepoodi oma jalga ei tõsta, muidu kui et just mõni naaber tahab 
kannu välja teha või nii. Aga et oma tasku peal ... see on ainult kalli aja ja vaevaga teenitud 
veeringute raiskamine. Nii et, nigu ma ütlesin, ma käisin Trinlay-knowe's. Mul oli seal Mattie 
Simpsoniga pisikene kaup teha, see tahab saada mõõdu või kaks pirne. Selle natukese 
puudumist meil siin ärrastemajas ei märgatagi. Ja kui me olime parajasti kõige suuremas 
kauplemise oos, kes astub äkki sisse? Eks Pate Macready, arjusk.» 

«Rändkaupmees, tahtsid vist öelda?» 

«Nimetage teda nigu teie aususele meeldib, aga see on auväärt amet ja kasulik kah, ja meie 
rahva ulgas juba ammust ajast tarvitusel. Pate on mulle kaugelt sugulane ja meil oli tuline ea 
meel teineteist näha saada.» 

«Ja siis arvatavasti läksite ja tegite üheskoos pott õlut, kas nii, Andrew? Taeva pärast, tee 
ometi lühemalt.» 

«Oot, oot, kannatagen'd raasike. Teil, lõunapoolsel rahval, on ühtepuhku sihuke kiirus peal, 
aga see lugu puudutab teid endidki, nõnna et seda te ju ikke läbete ära kuulata, mis? Ei teind 
see Pate mulle välja mitte tinast tilkagi. Aga Mattie andis meile mõlemale lonksukese lõssi ja 
ühe paksu kaerakaraski, mis oli toores ja nätske kui turbakäkk. Oh, kui ainult mõtelda meie 
priskete šoti pannkookide peale! Ja nõnna me siis istusime ja ladusime oma uudistekraami 
välja.» 

«Ole nii kena ja räägi juba lõpuks ära oma uudised, kui need on seda väärt, sest ma ei saa 
ometi öö otsa siin seista.» 

«Noh, kui te seda nõnna väga teada tahate, siis Londoni rahvas on täitsa arust ära selle 
lookese pärast, mis siin meie pool juhtus.» 

«Arust ära! Mis see tähendab?» 

«Noh, seesamune et — puha ulluks läind, lausa 

käest ära. Kõik on kihevil-kahevil ja peast segi... Kurat on läind Jack Websteri sisse.» 

«Mida see kõik tähendab? Ja mis on minul pistmist kuradiga või Jack Websteriga?» 
«Hm-m!» tegi Andrew kõikteadja ilmel. «Asi on selles, et... noh, et kogu see kära käib tolle 
mehe sum-madani pärast.» 

«Missuguse sumadani pärast? Mis sa tahad 'sellega öelda?» 

«Noh, eks ikke tolle mehe, Morrise kraami pärast, mille ta ütles siin kaotsi läind olevat. Aga 
kui see põle teie aususe asi, siis põle see minu asi kah. Ja ülepea, ma ei tohi sihukest ilusat 
õhtat ära raisata.» 

Ja otsekui äkitselt haaratud tarmuka töökuse hoost, hakkas Andrew suurima usinusega 
kaevama. 

Muutusin nüüd juba tähelepanelikuks — nagu see kavalpea oligi ette näinud —,, ent 
soovimata seejuures ilmutada otseste küsimuste esitamisega mingit erilist huvi tolle loo vastu, 
seisin ning ootasin, kuni kõne]Je-mistung teda sunnib oma juttu jätkama. Andrew aina kaevas 
vahvasti ja poetas aeg-ajalt mõne sõna, ent hoopiski mitte mr. Macready uudise kohta. Mina 
aga seisin ja kuulasin, südame põhjas teda manades, kuid samal ajal uudishimutsedes, kui 
kaua suudab jonn temas vastu panna ihale kõnelda asjast, mis silmanähtavalt valdas ta 
mõtteid. 

«Muldan selle spargli siin nüüd ära .ja külvan siis natukene türgi ube. Nemad küll sealiha 
juurde ube ei söö, see on kindel ... Aga tehku mis tahavad. Näh, mihukest sõnnikut see 
valitseja mulle annab: peaks olema nisu- või vähemasti kaeraõled, aga siin on ainult 
ernevarred... Väge põle teises enam kui kivi-klibus. Eks jääger toimeta tallis muidugi oma 
tahtmist mööda ja kõige parema sasi on ta maha müünd, see on kindel. Nojah, aga ega's või 
kallist laupäeva-õhta-kest maha magada, ilmad on kangesti muutlikud, nõnna et kui seitsmest 
päevast üks juhtub ilus olema, siis pühapäev paneb tingimata jälle asja nahka. Aga noh, ega 
ma'i ütle, see ilmake võib jo püsida kah, kui taevas tahab, kuni esmaspäeva ommikuni, ja mis 
ma's jkke nõnna palju oma selga vaevan. Äh, lähen õige 

parem ära kodu, näe, lüüakse juba õhtale, nigu nad selle kellakõlistamise kohta ütlevad.» 
Ning haarates mõlema käega labidavarrest, lõigi ta selle püsti äsja kaevatud maasse. Vaadates 
mulle otsa inimese üleolekuga, kes teab endal olevat tähtsaid uudiseid, milliseid ta võib oma 
heaksarvamise järgi avaldada või avaldamata jätta, keeras ta särgivarrukad alla ja astus 
ruttamata oma kuue poole, mis lebas hoolikalt kokkupanduna lähimal aiapingil. 

«Pean nüüd kandma karistust selle eest, et julgesin segada selle võrukaela lobisemist,» 
mõtlesin endamisi, «ja tegema mr. Fairservice'ile veel koguni seda heameelt, et võtan tema 
juttu vastu tükkhaaval, nii nagu talle meeldib seda anda.» Tõstsin niisiis häält ja kõnetasin 
teda: «Muuseas, Andrew, millised siis õieti olid nood Londoni uudised, mida sa kuulsid oma 
sugulaselt harjuskilt?» 

«Rändkaupmehelt, tahtsite vist ütelda, teie ausus?» torkas Andrew. «Aga kutsuge teda kuda 
tahate, temasugused on suureks õlbuks sihukeses kolkas nigu see Northumberland, kus on 
nõnna vähe linnasid. Oopis teine lugu on Šotimaal. Võtame näituseks Fife'i kuningriik, seal 
on Culrossist kuni East Nuikini kõik puha justkui üks suur linn — nõnna palju kaubalinnasid 
otsakuti üksteise järel, justkui sibulad nööri otsas, kõigil oma peatänavad ja poed muidugi ja 
kauba-putkad, ja majad on kivist, lubjatud, ja uhkete treppidega. Kas või toosama Kirkcaldy: 
kogu Inglismaal põle sellest suuremat linna.» 

«See on kõik muidugi väga tore ja kena, aga veidi aja eest rääkisid sa Londoni uudistest, 
Andrew.» 

«Ja-ah,» vastas Andrew, «aga mulle paistis, et teie aususel põle eriti tahtmist neid kuulda. Aga 
olgu peale,» jätkas ta pahaendeliselt irvitades. «Pate Mac-ready ütleb, et nemad seal oma 
parlamendimajas on irmsasti ärritatud tolle mr. Morrise, või mis ta nimi n'd oligi, röövimise 
pärast.» 

«Parlamendis, Andrew? Kuidas võis see lugu sinna sattuda?» 

«Nojah, nonnasamuti küsisin ka mina PateMlt. Kui teie ausus soovib, ma kordan kõik sõna- 
sõnalt, mis siin 

ikke valetada. «Pate,» ütlesin mina, «mis on Londoni lordidel ja isandatel ja suurtel sakstel 
tegemist selle kelmi ja tema summadaniga? Kui meil oleks oma šoti parlament, Pate,» ütlen 
talle (ja kurat tehku neile kaelakiiget, kes selle meilt ära võtsid!), «siis istuksid nad seal 
mõistlikult koos ja teeksid seadusi terve maa ja riigi tarvis ega topiks oma nina asjadesse, 
mida võib ära klaarida arilik rahukohtunik; aga nüüd on sedasi,» ütlesin ma, «et kui mõni 
talueit tiriks naabrinaisel tanu peast, siis veetaks mõlemad kohe Londoni parlamendi ette. See 
on,» ütlesin ma, «peaaegu nõnna-sama tobe kui see, mis teevad meie vana ogar ärra ja tema 
poole aruga pojad: kihutavad teised kõigi oma jäägrite ja urtadega, jahiobuste ja sarvedega 
päevad otsa tillukese loomakese järel, ja kui nad ta lõpuks kätte saavad, siis ei kaalu see mitte 
kuut naelani.»» 

«Sa arutlesid ju lausa imetlusväärselt, Andrew,» sõnasin ma julgustavalt, soovides, et ta 
jõuaks kiiremini oma uudise tuuma juurde, «ja mida ütles Pate?» 

««Oo,» ütles tema, «mida targemat võikski oodata va inglise õgarditelt?» — Aga selle 
röövimise-asjaga oli oid sedasi, et kui need viigid ja toorid seal jälle kemplesid ja teineteist 
sõimasid nigu parajad võllaroad, — näh, siis tõuseb seal püsti keegi lobamokk ja seletab, et 
kogu Pohja-IMglismaa olla täis räpaseid jakobiite, (ja õigust ütelda, ega ta nii väga mööda 
lastki) ja et nad olla alustand peaaegu avalikku sõda ja et kuninga saadik olla maanteel kinni 
peetud ja paljaks röövitud, ja asjasse olla segatud kõige paremad Northumberlandi aadlikkude 
ulgast. Mehelt olla ära võetud suur ulk kulda ja palju tähtsaid pabereid, ja et seaduselt ei olla 
kah abi loota, sest kui mees läind rahukohtuniku juurde, leind ta sellega kampas ja koos 
trimpamas — mõtelda cmeti! — noodsamad kaks volaskit, kes olid tolle kurja töö toime pand, 
ja kohtunik võtt kuulda ühe tunnistust, et teine olla ilma süüta. Siis last nad kohtuniku juurest 
jalga ja vaene mees, kes oli oma rahast ilma, pühkis sealt kandist varmasti minema, et muidu, 
mine tea, juhtub viimati veel midagi ullemat.» 

«On's see tõesti tõsi?» küsisin mina. 

«Pate vannub, et see on niisama tõsi kui ettema 

küünarpuu on täpipealt üks jard pikk — ja seda ta on, kui tollikene maha võtta, et inglise 
mõõduga kokku läheks. Ja kui too sell oli öeld, mis tal öelda oli, siis tõust irmus kära ja 
nõutud nimesid ja näh, siis laob ta kõik välja: Morrise ja teie onu ja kohtunik Inglewoodi ja 
muudki rahvast veel pealekauba,» siinjuures kõõ-ritas ta kelmikalt minu poole. «Siis aga tõust 
teiselt poolt püsti teine mehemürakas ja küsind, et kas maa paremaid mehi tahetakse 
süüdistada kellegi viletsa argpüksi tunnistuse põhjal, sest seesamane Morris olla jo Flandriast 
putkupanemise eest trummipõrina saatel sõjaväest minema kihutatud. Ja siis öeld ta veel, et 
küllap see lugu oli ministri ja Morrise vahel kokku räägitud juba enne kui see Londonist välja 
sõitis ja et kui antaks käsk otsimiseks, siis tema arvates leitaks see õbe kuskilt St. Jamesi palee 
1 lähedalt. Eakene küll, siis tiritud Morris sinna — kuidas ta n'd neil ongi — võre äärde, et 
näha, mis temal selle värgi kohta ütelda on. Aga need, kes olid tema vastu, teind talle sihukest 
sõitu tolle putkupanemise pärast ja kõige paha pärast, mis ta terves elus varemalt teind või 
öeld oli, et Patie ütleb, vaeseke oid änam surnd kui elus, ja ei nad kuuldki talt ühtegi 

mõistlikku sõna, nõnna kangesti oid ta irmu täis nende kisa ja ulgumise pärast. On ikke va 
tobu, pea teisel kui tohletand kaalikas! Ma tahaks näha, mihuke mees oleks Andrew 
Fairservice'i kimpu - ajand.» 

«Kuidas lugu lõppes, Andrew? Kas sinu sõber ehk seda kah teab?» ,, 

«Eks ikke. Pate'i amet tõi teda just siiakanti ja sellepärast ta siis lükkas tuleku nädala võrra või 
nõnna edasi, sest eks ostjatele meeldi jo värskeid uudiseid kuulda. Siis edasi oid kõik üks 
tühipaljas jagelemine. Too sell, kes oli asja üles võtt, last kõrvad lonti: ta uskuda küll, et vaest 
meest rööviti, aga tunnistab, et Morris võib mõnes punktis eksida. Ja siis tõust püsti teine 
mees ja öeld, et talle on ükstapuha, kas Morrist rööviti või mitte, kui ainult ei määritaks ühegi 
aadlimehe au ja ead nime, eriti nendel, kes pärit Põhja-Ing- 


1 St. Jamesi. palee — tolleaegne inglise kuningate alaline residents. 

lismaalt, «sest», üteld ta nende ees, «ma tulen ise põhjast ja ei karda seda kellelegi 
tunnistada!» Ja seda nad siis kutsuvadki asjaarutamiseks — üks annab terakese järele, teine 
niisamuti, ja kõik on jälle sõbrad. Nojah, ja kui alamkoda Morrise ja tema röövimise kallal isu 
täis oli kiskund ja käratsend, jõudis järg ülemkoja kätte. Vaese vana Šotimaa parlamendis 
istusid kõik üheskoos külg külje kõrval, nõnna põld neil tarvis üht ja sama loba kaks korda 
nämmutada. Aga kõrgeaulised lordid asund asja kallale sihukese isu ja õhinaga, justkui oleks 
ta verivärske. Muuseas, seal räägitud kellestki Campbellist, kelle käsi pidada olema röövimise 
loo juures mängus ja et tal justkui olla hertsog Argyle'i antud tunniskiri, et ta on igapidi õige 
mees. See ajand MacCallum MoreM muidugi marru, ja eks oid ka põhjust; ta üpand püsti, 
põrutand kõvasti rusikaga, ajand nad kõik kihevile ja oleks neile kas või kaikaga pähe tagund, 
et põle eluilmas oid ühtegi Campbelli, kes põleks oid niisama aus, tark, sõjakas ja õilis kui 
vana sir John Graeme '. Aga kui teie ausus on kindel, et teis põle ühtegi tilka Campbellide 
verd, nigu põle ka minus, niikaugelt kui ma oma sugupuud loen või olen last endale ette 
lugeda, siis ma ütlen teile, mis mina sellest asjast arvan.» 

«Võin kinnitada, et ma ei ole mitte mingisugusel viisil seotud ühegi seda nime kandva 
džentelmeniga.» 

«Noh, siis võime neist omavahel rahumeelega kõnelda. Campbellide ulgas on nii äid kui albu, 
just nigu igas suguvõsas. Aga sel MacCallum More'il on praegu väga suur mõjuvõim Londoni 
tähtsate meeste juures, sest keegi ei tea täpselt ütelda, kelle poole ta oiab, ja ükski font ei taha 
temaga tülli tükkida. Nõnna nad siis otsustasid tunnistada Morrise loo koguni pahatahtlikuks 
laimuks, nigu nad seda nimetavad, ja kui ta põleks õigel ajal putket teind, küllap oleks tal tuld 
ennast veel äbipostis tuulutada selle mustamise pärast.» 

Nende sõnadega korjas hea Andrew kokku istutamis- 


1 John Graeme — õieti John Graham (1643—1689); pärast James II kukutamist kogus ta oma 
pooldajatest sõjaväe ja organiseeris ülestõusu Šoti mägismaal, milles sai ise surma. 

pulgad, labidad ja kõplad ning viskas need kärusse, ent tegi seda kiirustamata, jättes mulle 
aega esitada küsimusi, mis võiksid veel pähe tulla, enne kui ta veeretab asjad riistakuuri, kus 
nad pidid puhkama kogu järgmise päeva. Pidasin kõige paremaks hakata kohe rääkima, et see 
ninatark sell ei arvaks, nagu oleks mul vaikimiseks enam kaaluvaid põhjusi kui neid tegelikult 
oli. 

«Ma tahaksin näha seda teie kandi meest, Andrew, ja kuulda neid uudiseid tema enda suust. 
Sa oled arvatavasti kuulnud, et mul oli ebameeldivusi tolle Morrise häbematu nalja tõttu,» 
(Andrew irvitas üpris tähendusrikkalt) «ja ma sooviksin — kui see suurt tüli ei tee — näha su 
kaupmehest sugulast, et küsida temalt üksikasju selle kohta, mida ta Londonis kuulis.» 

«See on lihtsam kui lihtne,» tähendas Andrew, tal tarvitsevat ainult oma sugulasele nimetada, 
et ma vajan paari või kaks sukki ja too olevat siin nii kähku kui suudab oma jalgu liigutada. 
«Oh, tore, kinnita talle, et olen ostja. Ja kuna õhtu on, nagu sa ütled, ilus ja selge, kõnnin ma 
aias, kuni ta tuleb. Varsti tõuseb ka kuu kinkude tagant. Võid tuua selle mehe väikese 
tagavärava juurde. Ja mina lõbustan end vahepeal sellega, et imetlen põõsaid ja haljendavaid 
taimi säravas kuuvalguses, mis katab neid nagu härmatisega.» 

«Väga õige, väga õige. Seda olen minagi tihtipeale öeld. Kapsaleht või, ütleme, lillkapsas 
paistab kuuvalgel nõnna ilus, otsekui mõni priljantidega ehitud leedi.» 

Seda öeldes pühkis Andrew Fairservice ülilustiliselt minema. Tal oli minna umbes kaks miili, 
aga seüe vaeva võttis ta ette suurima heameelega, et ainult võimaldada oma sugulasel müüa 
mõned asjakesed tema kaubatagavarast, ehkki ta tõenäoliselt poleks raatsinud välja anda kuut 
penni, et kostitada külalist kvardi õllega. Inglase heatahtlikkus oleks end ilmutanud täpselt 
vastupidisel viisil, mõtlesin ma, kui sammusin mööda siledaks pügatud sametisi jalgradu, mis 
palis-tatuna kõrgetest jugapuu- ja astelpoosahekkidest lõikusid igas suunas läbi Osbaldistone 
Halli iidse aia. 

astus sisse otsima mõnd pergamendist kaheteistküm- 
nendik-kausta, mida hoolimata selle kullatistest ja 
ornamentidest oleks saanud kasutada kalastuspäevi- 
kuna, või rääkima kavatsusel olevast jahist, või lihtsalt soovist teada, kuhu oleks veel 
võimalik end toppida. Lühidalt, hommikuti oli raamatukogu selline avalik koht, kus mees ja 
naine võisid kohtuda nii öelda erapooletul pinnal. Õhtuti oli sootuks teine lugu, ja kuna olin 
saanud kasvatuse maal, kus pannakse — või vähemalt pandi tol ajal — suurt rõhku 
bienseance'i-leoli minu sooviks pidada sündsust silmas kahekordse hoolega, ka miss Vernoni 
eest, neil juhtudel, kui tema oma kogenematuse tõttu ei tulnud ise selle peale. Seepärast 
andsin võimalikult delikaatselt mõista, et kui tahame õppida õhtuti, on tarvilik kolmanda isiku 
juuresolek. 

Esiteks miss Vernon naeris, siis punastas ja oli valmis solvuma, kuid ohjeldas end ja lausus: 

«Ma usun, et teil on täielik õigus, ja kui tunnen isu eriti usinasti õppida, siis ostan klaasi teega 
ära vana Martha,- et ta istuks mu juures ja oleks mulle varjuks.» 

Bienseance 

Martha, vana majapidajänna, jagas Halli pererahva maitset. Klaas veini või kann õlut oleks 
meeldinud talle enam kui parim tee kogu Hiinamaal. Ent kuna seda jooki tarvitati tol ajal vaid 
kõrgemates kihtides, tundis Martha end veidi meelitatuna, kui teda paluti osa võtta 
teejoomisest. Suure hulga suhkru, paljude niisama magusate sõnade ning rohkete röstitud 
võileibade varal võis teda mõnikord saada niikaugele, et ta austas meid oma juuresolekuga. 
Üldiselt aga oli nii, et pärast päikese loojangut hoidusid kõik teenijad nagu üks mees 
raamatukogust eemale, sest neile tegi lõbu uskuda, et lossi selles osas kummitab. Kui kogu 
maja oli vaikne, olid mõned araverelisemad näinud seal viirastusi ja kuulnud hääli, ja isegi 
noortel harrastel polnud vähimatki lusti astuda pärast pimeduse saabumist ilma tungiva 
vajaduseta sellesse hirmuäratavasse piirkonda. 


kombekus (pr. k.). 

Et raamatukogu oli omal ajal olnud Rashleigh' lem-mikpaigaks, et see ruum oli saiakäigu 
kaudu ühenduses üksildase ning kõrvalise toaga, mille ta enda jaoks välja valis, — kõik see ei 
vaigistanud, vaid pigemini süvendas hirmu, mida kodakondsed tundsid Osbaldi-stone Halli 
kardetud raamatukogu ees. Rashleigh' laialdased teadmised kõige kohta, mis maailmas 
toimus, igasuguste teaduste sügav tundmine, mõned füüsikalised katsed, millega ta 
vahetevahel uhkeldas, andsid majas, kus valitsesid harimatus ja kitsarinnalisus, küllaldaselt 
põhjust uskuda, et tal on võimu vaimude-maailma üle. Ta tundis kreeka, ladina ja heebrea 
keelt ning seepärast, tema venna Wilfredi arusaamise ja sõnade järgi, «ei tarvitsenud peljata ei 
vaime ega tonte, ei kuradit ega paharette». Jah, teenrid väitsid kaljukindlalt, et nad olevat 
kuulnud teda raamatukogus kellegagi kõnelevat, kui majas kõik kuni viimseni magasid, ja et 
ta olevat veetnud terveid öid, vahtides viirastusi, hommikul aga, kui ta oleks pidanud 
ratsutama hurdakarja eesotsas nagu õige Osbaldi-stone, maganud ta oma voodis rasket und. 
Kõik need mõttetud kuuldused olid jõudnud minu kõrvu katkendlike vihjete ja poolikute 
lausetena, millest järelduse tegemine jäeti minu enda hooleks. Ja nagu võite juba arvata, ma 
ainult naersin nende üle. Kuid täielik üksindus, mis sai sellele halva kuulsusega kambrile 
osaks pärast õhtukella, andis mulle veelgi enam põhjust mitte häirida miss Vernonit, kui ta 
arvas heaks seal õhtuti istuda. 

Niisiis, pöördudes tagasi selle juurde, mida ma õieti tahtsin öelda, ei üllatanud mind 
valgusekuma raamatukogu aknais, ent olin pisut hämmastunud, kui ma selgesti märkasin kahe 
liikuva kogu varje mööduvat esimesest aknast ja katkestavat selles valgusjoa, jättes ruudud 
hetkeks pimedusse. «See on muidugi vana Martha,» mõtlesin ma, «kelle Diana on kutsunud 
endale seltsiks õhtut veetma, või ma lihtsalt eksisin ja pidasin Diana varju teiseks inimeseks.» 
Ei, pagana pihta! Nüüd ilmus see teisel aknal... Kaks selgesti eraldatavat kuju... Nüüd kadusid 
nad taas... Aga juba on neid näha kolmandal aknal... Nüüd neljandal... 

Kahe inimese siluetid paistavad selgesti järgemööda igal aknal, nii kuidas nad sammuvad 
mööda tuba akende ja küünalde vahel. Kes küll on see Diana kaaslane? Veel kord liikusid 
varjud valguse ning akende vahel edasi-tagasi, otsekui soovides kinnitada, et mu meeled ei ole 
mind petnud. Pärast seda kustutati küünlad ja varjud muidugi kadusid. 

Nii tühine kui see asjaolu oligi, köitis ta ometi hulgaks ajaks mu mõtteid. Ma ei lubanud 
endale mõelda, et minu sõprusel miss Vernoni vastu võiks olla mingi otseselt isekas eesmärk, 
ja siiski tundsin lausa uskumatut meelehärmi mõeldes, et tema võimaldab kellelegi salajasi 
kohtumisi ajal ja kohas, kus mina pidasin sobimatuks temaga kokku saada ja tema enese 
pärast olin näinud vaeva, ettalle seda mõista anda. 

«Rumal, üleannetu, parandamatu tüdruk!» ütlesin endamisi. «Head nõuanded ja delikaatsus 
on tema juures täiesti asjatult raisatud! Mind pettis tema käitumise lihtsus, mida ta arvatavasti 
võib teeselda niisama kergesti, nagu ta paneks pähe õlgkübara, kui seda nõuab mood, ainult 
selleks, et saavutada head kuulsust. Arvan, et hoolimata tema oivalisest mõistusest valmistaks 
poole tosina whist and swabbers'W 1 mängiva narri seltskond talle suuremat lõbu kui Ariosto 
ise, kui see võiks hauast tõusta.» 

See mõte valdas mind eriti tugevasti sellepärast, et ma, võtnud kokku julguse näidata Dianale 
Ariosto esimeste raamatute tõlget, olin palunud teda kutsuda vana Martha selleks õhtuks 
raamatukogutuppa teed jooma. Miss Vernon aga ei nõustunud selle ettepanekuga, esitades 
mingi vabanduse, mis mulle nüüd tundus tühisena. Ma ei saanudsel teemal kuigi kaua mõtteid 
mõlgutada, kui tagumine aiavärav avanes ja üle kuupaistese teeraja tulid kaks kogu — 
Andrew oma kaasmaalasega, kes oli küürus pambu all — ja tõmbasid mu tähelepanu mujale. 
Nagu ma ootasin, osutus mr. Macready sitkeks, teraseks, nutikaks šotlaseks ning uudiste 
kogujaks nii kal- 


1 Whist and swabhers — vanaaegne kaardimäng, praeguse visti eelkäija. (TõIk.) 

duvuse kui ka elukutse poolest. Ta pii võimeline selgesti aru andma kõigest, mis oli toimunud 
alamkojas ja ülemkojas seoses Morrise looga, mida, nagu naib, mõlemad parteid kasutasid 
proovikivina, et jõuda selgusele parlamendi meelsuses. Ilmnes ka, nagu ma juba Andrew' 
jutust teadsin, et ministrite kabinet oli osutunud liiga nõrgaks toetama süüdistust, mis heitis 
varju kõrgest seisusest ning mõjukate meeste heale nimele ja mis põhines ainult viletsavõitu 
kuulsusega inimese — nagu seda oli Morris — tunnistustele, kes oma lugu jutustades pealegi 
sassi läks ja iseendale vastu rääkis. 

Macready võis mind isegi varustada numbriga harva pealinnast kaugemale ulatuvast ajakirjast 
«Liudised», milles olid ära toodud vaidluse peajooned, ja eksemplariga hertsog Argyle'i 
kõnest, mis trükituna täitis suure lehekülje: neid oli ta ostnud tänavakauplejailt õige mitu, sest, 
nagu ta ütles, sel kaubal olevat hea minek põhja pool TweediAjakirjas leidsin vaid kõhnukese 
aruande täis tühikuid ja viitemärke, mis ei lisanud peaaegu midagi sellele, mida teadis rääkida 
šotlane. Hertsogi kõne aga, ehkki tuline ja kõrgelennuline, kujutas endast peaasjalikult 
kiidulaulu tema kodumaale, perekonnale ja klannile, koos mõningate võib-olla samavõrra 
siirate, ehkki vähem hõõguvate komplimentidega, mida ta soodsat juhust kasutades tegi 
iseenda aadressil. Mul ei õnnestunud teada saada, kas minu reputatsioon oli otseselt riivatud, 
kuigi oli selge, et onu perekonna au oli seatud kahtluse alla ning et too Campbell, kes Morrise 
sõnade järgi olevat olnud agressiivsem röövel neist kahest, kes teda ründasid, olevat tema 
kinnitust mööda esinenud tunnistajana kellegi mr. OsbaldistoneM kasuks ja kohtuniku 
vaikival nõusolekul saavutanudki tema vabastamise. Selles punktis uhtis Morrise jutt minu 
enda kahtlustega, mida tundsin Campbelli suhtes alates tollest hetkest, mil .nägin teda ilmuvat 
kohtunik Inglewoodi juurde. Mureliku meelega ning hämmelduses selle eriskummalise 
loo 


1 Tweed — jõgi Šotimaal, mis voolab tema lõunapiiri lähikonnas. 

pärast saatsin mõlemad šotlased minema, teinud enne Macready pambust mõningad ostud ja 
tänanud Fair-service'it. Seejärel sulgusin oma tuppa, et mõelda järele, mida peaksin ette 
võtma oma hea nime kaitseks, millele nii avalikult kallale tungiti. 


XV PEATÜKK 


Kust sa tuled, kes oled? 
Milton 

Kulutasin terve unetu öö mõtisklustele saadud teadete üle ja kaldusin esiteks arvama, et 
peaksin nii ruttu kui võimalik pöörduma tagasi Londonisse ning oma avaliku esinemisega 
lükkama ümber minu kohta levitatud laimu. Ent mõeldes oma isa iseloomule, kes oli 
erakordselt kõigutamatu oma otsustes kõige kohta, mis puudutas tema perekonda, lõin ma 
selle plaani teostamisel kõhklema. Muidugi võis tema oma elukogemuste tõttu mulle kõige 
paremini nõu anda ning tänu tutvusele tähtsamate tol ajal võimul olevate viigidega oli tal 
küllalt mõjuvõimu, et saavutada minu asja ärakuulamist. Nõnda siis — kõike seda arvestades 
pidasin targemaks panna kogu oma lugu jutustusena kirja ning adresseerida see isale. Kuna 
tavaline sidepidamine lossi ning postkontori vahel toimus harva, otsustasin sõita linna, mis 
asus umbes kümne milli kaugusel, ja panna kiri posti oma käega. 

Tõepoolest, mulle hakkas juba tunduma veidrana, et kuigi mu lahkumisest oli möödunud õige 
mitu nädalat, ei olnud mulle tulnud veel ühtegi kirja ei isalt ega Owenilt, samal ajal kui 
Rashleigh oli juba kirjutanud sir Hildebrandile oma õnnelikust päralejõudmisest Londonisse 
ning lahkest vastuvõtust onu juures. Tunnistades, et mul on ehk omajagu süüd, ei pälvinud ma 
enda arvates ometi seda, et isa mu nii täielikult unustaks. Lootsin, et kavatsetav sõit toob ehk 
tema kirja mulle kätte varem, kui see muidu oleks minuni jõudnud. Kuid lõpetades kirja 
Morrise asjus ei jätnud ma 

ometi väljendamata oma tõsist lootust ning soovi, et isa austaks mind mõne reaga, 
sisaldagu need siis kas või ainult tema nõuandeid ning juhtnööre asjas, mis on küllaltki 
keeruline ja milles õige tee leidmiseks ei piisa minu elutarkusest. Paluda isalt luba pöörduda 
päriselt tagasi Londoni käis mul üle jõu ning ma varjasin seda allumisega isa tahtele. 
Püüdsin endalegi sisendada, et see on ainus põhjus, miks ma ei taha lahkuda Osbal-distone 
Hallist ning ma ei kahelnud, et ka isa seda just nõnda näeb. Palusin ainult, et ta lubaks 
mul tulla lühikeseks ajaks Londonisse, et lükata ümber nurjatud kuulujutud, mis olid nii 
avalikul viisil minu kohta lendu lastud. Pitseerisin kinni läkituse, milles mu siiras soov 
oma head nime puhtaks pesta veidral kombel segunes vastumeelsusega lahkuda oma 
praegusest asupaigast, ratsutasin linna ja andsin kirja postkontorisse. Seal sain kätte 
—mõnevõrra varem, kui see oleks sündinud muidu, — järgmise kirja oma sõbralt Owenilt: 
«Kallis mr. Francis! Teie kiri mr. R. Osbaldistone'i kaudu on kätte saadud ja teatavaks 
võetud. Teen mr. R. 0. heaks kõik, mis minu võimuses. Näitasin talle juba 
panka ja tollimaja. Ta paistab olevat karske ning tasakaalukas noor džentelmen, 
kes suhtub töösse väga püüdlikult ja on seega firmaie kasulik. Oleksin muidugi 
soovinud, et keegi teine oleks meelt muutnud ja samuti talitanud, aga sündigu jumala 
tahtmine. Kunaseal kandis on sularaha ehkraskesti kättesaadav, siis tahan loota, et te ei 
solvu, kui lisan kullassepa kuuepäevase maksutähtajaga veksli sajale naelale härraste 
Hooperi ja Girderi nimele Newcastle'is, mis kahtlemata makstakse välja korralikult. 
Jään, nagu see mu kohus, kallis mr. Frank, teie aupaklikuks ja kuulekaks teenriks. 

Joseph Owen. 

Postscriptum — Loodan, et teatate mulle selle kirja kättesaamisest. Kahju, et teilt tuleb neid 
nõnda harva. Teie isa ütleb, et tunneb end nagu harilikult, aga näeb välja haiglane.» 

Olin õige üllatatud, et selles läkituses, mis oli kirjutatud vana Oweni ametlikus stiilis, ei 
leidunud sõnagi tollest salajasest kirjast, mille olin kirjutanud 

eesmärgiga avada tema ees Rashleigh' tõeline iseloom, kuigi ta oleks pidanud selle juba 
ammu kätte saama, arvestades postiliiklusele kuluvat aega. Olin selle Hallist ära saatnud 
tavalisel teel ning mul ei olnud alust kahtlustada, et see võis teel kaotsi minna. Kuna too kiri 
sisaldas asju, mis olid isa ja ka minu enda suhtes väga tähtsad, istusin postkontoris maha ja 
kirjutasin Owenile uuesti, korrates lühidalt kõike, mis oli mu eelmises kirjas olulist, ja 

paludes, et ta mulle lähima postiga teataks, kas ta sai selle kätte. Samuti kinnitasin, et sain 
veksli kätte, ja tõotasin seda kasutada, juhul kui mul peaks raha tarvis minema. Õieti oli minu 
arvates veider, et isa jätab minu varustamise oma ametniku hoolde, kuid otsustasin, et küllap 
nad on selles asjas omavahel kokku leppinud. Lõppude lõpuks oli Owen poissmees, 
omamoodi rikas ja minusse tugevasti kiindunud, nii et võtsin temalt kõhklemata vastu selle 
väikese summa. Otsustasin pidada seda laenuks, mis tuleb tagasi maksta esimesel võimalusel 
— juhul kui isa polnud seda juba ette tasunud — ja nii ma ka Owenile kirjutasin. Kohalik 
poepidaja, kelle juurde postkontori ülem mind juhatas, maksis mulle meelsasti kullas härrade 
Hooperi ja Girderi vekslisumma, nii et ma pöördusin Osbaldistone Halli tagasi tublisti rik- 
kamana kui olin sealt teele asunud. Sellesse finantside täiendusse ei suhtunud ma põrmugi 
ükskõikselt, sest elu Osbaldistone Hallis tõi paratamatult kaasa mõningaid väljaminekuid ja 
ma olin juba mure ning kärsitusega jälginud, kuidas märkamatult kahaneb summa, mis oli mul 
saabumisel reisirahast järele jäänud. See mure oli nüüd seks korraks murtud. 

Lossi jõudes leidsin, et sir Hildebrand ning kõik ta järeltulijad olid läinud väikesesse külla 
nimega Trinlay-knowe — «vahtima», nagu väljendas Andrew Fair-service, «kuda paar 
kaklejat kukke teineteise ajud välja nokivad». 

«See on tõesti toores meelelahutus, Andrew. Teil Šotimaal, ma arvan, niisugust asja €li 
harrastata?» 

«Muidngi mitte,» vastas Andrew varmasti, ent samas pehmendas oma eitust. «No kui et just 
vastlaõhtal või nõnna... Aga eks see ole õieti ükstapuha, mis nende 

va sõnnikulindudega tehakse, sest aias pööravad nad kõik nõnna pahupidi, et nende pärast ei 
saa sa ei uba ega ernest. Aga ma tahaks teada, kes tolle torniukse ometi lahti jätab? Eks mr. 
Rashleigh ole ju praegu ära, nõnna et tema see minu arust küll ei võind olla.» 

Torniuks, millest oli jutt, avanes aeda keerdtrepi jalal, mis viis mr. Rashleigh' tuppa. Viimane 
asus, nagu ma juba märkisin, hoone kõrvalises osas, oli salaukse kaudu ühenduses 
raamatukoguga ning keeruka ja pimeda võlvkäigu kaudu muu majaga. Torniukse juurest viis 
pikk kitsas murune teerada aiamüüris oleva väikese väravani. Seda teed kaudu võis Rashleigh, 
kes ajas oma asju täiesti omaette, sõltumatult teistest perekonnaliikmetest, lahkuda lossist või 
tulla tagasi, ilma et tema puudumine või kohalolek oleks äratanud tähelepanu. Kuid nüüd, kus 
ta oli ära, seisis torniuks täiesti kasutamata ja seetõttu tegi Andrew' märkus mu tähele- 
panelikuks. 

«Ega sa pole märganud, kas see uks on sageli lahti?» oli mu küsimus. 

«Mitte just et sageli, aga üks või kaks korda olen seda ikke näind. Ma mõtlen, et küllap 
siitkaudu on käind preester, isa Vaughan, nigu nad teda kutsuvad. Ühtegi teenrit ei meelita te 
tollest trepht üles minema: need vaesed ärairmutatud paganad pelgavad ju tonte, kodukäijaid 
ja igasugu irmutisi teisest ilmast. Aga isa Vaughan peab ennast kõrgemaks fsikuks — ena mul 
asjameest! Vean kihla, et kõige viletsam proovijutlus-taja, kes nämmutab oma jutlusi teisel 
pool Tweedi, manaks kummituse minema poole kiiremini kui tema oma püha veega ja 
väärusulise kribu-krabuga. Seda ma kah ei usu, et ta kuigi ead ladina keelt kõneleks — 
vähemalt ei paranda ta mind, kui ma talle taimede õpetatud nimetusi ütlen.» 

Isa Vaughanist, kes jagas oma aega ja vaimulikku hoolitsust Osbaldistone Halli ning 
umbkaudu poole tosina naabruses asuva katoliikliku härrastemaja vahel, ei ole ma seni veel 
midagi öelnud, kuna olin teda ainult harva kohanud. Ta oli aastatelt umbes kuuekümnene, 
pärines, nagu mulle mõista anti, põhjast, heast perekonnast, oli silmatorkava ning 
aukartustäratava 

välimusega, ilmelt tõsine, ja Northumberlandi katoliiklaste hulgas suuresti lugupeetud kui 
väärikas ning õiglane inimene. Ometi ei olnud isa Vaughan täiesti vaba tema seisusele 
omastest iseärasustest. Teda ümbritses mingi salapärane õhkkond, milles protestant haistis 

jesuiitlikke riukaid. Osbal-distone Halli pärismaalased (nii võib neid õigusega nimetada) 
tundsid tema vastu enam hirmu või vähemalt aukartust kui poolehoidu. Ilmselt mõistis ta 
hukka nende pilgarid, sest kui preester viibis Hallis, piirati mõningal määral pidutsemist. Isegi 
sir Hildebrand oli neil puhkudel sunnitult tagasihoidlik, nii et isa Vaug-hani juuresolek oli 
lossielanikele pigemini tüütuseks kui millekski muuks. Kõne oli tal üliviisakas, meelitav, 
peaaegu lipitsev — iseloomulik katoliku vaimulikkonnale, ja seda eriti Inglismaal, kus harilik 
reakatoliik-lane, ahistatud nuhtlusseadustest, oma usulahu kitsendavatest eeskirjadest ning 
hingekarjase manitsustest, ilmutab protestantide seltskonnas sageli tagasihoidlikku ja peaaegu 
kartlikku olekut, preester aga, kellele tema seisus annab eesõiguse läbi käia isikutega kõigist 
usunditest, on nendega suhtlemisel sundimatu, ergas ning vabameelne, ihaldab populaarsust 
ning on selle kättevõitmisel tavaliselt väga osav. 

Isa Vaughani sidus Rashleigh'ga. eriline sõprus — vastasel korral oleks ta küll vaevalt 
suutnud säilitada oma positsiooni Osbaldistone Hallis. See asjaolu ei tekitanud minus 
vähimatki soovi temaga sõbrustada ja ega temagi ilmutanud püüdu minule läheneda. Nõnda 
piirdusid meie juhuslikud vestlused ainult viisakuste vahetamisega. Pidasin täiesti usutavaks, 
et mr. Vaug-han võib vahetevahel lossis viibides kasutada Rash-leigh' tuba, ja tema elukutse 
juures oli arusaadav, et ta aeg-ajalt liigub ka raamatukogus. Miski polnud rohkem tõenäoline, 
kui et tema küünal see just oligi, mis äratas mu tähelepanu eelmisel õhtul. Seejuures tuli mulle 
tahtmatult meelde, et miss Vernoni ja preestri omavahelises suhtlemises valitses toosama 
salapärasus, misMseloomustas neiu kõnelusi Rashleigh'ga. Ma polnud teda iial kuulnud 
nimetavat Vaughani nime, isegi mitte vihjamisi, välja arvatud tookord meie esi- 

mesel kohtumisel, mil ta nimetas vana preestrit ning Rashleigh't ainsate olevustena 
Osbaldistone Hallis — peale tema enda —, kellega on võimalik vestelda. Ja ometi — 
sõnaaher nagu ta isa Vaughani suhtes oligi — täitis viimase saabumine Halli teda alati 
mureliku ärevusega, mis kadus alles pärast seda, kui nad olid vahetanud paar tähendusrikast 
pilku. 

Milline võiski olla saladus, mis varjutas selle kauni ning huvitava neiu saatust, igatahes oli 
selge, et sellesse oli segatud isa Vaughan. Talle oli ehk koguni ülesandeks tehtud — nii ma 
oletasin — paigutada Diana kloostrisse, juhul kui ta keeldub abiellumast ühega mu nõbudest. 
Niisugune osa oleks täielikult seletanud tütarlapse ilmset erutust preestri ilmumisel. Üldiselt 
aga näis, et nad omavahel eriti palju ei jutle ega otsi isegi teineteise seltskonda. Nende liit, kui 
selline üldse eksisteeris, kandis vaikiva vastastikuse arusaamise iseloomu, mõjustades nende 
tegusid, vajamata seejuures sõnu.- Järele mõeldes meenus mulle siiski, et kord või paar olin 
juhuslikult näinud neid vahetavat mingeid märke, mida ma tol korral tõlgitsesin kui vihjeid 
usukommete täitmisele miss Vernoni poolt, kuna ma teadsin, millise kavalusega katoliku 
vaimu-likkond igal ajal ja tunnil oskab säilitada mõjuvõimu oma poolehoidjate vaimu üle. 
Nüüd aga kaldusin ma omistama neile märkidele sügavamat ning salapärasemat tähendust. 
Kas ta korraldab miss Vernoniga raamatukogus salajasi kohtamisi? See oli küsimus, mis 
valdas mu mõtteid. Kui jah, siis mis otstarbel? Ja mispärast läheneb Diana nii usaldavalt 
reetliku Rashleigh' sõbrale? 

Need rasked küsimused vaevasid mu pead — seda visamalt, et neid oli võimatu lahendada. 
Olin juba hakanud kahtlustama, et minu sõprus Diana Vernoni vastu ei olnud kaugeltki nii 
omakasupüüdmatu, kui ta oleks pidanud olema. Olin koguni märganud, et tunnen kiivust tolle 
põlastusväärse mühaka Thomncliffi vastu ning et ma tema rumalaid katseid mind õrritada 
panen tähele rohkem, kui seda lubab ettevaatus või väärikus. Ja nüüd juurdlesin ma miss 
Vernoni käitumise kallal kõige terasema ning innukama tähelepanuga, 

mida ma asjata püüdsin panna jõudeolekust tingitud uudishimu arvele. Kõik need märgid, 
nagu seegi, et Benedick 1 ühel ilusal hommikul oma kübarat harjas, näitasid, et õrn noorus on 

armunud. Kuna mu mõistus ikka veel keeldus tunnistamast, et olen süüdi nii mõtlematus 
kiindumuses, siis sarnanes ta noile võhiklikele teejuhtidele, kes viivad ränduri ning iseenda 
lootusetult eksiteele, ent kinnitavad üha kangekaelselt, et nende eksimine on võimatu. 


XVI PEATÜKK 


«Kord keskpäeva paiku juhtus, et paadi juurde minnes märkasin üllatusega kaldal inimese 
palja jala jälge, mis oli liival selgesti näha.» 

«Robinson Crusoe» 

Sügav huvi ja armukadedus, mida põhjustas miss Vernoni ebatavaline olukord, muutsid mu 
pilgu tema näoilmet ja tegutsemist jälgides niivõrd teravaks, et hoolimata püüetest seda 
varjata ei suutnud ma tema läbinägelikkust petta. Teadmine, et minu pilgud teda jälgivad või 
õigemini valvavad, näis tegevat Dianale haiget, samaaegselt hämmeldas ja ärritas see teda. 
Ajuti paistis, et ta otsib sobivat juhust väljendada pahameelt minu käitumise üle, mis talle 
paratamatult pidi tunduma solvavana, pidades silmas avameelsust, millega tema ise oli 
kõnelnud teda ümbritsevatest ohtudest. Puhuti näis, et ta on valmis tegema mulle etteheiteid. 
Ent tal kas ei jätkunud julgust või takistas teda mõni teine tundmus nõudmast otsest 
eclaircisse-menfx'. Tema rahulolematus leidis väljapääsu teravmeelsustes, ent etteheited surid 
ta huulil. Meie vahel valitsesid veidrad suhted: veetsime palju aega teineteise seltsis ja seda 
vastavalt mõlemapoolsele soovile, ometi aga varjasime oma tundeid ning ühe teod 
tekitasid 


1 Benedick — kuju Shakespeare'i komöödiast «Palju kära ei millestki». 
2 Eclaircissement — selgitus (pr. k.). 

teises kiivust või solvumist. Olime sõbrad, ent ilma usalduseta: ühelt poolt armastus ilma 
lootuse või eesmärgita ning uudishimu vähimagi mõistliku või õigustava põhjuseta, teiselt 
poolt hämmeldus ja kahtlus, millesse aeg-ajalt segunes pahameelt. Ometi usun ma, et kuna 
selline tundeärevus oma tuhande erutava pisiasjaga üha õhutas miss Vernonit ja mind 
teineteisest mõtlema, kaldus see üldiselt — sest niisugune on juba kord inimsüdame loomus 
— veelgi süvendama kiindumust, mida me arusaadavalt teineteise suhtes tundsime. Ent kuigi 
ma oma edevuses peagi avastasin, et minu viibimine Osbaldistone Hallis oli suurendanud 
Diana vastumeelsust kloostri suhtes, ei võinud ma ometi mingil tingimusel loota tema 
armastust, mis näis nii täielikult alluvat tema iseäraliku olukorra saladustele. Miss Vernonil 
oli selleks liiga väljakujunenud ja kindel iseloom, et ta oleks lubanud oma armastusel võimust 
saada kohusetunde või mõistlikkuse üle, ja seda tõendas ta mulle ühes vestluses, mis leidis 
meie vahel aset sel perioodil. 

Istusime kahekesi raamatukogus. Lehitsedes minule kuuluvat «Orlando Furioso» köidet, pillas 
miss Vernon lehtede vahelt välja täiskirjutatud paberi. Ruttasin seda üles tõstma, kuid tema oli 
kärmem. 

«Värsid,» ütles ta paberit silmitsedes, laotas selle seejärel viivitades lahti, otsekui oodates 
vastust, ning jätkas siis: «Kas tohin? Ei, ei, kui te punastate ja kogelete, siis pean teie 
tagasihoidlikkusest üle astuma ja oletama, et luba on olemas.» 

«See ei vääri tõesti lugemise vaeva ... ainult katkend tõlkest... Kallis miss Vernon, otsus tuleks 
küll liiga ränk, kui teie, kes te nii hästi tunnete originaali, oleksite kohtunikuks.» 

«Mu hea sõber,» vastas Diana, «kui tahate minu nõu kuulda võtta, ärge pange oma õnge otsa 
liiga palju alandlikkust. Kümme ühe vastu, et te sel moel ei püüa ainsatki komplimenti. Teate 
ju, et kuulun tõerääkijate ebapopulaarsesse tõugu ega lausuks Apollolegi meelitusi tema lüüra 
arvel.» 

Ta hakkas lugema esimest stroofi, mis kõlas ligikaudu nii: 

Ma laulan sest, kuis lõõmas armutuli, ja daamidest Ja rüütleist parimaist, kuis soojast 
Aafrikast kord maurid tulid ja Agramandist, nende kuningast, kuis teda kaugest riigist üle 
kauge mere tõi siia äge taplushimu, kibe raev,— tal kättemaksust oli süttind veri. Nii 
Prantsusmaale veeres raske sõjavaev, mis Rooma keisrit, kristlast Karli ähvardas. 

Ja uljast Rolandist ka kõlagu mu laul, kes seni hindamata õiges riimisäras, kes oli vapper, 
õiglane ja aus, kuid kaotas meele armastuse pärast. 

«Seda on veel hea hulk,» ütles ta, lastes pilgul libiseda üle paberi ning katkestades kõige 
magusamad helid, milliseid võib nautida inimlik kõrv: noore luuletaja värsside kõla, kui neid 
loevad temale kõige kallimad huuled. 

«Jah, liiga palju, et kulutaksite sellele oma tähelepanu, miss Vernon,» vastasin ma veidi 
puudutatult ja võtsin tema tõrkumatust käest oma värsid. «Ometi,» jätkasin, «saadetuna siia 
sellesse maailmast eraldatud paika, olen ma mõnikord tundnud, et mul pole paremat 
meelelahutust kui jätkata — ainult oma lõbuks, nagu te muidugi mõistate — tõlget sellest 
kütkestavast autorist. Alustasin seda mõned kuud tagasi, viibides Garonne'i kallastel.» 
«Küsimus on ainult selles,» lausus Diana tõsiselt, «kas te ei saaks kasutada oma aega 
paremaks otstarbeks.» 

«Te mõtlete iseseisvat loomingut,» ütlesin ma suuresti meelitatult. «Õigust öelda on mul 
enam annet leida sõnu ja riime kui mõtteid ja seetõttu kasutan ma rõõmuga noid, mida Ariosto 
mulle valmis kujul pakub. Ja siiski, miss Vernon, kuna te mulle julgust annate ... » 
«Andestage, Frank, mitte mina ei anna teile julgust, vaid teie ise võtate seda. Ma ei mõelnud 
ei iseseisvat loomingut ega ka tõlkeid, sest arvan, et võiksite oma 

aega rakendada kaugelt paremaks otstarbeks. Te olete solvunud,» jätkas ta. «Mul on kahju, et 
andsin selleks põhjust.» 

«Ei ole solvunud, sugugi mitte solvunud,» ütlesin ma, püüdes anda häälele võimalikult lahket 
varjundit, mis mul aga viletsasti välja kukkus. «Olen teile hirmus tänulik huvi eest, mida te 
mulle osutate.» 

«Ei, ei,» kostis halastamatu Diana, «selles sunnitud toonis on nii haavumist kui ka kübeke 
viha. Ärge olge pahane, kui katsun teie tunded põhjani läbi — võibolla haavab neid veelgi 
enam see, mida ma teile nüüd ütlen.» 

Tundsin, et minu käitumine oli lapsik ja et miss Vernon seisab mehisuselt minust kõrgemal. 
Kinnitasin, etta ei tarvitse peljata: talun silmi pilgutamata kriitikat, mis, nagu ma tean, on 
hästi mõeldud. 

«See oli ausalt mõeldud ja ausalt ka öeldud,» vastas tema. «Teadsin täpselt, et teie 
poeedihellikuse paharet lendas minema koos tolle pisikese sissejuhatava köhatusega, millega 
alustasite oma deklaratsiooni. Nüüd aga pean olema tõsine. Kas olete viimasel ajal saanud 
teateid oma isast?» 

«Mitte sõnagi,» vastasin ma. «Ta ei ole mind austanud sinsagi reaga nende mitme kuu 
jooksul, mis ma siin viibin.» 

«Imelik. Teie, vahvad Osbaldistone'id, olete kummaline tõug. Te siis ei teagi, et ta läks 
Hollandisse korraldama mingeid pakilisi asju, mis nõudsid tema isiklikku juuresviibimist?» 
«Kuni käesoleva hetkeni ei ole ma sellest vähimatki kuulnud.» 

«Edasi, teile on muidugi uudiseks — arvan, et vaevalt küll kõige meeldivamaks —, et ta jättis 
Rash-leigh'le peaaegu piiramatud volitused firma juhtimiseks tema äraolekul?» 

Võpatasin ega varjanud oma üllatust ja kohkumist. 

«Teil on tõesti põhjust ärevuseks,» ütles miss Vernon väga tõsiselt. «Mina teie asemel 
püüaksin ennetada ning ära hoida hädaohtu, mb võib võrsuda sellest nii õnnetust 
korraldusest.» 

«Ja kuidas oleks see mul võimalik?» 

«Kõik on võimalik sellele, kel on julgust ja ettevõtlikkust,» sõnas ta pilguga, mis meenutas 
noid rüütli-ajastu kangelannasid, kelle julgustus raskel tunnil kahekordistas võitlejate vaprust. 
«Arale ja kõhklejale aga on kõik võimatu, sest see näib talle nõnda.» 

«Mida teie soovitaksite, miss Vernon?» küsisin, soovides ja ometi kartes kuulda tema vastust. 
Ta vaikis hetke ja vastas kindlalt: «Et te sedamaid lahkuksite Osbaldistone Hallist ja 
pöörduksite tagasi Londoni. Te olete,» jätkas ta pehmemal toonil, «võibolla olnudki siin juba 
liiga kaua. See pole teie süü. Iga järgnev minut, mida raiskate siin, on kuritegu. Jah, kuritegu: 
ütlen teile otsekoheselt, et kui Rashleigh veel kaua juhib firma asju, võite oma isa laostumist 
pidada niisama hästi kui kindlaks.» 

«Kuidas on see võimalik?» 

«Ärge esitage küsimusi,» ütles ta, «aga uskuge mind. Rashleigh' eesmärgid on palju kaugemal 
kaubandusliku jõukuse saavutamisest või suurendamisest: mr. OsbaldistoneM tulusid ja kogu 
varandust tahab ta kasutada ainult kui vahendit, mille abil loodab' teostada omaenda auahneid 
ning kaugeleulatuvaid plaane. Kuni teie isa viibis Inglismaal, oli see võimatu; tema äraolekul 
aga on Rashleigh'l palju soodsaid võimalusi ja neid ei jäta ta kasutamata.» 

«Aga kuidas saan mina, kes ma olen kaotanud oma isa soosingu ja igasuguse võimu juhtida 
tema äriasju, ainult oma viibimisega Londonis seda ohtu ära hoida?» 

«Seal viibimisest üksi on juba palju abi. Oma isa pöiana on teil võõrandamatu õigus tema 
asjadesse vahele segada. Kahtlemata toetavad teid teie isa pearaamatupidaja ning ta lähedased 
sõbrad ja osanikud. Ja mis kõige tähtsam, Rashleigh' plaanid on niisugused, et —> (ta peatus 
äkki, nagu kartes ütelda liiga palju) «ühe sõnaga, nad on sellised nagu kõik isekad ja autud 
plaanid, mis heidetakse kohe kõrvale, niipea kui nende autorid märkavad, et nende 
salasepitsused on avastatud ning et neid jälgitakse. Seepärast, kõneldes teie lemmikpoeedi 
sõnadega — 

Nüüd teele! Kõhklus argadele jäägu! '» 

Vastupandamatu tundesööst sundis mind vastama: «Ah, Diana! Kas teie annate mulle nõu 
lahkuda Osbal-distone Hallist? Siis olen ma tõepoolest elanud siin juba liiga kaua!» 

Miss Vernon punastas, kuid jätkas suure kindlusega: «Jah, ma annan teile tõesti seda nõu — 
jätke maha Osbaldistone Hall, ja veelgi enam — ärge enam kunagi tulge siia tagasi. Teil jääb 
siia ainult üks sõber, kes teid taga kahetseb,» jätkas ta ja sundis end naeratama, «ja see on 
juba ammugi harjunud ohverdama oma kiindumusi ning rõõme teiste heaolu eest. Maailmas 
leiate te kümneid, kelle sõprus on niisama omakasupüüdmatu, teile kasulikum, vähem 
kitsendatud ebasoodsatest asjaoludest, vähem mõjustatud kurjadest keeltest ja kurjadest 
aegadest.» 

«Ei iialgi!» hüüdsin ma. «Ei iialgi! Maailmal ei ole mulle pakkuda midagi selle tasuks, mille 
pean jätma siia.» Seejuures haarasin tema käe ja surusin huulile. 

«See on narrus!» hüüdis Diana. «See on meeletus!» ja ta püüdis oma kätt vabastada minu 
haardest, ent mitte nii kangekaelselt, et see tal tegelikult oleks korda läinud, enne kui olin seda 
hoidnud ligi minuti. «Kuulake mind, sir,» ütles ta, «ja ohjeldage seda ebamehist kirepuhangut. 
Pühaliku lepingu põhjal saan ma Kristuse pruudiks, kui ma ei eelista laulatust nurjatusega 
Rashleigh Osbaldistone'i isikus või loomalikkusega mõne tema venna isikus. Niisiis olen ma 
Kristuse pruut, juba hällist saadik kihlatud kloostriga. Seepärast on teie tuhin kohatu — see 
tõestab ainult veel kord, et teie lahkumine — viibimatu lahkumine — on hädavajalik.» Siis 
vaikis ta äkki, ent jätkas samas surutud häälel: «Lahkuge minust otsekohe! Me kohtume veel 
siinsamas, aga siis juba viimast korda.» 

Kui ta kõneles, jälgisid mu silmad tema pilgu suunda ja mulle näis, nagu oleks liikunud vaip, 
mis kattis Rashleigh' tuba raamatukoguga ühendava -salakäigu 

1 Shakespeare, «Richard Ill» (V vaatusest, 3. stseenist). 

190 


62 98 


ust. Mul tekkis mõte, et meid peetakse silmas ja ma pöörasin miss Vernonile küsiva pilgu. 
«Pole midagi,» ütles ta vaevalt kuuldavalt, «ainult rott vaiba taga.» 

«Vean kihla, ta on surnud,» 1 oleks olnud mu vastus, kui oleksin söandanud anda vaba voli 
tunnetele, mis minus keesid mõtte juures, et meid seesugusel hetkel salaja pealt kuulatakse. 
Mõistlikkus ja vajadus suruda maha oma pahameel ning alistuda Diana korduvale käsule 
«Minge juba! Minge!» hoidsid mind õigel ajal tagasi mõtlematust sammust. Lahkusin toast 
segasena ja pöörases erutuses, mida ma oma tuppa jõudes asjata püüdsin vaigistada. 
Sedamaid tulvas minu üle mõtete kaos. Need kihutasid läbi mu aju, katkestades ja varjates 
üksteist ning meenutades noid udusid, mis mägismaadel laskuvad tihedate pilvedena ja 
moonutavad või kustutavad tavalisi tähiseid, mille järgi rändur juhib oma samme läbi 
kõndude. Tume ning ebamäärane kujutlus hädaohust, mis ähvardab mu isa Rashleigh 
OsbaldistoneM taolise inimese salasepitsuste tõttu, too pooleldi armastust väljendav 
tundeavaldus, mille olin teinud miss Vernonile, tema olukorra raskused, mida ta ise kinnitas: 
kunagise lepingu põhjal oli ta kohustatud ohverdama end kloostrile või vastumeelsele 
abielule, — kõik see tungles ühekorraga meeles, mõistus aga ei suutnud kaaluda midagi 
sellest rahulikult ning õiges valguses. Kuid peaasjalikult — jättes varju kõik muu — 
hämmeldas mind see, kuidas miss Vernon oli võtnud vastu minu tunde-avalduse: tema 
kõikumine kaastunde ja meelekindluse vahel näis andvat mõista, et mul on koht tema süda- 
mes, kuigi mitte küllaldane kaaluma üles kõike seda, mis takistas teda tunnistamast 
vastastikust armastust. Ennemini hirm kui üllatus tema pilgus, kui ta jälgis salaust katva vaiba 
liikumist, tähendas, et ta aimab mingit hädaohtu ja seda kindlasti põhjendatult, sest Diana 
Vernon ei osutanud tavaliselt tema soole omast närvilisust ja oli täiesti võimetu tundma 
hirmu ilma 


Tsitaat Shakespeare'i «Hamletist» (Ill v., 4. pilt), kus Hamlet tapab Poloniuse, kes varjab 
ennast eesriide taga. 

tegeliku ja mõistliku põhjuseta. Millised võisid küll olla need saladused, mis ümbritsesid teda 
nagu nõiaring ja mis, nagu näis, pidevalt mõjustasid tema mõtteid ning tegusid, ehkki nende 
toimivad jõud olid nähtamatud? Sellele küsimusele jäigi mu mõte viimaks peatuma, nagu 
tundes rõõmu, et saab raputada end lahti juurdlemisest minu enda käitumise sündsuse või 
mõistlikkuse üle, ja suunata küsitelu miss Vernonit puutuvatele asjaoludele. 

«Enne kui lahkun Osbaldistone Hallist,» otsustasin lõpuks, «tahan jõuda selgusele, kuidas 
pean tulevikus suhtuma sellesse võluvasse olendisse, kelle elu üle näib valitsevat 
avameelsuse” ja salapärasuse kaksikvõim: esimene dikteerib tema sõnu ja tundeid, teine aga 
laotab oma ähmast mõju kõigile tema tegudele.» 

Lisaks endastmõistetavale kiindumusele, mis kasvas välja uudishimust ja murest neiu pärast, 
segunes mu tundmustesse tugev, kuigi mahasalatud ja ebamäärane annus armukadedust. Selle 
tunde, mis võrsub koos armastusega niisama loomulikult kui umbrohi koos nisuga, äratas 
minus tugev mõju, mida Dianale näisid avaldavat nood nähtamatud olendid, kes teda piirasid. 
Mida enam ma tema iseloomu üle järele mõtlesin, seda kindlamini veendusin sisemiselt, kuigi 
vastu tahtmist, et ta on selline loomus, mis tõstab mässu igasuguse juhtimise vastu, välja 
arvatud see, mis sünnib armastusest, ja minus liigutas end tugev, kibe ning näriv kahtlus, et 
sellele just põhineski too mõju, mis teda heidutas. 

Need piinavad kahtlused tugevdasid minus soovi jõuda miss Vernoni käitumist juhtiva 
saladuse jälile, ja selle targa ettevõtte läbiviimisel tulin ma otsusele, mille tulemustest Sa 
kuuled järgmises peatükis, kui Sa ei ole veel tüdinud kõigist neist üksikasjadest. 

XVII PEATÜKK 


Vaid üksnes mina kuulen häält, 

mis käsib lahkuda. 

Vaid üksnes mina märki näen, 

et tuleb kaduda. 

Tickell 

Olen Sulle juba jutustanud, Tresham — kui Sa suvatsed seda mäletada —, et külastasin õhtuti 
raamatukogu harva ja sedagi ainult eelneval kokkuleppel ning vana emand Martha 
heakskiitval juuresolekul. See oli aga täiesti sõnatu reegel, mille ma ise olin kehtestanud. 
Viimasel ajal, kui meie vastastikused suhted olid muutunud keerulisemaks, ei kohtunud me 
miss Vernoniga õhtuti enam üldse. Temal ei olnud seepärast põhjust oletada, et võiksin püüda 
uuendada neid vestlusi, eriti veel omavahel eelnevalt kokku rääkimata, et Martha pandaks 
valvepostile nagu tavaliselt. Teisest küljest aga tulenes see ettevaatusabinõu' ainult takti- 
tundest — sõnalist kokkulepet meie vahel ei olnud. Raamatukogu oli mulle nagu teistelegi 
perekonnaliikmetele avatud igal ajal, olgu päeval voi ööl, nii et mind ei oleks võidud 
süüdistada ebadelikaatses sissetungis, ükskõik kui äkki ja ootamatult oleksin sinna ka ilmu- 
nud. Uskusin päris kindlasti, et selles ruumis võtab miss Vernon vahetevahel vastu Vaughani 
või mõnda teist isikut, kelle arvamusega ta oli harjunud oma tegevust kooskõlastama — ja 
seda muidugi niisugusel ajal, mil oli kõige vähem karta tülitamist. Valgus, mis kumas 
raamatukogus ebatavalistel tundidel, akendest mööduvad varjud, mida ma ise olin märganud, 
jäljed, mida võis hommikuses kastes näha suundumas torni-ukse juurest jalgväravani 
aiamüüris, hääled ja viirastused, mida mõned teenritest, eriti Andrew Fairservice, olid tähele 
pannud ja omal viisil seletanud, — kõik osutas, et seda paika külastab keegi, kes ei kuulu lossi 
tavaliste elanike hulka. Kuna see külastaja pidi tõenäoliselt olema seotud Diana Vernoni 
saatusega, ei kõhelnud ma koostamast plaani, kuidas avastada, kes või mis ta on, kuivõrd 
tema mõju võib tuua head või halba sellele, keda ta juhtis, ja eelkõige — kuigi ma 

püüdsin end veenda, et see on vaid teisejärguline kaalutlus — ihkasin ma teada, milliste 
vahenditega on see isik saavutanud oma mõju Diana üle ja kas tütarlast hoiab alluvuses hirm 
või armastus. Et sel kiival uudishimul oli tähtsaim koht kõige muu ees, seda tõendas mu 
kujutlus, mis alati seletas miss Vernoni käitumist ühe teatava isiku mõjuga, ehkki, niipalju kui 
ma asjast üldse teadsin, võis tal nõuandjaid olla terve leegion. Kordasin seda endale ikka ja 
jälle, ent iga kord leidsin, et mu kujutlus jäi kindlaks esialgse veendumuse juurde: miss 
Vernoni tegusid juhib üksainus isik, meessoost ja tõenäoliselt noor ning nägus. Ja nii, põledes 
soovist avastada või pigemini tabada seesugune rivaal, asusin ma aeda valvama hetke, mil 
raamatukogu akendes süttib valgus. 

Kuid minu agarus oli sedavõrd läbematu, et ma nähtust, mis ei võinud ilmuda enne pimedat, 
hakkasin ootama ühel. juuliõhtul tervelt tund aega enne päevavalguse kustumist. Oli pühapäev 
ja kõik jalgrajad olid vaiksed ning mahajäetud. Jalutasin mõne aja edasi-tagasi, nautides 
suveõhtu elustavat jahedust ja mõtiskledes oma ettevõtte võimalike tagajärgede üle. Aia 
värske ning kosutav õhk täis lõhnu avaldas minu ülesköetud palavikulisele verele oma 
harilikku rahustavat toimet, koos sellega hakkas ärevus mu hinges vähehaaval vaibuma ja mu 
ette kerkis küsimus: on mul õigust tungida miss Vernoni või onu perekonna saladustesse? Mis 
puutub see minusse, keda onu arvab heaks varjata oma majas, kus mina ise olen külaliseks, 
keda ainult sallitakse? Ja millise õigusega topin ma oma nina miss Vernoni eraasjadesse? 
Nagu ta ise tunnistas, koormab teda saladus, mida ta ei soovi avaldada. 

Kirg ja isemeelsus olid kohe valmis vastama neile küsimustele. Avastades selle saladuse, 
osutan ma tõenäoliselt teene sir Hildebrandile, kes arvatavasti ei tea midagi intriigidest, mida 
sepitsetakse tema perekonnas, ja veelgi olulisema teene miss Vernonile, kes oma avalas 
puhtsüdamlikkuses saadab end suurde ohtu, pidades salajast sidet võib-olla kahtlase ning 


kardetava isikuga. Kui ehk näibki, et ma tungin vägisi tema saladustesse, siis sünnib see 
suuremeelse ja omakasu 

püüdmatu eesmärgiga (jah, julgesin isegi nimetada seda omakasupüüdmatuks) juhtida teda, 
varjata ning kaitsta salakavaluse eest, õeluse eest, ja eelkõige tolle salajase nõuandja eest, 
kelle ta oli valinud oma usaldusmeheks. Niisugused olid argumendid, millised mu tahe julgelt 
esitas sisetundele nagu mündi, mis tema arvates on maksev, ja mida sisetunne toriseva 
poodnikuna oli ennemini nõus vastu võtma kui kundega avalikult tülli minema, kuigi ta 
kõvasti kahtlustas, et maksuvahend on võltsitud. 

Kõndides mööda haljaid teeradu, ning kaalutledes kõiki neid asjaolusid pro ja contrasattusin 
ma äkki Andrew Fairservice'i peale, kes istus mesila juures liikumatult nagu kuju, hardunud 
mõtiskluse poosis. Üks silm jälgis tal pisikeste sumisevate kodanike liikumist, kes kogunesid 
ööseks oma õlgkatusega eluhoonesse, teine aga oli kinni vaimulikus raamatus, mis rohke 
kasutamise tagajärjel oli kaotanud oma nurgad ja omandanud ovaalse kuju. See asjaolu koos 
tiheda trüki ja lehtede luitunud värviga andsid kõnesolevale köitele üpris auväärse eakuse 
ilme. 

«Lugesin siin praegust auväärt ingekarjase John Ouacklebeni jutlust «Lõhnav lilleke, mis 
külvatud selle ilma sõnnikuhunnikule»,» ütles Andrew, sulgedes minu ilmumisel raamatu ja 
pannes oma sarvraamidega prillid märgiks kohale, kust ta oli lugenud. 

«Ja mesilased, nagu ma näen, Andrew, nõuavad sinu tähelepanu võrdselt õpetatud 
autoriga?» 

«Nad on üks vastupaneja sugu,» vastas aednik. «Kuus päeva nädalas on neil aega seda ära 
õiendada, aga alati on tähele pandud, et nad ikke ingamispäeval peret eidavad ja ei lase 
inimestel minna jumalasõna kuulama. Äga, täna polegi Graneagaini kabelis õhtast teenistust 
— justkui minu õnneks.» 

«Oleksid võinud minna kihelkonnakirikusse, Andrew, nagu mina, ja kuulda suurepärast 
jutlust.» 

«Pudrupoti kaaped, pudrupoti kaaped!» vastas And-rew üleoleva muigega. «Paras lobi 
koertele, ärgu teie -ausus pangu pahaks... No-jah! Ma oleks võind mui- 


1 Pro ja contra — poolt ja vastu (lad. k.). 

dugi kuulda, kuda abiõpetaja sääl oma valges särgis leierdab ja moosekandid vilesid puhuvad 
— justkui lihtrahva pulmad, aga mitte jutlus. Siis oleks ma võind minna juba ka õhtupalvusele 
kuulama, kuda papi Docharty oma missat pomiseb — paljuks see siis targem oleks oid?» 
«Docharty!» imestasin ma (nii nimetati vana preestrit, arvatavasti iirlast, kes mõnikord pidas 
Osbaldistone Hallis jumalateenistust). «Mina mõtlesin, et isa Vaughan on praegu lossis. Eile 
oli ta ju siin.» 

«Oli,» vastas Andrew, «aga sõitis eila ära, Greys-tocki või mõnda teise läänepoolsesse lossi. 
Nendel on praegult kange sagimine käimas. Sebivad justkui minu mesilased — olgu jumal 
neile armuline! Ja andku mulle andeks, et ma neid ausaid linnukesi ühe pulga peale sean 
säherdustega nigu nood papistid. Näete, see on neil nüüd teine pere ja vahetevahel eidavad 
nad peret pärast lõunat. Esimene pere tuli välja vara ommikul. Aga ma mõtlen siiski, et nad 
nüüd ööseks oma aitadesse rahule jäävad. Nii et soovin teie aususele ead ööd ja jumala 
õnnistust ja kõike ead.» 

Nende sõnadega läks Andrew minema, ent vaatas veel mitu korda tagasi «aitadele», nagu ta 
mesipuid nimetas. 

Olin temalt küsimata saanud tähtsa teate, nimelt, et isa Vaughani ei arvatud viibivat lossis. 
Tähendab, kui sel õhtul raamatukogu akendes süttib valgus, tuleb see panna kellegi teise 
arvele — või siis harrastab preester väga salajast ning kahtlast tegutsemisviisi. Ootasin 

kannatamatusega loojakut ja hämardumist. Vaevalt oli see saabunud, kui juba raamatukogu 
akendest paistis kuma, mis tuhmilt helendas veel küllalt tugevas ehavalguses. Ometi tabasin 
selle otse süttimise hetkel, nagu öös eksinud meresõitja avastab tema teed suunava majaka 
esimese kauge helgi. Kahtlused ja sündsustunne, mis senini võitlesid mu uudishimu ning 
kiivusega, kadusid niipea, kui avanes võimalus uudishimu rahuldada. Ma läksin tagasi majja, 
vältisin käidavamaid tube, nagu on sünnis sellele, kes tahab oma eesmärki salajas hoida, ja 
jõudsin raamatukogu ukseni. Kõhklesin hetke, kui käsi puudutas linki. Kuulsin 

seespool summutatud samme, avasin ukse — ja leidsin miss Vernoni üksinda. 

Diana oli ilmselt üllatunud — kas minu äkilisest sisseastumisest või millestki muust, seda ei 
võinud ma teada, kuid teda oli haaranud mingi värin, mida ma kunagi varem ei olnud 
märganud ja mida, nagu ma teadsin, võis põhjustada ainult ebatavaline erutus. Ometi oli ta 
hetke möödudes taas rahulik. Ja säärane on sisetunde võim, et mina, kes mõtlesin üllatada 
teda, olin"nüüd ise üllatunud — just mina olin see, kes kaotas pea. 

«Kas on midagi juhtunud?» küsis miss Vernon. «Kas tuli keegi lossi?» 

«Niipalju kui mina tean — mitte keegi,» vastasin ma veidi hämmeldunult. «Otsin ainult 
«Orlandot».» 

«Seal ta on,» ütles miss Vernon ja osutas lauale. 

Lükkasin kõrvale paar raamatut, et saada kätte see, mida teesklesin otsivat, ja mõtlesin 
õigupoolest viisakalt taanduda ning loobuda järelepärimisest, mille jaoks mul, nagu ma 
'tundsin, ei jätku enesekindlust, kui äkki märkasin laual meesterahva kinnast. Mu silmad 
kohtusid miss Vernoni omadega ja sügav puna tõusis neiule näkku. 

«See on üks mu mälestusesemeid,» sõnas ta kõheldes, vastates mitte mu sõnadele, vaid 
pilgule. «See kinnas kuulus mu vanaisale, kellest van Dyck on maalinud tolle oivalise portree, 
mis teile nii väga meeldib.» 

Otsekui arvates, et ainult sõnalisest kinnitusest on vähe tema väite tõestamiseks, avas ta suure 
tammepuust laua laeka, võttis sealt teise kinda ja viskas selle mulle. Kui loomu poolest 
avameelne inimene alandub kavaldama või teesklema, paneb tema ärevus ja vaev harjumatu 
ülesande täitmisel kuulaja sageli kahtlema tema sõnade tõepärasuses. Heitsin kiire pilgu mõle- 
male kindale ja vastasin seejärel rõhuga: 

«Kahtlemata sarnanevad need kindad teineteisele kujult ja tikandilt, aga nad ei moodusta 
paari, kuna mõlemad kuuluvad paremale käele.» 

Ta hammustas pahameelest huulde ja punastas jälle tugevasti. 

«Teete õigesti mind paljastades,» vastas ta kibedusega. «Mõned sõbrad oleksid ainult 
järeldanud minu sõnadest, et ma ei soovi anda üksikasjalist seletust asjaolu kohta, mis seda ei 
vaja — vähemalt mitte võõrale. Teie otsustasite paremini jä lasksite mul tunda mitte ainult 
kahekeelsuse alatust, vaid ka minu küündimatust mängida teesklejat. Ütlen teile nüüd selgesti, 
et too kinnas ei ole, nagu te nii teraselt taipasite, paarimeheks sellele, mille ma praegu esile 
tõin. See kuulub sõbrale, kes on mulle veelgi kallim kui van Dycki maalitud portree originaal 
— sõber, kelle nõuanded on 

mind siiani juhtinud... ja juhivad ka edaspidi... keda ma austan... keda ma...» Ta vaikis. 
Mind ärritas tema toon ja ma lõpetasin ta lause omamoodi: «Keda ta armastab, tahtis miss 
Vernon ütelda.» 

«Ja kui ma ka nii ütlen,» vastas ta üleolevalt, «kes, pärib minult aru mu tunnete üle?» 
«Kindlasti mitte mina, miss Vernon. Palun teid tungivalt, et te ei paneks mulle süüks säärast 
jultumust. Aga,» jätkasin ma rõhuga, sest nüüd olin mina omakorda solvunud, «ma loodan, et 
miss Vernon andestab sõbrale, keda- ta näib tahtvat sellest nimetusest ilma jätta, kui see 
märgib... » 


«Märkige ainult üht, sir,» katkestas ta ägedalt. «Ma ei soovi, et mind tüüdataks kahtlustuste ja 
usutlemisega. Pole olemas niisugust- inimest, kellel ma lubaksin ennast üle kuulata ja enda 
üle kohut mõista. Ja kui te valisite selle ebatavalise tunni, et tulla minu eraelu luurama, on 
sõprus või osavõtt, millele te viitate, küll viletsaks vabanduseks teie sündsusetule 
uudishimule.» 

«Ma .vabastan teid oma juuresolekust,» laususin uhkusega, mis ei jäänud tema omast maha, 
sest mu iseloomule on alati olnud võõras alandlikkus, isegi kui on mängus kõige sügavamad 
tunded. «Vabastan teid oma juuresolekust. Ma ärkan meeldivast, kuid ülimalt petlikust 
unenäost ja... aga me mõistame teineteist.» 

Olin juba jõudnud ukseni, kui miss Vernon, kelle liigutused olid mõnikord nii kiired, et näisid 
peaaegu instinktiivsetena, jõudis mulle järele, haaras mind käsivarrest ning peatas mu tollel 
käskival ilmel, mida ta nii tujukalt oskas näole manada ja mis koos tema oleku naiivsuse ja 
lihtsusega mõjus nii erakordselt huvitavana. 

«Pidage, mr. Frank,» ütles ta. «Ka sellisel viisil ei pea te minust lahkuma; mul ei ole sõpru nii 
rohkesti, et võiksin neid minema visata, isegi kui nad on tänamatud ja isekad. Pange tähele, 
mida ma ütlen, mr. Francis Osbaldistone. Sellest saladuslikust kindast ei saa te-teada midagi.» 
Nende sõnadega tõstis ta kinda laualt. «Mitte midagi! Ei, mitte kübetki enam kui te juba teate! 
Ja siiski ei taha ma lubada, et ta oleks meie 

vahel vaenukindaks. Mulle on jäänud vähe aega,» jätkas ta veidi pehmemal toonil, «viibida 
siin selles paigas, teile veelgi vähem. Meil tuleb varsti lahkuda, et mitte iialgi enam kohtuda. 
Ärgem siis ometi tülitsegem ega laskem mõnel õnnetul saladusel veel enam kibestada neid 
väheseid tunde, mida saame veeta koos siinpool igaviku piiri.» 

Ma ei tea, Tresham, missuguse nõiaväega see võluv olend küll saavutas sellise võimu 
iseloomu üle, mida ma isegi ei suuda alati valitseda. Raamatukogusse astudes olin kindlasti 
otsustanud nõuda miss Vernonilt täielikku seletust. Tema aga keeldus sellest uhke 
pahameelega ja tunnistas mulle otse näkku, et eelistab mu võistlejat, sest kuidas pidin ma 
teisiti tõlgitsema tema väljendust, et ta peab armsamaks oma salapärast sõpra? Ja ometi, kui 
olin just lahkumas toast ja kavatsesin temaga vahekorrad igaveseks lõpetada, tarvitses tal 
ainult muuta ilmet ja tooni, ilmutada tõelise ning uhke pahameele asemel lahkelt mänglevat 
despotismi, mis omakorda andis maad kurbusele ning tõsidusele, — ja jälle olin ma tagasi 
omal kohal, tema vabatahtlik ori ja nõus kõigi ta karmide tingimustega. 

«Mis on sellest kasu?» ütlesin ma toolile laskudes. «Mis kasu võib sellest olla, miss Vernon? 
Miks peaksin ma olema tunnistajaks muredele, kui ma ei saa neid kergendada, ja saladustele, 
kui isegi juba minu katse neisse tungida teid solvab? Olete küll kogenematu, aga peaksite 
siiski mõistma, et ilusal noorel naisterahval võib olla ainult üks meessoost sõber. Isegi 
meessoost sõbra puhul oleksin ma armukade usalduse pärast, mida ta jagab kolmandale 
isikule, keda ma ei tunne ja keda ta minu eest varjab, aga teie puhul, miss Vernon ... » 

«Te olete muidugi armukade selle armastusväärse kire kõigi kapriiside ja pretensioonidega. 
Kuid, kulla sõber, siiani ei ole ma kuulnud teilt midap-i muud kui ainult viletsat loba, mida 
narrid draamade ja romaanide eeskujul kordavad, kuni tühipaljad sõnad hakkavad avaldama 
nende vaimule tõelist ja vägevat mõju. Poisid ja tüdrukud lobisevad end armastama, ja kui 
neile näib, et armastus kipub kustuma, lobisevad nad 

end armukadedaks. Aga teie ja mina, Frank, oleme ju arukad olendid ja meil ei jätku selleks 
rumalust ega jõudeaega, et sisendada endale mingisuguseid muid tundmusi peale lihtsa, ausa, 
omakasupüüdmatu sõpruse. Iga teistsugune liit on meile niisama kättesaamatu nagu siis, kui 
mina oleksin mees või teie «— naine, õigust öelda,» lisas ta pärast hetkelist kõhklemist, «isegi 
kui ma tulen sedavõrd vastu naissoo sündsus-nõuetele, et punastan natuke oma otsekohesuse 
üle, — meie ei saa abielluda, kui ka tahaksime, ja kui saaksime, ei tohiks me seda.» 

Ja tõesti, Tresham, kõneldes neid julmi sõnu punastas ta otse ingellikult. Tahtsin juba rünnata 
tema mõlemaid seisukohti, unustades sootuks oma kahtlused, mis selle õhtu jooksul olid aina 
kinnitust leidnud, kuid tema jätkas jahedal ning kindlal, peaaegu karmil toonil. 

«See, mida ma teile ütlesin, on kaine ning vaieldamatu tõde, mille kohta ma ei soovi enam 
kuulda küsimist ega seletamist. Niisiis oleme sobrad, mr. Osbal-distone... Kas jah?» Ta sirutas 
mulle käe ja lisas, hoides minu oma: «Ja nüüd ning edaspidi mitte midagi muud kui ainult 
sõbrad.» 

Ta laskis mu käe lahti. See vajus alla, samaaegselt langes ka mu pea: olin põhjalikult murtud 
— nagu oleks ütelnud Spenser — Diana headusest ja samal ajal kõigutamatusest. Ta ruttas 
muutma kõneainet. 

«Siin on kiri,» ütles ta, «mis on adresseeritud väga täpselt ja selgesti teile, mr. Osbaldistone, 
mis aga hoolimata kirja kirjutaja ning saatja suurest ettevaatlikkusest ei oleks võib:olla kunagi 
jõudnud teieni, kui teda ei oleks endale näpanud keegi Pacolet minu võlukääbus, keda ma 
nagu kõik õnnetud neitsid romaanides pean oma salajases teenistuses.» 

Avasin kirja ja libistasin pilgu üle ridade — paberileht langes mul käest ja huulilt pääses 
tahtmatu hüüatus: «Armuline jumal! Olen oma meeletuse ja sõnakuulmatusega hävitanud 
isa!» 


1 Pacolet — kürejalgne kääbus, kuju keskaegsetes rüütliromaanides. 

Miss Vernon tõusis, pilgus tõeline ja osavõtlik ärevus: «Te kahvatate... Teil on halb? Kas toon 
teile klaasi vett? Olge mees, mr. Osbaldistone, ja vapper! Kas teie isa on... Kas teda ei ole 
enam?» 

«Ta elab,» ütlesin ma, «jumal tänatud! Kuid milline viletsus, millised raskused seisavad tal 
ees!» 

«Kui see on kõik, siis ärge heitke meelt. Kas ma tohin kirja lugeda?» lisas ta seda üles 
tõstes. 

Andsin nõusoleku, ise vaevalt teades, mida räägin. Ta luges selle väga tähelepanelikult läbi. 
«Kes on see mr. Tresham, kes alla kirjutab?» 

«Minu isa äriosanik,» (Sinu hea isa, Will) «kuid tavaliselt ei võta ta isiklikult osa kaubamaja 
asjaajamisest.» 

«Ta räägib siin,» ütles miss Vernon, «mitmetest kirjadest, mis on teile saadetud juba varem.» 
«Ma ei ole neist ühtegi näinud,» vastasin mina. 

«Kirjast ilmneb,» jätkas ta, «et Rashleigh, kes teie isa Hollandis viibimise ajaks võttis 
täielikult enda peale äriasjade juhtimise, on mõne aja eest sõitnud Londonist Sotimaale koos 
väärtpaberite ja firma rahadega, et maksta välja suuri veksleid, mis teie isa on andnud 
mõnedele isikutele seal maal, ja et hiljem ei ole temast enam midagi kuuldud.» 

«Kahjuks on see liigagi tõsi.» 

«Ja siis,» jätkas ta, heites pilgu kirjale, «on siin juttu mingist pearaamatupidajast või kellestki 
niisugusest, Owensonist... või Owenist, kes on saadetud Glas-gow'sse, et kui võimalik, 
Rashleigh üles otsida. Teid aga palutakse tungivalt minna sinnasamasse ja aidata teda 
otsimisel.» 

«Just nii see on ja ma pean jalamaid teele asuma.» 

«Pidage veel ainult hetkeks,» ütles miss Vernon. «Mulle näib, et kõige halvem, mis sellest 
loost võib tulla, on teatud rahasumma kaotus. Kas tõesti võib see tuua teie silmi pisarad? 
Häbenege, mr. Osbaldistone!» 

«Teete mulle ülekohut, miss Vernon,» vastasin. «Mind ei hirmuta kaotus, vaid mõju, mida see 
— ma tean — avaldab isa meeleolule ja tervisele, sest kaubanduslik usaldus on talle sama, 
mis au. Kui ta kuulutataks maksujõuetuks, viiks see tema murest, sisetunde 

piinadest ja meeleheitest murtuna hauda nagu sõduri, kes on tunnistatud süüdi arguses, või 
aumehe, kes on kaotanud ühiskonnas oma hea nime ja seisundi. Kõik see oleks võinud jääda 
tulemata, kui oleksin toonud tühise ohvri ja loobunud oma rumalast uhkusest ning laiskusest, 
mis lõi kohkuma, kui oli vaja jagada tema auväärse ning kasuliku elukutse raskusi. Oo taevas! 
Kuidas teen ma küll heaks oma eksimuse?» 

«Sellega, et asute otsekohe teele Glasgow'sse, nagu teid palub teha sõber, kes selle kirja 
kirjutas.» 

«Aga kui Rashleigh on tõesti sepitsenud alatu ning jultunud salaplaani röövida paljaks oma 
heategija,» ütlesin ma, «mis väljavaade on siis minul leida abinõu nii põhjalikult läbimõeldud 
kavatsuse nurjaajamiseks?» 

«Väljavaade,» vastas ta, «võib tõepoolest olla kahtlane, aga teiselt poolt ei ole teil ka siia 
jäädes vähimatki võimalust teha midagi oma isa heaks. Pidage meeles, et kui oleksite jäänud 
teile määratud postile, ei oleks see õnnetus saanud juhtuda. Rutake tegema seda, mida teile 
nüüd kätte juhatatakse, ja võib-olla saate asja veel heaks pöörata. Oodake siiski... ärge 
lahkuge toast, enne kui tulen tagasi.» 

Ta jättis mu segasena ning täis hämmastust üksi. Ent selgemal hetkel imetlesin ma nüüdki 
otsustavust, rahu ja meelekindlust, mis ei lahkunud miss Vernonist nähtavasti üheski 
õnnetuses, olgu see kuitahes ootamatu. 

Mõne minuti pärast tuli ta tagasi, käes leht paberit, mis oli kokku pandud ja pitseeritud nagu 
kiri, kuid millel puudus aadress. 

«Usaldan teie kätte oma sõpruse pandi, sest mul on kindel usk teie aususesse. Kui ma saan 
õigesti aru teie murest, tuleb Rashleigh' valduses olevad summad tagasi saada teatud päevaks 
— kaheteistkümnendaks septembriks, oli vist nii? —, et neid saaks kasutada kõnesolevate 
vekslite kinnimaksmiseks. Järelikult, kui enne seda tähtaega õnnestub hankida vajalik summa, 
on teie isa aus nimi kardetud õnnetusest päästetud.» 

«Mui-dugi. Nii ma sain aru mr. Treshamist.» Vaatasin veel korraks Sinu isa kirja ja lisasin: 
«Ei, selles ei saa olla kahtlust.» 

«Hästi,» sõnas Diana, «sellisel juhul võib ehk minu väike Pacolet teile kasulik olla. Vahest 
olete kuulnud kirjadest, milles peituvad nõiasõnad? Võtke see kiri. Ärge avage seda enne, kui 
kõik teised, tavalised abinõud on luhtunud. Kui teie enda jõupingutused kannavad vilja, võtan 
teilt ausõna, et hävitate ta, avamata seda ise ja lubamata ka kellelgi teisel seda avada. Kui teil 
aga ei ole edu, võite murda pitseri kümme päeva enne määratud tähtaega, ja te leiate 
juhtnööre, mis võivad teile ehk kasulikud olla. Jumalaga, Frank, me ei kohtu enam iialgi, 
kuid... mõelge vahel oma sõbrale Die Vernonile.» 

Ta sirutas mulle käe, mina aga surusin ta oma rinnale. Die ohkas, vabastades end embusest, 
mida ta siiski lubas, põgenes ukse juurde, mis viis tema tuppa, ja enam ma teda ei näinud. 


Il OSA 
| PEATÜKK 


Seal hobu tormab, mis ta võib, 

tal kannul surma hüüd ... 

Hei sõber, kas sa kartma lõid 

siin minu seltsis nüüd? 

Burgher 

Kui inimest ründavad korraga põhjuselt ning iseloomult erinevad hädad, siis on sellel 
vähemalt see hea külg, et nende üksteisele vastukäiv mõju hajutab mõtted mitmesse suunda 
ega lase vaesel kannatajal neist ühegi all kokku variseda. Lahkumine miss Vernonist 
kurvastas mind sügavasti, ent lahkumisvalu oleks tundunud kaugelt kibedamana, kui mure isa 

pärast ei oleks nõudnud mu mõtteist oma osa. Olin masendatud mr. Treshamilt saadud uudiste 
pärast, ent oleksin võinud sattuda meeleheitesse, kui need oleksid jagamatult vallanud mu 
meele. Ma ei olnud ei võlts armastaja ega südametu poeg, aga inimese ahastusel, millega ta 
reageerib valu esilekutsuvaile põhjustele, on piirid, ja kui kaks põhjust toimivad üheaegselt, 
võime oma tundmused — nagu pankrotti jäänu oma vara — nende vahel ainult jaotada. 
Niisugused olid mu mõtted, kui jõudsin oma tuppa, ja nagu võrdlusest nähtub, hakkas neis 
juba helisema kaubanduslik alatoon. 

Asusin põhjalikumalt uurima Su isa kirja. See ei olnud just eriti selge ja viitas rea üksikasjade 
suhtes Owenile, kellega mul tungivalt paluti võimalikult kiiresti kohtuda Soti linnakeses 
nimega Glasgow. Oma vanast sõbrast pidin seal lähemalt kuulda saama härrade MacVittie, 
MacFin ja kompanii kaubamajas Gal-lowgate'il. Vihjati ka mitmetele varasematele 
kirja- 

dele (nähtavasti olid need teel kaotsi läinud või oli keegi nad kõrvaldanud) ja kurdeti minu 
kangekaelse vaikimise üle sõnadega, mis oleksid olnud äärmiselt ebaõiglased, kui minu 
saadetud kirjad oleksid jõudnud määratud sihtkohta. Lugedes neid ridu olin lausa häm- 
mastuses. Et Rashleigh' vaim hiilib minu ümber ja manab esile kõik need arusaamatused ning 
raskused, mis mind piiravad, selles ei kahelnud ma hetkegi, ent siiski oli hirmus mõelda, kui 
suur pidi olema tema nurjatus — ja samuti võim —, et ta sai oma salaplaanid teoks teha. 
Olgem minu vastu õiglased ühes suhtes: lahkumine miss Vernonist, mis teistsugustel asjaolu- 
del oleks täitnud mind ahastusega, muutus teisejärguliseks küsimuseks, kui mõtlesin 
hädaohust, mis ähvardab mu isa. Ma ise ei hinnanud eriti kõrgelt rikkust ning) jagasin seega 
enamiku elava kujutlusvõimega noormeeste endapetet, kes arvavad, et parem on läbi ajada 
hoopis ilma rahata, kui et pühendada oma aeg ja võimed tööle, mis on tarvilik selle 
muretsemiseks. Kuid ma teadsin, et isa silmis oleks pankrot täielik ja hüvitamatu häbiplekk, 
millele elus ei leiduks mingit leevendust ja mida kõige kiiremini suudaks parandada ainult 
surm. 

Seepärast otsis mu mõte võimalusi selle katastroofi ärahoidmiseks säherduse innuga, millist ei 
oleks kunagi võinud esile kutsuda huvi mu enda varanduse vastu. Järelemõtlemise tulemusena 
valmis mul kindel otsus lahkuda Osbaldistone Hallist juba järgmisel päeval ja suunduda aega 
viitmata Glasgow'sse Oweniga kohtuma. Ma ei pidanud otstarbekaks teatada onule oma 
äraminekust teisiti, kui jättes talle kirja, milles avaldan tänu külalislahkuse eest ja kinnitan, et 
ootamatu ning tähtis asjatoimetus takistab mind tänamast teda isiklikult. Teadsin, et 
otsekohene vana rüütel ei armasta tseremooniaid ja vabandaks mind meeleldi. Olin pealegi 
veendunud Rashleigh' mahhinatsioonide ulatuslikkuses ja otsustavas iseloomus ning kartsin, 
et juhul, kui minu lahkumisest Osbaldistone Hallist avalikult teatataks, oleks tal kindlasti 
varuks vahendeid, et takistada reisi, mis võetakse ette eesmärgiga tema plaanid segi paisata. 

Niisiis otsustasin asuda teele koidu ajal ja jõuda naaberriigi Sotimaa pinnale, enne kui keegi 
lossis saab aimu minu ärasõidust. Ent kiirustamisele, mis oli minu peaülesanne, kippus 
seadma tõket üks, oluline takistus. Ma ei teadnud ei lühimat ega õigupoolest ühtegi teed 
Glasgow'sse. Kuna kujunenud olukorras mängis kiirus kõige tähtsamat osa, otsustasin nõu 
küsida Andrew Fairservice'ilt kui lähimalt ning usaldusväärseimalt autoriteedilt. Kuigi aeg oli 
hiline, seadsin sammud Andrew' poole kavatsusega selles tähtsas punktis selgust saada ja 
paari minuti parast olin aedniku maja juures. 

Andrew' elamu asus välimise aiamüüri läheduses. See oli hubane, mõnus northumbria majake 
jämedalt tahutud kividest, aknad ja uksed kaunistatud suurte raskete tahutud arhitraavide ehk 
pealistega, nagu neid nimetatakse, ja katust katsid tavaliste kiltkivide, õlgede või põletatud 
savist katusekivide asemel laiad hallid kiviplaadid. Pirnipuu maja ühes otsas, ojake ning vee- 
rand aakri suurune lilleaed ukse ees ja köögivilja-aed maja taga, koppel lehma jaoks ja väike 

põld, kuhu oli külvatud mitmeid teravilju pigemini majakese elaniku isiklikuks tarbeks kui 
müügiks, — kõik see rääkis soojast ning sõbralikust mõnususest, mida Vana Inglismaa — 
isegi kõige põhjapoolsemail ääremaadel — pakub oma tähtsusetuimatelegi asukatele. 
Jõudes nutika Andrew' eluaseme juurde, kuulsin ma iseäralikult pühalikku, ninatoonilist ja 
venitatud häält, mis viis mind mõttele, et Andrew oli vastavalt oma kaasmaalaste heale ning 
kiiduväärsele kombele kutsunud kokku mõningad naabrid, et üheskoos pidada 
«perekondlikku teenistust», nagu ta seda õhtupalvust nimetas. Muide, Andrew'l ei olnud ei 
naist ega lapsi ja tema majas ei elanud ühtki naishinge. «Juba esimesel aednikul,» ütles ta, 
«sai sellest tõust villand.» Kuid sellegipärast õnnestus tal vahetevahel koguda endale 
lähikonnast kuulajaid nii paavstipooldajate kui ka anglikaani kiriku liikmete hulgast — 
«tükke, mis tulest välja kistud,» nagu ta ise väljendas — kelle peale ta siis taotses valada onia 
vaimuandeid isa Vaughani, isa Docharty, Rashleigh' ning kogu katoliikliku ümbruse 

kiuste, kes vaatasid tema vahelesegamisele niisugustel puhkudel kui ketserluse sissetungile. 
Pidasin seepärast tõenäoliseks, et heatahtlikud naabrid võisid olla tulnud pidama sedalaadi 
kodust jumalateenistust. Aga kui ma tähelepanelikumalt kuulatasin, näis mulle, et kõik hääled 
väljuvad ainuüksi sellesama Andrew" kõrist, ja kui ma need majja astudes katkestasin, 
leidsingi Fairservice'i üksi, maadlemas, nii hästi-kurjasti kui see tal korda läks, pikkade 
sõnade ja keeruliste nimedega ning lugemas valjusti, iseendale õpetuseks, mingit vaimulikku 
traktaati. 

«Lugesin siin parajasti auväärt doktor Lightfooti kirjutust,» ütles ta, pannes paksu köite 
kõrvale. 

«Lightfoot!» kordasin ma, silmitsedes raskekaalulist raamatut mõninga imestusega. «Sinu 
õpetatud autoril on küll õige ebaõnnestunud nimi.1» 

«Jah, sir, Lightfoot oli tema nimi. Olli teine üks tõsine jumalamees, sootu teist sorti kui need 
praegused. Palun küll vabandust, et lasksin teid ukse taga seista, aga et mind täna õhta juba 
üks tont kohutas — kaitsku meid jumal! — siis kahtlesin, kas võib ust lahti teha enne kui 
palve on läbi. Sain just lõpule Nee-mia viienda peatükiga ... Kui see neid eemale ei peleta, siis 
ma ei tea, mis aitaks.» 

«Sul oli kohtumine tondiga!» imestasin ma. «Mida sa tahad sellega öelda, Andrew?» 

«Ma ütlesin, et ta mind ehmatas,» vastas Andrew. «See on nõnnasama, kui ütelda, et vaim 
mulle viirastas ... Kaitsku meid jumal, ütlen veelkord!» 

«Vaim sulle virutas, Andrew! Kuidas pean seda mõistma?» 

«Ma ei üteld «virutas»,» vastas Andrew, «vaid «varastas», see on, tegi mulle sihukest säru, et 
oleksin peaaegu oma nahast välja karand, olgugi et mitte keegi ei katsund seda nigu koort puu 
pealt maha tirida.» 

«Jäta nüüd ometi vähekeseks oma hirm, Andrew, ja luba küsida, kas võid mulle juhatada 
kõige lühemat teed ühte teie Sotimaa linnakesse nimega Glasgow?» 


Lightfoot — kergejalgne (ingl. k.). 

«Linnakesse nimega Glasgow!» osatas Andrew Fair-service. «Glasgow on suurlinn, isand. Ah 
et tahate kuulda, kas ma tean teed Glasgow'sse? Kuda ma's ei peaks teadma? See on ju kiviga 
visata mu oma kodukihelkonnast, Dreepdailyst, mis jääb tsipa lääne poole. Aga mis asja 
pärast on teie aususel vaja Glasgow'sse minna?» 

«On üks asi,» vastasin. 

«See on nõnnasama ea kui ütelda, et ära päri midagi, siis ma'i akka sulle valetama ... 
Glasgow'sse?» Ta tegi pausi. «Mina mõtlen, et teil oleks parem, kui keegi teid saadaks.» 
«Seda kindlasti, kui leiaksin mõne, kes sinnapoole läheb.» 

«Eks teie ausus muidugi tasuks ajakulu ja vaeva eest?» 

«Iseenesest mõista. Asjatoimetus on mul pakiline ja kui leiaksid mulle teejuhi, maksaksin 
talle hästi.» 

«Ei täna kõlba kõnelda ilmalikkudest asjadest,» sõnas Andrew, pöörates silmad taeva poole, 
«aga kui põleks praegust kallis pühapäeva õhfa, siis küsiks ma, kui palju te oleksite nõus 
andma tollele, kes teile tee peal mõnusat seltsi pakub ja kes võiks teile nimetada 
džentelmenide ja tähtsate aadlimeeste mõisate ning losside nimesid ja lugeda üles nende 
suguvõsad?» 

«Ütlen sulle, et kõik, mis ma tahan teada, on tee, mida mööda mul tuleb minna. Küllap ma 
sellele mehele maksan nii, et ta rahule jääb. Annan talle ükskõik kui palju, muidugi 
mõistlikkuse piirides.» 

«Ükskõik kui palju,» kostis Andrew, «põle mitte midagi. Ja too sell, kellest ma räägin, teab 
viimast kui ühte otseteed ja kõrvalist rajakest läbi mägede ja... » 

«Mul ei ole aega sellest nii pikalt kõnelda, Andrew, tee minu eest kaup kindlaks oma 
äranägemise järgi.» 

«Ahaa! See on juba teine jutt,» vastas Andrew. «Mina mõtlen, et kui lood sedamoodi on, eks 
ma siis ise olegi see mees, kes teile teed näitab.» 

«Sina, Andrew? Kuidas sa saad oma töökohalt ära tulla?» 
«Vähe aega tagasi ma rääkisin teie aususele, et ma juba ammugi olen mõeld jalga lasta, vaata 
et juba esi 

mesest aastast peale, kui ma Osbaldistone Halli tulin. Aga nüüd on mul mõte päris tõsiselt 
minema minna — parem Ilja kui ei ilmaski... Lühike lõpp ja asjad ühel pool.» 

«Nii et sa siis lahkud teenistusest? Aga kas sa ei jää niimoodi ilma oma palgast?» 

«Põle kahtlust, et väike kaotus ikke tuleb; aga minu käes on peremehe raha, mis ma sain õunte 
müügist sealt vanast õunaaiast. Kes neid ostsid, tegid küll armetut äri: olid teised va rohelised 
pabulad, aga sir Iiildebrand nõuab nende eest sihukest ingeinda (see tähendab, valitseja 
muidugi pressib peale), justkui oleksid nad puhta kuldpepingid, ja siis on veel raha seemnete 
jaoks — ma mõtlen, et teatavas mõttes saab palk päris viisakalt tasa. Aga eks teie ausus tasu 
ju Glasgow'sse jõudes muidugi kõige eest, mida ma ehk pean kaotama. Eks te taha vist ästi 
ruttu teele minna?» 

«Homme päevatõusul,» vastasin. 

«See on küll kähku... Tea kust ma omale kimli saaks? Pea... juba ma tean, mihuke loomake 
mulle passib.» 

«Niisiis, Andrew, kell viis hommikul kohtume puiestee otsas.» 

«Pagan mind võtku (taevas andku andeks see sõna), kui ma õigel ajal kohal põle,» kostis 
Andrew reipalt. «Aga kui ma võiks nõu anda, siis mina paneks minema kaks tundi varem. Ma 
tunnen teed, olgu pime või valge, niisama ästi kui pime Ralph Ronaldson, kes rändas 
ümbruskonnas läbi kõik rabad, aga ise ei osand öelda, mis värvi on kanarbik.» 

Kiitsin täielikult heaks Andrew' paranduse minu esialgsele ettepanekule ning me leppisime 
kokku, et kohtume määratud paigas kell kolm hommikul. Korraga aga välgatas minu tulevase 
matkakaaslase pähe mõte: 

«Aga tont! Tont! Mis siis, kui see äkki meid kollitama tuleb? Põle mul lusti selle tõuga kaks 
korda kahekümne nelja tunni sees tegemist teha.» 

«Phäh! Vaat kus veel asi!» hüüdsin ma end minekule seades. «Ära karda midagi, mis tuleb 
teisest ilmast. Maa peal on küllalt elavaidki põrgulisi, kes 

saavad oma asjaga ise paremini hakkama, ilma et kogu väehulk, kes paisati sügavusse koos 
Luciferiga, peaks neile nõuks ja abiks tulema.» 

Nende sõnadega, mis olid tingitud minu enda olukorrast, lahkusin Andrew' elamust ja 
pöördusin tagasi lossi. 


" 


Tegin mõned vajalikud ettevalmistused kavatsetavaks teekonnaks, vaatasin üle ning laadisin 
oma püstolid ja viskusin seejärel voodile, et, kui võimalik, saada vähekeseks sõba silmale 
enne pikka ja ohtlikku rännakut. Ma ei lootnud küll uinuda, aga väsimus, mida põhjustasid 
möödunud päeva tormilised elamused, sai mu üle võimust ja ma vajusin sügavasse ning 
raskesse unne, millest ma siiski kohe ärkvele võpatasin, niipea kui vana kell mu 
magamiskambri kõrval asuvas tornis lõi kaks. Silmapilk olin üleval, süütasin küünla, 
kirjutasin onule kirja, jätsin maha need riietusesemed, mis oleksid olnud vaid koormaks, 
ülejäänud garderoobi mahutasin oma reisipauna, laskusin kiiresti trepist ja jõudsin takistusteta 
talli juurde. Kuigi ma ei olnud just nii osav tallipoiss kui onupojad, olin ma Osbal-distone 
Hallis õppinud ise oma hobust sugema ning saduldama. Mõne minutiga olin sadulas, valmis 
asuma teele. 

Sõites sammu mööda põlist alleed, millele kahanev kuusirp heitis kahvatut piimjat valgust, 
vaatasin ohkega täis raskeid eelaimusi tagasi müüridele, mis varjasid Diana Vernonit, ja mind 
masendas mõte, et tõenäoliselt ei kohtu me temaga enam iialgi. Pikkade ebakorrapäraste 
ridadena kulgevate teravakaareliste akende hulgast, mis kuuvalguses näisid viirastuslikult 
helendavatena, oli võimatu eraldada seda, mille taga asus tema tuba. Minu jaoks on ta juba 
kadunud, mõtlesin, kui mu pilk rändas mööda Osbaldistone Halli keerukaid arhitektuurseid 
detaile, mis näisid kuupaistel ähmaste ja eristamatutena. Ta on mulle kadunud juba enne kui 
lahkun paigast, kus ta elab! Mis lootust on mul siis säilitada temaga mingisugust ühendust, 
kui meie vahel on penikoormaid? 

Kui jäin seisma, mõlgutades mitte just väga meelepäraseid mõtteid, «siis aja raudne 

keel seal lausus 

«kolm» öö uinuvasse kõrva» 1 ja tuletas mulle meelde, et on aeg minna kohtamisele isikuga, 
kes oma olemuselt ja välisilmelt on hoopis vähem huvitav — Andrew Fairservice'iga. 

Värava taga puiestee lõpul leidsin ratsaniku, kes hoidus müüri varju. Alles siis, kui olin kaks 
korda köhatanud ja hüüdnud: «Andrew!», vastas aiaharija: «Andrew neh, kes see muu.» 
«Näita teed,,» ütlesin ma, «ja ole vait, kui võid, kuni oleme möödas külakesest all orus.» 
Nõnda siis sõitiski Andrew ees ja tegi seda palju väledamalt kui oleksin soovinud, ja minu 
käsku — pidada vaikust — täitis ta nii hästi, et ei andnud vähimatki vastust minu korduvatele 
küsimustele sellise tarbetu kiirustamise põhjuse kohta. Pääsedes Andrew'le teadaolevate 
otseteede kaudu arvukate kivitanumate ja kõr-valradade võrgust, mis lossi lähikonnas 
omavahel rist-lesid, jõudsime lagedale nõmmele. Sellest kiiresti üle sõites võtsime suuna 
viljatuisse mägedesse, mis eraldavad Inglismaad Sotimaast, paika, mida kutsutakse Middle 
Marches. Tee, või õigemini vaevaline rajake, mida mööda nüüd ratsutasime, pakkus 
ülimeeldivat vaheldust, viies kord läbi rabamülgaste, kord üle kivi-klibu. Sellest hoolimata ei 
aeglustanud Andrew põrmugi sammu, vaid traavis vahvasti edasi kiirusega kaheksa kuni 
kümme miili tunnis. Mind pani imestama ja ärritas selle mehe kangekaelne püsivus, sest meil 
tuli ületada äkilisi tõuse ja langusi äärmiselt kaelamurdva iseloomuga maastikul ning me 
liikusime mööda jäärakute servi, kus hobusekabja libastumine oleks saatnud ratsaniku 
kindlasse surma. Kuu andis paremal juhul vaid ähmast ning puudulikku valgust, mõnes paigas 
aga oli mägede vari sedavõrd tihe, et mattis raja täielikku pimedusse ja ma sain Andrew'le 
järgneda ainult tema hobuse kabjaplagina ja sädemete järgi, mis lendasid ratsu jalgade alt. 
Esialgu tuli mulle kasuks see kiire liikumine ja vajadus oma isikliku julgeoleku pärast 
raugematu tähelepanuga hobust juhtida, sest see kiskus mu vägisi eemale valusatest 
mõtisklus- 

Shakespeare, «Macbeth». 

test, mis mind muidu kindlasti oleksid vallanud. Ent pikapeale, kuiolin Andrew'le 
korduvalt hõiganud, etta sõidaks aeglasemalt, vihastas mind tõsiselt tema häbematu 
visadus, millega ta keeldus nii sõna kuulamast kui ka mulle vastamast. Minu viha oli, 
paraku, täiesti abitu. Paar korda üritasin jõuda oma isemeelse teejuhi kõrvale, et teda 
piitsapäraga sadulast maha 

lüüa, aga Andrew'l oli parem hobune ja emb-kumb, kas neljajalgse tulisus, kelle seljas ta istus, 
või tõenäolisemalt see, et ta aimas minu sõbralikke kavatsusi, sundis teda sammu kiirendama 
iga kord, kui püüdsin talle järele jtiuda. Teisest küljest olin sunnitud üha kasutama kannuseid, 
et teda mitte silmist lasta, sest teadsin ülihästi, et ilmatemata ei leiaks ma tialgi teed 

läbi selle õudse kõnnu, mida me nüüd läbisime niisuguse tavatu kiirusega. Lõpuks olin nii 
vihane, et ähvardasin võtta appi püstoli ja läkitada Andrew Pöörasele kuuli, mis lõpetab tema 
tulijalgse kihutamise, kui ta ise seda ei pidurda. Nähtavasti avaldas see ähvardus mingisugust 
mõju tema kõrvadele, mis olid jäänud kurdiks kõigile leebematele keelitustele, sest seda 
kuuldes vähendas ta kiirust, laskis mul jõuda endale järele ja tähendas: 

«Ega meil jah põldki suurt mõtet nii ullupööra kihutada.» 

«Mis sul arus oli, et sa üldse seda tegid, sa isemeelne lontrus?» vastasin ma, sest olin pöörases 
raevus, mida, muide, miski ei õhuta tugevamini kui äsja läbielatud ivake hirmu, mis nagu 
lõkkesse visatud paar veetilka ajab vaid veelgi enam leegitsema tule, mida ta ei ole suuteline 
kustutama. 

«Mida's teie ausus tahab?» küsis Andrew kõigutamatu rahuga. 

«Mida ma tahan, sa võllaroog? Ma'karjun juba tund aega, et sõidaksid aeglasemalt, aga sina ei 
võta vaevaks mulle vastatagi. Kas oled purjus või peast põrunud?» 

«Ärge pange pahaks, teie ausus, mul on väheke kõva kuulmine, ja ega ma salga, ju ma vist 
ikke võtsin ühe käraka lahkumise auks sellest vanast majast, kus ma nõnna kaua olen eland. Ja 

et mul põld kellegagi kokku lüüa, eks ma's muidugi pidand ise põhja peale tegema, või muidu 
oleks pool kannu konjakit papistidele jäänd — ja see, nigu teie ausus teab, oleks puhas 
raiskamine.» 

Kõik see võis olla täiesti õige ja minu olukord nõudis, et säilitaksin oma juhiga hea vahekorra; 
seepärast piirdusin nõudmisega, et ta sõidukiiruse suhtes alluks edaspidi minu korraldustele. 
Julgustatuna minu leebusest tõstis Andrew häält ja ütles talle enamail juhtudel omasel 
õpetlikul ning iseteadval toonil: 

«Teie ausus ei taha mulle ometi auku pähe rääkida — ja mitte keegi mulle selle koha pealt 
juba auku pähe ei räägi — justkui oleks tervisele kasulik või 

mõistlik minna öösisel ajal rabaõhku ingama, ilma et oleks südant kinnitand nelginapsiga või 
siis peekri konjaki või viinaga või muu säärase ihurohuga. Sada korda olen ma tuuritand siit 
üle Otterscope'i arja, päeval ja öösel, aga mitte kunagi ei osand ma teed kätte leida, kui põld 
enne kärakast võtt, ja kindluse mõttes oli mul vahetevahel veel ka paar ankrukest konjakit 
kummalgi pool sadulat.» 

«Teiste sõnadega, Andrew,» ütlesin ma, «sa olid siis salakaubavedaja. Kuidas küll sinusugune 
rangete põhimõtetega inimene võis petta tollivalvureid?» 

«Ega's see põle muud kui vilistite kiusamine,» kostis Andrew. «Kas vaene vana Sotimaa veel 
vähe kannatab nende kuramuse aktsiisiametnikkudest ja tollivalvuri-test päevavaraste läbi, 
kes pärast toda õnnetut ja kurba uniooni on tuld tema peale nagu rohutirtsuparv? Eks ole ju ea 
poja kohus tuua talle miskisugust märjukest, mis tema vana südant kosutaks, ja teha seda 
küsimata, kas see neile nurjatutele varastele meeldib või e1.» 

Üksikasjalisemal küsitlemisel selgus, et Andrew oli salaviinavedajana tihti matkanud neid 
mägiradu nii enne kui ka pärast asumist Osbaldistone Halli — asjaolu, mis oli mulle sedavõrd 
tähtis, kuivõrd see kinnitas tema asjatundlikkust teejuhina, hoolimata vembust, mille ta mulle 
retke alguses mängis. Isegi nüüd, ehkki me liikusime edasi veidi mõõdukamas tempos, ei 
olnud lahkumisnaps — või mis see ka iganes oli, mis nii tõhusalt elustas Andrew' liikumist, 
— nähtavasti veelgi kaotanud oma mõju. Tihtipeale vaalas ta kartliku ning kohkunud pilguga 
selja taha ja kus tee oli vähegi sõidukõlblik, ilmutas ta kalduvust kiirendada sammu, otsekui 
oleks peljanud jälitamist. Need ärevuse märgid vähenesid sedamööda, kuidas me lähenesime 
kõrge lageda mäeseljandiku harjale, mis suundus umbes miili ulatuses peaaegu otse idast 
läände ja langes mõlemal pool väga järsu kallakuna. Horisondil hahetasid nüüd koidu 
kahvatud kiired. Andrew heitis pilgu tagasi, ja kui ta ei näinud ainsatki märki elavast olendist 
meie selja taga laiuvatel nõmmedel, silenesid vähehaaval tema karmid näojooned. Esiteks 
hakkas ta vilistama ja 

laulis seejärel suure vaimustusega, ent viletsasti viisi pidades, ühe oma kodumaa laulu 
lõpusalmi: 

«Jenny, tüdruk! Viin su pakku üle raba kanarbikku; otsigu siis suguvõsa.» 

Samal ajal patsutas ta hobuse kaela, kes teda nii vapralt oli kandnud, ja juhtis seega minu 
tähelepan-u loomale. Otsekohe tundsin ära Thorncliff Osbaldistone'i lemmikmära. 

«Mis see siis on, sir?» ütlesin ma pahaselt. «See on ju mr. Thomecliffi mära!» 

«Ega ma'i ütle, eks ta võind omal ajal olla tema aususe skvair Thorncliffi oma jah, aga nüüd 
on ta minu.» 

«Sa varastasid ta, närukael!» 

«No ei, sir, varguses mind küll keski inime süüdistada ei saa. Asi on, näete, sedasi: skvair 
Thorncliff laenas minu käest Yorki võiduajamistele minekuks kümme naela, aga tagasi ei 
mõtle ta mulle maksta mitte punast krossigi, ja kui ma ainult oma jagu tagasi küsisin, lubas ta 
mul «kondid segamini lüüa», nigu ta ütles. Aga ma arvan, et nüüd teeb see talle küll tublisti 
peamurdmist, kudas obust piiri tagant kätte saada. Saba-juppigi ei näe ta temast, enne kui põle 
mulle viimase kui pennini tagasi makst. Mul on Loughmabenis üks mõistlik sõbramees, kes 
väikest viisi seadust tunneb, see aitab mul temaga sobitust saada. Või mina olevat mära 
varastand! No ei, varguse patt jäägu küll And-rew Fairservice'ist kaugele. Ma ainult võtsin ta 
vahi alla jurisdictiones fandandy causey'. Need on ead sea-dusemeeste sõnad — päriselt 
justkui majakärnerite ja teiste õpetatud meeste keel kohe. Kahju ainult, et nad nii kallid on — 
need kolm sõnakest on kõik, mis And-rew sai pika protsessimise peale nelja ankru kõikse 
parema konjaki eest, mida iganes on kõrisse kummutatud. Nii neh, sir! Seadus on kallis 
lõbu.» 

«Küllap näed, et ta on veel palju kallim kui sa 


| Jurisdictiones fandandy causey — moonutatud ladinakeelne juriidiline vormel jurisdictiones 
fundandi causa — hagi põhjendamise pärast. 

arvad, Andrew, kui sa ka edaspidi oma võlgu sisse kasseerid sellisel moel, ilma seadusliku 
volituseta.» 

«No-noh, me oleme nüüd, jumal tänatud, Sotimaal, ja siin ma võin leida nii sõpru kui 
advokaate ja kohtunikke kah, niisamuti kui ükstapuha misuke Osbaldis-tone. Minu ema poolt 
vanaema kolmat liini onupoeg oli sugulane Dumfriesi provostiga 1 — ei tema lase ühelegi 
piisale oma verest liiga teha. Ja siis, õigust mõistetakse siin vahet tegemata, kõikidele 
ühteviisi, mitte nõnna nagu teisel pool piiri, kus sa ei jõua veel ümbergi vaadata, kui oled juba 
miskisuguse sekretär Jobsoni vangistuskäsuga kinni nabitud. Aga varsti põle neil seal seadust 
enam ollagi ja peaasjalikult sellepärast ma ütlesingi neile «hüvasti».» 

Olin Andrew' vägiteo pärast sügavasti nördinud ja nurisesin valju saatuse üle, mis mind juba 
teist korda viis kokku isikuga, kelle tegusid juhivad nii ebakindlad põhimõtted. Otsustasin, et 
niipea kui jõuame reisi sihtkohta, ostan temalt mära ja saadan tagasi oma onupojale 
Osbaldistone Halli. Sellest õilsast kavatsusest otsustasin teatada onule esimesest linnast, kus 
leidub postkontor. Vahepeal aga, mõtlesin ma, on tarbetu riielda Andrew'ga, kes oli lõppude 
lõpuks talitanud üsnagi loomulikult inimese kohta tema olukorras. Seepärast surusin alla oma 
pahameele ja küsisin, kuidas tuleb mõista tema sõnu, et Northumbrias ei ole varsti enam üldse 
mingit seadust. 

«Seadust!» kordas Andrew. «Noh, rusikaseadust jääb neile küll ja küll. Northumberland on 
praegust lausa kubinal täis pappe ja iirlastest ohvitsere ja papistide rämpsu, kes kõik see aeg 
logelesid väljamaal, sest et nad kodus elada ei julgend. Aga kaarnad juba muidu kokku ei 
lenda, kui nad raipeaisu ei tunne. Küll te veel näete, et tema ausus sir Hildebrand lööb kah 
sarved seina, see on surmkindel... Nad seal ju muud ei teegi kui kopuvad püsse ja püstoleid, 
mõõku ja pistodasid... Lööma nad akkavad, seda ma ütlen; noored Osbaldis-tone'i-isandad on 
ju — andku teie ausus andeks — ülijulged lollpead.» 


Provost — linnapea Šotimaal. 

See jutt meenutas mulle mõningaid kahtlusi, mis olid tekkinud minus endas — nimelt et 
jakobiitidel on teoksil mingi meeleheitlik ettevõte. Ent tundes, et mul ei sobi luurata onu sõnu 
ega tegusid, olin ma pigem vältinud kui ära kasutanud juhuseid, mis võimaldasid tähele panna 
aja märke. Andrew Fairservice ei tund,-nud sedalaadi kitsendusi ja kõneles kahtlemata puhast 
tott, kui ta kinnitas, et maal õhutatakse mässu, milline asjaolu viiski teda otsusele lahkuda 
Hallist. 

«Teenrid,» teatas ta, «koos rentnikkude ja teiste sihukestega võeti kõik arvele ja vaadati üle 
nigu kord ja kohus. Mind taheti kah püssi alla panna. Aga ei mina akka säärases sõjasalgas 
sõdima — pahasti tunnevad need kutsujad Andrew Fairservice'it. Mina sõdin siis, kui ma ise 
tahan, aga paabiloni oora eest ega ka ühegi inglise oora 1 eest ma'i mõtlegi seda teha.» 


II PEATÜKK 


Too kauge torn — on tuuli rohkeid 

küll hävinguna käind ta pää! — 

poeedi mõtteid, armuohkeid 

ja võitlusindu uinub sääl. 

Longhorne 

Esimeses Šoti linnas, kuhu me jõudsime, otsis mu teejuht üles oma sõbra ning nõuandja, et 
temaga aru pidada, kuidas saaks oigel ja legaalsel teel muuta oma seaduslikuks omanduseks 
«kena loomakese», kes kuulus praegu temale üksnes sedalaadi Akergekäelise menetluse 

põhjal, milletaolisi ikka veel mõnikord ette tuli tolles kunagi täiesti seadusteta piirkonnas. Kui 
Andrew tagasi tuli, tegi mulle mõnesugust lõbu tema masendatud ilme. Nähtavasti oli ta 
kõnelnud alam-advokaadist südamesõbrale pisut liiga palju ja vastutasuks pahaaimamatu 
avameelsuse eest kuulnud oma suureks kohkumiseks, et mr. Tout-houpe oli vahepeal 
määratud kohaliku rahukohtuniku sekretäriks ning oli kohustatud teatama kohtunikule kõi- 


1 S.o. rooma-katoliku ja anglikaani kiriku eest. 

gist säherdustest vägitegudest nagu see, millega oli hakkama saanud tema sõber mr. Andrew 
Fairservice. Hobune on tarvis panna aresti alla, väitis valvas seadusesilm, ja paigutada 
raehärra Trumbullile kuuluvasse talli, kuhu ta pidi jääma toidule kaheteistkümne šoti šillingi 
eest päevas, kuni omandiõigus on nõuetekohase kohtuliku asjaarutamise teel kindlaks tehtud. 
Ta isegi andis mõista, et oma kohust täpselt ning järeleandmatult täites peaks ta kinni pidama 
ausa Andrew' endagi, kuid mu teejuhi härdaimate palvete peale osutas ta armulikkust ja jättis 
selle nõu katki; veel enam, ta kinkis koguni Andrew'le rinnutu ning kangejalgse poni, et 
võimaldada tal oma teekonda jätkata. Tõsi küll, oma suuremeelsust vähendas ta tunduvalt 
sellega, et nõudis vaeselt And-rew'lt täielikku loobumist kõigist õigustest ja pretensioonidest 
Thorncliff Osbaldistone'i uhkele ratsule — loobumine, mis mr. Touthoupe'i sõnade järgi ei 
tähendanud suurt midagi, kuna tema õnnetu sõber, nagu ta naljatoo-nil tähendas, ei saaks 
märast tõenäoliselt nagunii mitte midagi peate oheliku. 1 

Andrew oli õige norus ja tujust ära, kui ma temalt need üksikasjad välja pinnisin, sest olles 
sunnitud möönma, et seadusemehed jäävad seadusemeesteks mõlemal pool Tweedi ning et 
mr. kohtusekretär Touthoupe ei ole farthingi2 võrragi väärtuslikum münt kui mr. kohtu- 
sekretär Jobson, kannatas tema põhjamaalase-uhkus rängalt. 

«Mind põleks pooltki nõnna pahandand, kui oleks juhtund, et minu käest inglaste ulgas oleks 
ära voetud see, mille kättesaamiseks ma olen, võiks peaaegu ütelda, oma kaela ädaohtu saat; 
aga see on ju ennekuulmata lugu, et kullid üksteisel silmi 'peast välja nokivad või et üks ea 
šotlane teist alt veab. Aga eks siin maal ole muidugi mõista palju muutund tollest õnnetust ja 
kurvast unioonist saadik.» Selle sündmusega seostas Andrew kõik rikutuse või mandumise 


tunnused, mida ta märkas oma kaasmaalaste juures — eriti kõrgeks kruvitud hinnad 
1 Tol ajal nimetati ka poomisköit naljatlevalt ohelikuks. Sellest sõnamäng tekstis. 
(Tõlk.) 

2 Farthing — veerand penni, kõige väiksem inglise pronksmünt. 

trahterites, Õllekannu vähenenud mahu ja muud hädad, millele ta juhtis minu tähelepanu meie 
rännaku ajal. 

Mis puutub minusse, siis leidsin nüüd, mil asi oli võtnud sellise pöörde, et ma ei tarvitse enam 
hoolitseda mära eest ja kirjutasin onule, millistel asjaoludel see oli sattunud Šotimaale, tehes 
kirja lõpul teatavaks, et hobune viibib praegu õigusemõistmise ning selle väärikate esindajate, 
raehärra Trumbulli ja tema sekretäri mr. Touthoupe'i käes, kelle poole ma soovitasin onul 
pöörduda lähemate teadete saamiseks. Kas hobune jõudis tagasi Northumbria rebaseküti 
valdusse või kandis ta edaspidi Šoti alamadvokaadi isikut, ei ole siinkohal tarvilik seletada. 
Jätkasime nüüd teekonda loode suunas, ent palju aeglasemalt kui olime sooritanud oma öise 
põgenemise Inglismaalt. Uks lage ning igav mäeahelik järgnes teisele, kuni meie ees avanes 
pisut viljakam Clyde'i org. Nõnda, arendades kiirust, mis oli meie võimuses, jõudsime Glas- 
gow' linnakesse voi, nagu mu teejuht kangekaelselt kinnitas, suurlinna. Viimastel aastatel, 
nagu olen kuulnud, on see täiel määral ära teeninud nimetuse, mille mu juht mingi poliitilise 
ettenägelikkuse ajel talle omistas. Ulatuslik ja üha laienev kaubitsemine Lääne-Indiaga ning 
Ameerika kolooniatega on, kui minu andmed vastavad tõele, pannud aluse jõukusele ja 

heaolule, mis hoolika tugevdamise j ai laiendamise korral võib ühel ilusal päeval toetada 
kaubandusliku õitsengu tohutut hoonet. Kuid tollel varasemal ajal, millest on jutt, ei olnud 
selle hiilguse koidik veel tõusnud. Unioon oli, tõsi küll, avanud Šotimaale tee kaubitsemiseks 
Inglise asumaadegaA ent kapitali vähesuse ja inglaste rahvusliku kadeduse tõttu ei olnud Šoti 
kaupmeestel ikka veel nimetamisväärseid võimalusi kasutada privileege, midai too 
mälestusväärne leping oli neile andnud. Asetsedes saare lääneosas ei saanud Glasgow osa 
võtta idapoolsete maakondade kaubavahetusest mandriga, millele peamiselt toetuski Šotimaa 
tolleaegne tähtsusetu kaubandus. Aga ehkki ta tookord ei lasknud veel aimata seda tunnustust 
kaubanduslikus maailmas, mida ta minu andmeil näib tõenäoliselt peagi saavutavat, oli 
Glasgow'l Šotimaa lääneosa keskse ning juhtiva linnana küllaltki silmapaistev ja tähtis koht. 
Lai 

ning veerikas Clyde, mis linna müüridest nii lähedalt mööda voolab, andis võimaluse küllaltki 
tõhusaks laeva-ühenduseks sisemaaga. Mitte üksi viljarikkad tasandikud vahetus naabruses, 
vaid ka Ayri ja Dumfriesi maakonnad vaatasid Glasgow'le kui pealinnale, kuhu nad vedasid 
oma tooted, saades vastu niisuguseid tarbe- ja toredusesemeid, mida nõudsid nende 
igapäevase elu vajadused. 

Lääne-Mägismaa momnid kõrgustikud saatsid tihtipeale oma metsikumat tõugu asukaid 
külastama St. Mungo 1 lemmiklinna turgusid. Glasgow' tänavail liikusid sageli terved karjad 
metsikuid pulstunud kääbuskasvulisi härgi ja ponisid, aetuna mägilastest, kes olid niisama 
metsikud, niisama pulstunud ja vahel ka niisama kääbuslikud kui nende hoole all olevad 
loomad. Võõras silmitses imestusega vanaaegset ning veidrat rõivastust ja kuulatas nende 
keele tundmatut ning ebameloodilist kõla, kuna mägielanikud, kes isegi selle rahuliku 
tegevuse juures olid relvastatud musketi ja püstoli, mõõga, pistoda ning kilbiga, jõllitasid 
hämmastusega luksusesemeid, mille otstarve oli neile teadmata, ja vahtisid kuidagi ohtlikuna 
tunduva aplusega asju, mille väärtust nad tundsid. Isegi ajutiseks lahkub mägilane alati 
vastumeelselt oma kõndudelt, aga istutada teda teise kohta tähendas eriti tollel varasel 
perioodil sama, mis rebida mänd kaljult lahti. Kuid juba tollal olid mäekurud ülerahvastatud, 
ehkki neid vahetevahel laastas, nälg või mõõk ja paljud nende asukaist siirdusid Glasgow'sse. 
Seal rajasid nad terveid asulaid, seal otsisid ning leidsid tööd, kuigi, tõsi küll, erinevat 
sellest, millega nad, olid harjunud oma kodumägedes. Sel karastatud ning tööka rahva 
juurdevoolul oli oma tähtsus linna edukale arengule: see andis tööjõudu mõningatele 
tööstustele, mille üle Glasgow juba siis uhke oli, ja pani aluse linna tulevasele õitsengule. 
Linna välisilme oli kooskõlas nende paljutõotavate tingimustega. Peatänav oli lai ja mõjuv, 
kaunistatud avalike ehitustega, mille arhitektuur oli ennemini rabav kui maitsekas, ning 
kulges kahe rea kõrgete' kivimajade vahel, millede esikülgi siin-seal rikkalikult ilus- 

1 St. Mungo — Glasgow' kaitsepühak. 

tasid raidkivist ornamendid; see asjaolu andis tänavale aukartustäratavalt väärika ja 
suursuguse ilme, mis enamikul Inglise linnadel puudub, kuna need on ehitatud telliskividest, 
mis nii olemuselt kui ka välimuselt on haprad, kerged ja murenevad. 

Minu teejuht ja mina jõudsime Šotimaa läänepoolsesse pealinna ühel laupäeva õhtul, liiga 
hilisel tunnil selleks, et veel mõelda mingisugusele asjaajamisele. Tulime hobuste seljast 
maha võõrastemaja ukse ees, kus meid viisakalt vastu võttis «lõbus kõrtsiemand», nagu 
Andrew teda nimetas, meenutades mulle seega samasugust tegelast vana isa Chauceri' 
jutustusest. 

Järgmisel hommikul helisesid kõigis tornides kellad, kuulutades pühapäeva. Kuigi ma olin 
kuulnud, millise rangusega peetakse Šotimaal hingamispäeva, oli minu esimeseks impulsiks 
siiski — üsna arusaadavalt — otsida üles Owen, ent sellekohase küsitelu põhjal sai mulle 
selgeks, et see katse oleks asjatu, «enne kui kiriku -aeg saab läbi». Võõrastemaja perenaine ja 


mu teejuht kinnitasid ühest suust, et «praegust põleks mitte ingegi ärrade MacVittie, MacFin 
ja kompanii kontoris ega ka elumajas», kuhu mind juhatas Oweni kiri, ja et ma veel vähem 
leiaksin sealt mõne osanikest. «Nemad on tõsised mehed ja on seal, kus üks õige ristiinimene 
peakski olema praegusel tunnil — nimelt Barony Laigh' kirikus.» 

Andrew Fairservice, kelle pettumus tema kodumaa sea-dusemeestes ei olnud õnneks levinud 
selle maa teistele õpetatud seisustele, hakkas nüüd kiitust laulma jutlustajale, kes pidi sel 
päeval jumalateenistust pidama, ja meie perenaine vastas tema ülistussõnadele paljude 
kõlavate aamenitega. Tulemuseks oli see, et otsustasin minna sellesse populaarsesse 
pühakotta, samavõrra eesmärgiga saada teada, kui võimalik, kas Owen on juba saabunud 
Glasgow'sse, kui mingis erilises ootuses leida hingeülen-dust. Minu lootusi tiivustas kinnitus, 
et kui mr. Ephraim MacVittie (auväärt mees!) ei ole just surmasuus, austab ta sel oäeval 
kindlasti Barony kirikut oma sealviibimisega, ja kui tema katuse all juhtuks viibima mõni 
kiilar line, viiks ta kahtlemata sellegi endaga koos jutlust kuu- 

1 Chaucer (1340 —1400) — inglise poeet. 

lama. See tõenäoline oletus määras minu liikumise suuna ja ustava Andrew' saatel 
seadsin sammud Barony 

1 [kirikusse. 

Sel korral oli mul küll vähe vajadust teejuhi järele, j [sest rahvahulk, kes rühkis mööda järsult 
mäkke tõusvat munakividega sillutatud tänavat kuulama populaarseimat jutlustajat Lääne- 
Šotimaal, oleks mind nagunii endaga kaasa viinud. Jõudnud künka harjale, pöördusime 
vasakule ja suur kahe poolega värav Lskis meid koos kõigi teistega avarale kalmistule, 
mis ümbritses toomkirikut ehk Glasgow' linna peakirikut. Gooti arhitektuur avaldub selle 
ehituse juures pigemini süngena ja massiivsena kui elegantsena, ent ta on nii 
tugevasti omapärane ja nii hästi kooskõlas ümbritseva maastikuga, et mulje on esimesel pilgul 
äärmiselt aukartustäratav ja I pühalik. Olin tõepoolest nii rabatud, et panin õige mitme I 
minuti vältel vastu kõigile Andrew' püüetele tirida mind hoone sisemusse — liiga haaratud 
olin ma kiriku väliste joonte vaatlemisest. 

Asetsedes suures ning rahvarohkes linnas, on sel vanal ja massiivsel ehitusel kõige 
eraldatuma üksinduse ilme. Ühelt poolt lahutavad teda linna hoonetest kõrged müürid, teiselt 
poolt piirab teda sügav org, mille põhjas silmale nägematuna vuliseb ekslev ojake, lisades 
vaatepildile oma õrnade helidega veelgi üllast pidulikkust. Kuristiku vastasküljel tõuseb 
järsk nõlvak, kaetud tihedasti istutatud kuuskedega, mille tume vari sirutub üle kall 
mistu, luues sobiva nukra efekti. Surnuaed ise on õige omapärane: ehkki tõesti ulatuslik, 
on ta ometi väike, arvestades auväärsete linnakodanike hulka, kes seal on mulda 
sängitatud ja kelle hauad on peaaegu kõik kaetud hauaplaatidega. Seepärast ei jää seal 
ruumi pikale 1 lopsakale rohule, mis enamail juhtudel osaliseltki katab I nende pelgupaikade 
pinda, kus õelad jätavad tüli ja kus väsinud saavad puhata. Laiad lamedad hauaplaadid aset- 
sevad nii tihedasti lähestikku, et näib, nagu oleks kalmistu nendega sillutatud, ja ehkki 
katusena kummub selle kohal üksnes taevas, sarnaneb jalgealune mingi vana inglise 
kiriku hauakirjadega kaetud kivipõrandaga. Nende murerohkete surelikkuse ürikute sisu, neis 
peituv asjatu kurvastus ning karm õppetund inimelu tühisusest, 

lai ala, mida nad nii tihedalt katsid, ja nende ühetaoline ning nukker mõte meenutas mulle 
prohveti papüürusrulli, mis oli «täis kirjutatud seest ja väljast, ja sinna olid kirjutatud 
kurtmised ja lein ja mure». 

Katedraal ise oma mõjuvas majesteetlikkuses vastab täiesti sellele ümbrusele. Tunneme, et ta 
on välimuselt raskepärane, kuid et ta kaotaks praeguse mõju, kui ta oleks õhulisem või 
rohkem kaunistatud. See on ainus piiskopikirik Šotimaal — välja arvatud, nagu olen kuulnud, 
Kirkwalli katedraal Orkney saartel —, mis jäi reformatsiooni ajal puutumata. Andrew 

Fairservice, kes tundis suurt uhkust, nähes, missugust mõju ehitus mulle avaldab, seletas selle 
säilimist järgnevalt. 

«Ah! on alles vahva kirik! Põle tema küljes igasugu kribu-krabu, rosette ega pitsilisi servi — 
puha tugev korradik müüritöö, mis seisab nõnnasama kaua kui maailm, pidage ainult käed ja 
püssirohi eemal. Ühekorra reformatsiooni aegu pidi teine äärepealt ukka saama, kui St. 
Andrewsis, Perthis ja sealkandis kirikud maha kisti, et neid puhastada paavstiusust, 
väärjumalateenistusest ja kujukummardamisest ja koorirüüdest ja muudest sihu-kestest suure 
oora kaltsudest, kes istub seitsme mäe otsas, justkui üks põleks küllalt lai tema vana taguotsa 
tarvis. Nõnna siis, ühel ilusal ommikul tuli lihtrahvas Renfrew'st, Baronyst, Gorbalsist ja igalt 
poolt ümberkaudu summas Glasgow'sse — mõtlesid kätt katsuda toomkiriku puhastamise 
kallal paavstiusu pudi-padist. Aga Glasgow' linnarahvas akkas kartma, et sihukese toore 
tohterdamise peale võib nende vana ehitus äkki laiali laguneda ja nõnna nad siis elistasid 
äirekella ja kutsusid trummipõrinaga omakaitseväe kokku. Õnneks oli tol aastal 
gildivanemaks auväärt James Rabat; tema ise oli väga ea müürsepp ja sellepärast oli ta 
iseäranis agarasti vana ehituse eest väljas. Ja tsunftid läksid kõik üheskoos ja ähvardasid, et 
annavad maameestele ennemini päris tõelise lahingu kui lasevad oma kiriku maatasa teha 
nigu teised mujal teind olid. Ei oid see armastusest paavstivärgi vastu .— ei, ei! Sihukest asja 
ei või keski ütelda Glasgow' tsunftimeeste kohta. Varsti nad leppisid kokku, et võtavad kõik 
väärusulised pühakute kujud (võtku neid see ja teine!) orvadest välja. Ja nõnna 

löödi pühakirja põhjal need kivist puusliku-akatused puruks ja visati Molendinari ojasse, ja 
vana kirik seisis kenasti nigu kass, kelle karvust on kirbud välja kammitud, ja kõik rahvas jäi 
rahule. Ja ma olen kuuld teadjaid inimesi ütlevat, et kui sedasama oleks tehtud igas kirikus 
Šotimaal, põleks reformiõpetus põrmugi vähem puhas kui ta praegust on, aga meil oleks selle 
eest rohkem ristirahva väärilisi kirikuid. Ma olen eland kaua aega Inglismaal ja mitte kuidagi 
ei saa lahti mõttest, et koguni koerakuut Osbaldistone Hallis on parem nii mõnestki 
jumalatemplist Šotimaal.» 

Nende sõnadega juhtis Andrew mu pühakotta. 


IIl PEATÜKK 


Mind valdab hirm, 

kui vaatan hardal pilgul nukraid haudu. 

Neis kõrgeis surmakoopais on nii külm, 

et sellest täitub süda värisev. 

«Leinav mõrsja» 

Hoolimata oma saatja kannatamatusest ei saanud ma teisiti, kui pidin veel mõne minuti 
seisma ja silmitsema ehituse välisvaadet. Selle mõjuvat väärikust suurendas veelgi 
üksindus, millesse ta langes pärast seda, kui suleti uksed, mis olid otsekui neelanud 
rahvahulga, kes alles äsja tungles surnuaial, ent nüüd, suletuna hoonesse, tegi algust 
jumalateenistuse pühalike toimingutega, - nagu kuulutas paisuv ühislaul. Paljude häälte 
kõla, mis vahemaa tõttu oli vabanenud lähemal kuulamisel kõrvu riiva-vaist dissonantsidest, 
sulas harmooniliselt ühte; lauluga kaasnev ojakese vulin ja tuule ümin vanades kuuskedes 
täitsid mu hinge ülevai tundega. Kogu loodus, nagu ütleb kuningas Taavet, kelle psalme 
kogudus parajasti laulis, näis ühinevat hardas kiidulaulus, milles heliseb värin ning 
rõõm, kui ta pöördub oma Looja poole. Olin Prantsusmaal kuulnud pidulikku missat, mida 
peeti -kogu hiilgusega, milleks oli võimeline valituim muusika, toredaimad rõivad ja kõige 
meeliköitvamad tseremooniad, ent presbüterlik jumalateenistus oli oma lihtsuses mõjuvam. 

Mulle tundus, et palvus, millest igaüks osa võtab, on kaugelt üle niisugusest, mida koolitatud 
lauljad retsiteerivad nagu pähetuubitud õppetükki, ja et šoti jumalateenistusel on kõik need 
eelised, mida omab näitlemisega võrreldes tegelik elu. 

Kuulatasin veel noid pühalikke helisid, kuni Andrew, kelle kannatus oli katkenud, tõmbas 
mind varrukast: «Lähme, sir, lähme, me ei tohi sisseminekuga iljaks jääda, muidu segame 
teenistust. Kui me siin seisame, jõuavad valvurid jaole ja viivad meid peavahti selle eest, et 
me kiriku-ajal ringi luusime.» 

Selle manitsuse peale järgnesin oma juhile, ent mitte kirikusse endasse, nagu olin oodanud. 
«Siit uksest, sir, siit uksest!» hüüatas ta ja tiris mind kõrvale, kui suundusin hoone 
peasissekäigu poole. «Seal kuulete ainult tühja targutamist, mis krõbiseb kuivusest kui ruudi 
lehed jõulu ajal. Õiget jumalasõnaõpetust saate maitsta ainult siin.» 

Astusime läbi väikese madalakaarelises ukseavas oleva jalgvärava, mida keegi tõsise ilmegai 
isik tahtis just parajasti sulgeda, ja laskusime mööda trepiastmeid nagu mingisse võlvitud 
hauakabelisse kiriku all. Nii oligi: siin maa-aluses ruumis, mis oli selliseks otstarbeks valitud 
taevas teab millistel kaalutlustel, oli sisse seatud täiesti ainulaadne palvekoda. 

Kujutle, Tresham, pikka rida madalaid, süngeid ja hämaraid võlvialuseid, milletaolisi teistes 
maades kasutatakse hauakambritena ja mis siingi olid pika aja vältel teeninud sama otstarvet. 
Mõned olid nüüd täidetud pinkidega ja neid kasutati kirikuna. Need võlvialused, ehkki nad 
suutsid mahutada mitmesajapealise koguduse, moodustasid siiski vaid väikese osa, võrreldes 
pimedamate ja arvukamate koobastega, mis haigutasid ümber selle nii öelda asustatud ala. 
Seal mahajäetud unustuseriigis tähistasid tuhmunud leinalipud ja räbaldunud vapikilbid nende 
haudu, kes kahtlemata olid kord olnud «vürstid Iisraelis». Hauakirjad, mida oleks suutnud 
lugeda üksnes piinlikult hoolikas antikvaar ja mille keel oli niisama iganenud, kui vaga 
heategu, mida nad anusid, kutsusid teekäijat palvetama nende hingede eest, kelle kehad seal 
puhkasid. Keset neid hauakambreid, mis varjasid surelike 

viimseid jäänuseid, oli rohkearvuline kogudus süvenenud palvesse. Šotlased sooritavad selle 
toimingu püsti, mitte põlvili, — rohkem küll selleks, et saavutada võimalikult suuremat 
erinevust Rooma usukommetest, kui, mingil mõistlikumal põhjusel, sest olen 
märganud, etperekondlikul ja kahtlemata ka omaette palvetamisel, vahetul 
pöördumisel jumala poole, võtavad nemadki asendi, mida kasutavad kõik kristlased kui 
kõige alandlikumat ja aupaklikumat. Niisiis kuulas mitmesajapealine mõlemast soost ja igas 
vanuses rahvahulk seistes, mehed katmata peadega, hardalt ja tähelepanelikult linnaelanike 
hulgas väga populaarse eaka vaimuliku 1 improviseeritud või vähemalt üleskirjutamata 
palvet. Kuna olin kasvatatud neissamades usulistes tõekspidamistes, kesken-dasin oma 
mõtted palvele ja alles siis, kui kogudus istet võttis, pöördus mu tähelepanu taas kõigele 
ümbritsevale. 

Kui palve lõppes, pani enamik mehi kübarajvõi mütsi pähe ja kõik, kellel oli õnn omada 
istekohta, võtsid istet. Andrew ja mina ei kuulunud viimaste hulka, kuna olime tulnud liiga 
hilja, et kindlustada endale säärast mugavust. Seisime koos hulga teistega, kes õlid samas 
olukorras ja moodustasid nagu ringi ümber istujate. Meie taga ja kõrval olid võlvialused, mida 
ma .juba kirjeldasin, meie ees harras kuulajaskond hämaras valguses, mis hoovas nende 
nägudele paarist väikesest teravakaareli-sest aknast, milliste kaudu surnukambrid saavad õhku 
ning valgust. See valgusl võimaldas näha mitmekesist nägudegaleriid, mis ikka niisugustel 
puhkudel on pööratud Šoti pastori poole: peaaegu kõigi ilmeis peegeldub rahulik tähelepanu, 
välja arvatud siin-seal, kus moni isa või ema kutsub korrale- ringi vahtivat elavat last või 
katkestab unimütsi" uinaku. Šoti rahva tugevasamnalised ja karedad näod, mille ilmes 
tihtipeale peegeldub arukus 


1 Olen asjata püüdnud avastada selle džentelmeni nime ja tegutsemise perioodi. Ometi ei ole 
ma kaotanud lootust, et need küsimused koos mõnede teistega, millest minu tarkus üle ei käi, 
leiavad ihüldava seletuse mõnes neist perioodilistest väljaannetest, mis n pühendanud oma 
leheküljed selgitavatele kommentaaridele minu varasemate teoste kohta ja mis pretendeerivad 
minu erilisele tänulikkusele usina uurimistöö ning teravmeelsuse eest, mille abil nad on 
avastanud rohkesti minu jutustustega seoses olevaid isikuid ning asjaolusid, millest ma ise 
pole eales undki näinud. (Autor.) 

ning vaimuteravus, pääsevad palvetamisel või võitlejate ridades soodsamini mõjule kui 
kerglasematel ning lõbusamatel rahvakogunemistel. Jutlustaja kõne suutis kuulajais oivaliselt 
äratada mitmesuguseid tundeid ja mõjutada nende tahet. 

Aastad ning põdurus olid nõrgendanud tema häält, mis oli loomu poolest tugev ja kõlav. 
Valitud pühakirjateksti luges ta veidi ebaselgelt, aga kui ta piibli sulges ja jutlust alustas, 
tugevnes tema hääl järk-järgult ning ta väited kõlasid tuliselt ja võimukalt. Need käsitlesid 
peaasjalikult abstraktseid usuküsimusi — tõsiseid, sügavaid teemasid, mida inimmõistuse 
jõud ei suuda tabada. Ent tema otsis neile leidlikult ning edukalt võtit rohketes tsitaatides 
pühadest raamatutest. Minu kasvatus ei lubanud mul nõustuda kõigi tema argumentidega ja 
ma polnud ka kindel, et ma teda alati õigesti mõistsin. Ometi ei võinud miski olla veenvam 
hea vanamehe innukast, vaimustatud kõnest, ei miski teravmeelsem tema mõttekäigust. 
Šotlased, nagu hästi teada, paistavad enam silma arenenud vaimsete võimete kui tundeerksuse 
poolest, seepärast mõjub neile loogika enam kui retoorika, ja ennemini kütkestab neid 
teravmeelne argumenteeriv arutlus kui liigutab vaimustatud pöördumine südame ning tund- 
muste Doole, millega teiste maade populaarsed jutlustajad võidavad kuulajate poolehoiu. 
Tähelepaneliku rahvahulga seas, keda nägin enda ees, võis samuti eraldada mitmesuguseid 
ilmeid, nagu neid on kuulajaskonna nägudel kuulsal pildil «Paulus Ateenas jutlustamas». Siin, 
näe, istub kirglik ning arukas kalvinist, kulm just niipalju kipras, et sellest võib lugeda 
süvenenud tähelepanu, huuled kergelt.kokku surutud, silmad kiindunud jutlustajasse siivsa 
uhkusega, otsekui jagaks ta viimase arutluste võidukäiku, parema käe nime-tissõrm puudutab 
järgemööda vasaku käe sõrmi, sedamööda kuidas kõneleja siirdub argumendilt argumendile ja 
läheneb lõppkokkuvõttele. Teise kuulaja ägedamast ning valjemast ilmest võib kohe välja 
lugeda põlgust kõigi vastu, kes kahtlevad tema hingekarjase usutunnistuses, ja rõõmu õiglase 
karistuse üle, mis neid ähvardab. Kolmas, kes võib-olla kuulub mõnda teise kogudusse ja 
viibib siin ainult juhuslikult või uudishimu ajel, 

vaatab sellise näoga, nagu peaks ta mõnd lüli kõneleja väideteahelas küsitavaks, ja tema 
kergest peavanguta-misest võib selgesti välja lugeda kahtlust jutlustaja argumentide 
mõistlikkuses. 

Suurem hulk inimesi kuulas vagusal rahuloleval ilmel, mis kõneles sellest, et nad olid täiesti 
teadlikud, milline õnn on olla kohal ja kuulatai seesugust vaimukat jutlust, ehkki nad võib- 
olla ei suutnud seda täielikult mõista. Naised kuulusid üldiselt viimasesse kategooriasse, 
ainult et vanemad näisid olevat rohkem ihu ja hingega neile esitatava abstraktse õpetuse 
juures, kuna nooremad lubasid silmadel aeg-ajalt häbelikult üle koosolijate libiseda. Mõned 
neist, Tresham, (kui mu edevus mind rängalt ei peta) jõudsid koguni märgata Sinu 
sõpra ning teenrit — nägusat noort tundmatut ja lisaks veel inglast. Mis puutub ülejäänud 
kogudusse, siis — tuimad jõllitasid silmi, haigutasid või lukkusid, kuni neid äratas agaram 
naaber, müksates kontsaga vastu kederluud; laisklejad reetsid oma tähelepanematust 
ringieksleva pilguga, kuid ei söandanud ilmutada otsustavamaid tüdimuse märke. Kuue 
ning keebi — lauskmaa ' tavalise rõivastuse hulgas võisin siin-seal eristada mägismaa pleedi2, 
mille kandja, toetudes punutud mõõgapidemele, silmitses kuulajaskonda metslase 
varjamatu uudishimuga ja tõenäoliselt ei pannud jutlust suuremat tähele väga kaaluval 


põhjusel: ta ei mõistnud keelt, milles seda esitati. Kuid nende ümberuitajate sõjakas, karm 
välimus lisas mingit omapärast hõngu, mis ilma nendeta oleks kogudusel puudunud. Neid oli 
tänu kusagil lähikonnas peetavale looma-laadale seekord tavalisest arvukamalt, nagu Andrew 
hiljem tähendas. 

Niisugused olid näod, mis rida-realt avanesid minu uurivale pilgule läbi Glasgow' Laigh' 
kiriku kitsaste gooti aknavõrestike tungivais päikesekiirtes. Olles valgustanud tähelepanelikku 
kogudust, kadusid valgusjoad tagumiste võlvide tühjusse, täites eespoolsema osa nende 
labürindist mingi tuhmi hämarusega ja jättes kaugemad 


' Lauskmaa — Kesk-Šoti vähem" mägine osa. 

2 Pleed — šoti mägilaste suur villane ruuduline mantlina kantav 

rätt. (Tõlk.) 

salaurkad täielikku pimedusse, mis tekitas mulje, nagu ei olekski neil lõppu. 

Ütlesin juba, et seisin koos teistega kõige välimises ringis, näoga jutlustaja ning seljaga nonde 
võlvide poole, mida ma nii sageli olen maininud. See asukoht muutis eriti häirivaks 
kergeimagi krõbina, mis tuli neist üksil-dastest võlvialustest, kus vähimalegi helile kaasnes 
tuhandekordne kaja. Vihmapiisad, mis korrapäratult tilkusid läbi prao lagunenud laes ning 
langesid üksteise järel plaksatades kivipõrandale, sundisid mind enam kui kord pöörama pead 
sinnapoole, kust see hääl näis kostvat, ja kui mu pilk juba kord sinna suundus, tundsin, et mul 
on raske teda ära pöörata — nii suurt lõbu pakub meie kujutlusele katse tungida võimalikult 
kaugemale keerulisse, kasinatt valgustatud labürinti, kus leidub asju, mis õhutavad meis 
uudishimu ainuüksi seepärast, et nad oma ebamäärasuse ning ähmasuse tõttu omandavad sala- 
pärase külgetõmbejõu. Mu silmad harjusid hämarusega ja nii hakkasin vähehaaval tundma 
rohkem huvi selle vastu, mida suutsin näha, kui metafüüsiliste peensuste vastu, mida sundis 
kuulama jutlustaja. 

Isa oli mind tihtipeale noominud mõtete laokile laskmise pärast, mida põhjustas võib-olla 
kergesti erutuv kujutlusvõime, mis temale oli tundmatu. Leides end nüüd piiratuna kõigist 
neist ahvatlustest, mis kippusid viima mõtteid mujale, meenus mulle aeg, mil ma taotsesin isa 
käekõrval kõndida mr. Showeri kabelisse, ja see, kuidas ta pani mulle tõsiselt südamele, et ma 
palvetaksin inimeste pattude pärast, sest ajad olid kurjad. See mälus elustunud kujutlus ei 
suutnud seekord küll mu tähelepanu jutlusele suunata, vaid viis selle viimseni kõrvale, kuna 
tuletas meelde hädaohtu, mis minu isa praegu ähvardas. Sosistades nii tasa, kui üldse suutsin, 
püüdsin paludai Andrew'd, et see uuriks järele, kas mõni firma «MacVittie £z Co» 
džentelmenidest viibib koosolijate hulgas. Kuid Andrew, kes oli täie tähelepanuga andunud 
jutluse kuulamiseleA vastas mulle ainult tugevate küü-narnukimüksudega märgiks, et jääksin 
vait. Siis pingutasin nägemist — niisama vähese eduga —, et näha, kas ülespoole pööratud 
nägude meres, kus kõik vaatasid kantsli kui ühise keskpunkti poole, hakkab silma Oweni 

kaine ning asjalik nägu. Aga ei Glasgow' kodanike laiade piibrinahast mütside ega 
Lanarkshire'i talupoegade veelgi laiaservalisemate lauskmaa peakatete hulgas ei näinud ma 
midagi, mis oleks sarnanenud hoolikalt soetud parukale, tärgeldatud kätistele või 
muutumatule helepruunile ülikonnale, mis kuulusid kaubamaja «Osbaldistone ja 
Tresham» -pearaamatupidajale. Rahutus haaras mind taas sellise jõuga, et see ei 
varjutanud mitte ainult ümbritseva vaatepildi uudsust, mis siiani oli mu mõtted 
kõrvale juhtinud, vaid isegi mu sündsustunde. Sikutasin Andrew'd kõvasti varrukast ja 
avaldasin soovi lahkuda kirikust ning jätkata otsinguid nii hästi kui suudan. Andrew, 
kes Glasgow' Laigh' kirikus ilmutas samasugust kangekaelsust kui Chevioti mägedes, ei 
suvatsenud mulle tükil ajal vastata. Alles siis, kui ta nägi, et ma muidu vait ei jää, võttis ta 
armulikult vaevaks mulle teatada, et kui me juba kord kirikus oleme, ei saa me sealt lahkuda 


enne, kui teenistus on läbi, sest et uksed lukustatakse niipea kui algab palve. Sosistanud seda 
napil ja turtsakal viisil, manas Andrew uuesti näole taibuka ning arvustajalikult tähtsa ilme, 
mis näitas, et tema tähelepanu on jäägitult pööratud jutlustaja kõnele. 

Kui ma nüüd püüdsin muuta paratamatust vooruseks ja koondada mõtted taas jutlusele, 
takistas mind selles iseäralik sündmus. Kellegi hääl minu selja taga sosistas mulle selgesti 
kuuldavalt kõrva: «Selles linnas varitseb teid hädaoht.» Pöördusin pooleldi vaistlikult 
ümber. 

Minu kõrval jai taga seisid paar-kolm kergatslikku ning mitte midagi ütleva välimusega 
käsitöölist. Mehed olid vist kaugemalt tulnud ja jäänud nagu meiegi veidi hiljaks sisse tulema. 
Kuid pilk nende nägudele veenis mind — raske öelda, miks —, et ükski neist ei olnud see, kes 
oli mind kõnetanud. Kõik nad näisid kuulavat jutlust keskendunud tähelepanuga ja keegi neist 
ei vastanud mõistva pilguga minu uurivale ning jahmunud ilmele. Otse meie taga seisis 
massiivne ümmargune sammas. See võis muidugi varjata kõnelejat hetkel, mil ta lausus tolle 
mõistatusliku hoiatuse.- Kuid miks anti see niisuguses paigas? Mis laadi hädaohule see 
vihjas? Kes oli hoiataja? Neile küsimustele vastust otsides eksis mu kujutlusvõime asjatuisse 
oletustesse. Hoiatus vahest ehk 

kordub, mõtlesin lõpuks, ja otsustasin vaadata pilku pööramata vaimuliku poole, et tollel 
sosistajal tekiks arvamus, nagu oleksid tema sõnad jäänud märkamata, ja et see ahvatleks teda 
kordama seda, mis tal öelda oli. 

Minu plaan õnnestus. Tegin näo, nagu kuulaksin hoolega jutlustajat, ja ei möödunud viit 
minutitki, kui toosama hääl sosistas: «Kuulake — aga ärge vaadake tagasi!» Seisin 
liikumatult, nägu kantsli poole. «Teid ähvardab siin hädaoht,» jätkas hääl. «Mind samuti. 
Kohtume täna öösi punkt kell kaksteist sillal. Istuge kodus kuni pimedani ja püüdke vähem 
tähelepanu äratada.» 

Hääl vaikis ja samal hetkel pöörasin pead. Ent kõneleja oli veelgi vilkamalt libisenud samba 
taha ja peitunud mu pilgu eest. Otsustasin teda korrakski silmata, kui võimalik, eraldusin 
kuulajate välimisest ringist ja astusin samuti samba taha. Seal oli kõik tühi. Kaugemal nägin 
vaid mantlisse mähitud kogu. Ma ei suutnud eraldada, kas ta kandis lauskmaa keepi või 
mägismaa pleedi. Nägin vaid, et keegi liikus nagu viirastus läbi eespool-kirjeldatud 
võlvialuste sünge tühjuse. 

Tegin alateadliku katse jälitada salapärast kogu, kes eemaldus ja kadus matusepaiga võlvide 
alla otsekui mõni vari nonde arvutute surnute hulgast, kes seal puhkasid. Oli väga vähe 
tõenäoline, et mul õnnestub tõkestada inimese teed, kes on ilmselt otsustanud vältida kõneta- 
mist, ent seegi tõenäosus kadus, kui ma komistasin ja kukkusin, jõudmata teha kolme 
sammugi. Pimedus, mis oli mu äparduse põhjuseks, varjas mu häbi. Leidsin, et see oli mulle 
õnneks, sest jutlustaja katkestas kõne ja tegi — selle vastuvaidlematu rangusega, millega šoti 
pastorid alati nõuavad korda oma koguduselt — korralduse, et vastav ametnik võtaks vahi alla 
isiku, kes jumalakojas rahu rikkus. Kuna aga müra ei kordunud, ei pidanud kirikuteener — 
või kuidas teda seal nimetati — vajalikuks ilmutada süüdlase otsimisel erilist agarust, nii et 
mul oli võimalik laiemat tähelepanu äratamata asuda oma endisele kohale Andrew' kõrval. 
Teenistus jätkus ning jõudis lõpule, ilma et oleks juhtunud midagi märkimisväärset. 

Kui kogudus kirikust väljus ja laiali valgus, hüüdis sõber Andrew: «Näete, seal lähevad 
auväärt mr. Mac- 

Vittie ja mrs.MacVittie, miss Alison MacVittie ja mr. Thomas MacFin, kellest kõneldakse, et 
ta pidada miss Alisoni naiseks võtma, kui kõik läheb nigu vaja — ega ta just nõnna väga ilus 
põle, aga raha on tal jalaga segada.» 

Mu pilk pöördus sinna, kuhu ta osutas. Mr. MacVittie oli pikk kõhn vanaldane mees karmide 
näojoontega, tihedate hallide kulmudega, heledate silmadega, ja nagu mulle näis, õela ilmega, 


millest mu süda kohkus. Mulle meenus kirikus saadud hoiatus ja ma lõin kõhklema, kas üldse 
kõnetada seda isikut, ehkki ma ei näinud ainsatki mõistlikku põhjust vastumeelsuseks või 
kahtlustamiseks. 

Olin ikka veel kahevahel, kui Andrew, kes pidas mu kõhklemist arglikkuseks, asus mind 
julgustama. «Rääkige temaga, rääkige temaga, mr. Francis. Ta põle ju veel linnapea, ehk küll 
kõneldakse, et tuleval aastal saab ta selleks kindlasti. Eks rääkige siis temaga ometi. Küll ta 
teile juba viisaka vastuse annab, nõnna rikas kui ta ka on — kui te tema käest just raha tahtma 
ei akka ... Räägivad, et olla teine kangesti visa tengelpunga suud lahti tegema.» 

Otsekohe tuli mulle mõte, et kui see kaupmees on tõesti saamahimuline ja ihnus, nagu 
Andrew mõista andis, on ehk vajalikud mõningad ettevaatusabinõud, enne kui end temale 
esitlen, kuna mulle oli teadmata, kuidas on lood arvetega isa ja tema vahel. See kaalutlus tuli 
appi salapärasele vihjele, mille olin saanud, ja vastumeelsusele, mida mulle sisendas tolle 
mehe nägu. Selle asemel, et pöörduda ise otseselt tema poole, nagu olin kavatsenud, palusin 
nüüd ainult Andrew'd, et see uuriks mr. Mac-Vittie' majas välja mr. Oweni, inglise 
džentelmeni aadressi. Panin Andrew'le südamele, et ta seejuures ei mainiks, kellelt ta selle 
ülesande on saanud, vastuse aga tooks mulle väikesesse võõrastemajja, kus me peatusime. 
Seda kõike lubas Andrew teha. Ta rääkis küll midagi sellest, et mul tuleks minna õhtusele 
jumalateenistusele, kuid lisas talle omase salvavusega, et «muidugi, kui inimesed ei saa oma 
jalgu vagusi peetud, vaid peavad ilmtingimata kakerdama auakivide otsas, justkui tahaks nad 
terve surnute väe kolinaga üles äratada, siis sünnib nende jaoks kõige paremini nisuke «kirik», 
millel kamin sees on.» 

IV PEATÜKK 


Rialtol kõnnin tihti südaööl 

ja endamisi mõtteid heietan. 

Seal kohtun sinuga. 

«Veneetsia päästmine» 

Täis süngeid eelaimusi, millele ma ei suutnud küll leida küllaldast põhjendust, 
sulgusin võõrastemajas oma tuppa, saatsin minema Andrew", kes mulle tagajärjetult peale 
käis, et läheksin koos temaga St. Enochi kirikusse kus tema sõnade järgi pidi «jutlust ütlema 
üks suur inge-tundja jumalamees», ja hakkasin tõsiselt aru pidama, kuidas oleks kõige 
parem toimida. Ma ei olnud kunagi ebausklik selle sõna tõsises mõttes, aga arvan, et eriliselt 
rasketes olukordades, kui südant ahistavad kahtlused ja mõistuse jõupingutused jooksevad 
tühja, kalduvad kõik inimesed mingis meeleheites andma vaba voli kujutlusvõimele ning 
laskma end juhtida kas ainuüksi juhusest või siis noist tujukaist muljetest, mis vallutavad 
meie vaimu ja millele me alistume nagu mingitele tahtmatutele impulssidele. Šoti kaupmehe 
valjudes näojoontes oli midagi nii erakordselt eemaletõukavat, et ma lihtsalt ei saanud minna 
ja anda end tema käsutusse, ilma et oleksin sellega täielikult ignoreerinud igasugust 
ettevaatust, mida meile õpetavad füsiognoomika reeglid., Samal ajal aga too hoiatav hääl, 
kogu, mis kadus nagu hääbuv vari noisse võlvialustesse, mida võiks peaaegu nimetada 
«surmavarju oruks», — kõiges selles oli midagi kütkestavat noormehe kujutlusele, kes oli — 
palun seda ikkagi meeles pidada — peale muu ka noor luuletaja. 

Kui mind varitses hädaoht, nagu oli teatanud salapärane hääl, siis kuidas võisin ma teada 
saada, milles see seisneb, või leida vahendeid selle vältimiseks teisiti, kui mitte kohtudes oma 
tundmatu nõuandjaga, kellele mul ei olnud põhjust omistada muid kui ainult sõbralikke 
kavatsusi. Enam kui kord turgatasid mulle meelde Rashleigh ning tema salasepitsused, kuid 
mu ärasõit oli toimunud nii kiiresti, et minu arvates ei võinud ta veel teada minu saabumisest 
Glasgow'sse, seda vähem jõuda 

1 Siin on usutavasti tegemist anakronismiga, sest Saint Enochi kirik ei olnud veel ehitatud 
ajal, millest jutustus räägib. (Autor.) 

mulle siin juba püüniseid seada. Loomult olin ma julge ja enesekindel, füüsiliselt tugev ning 
teojõuline ja küllaldasel määral vilunud relvakäsitsemises, mida Prantsusmaal tol ajal 
õpetati igale noorele. Seepärast ei kartnud ma avalikus kahevõitluses ühtki vastast, mõrv 
nurga tagant aga ei olnud tol ajal ega tollel maal kombeks; pealegi oli määratud 
kohtamispaik selleks liiga käidav, et oleks võinud kahtlustada mingisugust ettekavatsetud 
vägivalda. Lühidalt, otsustasin kohtuda oma salapärase nõuandjaga sillal, nagu ta oli 
soovinud, edasi aga toimida juba nii, nagu olukord nõuab. Ma ei hakka Sinu eest, Tresham, 
varjama seda, mida ma tol ajal püüdsin varjata iseendagi eest: surusin alla, ent salajas ometi 
hellitasin lootust, et võib-olla on Diana Vernon kuidagi ühenduses (millise juhuse tõttu, 
seda ma ei teadnud; millisel teel, ei suutnud ma ära arvata) selle kummalise ning 
mõistatusliku vihjega, mis tehti nii ootamatul ajal, ootamatus kohas ning ootamatul viisil. 
Ainult tema, sosistas see salakaval mõtteke, tema üksi teadis minu sõidust, tema enda 
sõnade järgi oli tal Šotimaal sõpru ning mõjuvõimu, tema oli mind varustanud talismaniga, 
mille jõudu pidin proovima, kui miski muu enam ei aita. Kellel siis veel, kui mitte Diana 
Vernonil, oli vahendeid, tarkust või tahet väärata hädaohte, mis varitsesid mind, nagu näis, 
igal sammul. See meelitav vaatekoht eelseisva vägagi kahtlase kohtumise suhtes surus end 
ikka ja jälle mulle peale. Ta puges, ehk küll õige arglikult, mu mõtteisse enne lõunatundi, 
näitas oma veetlusi juba julgemalt mu tagasihoidliku söömaaja kestel ja muutus järgneva 
poole tunni jooksul nii südikalt pealetükkivaks (voib-olla aitasid siin kaasa ka 
mõningad klaasikesed kõige oivalisemat bordood), et tegin meeleheitliku katse pääseda 
petliku kiusatuse küüsist, millele alistumine oleks olnud äärmiselt ohtlik, tõukasin 
klaasi endast eemale, lükkasin taldriku kõrvale, haarasin kübara ning tormasin majast välja 
inimese tundega, kes püüab põgeneda omaenda mõtete eest. Kuid võib-olla ma siiski alistusin 
just neile tunnetele, mille eest ma näisin põgenevat, sest mulle märkamatult viisid jalad mu 
iseenesest üle Clyde'i minevale sillale — paika, mille oli määranud kohtamiseks mu 
salapärane manitseja. 

Kuigi olin asunud sööma alles siis, kui õhtuse jumalateenistuse aeg oli möödas, — sellega 
tulin ma muide vastu oma perenaise religioossele sisetundele, kellele oli vastumeelt 
serveerida sooja lõunat kahe jutluse vahel, ja samuti oma tundmatu sõbra hoiatusele mitte 
väljuda toast enne videvikku — jõudsin määratud kohtamispaika ikkagi veel mitu tundi 
varem, kui oli kokku lepitud. Aeg oli oodates, nagu Sa võid juba arvata, küllaltki igav ja 
vaevalt ma oskan Sulle isegi seletada, kuidas see õieti möödus. Mitmesuguseid inimesi, 
kellest kõigile, nii noortele kui vanadele, näis vajutavat pitseri pühapäevaselt harras 
meeleolu, kõndis rühmiti piki Clyde'i põhjakaldal laiuvat avarat aasa, mis on siinseile 
elanikele ühel hoobil pleekaiaks ning jalutuspaigaks, või mõõtsid aeglaste sammudega pikka 
silda, mis ühendab linna krahvkonna lõunapoolse osaga. Neist inimestest on mulle meelde 
jäänud ainult too kõigile ühine, aga mitte ebameeldiv vaga meeleolu, mis iseloomustas iga 
väikest seltskonda. Olles mõne juures võib-olla küll teeseldud, ent enamikul siiras, summutas 
see noorte ülemeeliku lõbususe rahulikumaks, kuid sisukamaks mõtetevahetuseks ja 
hoidis eakamaid tagasi tulistest arutlustest ning mitte lõppeda tahtvaist vaidlustest. Nii 
palju kui minust inimesi ka möödus, ei olnud ometi Kuulda valju häältesuminat; mõned 
üksikud pöördusid veel kord tagasi väikeseks jalutuskäiguks, millele neid näis meelitavat 
õhtune jõudeaeg ning ümbritseva maastiku ilu; enamus ruttas oma kodudesse või puhke- 
paikadesse. Sellele, kes on harjunud veetma pühapäeva nii, nagu on kombeks välismaal, 
isegi prantsuse kalvj-nistide hulgas, tundus niisuguses hingamispäeva pühitsemise viisis 
midagi juudilikku, ent samal ajal ka üllatavat ja liigutavat. 

Tajusin instinktiivselt, et see, kuidas ma longin mööda kallast ja satun vastamisi üha uute ja 
uute inimestega, kes peatumata ja aega viitmata suunduvad kodu poole, äratab paratamatult 
tähelepanu, kui mitte koguni hukkamõistu, seepärast pöördusin ma käidavalt rajalt kõrvale ja 
leidsin vaimule pisutki tegevust, püüdes korraldada oma sihitut lonkimist nii, et see kõige 
vähem silma torkaks. Alleed, mis mitmes suunas läbisid seda laiuvat aasa ja mille äärde oli 
istutatud puid, nagu St. Jamesi 

pargis Londonis, võimaldasid mul teostada neid lapselikke manöövreid. 

Jalutades mööda üht puiesteed, kuulsin äkki oma üllatuseks Andrew Fairservice'i lõikavat 
ning enesega rahulolevat häält, mis tähtsustundest oli võtnud peale kõrgemad toonid kui see 
kõigi teiste meelest näis kokku sobivat päeva pühadusega. Lipsata teed palistava puuderea 
taha ei olnud võib-olla küll eriti väärikas tegu, kuid see oli kõige kindlam viis vältida tema 
tähelepanu, aga võibolla ka tema kohatut agarust ja, veel enam, tüütavat uudishimu. Kui ta 
möödus, kuulsin, kuidas ta andis kellelegi tähtsailmelisele mehele, kel oli seljas must kuub ja 
genfi mantel1 ning peas lontisservaline kübar, järgmise põgusa iseloomustuse, milles mu 
enesearmastus, tõstes küll mässu selle karikatuursuse vastu, ei saanud ometi keelduda 
nägemast teatud sarnasust. 

«Jah, mr. Hammorgaw, just nõnna see on, nigu ma teile räägin. Ega ta polegi nii täitsa arust 
lage, oh ei; tal ikke mõnikord udune arusaamine on 'sellest, mis mõistlik — noh nii... 
lööb korra selgeks ja kaob jälle; aga ta on napakas ja peast põrund selle oma lollaka 
kekutava luule pärast. Näeb mõnda igivana paljaks kooritud tammejändrikku ja jõllitab seda, 
justkui oleks see vilja täis kviismadam?, ja paljas kalju, millest veenire üle jookseb, on 
tema meelest nõnnasama ea kui aed, mida ehivad rukkililleõied ja peenemat sorti 
supirohud, ja siis — parema meelega lobiseb ta ühe lollaka plikaga, keda kutsutakse Diana 
Vernoniks (minu arust võiks teda kutsuda Eevesuse Dianaks, sest ta põle mitte mõhkugi 
parem kui mõni pagan... Mis parem? Ta on alvem — katoliiklane — vilets katoliiklane, muud 
ei miskit). Jah, ennemini lobiseb ta sellega või mõne teise lehtsabaga, kui et võtab kuulda 
elus tarvisminevaid õpetusi, mida mina või teie, mr. Hammorgaw, või iga teine karske ja 
korralik inime talle võib jagada. Mõistlikku juttu ta ei või kohe mitte kannatadagi... Muud ta 
ei inda kui ainult tühja eputamist ja sõnakeerutamist, ja ühekorra ütles ta 


1 Genfi mantel - mantel, mida kandsid kalvinistid. Nimetati selliselt kalvinismi 
sünnikoha, Genfi järgi. 

2 Oueezmadam (dial.) - Cuisse Madame, v.aravalmiv pirmsort. 

mulle (vaene pimestatud ing!), et Taaveti laulud olla suurepäraline luule! Justkui püha 
psalmilaulik oleks iiales mõeld riime tühjaks lobaks kokku taguda — nisuke-seks, nigu need 
tema enda jaburad riimikõlksutused, mida [ ta värssideks nimetab. Tule jumal appi! Kaks rida 
Davie Lindsayd kaaluks üles kõik, mis ta iiales on valmis vorpind.» 

Sind kindlasti ei imesta, et kuulates seda pahupidi pööratud aruannet oma iseloomu ja 
harrastuste kohta, kavatsesin ma valmistada mr. Fairservice'ile esimesel parajal võimalusel 
ebameeldiva üllatuse — lüüa ta peakolu lõhki. "Tema sõber ilmutas oma tähelepanu ainult 
hüüatustega «Nii-nii!», «Kas tõesti?» ja muude selletaolistega, poetades neid sobivatesse 
pausidesse mr. Fairservice'i sõna-valingus, kuni ta lõpuks tegi mingi pikema tähenduse, 
mille mõte mulle selgus alles mu ustava teejuhi vastusest. Aus Andrew lausus: «Ütelda 
talle näkku, mis ma tast arvan, soovitate teie? Ega's Andrew loll ole! Ta on ju püstiull 
kurat, kulla mees! Justament nigu Giles Heathertapi vana kult.. . Raputa tema poole 
ainult korra riideräbalat ja juba ta tormab peale ja torkab su kihvadega läbi. Te ütlete, et miks 
ma siis tema juurde jään? Tõsi jah, ma'i tea isegi misjaoks ma seda teen. Aga noh, lõppude 
lõpuks, ega ta paha poiss ole, ja tal on vaja, et tema järele vaataks keegi oolikas inime. Ta 

käel põle seda õiget kinnipidamist. . . Raha voolab näppude vahelt [ välja kui vesi, teate... Nii 
et ega polegi nii paha tema ligi olla, kui tal tengelpung käes on, aga arva on see *kusagil 
mujal. No ja siis — ta on ju pärit suurest ja tähtl sast suguvõsast. Mu süda tunneb kaasa 
sellele vaesele mõtlematule poisikesele, mr. Hammorgaw, ja eks palk] kah muidugi...» 
Selle õpetliku kõne lõpupoole alandas Andrew hääle õige vaikseks, nagu oligi sünnis 
jutuajamisel avalikus rjalutuspaigas pühapäeva õhtul, ja tema ning ta kaaslase sõnad ei 
ulatunud enam mu kõrvu. Minus süttinud viha vaigistas peagi mõte, et — nagu seesama 
Andrew oleks väljendanud — «kel kõrvad kikkis, kuuleb ikke endast alba», ja .et kes 
iganes juhtub kuulma, mida arvatakse temast teenijatetoas, peab valmis olema selleks, et 
tal tuleb oma nahal tunda mõne mr. PFairservice'i taolise 

anatoomi skalpelli. Sellest vahejuhtumist oli niipalju kasu, et koos tunnetega, mida ta äratas, 
aitas ta lühendada aega, mis muidu nii aeglaselt venis. 

Ohtu andis nüüd aset ööle ja üha suurenev pimedus andis veerohke jõe laiale vaiksele 
avarusele esmalt ühetaolise tumeda varjundi, seejärel aga sünge ning ähmase ilme, mida 
osaliselt valgustas kahvatu kuusirp. Massiivne vanaaegne sild, mis sirutub üle Clyde'i, oli 
nüüd vaid vaevu nähtav ja sarnanes tollele sillale üle Bagdadi oru, mida Mirza on kirjeldanud 
oma võrratus nägemuses.l Madalad kaared, niisama ebaselged kui tumedad vood nende all, 
näisid pigemini koobastena, mis neelavad endasse jõe tintmustad veed, kui avaustena, millest 
nad võivad läbi voolata. Koos laskuva ööga muutus ümberringi üha vaiksemaks. Aeg-ajalt 
libises jõel mööda vilkuv tuluke, mis saatis koduteel mõnda noist väikestest seltskondadest, 
kes pärast päevaseid keeldumisi ja usutoi-minguid olid käinud kusagil külas õhtust söömas — 
ainus söömaaeg pühapäeval, millele ranged presbüter-lased lubasid pisut seltskondlikumat 
iseloomu. Vahetevahel oli ka kuulda hobuse kabjaplaginat: ratsanik, kes oli veetnud 
pühapäeva Glasgow's, ruttas kodu poole. Need hääled ja tulukesed jõel jäid vähehaaval aina 
harvemaks. Lõpuks lakkasid nad täiesti ja ma võisin nautida üksildast jalutuskäiku Clyde'i 
kaldail pühalikus vaikuses, mida katkestasid üksnes mööduvaid tunde märkivad kellalöögid 
kirikutornides. 

Sedamööda, kuidas öö edenes, suurenes mu olukorra kindlusetusest võrsuv kärsitus iga 
minutiga ja muutus peaaegu ohjeldamatuks. Küsisin endalt, kas olen langenud ohvriks narri 
tembutusele, hullumeelse jampsimisele või kaabaka läbimõeldud salasepitsusele, ja sammusin 
edasi-tagasi mööda väikest kaid või tammi silla sissekäigu juures, täis uskumatut ärevust ning 
tuska. Viimaks ometi saatis kaheteistkümnes tund St. Mungo piiskopi-kiriku kellatornist üle 
linna oma kumiseva hüüu, millele kõik teised kohusetruude alamatena vastasid omapoolse 


1 «Mirza nägemus» — Addisoni jutustus ühes «Vaatleja» numbris. Allegoorilises vormis 
kirjeldatakse selles inimelu silda, mis ulatub üle igaviku ookeani. 

kinnitusega. Vaevalt oli vaikinud viimase löögi kajai, kui jõe lõunakaldalt ilmus sillale 
inimkogu — esimene, keda nägin viimase kahe tunni jooksul. Läksin temale vastu tundega, 
nagu oleneks meie kõneluse tulemusest minu saatus — nii väga oli pikk ootamine kruvinud 
üles mu ärevuse. Koik, mida suutsin teekäija juures märgata, kui me teineteisele lähenesime, 
oli see, et kasvult oli ta ennemini alla kui üle keskmise, ent kehaehituselt ilmselt tugev, 
jässakas ja lihaseline. Riietatud oli ta ratsaniku ülekuube. Aeglustasin sammu ja temaga 
kohakuti jõudes jäin peaaegu seisma lootuses, et ta mind kõnetab. Kuid minu kirjeldamatuks 
pettumuseks möödus ta sõnagi lausumata ja mul ei olnud mingit ettekäänet kõnetada esi- 
mesena isikut, kes, kuigi ilmus täpselt määratud tunnil, võis sellegi poolest olla täiesti 
kõrvaline isik. Kui ta oli minust möödunud, peatusin ja vaatasin talle järele, suutmata 
otsustada, kas peaksin talle järgnema või mitte. Tundmatu läks peaaegu silla põhjapoolse 
otsani, siis. peatus, vaatas tagasi, pöördus ümber ja sammus uuesti minu poole. Otsustasin, et 

seekord ei pea talle enam' jääma võimalust vaikida viirastuse kombel, kes lihtrahva uskumust 
mööda ei saa rääkida enne kui teda kõnetatakse. «Te jalutate hilja, sir,» laususin ma, kui 
saime teist korda kokku. 

«Mul on siin kohtamine,» oli vastus, «ja teil vist samuti, mr. Osbaldistone.» 

«Teie oletegi siis too isik, kes soovis minuga siin kohtuda nii ebaharilikul tunnil?» 

«See ma olen,» kostis ta. «Järgnege mulle ja te saate teada, mis põhjused mul selleks olid.» 
«Enne kui taile järgnen, pean teadma teie nime ja kavatsusi.» 

«Olen inimene,» kõlas vastus, «ja minu kavatsused on teile sõbralikud.» 

«Inimene!» kordasin ma. «See on küll väga lühike iseloomustus.» 

«Küllalt hea sellele, kellel muud ei ole anda,» sõnas tundmatu. «See, kellel pole nime, pole 
sõpru, raha ega kodumaad, on ikkagi veel vähemalt inimene. Sea aga, kellel kõik see on, ei 
ole ka midagi enamat.» 

«Siiski on teie seletus enda kohla tagasihoidlikult öeldes liiga üldine, at sisendada usaldust 
sellele, kes teid ei tunne.» 

«Olgu kuidas on, aga see on kõik, mis ma kavatsen endast rääkida. Võite valida, kas järgnete 
mulle või jääte ilma teadetest, mida tahan teile pakkuda.» 

«Kas te ei saa mulla neid teateid siinsamas edasi anda?»  pärisin. 

«Peate nad saama mitte minult, vaid oma silmadelt. Te kas järgnete mulle või jääte 
teadmatusse selle suhtes, mis mul on teile taatada.» 

Selle mehe olekus oli midagi järsku, otsustavat ja isegi karmi, mis kindlasti ei olnud mõeldud 
selleks, et panna end pimesi usaldama. 

«Mida te kardate?» ütles ta kannatamatult. «Mis te arvate, kellele teie elu siis nii tähtis on, et 
nad peaksid katsuma seda teilt riisuda?» 

«Ma ei karda midagi,» vastasin kindlalt, kuigi veidi liiga rutakalt. «Minge — ma tulen 
järele.» 

Me siirdusime, vastupidiselt minu ootustele, tagasi linna poole ja liikusime hääletult nagu 
tummad viirastused kõrvuti mööda tühje ja vaikseid tänavaid. Kõrged ning tumedad 
kivifassaadid oma keerukate ornamentidega ja ehisviiludega akende kohal näisid kahkjas kuu- 
valguses veelgi kõrgematena ning mustematena. Mõned 

minutid kõndisime täielikus vaikuses. Lõpuks hakkas mu juht rääkima. «Kas kardate?» 
«Vastan teie oma sõnadega,» kostsin ma, «miks peaksin ma kartma?» 

«Sellepärast, et viibite tundmatu seltsis, kes on võibolla vaenlane, paigas, kus teil pole ühtki 
sõpra, küll aga palju vaenlasi.» 

«Ma ei karda ei teid ega neid, olen noor, osav ja relvastatud.» 

«Mina ei ole relvastatud,» vastas mu juht, «aga sellest pole midagi: käsi, mis vajab relva, leiab 
selle alati. Te ütlete, et ei karda midagi, aga kui te teaksite, kes käib teie kõrval, hakkaksite 
ehk värisema.» 

«Mispärast?» küsisin vastu. «Kordan veel: ma ei karda midagi, mida te võite teha.» 

«Mitte midagi, mis ma võin teha? Olgu nii. Aga kas te ei karda tagajärgi, kui teid tabatakse 
koos inimesega, kelle paljas nimi, kui seda sosistataks sellel inimtühjal tänaval, paneks 
kividki sillutisest kerkima, et teda püüda; kelle pea oleks pooltele Glasgow' elanikele sama 
heaks rikastumise allikaks nagu leitud aare, kui neil oleks õnne selle omanikku kinni nabida; 
kelle vahistamist tervitataks Edinburgh's vaimustusega nagu uudiseid suurimast võidust 
Flandria lahinguväljadel?» 

«Kes te siis olete, et teie nimi peaks tekitama niisugust kabuhirmu?» küsisin. 

«Igatahes mitte teie vaenlane, kuna viin teid praegu säärasesse kohta, kus ma ise avastamise ja 
äratundmise korral saaksin pikema jututa rauad jalgade ümber ja kanepist köie kaela.» 


Jäin seisma keset teed ja taandusin veidi, et silmitseda oma kaaslast nii hästi, kui valgus seda 
vähegi võimaldas, ja et olla kaitstud mistahes äkilise kallaletungi eest. 

«Te ütlesite,» sõnasin ma, «kas liiga palju või liiga vähe: liiga palju, et saaksin teid usaldada 
kui lihtsalt võõrast, kuna tunnistate ise, et olete vastutav siinse maa seaduste ees, ja liiga vähe, 
kui te ei saa tõestada, et karm seadus jälitab teid ülekohtuselt.» 

Kui ma lõpetasin, astus ta sammu minu poole. Tõm- 

busin instinktiivselt tagasi ja lõin käe mõõgapidemele. 

«Mis?» ütles ta. «Relvastamata mehe vastu, oma sõbra vastu?» 

«Ma ei ole veel kindel ei selles ega teises,» vastasin ma, «ja õigust ütelda võiksin ma teie 
kõnes ja käitumises leida küllalt alust kahelda mõlemas.» 

«See on mehine jutt,» ütles mu juht, «ja ma pean lugu inimesest, kes suudab ennast kaitsta. 
Ütlen teile otseselt ja avameelselt: viin teid vanglasse.» 

«Vanglasse!» hüüdsin ma. «Mis õigusega või millise süüteo eest? Ennemini võtate mult elu 
kui vabaduse. Ma ei alistu teile ega astu teiega koos enam sammugi.» 

«Ma ei vii teid sinna mitte kui vangi,» ütles ta ja lisas, ajades end uhkelt sirgu: «Ei ole ma 
kohtukäskjalg ega ka šerifi ametnik. Viin teid kohtama üht vangi, kelle suust saate kuulda, 
missugune hädaoht teid praegu ähvardab. Teie vabadust ohustab see külastus vähe, minu oma 
on hoopis rohkem kaalul; aga teie pärast riskeerin ma meeleldi, sest riski ma ei karda ja ma 
armastan vaba noort verd, kes ei tunne muud kaitsjat kui paljastatud mõõk.» 

Kuna ta seda rääkis, olime jõudnud peatänavale ja peatusime suure tahutud paekivist ehituse 
ees, mida ilustasid, nagu arvasin võivat näha, raudtrellid akende ees. 

«Ei-noh,» ütles tundmatu, kelle kõne muutus šotipära-semaks, niipea kui ta hakkas vestlema 
sundimatul toonil, «ei-noh, palju annaks Glasgow' provost ja raeisandad, et see, kes praegu 
seisab väljaspool selle vangikoja müüre, vaba kui hirv, istuks neil siin sees, raudpaelad 
sukkade peal. Kasu oleks neil sellest küll vähe, sest kui nad mu sinna ka pistaksid ja 
riputaksid mulle kummagi pahkluu ümber kas või stouni võrra rauda, näeksid nad veel enne 
hommikut tühja tuba ja kadunud üürilist. Aga lähme, mis te seisate?» 

Seda öelnud, koputas ta madalale jalgväravale ja vastuseks kostis räme hääl, nagu oleks selle 
omanik ärganud unest või mõtisklusest: «Kis on? Kis sial on, ah? Ja mes kuradit teil vaja on 
paergalt öö ajal? See on jo määruste vasta . .. puhta määruste vasta, nigu ööldakse.» 

Veniv toon, millega viimased sõnad kuuldavale toodi, näitas, et kõneleja seadis end uuesti 
suikuma. Kuid mu 

saatja kõnetas teda valju sosinaga: «Dougal, kuule! Oled unustanud? Ha nuti Gregarach '!» 
«Kus, kuramus, vai veel!» kõlas kohe ergas vastus, ja ma kuulsin, kuidas väravavaht hakkas 
suure agarusega askeldama. Minu juht vahetas vangivalvuriga mõne sõna mulle täiesti 
tundmatus keeles. Krambid pöörati eest ära, ent ettevaatlikult, nagu kartes, et müra võidaks 
kuulda, ja juba me seisimegi Glasgow' vangla eeskojas, väikeses, ent tugevate seintega 
vahitoas, kust kitsas trepp suundus ülespoole ja paar madalat sissekäiku viisid väravaga samal 
tasemel asuvaisse ruumidesse, mis kõik olid kiivalt kindlustatud tugevate uste, krampide ning 
riividega. Muidu lagedad seinad olid õige asjakohaselt kaunistatud raudahelatega ja muude 
jubedate riistadega, mis võisid olla määratud veelgi ebainimlikumateks otstarveteks, nendega 
vaheldumisi rippusid seintel hellebardid, püssid, vanaaegsed püstolid ja muud kaitse- ning 
rünnakrelvad. 

Leides, et olen nii ootamatult, juhuslikult ja nii öelda vargsi sattunud ühte Šotimaa 
seadusekantsi, ei saanud ma jätta meenutamata oma seiklust Northumberlandis ega tundmata 
tuska juhuste mängu üle, mis täiesti pälvimatult ähvardas mind taas viia ohtlikku ja 
ebameeldivasse kokkupõrkesse selle maa seadustega, kus viibisin ainult külalisena. 

Ha nun Gregarach — see on Gregor (geeli k.). 


V PEATÜKK 


Sa vaata, noor Astolpho, ringi siin, 

kus vaesed peavad kannatama nälga, 

sest rikkad karistavad rängalt neid. 

Nood vaesed lämbumas on niiskusest 

ja roojast. Põrgupiinad hirmsamad 

on süüdanud siin õudsed tõrvikud; 

mis nagu põrgutuli loidavad 

ja valgustavad hirmutegusid, 

neid, mida vang ei oleks iial teinud, 

kui rauad poleks tapnud tema hinge. 

«Vangla», II vaatus, III stseen 

Niipea kui astusin üle läve, suunasin oma juhile uuriva pilgu, kuid lamp eeskojas põles liiga 
madala leegiga, et rahuldada mu uudishimu ja võimaldada selgesti näha tema näojooni. Kuna 
vangivalvuril oli käes latern, langes valgus ohtralt tema enda näole, mis kindlasti ei olnud 
vähem huvitav. Mehel oli õige metsik välimus: punased pulstunud juuksed ja ülilopsakas 
habe varjasid peaaegu täiesti tema palge, kus peegeldus üksnes ülekeev rõõm, mis valdas teda 
minu saatjat nähes. Kogu elu jooksul ei olnud ma veel kohanud midagi, mis nii täpselt oleks 
vastanud mu kujutlusele väga kohmakast, toorest ja inetust metslasest, kes vahib jumaldavalt 
oma suguharu puuslikku. Ta irvitas, ta värises, ta naeris, ta peaaegu nuttis — kui ta tõepoolest 
ei nutnudki. Ta ilme nagu ütles: «Kuhu käsite minna? Mida võin teha teie heaks?» - Selles 
peegeldus täielik, alistuv ning innukas orjalikkus ja andumus, mida on raske kirjeldada teisiti 
kui nendesamade abitute sõnadega, millega olen püüdnud seda teha. Tema hääl näis 
lämbuvat vaimustusest ja suutis kuuldavale tuua vaid sääraseid hüüdsõnu nagu: «Oeh, 
oeh! Näh, näh! Pole teid ammu änam näind!» ja teisi niisama lühikesi hüüatusi tolles 
tundmatus keeles, milles tema ja mu saatja olid omavahel kõnelnud, kui seisime 
vangla värava taga. Kogu selle rõõmust pulbitseva tervitustevalangu võttis mu juht 
vastu nagu prints, kes on liiga varakult harjunud ümberolijate austusavaldustega, et need 
teda veel eriliselt liigutaksid, ent kes on siiski valmis neile vastama tavalise kuningliku 
viisakusega. Armulikult sirutas ta vangivalvurile käe ja küsis sõbralikult: «Kuidas 
käsi käib, Dougal?» 

«Oeh, oeh!» hüüdis Dougal pisut vaiksemalt, vaadates valvsal ning äreval pilgul ringi. «Oeh, 
et ma näen teid siin — selles paigas! Oh, mis teist küll saab, kui kohtu-ärrad piaks tulema 
jatiada saama — need va räpased täissöönd päevavargad?» 

Mu saatja pani sõrme huultele ja sõnas: «Ära karda, Dougal, sinu käed ei pane mind 
eluilmaski luku taha.» 

«No seda nad ei tee,» ütles Dougal. «Ennemini piaks nad... võiks nad... see, noh... 
ennerfiini Dougal sooviks, et nad küünarnukkidest saati maha raiutaks. Aga kunas te's jälle 
seia tulete? Ja ega te unusta Dougalile tiada anda ... ta ju teie vaene sugulane, jumal tiab, 
seitsmendamat põlve kõigest.» 

«Küll ma sulle juba teada annan, Dougal, niipea kui plaanid on kindlad.» 

«Tõesõna, nii kui ta sõna saab, siis olgu see vai kaks-kord pühaba ohta, tema virutab oma 
võtmed sedamaid ennemini linnaülemale vasta piad, kui et nendega veel ühekorra lukkusi 
kinni keerab, ja teeb seda enne kui esmaba omik kätte jõuab — küll te saate näha.» 

Mu salapärane tundmatu katkestas oma tuttava vaimustatud kinnitused sellega, et pöördus 
taas tema poole keeles, mille pärastpoole taipasin olevat vana-iiri või kelti keele, seletades 

tõenäoliselt, missugust teenet ta temalt praegu vajab. Vastus «Kõigest südamest, kõigest 
ingest!» ja veel hulk segast pominat samas vaimus väljendas võtmehoidja valmisolekut teha, 
mida temalt nõuti. Mees kohendas oma peaa*egu kustuvat lampi ning andis mulle märku 
endale järgneda. 

«Kas teie ei tule kaasa?» küsisin ma, vaadates oma juhi poole. 

«Selleks pole vajadust,» vastas tema. «Minu juuresolek võib teile olla ebamugav ja on parem, 
kui jään siia ja kaitsen meie taganemisteed.» 

«Arvan, et ega te vist kavatse mind hädaohtu saata,» sõnasin. 

«Jagan siin teiega mistahes hädaohtu ja minule langeb sellest igal juhul kahekordne osa,» 
vastas võõras kindlal toonil, mida oli võimatu umbusaldada. 

Järgnesin vangivalvurile, kes jättis seesmise ukse enda järel lukustamata ja läks minu ees üles 
mööda keerdtreppi, siis piki kitsast galeriid, seejärel avas ühe koridori avanevaist ustest ning 
juhtis mu väikesesse kambrisse, heitis siis pilgu viletsale asemele nurgas, asetas lambi 
värvimata männipuust lauale ja sõnas poole häälega: «Temakene magab.» 

«Temake!» Kes siis? Kas võib see olla Diana Vernon, siin selles viletsuse majas? 

Pöörasin silmad koiku poole ja nägin teatud pettumusega, millesse veidral viisil segunes 
heameelt, et mu esialgne oletus oli ekslik. Nägin pead — ei noort ega ka ilusat —, mida ehtis 
kahepäevane hall habemetüügas ja mis oli kaetud punase öömütsiga. Esimene pilk rahustas 
mind Diana Vernoni suhtes; teine — kui magaja raskest unest ärkas, haigutas ning silmi 
hõõrus — tabas tõepoolest sootuks erinevaid näojooni, ja nimelt mu vaese sõbra Oweni omi. 
Tõmbusin hetkeks tema vaateväljast kõrvale, et anda talle aega toibumiseks: õnneks meenus 
mulle, et olin neis murerikkais kongides ikkagi vaid sissetungija ning et vähimalgi käral 
võivad olla hukatuslikud tagajärjed. 

Vahepeal kergitas õnnetu pedant end õlgkotilt, toetus ühele käele, kratsis teisega kukalt ja 
hüüdis häälel, milles kogu pahurus, mida ta oli võimeline ilmutama, võitles unisusega: «Teate 
mis, mr. Dugwell või kuidas teie nimi ka iganes oleks, asjade kogusumma on säärane, et kui 
miim loomulikku unerahu seesugusel kombel rikutakse, pean küll kaebama ülemlinnapeale.» 
«Üks šentelmen tahavad temaga rääkida,» vastas Dougal, vahetades mägilase teravakõlalised 
rõõmuavaldused, millega ta äsja oli tervitanud mu salapärast teejuhti, vangivalvuri tavalise 
paindumatu ning tusase tooniga, pöördus kannal ringi ja väljus kambrist. 

Võttis aega, enne kui sain õnnetu magaja sedavõrd ärkvele, et ta mu ära tundis, ja kui ta 
niikaugele jõudis, oli auväärt mehikese meeleheide piiritu, kuna ta muidugi mõista oletas, et 
olin siia toodud jagama tema vangipõlve. 

«Oo, mr. Frank, milleni te olete küll viinud enda ja firma? Ma ei mõtle endast, kes ma olen nii 
öelda paljas 

null, aga teie, kes te olite oma isale kogusummaks — tema omnium 1 — teie, kes oleksite 
võinud olla esimene inimene esimeses kaubamajas maailma esimeses linnas, et teid peetakse 
kinni mingis vastikus Šoti türmis, kus ei saa isegi riideid puhtaks harjata!» 

Turtsakalt pahasel ilmel hakkas ta nühkima oma pruuni kuube, mis oli kunagi olnud vähimagi 
plekita, ent oli nüüd tunda saanud vangikambri põranda mustust — harjumus pidada lausa 
piinlikku puhtust aina suurendas tema meeleheidet. 

«Taevas olgu meile armuline!» jätkas ta. «Mäherduseks vapustavaks uudiseks on see küll 
börsil! Midagi taolist pole seal kuuldud Almanza lahingust2 saadik, kus Briti kaotus oli 
kogusummas viis tuhat meest tapetute ja haavatutena, peale selle veel lahtine saldo 
kadumaläinute näol. . . Aga mis on see võrreldes teatega, et «Osbaldistone ja Tresham» on 
maksmise seisma pannud!» 

Katkestasin tema hädaldamise, tehes teatavaks, et ma ei ole vang, ehkki vaevalt oskan 
seletada oma viibimist selles paigas niisugusel tunnil. Tema pärimiste tulva võisin vaigistada 


ainult omapoolsete küsimustega ta enda olukorra kohta ja pikapeale uurisin temalt välja kõik, 
mida ta oli võimeline mulle teatama. Kõige arusaadavam see just ei olnud, sest nii selge pea 
kui Owenil oligi oma kindlaks kujunenud kaubanduslikus asj aaj amises, ei olnud ta 
väljaspool seda sfääri, nagu Sa hästi tead, kuigi terase taibuga. 
Kokkuvõttes teates ta mulle järgmist. Nii isa kui ka Owen olid leidnud,- et kahest firma 
korrespondendist Glasgow's, kus mu isal oli rohkesti asjaajamist seoses varem mainitud 
kaubalepingutega Šotimaal, oli «MacVittie, MacFin ja kompanii» kaubakontor 
teenistusvalmim ning vastutulelikuni. Suhtlemises suure inglise firmaga tegid nad igal 
võimalikul juhul järeleandmisi ja oma kaubatehingutes ning äriasjades olid nad nurisemata 
mänginud šaakali osa, kes rahuldub sellega, mida lõvi arvab heaks tema jaoks järele jätta. 
Ükskõik kui väike oli 
1 Omnium —- kõik (lad. k.). 
2 Lahing Almanza juures (linn Hispaanias) toimus 1707. a., Hispaania pärilussõja ajal. Selles 
lahingus said inglased ning nende liitlased lüüa. 

neile langev osa kasumist, oli see nende sõnade järgi alati «küllaldane nendetaoliste tarvis»; 
kui suur ka iganes oli seejuures nende vaev, ikka väljendasid nad arusaamist, et «nad ei suuda 
teha küllalt, et väärida oma austatud Crane Alley sõprade pidevat soosingut ning usaldust». 
Mu isa korraldused olid MacVittie'le ja MacFinile meedlaste ning pärslaste seadusteks, mida 
ei tohi muuta, teisendada ega isegi kaalutleda, ja pedantsus, mida Owen ilmutas äriasjades — 
sest ta oli suur vormilisusteaustaja, eriti kui ta võis neid ise ex cathedra 1 ette kirjutada, — ei 
olnud nende silmis näilikult vähem püha. Seda lugupidavat ning teenistusvalmis tooni oli 
Owen võtnud aina puhta kullana, mu isai aga oskas näha sügavamale inimhingedesse, ja emb- 
kumb, kas äratas temas kahtlust see ülemäärane järeleandlikkus või tüütasid teda, kes ta 
äriasjades armastas lühidust ning lihtsust, nende d,entelmenide ohtrasõnalised 
lugupidamisavaldused, igatahes oli ta vankumatult keeldunud tegemast neid oma ainsaiks 
esindajaiks Sotimaal. Otse vastupidi, ta sõlmis palju tehinguid ühe sootuks teist laadi 
korrespondendi kaudu — inimese kaudu, kelle hea arvamus endast ulatus lausa upsakuseni, 
kes üldiselt sallis inglasi niisama vähe kui minu isa sallis šotlasi ja kes seepärast oli nõus 
suhtlema üksnes täieliku võrdsuse alusel. Liiati oli see mees umbusklik, armastas puhuti 
norida ja vormiküsimustes hoidis niisama visalt kinni oma seisukohtadest kui Owen omadest 
— ta oleks olnud kõigutamatu isegi sel juhul, kui kogu Lombard Streeti autoriteet oleks olnud 
vastu tema isiklikule arvamusele. 
TI Need iseloomuomadused tegid asjaajamise mr. Nicol Jarvie'ga raskeks ning põhjustasid 
- aeg-ajalt inglise firma ja selle korrespondendi vahel vaidlusi ning vahekorra jahenemist, 

millest saadi üle ainult tänu mõlemapoolsele huvitatusele. Kuna nois vaidlustes pealegi veidi 
kannatas Oweni enesearmastus, siis ei üllata Sind kindlasti, Tres-ham, et meie vana sõber 
rakendas kogu oma mõju Mac-Vittie' ja MacFini viisaka, tagasihoidliku ning vastutule- 
1 Ex cathedra — sõna-sõnalt: kateedrist (lad. k.), s. 0. autoriteetselt, toonil, mis ei luba 
vastuvaidlemist 

liku firma kasuks ja kõneles Jarvie'st kui ninakast, ennast täis šoti harjuskist, kellega ei peaks 
üldse tegemist tegema. Neid asjaolusid silmas pidades (sain neist üksikasjaliselt kuulda alles 
hiljem) ei olnud ka midagi imestada, et raskustes, millesse firma oli sattunud Rashleigh' 
kadumise tõttu isa äraolekul, pöördus Owen abi otsides, niipea kui ta jõudis Sotimaale (mis 
toimus kaks päeva enne minu saabumist), nonde korrespondentide sõpruse poole, kes olid 
alati kuulutanud oma tänulikkust ja heameelt ning valmisolekut osutada teeneid tema 
leivaisale. Härrade MacVittie' ja MacFini kontoris Gallowgate'ir võeti ta vastu peaaegu 
samasuguse harda austusega, millist katoliiklane osutaks oma kaitsepühakule. Kuid oh häda! 
Selle päikesepaiste varjasid väga ruttu pilved, kui Owen, julgustatuna headest lootustest, mida 


sisendas südamlik vastuvõtt, avaldas sõbralikele korrespondentidele kaubamaja raske 
seisukorra ja palus neilt nõu ning kaasabi. MacVittie' lõi teade peaaegu oimetuks, MacFin aga 
oli firma pearaamatu kallal veel enne, kui Owen lõpetas, ja uuris süvenenult arveid nende 
firma ning kaubamaja «Osbaldistone ja Tresham» vahel, et teha kindlaks, kelle kasuks on 
saldo. 

Paraku langes vaekauss tunduvalt inglise firma kahjuks ja MacVittie' ning MacFini näod, 
siiani ainult ilmetud ja umbusklikud, muutusid nüüd kurjakuulutavaks, vihaseks ning 
ähvardavaks. Mr. Oweni palvele võimaldada toetust ning abi vastasid nad omapoolse nõudega 
anda viivitamatult garantii võimalike kahjude vastu, ja lõpuks nõudsid nad selge sõnaga, et 
nende kätte antaks selleks teatav hulk firma homseid, mis tegelikult oli määratud muudeks 
otstarveteks. Nördimusega lükkas Owen selle nõudmise tagasi, leides, et see on häbistav firma 
osanikele, ebaõiglane teiste «Osbaldistone ja Treshami» kreeditoride suhtes ja osutab äärmist 
tänamatust nende poolt, kes selle esitasid. 

Puhkenud sõnasõda andis šotlastele võimaluse ning ettekäände (mis on alati väga teretulnud 
neile, kelle pool ei ole õigus) ägestuda ja mingi kujuteldud auhaavamise ettekäändel võtta 
tarvitusele abinõud, millest neid muidu oleks tagasi hoidnud kui mitte südametunnistus, siis 
vähemalt mõningane viisakus. 

253 

Owen oli väikest viisi osanik — usun, et tavaliselt on see ikka nii — firmas, kus ta teenis 
pearaamatupidajana, ja oli seetõttu isiklikult vastutav kõigi selle võlakohustuste eest. See oli 
härradele MacVittie'le ning Mac-Finile teada, ja soovides näidata Owenile oma võimu või 
pigemini selleks, et teda õnnetuse varal sundida astuma neile kasulikku sammu, mille suhtes 
ta oli ilmutanud säärast tülgastust, lasksid nad tema ilma pikemata areteerida ning vangi 
panna. Seesuguse õiguse annab šoti seadus (mida selles punktis kahtlemata sageli kuritarvi- 
tatakse) võlausaldajale, kelle südametunnistus lubab vandega kinnitada, et võlgnik kavatseb 
maalt lahkuda. Säärase süüdistuse põhjal oli Owen mõistetud vangi päeval enne seda, kui 
mind nii kummalisel viisil juhiti tema juurde vangikotta. 

Niisiis, tutvunud peajoonis nende muret tekitavate faktidega, jäi mul veel ainult küsida: mis 
teha? Aga sellele ei olnud põrmugi kerge vastata. Nägin selgesti ohte,, mis meid ümbritsesid, 
ent nende vastu rohtu leida oli hoopis raskem. Hoiatus, mille olin juba saanud, näis andvat 
mõista, et minagi võin kaotada vabaduse, kui astun avalikult välja Oweni kaitseks. Owen 
kartis sedasama ja kinnitas mulle oma ülisuures hirmus, et šotlane ei oleks iialgi nõus kaotama 
inglase pärast kas või farthingit — ennemini tuhniks ta välja vastavad seadused ja laseks 
vahistada võlgniku naise, lapsed, teenri, toatüdruku ja isegi võõra, kes juhtub viibima tema 
majas.. Võlaseadused on enamikus riikides nii halastamatult karmid, et see väide ei olnudki 
väga ebatõepärane, ja kujunenud olukorras oleks minu areteerimine olnud coup-degrace'iks 1 
isa asjadele. Seistes selle dilemma ees küsisin Owenilt, kas tal ei ole tulnud pähe otsida abi isa 
teiselt korrespondendilt Glasgow's mr. Nicol Jarvie' It. 

Ta vastas, et oli saatnud talle kirja just samal hommikul, aga et «kui juba libekeelsed ja 
vastutulelikud isandad Gallolwgate'ilt kohtlesid teda sedaviisi, mida võib siis veel oodata 
tollelt Salt-Marketi tõrksalt kiusupunnilt? Niisama hästi võiks paluda maaklerit loobuda oma 
komisjoni- 

1 Coup-de-grace — piinade lõpetamiseks antav surmahoop» (prantsuse k.). 

protsendist, kui oodata tollelt mehelt heategu ilma per con trata Ta ei ole minu kirjale isegi 
vastanud,» ütles Owen, «ehkki see toimetati isiklikult tema kätte juba hommikul, kui ta 
kirikusse läks.» 

Siin langes meeltheitev arvudeteener kummuli koikule, halisedes valjusti: «Mu vaene kallis 
isand! Mu vaene kallis isand! Oo, mr. Frank, mr. Frank, selles kõiges on süüdi teie 

kangekaelsus! Aga ei, andku jumal mulle andeks, et ütlen seda teile, kes te isegi olete murest 
murtud! Eks ole see kõik taeva tahtmine ja inimene peab alistuma.» 

Minu filosoofiline mõistus, Tresham, ei suutnud mind takistada jagamast selle ausa mehikese 
ahastust ja ma valasin koos temaga pisaraid, mis minul olid seda kibedamad, et mu põikpäine 
vastuseismine isa tahtele, mille eest Owen mind oma südameheaduses küll sõitlemata jättis, 
tõusis mu enda sisetunde kohtu ette kogu selle õnnetuse põhjustajana. 

Kui menii üheskoos kurvastasime, häiris ja üllatas meid äkki vali koputamine vangla 
välisuksele. Jooksin trepiotsale kuulatama, ent ei kuulnud muud kui vangivalvuri häält, mis 
kostis vaheldumisi valjusti, kui ta vastas kellelegi väljasolijale, ja sosinal, kui ta pöördus isiku 
poole, kes mind sTia oli juhtinud. 

«Ta juba tuleb, juba tule-eb,» valjusti; seejärel madalal toonil: «0 hon-a-ri! 0 hon-a-ri! Mes 
nüid küll teha? Jooske trepist üles ja peitke ennast tolle saksi šentelmeni 2 sängi taha. Tuleb, 
tuleb, nii kuda jalad võtavad. Oi jessake! Sial on milord linnapia ja kohtuärrad ja vahisoldatid! 
Ja kapten tuleb kah alla! Oh sa armuvägi! Minge kähku, muidu satub ta teitega vastamisi. Ja- 
jah, juba ta tuleb .. . Lukk sinder na roostetand.» 

Kuni Dougal vastumeelselt ja nii pikatoimeliselt kui vähegi võimalik lahti tegi mitmeid riive 
ja lukke, et lasta sisse väljasseisjad, kes juba kärarikkalt ilmutasid oma kannatamatust, jooksis 
mu saatja keerdtrepist üles ning 

1 Per contra — hüvitus, vastutasu (lad. k.). 

2 Šotlased, Briti saare põliselanikud, nimetasid inglasi saksideks (Šoti k. Sessenach), 
sellepärast et inglise rahvus oli kujunenud kolmest sisserännanud germaani hõimust — 
anglidest, saksidest ja juutidest. (Tõlk.) 

hüppas Oweni kambrisse, kuhu ma talle järgnesin. Kiiruga heitis ta pilgu ümberringi, nagu 
otsides peidupaika, siis aga ütles mulle: «Laenake mulle oma püstolid — aga ei, pole tarvis, 
saan ka ilma hakkama. Mis te ka iganes näete, ärge tehke sellest väljagi ja ärge segage end 
teise mehe vaenuasjadesse. See asi puutub * ainult minusse ja ma pean ta joonde ajama nii 
hästi kui saan, kuid ma olen ennemaltki olnud samasuguses pigis ja veel hullemaski .» 

Nende sõnadega tõmbas võõras seljast liigutusi takistava ülekuue ja asetus otse ukse ette, 
millele ta suunas terava ning kindla pilgu, tõmbudes pisut tahapoole, et koondada jõudu, nagu 
hea ratsahobune, kes valmistub ületama tõket. Mul ei olnud vähimatki kahtlust, et ta kavatseb 
end päästa kimbatusest, mis ka iganes oleks selle põhjuseks, sööstes otse nende peale, kes 
ilmuvad ukse avanedes lävele, ja läbi kõigi takistuste murda endale tee tänavale. Säärast jõudu 
ja väledust hoovas tema rühist, säärast otsustavust tema pilgust ning olekust, et ma ei 
kahelnud hetkekski, et ta võib pääseda ilusasti läbi oma vastaste tõkke, kui need ainult ei võta 
tarvitusele äärmisi abinõusid tema peatamiseks. 

Piinavalt ärevas ootuses möödus aeg välimise värava avamisest kuni kongiukse avanemiseni, 
ent lävele ei ilmunud vahtkond täägistatud püssidega ega linnavalvurid nuiade, odade või 
hellebardidega, vaid nägus neiu, käes latern ja seljas kitsevillast undrukud, mis olid kääritud 
üles, et nad ei määrduks tänavaporis. Selle naisterahva järel astus sisse juba hoopis tähtsam 
isik, kujult jässakas, väheldast kasvu ning tüsedusele kalduv, ameti poolest, nagu peagi selgus, 
raekohtunik. Peas oli tal lühike kähardatud parukas ning ta puhkis ja lõõtsutas pahurast 
kannatamatusest. Tema ilmumisel tombus mu saatja tagasi, nagu püüdes jääda märkamatuks, 
ent ta ei saanud põigelda kõrvale pilkuvate silmade läbitungiva vaate eest, millega see 
aukandja kogu vangikambrit uuri s. 

«On see vast alles üks kena ja paslik lugu, et mind lastakse seista pool tundi ukse taga, kapten 
Stanchells,» sõnas ta, pöördudes ülemvangivalvuri poole, kes nüüd uksel nähtavale tuli, 
valmis teenima tähtsat meest. «Ja 

et pääseda vangikotta, pidin põrutama nõnda kõvasti, nagu põrutaks moni teine mees, et saada 
siit välja — kui neil sest vaid abi oleks, neil vaestel eksinud hingedel! Ja mis see siis on? Mis 
see's on? Võõrad vangimajas pärast uste lukustamist ja veel pühapäeva õhtul! Küll ma vaatan 
seda asja, Stanchells, seda saate näha. Pange uks lukku ja otsekohe ma kõnelen nende 
d.entelmenidega. Aga kõigepealt peame ajama terake juttu ühe vana tuttavaga. Noh, mr. 
Owen, kuis siis läheb, mis?» 

«Ihu poolest pole viga, mr. Jarvie, tänan küsimast,» venitas vaene Owen, «aga hing on 
surmani kurb.» 

«Eks muidugi, eks muidugi — mis seda rääkida! Eks see ole ju kole löök, liiati veel sellele, 
kes oma paa alati nõnda püsti hoidis! Sihuke on inimese loomus, sihuke ta on. Ja-jah, eks me 
koik võime siin ilmas langeda. Mr. Osbaldistone on hea ja aus d,entelmen, aga ma ütlesin 
ikka, et ta on sedasorti inimene, kellel on kas käsi kullas voi siis juba nina mullas, -nagu mu 
isa, auväärt kangurmeister, armastas ütelda. See õnnis meister ütles mulle ikka: «Nick, kuule, 
noor Nick,» (tema nimi oli nõndasamuti Nicol nagu mihulgi, sellepärast hüüdsid inimesed 
meid nalja pärast noor Nick ja vana Nick) «Nick,» ütles ta, «ära sa kunagi lenda kõrgemale 
kui tiivad kannavad!» Nõnda ma ütlesin ka mr. Osbaldistone'ile, aga tema paistis seda hoopis 
pahaks panevat. Ja ometi oli see hästi mõeldud, ainult hästi mõeldud.» 

See kõne, mis peeti hämmastava sõnaohtrusega ja millest kõlas varjamatut enesega rahulolu, 
kui kõneleja meenutas oma nõuandeid ning ennustusi, tõotas küll vähe abi mr. Jarvie' poolt. 
Ent peagi ilmnes, et tema toon tulenes pigemini taktitunde täielikust puudumisest kui sellest, 
et tal oleks vajaka jäänud tõelisest headusest, sest kui Owen näitas end pisut haavununa 
sääraste as-jade meenutamise pärast tema praeguses olukorras, haaras glaasgoulane tema käe 
ja ütles: «Pea püsti, mees! Kas arvate, et ma oleksin tulnud välja kell kaksteist öösi ja 
äärepealt rikkunud ära issanda hingamispäeva ainult selleks, et noomida langenud inimest 
tema eksimuse pärast? Ei, ei, see pole raehärra Jarvie'l viisiks, nagu polnud ka viisiks ta 
auväärt meistrist isal enne teda. Ei noh, kulla mees! Minul on esimeseks reegliks: 

mitte mõelda pühapäevasel päeval ilmalikkudele asjadele. Aga kuigi ma tegin, mis võisin, et 
peast välja ajada teie kirjakest, mis mulle hommikul toodi, ometi mõtlesin ma sellele kogu 
päeva rohkem kui jutlusele. Nõndasamuti on mul reegliks pugeda täpselt kell kümme oma 
kollaste eesriietega voodisse — kui ma parajasti ei ole mõne naabri juures turska söömas või 
naaber minu juures (eks küsige sellelt neiukeselt, kas pole see minu majas põhireegliks) —, 
aga nüüd, näete, istusin üleval, lugesin häid raamatuid ja haigutasin, nagu oleksin tahtnud St. 
Enochi kiriku alla neelata, senikaua kui lõi kaksteistkümmend. Sel tunnil oli juba täiesti 
lubatav heita korraks pilk pearaamatusse ja vaadata järele, kuidas lood meie vahel seisavad. Ja 
siis, kuna aeg kedagi ootama ei jää, lasksin tüdrukul võtta laterna ja vudisin siia vaatama, kas 
poleks võimalik teie heaks midagi ära teha. Raehärra Jarvie'l on õigus nõuda sisselaskmist 
vangimajja igal ajal, olgu see päeval või öösel, samasugune õigus oli omal ajal ka mu 
meistrist isal — oli teine tubli mees, kiidetud olgu ta mälestus.» 

Ehkki Owen oigas, kui pearaamatut mainiti, pannes mind seega väga kartma, et siingi on 
saldo meie kahjuks, ja ehkki väärika linnaisa kõnes kuuldus tublisti enesega rahulolu ning 
veidi õelat võidurõõmu tema enda läbinägelikkuse üle, ometi segunes sellesse mingit avalat, 
järsuvõitu heasüdamlikkust, mis minus tahes-tahtmata äratas mõningaid lootusi. Ta soovis 
näha teatavaid pabereid, mida ta oli maininud, kahmas need Oweni käest ja istus sängile 
«koibi puhkama», nagu ta heaks arvas nimetada mugavust, mida see asend pakkus. Tee- 
nijatüdruk näitas talle laternaga valgust ning tema, nohistades, turtsudes ja torisedes kord 
puuduliku valgustuse, kord dokumentide sisu üle, luges neid tähelepanelikult. 

Nähes, et ta on selle tegevusega õige kõvasti ametis, näis tundmatu, kes oli mu siia toonud, 
soovivat kaduda. Ta andis mulle ilma pikemate tseremooniateta märku olla vait ja väljendas 
oma asendi muutmisega kavatsust hiilida võimalikult tähelepanu äratamata ukse poole. Kuid 

valvas seadusemees (sootuks erinevalt mu vanast tuttavast mr. kohtunik Inglewoodist) avastas 
ning ajas seda- 

maid nurja tema plaanid. «Kuulge, Stanchells, pidage te ust silmas — pange ta kinni ja lukku 
ja valvake ise väljaspool.» 

tundmatu ilme süngestus ning hetkeks näis jälle, et ta mõtleb jõudu rakendades põgenema 
pääseda, aga enne kui ta jõudis midagi otsustada, sulgus juba uks ja raske riiv langes ette. Ta 
pomises midagi kelti keeles, sammus üle toa, võttis siis tõrksalt paindumatul ilmel istet 
tammepuust laual, nagu oleks otsustanud vaadata seda kometit lõpuni, tulgu mis tuleb, ja 
hakkas vilistama mingit šoti tantsulugu. 

Mr. Jarvie, kes äriasjades nähtavasti kergesti ja kiiresti orienteerus, jõudis loetu põhjal peagi 
selgusele, kuidas lood õieti on, ja pöördus mr. Oweni poole järgmisel viisil: 

«No-nii, mr. Owen, nii-nii — teie firma võlgneb härradele MacVittie'le ja MacFinile teatava 
summa. (Et nad ka ei häbene, va ahnepäitsud! Ise nad said niipalju ja veel rohkemgi tolle 
tehingu pealt tammemetsaga Glen-Cailziechatis .. . Napsasid selle minu nina alt ära. .. tänu 
teie heale sõnale, seda pean teile küll ütlema, mr. Owen... Aga ega see praegu asja muuda.) 
Niisiis, sir, teie kaubamaja võlgneb neile selle summa. Sellepärast — ja et kindlustada oma 
teisi lepinguid, mis nad teiega on sõlminud — on nad teid siia Stanchellsi vägevate lukkude ja 
riivide taha pannud. Mm-jah, sir, te olete neile võlgu ... aga võib-olla olete veel mõnele teisele 
kah vähekese võlgu. .. Võib-olla olete natukene võlgu mulle endale, raehärra Nicol Jarvie'le.» 
«Ma ei saa eitada, sir, et tänasel kuupäeval võib saldo tõesti juba olla meie kahjuks, mr. 
Jarvie,» ütles Owen, «aga palun arvestage ...» 

«Praegu pole mul aega midagi arvestada, mr. Owen. Pühapäev vaevalt möödas, inimene 
südaöö tunnil nõnda kaugel oma soojast sängist ja veel säärase niiske ilmaga ... Ei praegu ole 
aeg arvestamisega jännata. Nagu ma teile ütlesin, sir, te võlgnete mulle raha — seda ei saa 
salata — olgu vähe või palju, igatahes võlgnete, see on kindeh Aga et lugu on nii, siis mina ei 
taipa, kuidas teie, energiline ja arukas äriinimene, võiksite jutti ajada seda asja, mille pärast te 
siia sõitsite, ja meie kõigiga 

arved ära klaarida .. . Mul on kõva lootus, et teete seda kindlasti, kui peate siin Glasgow' 
vangikojas kükitama. Teate mis, sir, kui te leiate endale käendaja judicio slstl, tähendab selle 
eest, et te siit maalt plehku ei pane, vaid ilmute esimesel nõudmisel meie seadusliku kohtu ette 
ega vea oma käemeest alt, võib teid lasta vabadusse kohe täna hommikul.» 

«Mr. Jarvie,» lausus Owen, «kui leiduks mõni sõber, kes tahaks mulle käemeheks hakata, 
tuleks minu vabadus kahtlemata kasuks nii meie firmale kui ka kõigile, kes on sellega 
seotud.» 

«Väga kena, sir,» jätkas Jarvie, «aga kahtlemata ootaks too sõber, et ilmute tõesti kutse peale 
ja vabastate tema endale võetud kohustusest.» 

«Seda ma teeksin, kui ma ainult ei ole haige või surnud, niisama kindlasti kui kaks korda kaks 
on neli.» 

«Noh, kena, mr. Owen,» rääkis Glasgow' kodanik edasi, «ma usaldan teid, ja ma tõestan seda, 
sir, tõestan seda. Ma olen kokkuhoidlik inimene, nagu hästi teada, ja töökas, seda võib kosti 
tunnistada kogu linn. Oskan oma kroone teenida, neid hoida ja üle lugeda sama hästi kui iga> 
teine Salt Marketil või isegi Gallowgate'il. Ja ma olen ettevaatlik inimene nagu oli ka mu 
meistrist isa enne mind. Aga et üks aus korrailik d,entelmen, nii taiplik äriasjades ja valmis 
kõiki inimesi õiglaselt kohtlema, peaks sedaviisi pogris istuma, ilma et saaks olla kasulik ise- 
endale või kellelegi teisele ... No ei! Ausõna, mees, ennemini hakkan ise teie käemeheks. Aga 
pidage te meeles, et see on käendus judicio sisti, nagu meie linnasekretär ütleb, mitte 
judicatum solvi, 1 ärge seda unustage, sest selles on suur vahe.» 

Mr. Owen kinnitas talle, et praeguses olukorras ei või ta küll loota, et keegi 

võtaks endale vastutuse võla tegeliku tasumise eest, aga et ei ole vähimatki 

põhjust karta mingit kahju tema ilmumata jäämise pärast, kui kohus teda kutsub. 

«Usun teid, usun. Küllalt sõnadest, aitab juba. Pruu- 

1 Viimasel juhul käendaja vastutab ainult võlgniku ilmumise eest kohtusse, mitte aga võla 
tasumise eest. 

260 

kosti ajaks olete prii. Ja nüüd kuulame, mis need teie kongikaaslased siis enda 
kaitseks kostavad või kuidas pargli pihta, sattusid nad siia öisel ajal » 


VI PEATÜKK 


Kord jõudis koju peremees. Tal tuju oli hea. 

Kuid kodunt võõra leidis eest, 

kes aega veetis seal. 

«Kuis juhtuda see nõnda, võis 

sa naine, vasta juba: mis võõra mehe siia tõi? 

Sa tead, et ma ei luba!» 

Vana laul 

Raekohtunik võttis teenijatüdruku käest tule ning astus järelevaatuse toimetamiseks ettepoole, 
meenutades laternaga Diogenest Ateena tänaval ja pidades arvatavasti sama vähe tõenäoliseks 
kui too küünik, et satub mingile erilisele aardele. Esimene, kellele ta lähenes, oli mu sala- 
pärane teejuht, kes istus laual, nagu juba kirjeldasin, silmad liikumatult kiindunud seinale. Ta 
näojooned väljendasid äärmist kangekaelsust ja käed olid pool-hooletult, pool-väljakutsuvalt 
rinnal vaheliti. Lüües kannaga vastu lauajalga takti viisile, mida vilistas, vastas ta mr. Jarvie' 
uurivale pilgule nii julge ning enesekindla ilmega, et see hetkeks pettiski terase ja agara uurija 
mälu ning taibukust. 

«Ah! Eh! Oh!» hüüdis raehärra. «Ausõnal See on võimatu ... Aga siiski... Ei! Ausõna, ei 
või olla! Ja ikkagi . .. Kurat mind võtaks! Ptüi, ptüi, ptüi! Sa röövel — mägede bandiit! Sa 
elus saatan, alati ainult kurja peal väljas, hea peal mitte kunagi... Oled see tõesti sina?» 

«Nagu näete, raehärra,» oli lakooniline vastus. 

«Ausõna! Kui see pole mitte kõige puhtamat sorti tüssamine. Sin a, sa viimane kaabakas, si 
n a julgesid omavoliliselt tulla Glasgow' vangimajja? Kas sa ka tead, mis su pea väärt on?» 

«Hm! Noh, kui õiglaselt vaagida, hollandi kaalu järgi, siis võiks see ehk üles kaaluda nii 
mõnedki pead: ühe linnapea oma, nelja raehärra, linnasekretäri, kuue tsunftimeistri, peale 
selle maksuametnike ...» 

«Ah, sa parandamatu lurjus!» katkestas teda mr. Jarvie. «Tunnista parem üles oma patud ja 
valmista end ette, sest tarvitseb mul öelda üksainus sõna .. .» 

«Tõsi, raehärra,» lausus kõnetatu, pannes käed piiritult külmaverelise ilmega selja taha, «aga 
seda sõna ei ütle te ilmaski.» 

«Miks ma' ei peaks seda ütlema, sir?» hüüatas kohtunik. «Mispärast siis mitte? Vasta mulle 
— miks mitte?» 

«Kolmel küllaldasel põhjusel, raehärra Jarvie. Esiteks ammuaegse tutvuse pärast, teiseks — 
vanaeide pärast, kes istub Stuckavrallachanis kolde ääres ja kes väheke meie verd segas — 
minu igaveseks häbiks! Et minu nõbu õiendab arveraamatutega ja lõngapoolidega, kangastel- 
gedega ja süstikutega, justkui mõni lihtne antvärk! Ja lõpuks, raehärra, sellepärast, et kui 
näeksin ainsatki märki teie kavatsusest mind reeta, määriksin selle seina teie ajudega, enne kui 
ühegi inimese käsi jõuaks teid päästa!» 


62 134 


«Sa oled pöörane jultunud kaabakas, sir,» andis raehärra kartmatult vastu, «ja sa tead, et ma 
sind nimelt niisuguseks pean ja et ma enese pärast ei kõhkleks hetkekski.» 

«Tean väga hästi,» lausus teine, «et teie soontes voolab üllas veri, ja mul oleks kahju tõsta kätt 
oma sugulase vastu. Aga siit lähen ma välja niisama vabana kui tulin, või muidu kõnelevad 
sellest loost Glasgow' vangimaja seinadki veel kümme aastat.» 

«Hüva, hüva,» ütles mr. Jarvie, «eks veri ole ikka paksem kui vesi, ja omastel, sugulastel ning 
sõpradel pole sünnis näha üksteise silmas pindu, kui võõraste silmad seda ei näe. Vanaeidele 
Stuckavrallachani mäejalal oleks õige kibedaks uudiseks, et sina, sa mägismaa kaabakas, oled 
minu ajud segamini löönud, või et mina olen sulle silmuse kaela tõmmanud. Aga pead 
tunnistama, sa viimane kurat, et kui see poleks olnud nimelt sina, oleksin ma praegu kinni 
võtnud kõige jultunuma röövli Sotimaal.» 

«Oleksid ehk teinud katset, nõbu,» vastas mu teejuht, «seda jah küll, aga ma. kardan, et 
oleksid läinud minema pika ninaga, sest meie, ümberhulkuvad mägilased, olenu tõrges rahvas, 
kui meiega köidikutest kõnelema hakatakse. Ei me salli isegi hea kalevi rõhumist oma tagu- 
mikkude ümber, rääkimata siis veel kivist pükstest ja rauast sukapaeltest.» 

«Sellest hoolimata saad sa veel endale nii kivised püksid kui ka raudsed sukapaelad ja 
kanepist kaelasideme kah, kulla vader,» vastas raehärra. «Tsiviliseeritud maal ei ole ükski 
inimene iial teinud sihukesi tempe kui sina.. . Aga tee nüüd mis tahad, vaata ise, kuidas 
omadega hakkama saad — mina olen sind hoiatanud.» 

«Hüva, kallis nõbu,» lausus teine, «kas kannad minu matusel musta?» 

«Ei näe sa seal keda kuraditki mustas mantlis, Robin, peale kaarnate ja vareste — minu käsi 
selle peale. Aga kus on need tuhat head Šoti naela, mis ma sulle laenasin, ah, ja kunas näen ma 
neid jälle?» 

«Kus need on,» vastas mu teejuht, teeseldes, nagu püüaks ta meenutada. «Ei oska täpselt 
ütelda — ju vist seal, kus läinud aasta lumigi.» 

«Eks see ole Schehallioni harjal, sa Mägismaa rebane,» sõnas mr. Jarvie. «Aga mina tahan, et 
maksaksid mulle ära siinsamas paigas.» 

«Kena küll,» vastas mägilane, «aga ma ei kanna oma vööpaunas ei lund ega rahatähti. Ja... 
et kunas sa neid näed? Noh, siis kui kuningas oma tagasi saab, nagu ütleb vana laul.» 

«See veel puudus, Robin!» hüüdis Glasgow' linna kodanik. «Ma ütlen, sa autu reetur, et see 
veel puudus! Kas tahad meile jälle kaela tuua paavsti, isevalitsuse, mõne uue isehakanu, 
katoliku rituaalid, preestrid ja kõik nood vanad jõledad mungarüüd ja surisärgid? Parem jää 
oma vana ameti juurde, tegele kohtu äraostmisega, väljapressimisega, karjavarguse ja 
rüüstamisega .. . Parem varastada paljaks mõni karjapidaja, kui et saata hukatusse rahvaid.» 
«No-noh, mees, hoia see viigide loba enesele,> vastas mägilane. «Me tunneme ju teineteist 
ammust aega. Küll ma kannan hoolt, et sinu kontor rahule jäetakse, kui see- 

likutes poisid tulevad Glasgow' poodidesse korda looma ja neid vanast seisma jäänud kaubast 
puhastama. Ja sina, Nicol, kui see just otseselt sinu kohustuste hulka ei käi, ei tohi minuga 
kohtuda tihemini kui ma ise heaks arvan.» 

«Sa oled jultunud võllaroog, Rob,» vastas raehärra, «ja ükskord sind ikka puuakse, seda 
saame näha ja kuulda, aga mina ei taha olla see paha lind, kes ise oma pesa reostab, kui mind 
selleks just ei sunni viimane häda või kohuse hääl, mida kuuldes ükski inimene ei tohi 
tõrkuda. — Aga kes kuramus see siis on?» jätkas ta ja pöördus minu poole. «Küllap vist mõni 
riisuja, kelle sa oma jõuku oled värvanud. Tal paistab olevat küllalt südikusi maanteele 
minekuks ja hea pikk kael poomisnööri jaoks.» 

«See, kallis mr. Jarvie,» ütles Owen, keda nagu mindki oli löönud keeletuks see kummaline 
äratundmine ja mitte vähem kummaline kahekõne nende ebaharilike sugulaste vahel. «See, 
kallis mr. Jarvie, on noor mr. Frank Osbaldistone, meie firma juhi ainus laps, kes oleks 

pidanud saama firmas koha, kuid mr. Rashleigh Osbaldistone'il, tema nõol, oli õnn see endale 
saada.» (Siinkohal ei sifutnud Owen alla suruda oiet.) «Aga olgu kuidas on .. .» 

«Oo, olen kuulnud sellest päevavargast,» katkestas teda Šoti kaupmees. «See on ju toosama, 
kellest teie ülemus nagu kangekaelne vana narr tahtis teha kaupmehe, ükskõik kas ta ise on 
nõus või mitte; aga poiss hakkas rändavaks veiderdajaks paljast vastumeelsusest töö vastu, 
millest peaks elatuma üks aus inimene. Noh, sir, mida te ütlete oma kätetöö kohta? Tuleb ehk 
Hamlet, Taani prints, või kuningas Hamleti vaim Owenile käemeheks, sir?» 

«Ma ei ole ära teeninud teie pilget,» vastasin, «kuid austan selle häid ajendeid ja olen liiga 
tänulik abi eest, mida olete osutanud Owenile, et solvuda. Tulin siia ainult selleks, et teha, 
mida suudan (seda on võib-olla väga vähe), et aidata Owenil isa asju joonde ajada. See aga, et 
mulle ei meeldi kaupmehe elukutse, on asjaolu, mille üle ainult mina võin kõige paremini 
otsustada.» 

1 Seelikutes poisid — soti meeste rahvusliku riietuse juurde kuulub pükste asemel ruuduline 
seelik. 

«Pean tunnistama,» sõnas mägilane, «et pidasin sellest noormehest pisut lugu juba siis, kui ma 
veel ei teadnudki, mis mees ta on. Aga nüüd ma austan teda tema põlguse pärast kangrute, 
ketrajate ja muude, sihukeste antvärkide ja nende töö vastu.» 

«Hull oled, Rob,» ütles raehärra, «hull nagu jänes märtsis, kuigi ma ei taipa, miks jänes peaks 
märtsis olema rohkem hull kui mardipäeval. Kangrud! Et kurat rebiks su ümbert riided, mille 
on valmistanud kangrute osavus! Ketrajad! Küll sa veel ise hakkad ketrama ja keerutad enese 
ilusasti sisse! Ja see poisikene siin, keda sa ässitad ja ajad kõige lühemat teed mööda võlla ja 
põrgu poole — mis sa arvad, kas aitavad teda siin ta näitemängud ja värsid teragi rohkem kui 
sinu vägevad vanded ja paljastatud pistoda, sa hukkaläinud hing? Kas ütleb talle Tityre tu 
patulae 1 — nõnda nad seda vist nimetavad —, kus on Rashleigh Osbaldistone? Või kas 
Macbeth kõigi oma bandiitide ja kõrilõikajatega ja sinu omadega veel lisaks, Rob, muretsevad 
talle viis tuhat naela vekslite väljamaksmiseks, mille tähtaeg saab täis kümne päeva pärast, 
isegi siis, kui need kõik oksjonil maha müüdaks koos punutud mõõgapidemete, andrea- 
ferrarade2, nahk-kilpide, brougide3, kördikausside ja vööpaunadega?» 

«Kümme päeva,» kordasin ma ning tõmbasin vaistlikult välja Diana Vernoni kirja, ja kuna 
nüüd oli möödunud aeg, mille kestel ma ei tohtinud pitserit puudutada, murdsin selle kiiruga 
lahti. Pealkirjata ümbrikust kukkus välja pitseeritud kiri — nii väga vabisesid mu käed. Kerge 
tuulepuhang, mis tungis läbi katkise aknaruudu, viis kirja mr. Jarvie' jalgade ette, kes tõstis 
selle üles, uuris aadressi häbenematu uudishimuga ja ulatas siis minu hämmastuseks oma 
Mägismaa sugulasele, öeldes: «Näh, tuul puhus kirja just õigesse kohta, kuigi oli kümme 
tuhat võimalust ühe vastu, et ta pärale ei jõua.» 

Uurinud aadressi, murdis mägismaalane kirja* vähi- 

' Tityre tu patulae - oo. lahke Tityr (lad. k.). Tityre - sentimentaalne karjus, tegelane Vergiliuse 
«Bukoolika» 1. ekloogist. 

2 Andrea-ferrara — Šoti mägilaste lai ja lühike mook 

3 Broug (brogue) — šoti mägilaste lihtne parkimata nahast king. 

magi piinlikkuseta lahti. Püüdsin teda selles toimingus 

takistada. 

«Peate enne mulle tõestama, sir,» ütlesin, «et kiri on määratud teile, muidu ma ei luba teil 
seda lugeda.» 

«Olge täitsa mureta, mr. Osbaldistone,» vastas mägilane kõigutamatu rahuga. «Tuletage 
meelde kohtunik Inglewoodi, sekretär Jobsonit, mr. Morrist.. . Aga kõigepealt tuletage meelde 

oma väga alandlikku teenrit Robert Cawmili ja ilusat Diana Vernonit. Tuletage meelde, ja te 
ei kahtle enam, et kiri on mulle.» 

Olin rabatud oma juhmusest. Kogu aeg oli mind painanud tunne, et selle mehe hääl ja isegi 
näojooned — ehkki nägin neid vaid ebaselgelt — on mulle kuidagi tuttavad, ent mingi kohaga 
või isikuga täpselt seostada ma neid ei suutnud. Nüüd aga koitis mulle korrapealt valgus — 
see mees ei olnud keegi muu kui Campbell. Mäletasin nüüd äkki selgesti kõiki tema 
iseärasusi: ta madalat tugevat häält, kindlaid, karme, ent siiski korrapäraseid näojooni, 
šotipärast hääldamist koos murdesõnade ja kõnekäändudega, mis — ehkki ta suutis soovi 
korral ka ilma nendeta hakkama saada — tungisid ta kõnes erutushetkedel alati esile ja andsid 
ta pilkele mahlakust või pipardasid ta etteheiteid. Kasvult oli ta pigemini allapoole kui üle 
keskmise, kuid ta; jäsemed olid kujundatud kõige tugevama mudeli järgi, milline iganes sobib 
väledusega, sest tema liigutuste tähelepanuväärne kergus ning vabadus ei lubanud kahelda, et 
see omadus on tal arenenud täiuslikkuse kõrgeima astmeni. Kaks asjaolu rikkusid tema 
kehaehituse proportsioone: suhteliselt pikkusega olid ta õlad nii laiad, et hoolimata keha 
saledusest jäi mulje, nagu oleks ta oma kasvu kohta liiga jässakas, ja tema käsivarred, ehkki 
ümarad, soonilised ja tugevad, olid nii tohutu pikad, et see oli lausa näotu. Hiljem kuulsin, et 
ta ise oli oma käsivarte pikkuse üle vägagi uhke: mägismaa rahvarõivaid kandes võivat ta 
siduda oma sukapaelu, ilma et tarvitseks seejuures kummarduda. Ka andis see talle suure 
paremuse mõõga käsitsemisel, milles ta oli üliosav. Ent kahtlemata jättis see ebaproportsio- 
naalsus ta ilma ilusa mehe kuulsusest, millele ta muidu oleks võinud pretendeerida; see andis 
talle kuidagi metsiku, ebakorrapärase ja nii öelda üleloomuliku välimuse 

267 

ja meenutas mulle tahes-tahtmata lugusid, mida Mabel taotses jutustada muistsetest 
piktidestkes vanal ajal käinud rüüstamas Northumberlandi. P ärimuse kohaselt olnud need 
pool-kolli, pool-inimest, ja neid, nagu sedagi meest, iseloomustanud vahvus, kavalus, 
verejanu, pikad käsivarred ning laiad õlad. 

Oli sellega kuidas oli, aga kui ma meenutasin olukorda, milles ma teda varem olin kohanud, ei 
saanud ma kahelda, et kiri on kõige tõenäolisemalt määratud temale. Ta oli olnud 
tähelepanuvääriv kuju nonde salapäraste isiksuste hulgas, kelle üle Dianal näis olevat 
mõjuvõimu ning kes omakorda mõjutasid teda. Valus oli mõelda, et nii armastusväärse olendi 
saatus on seotud säärase hulljulge roimari omaga, nagu oli see mees; kuid nähtavasti ei saanud 
selles kahelda. Mäherdust abi aga võis see isik osutada mu isa asjus? Suutsin välja mõelda 
ainult ühe vastuse. Miss Vernoni pealekäimisel oli Rashleigh Osbaldistone leidnud võimaluse 
otsida üles mr. Campbell, kui tolle juuresviibimine oli vajalik selleks, et mind vabastada 
Morrise esitatud süüdistusest. Kas pole võimalik, et neiu suudab samasugusel viisil mõjustada 
Campbelli, et see otsiks üles Rashleigh'? Selle oletuse põhjal söandasin küsida, kus asub mu 
kardetav sugulane ja kunas mr. Campbell teda viimati nägi. Vastus oli põiklev. 

«Pagana keerulise osa on too tüdruk mulle seekord mängida andnud, aga see on aus mäng ja 
ma ei taha teda alt vedada. Ma ei ela siit kuigi kaugel, mr. Osbaldistone, mu sugulane võib 
teile teed juhatada. Las mr. Owen jääb Glasgow'sse ja teeb kõik, mis suudab. Teie ise aga 
tulge mulle mägedesse külla — võib juhtuda, et saan teile teha rõõmu ja olla teie isale tema 
hädas kasulik. Olen küll ainult vaene inimene, aga hea nõu on parem kui suur rahakott. Ja 
sina, vader,» lisas ta mr. Jarvie poole pöördudes, «kui sul on niipalju julgust, et riskid minu 
seltsis süüa tublit []oti klõpsi ja hirvekintsu, siis tule ühes selle saksi d,entelmeniga Drymeni 
või Buckliviesse või, kõige parem, Aberfoili kirikukülla. Küllap mul on seal keegi teid 
ootamas, kes näitab teile 

1 Piktid ja skotid olid muistsed briti hõimud, kes anglo-saksi sissetungi survel taandusid Soti 
mägismaale. 

teed kohta, kus ma sel ajal parajasti olla võin. Mida sa ütled selle peale, mees? Siin on mu 
käsi: ei mõtle ma sind sisse vedada.» 

«Ei, ei Robin,» sõnas ettevaatlik purjel, «mulle on harva meeltmööda sõita Gorbalsist 
kaugemale, ja pole mul ka voli minna hulkuma teie metsikutesse mägedesse, Robin, 
seelikutes paljassaarte sekka. See ei sünni kokku mu ametikohaga, kulla mees.» 

«Kurat sind võtku ühes su ametikohaga!» ei jätnud Campbell järele. «Ainukene tilk õilsat 
verd su soontes on pärit meie vanavanaonult, kelle üle Dumbartonis kohut mõisteti, aga sina 
võtad suu täis ja ütled, et sulle on alandav mind külastada! Kuula, mees, sa aitasid mind korra 
hädast välja. Maksan su tuhat šoti naela ära viimase kui pennini, kui sa see üks kordki oled 
täitsamees ja vead end selle saksilase seltsis ilusasti minu poole.» 

«Mine õige metsa oma suursugususega!» vastas raehärra. «Eks sa vii oma õilis veri turule ja 
vaata, palju sa selle eest saad. Aga kui ma siiski tuleksin, kas sa ikka tõesti ja tõepoolest 
maksaksid mulle ära?» 

«Vannun seda,» ütles mägilane, «tolle püha hinge nimel, kes magab halli kivi all Inch- 
Cailleachil '.» 

«Küllalt sellest, Robin, ära ütle enam midagi. Eks me näe, mis teha saab. Aga seda sa ära küll 
looda, et ma üle Mägismaa piiri lähen ... Piirist üle ei astu ma ühelgi juhul. Pead tulema 
mulle vastu kusagil Bucklivie ümbruses või Aberfoili külas, ja ära sa unusta ühes võtta seda, 
mis vaja.» 

«Ära karda, ära karda,» sõnas Campbell, «küll näed, et olen ustav kui terasest mõõk, mis pole 
kunagi petnud oma peremeest. Aga nüüd pean liikuma hakkama, vader, sest Glasgow' 
vangimaja õhk pole just ülearu kasulik mägilase tervisele.» 

«Oige,» vastas kaupmees, «ja kui ma peaksin täitma oma kohust, ei saaks sa veel niipea 
õhuvahetust, nagu ütleb meie jutlustaja. Oh aeg, kas ma tõesti olen jõudnud 

1 Inch-Cailleach — saar Loch-Lomondi järves, kuhu MacGregorite klann "mattis oma 
surnuid ja kus praegugi veel võib näha nende kalmusid. Varemalt asus saarel nunnaklooster, 
sellest ka nimelus Inch-Cailleach, s. o. Vananaiste Saar. (Autor.) 

niikaugele, et aitan kurj ategij al põgeneda kohtumõistmise eest! Igaveseks häbiks ja teotuseks 
saab see mulle, mu omastele ja koguni mu isa mälestusele.» 

«Tühja kah, las too kärbes istub pealegi seinal,» kostis tema sugulane, «kui mustus ära 
kuivab, tuleb see kergesti -maha. Sinu isa, va tubli mees, oskas vaadata sõbra vigadele läbi 
sõrmede nagu iga teinegi.» 

«Võib-olla on sul õigus, Robin,» lausus raehärra pärast hetkelist järelemõtlemist. «Oli 
arusaaja mees see õnnis meister: teadis, et meil kõigil on oma nõrkused, ja armastas oma 
sõpru. Sa pole siis teda unustanud, Robin?» Selle küsimuse esitas ta heldinud toonil, mis oli 
ühtaegu naljakas ja liigutav. 

«Teda unustanud!» vastas tema sugulane. «Mis häda mul peaks olema teda unustada? Ta oli 
ju ilmatu osav kangur ja minu esimene püksipaar oli tema tehtud. Aga läki, sugulane. 

Täis valage kannud, need põhjani jooge, ja sadulas ratsud te ette nüüd tooge. Kõik väravad 
valla ja minema siit, 

et kaugele jääks meist see kaunis Dundee.» 

«Tasa, sir!» ütles kohtuisand käskival toonil. «Kes tohib trallitada ja laulda, kui pühapäev on 
vaevalt möödas! See maja võib kuulda sinu suust veel teistsugust laulu. Noh, hea küll, eks 
meil kõigil ole patukesi, mille eest peame vastust andma. Stanchells, tehke lahti.» 
Vangivalvur täitis käsu ja me astusime välja. Üllatusega silmitses Stanchells kahte võõrast, 
imestades kindlasti, kuidas nood küll olid sattunud nende seinte vahele tema teadmata, kuid 
mr. Jarvie' tähendus: «Minu sõbrad, Stanchells, minu sõbrad,» vaigistas temas igasuguse 
küsitlemishimu. Laskusime nüüd alla eeskotta ja hüüdsime korduvalt Dougalit, ent meie 
kutsed jäid tagajärjetuks. Lõpuks tähendas Campbell pilkava naeratusega, et kui Dougal on 

sihuke poiss, nagu ta teab tema olevat, siis ta vaevalt küll jääb ootama tänu oma osa eest selle 
öö tembus. Tõenäoliselt traavib ta juba tuhatnelja Ballamaha mäekuru poole. 

«Ja jättis meid — peaasi aga mind, mind, kogu ööks vangimajja luku taha!» hüüdis raehärra, 
täis raevu ja 

hämmeldust. «Tooge kohe vasarad, kangid, pihid ja peitlid, saatke meister Yettlini, sepa järele 
ja teatage talle, et raehärra Jarvie on vangimajja kinni pandud kellegi mägilasest kaabaka 
poolt, kelle ta poob niisama kõrgele 

kui poodi Aman 1 ...» 

«Kui sa ta kätte saad,» lisas Campbell tõsiselt. «Aga pidage, kindlasti pole uks lukus.» 

Ja tõesti, lähemal uurimisel selgus, et uks polnud mitte ainult lahti jäetud, vaid et Dougal oli 
põgenedes endaga kaasa viinud ka võtmed ja kandnud sel viisil hoolt, et keegi ei saaks 
niisama lihtsalt tema asemel uksehoidja kohuseid täita. 

«Sel Dougali-sellil tuleb ka ometi ette terve mõistuse välgatusi,» ütles Campbell, «ju ta ikka 
taipas, et lahtine uks võib mulle häda korral kasulik olla.» 

Olime nüüd juba tänaval. 

«Ma ütlen sulle, Robin,» lausus seadusesilm, «et kui sa' niisugust elu elad, peaks sul igaks 
juhuks igas Sotimaa vanglas mõni oma poiss uksehoidjaks olema.» 

«Aitab sellestki, kui igas linnas on mõni sugulane raehärraks, onupoeg Nicol. Nii, head ööd 
siis teile — või õigemini head hommikut! Ja ärge unustage Aberfoili kirikuküla.» 

Ning vastust ootamata sööstis ta üle tänava ja kadus pimedusse. Kohe selle järel kuulsime 
teda tasakesi vilistavat mingit iseäralikku viisikäiku, millele sedamaid vastati. 

«Kuulake neid- mägismaa kuradeid!» ütles mr. Jarvie. «Arvavad endid olevat juba Ben- 
Lomondi ääremaadel, kus nad võivad huigata ja vilistada, küsimata pühapäevast või 
laupäevast.» 

Siinkohal katkestas teda vali kõlksatus, millega mingi ese kukkus meie ette tänavale. «Kaitsku 
meid jumal! Mis see siis veel on? Mattie, tõsta latern kõrgemale ... Ausõna! Kas need pole 
mitte võtmed! Hüva, kah hea asi — eks need maksa ju linnale raha ja nende kadumise ümber 
oleks võinud tõusta jutte. Oo, kui tänaöösine lugu ulataks raehärra Grahame'i kõrvu, küll siis 
alles oleks kuri karjas!» 

1 Aman — piiblilegendi järgi Pärsia kuningas Artakserksese lähikondlane; langes 
ebasoosingusse ja poodi. 

Kuna olime alles mõne sammu kaugusel vangla uksest, viisime need ametimärgid tagasi ja 
andsime ülemvangivalvuri kätte, kes selle asemel, et tavalisel viisil uste lukustamisega täita 
oma ametikohuseid, pidas eeskojas vahti abilise tulekuni, kelle ta oli kutsunud asendama 
põgenenud kelti Dougalit. 

Täitnud selle kohuse linna vastu, asusime taas minekule, ja kuna mul oli auväärt linnaisaga 
üks tee, kasutasin mina ta laterna valgust, tema aga minu käsivart, et mitte komistada tänavail, 
mis tol ajal — olgu nad nüüd mis nad on — olid pimedad, konarlikud ja viletsasti sillutatud. 
Tähelepanuavaldustega võidavad noored kergesti vanade heatahtlikkuse. Raehärra ilmutas 
minu vastu huvi ja lausus, et kuna ma pole «tolle teatritegijate ja teatriskäijate rahvatõu 
killast», keda ta südamest vihkab, siis oleks ta rõõmus, kui ma hommikul koos temaga 
maitseksin küpsetatud turska või värsket heeringat ja saaksin seal ühtlasi kokku oma sõbra 
mr. Oweniga, kelle ta selleks ajaks juba vabaks laseb. 

«Mu kallis sir,» ütlesin, kui olin tema kutse tänuga vastu võtnud, «kuidas te võisite mõelda, et 
olen seotud lavaga?» 

«Ega's minai ise mõelnudki,» vastas mr. Jarvie, «see oli keegi jabur lobamokk, nimega 
Fairservice; tuli teine õhtul minu käest orderit saama, et hommikul saata teadetehõikaja teid 
linna mööda taga otsima. Tema'p see mulle kõneleski, kes te olete ja kuidas teid isamajast 

minema saadeti, sellepärast et te ei tahtnud hakata kaupmeheks ja et te muidu oleksite oma 
lavaleminekuga võinud häbistada kogu perekonda. Keegi Hammorgaw, meie kiriku kanter, tõi 
ta minu juurde ja ütles, et ta olla tema vana tuttav, aga mina ajasin mõlemad minema ja tegin 
neile kõva peapesu selle eest, et nad seesugusel õhtul tulevad mulle säherdust asjatoimetust 
kaela määrima. Kuid nüüd ma näen, et ta on va tolvan, muud midagi, ja teie suhtes täitsa 
eksiarvamisel. Te meeldite mulle, noormees,» jätkas ta. «Mulle meeldib sihuke poiss, kes oma 
sõpradele hädas appi tuleb. Mina ise olen seda alati teinud ja nõndasamuti tegi ka minu 
meistrist isa, puhaku ta õndsas rahus! Aga te peaksite end eemale hoidma mägilastest ja kogu 
sellest pöörasest kambast. Kes tõrva puutub, ei saa 

jääda puhtaks — pidage seda alati meeles. Muidugi, kõige parem ja targemgi võib vahel 
eksida. Näe — üks kord, teine kord ja veel kolmas kord langesin minagi täna öösel pattu ja 
panin toime kolm üleastumist. Mu isa poleks uskunud oma silmi, kui ta oleks võinud hauast 
tõusta ja näha, mis ta poeg teeb.» 

Seks ajaks oli ta jõudnud oma maja ukseni. Kuid ta jäi lävele seisma ja jätkas tõsise 
patukahetseja pühalikul toonil: «Esiteks, ma mõtlesin hingamispäeval oma isik- likke 
mõtteid; teiseks, hakkasin käemeheks inglasele, ning kolmandaks ja viimaseks, — oh 
koledust! — lasksin kurjategijal vangimajast põgeneda. Aga eks Knleadi maal ole palsamit ”,, 
mr. Osbaldistone. Mattie, ma saan ka üksi sisse, saada mr. Osbaldistone mammi Flyteri juurde 
— tead, nurgapealne maja. Mr. Osbaldistone,» lisas ta sosinal, «ärge te olge Mattie' vastu 
ebaviisakas — ta on ausa mehe tütar ja lord Limmerfieldi lähedane sugulane.» 

«Kas teie kõrgeausus suvatseks kasutada minu 

tagasihoidlikke teeneid? Palun teid südamest, lubage 

mul süüa teie leiba, olgu see ka kõige mustem, ja 

juua teie veini, nii vähe kui seda ka oleks; 

neljakümne šillingi eest tahan teenida teie kõrgeausust 

niisama hästi kui mõni teine teeniks kolme naela eest.» 

Greene, «Tu guogue» 

Pidasin meeles ausa raehärra manitsussõnad lahkumisel, arvasin aga, et selles ei ole midagi 
ebaviisakat, kui ma poolekroonisele, millega tasusin Mattie'le saatmise eest, lisan suudluse, ja 
tema «Vuih, häbi, sir!» ei väljendanudki nii väga sügavat solvumist selle teotuse pärast. Minu 
korduv koputamine mrs. Flyteri väravale äratas kõigepealt, nagu tavaline, siin-seal paar koera, 
kes hakkasid kõigest väest haukuma. Järgnevalt ilmusid naabermajade aknaile mõned 
öömütsidega pead, et mind hurju- 

1 Lause piiblist, mis on kujunenud kõnekäänuks. Tähendab umbes: eks sellegi mure vastu 
leidu rohtu. (Tõlk.) 

tada ebakohase lärmi pärast, millega ma häirisin hingamispäeva öö pühalikku vaikust. Kui ma 
seal värisesirf kartusest, et?nende raevuäike võiks vallanduda veejugades nagu muiste 
Ksantippelärkas lõpuks mrs. Flyter ise ja hakkas tõredal toonil, mis oleks hästi sobinud Sokra- 
tese ülitargale abikaasale, sõitlema paari venivillemit köögis selle eest, et need ei rutanud 
kohe ukse juurde ja lasksid mul korrata kärarikast kutset. 

Need väärikad isikud olid tõepoolest peaaegu murest murtud pahanduse pärast, mida 
põhjustas nende aeglus, sest need ei olnud keegi muu kui truu mr. Fairservice, tema sõber mr. 
Hammorgaw ja veel üks mees, kes osutus linna teadetehõikajaks. Nad istusid parajasti poti 
õlle juures (minu kulul, nagu ilmnes mulle hiljem esitatud arvest) ja püüdsid kokku seada 
kuulutust, mis pidi järgmisel päeval linna tänavail välja hõigatama, et «õnnetu noor 
d,entelmen», nagu neil oli häbematust mind nimetada, viibimatult tagastataks tema sõpradele. 

Võib juba arvata, et ma ei varjanud oma pahameelt selle jultunud vahelesegamise üle minu 
asjadesse, kuid Andrew laskis minu saabudes valla niisugused rõõmuhõisked, et minu 
etteheited uppusid neisse täiesti. Võib ju olla, et tema vaimustus oli osalt omamoodi poliitikal, 
ja rõõmupisarad, mida ta valas, lähtusid kahtlemata tollest üllast meeleliigutuse allikast — 
õllekannust. Oli see kuidas oli, aga tormiline rõõm, mida Andrew tundis või teeskles tundvat 
minu tagasitulekul, päästis tema kolba, mille olin juba kahel korral otsustanud lõhki lüüa: 
esiteks selle pärast, mida ta minu asjadest oli kõnelnud kantrile, ja teiseks häbematu 
väljamõeldise pärast, mida ta oli arvanud heaks minu kohta puhuda mr. Jarvie' juures. 
Rahuldasin end siiski sellega, et lõin oma magamistoa ukse otse tema nina ees paukudes 
kinni, kui ta tuli mu kannul, üha kiites taevast minu õnneliku tagasijõudmise eest ja põimides 
rõõmuavalduste sekka manitsusi olla edaspidi ettevaatlikum, kui lähen omapead kõndima. 
Heitsin siis magama ja otsustasin, et minu esimeseks mureks hommikul on vallandada see 
tüütu väiklane ennast täis narr, kes näh- 

1 Ksantippe — Kreeka filosoofi Sokratese naine, kellel olevat olnud äärmiselt riiakas iseloom. 

tavasti kippus end pidama ennemini õpetajaks kui teenriks. 

Niisiis asusingi hommikul asja juurde: kutsusin Andrew' oma tuppa ja pärisin temalt, kui palju 
ta nõuab minu saatmise eest Glasgow'ni ja muude teenete eest. See küsimus, mis ilmselt 
ennustas vallandamist, viis mr. Fairservice'i suurde segadusse. 

«Ega teie ausus,» poetas ta pärast mõningat kõhklemist, «peaks paljuks ... peaks paljuks . ..» 
«Lao aga välja, sa kelm, või ma purustan su pealuu,» sõnasin, kui Andrew, kes kõhkles kahe 
ohu vahel — kaotada kõik, küsides liiga palju, või jääda ilma osast, nõudes vähem kui mina 
ehk oleksin valmis maksma — peatus, ägades kahtluste ning arvestuste heitluses. 

Kuid nagu mõnikord tugev hoop seljale lööb lahti kõrisse kinnijäänud toidupala, nii ka minu 
ähvardus vabastas Andrew' keelepaelad: 

«Kaheksateistkümmend hõbepenni per diem, see on päevas, ei tohiks vist olla liiga palju, teie 
ausus.» 

«See on kaks korda rohkem kui tavaline tasu ja kolm korda, rohkem kui oled ära teeninud, 
Andrew, aga siin on sulle gini ja lase jalga.» 

«Issand olgu meile armuline! Kas teie ausus on ulluks läind?» hüüdis Andrew. 

«Ei, aga mulle tundub, et sina tahad mind tõesti niikaugele viia: ma annan sulle kolmandiku 
võrra enam kui sa nõuad, aga sina vahid, jõllitad silmi ja räägid niisugusel toonil, nagu 
petaksin ma sind. Võta oma raha ja käi minema.» 

«Kaitsku meid jumal!» ei jätnud Andrew. «Millega ma küll olen teie ausust pahandand? Eks 
muidugi kõik liha ole kui lillekene väljal. Aga kui peenar kummelit arstiteaduses miskit väärt 
on, siis Andrew Fairservice'i kasu teie aususele on kindlasti vähemalt nõnnasama selge. 
Minust lahku lüüa on teile sedasama, mis eluga jumalaga jätta.» 

«Ausõna,» vastasin, «raske on öelda, kas sa oled rohkem võrukael või lollpea. Nii et sa siis 
kavatsed jääda minu juurde, tahan ma seda või ei?» 

«Tõsi, sedaviisi ma just mõtlesin jah,» kostis Andrew kategoorilisel toonil, «sest teie ausus 
võib-olla ei oska 

küll ära tunda ead teenrit, aga mina selle-eest saan kohe aru, kui mul on ea isand, ja siis peaks 
küll saatan mu samme seadma, kui ma teie juurest ära läheks. See ongi kõik, mis mul öelda. 
Pealegi põle ma saand viisipärast oiatust ametist lahtilaskmise kohta.» 

«Ametist, sir!» hüüdsin ma. «No kuule, sa ei ole mulle ju üldse mingi palgaline teener, vaid 
ainult teejuht, kelle ümbrusetundmist mul teel tarvis läks.» 

«Ega ma jah polegi küll arilik teener, see on õigus, sir,» vaidles mr. Fairservice edasi, «aga 
eks teie ausus ju tea, et ma teie aususe pealekäimise tõttu tulin ilma pikema jututa ära ea koha 
pealt. Osbaldistone Halli aias võiks ausalt ja puhta südametunnistusega välja teenida oma 


kakskümmend naelsterlingit per annumi, ilusas hõbedas. Kas ma oleks siis kõik selle minema 
visand üheainsa gini eest, või mis? Ma arvasin ikke'jääda teie aususe juurde vähemasti 
Jüripäevani ja rehkendasin, et saan niikaua ikke palga, kostiraha, jootraha ja kingitusi kah.» 
«No-noh, sir,» vastasin, «nende häbitute nõudmistega ei jõua sa kaugele, ja kui ma neist veel 
sõnakese kuulen, saad sa näha, et skvair Thorncliff ei ole ainus Osbaldistone, kes oskab 
rusikaid kasutada.» 

Seda öeldes tuli mulle kogu see lugu äkki nii naeruväärne ette, et kuigi olin tõeliselt vihane, 
oli mul üsna raske hoiduda naermast tõsiduse üle, millega Andrew esitas oma kuulmatult 
suured soovid. Taibates mu näolihaste tõmblemise põhjust, sai võrukael oma visaduses uut 
julgust. Ent siiski otsustas ta, et on kindlam häälestada oma pretensioonid tooni võrra 
madalamale, et mitte ühtaegu üle pingutada oma nõudmisi ja minu kannatlikkust. 

Ta uskuvat küll, ütles ta, et ma võin võõras kohas ilma hoiatuseta minema saata ustava teenri, 
kes on mind ja mu omakseid kakskümmend aastat järgemööda nii päeval kui ööl 
ümmardanud, aga ometi olevat ta täiesti kindel, et mul, nagu mitte ühelgi õigel d entelmenil, 
ei ole südant ajada niisugusesse kibedasse kitsikusse temasugust vaest poissi, kes on pööranud 
nelikümmend või viiskümmend või, ütleme, sada miili oma teest kõrvale paljalt 

i Per annum — aastas (lad. k.). 

selleks, et minule seltsiks olla, ja kellel pole muud hinge taga kui seesama palganatukene. 

See olid vist Sina, Will, kes kunagi mulle ütles, et ma kogu oma kangekaelsuse juures olen 
mõningais asjus kõige kergeusklikum ja järeleandlikum kõigist surelikest. Asi on nii, et ainult 
vastuvaidlemine muudab mu järeleandmatuks. Kui ma aga ei näe väljakutset võitlusele mingi 
ettepaneku vastu, olen ma alati pigemini valmis seda rahuldama kui tegema endale liigset tüli. 
Teadsin, et Andrew on rahaahne tüütu narr, kes aina topib oma nina teiste asjadesse, ent ometi 
oli mul vaja inimest, kes oleks mulle teejuhiks ja teenriks, ja ma olin juba nii harjunud 
Andrew' olekuga, et see mind vahetevahel isegi lõbustas. Nende kaalutluste tõttu kahevahel 
olles küsisin ma Fairservice'ilt, kas ta tunneb teid, linnu ja nõnda, edasi Põhja-Sotimaal, kuhu 
ma tõenäoliselt pidin minema isa äritehingute pärast Mägismaa metsavaldajatega. Usun, et kui 
oleksin temalt pärinud teed maapealsesse paradiisi, oleks ta tol hetkel olnud valmis juhatama 
mind isegi sinna, nii et mul oli pärastpoole põhjust pidada end õnnelikuks, leides, et tema 
tegelikud teadmised ei jäänudki väga kaugele maha sellest, mida ta oli kinnitanud end teadvat. 
Määrasin talle kindla palga ning jätsin endale õiguse vallandada ta niipea kui heaks arvan, 
makstes talle nädala eest ette. Lõpuks tegin talle kõva peapesu tema eilse teguviisi pärast ja 
lasksin tal siis minna, veidi rõhutud ilmel küll, kuid südamepõhjas rõõmustavana, jutustama 
oma kantrist sõbrale, kes parajasti köögis oma hommikust õlut rüüpas, kui osavalt ta oli 
«tobeda inglise skvairi pehmeks rääkind». 

Vastavalt kokkuleppele läksin seejärel raehärra Nicol Jarvie' poole. Mõnus hommikueine 
ootas elutoas, milline ruum täitis tollel ausal d,entelmenil peaaegu iga otstarvet. Askeldav 
ning heatahtlik kohtunik oli pidanud sõna: leidsin oma sõbra Oweni vabaduses. Kinnitanud 
keha ja puhastanud end riideharjaga ning veega, oli ta nüüd muidugi hoopis teine inimene kui 
oli seda olnud räpane, murtud ja meeltheitev vang. Kuid mõte rahalistest raskustest, mis igalt 
poolt ähvardavalt lähenesid, masendas siiski ta meelt, ja peaaegu isalikku embusse, millega 
hea vanamees mind tervitas, lõikus kibedana sügavalt mure- 

lik ohe. Ja kui ta istet võttis, võis näha raskemeelsusest tema pilgus ja kogu olekus, 
raskemeelsusest, mis nii väga erines tema tavalisest tasakaalukast, enesekindlast rahulolust, et 
ta kasutab oma arvutamisoskust päevade, tundide ja minutite loendamiseks, mis olid veel 
jäänud vekslite proteätiminekuni ning kaubandusliku suurettevõtte «Osbaldistone ja 
Tresham» kokkuvarisemiseni. Seepärast jäi minu ülesandeks vääriliselt hinnata peremehe 
külalislahkust, tema ehtsat hiina teed, mida ta oli saanud kingituseks kelleltki lugupeetavalt 

laevaomanikult Wappingis, tema kohvi, mis pärines, nagu ta meile silma pilgutades teatas, 
tema enda mõnusast väikesest istandusest Jamaika saarel, nimega Salt Marketi Salu, tema 
inglise röstitud leiba ja õlut, tema Šoti kuivatatud lõhet, tema lokfaini heeringaid ja isegi tema 
peenelt kootud damastist laudlina, mille olid kudunud, «nagu võite arvata», ei kellegi muu kui 
tema õndsa isa, auväärt meister Jarvie' käed. 

Võitnud meie lahke võõrustaja poolehoiu nonde väikeste tähelepanuavaldustega, mis on nii 
meeltmööda enamikule inimestele, püüdsin omakorda saada temalt mõningat informatsiooni, 
mis võiks tulla kasuks mu edasisel tegutsemisel ja ühtlasi rahuldaks mu uudishimu. Me ei 
olnud siiani veel ainsa sõnagagi vihjanud möödunud öö sündmustele — asjaolu, mille tõttu 
minu küsimus pidi kõlama õige järsuna, kui ma ilma igasuguse eelneva sissejuhatuseta, 
kasutades pausi, mis tekkis laudlina loo lõpu ja salvrätikute loo alguse vahel, pärisin: 
«Muuseas, mr. Jarvie, palun öelge, kes on see mr. Robert Campbell, kellega me öösel 
kohtusime.» 

Küsimus näis rabavat ausat linnaisa, nagu rahvasuu ütleb, otse lagipähe, ja vastuse asemel ta 
ainult kordas küsimust: «Kes on mr. Robert Campbell? Khm ... Ee... Ah et kes on mr. 
Robert Campbell, te küsite.» 

«Jah,» ütlesin, «tahaksin teada, kes ta on ja mis ta on.» 

«Noh, ta on...Ee... Taon... Khm! Kus te olete varem kohanud mr. Robert Campbelli, 
nagu te teda nimetate?» 

«Kohtasin teda juhuslikult mõned kuud tagasi Põhja-Inglismaal.» 

«Oo, mr. Osbaldistone,» sõnas raehärra põiklevalt, «siis te teate temast niisama palju kui 
mina.» 

«Ei usu, mr. Jarvie,» vastasin ma, «teie olete talle nähtavasti sugulane ja . . . sõber.» 

«Nojah, eks me ole temaga väikest viisi sugulased küll,» vastas raehärra tõrksalt, «aga näeme 
teineteist nüüd harva, sellest ajast kui Rob karjaga kauplemise maha jättis. Vaene mees! Nad 
oleksid võinud teda paremini kohelda, aga ei — tegid talle ülekohut ja kasu sellest ikkagi ei 
saanud, mitte punast krossigi. Nüüd kahetsevad nii mõnedki, et nad vaese Robini Glasgow' 
turuplatsilt minema ajasid. Nii mõnedki näeksid teda parema meelega jälle kolmesaja härja 
kannul kui kolmekümne hullemat sorti elaja eesotsas.» 

«See kõik, mr. Jarvie, ei ütle mulle midagi mr. Campbelli seisuse, eluviiside ning 
elatusvahendite kohta.» 

«Seisuse kohta?» kordas mr. Jarvie. «Ta on mägismaa d,entelmen, selles pole kahtlust, ja 
paremat seisust pole kellelgi vaja soovida. Aga mis puutub kommetesse, siis arvan, et ta 
mägedes kannab mägilase rõivaid, kuigi Glasgow'sse tulles ajab püksid jalga. Ja mis puutub 
elatusvahenditesse ... mis see meie mure on,” senikaua kui ta neid meie käest tahtma ei tule. 
Aga mul pole praegu mahti tema üle keelt peksta — peame ju teie isa asjad kiiresti läbi 
vaatama.» 

Seda öeldes pani ta prillid ette ja süvenes paberitesse, millised mr. Owen pidas kõige 
õigemaks esitada talle jäägitult, midagi varjamata. Taipasin äriasjust küllalt selleks, et saada 
aru; kuivõrd läbinägelikud ning targad olid mr. Jarvie' seisukohad vaadeldavate asjaolude 
suhtes. Ja et olla tema vastu õiglane — ta ilmutas seejuures haruldast erapooletust ning. isegi 
suuremeelsust. Tõsi küll, enam kui kord sügas ta kukalt, nähes, et tema enda arves 
«Osbaldistone ja Treshamiga» seisavad viimased deebeti poolel. 

«Sellest võib tulla tõsine kaotus,» tähendas ta. «Ja ausõna, mida ka ei ütleks mõni teie 
Lombard-streeti kullassepp, Glasgow' Salt Marketil on see igatahes päratu löök. Sellest «tuleks 
ränk puudujääk — lööks mul jalad alt, seda ma ütlen. Aga mis siis ikka! Loodan, et ega teie 
firma veel päriselt põhja ei kõrbe kõige selle pärast, mis 

on siiamaani olnud. Aga kui see ka juhtub, ei jätku minul küll seda alatust, mis noil 
raisakullidel seal Gallowgate'il — kui ma peaksin teie läbi kaotust kandma, ei hakka ma ometi 
salgama, et olen omal ajal teie kaudu nii mõnegi ilusa naelsterlingi teeninud. Nii et ka kõige 
halvemal juhul saan ma ainult ots otsaga kokku ja kõik.» 

Ma ei saanud küll täiesti aru kõnekäänust, millega mr. Jarvie end lohutas, kuid nägin, et ta 
suhtub mu isa asjade korraldamisse lahke ning sõbraliku osavõtuga. Ta soovitas mitmeid 
abinõusid, kiitis heaks mõned Oweni plaanid, ja oma nõuannete ning toetusega vähendas 
tunduvalt süngeid varje mu isa ettevõtte murest murtud saadiku palgel. 

Kuna mina olin käesoleval juhul vaid tegevusetu kõrvaltvaataja, aga võib-olla ka seetõttu, et 
ma enam kui kord püüdsin pöörduda tagasi keelatud ning ilmselt hämmeldava kõneaine — 
mr. Campbelli — juurde, saatis mr. Jarvie mu suuremate formaalsusteta minema, soovitades 
jalutada sedasama tänavat pidi kolled ini, kus ma leidvat noormehi, kes mõistavad kõnelda 
kreeka ja ladina keelt, «ja kui nad ei mõista, siis saavad nad igatahes hulga raha, tehes seal 
pagan teab mida», ja kus mul olevat võimalus lugeda pühakirja auliku mr. Zachary Boydi 
tõlkes — paremat luulet ei saavat ollagi, nagu talle on kinnitanud inimesed, kes säärastest 
asjadest midagi taipavad ... või taipama peaksid. Kuid selle ebaviisaka ärasaatmise leevendas 
ta kohe sõbraliku ning külalislahke kutsega tulla tagasi täpselt kell üks ja võtta osa tema 
perekondlikust lõunasöögist — pakutakse lambakintsu ja võib-olla ka praetud oinapead, sest 
on parajasti nende hooaeg. Mis aga kõige tähtsam — pidin olema kohal «punktipealt kell 
üks», sest tema ja ta meistrist isa lõunatasid alati just sel tunnil ega jätnud seda hiljemaks 
mitte millegi ega kellegi pärast. 

Nii seisab, oda relvaks, mägestiku karjus ja luurab karu järsu lõhe varjus. 

Seal juba kostab laanes karu samm, puid keerab looka võimsa looma ramn. Mees mõtleb: 
surmavaenlane sealt tuleb, me peame võitlema ja üks meist sureb. 

Palamon ja Akrite 

Mr. Jarvie' soovituse kohaselt seadsin sammud kolled,i poole, ent mitte niivõrd kavatsusega 
otsida meelelahutust, kuivõrd selleks, et korraldada 'oma mõtteid ja pidada enesega aru, 
kuidas toimida edaspidi. Lonkisin vanamoeliste hoonete vahel ühest hoovist teise, suundusin 
siis parki, kolled,1 jalutuspaika, ja seal, tundes heameelt paiga üksildusest (enamasti kõik 
õpilased olid tundides), jalutasin ringi ning mõtisklesin oma saatuse tujukuse üle. 

Asjaolud, mis kaasnesid minu ja tolle Campbelli esimese kohtumisega, ei lasknud kahelda, et 
ta tegeleb mingite kummaliste ning hulljulgete asjadega, ja see, kuivõrd vastumeelselt kõneles 
mr. Jarvie temast või ta tegevusest, samuti kõik see, mis oli toimunud möödunud ööl, aina 
kinnitas mu kahtlusi. Ent ometi, nagu näha, ei kõhelnud Diana Vernon palumast sellelt mehelt 
mulle abi. Ja raekohtuniku endagi suhtumises temasse segunes kaastunne ja hukkamõist 
veidral kombel sõbralikkuse, jah, isegi lugupidamisega. Campbelli seisundis ning iseloomus 
pidi olema midagi ebatavalist, ja mis veelgi iseäralikuni — näis, et tema saatusele on 
määratud olla mingis seoses minu omaga ning mõjustada seda. Otsustasin suruda mr. Jarvie' 
esimesel sobival juhul vastu seina ja saada temalt selle salapärase isiku kohta teada niipalju 
kui võimalik, et saaksin otsustada, kas võin edaspidi suhelda temaga niisugusel määral, nagu 
ta nähtavasti soovis, ilma et kahjustaksin oma head nime. 

Kui maniisuguseid mõtteid mõlgutasin, paelusid mu tähelepanu kolm inimest, kes ilmusid 
nähtavale sama jalgtee lõpul, mida mööda ma parajasti lonkisin, ja kes ilmselt olid süvenenud 
väga tõsisesse kõnelusse. Too ebateadlik tunne, mis meile teatab armastatu või verivaen- 

lase lähenemisest ammu enne seda, kui neid suudab ära tunda ükskõiksema inimese pilk, 
veenis mind välgukiirusel, et keskmine noist kolmest on Rashleigh Osbaldistone. Mu 
esimeseks ajeks oli teda kõnetada, teiseks — jälgida teda, kuni ta jääb üksi, või vähemalt 


uurida järele, kes on tema kaaslased, enne kui astun temaga silm silma vastu. Seltskond oli 
veel nii kaugel ja sedavõrd süvenenud omavahelisse jutuajamisse, et mul jätkus aega as- " 
tuda märkamatult teisele poole põõsaid, mis alleed hõredalt ääristasid. 

Tol ajal oli elurõõmsatel noormeestel moeks kanda hommikusel jalutuskäigul sarlakpunast 
mantlit, mis sageli oli veel kaunistatud tresside ning tikanditega, ja keigarid pidasid eriti 
peeneks seada see vahetevahel nii, et ta osaliselt varjaks nägu. Jäljendades seda kommet ning 
kasutades varju, mida pakkus põõsastara, õnnestus mul jõuda kohakuti oma nõoga, ilma et 
tema või teised oleksid mind märganud või näinud minus kedagi muud kui vaid juhuslikku 
möödujat. Suur oli minu kohkumine, kui tundsin tema kaaslastes ära tollesama Morrise, kelle 
pärast mind kutsuti kohtunik Inglewoodi ette, ja mr. Mac-Vittie', kaupmehe, kelle jäik ning 
sünge ilme oli eelmisel päeval pannud mu seesmiselt tagasi põrkuma. Pahaendelisemat 
kombinatsiooni minu ja mu isa asjade suhtes oleks küll vaevalt olnud võimalik moodustada. 
Mäletasin hästi Morrise valesüüdistust minu vastu, mida ta võis sama kergesti uuesti üles 
tõsta, kui ta selle hirmu pärast oli tagasi võtnud. Meenutasin, kui ebasoodsalt oli Mac-Vittie 
mõjutanud mu isa äriasju sellega, et laskis Oweni vangistada. Nüüd aga nägin neid mõlemaid 
koos kolmandaga, kelle andekus teha kurja ei jäänud minu arvates kuigi palju maha Vana 
Õeluse enda leidlikkusest ja kelle vastu tundsin peaaegu õuduseni ulatuvat jälestust. 

Kui nad olid minust mõne sammu möödunud, pöördusin ja järgnesin neile märkamatult. 
Jalgtee lõpul läksid nad lahku: Morris ning MacVittie väljusid pargist ja Rashleigh tuli üksi 
mööda alleed tagasi. Olin nüüd kindlalt otsustanud astuda talle vastu ja nõuda hüvitust kõige 
kurja eest, mida ta oli teinud mu isale, ehkki ma veel ei teadnud, milles see hüvitus õieti võiks 
seisneda. Usaldasin lahenduse juhuse hooleks ja lüües laiali mantli, 

millesse olin end mässinud, läbisin avause madalas hekis ning jäin Rashleigh' ette seisma, kui 
ta sammus sügavais mõtteis mööda puiesteed minu poole. 

Rashleigh ei kuulunud nende hulka, keda mingi äkiline sündmus võib hämmeldada või 
segadusse viia. Ent ometi võpatas ta silmanähtavalt nii ootamatu ja ähvardava ifmutise peale, 
leides mind äkki endale sedavõrd lähedal ja nähes mu näol kahtlemata hinges hõõguva viha 
tunnusmärke. 

«Hea, et kohtasin teid, sir,» alustasin ma. «Pidin just ette võtma pika ning ohtliku teekonna, et 
teid üles otsida.» 

«Halvasti tunnete siis seda, keda otsite,» vastas Rashleigh oma tavalise häirimatu rahuga. 
«Mu sõbrad leiavad mu kergesti — veel kergemini vaenlased. Teie toon sunnib mind küsima, 
kumba kategooriasse pean liigitama mr. Francis Osbaldistone'i.» 

«Oma vaenlaste hulka, sir,» vastasin, «oma verivaenlaste hulka, kui te jalamaid ei hüvita oma 
süüd teie heategija, minu isa vastu, ega anna aru, mida olete teinud tema varandusega.» 

«Ja kellele, mr. Osbaldistone,» kostis Rashleigh, «pean siis mina, teie isa kaubandusliku firma 
esindaja, andma aru oma tegevusest huvide silmaspidamisel, mis langevad igas suhtes ühte 
mu enda huvidega? Kindlasti mitte noorele härrasmehele, kellele tema peen kirjanduslik 
maitse muudaks säärased arutlused tülgastavaks ning arusaamatuks.» 

«Teie pilge, sir, ei ole vastus. Ma ei lahku teist enne, kui saan rahuldava seletuse teie autute 
plaanide kohta. Te tulete minuga kaasa kohtuniku juurde.» 

«Olgu nii,» sõnas Rashleigh ja astus paar sammu nagu selleks, et tulla minuga koos. Siis aga 
peatus ta ja jätkas: «Kui mul oleks lusti teha tõesti nii, nagu te soovite, saaksite te peagi tunda, 
kummal meist on enam põhjust kohtunikku karta. Ent ma ei soovi kiirendada teie saatust. 
Minge, noormees! Lõbustage end oma luulekujude maailmas ja jätke igapäevase elu 
asjatoimetused nende hooleks, kes neid mõistavad ning oskavad juhtida.» 

Ilmselt kavatses ta mind ärritada ja see läks tal igatahes korda. «Mr. Osbaldistone,» laususin 
ma, «See 

pettetorked ning sõjakavalused, mis on omased osavale kaitsele, samal ajal aga plaanitses ta 
meie duellile kõige verisemat lõppu. 

Mis puutub minusse, siis võitlesin algul tagasihoidlikumalt. Olin küll kirglik ja äkiline, kuid 
mitte pahatahtlik, ja paari-kolme minuti jooksul, mis kulus võitluspaigale jõudmiseks, oli mul 
aega järele mõelda, et Rashleigh on ikkagi mu isa vennapoeg, tolle onu poeg, kes oli minu 
vastu omamoodi lahkegi olnud, ning et tema hukkumine minu käe läbi põhjustaks palju muret 
kogu meie perekonnale. Seepärast otsustasin esialgu, et püüan 'oma vastasel ainult relva käest 
lüüa — lootes oma üleolekule osavuses uskusin sellega toime tulevat suurema vaevata. Kuid 
ma veendusin peagi, et olen sattunud kokku võrdse vastasega. Paar rünnakut, mille 
tagajärgedest pääsesin vaid üle noatera, sundisid mind võitlema suurema ettevaatusega. 
Vähehaaval ärritas mind üha enam õelus, millega Rashleigh mu elu kallale kippus, ja ma 
vastasin ta rünnakutele tigedusega, mis meenutas mõningal määral tema enda oma, nii et meie 
kahevõitlus näis kõigiti olevat määratud lõppema traagiliselt. Peaaegu oleks see lõpp tulnud 
minu arvel. Mu jalg libastus rünnaktorkel ja ma ei suutnud end sedavõrd koguda, et 
korralikult pareerida vastutorget. Siiski saavutas see kavatsetud eesmärgi vaid osaliselt, 
läbistades mu vesti, riivates roideid ja tungides tagantpoolt läbi kuue välja. Rashleigh' tõuge 
oli aga nii jõuline, et ta mõõgapide lõi mulle tugevasti vastu rindu, tekitades suurt valu ja 
pannes mind hetkeks uskuma, et olen surmavalt haavatud. Täis kättemaksuhimu sööstsin oma' 
vaenlase peale, haarasin vasaku käega tema mõõgapidemest ja tõmbasin oma mõõga 
tahapoole kavatsusega vastane läbi torgata. Meie surmaheitluse katkestas keegi, kes tungis 
väevõimuga meie vahele ja tõukas meid teineteisest eemale, hüüdes valjul ning käskival 
häälel: «Mis! Üht ja sama rinda imenud isade pojad valavad teineteise verd justkui võõrad! 
Mu isa käe nimel, teen hakklihaks esimese, kes veel ühe hoobi annab!» 

Vaatasin imestunult üles. Kõneleja polnud keegi muu kui Campbell. Tal oli käes punutud 
pidemega paljastatud mõõk, mida ta rääkimise ajal keerutas vihinal pea 

kohal nagu selleks, et suurendada oma sõnade mõju. Rashleigh ja mina vahtisime sõnatult 
seda ootamatut vahelesegajat, kes noomis meid edasi, pöördudes kordamööda ühe ja teise 
poole: 

«Kas teie, noorhärra Francis, mõtlete sellega jalule seada isa au, kui lõikate läbi oma sugulase 
kõri või lasete ennast siin Glasgow" kolled ipargis läbi torgata? Või kas teie, mr. Rashleigh, 
arvate, etinimesed usaldavad oma elu ja varanduse sihukese"mehe kätte, kes niisugusel ajal, 
kus tema hooleks on antud suur poliitiline ettevõte, käib ringi ja kakleb justkui mõni purjus 
sõjasulane? Ärge põrnitsege mind ühtigi nii tigedalt, noormees! Kui olete vihane, siis peate 
oskama viha ka alla neelata.» 

«Te kasutate ära minu praegust seisukorda,» vastas Rashleigh, «muidu te oleksite küll vaevalt 
julgenud minu auasjadesse vahele segada.» 

«No-noh! Või kasutan ära? Misjaoks ma's peaksin seda ära kasutama? Te võite muidugi olla 
minust rikkam, mr. Osbaldistone, väga võimalik, ja te olete ka ehk rohkem õpetatud — ei 
vaidle vastu, aga minu arust pole te ei vapram ega ka kõrgemast soost kui. mina, ja mulle 
oleks suureks uudiseks kuulda, et olete niigi kõrgest soost kui mina. Ah et ma poleks 
julgenud? Ena mul asja, kus julgust vaja! Arvan, et olen pidanud tulisemaidki taplusi kui teie 
kumbki, ja niipea kui ma seesuguse töö lõpetasin, oli ta mul ka juba meelest läinud. Oleks mu 
jalge all kanarbik, mitte linnatänav või see kruusane tee, mis pole palju parem, ja kui ma 
tõsiselt ette võtaksin teile mõlemale parajat õpetust anda — noh, mul on igatahes olnud 
hullemaid kohtumisi kui oleks see.» 

Rashleigh oli selleks ajaks täielikult tagasi saanud oma meelerahu. «Mu sugulane muidugi 
tunnistab,» ütles ta, «et tema sundis selle tüli mulle peale. Mina seda ei otsinud. Olen rõõmus, 
et meid katkestati enne kui jõudsin tema ninakust tõsisemalt nuhelda.» 

«Kas olete haavatud, noormees?» päris Campbell minult märgatava osavõtuga. 

«Ainult kerge kriimustus,» vastasin, «millega mu nõbu poleks saanud kuigi kaua kelkida, kui 
teie poleks tulnud vahele.» 

«Tõesõna, see on küll õige, isand Rashleigh,» lausus 

Campbell, «sest külm teras pidi just parajasti tegema tutvust teie südameverega, kui ma mr. 
Franki paremast käest kinni sain. Aga ärgen'd ometi taeva pärast nohisege nagu siga, kes 
tahab kõigest hingest pasunat puhuda. Tulge, jalutame veidi kahekesi. Mul on teile uudiseid, 
ja teie võtate ennast kenasti kokku ja jahtute nagu MacGibboni kaerakiisel, kui ta selle 
aknasimsile tarretama pani.« 

«Andestage, sir,» sõnasin ma. «Olen enam kui kord võinud näha, et teie kavatsused minu 
suhtes on sõbralikud, aga seda isikut ma ei tohi silmist lasta — ega lasegi, enne kui ta pole 
minu kätte andnud noid vahendeid mu isa rahaliste kohustuste täitmiseks, mis ta on autult 
omastanud.» 

«Hull olete, mees,» vastas Campbell. «Sellest pole teil mitte mõhkugi abi, kui tulete praegu 
meiega kaasa. Aitab teile ühest vastasest küll, ärge kutsuge enda vastu kahte meest, vaid jääge 
ilusasti rahule.» 

«Olgu neid või kakskümmend, kui vaja,» vastasin ja haarasin Rashleigh'1 kraest kinni. See ei 
pannudki vastu, vaid lausus ainult põlgliku naeratusega: «Näete nüüd, MacGregor! Ta ju 
lausa otsib taga oma saatust — on see siis minu süü, kui see talle tõesti osaks langeb? Van- 
gistuskäsud on nüüd juba alla kirjutatud ja kõik on valmis.» 

Šotlane oli ilmselt kimbatuses. Ta vaatas enda ümber ja ütles siis: «Mina nüüd küll sugugi 
nõus ei ole, kui temale selle eest paha tehakse, et ta astub välja oma isa eest, kes teda on 
sigitanud. Ja tabagu jumala ja minu needus kõiksugu seadusemehi, kohtunikke, raeisandaid, 
šeriffe, nende käsilasi, konstaableid ja kogu seda räpast karja, kes on olnud vaesele vanale 
Sotimaale ainult nuhtluseks kõik need sada aastat. Lustiline oli too aeg, kus igamees ise hoidis 
oma vara kõvasti peos ja rahvast ei piinanud veel vangistuskäsud, salakaebused ega muud 
sihukesed riukad ja konksud. Ütlen veel kord: minu südametunnistus ei luba mul rahulikult 
pealt vaadata, kui seda vaest noort tuisupead pahasti koheldakse, iseäranis veel sedasorti 
alatute võtetega. Parem siis juba hakake uuesti pihta ja lahendage see asi relvadega nagu 
ausad mehed kunagi.» 

«Teie südametunnistus, MacGregor!» ütles Rashleigh. «Te unustate, kui kaua me juba 
teineteist tunneme.» 

«Jah, minu südametunnistus,» kordas Campbell või MacGregor või mis tema nimi ka iganes 
oli. «Seesugune asi on mul siiski olemas, isand Osbaldistone, ja võib kergesti juhtuda, et 
selles punktis olen teist üle. Mis puutub meie tutvusesse ... Kui te teate, mis ma olen, siis teate 
ka, missugune kohtlemine tegi mu selleks, mis ma olen, ja mida te ka ei arvaks, mina ei 
vahetaks kohta ka kõige rikkama võimumehega nende hulgast, kes sundisjd mind pidama 
eluasemeks kanarbikupuhmaid. Mis teie olete, isand Rashleigh, ja millega saate vabandada, 
et olete niisugune, nagu olete — seda teab küll ainult teie enda süda ja viimne kohus. Aga 
nüüd, isand Francis, laske ta krae lahti, sest ta ütleb õigust, et kohtusakste poolt on teil 
rohkem karta kui temal, ja kui teie mõtted oleksid ka sirged kui sõjamehe oda, leiaks tema 
ikka võimaluse teid halvas valguses näidata. Nii et laske ta krae lahti, nagu ma juba ütlesin.» 
Oma sõnu toetas ta äkilise ning ootamatu liigutusega, mis rebis Rashleigh' mu käest lahti; 
hoidis mind siis kõigist mu pingutustest hoolimata kindlalt oma heraklesehaardes ja hüüdis: 
«Laske jalga, mr. Rashleigh! Näidake, et üks paar jalgu on väärt kahte paari käsi — olete seda 
ju ennemaltki teinud!» 


«Võite tänada seda d,entelmeni, sugulane,» lausus Rashleigh, «kui jään teile midagi võlgu, 
aga kui ma teist praegu lahkun, siis sünnib see ainult lootuses, et kohtume peagi uuesti, j? nii, 
et meid ei segata.» 

Ta võttis maast oma mõõga, pühkis selle puhtaks, pistis tuppe ja oligi kadunud põõsaste taha. 
Osalt jõuga, osalt manitsustega hoidis šotlane mind . tagasi talle järgnemast, ja õigupoolest 
hakkasin isegi arvama, et sellest poleks suuremat kasu. 

«Nii tõesti kui mu peatoiduseks on leib,» ütles Camp-bell, kui ta pärast mõningat rabelemist, 
mille juures ta näitas minu suhtes üles suurt kannatlikkust, märkas, et hakkan jääma 
rahulikuks, «ma pole eluilmas veel näinud sihukest hullu poissi! Oleksin maa kõige 
suursugusema mehe pikali virutanud, kui too oleks mulle sedamoodi 

vastu hakanud kui teie. Mis teil arus on? Tahate järgneda hundile tema koopasse? Teadke, 
noormees, et tal on teie jaoks vanad püünised valmis pandud: ta ässitas va maksukoguja-tõhu 
Morrise kogu toda vana lugu uuesti üles võtma — aga siin te ärge küll oodake minult see- 
sugust abi, nagu saite kohtunik Inglewoodi juures! Minu tervisele pole põrmugi hea viigidest 
raeisandatele teele ette sattuda. Kõndige nüüd ilusasti ära koju nagu pai laps kunagi ja magage 
senikaua, kuni vihatuju mööda läheb. Hoidke, et te ei satu Rashleigh', Morrise ega tolle 
MacVittie-tõpra silme alla. Pidage meeles Aberfoili küla, nagu me juba rääkisime. Annan 
teile d,entelmeni sõna, et ma ei lase teile midagi halba teha. Aga seniks, kuni me jälle 
kohtume, olge ilusasti rahul. Pean nüüd minema ja Rashleigh' linnast ära viima, enne kui ta 
millegi hullemaga hakkama saab, sest kuhu tema oma nina pistab, seal oota ikka mõnda 
pahandust. Ärge unustage Aberfoili küla.» 

Ta pöördus kannal ja jättis mu järele mõtlema iseäralike sündmuste üle, mis olid mind 
tabanud. Mu esimeseks mureks oli korrastada rõivad ja tõmmata ülle mantel, seades selle nii, 
et see varjaks vere, mis nirises mu pare-mast küljest. Vaevalt olin sellega valmis, kui parki 
hakkas rühmiti voorima üliõpilasi — nähtavasti lõppesid kolled, is tunnid. Seepärast lahkusin 
sealt võimalikult kiiresti ja teel mr. Jarvie' poole, kelle lõunatund oli nüüd juba õige lähedal, 
astusin väikesesse vähenõudlikku poekesse, mille silt teatas, et seal eluneb Christopher 
Nielson, haavaarst ning apteeker. Palusin väikest poissi, kes tampis uhmris mingit ainet, et ta 
taotleks mulle tollelt õpetatud rohuteadlaselt audientsi. Poiss avas ukse tagaruumi, kus leidsin 
käbeda vanaldase mehe, kes uskumatult pead vangutas, kui rääkisin talle halvasti põhjendatud 
loo, nagu oleksin saanud kogemata haavata vehklemisharjutuse juures, kui mu vastase rapiiril 
tuli ära nupp. Kui apteeker oli pannud mu tühise haava peale lõuendinoppeid ja veel midagi, 
mis oli tema arvates kasulik, tähendas ta: 

«Rapiiril, mis tegi selle haava, pole küll iialgi olnud nuppu. Ah, noor veri, noor veri! Aga 
meie, haavaarstid, oskame suud pidada. Kui poleks maailmas kuuma verd 

ega halba verd, mis saaks siis meie kahest õpetatud ametkonnast.» 

Sedlle moraariga laskis ta mu minema ja hiljen tegi saadaud kriimustus mulle vähe valu või 
vaeva. 


IX PEATÜKK 


Siin mäed on sigitanud raudse inimsoo 

ja vaenus lagendiku leebe vaimuga on too. 

Siin vaesuse ja vabaduse kade hall ja seda kaitseb ümberringi kaljuvall. Usk endasse on nende 
ainus jõud, nad oru rikastele hirmus oht ja õud. 

Gray 

«Miks tulete nii hilja?» küsis mr. Jarvie, kui astusin tolle ausa d,entelmeni söögituppa. «Kell 
lõi üks oma tubli viis minutit tagasi. Mattie käis juba kaks korda vaagnaga uksel ja teie õnn, et 
täna on lõunaks oinapea — sellele ei tee viivitus suurt häda. Aga lambapea, kui seda ülearu 


keeta, on selge mürk, nagu mu auväärt isa alati ütles. Tema, õndsakene, armastas väga lamba- 
kõrva.» 

Palusin kombekohaselt vabandust oma ebatäpsuse pärast ja peagi istusin lauas, kus mr. Jarvie 
oli väga lõbusaks ning külalislahkeks peremeheks, kuid sundis Owenit ja mind tegema lauda 
koormavaile Šoti hõrgutistele hoopis enam au kui oli vastuvõetav meie lõunapoolsematele 
suulagedele. Mina pääsesin üsna kenasti, sest omasin noid seltskondlikke kombeid, mis 
võimaldavad kõrvale põigelda sedaliiki heasoovliku tagakiusami se eest. Aga naljakas oli 
vaadata Owenit, kelle arusaamine viisakusest oli paindumatum ning formaalsem: soovides 
kõigi seaduses lubatavate vahenditega näidata firma sõbrale oma lugupidamist, näris ta 
haletsusväärse vastutulelikkusega suutäis suutäie järel kõrvetatud villa ja kiitis selle-olevat 
oivalise — toonil, milles jälestus peaaegu ületas viisakuse. 

Kui lina võeti laualt, segas mr. Jarvie oma käega 

väikese anumatäie konjakipunšši, mida mul oli õnn esimest korda elus maitsta. 

Sidrunid, kinnitas ta meile, pärinevad tema enda väikesest farmist «seal kaugel», Lääne- 
Indias, nagu meile näitas ta enesestmõistetav õlaliigutus, ja joogi koostamise kunsti oli ta 
õppinud vanalt kapten Coffinkeylt, kes — lisas ta sosinal — olevat selle retsepti saanud, nagu 
rahvas üldiselt arvab, sealsete vete piraatidelt. «Aga jook on suurepärane,» ütles ta meile sisse 
kallates, «ja eks hea kaup ole sageli pärit halvalt turult. Mis puutub kapten Coffinkeysse, siis 
tol ajal, kui mina teda tundsin, oli ta täitsa korralik inimene, ainult et vandus teine hullupööra. 
Aga nüüd on ta surnud ja läinud aru andma oma tegudest, ja ma usun, et ta aruanne on võetud 
vastu — jah, loodan, et see on võetud vastu.» 

Leidsime joogi olevat ülimalt suupärase, ja siit hargnes Oweni ning meie võõrustaja vahel 
pikk jutt sellest, et unioon on avanud tee Glasgow' kaubavahetusele briti kolooniatega 
Ameerikas ning Lääne-Indias, ja Glasgow' võimalustest saata noile turgudele nõutavaid 
kaupu. Oweni väitele, nagu oleks Sotimaal raske leida Ameerika jaoks sobivaid kaupu, 
ostmata neid Inglismaalt, vaidles mr. Jarvie vastu tuliselt ja sõnaohtralt. 

«Ei, ei, sir, meie seisame kindlalt oma jalgadel — saame ise omadega hakkama. — Villasteks 
kaupadeks saame Sterlingist ( Jar,i, Musselburgh'st kalevit, Aberdeenist pükse, Edinburgh'st 
salongi 1 ja muud säärast — ja iga sorti linased kangad on meil paremad ja odavamad kui teil 
kas või Londonis; ja Põhja-Inglismaa kaupu — Manchesteri ja Sheffieldi omi, samuti 
Newcastle'i savinõusid võime osta niisama odavasti kui teie oma Liverpoolis. Ja 
puuvillakangaste ja musliiniga teeme kah head äri. Ei-noh! Las heeringas ripub peadpidi ja 
lammas koibapidi, ja küll te näete, sir, et meie, Glasgow' rahvas, polegi nii mahajäänud, et me 
teile järele ei jõuaks. Teile, mr. Osbaldistone, pakub see jutt küll armetut meelelahutust,» 
pöördus ta minu poole, märgates, et vaikin juba tükk aega, «aga eks te ju tea, et harjusk 
kõneleb ikka ainult oma pambust.» 

Salong — teatav kerge kleidi- ja voodririie. 

Palusin vabandust, tuues oma hajameelsuse ning tähelepanematuse põhjuseks isiklikud mured 
ja iseäralikud seiklused, mis mulle sel hommikupoolel osaks said. Sel kombel saavutasin 
selle, mida soovisin: võimaluse jutustada kogu oma lugu täpselt ja katkestamatult. Jätsin 
mainimata ainult saadud haava, kuna minu arvates ei olnud see kõne väärt. Mr. Jarvie kuulas 
suure tähelepanu ning ilmse huviga, pilgutades oma väikesi halle silmi, nuusates tihtipeale 
tubakat ja katkestades mind üksnes lühikeste hüüatustega. Kui jõudsin duellini, mil-lest 
kuuldes Owen ristas käed ja suunas silmad taeva poole otsekui mureliku hämmastuse elav 
kehastus, katkestas mr. Jarvie mu jutustuse sõnadega: 

«Paha, paha — väga paha! Tõsta mõõka sugulase vastu — seda keelavad nii jumala kui ka 
inimeste seadused, ja paljastada mõõka kuningliku linna tänavail on kuritegu, mida 
karistatakse rahatrahvi ja vangistusega. Ei ole kolled 1-pargilgi selles suhtes mingisuguseid 


eesõigusi — säärases paigas peaks minu arust valitsema rahu ja vaikus. Ega's kolled, ometi 
selleks saa tubli kuussada naela aastas piiskopi rendituludest (susi söögu seda piiskoppide 
tõugu ja nende renditulusid!) ja veel subsiidiume Glasgow' enda peapiiskopkonnalt, et lubada 
igasugu rahval oma õuedes kakelda või ulakatel poistel lumepalle loopida, nagu nad vahel 
teevad, nii et kui Mat-tie ja mina sealt mööda läheme, teeme parem heaga niksu ja 
kummarduse, sest muidu võidaks meil pead lõhki lüüa. Selle asja vastu peaks õieti midagi ette 
võtma '. — Aga jutustage oma lugu edasi — mis siis sai?» 

Niipea kui mainisin mr. Campbelli ilmumist, tõusis Jarvie suuresti üllatunult püsti ja hakkas 
sammuma mööda tuba, hüüatades: «Jälle Robin! Robert on hull, täitsa arust lage! Ja mis veel 
hullem — Rob jõuab selleni, et ta puuakse üles, ja häbi langeb kogu suguvõsale — küll me 
saame seda veel näha ja kuulda! Minu meistrist isa õmbles talle ta esimesed püksid, aga au- 

1 Varemalt taotsesid šoti poisid korraldada lumesaju ajal midagi saturnaahde taolist, pildudes 
möödujaid lumepallidega. Kuid need keda ähvardas selline tülitamine, võisid end vabaks osta, 
makstes vaikest trahvi: naisterahvad tehes niksu, meesterahvad — kummardudes. Ainult 
tõrksatele sai osaks tormiline rünnak. (Autor) 

sõna, mulle naistab, et meister Threeplie, köiepunuja, keerutab talle ta viimse kaelasideme. 
Oi-jah, vaene Robin läheb kõige sirgemat teed võlla poole. Aga laske edasi, laske edasi, 
kuulame ära, millega lugu lõppes.» 

Jutustasin kogu loo nii täpselt kui oskasin, kuid mr. Jarvie leidis selles siiski veel ebaselgeid 
punkte, kuni ma läksin oma jutustusega tagasi ja rääkisin ära, kuigi õige vastumeelselt, kogu 
loo Morrisest ja oma kohtumisest Campbelliga kohtunik Inglewoodi majas. Mr. Jarvie kuulas 
seda kõike tõsise tähelepanuga, ja kui lõpetasin, ei lausunud ta tükil ajal sõnagi. 

«Kõigis neis asjades, mr. Jarvie, pean nüüd paluma teilt nõu, ja ma ei kahtle, et teie näitate 
mulle kätte kõige parema tee toimida nii, et see tuleks isale kasuks ja säästaks minu au.» 
«Teil on õigus, noormees, õigus,» ütles raehärra. «Küsige alati nõu nendelt, kes on teist 
vanemad ja targemad, ja ärge olge jumalavallatu Reabeami sarnane, kes pidas nõu salga 
habemeta poisikestega ja põlgas ära vanad nõuandjad, kes olid istunud tema isa Saalomoni 
jalge ees ja kahtlemata olid saanud osa tolle suurest tarkusest, nagu mr. Meiklejohn nii ilusasti 
ütleb oma epistlis kirjasõna selle peatüki teemale. Aga aust ei taha ma midagi kuulda — meie 
siin ei tunnista midagi muud peale maksujõu. Au on inimesetapja ja verevalaja, kes käib ringi 
ja otsib tänavatel kaklusi, kuid maksujõud on korralik aus mees, kes istub kodus kamina ees ja 
laseb pajal muliseda.» 

«Kindlasti, mr. Jarvie,» sõnas meie sõber Owen, «maksujõud — see on kogusumma, ja kui 
saame päästa selle, ükskõik missuguste kaotuste arvel. . .» 

«Teil on õigus, mr. Owen, teil on õigus, te räägite hästi ja targalt, ja ma loodan, et kõik läheb 
korda, kuigi asjad praegu veidi viltu seisavad. Aga mis puutub Robinisse, siis minu arvamine 
on, et ta aitab seda noormeest, kui see on vähegi tema võimuses. Tal on hea süda, sel vaesel 
Robinil, ja ehk ma küll tema kunagiste lepingute läbi kaotasin oma hea kakssada naela ega ole 
mul ka suuremat lootust veel kord näha seda tuhandet Šoti naela, mida ta mulle nüüd tõotab 
tagasi maksta, ometi ei ütle 

ma Robini kohta midagi muud, kui et ta on valmis kõiki inimesi õiglaselt kohtlema.» 

«Nii et mul tuleb teda pidada ausaks inimeseks?» pärisin. 

«Khm!» köhatas Jarvie ettevaatlikult. «Nojah, tal on sihuke mägilase ausus. Ta on aus 
«teataval viisil», nagu üteldakse. Mu meis-trist isa naeris alati, kui ta mulle jutustas, kust 
sihukene kõnekäänd pärit on. Keegi kapten Costlett rääkinud ühekorra suure suuga oma 
ustavusest kuningas Charlesile ja arhivaarius Pettigrew (küllap olete temast kuulnud nii 
mõnegi 100) küsinud temalt, et mil viisil ta siis kuningat teenis, kui ta Cromwelli armees 

Worcesteri all tema vastu sõdis. Aga kapten Costlett polnud ka suu peale kukkunud ja ütelnud 
kohe vastu, et ta teeninud kuningat «teataval viisil». Mu aulik isa naeris ikka südamest selle 
nalja üle — noh, ja sedamoodi see ütlemine jah tuligi.» 

«Kas arvate, et Campbell võiks teenida mind samuti «teataval viisil»,» ütlesin ma, «või et ma 
võin julgesti ; minna tema määratud kohtamispaika?» 

«Ausalt ja otsekoheselt ütelda — jah, tasub proovida. Näete ju isegi, et siia jääda on teile 
ohtlik. Sel va Morrise-lontrusel on tolliametniku-koht "Greenockis — see on 
sadamalinnake siinsamas lähedal, Firthi ääres, ja kuigi kogu ilm teab, et ta on ainult 
vilets kahejalgne, kel on hane pea ja jänese süda ja kes hulgub mööda kaid ja vaevab inimesi 
igasuguste lubatähtedega, tollikviitungitega ning muu sihukese tüütava kraamiga — ometi, 
kui tema esitaks kaebuse ... 00, pole kahtlust, et iga inimene, kes täidab kohtuniku kohuseid, 
peab asja üles võtma, ja teid võidakse pista trellide taha, mis poleks põrmugi soodus teie isa 
asjadele.» 

«Õige,» tähendasin ma, «aga millist kasu tooksin ma isale, kui lahkun Glasgow'st, kus väga 
tõenäoliselt hakkavad hargnema Rashleigh' peamised mahhinatsioonid, ja usaldan end 
niisuguse inimese kahtlase ustavuse hoolde, kellest ma ei tea palju muud, kui et ta kardab 
kohut ning et tal on selleks kahtlemata küllalt põhjust, ja et ta mingil salajasel ning arvatavasti 
kardetaval eesmärgil on tihedas ühenduses ja liidus tollesama isikuga, kes küllap vist ongi 
süüdi meie laostumises?» 

«Oi, küll otsustate karmilt Robi üle,» ütles raehärra, «karmilt mõistate kohut tema, vaese poisi 
üle. Jah, see'p see on, te ei tunne ju mitte põrmugi meie Šoti kõrgustikku ega Mägismaad, 
nagu me teda nimetame. Nemad seal on sootuks teist sorti tõug kui meie siin; pole neil 
raekohtuid ega linnaisasid, kes auga kannaksid oma kohtunikumõõka nagu näiteks auväärt 
meister, minu isa — andku issand talle hingamist! —, ja julgen öelda, nagu ma ise ja teisedki 
praegused Glasgow' linnaisad. Mägilastel on aga nii, et isand käsib ja alamad muudkui lipaku. 
Nad ei tunne muud seadust peale pistoda tera, mõõk on neil kaebaja või hageja, nagu teie 
inglased ütlete, ja kilo kaitsja. Kes tugevam, see võidab. Niisugune on Mägismaa 
kohtuprotsess.» 

Owen ohkas sügavasti ja möönan, et see iseloomustus ei suurendanud just eriliselt mu soovi 
minna säärasele seadusteta maale, nagu olid tema sõnade järgi need Soti mäed. 

«Aga ega me neist asjadest palju räägi, sir,» ütles Jarvie, «sest meile endile on nad hästi teada 
ja mis mõtet ongi mustata kodumaad ja halvustada oma hõimu lõunapoolse rahva ning 
võõraste ees? See on paha lind, kes reostab oma pesa.» 

«Kena küll, sir, aga et mind sunnib kõike pärima mitte kohatu uudishimu, vaid tõeline 
vajadus, siis loodan, et te ei pane pahaks,, kui püüan teilt ammutada veel lähemat 
informatsiooni. Isa asjus tuleb mul tegemist teha mitmete d,entelmenidega sealt metsikult 
maalt ja et saada vajalikku selgust sealsete olude kohta, pean panema kõik lootused teie 
selgele mõistusele ning suurtele kogemustele.» 

See ivake meelitust ei olnud asjatu. 

«Kogemustele!» hüüatas raehärra. «Kogemusi mul muidugi on, selles pole kahtlust, ja ma 
olen teinud ka mõningaid arvestusi. — Jah, ja omavahel öelda, sain juba isegi mõningaid 
andmeid Andrew wvlie'lt, minu vanalt sekretärilt. Praegu teenib ta küll «MacVittie ja 
kompanii» juures, aga mõnikord laupäeva õhtupoolikul võtab kortlikese oma endise peremehe 
seltsis. Ja kuna te ütlete, et olete valmis talitama va Glasgow' kangrupoja nõu järgi, siis mina 
pole küll mees, kes ütleks ära 

kauaaegse korrespondendi pojale, ja ega olnud sihuke ka mu meistrist isa, kadunuke. 
Vahetevahel olen mõtelnud, et laseks oma küünlal särada hertsog Argyle'i või tema venna, 
lord Ilay ees (sest mistarvis hoida küünalt vaka all?), aga nendetaolised tähtsad mehed ei teeks 

väljagi minusugusest vaesest kalevikaupmehest. Neile on tähtis, k e s midagi räägib, aga mitte 
asi ise, mill e s t räägitakse. Seda halvem, seda halvem. Mitte et ma tahaksin selle 
MacCallum More'i kohta midagi paha ütelda. «Ära nea rikkaid oma magamiskambris,» ütleb 
Siiraki poeg, sest eks kanna linnukene taeva all su sõnad edasi, ja õllekannulgi on suured 
kõrvad.» 

Katkestasin selle sissejuhatuse, milles mr. Jarvie ilmutas kalduvust veidi laiali valguda, 
kinnitades talle, et ta võib mr. Owenit ja mind täielikult usaldada ja kindel olla, et kõik jääb 
meie vahele. 

«Ega's ma sellepärast,» vastas tema, «ma ei karda ju kedagi — ja misjaoks ma peaksingi 
kartma? Mässu” meelt mu jutus ei ole. Ainult et Mägismaa meeste käed ulatuvad kaugele, 
mina aga käin mõnikord ülal mäekurudes vanu sugulasi vaatamas ega tahaks heameelega 
ühegi sealse klanniga pahuksis olla. Nojah, kuhu me nüüd jäimegi? Saage aru, minu märkused 
tuginevad arvudele, need aga, nagu mr. Owengi hästi teab, on inimlike teadmiste ainus tõeline 
käegakatsutav alus.» 

Owen oli meeleldi päri väitega, mis nii hästi sobis tema enda tõekspidamistega, ja meie 
oraator jätkas: 

«See meie Mägismaa, nagu me teda nimetame, d,entelmenid, on omaette metsik maailm, täis 
järsakuid ja orge, metsi, koopaid, lõhandikke, jõgesid ja niisuguseid mägesid, et vanakurja 
endagi tiivad väsiksid ära, kui ta katsuks nende tippu lennata. Sellel maal ja saartel, mis pole 
palju paremad või, õigust ütelda, mis on ennemini hullemad kui maismaa ise, on ühtekokku 
umbes kakssada kolmkümmend kihelkonda, kui arvata kaasa ka Orkney saared. Kas seal 
räägitakse geeli keelt või mitte, seda ma ei tea, aga igatahes elab seal harimatu metsik rahvas. 
No nii, mu härrad, igas kihelkonnas on tagasihoidliku arvestuse järgi kaheksasada hinge, 
maha arvatud lapsed »alla üheksa aasta; kui siis panna üks viiendik üheksaaastaste ja 
nooremate lapsukeste arvel juurde, saame 

rahvastiku kogusummaks.. . Lisame 800-le ühe viiendiku — see oleks siis korrutatav, ja 230 
olgu korrutaja ...» 

«Korrutis on siis 230 000,» ütles mr. Owen, kes võttis ülima rõõmuga osa mr. Jarvie' 
statistikast. 

«Oige, sir, täiesti õige. Ja sellesama Mägismaa sõjavägi — kui tuua välja kõik meesterahvad 
kaheksateistkümnest kuni viiekümne kuueni, kes suudavad relva kanda — ei saa olla palju 
vähem kui viiskümmend seitse tuhat viissada meest. Kuid, mu härrad, kurb ja kohutav tõde on 
see, et pooltel neist vaesekestest ei ole tööd ega mitte töö lõhnagi; tähendab, et põllumajandus, 
karjapidamine, kalapüük ja igasugune muu aus tegevus seal maal ei suuda rakendada pooltki 
rahvastikust, isegi kui lasta neil töötada nii laisalt nagu neile iganes meeldib. Ja nad 
töötavadki tavaliselt nõnda, nagu põletaks adrakurg või labidavars neil sõrmi. Heakene küll, 
see töötu osa rahvastikust on kokku .. .» 

«Sada viisteist tuhat hinge,» ütles Owen, «mis moodustab poole eelnimetatud korrutisest.» 
«Nii see on, isand Owen, nii see on. Ja nende hulgas on võib-olla oma kakskümmend kaheksa 
tuhat seitsesada tugevat poissi, kes on kõlvulised kandma relvi — ja relvi nad just kannavadki 
ega taha ülalpidamist teenida ühegi ausa tööga. Ei paneks nad sellele kätt külge ega vaatakski 
sinnapoole, isegi kui nad võiksid niisugust tööd saada, — aga paraku nad ei saa.» 

«Kas on siiski võimalik, mr. Jarvie,» laususin mina, «et niisugune on tõeline pilt nii suure osa 
Briti saare elust?» 

«Sir, kohe teen selle teile päevselgeks. Oletame, et igas kihelkonnas töötab keskelt läbi 
viiskümmend atra, mis on küllaltki suur hulk sihukese viletsa maa kohta nagu need 
vaesekesed peavad harima, ja et karjamaid jätkub vastavale hulgale tööhobustele, härgadele ja 
neljakümnele-viiekümnele lehmale; no nii, arvestame, et nende atrade ja loomadega on ametis 
seitsekümmend viis perekonda, igaühes kuus hingelist, lisame veel viiskümmend, et oleks 


ümmargune arv, ja saame viissada hinge, parajasti pool elanike arvust, kes teevad tööd ja 
hoiavad endal kuidagiviisi elu sees hapupiima 

ja kördi najal. Aga ma tahaksin kangesti teada, mida peavad tegema ülejäänud viissada.» 
«Armas jumal!» hüüdsin ma. «M id a nad siis õieti teevad, mr. Jarvie? Mul käivad judinad 
üle selja, kui mõtlen nende olukorrale.» 

«Sir,» vastas raehärra, «teil käiksid võib-olla veel hullemad judinad üle selja siis, kui elaksite 
nendega külg külje kõrval. Sest isegi kui arvestame, et pooled neist võivad endale ausal teel 
üht-teist teenida, käies Lauskmaal abiks vilja koristamas, karju ajamas, heina tegemas ja 
nõnda edasi, jääb ometigi järele veel palju sadasid ja tuhandeid pikakoivalisi mägilasi, kes ei 
tee tööd ega taha ka puudust kannatada ja peavad käima lunimas ja mangumas 1 mööda 
tuttavaid või siis elama mõne lordi kaaskonnas ja täitma selle käske, olgu need õiged või 
väärad. Ja mis veel — sajad mägilased tulevad alla lauskmaa piirile, kus on, mida võtta, ja 
elavad vargusest, riisumisest, loomade äraajamisest ning muudest röövlitegudest! Üliväga 
kahetsusväärne asj aolu ühel kristlikul maal — seda enam, et nad on sellele veel koguni uhked 
ja peavad .karja «tõstmist» (mis šoti keeles tähendab lihtsalt varastamist) vahvaks ning 
mehiseks teoks, mis hoopis paremini sobib täitsameestele (nagu need röövlid ise endid 
kutsuvad) kui aus päevatöö tüki leiva eest. Ja lordid pole põrmugi paremad kui need 
näljarotid, sest ehk nad küll just ei käsi neil minna varastama ja röövima, aga ega nad neid 
keela kah keda kuraditki, ja kui tegu on tehtud, varjavad nad neid või vähemalt lubavad neil 
endid varjata oma metsades, mägedes ja kindlustes. Iga lord peab enda juures nii palju temaga 
sama nime kandvaid või, nagu meie ütleme, tema klannist päevavargaid, kui paljudele ta 
suudab hankida ülalpidamist, ehk teiste sõnadega — kui paljud suudavad end ise ära elatada, 
ükskõik kas ausal või ebaausal teel. Ja nii nad siis luusivadki ringi püssi, püstoli, põueoda ja 
nooletupega, valmis rikkuma ümbruskonna rahu lordi 

1 See oli peenemat sorti kerjamine või õigemini midagi kerjamise ja röövimise vahepealset: 
niiviisi taotsesid puudustkannatajad Sotimaal välja pressida kariloomi või elatusvahendeid 
neilt, kel oli midagi anda. (Autor.) 

299 

esimese sõna peale. Ja see'p see nuhtlus ongi seal Mägismaal, mis on praegu ja on olnud kõik 
need möödaläinud tuhat aastat varjupaigaks kõige seadusevastasematele ja 
jumalavallatumatele kaabakatele, kelletaolised iganes on häirinud rahulikku, jumalakartlikku 
naabruskonda, nagu oleme meie siin läänes.» 

«Ja see teie sugulane ning minu sõber — on ta üks noid suurnikke, kes peavad ülal säherdusi 
väesalku?» pärisin mina. 

«Oh ei,» ütles raehärra Jarvie, «ei tema ole tähtsate ülikute või grandide hulgast, nagu neid 
hüütakse, ei hoopiski. Olgugi et ta on heast perekonnast ja põlvneb otseses liinis Glenstraest. 
Ma ju tema sugupuud tunnen, sest ta on mulle tõepoolest lähedalt sugulane. Jah, nagu ma 
ütlesin, ta põlvneb heast Mägismaa = aadliperekonnasu kuigi, võite juba isegi arvata, et 
mina sellest rumalusest suuremat ei pea —see on kõik ainult väline sära. muud ei midagi — 
lõngaiupid ja narmad, nagu meil üteldakse. Aga ma võiksin teile näidata kirju, mis tema isa, 
Glen-strae järeltulija kolmandast oõlvest, on saatnud minu isale mr. Jarvie'le (olgu 
õnnistatud tema mälestus!) ja mis kõik algavad: «Kallis meister» ja lõpevad 
sõnadega: «Teid armastav sugulane, kes on alati teie teenistuses.» Peaaegu kõigis on juttu 
laenatud rahast, nii et hea meister, õnnis kadunukene, hoidis neid alal kui tõendeid ja 
tunniskirju. Ettevaatlik mees oli.» 

«Aga kui see teie sugulane ei ole sealsete ülikute ega patriarhaalsete juhtide hulgast, kellest 
olen kuulnud oma isa jutustavat,» pöördusin ma tagasi endisele teemale, «siis vähemalt on tal 
Mägismaal suur mõju, kas pole?» 

«Seda võib küll ütelda — ei ole Lennoxi ja Breadal-bane'i vahel ühtegi nime, mida tuntaks 
paremini. Kunagi oli Robin jõukas hoolas karjakaupmees — niisuguseid otsi tikutulega. 
Lausa lust oli teda näha, kuidas ta oma vöötatud pleedis ja brougides, nahkkilp seljal ja kahe- 
terane mõõk ning pistoda vööl, kõndis saja mägismaa härja ja tosina vahva poisi kannul, kes 
olid niisama karu-sed ning salkus kui elajad, keda nad ajasid. Äriasjades oli ta vastutulelik ja 
õiglane, ja kui ta arvas, et jaekaup-mees on ostuga taskule liiga teinud, andis ta sellele ikka 

hüvituseks õnnemündikese. Tean juhuseid, kus ta andis naelsterlingist tagasi tervelt viis 
šillingit.» 

«Kakskümmend = viis protsenti',» tähendas Owen, «vägev hinnaalandus!» 

«Ometigi, sir, kinnitan teile, et see oli tal viisiks, eriti kui ta arvas, et ostja on vaene mees, kel 
kahjusaamine jalad alt lööks. Aga tulid halvad ajad ja Rob oli liiga julge. Minu süü see 
polnud, ei sugugi. Mind ei saa ta süüdistada, sest ma hoiatasin teda alati. No ja võlausaldajad, 
iseäranis mõned tähtsad isandad ja naabrid panid käpa peale kogu ta maale ja majapidamisele, 
ja kõneldakse, et ta naine aetud majast välja mägedesse ja pealekauba veel pilatud teist kurjal 
kombel. Oi häbi ja teotust! Mina olen rahuarmastav inimene ja linnanõukogu liige, aga kui 
keegi oleks kas või ainult minu teenijatüdrukut Mattie't kohelnud sedaviisi nagu nemad seal 
arvatavasti kohtlesid Robi naist, siis mina küll vist oleksin lasknud jälle välkuda vanal 
meremehemõõgal, mida kandis mu meistrist isa Bothwelli sillal.2 Heakene küll, Rob tuli koju 
ja leidis — jumal paraku! — tühjuse seal, kuhu oli jätnud täie tare. Ta vaatas' idasse, läände, 
lõunasse ja põhja, aga ei tuge ega toetust kusagilt, ei kaitset ega varju. Nõnda ta siis ainult 
tõmbas mütsi silmadele, kinnitas mõõga vööle, läks ära mägedesse ja sai lindpriiks.» 

Hea linnakodaniku hääl murdus temas võitlevaist vas-tuolulistest tunnetest. Kuigi ta kuulutas, 
et ei pea millekski oma mägilasest sugulase suursugust põlvnemist, tundis ta ilmselt salajast 
uhkust selle suguluse üle ja kõneles oma sõbra õnnelikust ajast tulvava südamlikkusega, aga 
seda sügavama osavõtuga tema õnnetustest ja kahetsusega nende tagajärgedest. 

«Sedaviisi kiusatusse viiduna,» sõnasin ma nähes, et mr. Jarvie'l jäi jutustus pooleli, «sai teie 
sugulasest meeleheite sunnil arvatavasti üks noid riisujaid, keda te meile kirjeldasite.» 


naelsterling = 20 šillingit. (Tolk.) , 
2 Lahingus Bothwelli silla juures '679. a. löödi šoti ülestõusnute sõjajõud otsustavalt puruks 
inglise valitsusvägede poolt. Sellest sündmusest jutustab Walter Scott romaanis 
«Puritaanlased». 

«Nõnda hull see asi ei ole,» ütles glaasgoulane, «mitte nii lausa ja päriselt, aga ta hakkas 
koguma musta maksu suuremas ulatuses ning laiemal alal kui seda meie eluajal iganes tehtud 
oli — üle terve Lennoxi ja Menteithi, kuni Stirlingi lossi väravateni välja.» 
«Musta maksu? Ma ei saa hästi aru,» tähendasin ma. 
«Oo, vaadake, Rob kogus enda ümber peagi suure jõugu «sinimütse», sest tema tõeline nimi 
on karm nimi — see on suguvõsa nimi, kes on paljude pikkade aastate jooksul suutnud vastu 
panna nii kuningale kui ka parlamendile ja niipalju kui mina tean, kirikule samuti, — vana ja 
auväärne nimi, ükskõik kui julmalt seda ka on rõhutud, maha surutud ja taga kiusatud. Minu 
ema oli MacGregor — mis sellest varjata. Robinil, jah, oli varsti kogutud vahva salk ja kuna 
tal tema enda sõnade järgi oli valus näha säherdust laastamist, rüüstamist ja riisu-, mist lõuna 
pool Mägismaa piiri, tegi ta ettepaneku: kui mõni maavaldaja või taluomanik on nõus 
maksma temale neli Šoti naela iga saja naela rahaks ümberarvestatud tulude pealt — mis on 
kahtlemata üsna tagasihoidlik protsent —, kohustub Rob kindlustama tema vara puutumatuse. 
Saatku nad temale sõna, kui neilt varastatakse kas või üksainus voonakene, ja Rob kohustub 
selle tagasi tooma või välja "maksma. Ja ta pidas alati sõna. Ei saa salata, pidas alati sõna, — 
kõik võivad tunnistada, et Rob peab oma sõna.» 

«See on üpris isevärki kindlustusleping,» sõnas mr. Owen. 

«Eks ta ole muidugi meie parlamendi seadusele risti vastu, seda peab ütlema,» sõnas Jarvie, 
«täitsa risti vastu, musta maksu võtmine ja maksmine on mõlemad seadusega karistatavad. 
Aga kui seadus ei suuda kaitsta mu talli ja lauta, mispärast ei peaks ma siis tegema lepingut 
Mägismaa džentelmeniga, kes seda suudab? Noh, vastake.» 

«Aga, mr. Jarvie,» ütlesin mina, «kas see musta maksu leping, nagu te seda nimetate, on 
täiesti vabatahtlikult sõlmitud mõisniku või talupidaja poolt, kes kindlustust maksab? Ja mis 
sünnib tavaliselt sel juhul, kui keegi keeldub maksmast seda tribuuti?» 

«Ahaa, noormees,» sõnas raehärra naerdes ja pani 

sõrme ninale, «mõtlete, et vedasite mu lõksu. Õige, mina soovitaksin küll kõigile oma 
sõpradele Robiga kokku leppida, sest muidu valvaku nad nii kuis oskavad või tehku mis 
tahavad, neid röövitakse pagana kindlasti, niipea kui jõuavad kätte pimedad ööd. Mõned 
Grahame'i ja Cohooni mõisasakstest hakkasid vastu, aga mis juhtus? Kohe esimesel talvel 
kaotasid nad kogu karja, nii et suuremalt jaolt peavad inimesed nüüd kõige paremaks jõuda 
Robiga kokkuleppele. Ta on hea nendega, kes tahavad temaga hästi läbi saada, aga kui te 
temaga tülli satute, oleks teil parem juba vanakurja endaga tülli minna.» 

«Ja oma vägitegudega sellel kutsealal,» jätkasin ma, «on ta, nagu ma oletan, teinud end 
vastutavaks maa seaduste ees?» 

«Vastutavaks? Jah, seda võib küll ütelda, küllap Robi kael saaks tunda tema taguotsa raskust, 
kui ta kätte saadaks. Aga tal on häid sõpru tähtsate isandate hulgas; ma võiksin teile rääkida 
ühest väga mõjukast perekonnast, kes toetab teda niipalju kui sündsus lubab, et ta kiusaks 
ühte teist perekonda. No ja siis — tema on niisugune kaval ja nupukas poiss, kelle sarnast 
meie päevil röövli-ametis pole nähtud, ta on teinud palju hulle tempe — neist võiks kirjutada 
terve raamatu ja jääks veel ülegi. Oi, oleks seal alles imetaolisi juhtumusi, niisamuti kui 
«Robin Hoodis» või «William Wallace'is» ': puha julgustükid ja pääsemised üle noatera, nagu 
neist jutustatakse jõulu ajal kaminatule ääres. Minuga on säherdune veider lugu, 
džentelmenid, et ehk ma küll olen rahuarmastav inimene ja rahuarmastava mehe poeg, sest 
mu meistrist isa ei tülitsenud kellegagi väljaspool linnanõukogu — jah, ma ütlen, veider lugu 
küll, aga mulle tundub, et mägilaseveri mu soontes soojeneb nende pööraste lugude juures ja 
vahetevahel meeldib mulle rohkem kuulata neid kui õpetlikku pühakirjasõna, andku jumal 
andeks! Eks see kõik ole ju tühisus, patune tühisus, ja liiatigi käib seaduste vastu — 
parlamendi ja evangeeliumi seaduste vastu.» 

Jätkasin nüüd vähehaaval uurimist ja pärisin, kuidas võiks mr. Robert Campbell mõjustada 
minu Või mu isa asju. 

1 William Wallace — Šoti vabadusvõitleja XIII saj. 

«Noh, olgu teile teada,» lausus mr. Jarvie õige summutatud toonil, «— räägin seda sõprade 
keskel ja täiesti salajas = — olgu teile teada, et kaheksakümne üheksandast aastast saadik — 
too oli Killiecrankie' aasta' — on Mägismaa rahvas pidanud rahu. Aga mis te arvaite, 
kuidas nad on rahul hoitud? Raha abil, mr. Owen, raha abil, mr. Osbaldistone. Kuningas 
William laskis Breadalbane'il jaotada mägilaste vahel tubli kakskümmend tuhat nael- 
sterlingit, ja kõneldakse, et lõviosa sellest pidas vana Mägismaa krahv endale. Ja siis 
kadunud kuninganna Anna, tema andis pealikutele väikesi toetusrahasid, nii et neil oli, 
millega pidada ülal omai sõjasulaseid ja mägi-röövleid, kes ei tee mingisugust tööd, nagu ma 
juba ütlesin. Nii nad istusidki päris ilusasti rahul, kui mitte arvestada mõningaid röövretki 
Lauskmaa karjadele, mis on neil juba põliseks tavaks, ja väikest kõrilõikamist omavahel, 
mida ei tunne ja millest ei tahagi midagi teada ükski tsiviliseeritud inimene. Heakene 
küll, aga nüüd, koos kuningas George'iga (mina ütlen ikka: jumal õnnistagu teda!) on 
tulnud sootuks teistsugune aeg: ei paista neile nüüd enam kusagilt raha ega toetusi, 

pealikutel pole enam vahendeid, millega ülal pidada klanne, kes söövad nad paljaks, 
nagu tejuba arvata võite sellest, mis ma ennest rääkisin. Lauskmaal on nende 
krediit läinud, ja mees, kelle vile peale tormab kokku tuhat või poolteist tuhat vilgast poissi, 
valmis täitma tema tahet, saaks Glasgow'st oma jõugu tarvis hädavaevalt viiskümmend 
naela. Kaua niimoodi kesta ei või — tuleb ülestõus Stuartite nimel, tuleb kindlasti: 
mägilased tulevad alla Lauskmaale otsekui suurvesi, nagu õnnetute Mont-rose'i sõdade? ajal. 
Küllap saame seda näha ja kuulda veel enne, kui aasta möödas.» 

«Aga siiski ma ei taipa,» ütlesin ma, «mis puutub see mr. Campbellisse, veel vähem minu isa 
asjadesse.» 

«Rob võib koguda viissada meest, sir, ja seepärast puutub sõda temasse niisama palju kui 
enamikku inimes- 

° Killecrank'e lahngus a. 1679 purustas ülestõusnud klannide juht Dundee, James II 
poolehoidja, kuningas William III väed 

2 Montrose James (1612-1650) - šoti suurfeodaal Inglise revolutsiooni ajal seisis ta 
kuninga poolel. 1650. a. püüdis õhutada Šotimaal ülestõusu Stuartite dünastia kasuks 

tesse,» kostis raehärra, «sest see on võime, mis rahuajal on kaugelt vähem kasutoov. Ja siis, 
kui öelda teile õigust, mul on kahtlus, et tema on olnud peamiseks vahendajaks mõnede 
Mägismaa pealikute ja Põhja-Mglismaa džentel-menide vahel. Me kõik kuulsime sellest, et 
Rob ja üks noor Osbaldistone röövisid kusagil Chevioti eelmägedes tollelt Morrise- 
lontruselt riigi raha. Tõtt ütelda käis jutt, et just teie, mr. Francis, olite seal kaasosaline, ja 
mind kurvastas väga, etteie isa poeg on hakanud tegelema säherduse ametiga. Ei, te ei 
tarvitse midagi ütelda — näen nüüd, et eksisin; näitlejast aga uskusin ma kõike — ja selleks 
ma teid ju pidasin. Kuid nüüd ma ei kahtle, et see oli Rashleigh ise või mõni teine teie 
nõbudest. Nad on kõik ühe vitsaga löödud: ägedad jakobiidid ja paavsti-pooldajad, ja 
peavad riigi raha ning riigi pabereid oma seaduslikuks saagiks. Ja see Morrise-lontrus on ka 
säärane vilets argpüks, et ta kuni praeguse tunnini ei julge ütelda, et see oli Rob, kes talt 
sumadani ära võttis. Aga eks tal ole õigus, sest ega neid kuramuse tolli- ja aktsiisi-ametnikke 
kusagil ei sallita, ja Rob võiks temaga vaikselt ning kiiresti arved õiendada, enne kui komitee, 
nagu seda kutsutakse, talle appi jõuab.» 

«Kahtlustasin seda juba ammu, nr. Jarvie,» sõnasin ma, «ja nõustun teiega täielikult, aga mis 
puutub mu isa asjadesse .. .» 

«Kahtlustasite? See on kindel — kindel, ma ütlen. Tean inimesi, kes ise nägid Morriselt 
võetud pabereid — pole tähtis, kus. Aga teie isa asjade kohta ütlen niipalju: viimase 
kahekümne aasta jooksul on mõned Mägismaa lordid ja pealikud jõudnud mingisugusele 
arusaamisele sellest, mis on neile kasulik. Teie 1sa, samuti teised, ostsid metsa Glen- 
Disseriesist, Glen-Kissochist, Tober-na-Kip-pochist ja veel paljudest teistest kohtadest, ja teie 
isa firma tasus sageli suurte vekslitega. Kuna «Osbaldistone ja Treshamil» oli hea krediit — 
ütlen mr. Oweni näo ees nõndasamuti kui ütleksin tema selja taga, et kuni nende issandast 
saadetud õnnetusteni ei olnud ärimaailmas austatavamat nime —, on Mägismaa džentelmenid, 
vekslite omanikud, ikka leidnud krediiti Glasgow's ja Edinburgh's (võiksin peaaegu ütelda, et 
ainult Glasgowd, sest upsakad edinbrolased teevad küll väga vähe 

ära tõelistes äriasjades) kas terve või siis suurema osa vekslisumma ulatuses. Nii et. Noh! 
Taipate nüüd?» 

Tunnistasin, et ma ei mõista täiesti, millele ta sihib. 

«Vaadake,» ütles ta, «kui neid veksleid kinni ei maksta, läheb Glasgow' kaupmees Mägismaa 
lordide kaela peale, kellel pole muidugi mitte punast krossigi ja kellel pole ka enam kusagilt 
võtta seda, mis on viimseni läbi löödud. Nad aetakse meeleheitele, ja viissada meest, kes 
oleksid võinud kodus istuda, tõusevad üles, nagu oleks kurat neile naha vahele läinud. Niisiis 


see, et teie isa firma paneb maksmise seisma, kiirendab ülestõusu puhkemist, mis meid juba 
ammugi on ähvardanud.» 

«Te arvate siis,» ütlesin ma, üllatatud nii eriskummalisest vaatest asjaloole, «et Rashleigh 
Osbaldistone tegi mu isale ülekohut üksnes selleks, et saata hädasse džentelmenid, kellele 
nood vekslid esialgu anti, ja sel teel kiirendada ülestõusu puhkemist Mägismaal?» 
«Kahtlemata, kahtlemata. See oli üks peamine põhjus, mr. Osbaldistone. Eks teine võis 
muidugi olla sularaha, mille ta endaga kaasa võttis. Aga see on suhteliselt ainult väikene osa 
teie isa kaotusest, olgugi et see võis moodustada peamise osa Rashleigh' otsesest kasust. 
Väärtpaberitest, mis ta minema viis, ei ole temale rohkem kasu, kui et ta võib nendega oma 
piipu läita. Ta proovis, kas «MacVittie ja kompanii» annaks talle nende eest raha — tean seda 
Andrew Wylie' kaudu —, kuid need olid liiga vanad rebased, et sellesse lõksu minna. Nad 
vabandasid viisakalt ja ütlesid ära. Rashleigh Osbaldistone'i tuntakse Glasgow's rohkem kui 
usaldatakse, sest tuhande seitsmesaja seitsmendamal viibis ta siin mingisuguste jakobiit-like- 
katoliiklike mahhinatsioonide pärast ja jättis maha võlgu. Ei, ei, siin ei saa ta nende paberite 
eest midagi, inimesed hakkavad kahtlustama ja uurima, kuidas need tema kätte sattusid. Ei, ta 
paneb kogu selle kraami mägedes mõnda peiduurkasse varjule, ja seda ma ütlen, et mu 
onupoeg Rob võib selle sealt kätte saada, kui talle aga meeldib.» 

«Ent kas tal on tahtmist meid selles hädas aidata, mr. Jarvie?» pärisin ma. «Rääkisite ju 
temast kui jako-biitide partei käsilasest, kes on tugevasti seotud nende intriigidega; on tal 
tahtmist minu, või kui soovite, õigluse 

pärast teha röövimine heaks (oletame, et see on tema võimuses) ja seega, nagu võib järeldada 
teie vaatest asjale, tuua küllalt olulist kahju nende plaanidele?» 

«Selle kohta ei tea ma midagi täpselt ütelda — tähtsamad mehed nende hulgast ei usalda hästi 
Robi ja tema ei usalda jälle neid. Ta on ikka olnud hea sõber Argyle'i perekonnaga, kes on 
praeguse valitsuse poolt. Kui ta vabastataks kõigist võlgadest ja trahvikirjadest, asuks ta 
ennemini Argyle'i kui Breadalbane'i poolele, sest Breadalbane'ide ja tema suguvõsa vahel 
valitseb vana vaen. Tõsiasi on see, et Rob võitleb enda eest nagu Henry Wynd 1 — ta hoiab 
sinnapoole, kus on kõige soodsam; kui kurat oleks lord, hakkaks Rob isegi temale vasalliks, ja 
arvestades tema olukorda ei tohi teda vaesekest selle eest süüdistada. Aga üks asjaolu on teile 
väga paha — Robil seisab kodus tallis hall mära.» 

«Hall mära?» kordasin ma. «Mis puutub see siia?» 

«Naine, kulla mees, naine — ja kohutav on see naine. Ta ei salli silma otsas sõbralikku 
šotlastki, kui see on pärit Lauskmaalt, rääkimata siis veel inglasest, ja tema on kogu hingest 
kõige poolt, mis võib aidata troonile kuningas Jamesi ja kukutada kuningas George'L» 
«Väga veider,» tähendasin ma, «et Londoni kaupmeeste äritehingud satuvad seosesse 
revolutsioonide ning ülestõusudega.» 

«Mitte sugugi veider, sõbrake, mitte sugugi,» vastas mr. Jarvie, «see on kõik ainult teie rumal 
eelarvamus. Ma armastan pikkadel pimedatel õhtutel vahetevahel lugeda ja ma lugesin Bakeri 
«Kroonikast», et Londoni kaupmehed said viia Genua panga niikaugele, et see murdis oma 
lubaduse laenata Hispaania kuningale vägevama summa, mille tõttu Hispaania suure 
armaada merele- 


1 Aastal 1392 või selle ümber pidid kaks suurt klanni Perthi linna põhjaserval lahendama 
omavahelise tüli võitlusega kuninga juuresolekul, kummalgi pool kolmkümmend meest. Uiel 
poolel jai üks mees puudu ja tema koha täitis keegi väheldast kasvu rangjalgne Perthi 
kodanik. See asemik, Henry Wynd — voi nagu mägilased teda hüüdsid, Gow Chrom, mis 
tähendab «rangjalgne sepp». — võitles hästi ja mõjustas tublisti lahingu tulemust, ilma et 
oleks teadnud, kelle poolel ta võitleb. Nii kujunes kõnekäänd: «võitlema enda eest nagu 
Henry Wynd». (Autor.) 

minek viibis terve aasta võrra. Mida te selle kohta ütlete, sir?» 

«Et kaupmehed osutasid oma kodumaale kuldse teene, mida meie ajalugu peaks austavalt 
meenutama.» 

«Ka mina arvan nõnda, ja hästi teeksid need ning osutaksid suure teene nii riigile kui 
inimkonnale,-kes ei laseks kolmel-neljal ausal Mägismaa džentelmenil koos kõigi vaeste 
ilmsüütute poolehoidjatega ülepeakaela hukatusse tormata ainult sellepärast, et nad ei saa 
tagasi maksta raha, mida neil kunagi oli põhjust pidada omaks; kes päästaksid teie isa hea 
nime ja pealekauba ka minu enda väärt hõbeda, mida «Osbaldistone ja Tresham» mulle 
võlgneb. Ma ütlen, kui keegi tuleks kõige sellega toime, siis minu arvates peaks teda 
hinnatama niisama kõrgelt — isegi kui ta oleks ainult vaene niietallaja — nagu seda, keda 
kuningas arvab heaks austada.» 

«Ma ei saa muidugi väita, nagu suudaksin hinnata avalikkuse tänumeele ulatust,» vastasin ma, 
«kuid meie tänulikkus, mr. Jarvie, oleks võrdne osutatud teene suurusega.» 

«Mida me püüaksime tasakaalustada vastutasuga,» lisas mr. Owen, «niipea kui mr. 
Osbaldistone jõuab Hollandist tagasi.» 

«Selles ma ei* kahtle, ei kahtle — ta on väga tubli džentelmen ja täiesti usaldusväärne, ja 
võiks minu nõuandeid kasutades Šotimaal suurt äri ajada. Nojah, sir, kui need vekslid 
suudetaks vilistite käest tagasi saada, oleksid nad jälle täisväärtuslikud paberid. Need on suur 
väärtus, kui nad on õigetes kätes, ja need õiged käed on teie käed, mr. Owen. Ja ma leian teile 
Glasgow's kolm meest — ehk te küll meist siin võib-olla vähe peate, mr. Owen, — need on 
Sandie Stevenson Trade's-Landilt ja John Pirie Candleriggsilt ja veel üks, kelle nime me 
praegu ei nimeta, — nemad maksavad nende paberite arvel ette niisuguse summa, millest 
piisab teie firma krediidi kindlustamiseks, ega nõua mingisugust muud tagatist.» 

Oweni silmad lõid särama selle päästva väljavaate ees, ent ta ilme süngestus kohe, kui talle 
meenus, kuivõrd ebatõenäoline on, et paberite tagasisaamise üritust kroonib edu. 

«Ärge heitke meelt, sir, ärge heitke meelt,» sõnas mr. Jarvie, «plen teie loo pärast 
endale juba nii palju tülinat kaela võtnud, et nüüd on ükskõik, kas mässida ennast sisse 
vööst või kaelast saadik. Olen justament nagu mu meistrist isa (olgu ta kiidetud!): mitte 
ma ei saa ennast segada sõbra asjadesse, ilma et teeksin need lõpuks täiesti enda mureks. 
Sedamoodi, mina siis tõmban homme saapad jalga ja sörgin koos mr. Frankiga üle 
Drymen-Muiri, ja kui mina ei suuda Robile ning ta naisele aru pähe panna, siis ma ei tea, kes 
seda veel suudaks: olen varemalt alati olnud neile heaks sõbraks, rääkimata sellest läbi 
sõrmede vaatamisest möödunud ööl, kui tema nime nimetamine oleks maksnud ta elu. Seda 
hakatakse mulle linnanõukogus ehk veel nina alla hõõruma — raehärra Grahame seal ja 
MacVittie ja veel mõni. Mu suguluse pärast Robiga on nad mind juba kiusanud — kuula 
nüüd nende loksutamist! Ma ütlesin neile, et ega mina ühegi inimese vigu ei õigusta, aga et 
kui kõrvale tätta kõik see, milles ta on eksinud meie maa seaduste vastu — röövimised 
Lennoxis ja mõne inimese õnnetu surm tema käe läbi —, siis on ta igatahes ausam mees kui 
ükski nende koibade otsas seal raekojas. Ja misjaoks peaksin mina hoolima nende lobast? 
Kui Rob on lindprii, eks ütelgu nad seda talle endale — praegu ei ole niisugust seadust, et 
inimene peaks vastutama nende eest, kellega ta läbi on käinud, nagu oli viimaste Stuar-tite 
halbadel aegadel: arvan, et mul on suus keel nagu šotlasel kunagi: kui minuga räägitakse, 
ma vastust võlgu ei jää.» 

Suure mõnuga jälgisin ma, kuidas raehärra järk-jär-gult ületas ettevaatuse tõkked, 
mõjustatuna ühiskondlikust kohusetundest ja heatahtlikust huvist meie loo vastu, millele 
lisandusid veel tema loomulik soov vältida kahju ning saada kasu, ja tubli annus süütut 
edevust. Kõigi nende motiivide ühisel toimel jõudis ta lõpuks vaprale otsusele astuda 
isiklikult võitlusväljale ja aidata tagasi saada mu isa varandus. Kõik, mida ta teadis/mulle rää- 


kida, pani mind uskuma, et kui paberid on selle mägila-sest seikleja valduses, läheb ehk korda 
teda keelitada neid ära andma, kuna tal ei ole neid endale pidades mingit väljavaadet isiklikule 
kasule, ja ma mõistsin, et 

sugulase juuresolek võib omada tema suhtes suurt kaalu. Seepärast nõustusin ma rõõmsalt mr. 
Jarvie' ettepanekuga asuda järgmisel hommikul vara üheskoos teele. 

Too aus džentelmen asus tõepoolest niisama reipalt ja kärmesti oma kavatsust ellu 
viima kui aeglane ja ettevaatlik ta oli olnud seda kujundades. Ta müristas Mat-tie'le, et 
tuulutagu seetema villast reisimütsi, lasku säärsaapad sisse määrida ja need kogu ööks 
kööki tulepaistele panna, ja vaadaku, et ratsule antaks kaeru ning et kogu sõiduvarustus oleks 
korras. Leppinud kokku, et kohtume järgmisel hommikul kell viis, ja otsustanud, et Owen, 
kelle osavõtt sellest ekspeditsioonist ei olnud vajalik, jääb Glasgov/sse meie tagasitulekut 
ootama, jätsime südamlikult hüvasti selle ootamatult innuka sõbraga. Paigutasin 

Oweni enda juurde võõrastemajja, kõrvaltuppa, tegin Andrew Fairservice'ile 
korralduse, et seeoleks hommikul määratud tunnil valmis minuga koos välja 
sõitma, ja läksin puhkama hoopis paremate lootustega kui need, mida mul viimasel ajal 
oli olnud võimalik hellitada. 


X PEATÜKK 


Vaid tühi lagendik, ei miskit muud, ei ühtki rohukõrt, ei ühtki puud; on surma hooleks jäänud 
mullapind, siit ainult harva üle lendab lind; ei ühtki jõge, selget nagu vaik, ei kuule oja 
vulinat see paik. 

«Nälja ettekuulutus» Oli karge lõikuskuu hommik, kui ma vastavalt kokkuleppele kohtasin 
FairserviceMt koos meie hobustega mr. Jarvie' ukse ees, kuhu oli mrs. Flyteri võõrastemajast 
ainult õige vähe maad. Esimene, mis paelus mu tähelepanu, oli tema ratsu: millised iganes 
olid poni puudused, kelle mr. Fairservice'i juriidiline nõuandja, kirjutaja Tout-houpe, oli talle 
suuremeelselt annetanud tasuks Thorncliffi mära eest, oli Andrew igatahes osanud sellest lahti 
saada ja hankida asemele uue, kes oli sedavõrd kentsakalt ja täielikult lombafi, et näis, 
nagu tarvitaks ta 

edasiliikumiseks üksnes kolme jalga, kuna neljas oli ilmselt mõeldud niisama õhus 
viibutamiseks ja taktilöömiseks. 

«Mis sul arus on, sir, et tõid kaasa säärase eluka? Ja kus on poni, kelle seljas sa Glasgow'sse 
ratsutasid?» olid mu väga loomulikud ja pahased küsimused. 

«Müüsin ta maha, sir. Oli teine va vilets kronu ja oleks mammi Flyteri tallis seistes õgind ära 
rohkem kui ta ise väärt on. Ostsin teie aususe arvel selle siin. Sain teise imeodavasti kätte — 
maksis ainult naelsterling jala pealt, nii et ühtekokku neli. See kukesamm 1 läheb tal üle 
niipea kui miilikese maha käib, ta on tuntud lippaja — kutsutakse teist Väledaks Torniks.» 
«Minu hingeõnnistuse nimel, sir!» pahvatasin ma. «Sa ei jää nähtavasti enne rahule, kui su 
turi teeb tutvust minu ratsapiitsaga. Kui sa silmapilk ei lähe ega muretse teist looma, siis 
maksad kallilt oma leidlikkuse eest.» 

Hoolimata mu ähvardustest sõdis Andrew visalt vastu ja kinnitas, et enne ei saa ta oma poni 
tagasi, kui maksab ostjale gini kahetsusraha. Ehkki taipasin, et see võrukael mind ninapidi 
veab, olin tõelise inglase kombel juba valmis maksma, mida ta nõuab, et ainult mitte kaotada 
aega, kui majast astus välja mr. Jarvie — seljas mantel ja ratsakeep, peas kapuuts ning jalas 
pikad saapad, nagu läheks ta vastu Siberi talvele; samal ajal talutasid kaks õpipoissi Mattie' 
vahetul juhtimisel valjaidpidi välja korraliku teldri, kellel taolistel puhkudel oli au kanda 
Glasgow' raeisanda isikut. Enne kui ta ronis sadulasse — väljendus, mis iseloomustab mr. 
Jarvie' viisi hobuse selga istuda isegi paremini kui rändrüütli oma, kelle kohta Spenser seda 

on lausunud —, päris ta, mis põhjustab vaidlust teenri ja minu vahel. Saanud teada, milles 
seisneb ausa Andrew' manööver, tegi ta otsekohe lõpu igasugusele vasturääkimisele, 
kuulutades, et kui Fairservice jalamaid ei vii seda kolmejalgset kronu omanikule tagasi ega 
too asemele kõlvulisemat neljajalgset, kelle ta oli välja praakinud, paneb ta tema vangi ja 
võtab trahviks pool palka. «Mr. Osbaldistone,» ütles ta, «palkas teenistusse mõlemad, nii 
sinu hobuse kui ka 


Kukesamm — haiglane kõnnak” hobusel. 

sinu — kaks tõbrast korraga, sa jultunud kelm! Küll ma sind tee peal hoolsasti silmas pean.» 
«Mind põle mõtet trahvida,» ütles Andrew südikalt, «ei mul ole mitte vaskveeringutki, 
millega seda trahvi maksta — see oleks nõnnasama ea kui et mõni tahaks mägilase jalast 
pükse võtta.» 

«Kui sul pole raha, tood turule - naha,» kostis raehärra, «kas 

nii Või teisiti, küll ma hoolt kannan, et sa kätte saaksid, mida oled ära teeninud.» 

Niisiis oli Andrew sunnitud alistuma mr. Jarvie' käsule. Ta ainult pomises veel endale 
habemesse: 

«Liiga palju isandaid, liiga palju, nigu ütles konn äkkele, kui iga pulk talle võmmu andis.» 
Ilmselt ei valmistanud talle mingeid raskusi saada lahti Väledast Tornist ning taastada 
omanikuõigused oma endise Bukefalose suhtes, sest ta viis vahetuse õnnelikult läbi, ilma et 
oleks ära olnud rohkem kui vaid mõne minuti, ka ei kuulnud ma hiljem, et ta oleks maksnud 
mingit kahetsusraha kauba tühistamise pärast. 

Asusime nüüd teele, ent me ei jõudnud veel tänava lõnuni, kus elas mr. Jarvie. kui kuulsime 
selja taga valju hõikamist ja kähisevaid hüüdeid: «Pidage, pidage'» Pea-tusimegi, ja meile 
jõudsid järele kaks mr. Jarvie' käealust, kes tõid veel kaks viimast märki Mattie' hoolitsusest 
oma isanda eest. Esimene väliendus siidrätikus, tohutu suures nagu grootpuri mõnpl 1.ää"p- 
Tndia vetes purjetaval raehärra laeval: mrs. Mattie' eriliseks sooviks olevat, et isand selle 
endale kaela seoks. Mr. Jarvie andiski iärele tungivale palvele ja lisas selle eseme oma muule 
rõivastusele. Teine noormees tõi majapidajanna poolt ainult suusõnalise manitsuse (mulle 
näis, et seda edasi andes kippus võrukaelale kangesti naer peale), et tema isand hoiaks end 
märjakssaamise eest. 

«Päh, mis leidis, rumal plika!» vastas mr. Jarvie, ent lisas minu po<Me pöördudes: «A<?n 
muuseas, see annab tunnistust heast südamest, heast südamest — ja ise on ta nõnda noorukene 
neiu. Mattie on hoolitsev tüdruk.» Seda öeldes surus ta kannused hobuse külgedesse ja me 
sõitsime ilma edasiste takistusteta linnast välja. 

Kui me mõnusasti sammu sõites liikusime mööda teed, mis viis linnast kirde suunas, oli mul 
võimalus hinnata ning imetleda oma uue sõbra häid omadusi. Ehkki ta, nagu mu isagi, pidas 
kaubandust inimelu tähtsaimaks eesmärgiks, ei olnud ta sellesse ometi sedavõrd kiindunud, et 
oleks alahinnanud üldisemaid teadmisi. Vastupidi, kõigi oma veidruste ja lihtrahvaliku 
kõneviisi juures, edevuse juures, mille ta ise tegi veel palju naeruväärsemaks, 

püüdes seda aeg-ajalt peita tagasihoidlikkuse õhukese loori taha, kõigi eeliste puudumise' 
juures, mida annab teaduslik haridus, ilmutas mr. Jarvie' jutt teravmeelset, tähelepanelikku, 
vabameelset ja võimaluste piires arenenud vaimu. Ta osutus asjatundjaks kohalike muinsuste 
alal ja lõbustas mind teel jutustustega tähelepanu-väärseist sündmustest, mis olid endistel 
aegadel aset leidnud paikades, mida me läbisime. Ja kuna ta hästi tundis ümbruskonna 
ajalugu, nägi ta valgustatud patrioodi tulevikku suunatud pilguga paljude nende tulevaste 
eeliste pungi, mis alles nüüd viimastel aastatel on hakanud õitsema ning vilja kandma. Panin 
samuti tähele — ja seda suure heameelega —,, et kuigi ta oli kirglik Šoti patrioot, kes võitles 

õige tuliselt oma kodumaa au eest, suhtus ta naaberkuningriiki küllaltki sallivalt. Kui üks 
hobustest kaotas raua ja Andrew Fairservice (keda muide raehärra ei võinud sallida) arvas 
heaks panna see õnnetu juhus uniooni laostava mõju arvele, tegi mr. Jarvie talle valju 
peapesu. 

«Tasa ikka tasa, sir! Sinusugused lõualõksutajad just külvavadki vaenu naabrite ja rahvaste 
vahele. Pole meil siin ilmas midagi nii head, et see meie arust ei võiks olla veel parem, ja 
nõnda võib ütelda ka uniooni kohta. Keegi ei olnud ägedamalt selle vastu kui Glasgow' 
rahvas: käratsesid, mässasid ja tegid omakohut, nagu tänapäeval üteldakse. Aga see on halb 
tuul ega puhu kellelegi head. Las igaüks otsustab koolme üle siis, kui on ise sealt läbi läinud. 
Mina igatahes ütlen: «Õitsegu Glasgow!» nagu nõnda mõistlikult ja ilusasti on graveeritud 
meie linna vapile. Mis oleks tollest ajast peale, kui püha Mungo Clyde'ist heeringaid püüdis, 
iial võinud nõnda soodustada meie edenemist kui suhkur ja tubaKas? Vastaku mulle mõni 
selle peale ja siis alles nurisegu lepingu üle, mis avas meile tee üle mere läände.» 

Andrew Fairservice aga oli kaugel sellest, et leppida nende mõjusate argumentidega ja 
söandas isegi vastu toriseda, et eks see ole ikka päratu muutus, kui nüüd Šotimaa jaoks 
tehakse seadusi Inglismaal,-ja et tema omalt poolt «põleks küll kõigi Glasgow' eeringatünnide 
eest ja tubakakastide eest veel pealekauba taganend oma Šoti parlamendist, ega saat meie 
krooni, mõõka ja 

valitsuskeppi ja Mons Megi' inglise paksmagude kätte Londoni Towerisse oiule. Mida oleks 
üteld sir William Wallace või vana Davie Lindsay uniooni kohta või nende kohta, kes selle 
tegid?» 

Tee, mida mööda sõitsime, lahutades meelt niisuguste arutlustega, jäi tühjaks ning 
lagedaks, niipea kui me Glasgow'st paar miili välja jõudsime, ja muutus meie edasi 
liikudes veelgi kõledamaks. Katkematult laiusid ääretud nõmmed meie ees, taga ja 
ümber oma lootusetus viljatuses, kord lausikutena, vaheldudes siin-seal mädasoodega, 
reetlikust haljusest rohelistega või turbaaukudest mustadega; kord paisudes 
määratuiks raskeiks tõusudeks, millel puudus mägede vorm ning väärikus, ent mis samal 
ajal olid teekäijale veelgi vaevalisemad. Ei olnud nuid ega põõsaid, millel silm oleks 
saanud puhata selle täieliku tühjuse roostekarva rüüst. Isegi kanarbik oli toda ihnsat armetut 
liiki, millel peaaegu puuduvad õied ja mis kujundab kõige jämedatoimsema ning viletsama 
vaiba, mis iganes — niipalju kui mu kogemused lubavad otsustada — on katnud emakest 
Maad. Elavaid olevusi me ei näinud, välja arvatud mõned juhuslikult karjast 
mahajäänud lambad kummaliselt mitmekesistes värvitoonides: must. sinakas ja oranž. 
Koonudel ning jalgadel oli neil siiski ülekaalus must. Linnudki näisid hoiduvat kõr- 

" Mons Meg — suur vanaaegne kahur, Šoti lihtrahva lemmik: valmistatud Monsi linnas 
Flandrias Šoti kuninga James IV või V valitsemisajal. See suurtükk figureerib sagedasti 
tolle aia riigi-aruannetes, kus leteme kulutusi rasvale, millega määriti Megi suud 
(et suurendada, nagu iga koolipoiss teab. paugu vägevust), lintidele, millega ehiti tema alust, 
ja torupillidele, mida puhuti tema ees. kui ta tondi väHa kindlusest, et ta saadaks Šoti 
s->iaväge mõnel kaugemal retkel. Pärast uniooni kardeti rahva' hulgas väga, et Šoti 
kuningliku võimu sümbolid ning alam-kaitApnühadus Mons Meg veetakse Inglismaale, 
et seega loobuda täielikult rahvuslikust sõltumatusest. Regaalide kohta, mis kõrvaldati 
rahva pilgu eest, arvati üldiselt, et need viidigi minema. Mons Meg aga jäi Edinburgh' 
kindlusse, kuni ta kahurväe nõukogu korraldusel viidi "757. a. paiku tõepoolest 
Woolwichi. Tema majesteedi erilisel käsul toodi regaalid 1818. a. peidukohast välja ning 
paigutati avalikku kohta, kus rahvas neid silmitsedes meenutas kindlasti sügava erutusega 
endisi aegu: ja tänavu, 1828/29. a. talvel, viidi Mons Meg tagasi maale, kus see, mis igas 
teises paigas oleks vaid hunnik roostetanud rauda, sai uuesti haruldaseks mineviku 
mälestusmärgiks. (Autor.) 

vale neist kõndudest — ja pole ime, sest nende käsutuses oli väga hõlbus viis sealt 
pääsemiseks; mina igatahes kuulsin ainult kiivitaja ja koovitaja monotoonseid ning kaeblikke 
karjeid. 

Kuid lõuna ajal, mida sõime keskpäeva paiku kõige viletsamat sorti trahteris, oli meil õnn 
avastada; et need tüütud kriiskajad ei ole siiski nõmmede ainukesed elanikud. Perenaine 
rääkis meile, et peremees oli käinud «mäel», ja meile oli see hea, sest võisime nautida tema 
jahisaaki küpsetatud nõmmelindude näol — roog, mis oli toredaks täienduseks lambajuustule, 
kuivatatud lõhele ja kaerajahuleivale — see oli kõik, mida majas oli pakkuda. Pisut õige 
viletsat kahepennilist õlut ja klaas oivalist konjakit kroonisid meie söömaaega, ja kuna m?ie 
hobused olid vahepeal söönud oma portsjoni kaeru, jätkasime teekonda uue jõuga. 

Kasutasin kogu reipust, mida võib anda hea lõunasöök, et panna vastu rõhutud meeleolule, 
mis märkamatult hiilis hinge, kui nägin, et mu niigi riskantne ülesanne viib mind lisaks veel 
läbi sedavõrd lohutu ilmega paikade. Tee muutus — kui see üldse võimalik oli — vee! 
lagedamaks ja metsikumaks võrreldes sellega, mida mööda olime matkanud 
hommikupoolikul. Üksikuid armetuid hurtsikuid, mis näitasid, et siin asus siiski inimesi, tuli 
nüüd ette veelgi harvemini, ja viimaks, kui tee hakkas ühtlaselt tõusma nõmmekõrgendikule, 
kadusid nad viimseni. Nüüd leidis mu kujutlus tegevust alles siis, kui ühel teekäänakul vasa- 
kule avanes osaline vaade suurele tumesiniste mägede ahelikule, mis laius põhja ning 
loodesse: see tõotas maad, mis oli ehk niisama metsik, ent kindlasti sootuks huvitavam kui 
see, mida me praegu oma rännul läbisime. Mägede harjad olid samavõrra metsikult 
mitmekesised ja omavahel erinevad kui künkad, mida olime näinud paremal, olid igavad ning 
töntsid, ja kui ma üksisilmi vahtisin seda mägede valdkonda, valdas mind igatsus uurida tema 
salaurkaid, olgugi sellega seotud vaevad ja ohud. Nõnda ihkab ka meremees kestva 
tuulevaikuse talumatu monotoonsuse vahelduseks lahingu või tormi ohtu ning erutust. 
Esitasin oma sõbrale mr. Jarvie'le mitmeid küsimusi nende tähelepanuväärsete mägede 
nimede ja paiknemise kohta, kuid see oli teema, milles 

tal teadmised puudusid — või ei soovinud ta neid avaldada. 

«Need ori Šotimaa mäed, lihtsalt Šoti mäed. Saate neid küll ja küll näha ja neist kuulda, enne 
kui uuesti Glasgow' turuplatsile jõuate. Mina nende poole ei vaata — kui neid ainult näen, 
kohe käivad judinad üle selja. Mitte hirmu pärast, sugugi mitte hirmu pärast, vaid kurvastusest 
nende vaeste pimedusega löödud poolnälginud olevuste pärast, kes seal elavad. Aga — aitab 
sellest jutust! Pole hea kõnelda mägilastest nõnda nende piiri lähedal. Tean nii mõndagi ausat 
meest, kes poleks julgenud niigi kaugele tulla, ilma et oleks enne teinud testamenti. Mattie'le 
oli väga vastumeelt saata mind sellele teekonnale ja ta rumalakene pistis isegi töinama. Aga 
noh, naisterahval nutta on niisama hõlbus asi kui hanel palja jalu käia!» 

Nüüd püüdsin viia juttu tolle inimese isikule ja eluloole, keda läksime külastama, ent sel 
teemal oli mr. Jar-vie täiesti ligipääsmatu — võib-olla osalt tänu mr. Andrew Fairservice'i 
juuresolekule, kes arvas heaks hoiduda kogu aeg meile nii lähedale, et ta kõrvust ei võinud 
mööda minna ainuski meie poolt lausutud sõna, samal ajal kui ta ei jätnud kasutamata ainsatki 
võimalust, et meie jutusse vahele segada. Selle eest sai ta aeg-ajalt mr. Jarvie' käest tõrelda. 
«Hoia ometi tahapoole, sir, nagu sulle sünnis,» ütles raehärra, kui Andrew tikkus ettepoole, et 
paremini kuulda vastust ühele mu küsimusele Campbelli kohta. «Te vist roniksite kas või 
hobuse kaela peale, kui ainult oskaksite. Mitte ei taha inimene aru saada, kus ta õige koht on. 
Ja nüüd, mis puutub teie küsimusse, mr. Osbaldistone, siis kuna too sell on kuuldekaugusest 
väljas, ütlen teile niipalju, et teil on voli pärida ja minul voli vastata või mitte. Head ei saa ma 
Robist vaesekesest suurt midagi kõnelda, halba ma temast rääkida ei taha, sest peale selle, et 
ta on mu sugulane, oleme praegu juba tema maa lähedal, ja niipalju kui mina tean, võib iga 
põõsa taga kükitada mõni tema poistest. Kui tahate minu nõu kuulda võtta, siis pidage meeles, 

et mida vähem ie räägite temast või sellest, kuhu me läheme või milleks, seda kindlamini 
kroonib meie ettevõtet edu. Sest 

võib kergesti juhtuda, et satume kokku mõne tema vaenlasega — neid on siin igal pool 
ülearugi palju ja eks Robi pea istu ju ikkagi veel kaela otsas, hoolimata kõigest, aga ma 
kardan väga, et lõppude lõpuks saavad nad Robist võitu: olgu varem või hiljem, rebase nahk 
leiab alati nülguri noa.» 

«Muidugi olen ma valmis laskma end kõiges juhtida teie tarkusest,» vastasin ma. 

«Tore, mr. Osbaldistone, õige — aga ma pean kõnelema ka tolle lobiseva päevavargaga, sest 
lapsed ja narrid latravad turuplatsil välja kõik, mida kodus kamina juures kuulevad. Kuulge 
teie, Andrew! Mis te nimi'nd oligi... Fairservice!» 

Andrew, kes pärast viimast pealekäratamist oli jäänud õige kaugele taha, ei vaevunud kutset 
kuuldavakski võtma. 

«Andrew, närukael niisugune!» kordas mr. Jarvie. «Siia, sir! Siia!» 

««Siia» üteldakse koerale,» sõnas Andrew ja tuli tusaselt lähemale. 

«Küll ma sulle maksan koera palga, sa lurjus, kui sa ei kuula, mis ma sulle nüüd ütlen. Meil 
on ees väike käik Mägismaale . . .» 

«Seda minagi arvasin,» sõnas Andrew. 

«Pea suu, sa kelm, ja kuula, mis mul sulle ütelda on. 

Me teeme nüüd väikese käigu Mägismaale ... » 

«Seda te mulle juba ütlesite,» kostis parandamatu Andrew. 

«Käänan su kaela,» käratas raehärra end maruvihaselt sadulast kergitades, «kui sa oma keelt 
ei talitse.» 

«Kui keelt ammaste taga oida,» vastas Andrew, «akkab suu ila tilkuma.» 

Nüüd oli juba minul tarvis vahele astuda ja seda ma ka tegin, käskides Andrew'd otsustaval 
toonil olla vait, kui ta ei taha, et tal halvasti läheb. 

«Olengi vait,» ütles Andrew. «Täidan sõna lausumata kõik teie seaduslikud käsud. Mu vaene 
ema ütles mulle alati: 


Olgu ea või olgu paha, peremees on see, kel raha. 

Nii et võite nüüd mõlemad rääkida nõnna kaua kui süda lustib — Andrew'le on see 
ükstapuha.» 

Mr. Jarvie'kasutas ära peatuse, mille Andrew tegi pärast ülaltoodud vanasõna esitamist, ja 
andis talle vajalikud juhtnöörid. 

«Vaadake, sir, kui te ei pea meeles, mis ma teile ütlen, võib see maksta teie elu. See poleks 
muidugi suuremat väärt, aga meie kõigi elu on siis kaalul. Selles trahteris, kuhu me praegu 
läheme ja kuhu meil ehk tuleb jääda ööseks, peatub rahvast igasugustest klannidest ja hõimu- 
dest, Mägismaalt ja Lauskmaalt. Ja kui seal kord viski võimust võtab, võite nende käes näha 
igatahes rohkem paljastatud pistodasid kui avatud piibleid. Vaadake, et te oma nina kusagile 
tülli ei topi ega kedagi oma edeva keelega ei ärrita, vaid istute rahulikult ja lasete igal kukel 
ise enda eest kakelda.» 

«Säh sulle, mida veel minule on vaja rääkida,» ütles Andrew põlglikult, «justkui ma põleks 
elu sees näind ühtegi mägilast ega teaks, kuda nendega ümber käia. Ükski inime siin maa peal 
ei oska donaldit1 paremini pehmeks rääkida kui mina. Olen nendega kaubeld, nende seltsis 
söönd ja joond .. .» 

«Kas olete nendega kunagi ka kakelnud?» küsis mr. Jarvie. 

«No ei,» vastas Andrew, «selle eest olen ennast küll oid; ega's polekski passind minul, kes ma 
oma ametis olen kunstnik ja peaaegu teadusemees, kakelda mõne seelikus logardiga, kes ei 

tea üheainsagi taime või lille nimetust isegi sulaselges šoti keeles, rääkimata veel ladina 
keelest.» 

«Nõnda siis, kui tahate, et teile keel suhu jääks ja kõrvad pähe (aga ilma jääda võiksite neist 
kergesti, sest nad on teil üliväga esiletikkuvad ihuliikmed), siis hoiatan ma teid, et te ei 
lausuks külas mitte kellelegi ainsatki ülearust sõna, ei head ega halba. Ja pidage eriti meeles, 
et te ei tohi välja pasundada oma isanda ega minu nime, ei tohi ringi käia ja kiidelda, et vaat 
see on raehärra mr. Nicol Jarvie Salt-Marketilt, auväärt meistri Nicol Jarvie' poeg, kellest 
igaüks on kuulnud, ja et see on 

1 Donald — levinud eesnimi Šotimaal. 

mr. Frank Osbaldistone, Londoni suuräri «Osbaldistone ja Tresham» juhtiva osaniku poeg.» 
«Aitab juba,» kostis Andrew, «aitab! Mõtle ometi, tea, mis äda mul küll oleks teie nimedest 
juttu teha? Arvan, et mul on küllalt tähtsamaidki asju, millest rääkida.» 

«Tähtsamaid? Nende tähtsamate asjade pärast ma just kardangi sinu latramist, sa rumal hani. 
Sa ei tohi kõnelcla mitte midagi, ei head ega halba, mida sa vähegi saad kõnelemata jätta.» 
«Kui te arvate, et mina ei saa räägitud nigu teised inimesed,» ütles Andrew turtsudes, «eks siis 
makske mulle mu palk ja söögiraha, ja ma lähen Glasgow'sse tagasi. «Lahkume suurema 
kurvastuseta,» nigu ütles vana mära katkisele vankrile.» 

Nähes, et Andrew' põikpäisus tõuseb taas punktini, mis ähvardab mulle tuua ebameeldivusi, 
pidasin vajalikuks talle selgeks teha, et ta võib minna tagasi, kui seda õigeks peab, aga et sel 
juhul ei maksa ma talle senise teenistuse eest mitte ainsatki farthingit. Argument ad 
crumenam nagu loogikud seda naljatoonil nimetavad, avaldab mõju suuremale osale 
inimsoost, ja Andrew'l ei olnud vähimatki soovi mängida selles suhtes mingit erandit. Otse- 
kohe «tõmbas ta sarved tagasi», nagu väljendas raehärra, ja kuulutas, et ei kavatse enam vastu 
hakata ning et on valmis täitma mu käske, millised need iganes oleksid. 

Kui meie väike seltskond oli sel kombel õnnelikult tagasi saanud üksmeele, jätkasime taas 
teekonda. Tee, mis oli kuue või seitsme inglise miili ulatuses pidevalt tõusnud, laskus nüüd 
umbes samapalju, läbides maastikku, mis ei võinud ei viljakuse ega huvitavuse seisukohalt 
kiidelda ainsagi eelisega seljataha jäänud paikade ees, ja mis pakkus veidi vaheldust ainult 
siis, kui kaugel ilmus nähtavale mõne mäe aukartustäratav teravik. Sõitsime peatumatult üha 
edasi, ent kui maale laskus öö ja mattis pimedusse nukrad kõnnud, mida läbisime, jäi meil 
ööbi-mispaigani, nagu mr. Jarvie teadis ütelda, ikka veel pisut üle kolme miili. 


Ad crumenam — rahakoti pihta (lad. k.). 

XI PEATÜKK 

Bucklivie' parun, 

et kurat sind torgiks 

ja tublisti pargiks. 

et rajasid sihukese punkri sa, 

kus söönuks ei saa hobu, kus söönuks ei saa rändur, ja pole tooli, et istuda. 

Populaarne šoti laul halvast kõrtsist 

Öö oli ilus ja kuu valgustas hästi meie teed. Kuukiir-tes näis ümbrus huvitavamana kui 
heledas päevavalguses, mis paljastas kogu tema mahajäetuse. Valguse ning varju vaheldus 
andis aga ümbrusele võlu, mis sellel muidu puudus, ja erutas nagu loor ilutu naise ümber'meis 
uudishimu objekti suhtes, milles iseenesest ei olnud midagi tähelepanuväärset. 

Tee aga laskus veelgi allapoole, pöördus, hakkas look-lema, keeras ära lagedailt nõmmedelt ja 
suundus mööda järsku nõlvakut orgu, mis tõotas meid peagi viia mõne oja või jõe kaldale — 
ja täitiski lõpuks oma lubaduse. Leidsime end äkki voolava veekogu kaldalt, mis sarnanes 


rohkem mu kodustele Inglise jõgedele kui neile, mida olin seni näinud Šotimaal. See oli 
kitsas, sügav, tasase vooluga ning hääletu, olgugi et ähmane valgus, mis virvendas tema 
vaiksetel voogudel, näitas ka, et seisame nüüd kõrgete mägede vahel, mis moodustavad tema 
hälli. 

«See on Forth,» sõnas raehärra harda austusega, mida šotlased, nagu olen märganud, tavaliselt 
ikka osutavad oma tähtsatele jõgedele. 

Clyde'i, Tweedi, Forthi ja Spey nime lausuvad need, kes elutsevad nende kaldail, alati mingi 
lugupidamise ja uhkusega, ja ma tean juhuseid, kus mõni halvustav sõna põhjustas koguni 
duelli. Pean ütlema, et minul isiklikult ei ole kõige vähematki seesuguse kahjutu kolkapatrio- 
tismi vastu. Võtsin oma sõbra teadaande vastu tõsidusega, mida see nähtavasti tema arvates 
vääris. Õigupoolest oli mul vägagi hea meel pärast nii pikka ja igavat teekonda läheneda 
paikkonnale, mis tõotas kütkestavamaid elamusi. Mu ustav relvakandja Andrew ei jaganud 
nähtavasti seda arvamust, sest pidulikule teatele: «See on Forth,» vastas ta: 

«Hmh! Oleks ta üteld, et see on kõrts — oopis rohkem oleks oid asja rõõmustada.» 

Kuid Forth, niipalju kui hämar valgus lubas otsustada, paistis tõepoolest väärivat oma 
vaimustatud austajate imetlust. Ilus, täiesti reeglipärase kujuga ümmargune mäeküngas oli 
kaetud sarapuu-, pihlaka-ja kääbustamme-võsaga, seas mõned majesteetlikud vanad puud, mis 
alusmetsast kõrgemale tõustes sirutasid haralisi ning paljaid oksi hõbedases kuupaistes, nagu 
kaitstes allikaid, millest jõgi alguse sai. Kui uskuda mu teekaaslase sõnu, mida ta mulle nagu 
midagi kartes sosistas, ehk ta"'küll ise üha kinnitas, et ei usu sellest kõigest sõnagi, siis see 
mägi, nii korrapärase kujuga, kaetud nii värske rohelusega ja pärjatud nii ilusate põliste 
puudega ning lokkava noore metsaga, pidi ümbruskonna elanike uskumust mööda varjama 
oma nähtamatuis koobastes haldjate paleed; viimased olevat õhulised olendid, kes 
moodustavat vahepealse kategooria inimeste ja deemonite vahel, ning keda, olgugi et nad ei 
olevat inimtõu suhtes just otseselt vaenulikud, tulevat ometi vältida ning karta nende tujuka, 
kättemaksuhimulise ja pireda meelelaadi pärast. 

«Neid kutsutakse Daoine Schie,» ütles mr. Jarvie sosinal, «mis tähendab, niipalju kui ma aru 
saan, «rahulik rahvas». Sellega tahetakse võita nende heatahtlikkust. Ja eks meie või neid kah 
nõndasamuti nimetada, mr. Osbaldistone, sest pole hea kõnelda lordist halba tema maa 
peal.» 

Aga kohe seejärel, nähes eespool vilkumas paari tulukest, lisas ta: 

«Lõppude lõpuks on see kõik ainult saatana võrgutus ja ma ei karda seda välja ütelda, sest 
oleme nüüd juba kiriku lähedal: nood seal on Aberfoili kirikuküla tuled.» 

Tunnistan, et mr. Jarvie' poolt mainitud asjaolu tegi mulle suurt rõõmu; mitte niivõrd 
seepärast, et see tema arvates andis ta keelele vabaduse täiesti julgelt kuulutada, mida ta 
tõeliselt arvas Daoine Schie'st ehk haldjatest, kuivõrd seepärast, et see tõotas meile 
mõnetunnilist puhkust, mida nii meie ise kui ka meie hobused pärast rohkem kui 
viiekümnemiilist sõitu tublisti vajasime. 

Ületasime vastsündinud Forthi vanamoelise kivisilla kaudu, mis oli väga kõrge ning väga 
kitsas. Kuid mu saatja teatas, et tavaline tee Mägismaalt lõuna poole üle selle sügava ja tähtsa 
jõe ning.kõigi ta harujõgede käib nõndanimetatud Frew' koolmete kaudu, mis on alati sügavad 
ning raskesti läbitavad, sageli aga sootuks läbipääsmatud. Allpool neid koolmeid ei olnud 
kuni Stirlingi sillani ühtegi üldisemalt kasutatavat ülekäigukohta; nii et Forth moodustab Šoti 
Mägismaa ja Lauskmaa vahel hõlpsasti kaitstava piiri jõe lättest kuni peaaegu Fir-thini — 
merekääruni, kuhu jõgi suubub. Pärastised sündmused, mille tunnistajaks me olime, tõid 

mulle elavalt meelde mõtte, mis peitus elutarga raehärra Jarvie' vana-sõnalises väljenduses, et 
«Forth paneb metsikule mägilasele päitsed pähe». 

Sõitnud pärast silla ületamist veel umbes pool miili, peatusime kõrtsi ees, kus kavatsesime 
veeta öö. See ei olnud parem, vaid ennemini veelgi viletsam lobudik kui too, kus olime 
lõunastanud, aga selle väikesed aknad olid valgustatud, seest kuuldus hääli ja kõik lubas loota 
toitu ning peavarju, mille suhtes me polnud põrmugi ükskõiksed. Andrew märkas esimesena, 
et põiki üle väikese kõrtsi paokil ukseava oli pandud kooritud pajukepp. Ta tõmbus tagasi ja 
soovitas meil mitte sisse astuda. «Sest mõned nende pealikute või suurte sakste ulgast,» 
seletas Andrew, «on seal sees viskit trimpamas ega taha, et neid tülitataks. Kui me vägisi sisse 
trügime, siis antakse meile tasuks vähemasti lõhkine pea, et meile paremaid kombeid õpetada 
— kui me mitte ei saa külma pistoda terves pikkuses makku, mis on nõnnasama tõenäoline.» 
Vaatasin raehärra otsa ja see kinnitas sosinal, et «kord aastas kukub kägu kah asja pärast». 
Vahepeal ilmus kõrtsist ja naaberhüttidest meie. hobuste kabjaplagina peale paar poolpaljast 
plikat, kes jäid meid üksisilmi vahtima. 

Keegi ei tervitanud meid, mitte keegi ei ilmunud meie hobuseid vastu võtma, kui ronisime 
nende seljast maha, ja ainus, mida suutsime neilt vAlja meelitada kõigi oma pärimiste peale, 
oli lootusetu vastus «Ha niel Sassenach»K 


1 Haniel Sassenach — ei mõista inglise keelt (geeli k.). 

Raehärra kui elukogenud inimene leidis siiski vahendi, millega panna neid rääkima inglise 
keelt. 

«Kui ma annan sulle poolepennise,» ütles ta umbes kümneaastasele jõnglasele, keda kattis 
tükk räbaldunud pleedi, «kas sa siis hakkad mõistma saksi keelt?» 

«Eks siis muidugi,» kostis põngerjas vägagi viisakas inglise keeles. 

«Siis mine ja ütle oma mammile, väikemees, et kaks saksi džentelmeni tahavad temaga 
kõnelda.» 

Kohe ilmus perenaine, käes leegitsev kuusepeerg. Tärpentini tõttu, mida leidub sedaliiki 
tõrvikuis (harilikult saadakse seda turbarabadest), põlevad need hästi ja annavad heledat 
valgust, nii et Mägismaal kasutatakse neid sageli küünalde asemel. Kõnesoleval juhul 
valgustas seesugune tõrvik metsikuid ning ärevaid jooni kahvatu, kõhna ja pikakasvulise 
naisterahva näol, kelle määrdunud ning narmendav kleit isegi pleedi või tartanist' räti abil 
suutis vastata üksnes sündsuse, kindlasti aga mitte mugavuse nõuetele. Tema mustad juuksed, 
mis langesid tanu alt pulstunud salkudena, samuti võõrastav ja hämmeldunud pilk, millega ta 
meid silmitses, — kõik see tekitas minus kujutluse nõiamoorist, keda on häiritud otse keset ta 
saatanlikke toiminguid. Ta keeldus selge sõnaga meid majja laskmast. Vaidlesime ägedalt 
vastu, viidates oma pikale teekonnale, rjobuste seisukorrale ja vaidlematule tõsiasjale, et me ei 
leiaks ühtki teist öömaja lähemal kui Callanderis, mis raehärra väite kohaselt asus seitsme Šoti 
miili kaugusel. Kui palju see täpselt inglise mõõdus välja teeb, selles ei ole ma kunagi suutnud 
selgusele jõuda, kuid arvan, et umbkaudseks arvutuseks võib üsna julgesti korrutada Šoti 
mõõtu kahega. Kalgi südamega pereemand lükkas meie etteheited põlgusega tagasi. «Parem 
minge edasi, muidu võib veel pahasti minna,» ütles ta alam-šŠoti murdes, kuna oli tõepoolest 
pärit Lennoxist; temal olevat praegu majas «nisukesed inimesed, kes ei taha, et võõrad neid 
tülitavad». — Ja ega 'tema tea, kes sinna veel kõik võivad tulla — «vahest va punakuued 
garnisonist». (Viimased sõnad ütles ta so- 

' Tartan — ruudulise mustriga šoti villane riie, mille värvikombinatsioonid olid enamasti 
igal klannil erinevad. (Tõlk.) 

325 

sinal ja tugevasti rõhutades.) Taevas pea kohal olevat selge, jätkas ta, ja öö 
kanarbikupõõsaste vahel ainult jahutavat vähekese meie verd. Me võivat magada riietes nii- 


sama hästi kui mõõgatera oma tupes, ja metsatukas polevat ühtigi nii väga niiske, kui endile 
ainult õige koha valime, ja hobused võime ajada mäele — kellelgi polevat midagi selle vastu. 
«Aga kuulge, hea naine,» ütlesin mina, kuna raehärra oigas ega suutnud midagi otsustada), 
«meie lõunast on möödunud kuus tundi ja selle aja jooksul ei ole me ivagi hamba alla saanud. 
Ma olen lausa suremas näljast ja mul ei ole põrmugi isu ilma õhtusöögita teie mägedesse 
öömajale asuda. Ma lihtsalt pean sisse saama, teie vabandage nii hästi kui oskate oma 
külaliste ees ja ütelge, et neile lisandub veel paar võõrast. Andrew, sina vaata, et hobused ulu 
alla saaksid.» 

Hekate1 vaatas mulle imestunult otsa ja hüüatas: «Ega's kedagi, jonnakas inime saab ikke 
oma tahtmise — kes vägisi tahab põrgusse ronida, peab sinna ka jõudma! Etskae neid inglise 
kõhukummardajaid! Tal on juba üks kõhutäis naha vahel, aga ennemini paneb ta mängu oma 
elu ja vabaduse, kui et jääb ilma soojast õhtusöögist! Sa pane loomapraad ja puding teisele 
poole Toveti auku 2 ja küll näed, kuidas inglane neile järele hüppab. Aga mina pesen oma 
käed sellest puhtaks. Tulge minu järel, sir,» pöördus ta Andrew' poole, «ma näitan, kuhu 
hobused panna.» 

Möönan, et olin mõnevõrra jahmunud perenaise väljendustest, mis näisid ennustavat 
hädaohtu. Kuid olles kord juba öelnud oma otsuse, ei soovinud ma sellest taganeda, ja niisiis 
astusin julgelt majja. Murdnud peaaegu sääred vastu turbakorvi ja soolamistünni, mis seisid 
kummalgi pool kitsa tuulekoja seina ääres, avasin logiseva, pooleldi kõdunenud ukse, mis 
polnud tehtud laudadest, vaid pajuvitstest, ja saadetuna raehärrast astusin selle Šoti 
karavanserai ? pearuumi. 


1 Hekate — kreeka noidusjumalanna. 

2 Toveti org — piiblis nimetatud koht Juudamaal, mida peeti roojaseks. 

3 Karavanserai — idamaine võõrastemaja suure siseõuega, karavanide peatuskoht. 

Selle sisemus näis lõunast tulnu silmadele õige eriskummalisena. Ruumi keskpaigas leegitses 
rõõmsalt lõke, mida toitsid hõõguv turvas ja kuivad haod, kuid suits, millel polnud teist 
väljapääsu kui auk katuses, keerles ümber sarikate ja hõljus tumedate kurdudena umbes viie 
jala kõrgusel põrandast. Allpool tuulutasid tuba üsna Korralikult lugematud õhuvoolud, mis 
sööstsid tule poole läbi ukse ülesannet täitva katkise punutise, läbi kahe neljakandilise ava, 
mis nähtavasti pidid olema aknad ja millest üks oli kinni topitud pleediga ning teine näruse 
palituga; peale selle puhus tuul veel mitmesugustest vähem märgatavatest avaustest hurtsiku 
seintes, mis laotuna saviga kinnimätsitud ümmargustest kividest ja turbast lasksid tuult 
sisse läbi loendamatute pragude. 

Tule juures, vana tammepuust laua taga, istusid kolm meest, ilmselt külalist, keda vaadates oli 
võimatu jääda ükskõikseks. Kahel olid seljas mägilase rõivad, üks neist, väikest kasvu tõmmu 
mehike elava, püsimatu ja kergesti ärrituva näoilmega, kandis truuse — kitsaid pükse teatavat 
liiki ruudulisest trikookangast. Raehärra sosistas mulle, et «see peab küll olema mõni õige 
tähtis mees, sest truuse ei kanna siin keegi peale duunivasse-lite 1. Neid pole kerge kududa 
täpselt nii, nagu mägilased tahavad». 

Teine mägilane oli väga pikk tugev mees rohkete punakate juustega, tedretähnilise näoga, 
kõrgete põsenukki-dega ja pika lõuaga — nagu mõni karikatuur tüüpilisest šotlasest. Tartan, 
mida ta kandis, erines kaaslase pleedist sellega', et sisaldas tunduvalt rohkem punast, kuna 
teisel oli ülekaalus must ja tumeroheline. Kolmas, kes istus sama laua juures, oli riietatud 
lauskmaalase viisil. See oli julge südika välimusega mees sõjaväelase uljusega pilgus ja rühis, 
ratsaülikond toretsevalt ning pillavalt ilustatud kardpaelaga, ja tema kolmnurkne kübar oli 
hirmuäratavalt suur. Lühike mõõk ja'paar püstoleid lebasid tema ees laual. Kumbki mägilane 
oli löönud oma pistoda enda ette laua sisse püsti — märgiks, nagu mulle hiljem seletati 
(kummaline märk küll!), et nende ühist 


1 Duunivassel — tavaliselt noorim poeg tähtsas šoti aadliperekonnas. 

joomaaega ei pea häirima riid. Nende tähtsate isikute ees laual asetses vägev tinakruus, mis 
mahutas umbes inglise kvardi viskit —jooki, mis on peaaegu niisama kange kui konjak ja 
mida mägilased ajavad linnastest ning joovad lahjendamatult piiramatuis kogustes. Katkine 
puust jalaga klaas oli joogikarikaks kogu seltskonnale ja käis käest kätte kiirusega, mis joogi 
kangust arvestades tundus täiesti uskumatuna. Need mehed kõnelesid' omavahel valjusti ja 
innukalt vahel geeli, siis jälle inglise keeles. Keegi kolmas mägilane lebas pleedi mähituna 
põrandal, pea toetatud kivile, mida kattis vaid käputäis õlgi, ja magas — või näis.magavat —, 
pööramata tähelepanu sellele, mis toimus tema ümber. Tõenäoliselt oli temagi juhuslik 
öömajaline, sest ta lamas täies riides ja oli varustatud mõõga ning kilbiga — tema 
kaasmaalaste tavalise relvastusega rännakul. Seinaääri palistasid erinevate mõõtmetega 
koikud: mõned lauajuppidest kokku löödud, mõned pajuvitstest punutud või okstest põimitud. 
Neis magas pererahvas — mehed, naised ja lapsed, ja nende asemeid varjasid üksnes ähmased 
suitsuloorid, mis hõljusid nende kohal, all ning ümber. 

Tulime sisse nii vaikselt ja pummeldajad, keda ma kirjeldasin, olid sedavõrd süvenenud 
omavahelisse kõnelusse, et nad meid-paari minuti vältel ei märganudki. Ent panin tähele, et 
kui astusime tuppa, kergitas tule ääres lebav mägilane end küünarnukile ja pleediga alumist 
näopoolt varjates vahtis meid mõne hetke teraselt. Pärast seda heitis ta uuesti pikali ja näis 
jätkavat uinakut, mille meie tulek oli katkestanud. 

Astusime tule juurde, mis pärast meie hilist sõitu sügisõhtu jaheduses keset mägesid pakkus 
väga meeldivat vaatepilti, hüüdsime perenaist ja alles nüüd tõmbasime endale meist varem 
tulnud külaliste tähelepanu. Perenaine tuli, vaatas umbuskliku ja pelgliku pilguga kord meid, 
kord teist seltskonda, ja andis meie pai-,” vele — saada midagi süüa — kõhkleva ning 
ebakindla vastuse. 

«Ei tea,» ütles ta, «ma'p tea õieti, kas majas ongi midagi söödavat.» Kuid samas pehmendas 
oma äraütlemist täpsustusega: «Tähendab, midagi nisukest, mis teie-sugustele süüa 
sünnib.»" 

Kinnitasin talle, et oleme ükskõiksed õhtusöögi kvaliteedi suhtes, otsisin siis pilguga 
istumisvõimalust ja leidmata midagi mugavamat, asetasin vana kanapuuri istmeks mr. 
Jarvie'le, enda tarbeks aga keerasin kummuli katkise tünni. Kohe seejärel tuli sisse Andrew 
Fairservice ja asus vaikselt meie selja taha. Pärismaalased, nagu võin neid nimetada, vahtisid 
meid ainiti otsekui oleksid nad hämmeldunud meie enesekindlusest. Meie aga, vähemalt 
mina,.peitsime nii hästi kui meil korda läks, näiliku ükskõiksuse taha vähimagi salajase 
rahutuse, midai me vahest ehk tundsime selle suhtes, missugune vastuvõtt saab meile osaks 
nende poolt, kelle omaette-olemist olime häirinud. 

Lõpuks pöördus lühemat kasvu mägilane minu poole ja ütles väga heas inglise keeles ning 
ülimalt kõrgil toonil: 

«Ma näen, et tunnete end õige koduselt, sir.» 

«Nagu tavaliselt ikka,» vastasin, «kui lähen mõnda võorastemajja.» 

«Aga kas ta's valget keppi ukse ees ei näinud?» lausus pikem mees. «Kas ta's ei tea, et 
džentelmenid on trahteri enda tarvis kinni pannud?» 

«Ma ei saa väita, et mõistaksin selle maa kombeid,» vastasin, «kuid nähtavasti tuleb mul veel 
õppida, mis õigus on kolmel isikul sulgeda kõigi teiste teeliste eest ainus ulualune miilide 
kaugusel ümberringi, kus on võimalik saada öömaja ja kehakinnitust.» 

«Selleks pole teil küll mingit alust, džentelmenid,» sõnas raehärra. «Me ei taha kedagi 
pahandada, aga niisugust seadust ega õigust pole olemas; kui aga kruus head konjakit 
lahendaks tüli, siis meie kui rahuarmastavad inimesed oleksime hea meelega valmis . .. » 

«Põrgusse oma konjakiga, sir!» hüüdis Šotlane ja nihutas oma kolmnurkse kübara raevukalt 
kuklasse. «Pole meil vaja teie konjakit ega teid endid,» ja mees tõusis istmelt. Ka tema 
kaaslased tõusid, pomisesid isekeskis, kohendasid pleede, lurtsusid ja pühkisid, nagu nende 
kaasmaalased tavaliselt ikka teevad, kui tahavad end vihale ajada. 

«Ma ütlesin teile, härrased, mis sellest välja tuleb,» ütles perenaine, «aga teie ei võtnud 
kuulda. Minge 

minema mu majast ja ärge tehke siin korralagedust! Jeamie MacAlpine'i juures ei pea ühtegi 
džentelmeni tülitatama, kui perenaine ise seda takistada saab. Etskae neid inglise 
päevavargaid, muudkui hulguvad ööpimeduse katte all maad mööda ringi ja tülitavad ausaid 
džentelmene, kes kolde ääres rahulikult oma märjukest rüüpavad!» 

Mõnel teisel puhul oleks mulle meenunud ladina vanasõna: Dat veniam corvis, vexat censura 
columbas. .. 1 Kuid mul polnud mahti klassikalisteks tsitaatideks, sest ilmselt oli tulemas 
kaklus. Olin nii nördinud mulle osaks saanud ebakülalislahkest jai häbematust kohtlemisest, et 
mul ei olnud kõige vähematki selle vastu; tundsin ainult muret raehärra pärast, kelle isik ega 
võimed polnud põrmugi kohased sääraseks seikluseks. Nähes, et teised tõusevad, hüppasin ka 
mina püsti ja heitsin mantli õlgadelt, et olla valmis end kaitsma. 

«Meid on kolm kolme vastu,» sõnas lühem mägilane ja mõõtis pilguga meie seltskonda, «kui 
olete täitsamehed, siis las käia!» 

Ta tõmbas tupest mõõga ja pöördus minu poole. Võtsin kaitseasendi ja olles teadlik oma relva 
üleolekust — see oli rapiir —, ei kartnud kuigivõrd võitluse tulemuse pärast. Raehärra ilmutas 
ootamatut siidikust. Niipea kui ta nägi, et seisata silm silma vastu hiiglasliku mägilasega, 
kellel on käes paljastatud mõõk, sikutas ta oma «saablit», nagu ta oma relva nimetas, korda 
paar käepidemest, ent leides, et see pole nõus maha jätma tuppe, millega teda kindlalt sidus 
vana rooste ja ammune tegevusetus, haaras ta selle asemel helepunaselt hõõguva adraraua, 
mida oli kasutatud roobina tule kohendamisel, ja vehkis sellega nii tagajärjekalt, et juba 
esimesel hoobil süütas mägilase pleedi ja sundis vastast hoiduma aupaklikku kaugusesse, et 
tuld kustutada. Seevastu Andrew, kes oleks pidanud astuma lauskmaalase vastu, kadus — 
ütlen seda kurbusega — päris kakluse algul. Kuid tema vastane hüüdis: «Aus mäng, aus 
mäng!» ja näis. olevat rüütellikult otsustanud löömingust mitte osa võtta. Niisiis, mis puutub 
võitlejate arvusse, alustasime lahingut võrdsetel tingi- 


1 Dat veniam corvis, vexat censura columbas — karmus kiusab taga tuvi, ent kaarna vastu on 
ta armuline. 

331 

mustel. Minu eesmärgiks oli, kui võimalik, saada vastase relv enda valdusse, ent lähivõitlusest 
hoidis mind tagasi kartus pistoda ees, mida ta hoidis vasakus käes ja kasutas minu 
rapiirilöökide pareerimiseks. Vahepeal oli raehärra, hoolimata esialgse pealetungi edust, 
sattunud õige täbarasse olukorda. Ta relva raskus, tema enda kchakus ja juba tema vihapalang 
ise kulutasid kiiresti ta jõu: mees hingeldas ja oli juba peaaegu oma vastase võimuses, kui 
püsti kargas mägilane, kes oli maganud põrandal, ja sööstis, paljastatud mõõk ühes, kilp teises 
käes, jõuetu raekohtuniku ning tema ründaja vahele, hüüdes: 

«Mina olen ise söönd 'Glasgow's linnaleiba ja tõesõna, Aberfoili klahhanis 1 võitlen mina 
raeärra Sharvie' eest, seda ma teen!» 

Ja kinnitades neid sõnu tegudega, laskis see ootamatu liitlane mõõgal vihiseda ümber 
pikakasvulise kaasmaalase pea, kes vähimagi kohmetuseta maksis heldelt tagasi kõik 
rünnakud. Aga kuna mõlemad olid varustatud nahaga ületõmmatud ning vasknaastudega 
kaetud ümmarguste puukilpidega, millega nad hõlpsasti tõrjusid teineteise lööke, saatis nende 
võitlust pigem suur kolin ja klirin kui tõeline oht viga saada. 

Tõepoolest, ilmnes, et üldse oli tegemist rohkem oma julguse näitamisega kui tõsise püüdega 
meile kahju teha, sest šoti džentelmen, kes, nagu mainisin, oli löömingu alguses vastase 
puudusel kõrvale astunud, arvas nüüd heaks mängida lepitaja ning rahusobitaja osa. 

«Jätke järele, jätke järele — aitab juba, aitab! Ega's lööming elu ja surma peale ole. Võõrad 
on näidanud, et on aumehed, ja> andnud meile mõistliku rahulduse. Mina seisan oma au eest 
vähemalt niisama kindlalt kui iga teine, aga asjatut verevalamist ma ei armasta.» 

Ei olnud muidugi minulgi soovi kaklust pikendada. Mu vastane näis samuti olevat valmis 
mõõka tuppe pistma; raehärra kohta, kes ikka veel õhku ahmis, võis öelda, et ta on hors de 
combat, ja meie kaks vahvat gladiaatorit jätsid võitluse katki niisama kergesti kui olid seda 
alustanud. 


1 Klahhan (clachan) — kirikuküla. 

2 Hors de combat — rivist välja löödud (prants. k.). 

«Aga nüüd,» lausus tubli džentelmen, kes mängis vahekohtunikku, «nüüd joome ja teeme 
rahu nagu ausad mehed muistegi. Küllap jätkub siin majas ruumi meile kõigile. Ma panen 
ette, et las see kena väike džentelmen, kes, nagu näha, sai selles möllus tublisti tuulutada, 
tellib peekri konjakit, mina teen välja teise — aatšilouna '. Edasi aga paneme juba kõik ühiselt 
oma pennid mängu nagu õiged joomavennad kunagi.» 

«Aga kes maksab kinni mu ilusa uue pleedi?» nõudis pikem mägilane. «Sel ju sihuke auk 
sisse põletatud, et pista või kapsapea läbi. On's keski ennemalt näinud, et üks viisakas 
džentelmen tuletukiga võitleb?» 

«Ärgu see nüüd küll takistuseks saagu,» kostis raehärra, kes suutis juba rahulikult hingatav ja 
tundes rõõmu teadmisest, et oli ilmutanud vaprust, püüdis samal ajal igati vältida vajadust 
otsustada tüli veel kord nii vaevarikka ning ebakindla menetlusega. «Kui olen löönud kellegi 
pea lõhki,» lausus ta, «annan ka plaastri. Peate saama uue pleedi, kulla mees, kõige paremast 
materjalist ja teie oma klanni värvides, kui te ainult ütlete, kuhu ta teile Glasgow'st saata.» 
«Ma ei pruugi oma klanni nimetada — olen kuninga klannist2, nagu kõigile teada,» sõnas 
mägilane, «aga prooviks võite võtta tüki pleedi — puh, see haiseb ju nagu kõrvetatud 
lambapea! No ja üks džentelmen, minu onupoeg, kes Glencroe'st ikke mune Glasgow'sse 
turule veab, eks tema siis tule mardipäeva aegu järele, te ainult ütelge, kus te seal elate. Aga 
seda ma ütlen, aus härra, et järgmine kord, kui hakkate võitlema ja kui te oma vastasest teragi 
lugu peate, siis lööge ikke mõõgaga, inimene, kuna te niikuinii mõõka kannate*, aga mitte 
tuliste adraraudade ega tuletukkidega nagu metsik indiaanlane.» 

«Ei noh, ausõna,» vastas raehärra, «eks iga mees katsu ennast päästa nagu oskab. Minu mõõk 
pole kordagi valgust näinud pärast löömingut Bothwelli sillal, kus teda kandis mu isa, õnnis 
kadunuke, ja ega maõieti tea, kas ta tol korral tupest välja saigi, sest lahing kestis ju 


1 Aatšilou (archilowe) — tundmatu päritoluga sõna, tähendab xahupakkumine». 
(Autor.) 

2 S. 0. Stuartite suguvõsast. 

üpris lühikest aega. Olgu kuidas on, nüüd on ta igatahes nii kõvasti tupe külge kleepunud, et 
neid teineteisest lahutada käib mulle üle jõu. Ja kui ma selles selgusele jõudsin, haarasin 
lihtsalt esimese kättejuhtuva asja, millega võisin ennast kaitsta. Arvan, et minu 
võitlemispäevad on möödas, ehk ma küll sellegipärast ülbet kohtlemist paremini ei salli. Aga 
kus on siis too tubli poiss, kes minu eest nii ausameelselt välja astus? Teen talle välja kortli 
viina, kui ma ka elu sees enam ise juua ei saaks.» 

Kuid eestvõitlejat, keda ta pilk otsis, ei olnud enam. Raehärrale märkamatult oli ta lipsanud 
minema, niipea kui lööming lõppes, ent ometi jõudsin ma enne tema metsikute näojoonte ja 


pulstunud juuste järgi ära tunda meie vana tuttava Dougali, Glasgow' vangla ärajooksnud 
valvuri. Teatasin sellest tähelepanekust sosinal raehärrale, kes vastas samuti häält tasandades: 
«Vaata aga vaata, ma näen, et keegi teie tuttav ütles väga õigesti: tol Dougali-sellil on tõesti 
vahel terve mõistuse välgatusi. .Pean vaatama seda asja ja mõtlema, kas ei saaks midagi tema 
heaks ära teha.» 

Seda öeldes võttis ta istet, tõmbas paar korda sügavasti hinge, et õhupuudusest üle saada, ja 
hüüdis kõrtsi-emandale: 

«Noh, mammi, nüüd, kus ma näen, et mu kõht polegi läbi torgatud, mida mul oli küllaltki- 
põhjust karta tempude pärast, mida siin teie majas tehakse, ma mõtlen, et tunneksin ennast 
veel paremini, kui saaksin talle midagi sisse toppida.» 

Vanaeit, kellest sai kehastunud teenistusvalmidus niipea, kui äike oli möödas, asus sedamaid 
valmistama meile õhtusöögiks' midagi suupärast. Tõepoolest, miski kogu selle loo juures ei 
pannud mind rohkem imestama kui äärmine külmaverelisus, millega tema ja ta pere suhtusid 
majas toimunud võitlusmöllu. Võis ainult kuulda, kuidas see hea naine hõikas kellelegi oma 
abilistest: 

«Hoia sa uks kinni. . . Hoia kinni! Tulgu või surm, aga ära lase Kedagi välja, enne kui nad on 
öömaja eest maksnud.» 

Ja mis puutub magajatesse pahnastel asemetel, mis olid sellele perele vooditeks, siis nemad 
ainult kergitasid end veidi, särgita nagu olid, vaatasid kaklust pealt, hüüatasid 

vahetevahel: «Oih! oih!» erinevail hääletoonidel, vastavalt igaühe soole ning eale, ja usun, et 
juba enne, kui meie mõõgad korralikult tuppe said, viibisid nad jälle sügavas unes. 

Nüüd aga askeldas meie perenaine kibekiiresti, et saada rutem valmis midagi söödavat, ja 
minu üllatuseks hakkas meile õige pea pannil praadima isuäratavalt lõhnavat rooga 
hirvelihalõikudest, mida ta serveeris nii, et see võis täielikult rahuldada kui mitte epikuurlast, 
siis näljaseid mehi kindlasti. Vahepeal oli lauale ilmunud konjak, mille suhtes, mägilased, 
hoolimata oma kiindumusest mägismaa vägijookidesse, ei ilmutanud sugugi sallimatust, vaid 
pigem hoopis vastupidi, ja kui peeker oli teinud esimese ringi, tuli Lauskmaa džentelmenil 
tahtmine teada, kes me oleme ja kuhu reisime. 

«Teie aususe lahkel loal — oleme Glasgow' kodanikud,» ütles raehärra tehtud alandlikkusega, 
ja reisime Stirlingisse mõningaid võlguolevaid rahakesi sisse kasseerima.» 

Oma rumaluses tundsin veidi piinlikkust, et ta otsustas näidata meid nii tagasihoidlikus 
valguses, kuid mulle meenus, et olin tõotanud vaikida ning lasta raehärral toimida tema 
äranägemise järgi. Ja tõesti, Will, kui meenutasin, et ma olin toonud selle ausat mehe kodust 
välja nii pikale teekonnale, mis juba isegi oli tema jaoks küllalt ebamugav (kui otsustada selle 
järgi, millise silmanähtava vaeva j ai vastumeelsusega ta sadulasse ronis või sealt maha tuli), 
ja veelgi enam: et olin riputanud tema elu juuksekarva otsa, siis ei saanud ma talle kuidagi 
keelata niisugust vastutulekut. Vastaspoole eestkõneleja tõmbas ninaga ja osatas pilkavalt: 
«Ega teil Glasgow' kaupmeestel polegi jah muud teha kui ühest Šotimaa äärest teise vantsida 
ja ausaid inimesi vaevata, kes on ehk juhtunud maksutähtaja natuke mööda laskma nagu 
mina.» 

«Kui meie võlgnikud oleksid kõik niisugused ausad džentelmenid, nagu ma teid usun olevat, 
Garschattachin,» kostis raehärra, «siis, ausõna, võiksime selle vaeva nägemata jätta, sest nad 
tuleksid ja otsiksid meid ise üles.» 

«Eh! Mis? Kuidas?» hüüatas kõnetatu. «Nii tõesti kui ma elan leivast (aga ka — et mitte 
unustada —- lihast 

j-a viinast), see on ju mu vana sõber Nicol Jarvie, kõige parem inimene, kes kunagi on hädas 
olevale džentelme-nile veksli vastu raha andnud. Ega te ometi minu poole kanti kavatsenud 
reisida? Kas te mitte ei tahtnud Gars-chattachini Endriku juurde tulla?» 

«Ei, seda küll mitte, mr. Galbraith,» vastas raehärra, «mul on teised asjad ajada — aga mina 
arvasin, et te küsite, kas ma tulin vaatama, kuidas on lood iga-aastase rendiga, mis teil tuleb 
maksta tolle väikese meievahelise pärandatava võlakohustuse põhjal.» 

«Põrgusse see iga-aastane rent!» ütles maaomanik toonil, mis pidi väljendama kõige siiramat 
südamlikkust. «Võtku mind pagan, kui ma teiega sõnagi rahaasjadest räägin, nüüd kus olete 
nii lähedal mu kodupaigale. Näe ometi, kuidas ratsapüksid ja džosefl inimest muuta võivad 
— et mina ei tundnud ära oma vana ustavat sõpra meistrit!» 

«Raehärrat, teie lahkel loal,» parandas mu kaaslane. «Aga ma tean, mis teid eksitusse viis: 
võlakohustus anti mu õndsale isale — tema oli meister ja tema oli Nicol nõndasamuti kui 
minagi. Ma ei mäleta, et minu ajal oleks makstud ära põhisumma või toodud iga-aastast renti 
ja sellest eksitus kahtlemata tuligi.» 

«Olgu pealegi, kuradile see eksitus ja kõik, millest ta tuli!» vastas mr. Galbraith. «Aga mul on 
hea meel, et olete nüüd raehärra. Džentelmenid, kallake peeker täis: minu võrratu sõbra 
raehärra Nicol Jarvie' terviseks! Tunnen teda ja ta isa juba kakskümmend aastat. Kas kõik jõid 
põhjani? Kallake uus: selle terviseks, et ta peagi saaks provostiks — ma ütlen, provostiks! 
Lord provost Nicol Jarvie' terviseks! Ja neile, kes kinnitavad, et Glasgow' tänaval võib leida 
mehe, kes sellele kohale paremini sobib, neile ütlen mina, Duncan Galbraith Garschattachi- 
nist, et nad teevad hästi, kui minu kuuldes sellest ei räägi — see on kõik.» Siinjuures andis 
Duncan Galbraith oma kübarale sõjaka müksu, lüües selle väljakutsuval ilmel ühele kõrvale. 
Kahe mägilase meelest oli konjak ise tõenäoliselt parimaks soovituseks neile meelitavaile 
toostidele, sest mõlemad kummutasid peekrit, ilmutamata erilist soovi mõista 

1 Džosef — ratsutamiskuub. 

toostide mõtet. Siis alustasid nad mr. Galbraithiga vestlust geeli keeles, mida viimane kõneles 
täiesti vabalt, kuna ta, nagu ma hiljem teada sain, elas mägede lähedases naabruses. 

«Tundsin selle väänkaela ära päris alguses,» ütles raehärra mulle sosinal. «Aga kui veri kees 
ja mõõgad olid väljas, kes teab, mis kombel talle oleks võinud pähe tulla oma võlgu maksta? 
Tavalisel viisil ei maksa ta neid veel niipea. Kuid ta on aus poiss ja süda on tal soe; Glasgow' 
turul käib ta ise harva, aga saadab meile mägedest rohkesti põtru ja tedrekukki. Ja ega's mina 
ilma selle rahata vaeseks jää. Mu meistrist isa pidas väga lugu Garschattachini 
perekonnast.» 

Kuna õhtusöök oli nüüd peaaegu valmis, vaatasin ringi, kas on kusagil näha Andrew 
Fairservice'it, ent pärast lahingu algust ei olnud mitte keegi näinud seda ustavat jüngrit. Siiski, 
perenaine arvas, et meie teener on läinud talli, ja pakkus end mulle sinna teed valgustama, 
seletades, et tema lapsed palunud küll nii kuidas osanud, aga ometi ei ole nad suutnud tollelt 
mehelt vastust välja meelitada, ja et temal polevat tõesti isu niisugusel hilisel tunnil üksinda 
talli minna. Tema on üksik naisterahvas ja eks see olevat kõigile hästi teada, mis tempu Ben- 
ye-gaski koduhaldjas tegi Ardnagowani perenaisega, «ja seda on alati arvatud, et meie tallis 
on kah koduhaldjas — sellesama pärast ei jäägi ükski tallipoiss meile pidama». 

Kui ta viis mind armetu kuuri poole, kuhu olid tuubitud meie õnnetud ratsud, et nad end 
kosutaksid heinaga, milles iga< kõrs oli nii jäme nagu keskmine hanesule roots, andis ta mulle 
selgesti mõista, et minu kõrvale-kutsumiseks teiste juurest oli tal sootuks teine põhjus kui see, 
mida väljendasid ta sõnad. 

«Lugege,» ütles ta, kui jõudsime talli ukse juurde, ja poetas mulle pihku tüki paberit. «Tänu 
jumalale, et sellest lahti sain. Ei siin põle sul muud kui soldatid ja sak-silased, röövlid ja 
karjavargad, üks igavene riisumine ja verevalamine. Ei, ausal naisterahval oleks rahulikum 
elada põrgus kui Mägismaa piiri peal.» 

Seda öeldes andis ta tuletungla minu kätte ja läks tagasi majja. 

XII PEATÜKK 


Siin maal ei ole lüürasid, on torupillilood, MacGregorite sarved ja Macleanide hallood. John 
Cooperi vastus Allan Ramsayle 

Jäin seisma talli lävele — kui üldse võib talli nimetust kanda koht, kuhu on peale hobuste 
topitud veel kitsed, kanad, sead ja veised, pealegi ühe katuse all elumajaga, ehkki siin muide 
leidus luksus, mis mujal külamajades oli tundmatu ja mida, nagu ma hiljem kuulsin, pandi 
Jeanie MacAlpine'ile, meie perenaisele, süüks kui ülearust uhkustamist: sel ruumil oli nimelt 
omaette sissekäik lisaks tollele, mida kasutasid tema kahejalgsed kliendid. Tõrviku valgel 
veerisin kokku järgnevad read, mis olid kirjutatud märjale, kortsunud "ning määrdunud pabe- 
ritükile ja adresseeritud: «Austatud nr. F. O., noore saksi džentelmeni kätte.» Kirja sisu kõlas 
nii: 

«Sir, öökullid on liikvel, nii et ma ei saa kohtuda teiega ja oma lugupeetud sugulase N. J.-ga 
Aberfoili kirikukülas, nagu kavatsesin. Palun teid vältida ülearuseid kõnelusi nendega, kellega 
seal ehk kokku juhtute, sest muidu võib hiljem tulla sekeldusi. Isik, kes kirja teile üle annab, 
on mulle ustav: võite teda usaldada; ta juhatab teid kohale, kus ma jumala abiga võin teiega 
ohutult kohtuda, kui tohin loota, et mu sugulane ja teie tahate külastada minu kehva kodu, kus 
ma oma vaenlaste kiuste saan ikka veel lubada niisugust vastuvõttu, mäherdust üks mägilane 
võib pakkuda oma sõpradele, ja kus me siis pidulikult joome teatava D. V. terviseks ja 
arutame teatud asju, milles loodan teile abiks olla. Ja nüüd jään, nagu džentelmenidel 
kombeks, teie sõnakuulelik teener — 

R. M. C.» 

Kirja sisu tegi mulle tublisti tuska, kuna see ilmselt viis kaugemale ning lükkas edasi abi, 
mida olin lootnud saada sellelt Campbellilt. Ent ometi oli lohutav teada, et ta oli endiselt minu 
huvide eest väljas, sest ilma temata ei olnud mul mingit lootust isa pabereid tagasi saada. 
Otsustasin seepärast täita tema korraldusi, ja käitudes kõrtsikülaliste ees vajaliku 
ettevaatusega, katsuda esimesel soodsal võimalusel saada perenaiselt näpunäiteid, kuidas 
kohtuda selle mõistatusliku isikuga. 

Minu järgmiseks 

ülesandeks oli otsidaüles Andrew Fairservice. Hüüdsin teda mitu korda nimepidi, 
saamata vastust, ja vaatasin samal ajal läbi kõik tallinurgad, peaaegu 

riskeerides ehitust põlema panna, mis olekski juhtunud, kui märg aluspõhk ja pori ei 
oleks nii võimsalt üles kaalunud paari sületäit õlgi ning heinu. Minu korduvate 
hüüete peale: «Andrew Fairservice! Andrew! Tobu! Eesel! Kus sa oled?» tuli 
viimaks kuuldavale kaeblik «Siin», mis kõlas, nagu oleks äganud koduhaldjas. 

Selle hääle suunas liikudes jõudsin latri = juurde, mille nurga — varjust, tünni tagant, 
mis sisaldas kõigi lindude sulgi, kes olid viimase kuu jooksul kaotanud elu ühiskonna 
hüvanguks, leidsin mehise Andrew", kes oli end mõnusasti sisse seadnud, ja sundisin ta 
osalt jõuga, osalt käskimise ning keelitamisega sealt välja tulema. Tema esimesed sõnad 
odid: «Ma olen aus inime, Sir.» 

«Kes pärgel sult seda pärib?» laususin ma. «Või milleks meil seda sinu ausust praegu vaja on? 
Tahan, et tuleksid ja sööksid koos meiega õhtust.» 

«Jah,» kordas Andrew, ilmselt mitte mõistes, mida ma talle ütlesin, «ma olen aus inime, 
ükstapuha mis raeärra võib ütelda. Tõsi küll, eks minu süda ole kah vahel ülearu kõvasti 
maailma ja ilmalikkude asjade küljes nigu nii. mõnelgi teisel. Aga ma olen aus inime ja 
kui ma ka raba 

peal rääkisin, et jätan teid maha, siis ometi jumal teab, et ma ei mõteld seda oopiski mitte 
tõsiselt, vaid ajasin niisama tühja loba, nigu inimesed ikke kauplemise juures teevad, et enda 
kasuks rohkem välja tingida. Ja teie ausus meeldib mulle väga, olgugi et olete veel nõnna 
noor, ja ma ei tahaks teist nii kergesti lahkuda.» 

«Kuhu poole sa, pagan võtaks, nüüd sihid?» nõudsin ma. «Kas pole siis kõik ikka ja jälle 
lahenenud sinule soodsalt? Ja kas sa mõtled hakata iga natukese aja tagant rääkima 
äraminekust, asja ees, teist taga?» 

«Jah, siiamaani ma rääkisin ainult moe pärast,» kostis Andrew, «aga nüüd on mul täitsa tõsi 
taga. Tulgu mis tuleb, teie aususega ei julge ma enam sammugi kaugemale minna. Ja kui te 
minu rumalat nõu kuulda võtaksite, siis jätaksite kokkuräägitud kohtamise kus see ja teine, 
ega läheks enam edasi. Pean teist kõigest südamest lugu ja olen kindel, et tooksite oma 
sõpradele veel palju kasu, kui jätaksite oma kutsikatembud ja saaksite vähe mõistlikumaks ja 
rahulikumaks. Aga mina ei saa küll kuidagi teiega koos edasi minna, kui te ka peaksite teelt 
eksima ja ukka saama, sellepärast et teil pole õiget teejuhti ja nõuandjat. Minna Rob Roy 
maale — see on ju lausa saatuse kiusamine.» 

«Rob Roy?» kordasin ma üllatunult. «Ma ei tunne niisugust isikut. Mis uus riugas see siis 
nüüd jälle on, Andrew?» 

«Küll on kibe,» lausus Andrew, «väga kibe, et inimest ei usta, kui ta kõneleb jumala puhast 
tõtt, ja ainult sellepärast, et ta mõnikord kiusatusse satub ja vajaduse korral väheke üle soolab. 
Või teil veel vaja küsida, kes on Rob Roy! Varas ja röövel nigu ta on (andku jumal andeks! 
Loodan, et keegi meid ei kuule). Teil endal on ju taskus tema kiri. Ma kuulsin, kuda üks tema 
meestest käskis toda vana krõnksu, kõrtsinaist, selle teile edasi anda. Nad arvasid, et ma 
nende mulast aru ei saa, aga ehk ma ise küll seda keelt suuremat kõnelda ei oska, siis nende 
juttu kuulates taipan siiski üsna ästi, millest nad räägivad. Ma põleks teile sellest ilmaski 
koneld, aga irmuga tulevad kõik sihukesed asjad keelele, mis oleks parem endale pidada. 00, 
mr. Frank, teie onu ogarused ja teie onupoegade tembud poid kõik miskit selle vasta! 

Jooge nii, et üldse selget päeva ei näe, nigu sir Hildebrand, alustage iga jumala ommikut 
viinas ligunend leivaga nigu skvair Percy, norige tüli nigu skvair Thorn-cliff, laske plikadega 
ringi nigu skvair John, mängige raha peale nigu Richard, püüdke ingi paavstile ja kuradile 
nigu Rashleigh, jampsige, tehke suuri sõnu, teotage pühapäeva ja kummardage paavsti nigu 

nad kõik kokku — aga, alastaja jumal! mõtelge ometi oma noore elu peale ja ärge minge Rob 
Roy juurde!» 

Andrew' ärevus oli selleks liiga siiras, et oleksin saanud teda kahtlustada silmakirjatsemises. 
Ütlesin talle ainult niipalju, et.mõtlen jääda ööseks siiasamasse kõrtsi, ja tahan, et ta 

hobuste. eest hästi hoolitseks. Mis puutub kõigesse muusse, siis nõuan kõige rangemalt, et ta 
ei lausuks kellelegi poolt sõnagi oma ärevuse põhj.:sest, aga ta võib olla kindel, et ma ilma 
vajalike ettevaatisabinõudeta ei kavatse üritada midagi tõsiselt ohtlikki:. Rõhutud ilmel lonkis 
ta minu kannul majja, pomisedrs endamisi: 

«Enne vaja ikke oolitseda inimeste eest, siis alles loomade eest. Ma põle kõik see õnnis päev 
muud amba alla saand, kui vana rabapüü vintsked koivad.» 

Seltskonna üksmeel oli pärast minu lahki:mist nähtavasti veidi mõranenud, sest ma leidsin mi. 
Galbraithi ning oma sõbra raehärra täies vaidlushoos. 

«Ma ei taha kuulata niisugust juttu ei Argyle'i hertsogi ega Campbellide kohta,» ütles mr. 
Jarvie. kui astusin sisse. «Hertsog on auväärt mees ja laia silmaringiga inimene, oma kodumaa 
uhkus ja Glasgow' kaupmeeste sõber ning heategija.» 

«Ma'i ütle miskit paha MacCallum Morei ja Slioch-nan-Diarmidi kohta,» sõnas lühem 
mägikne naerdes. «Ma elan ju teisel pool Glencroed ja sellepärast ei tule mul tülitseda 
Inveraraga.» 

«Meie järv pole kunagi näind Campbelli iümfaade ',» lausus pikem mägilane. «Mina ütlen, 
mida mõtlen, ega karda kedagi. Mina ei pea üht Cawmili põrmugi pare-' maks mõnest 
Cowanist — ja te võite MacCallum More'ile 


1 Lümfaad (lymphads) — galeer, mille kujutust kandsid Argyle'i ja teiste Campbelli 
klanni perekondade vapid. (Autor.) 

ära rääkida, et Allan Iverach nõndaviisi ütles. Lochow'ni kisa ei kosta.» ' 

Mr. Galbraith, kellele korduvad terviseks joodud sõõmud olid juba avaldanud oma mõju, 
laksatas peoga tugevasti vastu lauda ja ütles kurjalt: 

«Tol perekonnal on arves verine võlg ja ühel ilusal päeval nad selle maksavad. Ühe ustava ja 
vapra Grahame'i kondid klõbistavad oma kirstus ammugi kättemaksu Salakavaluse 2 
hertsogitele ja nende sabarakkudele. Pole Šotimaal olnud ühtki reetmist, mille taga poleks 
seisnud mõni Cawmil, ja praegu, kus vale võidutseb, teevad jällegi Cawmilid kõik, et õigust 
päriselt maha suruda. Aga ega see ilmakord kaua sedaviisi püsi — tuleb aeg teritada 
raudneitsit3, et lõigata kõrisid ja raiuda päid. Loodan veel näha, kuidas see vana roostetanud 
tüdruk jälle oma verist lõikust algab.» 

«Häbi, Garschattachin!» hüüdis raehärra. «Häbi teile, sir! Kas tahate endale pahandust kaela 
tõmmata, et kõnelete säherdusi asju rahukohtuniku kuuldes? Kuidas te mõtlete toita oma 
perekonda ja rahuldada võlausaldajaid (nii mind kui ka teisi), kui te räägite niisuguseid mõtle- 
matuid sõnu, mis ilmtingimata viivad teid kohtu alla — kõigi suureks kahjuks, kes teiega 
kuidagi seotud on.» 

«Põrgusse mu võlausaldajad,» sähvas vastu uljas Galb-raith, «ja teie koos nendega, kui olete 
samast mestist. Ma ütlen teile, varsti on meil teine kord — ei need Cawmilid siis enam oma> 
nina nõnda püsti aja ega saada oma penisid sinna, kuhu ise ei julge tulla, ei hakata siis enam 
kaitsma vargaid, mõrtsukaid või väljapressijaid, et laos-tada ja paljaks röövida 
suursugusemaid mehi ning ustavamaid klanne kui nende endi omad.» 

Raehärral oli kange tahtmine vaidlust jätkata, kuid praetud hirveliha isuäratav lõhn — 
kõrtsiemand asetas 


' Lochow ja selle naaberpiirkonnad moodustasid Campbellide iidse asustusala. Väljendus 
«Lochow'i kisa ei kosta» oli saanud kõnekäänuks. (Autor.) 

2 Salakavaluse hertsogitele (dukes of Guile), s. 0. ArgyleMdele. Tegemist on 
sõnamänguga: Guile (gail) täh. ingl. k. salakavalus. 

3 Raudneitsi — primitiivne giljotiin, mida vanasti kasutati Šotimaal. (Autor.) 

parajasti roa meie ette — osutus nii võimsaks lepitajaks, et mu sõber asus suure õhinaga oma 
taldriku kallale ning jättis teised omavahel sõnasõda pidama. 

«Täitsa õigus,» sõnas pikem mägilane, kelle nimi, nagu selgus, oli Stuart, «sest meil põleks ju 
tarvis endale tüli teha ja vaeva näha nõupidamistega, kuda Rob Royst jagu saada, kui 
Cawmilid talle pelgupaika ei annaks. Ühekorra läksime kolmkümmend meest meie klannist 
— osa mehi oli pärit Glenfinlasist, osa jälle Appine'ist. Ajasime MacGregoreid taga nigu 
põtrasi, niikaua kui jõudsime Glen-fallochi maadele, aga seal astusid Cawmilid välja ja ei 
luband meil kaugemale järele minna, nõnna et meie vaev läks kõik vett vedama. Aga ma 
annaks palju, kui veel ühekorra saaks Rob Royle nõnna lähedale, kui olin tol päeval.» 

Juhtus nagu kiuste, et igas kõneaines, mida need sõjakad džentelmenid ainult puudutasid, 
leidis mu sõber raehärra midagi solvavat. 

«Andke andeks, sir, kui ütlen oma arvamuse otse välja, aga kas pole ehk nii, et teie annaksite 
oma seljast kas või viimase särgi, et olla Robist nii kaugel kui praegu? — Ausõna, minu tuline 
adraraud poleks olnud midagi tema mõõga vastu.» 

«Parem kui te oma adrarauast ei räägiks, või muidu, jumala eest, panen teid oma sõnu sööma 
ja topin veel lisaks paar kamalutäit külma terast, et nad teil paremini sees seisaksid.» Mõõtes 
raehärrat äärmiselt kurjaendelise ning ähvardava pilguga, pani mägilane käe oma pistodale. 
«Ärme hakkame tülitsema, Allan,» manitses tema lühem kaaslane. «Kui see Glasgow' 
džentelmen nii kangesti Rob Royst lugu peab, saab ta teda ehk täna öösi näha vangiraudades 
ja hommikul köie otsas tantsimas, sest see maa on juba liiga kaua tema pärast kannatanud ja 
tema laul on niisama hästi kui lauldud. Aga nüüd, Allan, meil on aeg minna oma poiste 
juurde.» 

«Pidagen'd ikka, Inverashalloch,» sõnas Galbraith. «Eks te ju tea seda vana kõnekäändu: 
«Kuu paistab,» ütles Bennygask. «Teeme siis veel pool toopi,» kostis Lesley. — Ega meilegi 
paha teeks enne minekut veel üks klaasikene rüübata.» 

«Mul neid klaasikesi juba küllalt rüübatud,» vastas Inverashalloch. «Mina olen. alati valmis 
ausa inimese seltsis kvardi viskit või konjakit jooma, aga kui hommikul töö ees seisab, siis ma 
ei võta enam issanda tilgakestki ülearu. Ja minu viletsa aru järgi oleks teil, Garschatta-chin, 
parem mõtelda, kuda ie oma ratsamehed enne koitu külasse saaksite, et me kõik korralikult 
teele võiksime asuda.» 

«Mis kuradi pärast teil sihuke tuli taga on?» ütles Garaschattachin. «Söögitund ja palvetund 
pole ilmaski tööd takistanud. Oleks olnud minu tegemine, ei mina oleks hakanud teid tülitama 
ega sealt mäekurudest endale appi kutsuma. Garnison ja meie endi ratsanikud oleksid Rob 
Roy ilma vaevata kinni püüdnud. See käsi siin,» ütles ta rusikat tõstes, «virutaks ta ise pikali 
ega paluks üheltki teie mehelt mingisugust abi.» 

«Eks te oleks võind meid siis jätta sinna kus olime,» sõnas Inverashalloch. «Ega's ma ometi 
oleks tulnud kuuekümne miili taha, ilma et mind oleks kutsutud. Aga kui tahate kuulda minu 
arvamist, Siis mina soovitaksin teil suu paremini kinni pidada, kui tahate, et teil oleks edu. 
Keda hirmutatakse, see pidada kaua elama, ja nõnda võib minna ka sellel, keda on ülearune 
teile nimetada. Lindu püüda pole niisama, et muudkui viska talle müts peale. Džentelmenid 
siin on kah juba nii mõndagi kuul-nud,mida neil poleks vaja olnud kuulda, kui konjak poleks 
teie pea jaoks ülearu kange olnud, major Galbraith. Ja ärge te siin müksige ühtegi oma mütsi 
ega suurustage minu ees, sest mina seda ei salli.» 

«Ma juba ütlesin,» lausus Galbraith joobnu tähtsa ning surmliku tõsidusega, «mina täna öösi 
enam ei tülitse, ei kalevist kuuega ega tartanist pleediga. Kui mu töö on tehtud, kaklen teiega 


või ükskama kellega, olgu ta pärit mägedest või lauskmaalt, aga töö ajal — ei — ei! — Peaks 
need punakuued juba tulema. Kui oleks olnud käsil mõni väljaastumine kuningas Jamesi 
vastu, poleks nad lasknud ennast kaua oodata, aga kui on vaja kaitsta maa rahu, siis nad on 
pikatoimelised nagu head naabrid kunagi.» 

Kui ta veel rääkis, kuulsime marssiva jalaväeüksuse rütmilisi samme ja sisse astus ohvitser, 
kellele järgnes 

kaks-kolm rida sõdureid. Ohvitser kõneles puhast inglise keelt, mis oli ülimeeldiv mu 
kõrvadele, sest nad olid juba nii kaua kuulnud ainult mitmesuguseid šoti murrakuid, küll 
mägismaa, küll lauskmaa omi. 

«Teie olete arvatavasti major Galbraith, Lennoxi maa-kaitseväe eskadroni ülem, ja need on 
kaks džentelmeni mägedest, kellega mul oli määratud selles paigas kohtuda?» 

Mehed vastasid jaatavalt ja kutsusid ohvitseri võtma veidi kehakinnitust, ent see lükkas 
pakkumise tagasi. 

«Olen niigi hiljaks jäänud, džentelmenid, ja tahan kaotatud aega tasa teha. Mul on käsk üles 
otsida ning are-teerida kaks isikut, keda süüdistatakse riigireetmises.» 

«Meie peseme oma käed sellest puhtaks,» ütles Inve-rashalloch. «Mina tulin oma meestega 
siia võitlema Mac-Gregori vastu, kes tappis minu kauge sugulase Duncan MacLareni 
Invementyst, aga ausaid džentelmene, kes maad mööda ringi sõidavad ja oma isiklikke asju 
ajavad, neid ma küll ei taha puudutada.» 

«Ega minagi taha,» sõnas Iverach. 

Major Galbraith suhtus asjasse tõsisemalt ning alustades oma kõnet luksatusega, rääkis ta 
umbes nii: 

«Mina ei ütle midagi kuningas George'i vastu, kapten, sest nagu asjalood seisavad, tegutsen 
ma võib-olla tema nimel. Aga kui üks teenistus on hea, sir, ega's teine sellepärast veel paha 
ole, ja nii mõnigi arvab, et James on vahest ehk niisama hea nimi kui George." Üks on kunin- 
gas, kes istub troonil, teine on kuningas, kes seal õiguse poolest peaks istuma. Ma ütlen, 
kapten, üks õige mees võib ja peab neile mõlemale ustav olema. Aga praegusel korral olen ma 
ühel arvamisel lordleitnandiga2, nii nagu on sünnis tema asetäitjale ja maakaitseväe 
ohvitserile, aga kõnelda riigi äraandmisest ja muust sihukesest, see on ainult aja raiskamine: 
mida vähem sõnu, seda parem.» 

«Näen kurvastusega!, milleks olete kasutanud oma aega, sir,» vastas inglise ohvitser, sest ausa 
džentelmeni arutluses oli tõepoolest tunda joodud vägijoogi tugevat kõr- 


1 See on ilmselt anakronism. MacLaren, Appine'i pealiku vasall, tapeti MacGregorite 
poolt aastal 1736, järelikult alles pärast Rob Roy surma. (Autor.) 

2 Lordleitnant — krahvkonna administratsiooni ülem. (Tolk.) 

valmaiku, «kuid sooviksin väga, sir, et oleksite talitanud teisiti praeguses tõsises olukorras. 
Soovitaksin teil tunnikese magada. Kas need džentelmenid kuuluvad teie seltskonda?» küsis 
ta siis, vaadates raehärra ja minu poole, kes me olime ametis õhtusöögi hävitamisega ega 
pööra-nudki ohvitserile suuremat tähelepanu. 

«Teelised, sir,» sõnas Galbraith, «rahulikud teelised, kes rändavad mööda merd ja maad, nagu 
seisab palveraamatus.» 

«Mul on korraldus võtta vahi alla üks vanem ja üks noor isik,» ütles kapten ja haaras tule, et 
meid lähemalt silmitseda, «ja mulle näib, et need džentelmenid vastavad peaaegu antud 
kirjeldusele.» 

«Vaadake ette, mida te ütlete, sir,» lausus mr. Jarvie. «Seda ärge lootke, et teie punane kuub 
või kardpaelaga kübar teid kaitseb, kui te mind millegagi teotate. Võtan teid vastutusele nii 
laimamise kui ka põhjuseta vangistamise eest. Olen vaba kodanik ja Glasgow' linnanõukogu 

liige, mu nimi on Nicol Jarvie ja sama nimi oli ka mu isal enne mind. Olen raehärra — taevas 
olgu kiidetud selle au eest! — minu isa aga oli tsunftimeister.» 

«Ta oli kikkis kõrvadega 1 koer,» ütles major Galbraith, «ja võitles Bothwelli silla juures 
kuninga vastu.» 

«Ta maksis kõige eest nagu kord ja kohus, mr. Galb-raith,» ei jäänud raehärra võlgu, «ja oli 
ausam mees kui see, keda kannavad teie koivad.» 

«Mul pole aega kõiki neid jutte kuulata,» ütles ohvitser, «pean teid tõesti vahistama, 
džentelmenid, kui te ei saa esitada küllaldasi tõendeid, et olete kuninga truud alamad.» 
«Nõuan, et mind viidaks mõne tsiviilvõimukandja juurde,» lausus raehärra, «piirkonna Šerifi 
või rahukohtuniku juurde. Ma pole kohustatud vastama igale puna-kuuele, kes tülitab mind 
oma küsimustega.» 

«Hästi, sir, küllap ma juba tean, kuidas teid kohelda, kui te ei taha kõnelda. Ja teie, sir,» 
pöördus ta minu poole, «kuidas oleks teie nimi?» 


1 Seda omadussõna kasutati inglise puritaanide kohta kodusõja ajal, kuna nende korvad ei 
olnud peidetud pikkade juuste alla nagu kuningriiklastel. 

«Francis Osbaldistone, sir.» 

«Mis? Sir Hildebrand Osbaldistone'i poeg Northumberlandist?» 

«Ei, sir,» ütles raehärra vahele, «.suure William Osbaldistone'i poeg Londonist: kaubamaja 
«Osbaldistone ja Tresham» Crane-Alley'l.» 

«Kardan, sir,» sõnas ohvitser, «et teie nimi aina suurendab kahtlustusi teie vastu. Olen 
sunnitud nõudma, et annaksite mulle ära kõik teie käes leiduvad paberid.» 

Märkasin, et seda ettepanekut kuuldes vahetasid mägilased ärevaid pilke. 

«Mul ei ole midagi üle anda,» vastasin ma. 

Ohvitser andis käsu minult relvad ära võtta ja mind läbi otsida. Osutada vastupanu oleks 
olnud hullumeelsus. Niisiis loovutasin oma relvad ja alistusin läbiotsimisele, mida toimetati 
nii viisakalt, kui sedalaadi toiming üldse lubab. Minu juurest ei leitud midagi muud peale 
tähekese, mille olin saanud perenaise kaudu samal ööl. 

«See on küll midagi muud kui ma ootasin,» tähendas ohvitser, «kuid see annab meile 
küllaldase aluse teid kinni pidada. Näen siit, et olete kirjavahetuses lindpriiks kuulutatud 
röövliga, Robert MacGregor Campbelliga, kes on juba nii kaua olnud selle maa nuhtluseks. 
Kuidas te seda seletate?» 

«Robi salakuulajad!» hüüdis Inverash alloch. «Need oleks paras esimese ettejuhtuva puu otsa 
tõmmata.» 

«Me oleme teel oma vara järele, džentelmenid,» ütles raehärra, «vara järele, mis kuulub 
meile, aga mis kogemata kombel on sattunud tema kätte. Niisugust seadust ju ometi pole, ma 
loodan, et inimene ei tohi hoolitseda selle eest, mis on tema oma.» 

' «Kuidas sattus see kiri teie kätte?» küsis ohvitser minu poole pöördudes. 

Ma ei suutnud mõelda, et võiksin reeta vaese naise, kellelt tähekese sain, ja vaikisin. 

«Kas teie teate sellest asjast midagi, mees?» päris ohvitser, vaadates Andrew' otsa, kelle 
hambad mägilaste lendulastud ähvardusi kuuldes olid hakanud plagisema nagu kastanjetid. 
«Oh jah, mina tean kõik. See oli üks mägilasevolask, kes andis kirja tollele laialõualisele 
nõiamoorile, kõrtsinaisele. 

Võin vanduda, et minu isand ei teand sest asjast midagi. Aga tal on sihuke uil tuju minna 
mägedesse Robiga rääkima. Oo, sir, te teeksite tõelise eateo, kui laseksite mõnel punakuuel 
saata ta terve nahaga Glasgowle tagasi, küsimata, kas ta tahab seda või mitte. Aga mr. Jarvie't 
võite pidada kinni nii kaua kui teile meeldib. Tema tasku kannatab igasugust trahvi, mis te 

talle peale panete. Sedasama võib ütelda ka minu isanda kohta. Aga mina olen ainult vaene 
aednik, minuga ei tasu teil jännata.» 

«Usun,» ütles ohvitser, «et kõige parem, mida võin teha, on saata need isikud konvoi valve all 
garnisoni. Ilmselt on nad vaenlasega otseses kirjavahetuses ja mina endale seda vastutust küll 
ei taha võtta, et luban neil vabalt ringi joosta. Džentelmenid, võtke teatavaks, et olete minu 
vangid. Niipea kui saabub koit, saadan teid kindlamasse kohta. Kui olete need isikud, kellena 
end esitlete, tuleb see peagi ilmsiks, ja kindlasti ei tee teile suuremat tüli, kui viibite päeva või 
kaks vahi all. Ma ei saa kuulda võtta mitte mingeid vastuväiteid,» lisas ta ja pööras selja mr. 
Jarvie'le, kes oli avanud suu, et teda kõnetada, «minu teenistus ei anna mulle aega tühisteks 
vaidlusteks.» 

«Hea küll, sir, hea küll,» sõnas raehärra, «puhuge siis aga pealegi oma pilli, ainult vaadake 
ette, et ma teid ennast veel lõpuks selle järgi tantsima ei pane.» 

Ohvitseri ning mägilaste vahel algas nüüd ärev nõupidamine, kuid nad kõnelesid nii vaikselt, 
et oli võimatu millestki aru saada. Niipea kui see lõppes, läksid nad majast välja. Nende 
lahkumise järel lausus raehärra: 

«Need mägilased on pärit läänepoolsetest klannidest ja täpselt samasugused löömamehed kui 
nende naabrid — kui kõike uskuda, mida räägitakse. Ja ometi, näete, toodi nad Argyleshire'i 
teisest otsast siia vaese Robiga sõda pidama mingisuguse vana vaenu pärast tema enda ja 
kogu ta suguvõsa vastu. Ja siis on veel väljas Gra-hame'id, Buchananid ja Lennoxi mõisnikud, 
kõik ratsa ja täies relvastuses. Nende tüli on kõigile teada ja mina neid ei süüdista — ega's 
kellelegi meeldi oma karja kaotada ja siis veel need soldatid vaesekesed: käsutatakse aga 
garnisonist välja ja muudkui mine. Selleks ajaks kui 

päike mäe tagant tõuseb, on vaesel Robil kibedasti tegemist. Nojah, ega raekohtunikul 
muidugi kolba soovida midagi seadusevastast, aga susi mind söögu, kui mu süda sees ei 
naera, kuuldes, et Rob on neile kõigile õpetust andnud.» 


XIII PEATÜKK 


Kindral, 

mind kuulake ja vaadake mull' otsa, jah, minu näkku, naise silmadesse! Kas näete kartust 
seal või hirmu varju või kahvatust — kui on, siis ainult vihast, et kasutasin teie halastust. 
Bonduca 

Ülejäänud osa ööst lubati meil magada kõrtsis, mida me ka tegime, nii hästi kui seda 
võimaldas vilets sisustus. Raehärra, kes oli kurnatud pikast sõidust ja järgnenud sündmustest, 
tundis vähem muret kui mina meie areteerimise pärast, mis temale ei saanud tähendada muud 
kui ainult veidi tülinat. Voib-olla oli ta ka vähem nõudlik aseme puhtuse ning headuse suhtes, 
kui seda olin harjumuse tõttu mina, ning seepärast langes ta ühele neist naridest, mida ma 
eespool juba kirjeldasin, ja peagi kuuldus ta rahulikult norskavat. Minu ainsaks puhkuseks oli 
aga katkendlik uni, mis mind puhuti valdas, kui püüdsin magada, toetades pea lauale. Öö 
jooksul oli mul juhust märgata sõdurite liikumises teatud ebakindlust ning kõhklemist. Mehi 
saadeti välja nagu maad kuulama, kuid nad tulid tagasi, ilma et oleksid toonud oma koman- 
dörile vajalikke teateid. Viimane oli ilmselt rahutu, kibeles kannatamatusest ja saatis uuesti 
välja kahe-kolme-mehelised salgad, kellest mõned, nagu võisin-järeldada sellest, mida teised 
omavahel sosistasid, ei pöördunud enam külasse tagasi. 

Koitis hommik, kui kapral ning kaks sõdurit tormasid hurtsikusse, tirides võidurõõmsalt enda 
järel üht mägi-last, kelles ma sedamaid ära tundsin oma vana tuttava, endise vangivalvuri. 
Raehärra, kes kära peale üles hüppas, tegi kohe sama avastuse ja hüüdis: 

«Issand halasta! Nad on vaese Dougali-roju kinni võtnud. Kapten, ma maksan teile selle 
Dougali-tõpra eest käendusraha, täiesti küllaldase käendusraha.» 

Sellele ettepanekule, mida kahtlemata dikteeris rae-isanda tänulikkus mägilase hiljutise 
väljaastumise eest tema kaitseks, reageeris kapten ainult nii, et soovitas mr. Jarvie'l mitte 
toppida oma nina teiste asjadesse ja pidada meeles, et ta ise on praegu vahialune. 

«Teie olete tunnistajaks, mr. Osbaldistone,» hüüdis raehärra, kes tõenäoliselt tundis 
tsiviilkohtupraktikat paremini kui sõjakohtu oma, «teie olete tunnistajaks, et ta lükkas tagasi 
piisava käendusraha. Minu arvates on sel Dougali-logardil hea alus hagiks ebaseadusliku 
vahistamise pärast ja kahjutasu nõudmiseks tuhande seitsmesaja esimese aasta akti põhjal. 
Küll ma juba hoolt kannan, et sellele logardile õigust tehtaks.» 

Ohvitser, kelle nimi, nagu ma aru sain, oli Thornton, ei pööranud vähimatki tähelepanu 
raehärra ähvardustele ja etteheidetele, vaid küsitles Dougalit väga põhjalikult kogu ta elu ning 
tema tuttavate kohta, ja viimane oli sunnitud tunnistama, ehkki silmanähtava vastumeelsu- 
sega, järgmisi fakte: et ta tunneb Rob Roy MacGregorit, et ta on teda näinud viimase 
kaheteistkümne kuu jooksul — viimase kuue kuu jooksul — viimase küu jooksul — viimase 
nädala jooksul, ja lõpuks, et ta lahkus temast tund aega tagasi. Kõiki neid üksikasju tuli 
vangilt välja pigistada nagu verepiisku, ja ilmselt oli see võimalik ainult kapten Thorntoni 
korduvate ähvarduste tõttu, kes kuulutas, et Dougali saatuseks on rippuda ohe-likkupidi 
lähima puu otsas, kui ta ei anna otseseid vastuseid ning täpseid andmeid. 

«Ja nüüd, sõbrake,» sõnas ohvitser, «ole nii lahke ja teata mulle, kui palju mehi on praegu 
sinu isanda käsutuses.» 

Dougal vaatas igasse suunda, ainult mitte küsitleja poole, ja algas põiklevalt: «Ei tia kindlaste 
öölda.» 

«Vaata mulle otsa, sa mägilasest koer,» käratas ohvitser, «ja pea meeles, et sinu vastusest 
oleneb su elu. Kui palju kaabakaid oli tolle lindprii lurjuse juures, kui sa sealt ära tulid?» 

«Oo, mitte rohkemb kui kuus kaabakat, kui ma ära tulin.» 

«Ja kus on tema ülejäänud bandiidid?» 

«Läksid leitenandiga läänest tuld poiste vasta.» 

«Läänepoolsete klannide vastu?» kordas kapten. «Hm — võimalik küll. Ja mis nurjatu asja 
pärast sind siia saadeti?» 

«Vaatama, et mis teie ausus ja ärrad punakuued siin külas teevad.» 

«Tuleb välja, et lõppude lõpuks on see logard võltsi südamega äraandja,» ütles raehärra, kes 
oli nüüd astunud otse mu selja taha. «Päris hea, et ma tema pärast kulutusi tegema ei 
hakanud.» 

«Ja nüüd, sõbrake,» lausus kapten, «katsume teineteist mõista. Sa tunnistasid ise, oled 
salakuulaja, ja peaksid 

351 

järelikult kõlkuma esimese ettejuhtuva puu otsas, aga noh, kui osutad mulle teene, tasun sulle 
samaga. Vaata, Donald, sina viid minu ja väikese väesalga lahkesti sinna, kuhu jätsid oma 
isanda, sest soovin temaga tähtsais asjus mõne sõna kõnelda, siis lasen sul minna oma teed ja 
annan veel viis gini pealekauba.» . 

«Oih! oih!» hüüatas Dougal äärmises meeleheites ja segaduses. «Seda ei saa tema teha — 
seda ei saa tema teha — ennem las tema puuakse üles.» 

«Hästi, sõbrake, eks sind siis poodagi,» sõnas ohvitser, «ja langegu su veri sinu enda pea 
peale. Kapral Cramp, palun olge teie provost-marssaliks '. Viige ta minema!» 

Kapral oli juba tükk aega seisnud vaese Dougali ees, sidudes demonstratiivselt silmuseks 
majast leitud nööri-tükki. Nüüd viskas ta selle süüalusele kaela ja vedas kahe sõduri abiga 
Dougali juba ukseni, kui õnnetu üle sai võimust kabuhirm käegakatsutava surma ees ja ta 
hüüdis: 


«Sentelmenid, pidage, pidage! Ma teen, mis tema ausus käskis, — pidage!» 

«Viige see lontrus minema!» ütles raehärra. «Praegu väärib ta silmust rohkem kui kunagi — 
tehke temaga lõpp, kapral! Miks te ei vii teda juba minema?» 

«Olen üpris veendunud, aus džentelmen,» vastas kapral, «et kui teid ennast viidaks poomisele, 
ei oleks teil sugugi nii neetult kiire.» 

See kõrvaldialoog takistas mind kuulmast, mis toimus vangi ja kapten Thorntoni vahel, aga 
seda ma kuulsin, kuidas esimene surutult nuuksus: 

«Ja te ei käsi mind minna kaugemale? Ainult nõnna palju, et näidata, kus MacGregor seisab? 
Hu-hu-huu!» 

«Jäta oma ulumine, närukael! Muidugi. Annan sulle oma sõna, et ei sunni sind minema 
kaugemale. Kapral, rivistage mehed maja ette. Tooge neile džentelmenidele välja nende 
hobused: peame nad võtma endaga kaasa. Alul ei ole ühtegi meest ülearu, keda võiksin jätta 
siia neid valvama. — Tulge, poisid, relvade juurde!» 

Sõdurid hakkasid läbisegi askeldama ja olid peagi valmis teele asuma. Meid kui vange viidi 
välja koos Douga- 


Provost-marssal — sõjaväepolitsei ülem. 

liga. Hurtsikust väljudes kuulsin, et meie kaasvang tuletab kaptenile meelde viit gini. 

«Siin nad sul on,» ütles ohvitser ja surus mehele kuldmündi pihku, «aga pane sa tähele”": kui 
katsud mind eksiteele viia, löön sul oma käega ajud segamini.» 

«See lontrus on halvem kui ma arvasin,» sõnas raehärra, «va omakasupüüdlik ja truudusetu 
koer. Oo kergesti teenitud räpane raha, millest inimene laseb end võrgutada! Mu meistrist isa 
ütles ikka, et hõbedane penni-kene on tapnud rohkem hingi kui naljas mõõk ihusid.» 

Nüüd tuli kõrtsiemand ja nõudis arve tasumist; sellele oli juurde arvatud kõik see, mida olid 
endale kõrisse kallanud major Galbraith ning tema mägilastest sõbrad. Inglise ohvitser hakkas 
vastu vaidlema, kuid emand MacAlpine kuulutas, et kui ta poleks lootnud tema aususele 
ohvitserile, kelle nime olid teised omavahel nimetanud, poleks ta neile ühtegi kannu lauale 
toonud, sest võib-olla ta näeb veel kunagi mr. Galbraithi, võib-olla ka mitte, aga seda ta teab 
päris kindlasti, et oma raha ta temalt küll vaevalt enam näeb. Tema aga on vaene lesk naiste- 
rahvas ja elab ainult sellest, mida saab oma külalistelt. 

Kapten Thornton pani tema halisemisele punkti, makstes ära nõutava summa, mis tegi 
ühtekokku vaid mõne inglise šillingi, ehkki sama summa šoti rahas kõlas lausa 
hirmuäratavana. Helde ohvitser oleks maksnud korraga juba ka mr. Jarvie' ja minu eest, kuid 
raehärra, jättes tähele panemata perenaise nõuande «pigistada inglasi nõnna palju kui annab, 
sest kindlasti teevad nemad meile vaeva rohkem kui vaja», hakkas piinliku täpsusega 
arvestama, kui suur osa üldsummast langeb meile, ja maksis siis ka vastavalt. Kapten leidis 
nüüd võimaluse möödaminnes vabandada meie vahistamise pärast. 

Kui oleme ustavad ning rahulike kavatsustega alamad, ütles ta, ei hakka me taga nutma päeva, 
mis meid kinni peetakse, kuna see on ju kuninga huvides vajalik; kui mitte, on tema ainult 
täitnud oma kohust. 

Olime sunnitud tema vabanduse vastu võtma, sest seda tagasi lükata oleks olnud mõttetu, ja 
asusime koos tema väesalgaga rännakule. 

Ma ei unusta üalgi, millise õnnestava tundmusega vahetasin pimeda hurtsiku suitsuse 
lämmatava õhu, mil- 

les olime nii ebamugavalt veetnud öö, elustavalt lõhnava hommikuõhu» vastu. Tõusva 
päikese hiilgavad kiired paiskusid välja purpursete ning kuldsete pilvede telgist ja valgustasid 
niisugust romantilist ning imeilusat loo-duspilti, mis kunagi varem ei olnud rõõmustanud mu 
silmi. Vasakul lebas org, mille põhjas Forth alustas oma rännakut ida poole ja käändus ümber 

kauni üksiku, metsaga pärjatud mäekupli. Paremal, keset tihedaid padrikuid, mäekinke ja 
kaljusid leidus säng suurele mägijärvele: hommikutuule hingus kurrutas selle pinna 
tillukesteks laineteks ja igaüks neist kilgendas päikesekiirtes. Kõrged künkad, kaljurahnud ja 
järsakud, millel õõtsusid kase- ning tammesalud, kujundasid selle hurmava veepeegli raamid, 
ja kuna puulehed tuules sahisesid ning päikeses helklesid, andsid nad pildi sügavale 
üksildusele teatavat elu ja liikumist. Üksnes inimene näis olevat asetatud alamasse seisundisse 
selles maastikus, kus kõik looduse tavalised jooned olid ülendatud ning õilistatud. Umbes 
tosin armetut väikest bourockit ', nagu raehärra neid nimetas, mis moodustasid asula nimega 
Aberfoili kirikuküla, olid ehitatud munakividest, sidestatud lubja asemel saviga ja kaetud 
mätastega, mis olid lihtsalt laotud sarikatele — siitsamast ümbruskonna metsadest raiutud 
tahumata kase-ning tammelattidele. Katused ulatusid sedavõrd ligi maad, et me Andrew 
Fairservice'i tähendust mööda oleksime võinud eelmisel ööl ratsutada läbi küla, ilma et olek- 
sime seda üldse märganud, kui hobused poleks jalgupidi läbi mõne katuse kukkunud. 
Niipalju kui võisime näha, oli emand MacAlpine'i maja hoolimata tema viletsaist 
majutusvõimalustest ikkagi kaugelt parim kogu külas. Ja ütlen julgesti, et vaevalt Sa praegugi 
leiad ta eest palju paremana (kui minu kirjeldus tekitab Sinus uudishimu seda näha), sest 
šotlased ei ole niisugune rahvas, kes võtab kiiresti omaks uuendusi, isegi kui need kasu 
tooksid.”2 

1 Bourock — munakividest laotud hurtsik. (T5Ik.) 

Meie lahkumine häiris nende viletsate hüttide elanikke ja kui umbes kahekümnest sõdurist 
koosnev salk enne teeleminekut üles rivistus, luuras meid nii mõnigi vanamoor oma hurtsiku 
ukse vahelt. Kui need sibüllid pistsid! välja oma hallid pead, mis olid poolenisti kaetud kitsu- 
keste villaste tanudega, näitasid kortsunud laupu ja pikki, kuivetuid käsivarsi, žestikuleerisid, 
kehitasid õlgu ja-vahetasid pominal geelikeelseid märkusi, meenusid mulle «Machbethi» 
nõiad ja mulle näis, et kõigi nende vanaeitede nägudelt võib lugeda saatusjumalannade 
pahatahtlikkust. Ka väikesed lapsed, kes hakkasid välja ronima — mõned täiesti paljad, teised 
õige puudulikult kaetud ruudulisest riidest kaltsudega —, laksatasid vastamisi tillu 

395 

kesi käsi ja irvitasid inglise sõdurite üle, väljendades rahvuslikku vihavaenu ja tigedust, mis 
tundus nende eale sobimatuna. 

Märkasin imestusega, et kuigi küla paistis suhteliselt oma suurusele õige rahvarohkena, ei 
olnud elanike hulgas nätw mehi, isegi mitte kümne-kaheteistkümne-aastasi poisse, ja 
arusaadavalt tuli muAle pähe mõte, et me oma retke jooksul saame nendelt vahest 
tõhusamaidki tõendeid sellest pahatahtlikkusest, mis põrnitses vastu naiste ja laste nägudelt 
ning õhutas nende sünget pominat. 

Alles siis, kui alustasime rännakut, vallandus vanemate kogukonnaliikmete tigedus sõnades. 
Parajasti oli viimane rida sõdureid jätnud küla seljataha, et minna edasi mööda kitsast 
auklikku rööbasteed, mille olid tur-baid ning mättaid vedades rajanud kohalike elanike reed ja 
mis viis läbi järve siinpoolset otsa ääristava metsa, kui äkki lõhestas õhku kriiskav naisehääl, 


3 Ma ei tea, kuidas lugu võis olla mr. Osbaldistone'i eluajal, aga ma võin kinnitada 
lugejale, kes vahest ehk läheb uudishimu ajel külastama paiku, kus leidsid aset need 
romantilised seiklused, et Aberfoili kirikukülas leidub nüüd väga mugav väike võõraste 
maja. Kui lugejat juhtumisi huvitavad šoti muistised, on talle eriliseks tõmbejõuks teadmine, 
et sealsamas naabruses elab kõrgeauline doktor Patrick Grahame, Aberfoili evangeeliumiusu 
jutlustaja, kelle-armastusväärset jutukust, kui ta jagab oma teadmisi šoti rahvuslikest 
muinsustest, suudab vaevu ületada isegi tohutu hulk rahvamuistendeid, mis ta on kogunud. 
(Autor.) 


millega segunesid laste kisa, poisikeste huiked ja käteplaksutused, millega mägismaa eided 
rõhutavad oma raevu või hädaldamist. Küsisin surnukahvatult Andrew'lt, mida see koik 
tähendab. 

«Ma kardan, et me saame seda ülearugi varsti teada,» ütles ta. «Et mida see tähendab? See 
tähendab, et mägismaa naised vannuvad ja kiruvad punakuubesid ja manavad õnnetust kaela 
nii neile kui igaühele, kes aga iganes saksi keelt kõneleb. Ma olen kuuld eitede sõimu Inglis- 
maal ja Šotimaal — nende sõimamist kuulda saada põle igatahes kellegi ime — aga sihukesi 
kihvtiseid keeli kui neil mägismaa nõidadel, sihukesi jubedaid sajatusi: et mehed saaks maha 
notitud kui lambad, et nad kätega küünarnukkidest saati oma südameveres sulistaks ja et nad 
kõngeks surma, mis sai osaks Walter Cumingile Guivockist' — temast ei jäärid ühtekokku 
nõnnapaljugi järele, et koeranakits oleks söönuks saand; sihukest, irm-sat sõimu põle ma veel 
inimese suust kuuld ja ma arvan, 


' Walter Cuming Guiyockist — feodaal, suur rõhuja, kelle tema hobune paiskas sadulast, kui 
ta kord mingi julma eesmärgiga sõitis läbi Guiyocki metsa. Ta jäi jalgapidi jalusesse kinni ja 
ehmunud hobune vedas teda läbi tihniku, kuni temast olid järel ainult tükid. Väljendus 
«Walter Cumingi needus» on kujunenud kõnekäänuks. (Autor.) 

et ainult kurat ise võiks neid veel paremini vanduma õpetada. Aga mis kõikse pahem, nad 
muudkui ässitavad, et mingu me aga jah järve poole ja vaadaku järele, mida me sealt leiame.» 
Lisades Andrew'lt saadud teated omaenda tähelepanekutele, võisin ma vaevalt enam kahelda, 
et meie seltskonnale plaanitseti kallaletungi. Kui läksime edasi, näis rada pakkuvat kõiki 
võimalusi selliseks ebameeldivaks vahelesegamiseks. Esiotsa lookles tee järvest kaugemal 
mööda võsastunud soist heinamaad, läbides hämaraid tihedaid padrikuid, mis oleksid võinud 
kergesti varjata varitsussalka mõne jardi kaugusel, ja viies tihtipeale läbi tormavate 
mägiojade, milles vesi ulatus sõduritele mõnikord põlvini ja vool oli nii äge, et sellele suudeti 
vastu seista üksnes kahe-kolme mehe ühendatud jõul, kes hoidsid üksteisel tugevasti käe alt 
kinni. Olin küll sõja-asjades täielik võhik, ent mulle tuli pähe, et poolmetsikud sõjamehed, 
millised need mägilased pidid olema, nagu olin kuulnud kinnitatavat, võivad niisugustes läbi- 
käigukohtades suure eduga rünnata regulaarväe salka. Raehärra loomupärane mõistus ja terav 
tähelepanuvõime olid viinud tema samale järeldusele, nagu ma aru-sain tema soovist kõnelda 
kapteniga, kelle poole ta pöördus umbes järgmiste sõnadega: 

«Kuulge, kapten, ma ei kavatse teilt heategu nuruda, sest ma põlgan säherdust asja, ja kinnitan 
teile, et mulle jääb õigus tõsta teie vastu kaebust ja alustada protsessi vägivalla ja 
ebaseadusliku vahistamise pärast; aga kuna ma olen kuningas George'i ja tema sõjaväe sõber, 
siis võtan endale vabaduse küsida: kas teile ei tundu, et oleksite võijnud siia mäekurusse 
tulekuks parema aja valida? Kui te Rob Royd otsite, siis peaksite ju teadma, et tema käe all 
seisab alati üle poolesaja mehe, aga kui ta toob veel lisaks Glengyle'i rahva ja Glenfinlasi ning 
Balguid-deri poisid, siis võib juhtuda, et ta maksab teile teie enda mõõduga ja annab veel 
pealekauba kah. Mina kui kuninga sõber soovitan teile puhtast südamest: pöörake parem 
tagasi külasse, -sest naised Aberfoilis on sedasama mis kajakad ja tormilinnud Gumriesis — 
nende kriiska-mise peale tuleb alati paha ilm.» 

«Ärge muretsege, sir,» vastas kapten Thornton, «mina 

täidan mulle antud käsku. Ja kuna te ütlete, et olete kuningas George'i sõber, rõõmustab teid 
kindlasti kuulda, et sellel kaabakatejõugul, kelle ohjeldamatus on nii kaua rikkunud maa rahu, 
on võimatu pääseda abinõudest, mis nüüd on tarvitusele võetud, et neile lõpp teha. Maakaitse- 
väe-eskadronile, mida juhib major Galbraith, on juba liitunud kaks või enam ratsaväeüksust, 
kes võtavad enda alla kõik läbikäigud selle metsiku maa madalamas osas; kolmsada mägilast 
nende kahe džentelmeni juhtimisel, keda nägite kõrtsis, hoiavad enda käes ülemist osa, ja 


tugevad garnisonisalgad valvavad mitmes suunas mägesid ja orge. Meie viimased teated Rob 
Royst langevad ühte selle mehe tunnistustega: leides, et ta on igast küljest ümber piiratud, 
saatis ta suurema osa oma pooldajaist minema, emb-kumb, kas selleks, et peitu pugeda või 
selleks, et oma paremat läbipääsuteede tundmist kasutades põgenema pääseda.» 

«Ma ei tea,» ütles raehärra, «minu arvates on Gars-chattachini peas täna hommikul küll 
rohkem konjakit kui mõistust. Ja mina teie asemel, kapten, ei usaldaks neid mägilasi nii väga 
— ega kull kulli silma nokkima hakka. Omavahel võivad nad ju tülitseda, sõimata üksteist 
igasuguste nimedega ja vahest paar mõõgahoopigi anda, aga varem või hiljem ühinevad nad 
ilmtingimata kõigi tsiviliseeritud inimeste vastu, kes kannavad tagumiku ümber pükse ja kel 
kukkur kõliseb taskus.» 

Ilmselt ei jooksnud need manitsused kapten Thorntonil mitte päriselt mööda külgi alla. Ta 
tõmbas read koomale, käskis sõdureil võtta püssid laskevalmis ja kinnitada külge täägid, ja 
moodustas eel- ning järelsalga, kummaski allohvitser ja kaks sõdurit, kes said valj.u käsu 
hoida silmad hoolega lahti. Dougal pidi läbi tegema veel ühe väga üksikasjalise ülekuulamise, 
mille vältel ta jäi vankumatult kindlaks oma varasemate tunnistuste juurde; aga kui talle ette 
heideti, et tee, mida mööda ta väesalka viib, on kahtlane ning ohtlik, vastas ta ärritusega, mis 
tundus täiesti loomulikuna: 

«Ega's tema põle seda teed teind! Kui šentelmenidel on meele järgi siledad teed, eks jäänd siis 
Clascosse.» 

Kõik oleks nagu olnud korras ja me liikusime jälle edasi. 

Kuigi meie tee suundus järve poole, oli ta siiani sedavõrd metsast varjatud, et me ainult 
vahetevahel saime heita põgusa pilgu tollele kaunile veekogule. Kuid ootamatult käändus rada 
metsast välja, hakkas look-lema otse järve kaldal ja võimaldas meile vaba väljavaate sellele 
avarusele, mis nüüd, kui tuul oli täiesti vaibunud, peegeldas vaikses ülevuses kõrgeid 
tumedaid, kanarbikuga kaetud mägesid, tohutuid halle kaljurahne ja räguseid pervi, mis 
veekogu ümbritsesid. Mäeveerud laskusid nüüd nii kalda lähedale ja olid nii konarlikud ning 
järsud, et jätsid läbipääsuks üksnes sellesama kitsa teerajakese, mida mööda me läksime ja 
mille kohale ulatusid kaljurünkad, kust vaenlane oleks võinud meie salga lihtsalt kive alla 
veeretades hävitada, ilma et meil oleks olnud mingit tõhusamat võimalust vastupanu osutada. 
Lisaks sellele oli harva võimalik näha saja jardi kaugusele ette, kuna rada tegi kaasa kõik 
kaldajoone käänakud ja lookles ümber kaljuneemede ning järvesoppide. Kitsastee, mida 
mööda me liikusime, sisendas oma iseloomu tõttu meie komandörile nähtavasti mõningat 
ärevust, mis avaldus korduvates käskudes sõduritele olla valvsad ja rohketes ähvardustes 
tappa Dougal jalamaid, kui peaks ilmnema, et ta on väesalga lõksu meelitanud. Dougal kuulas 
neid ähvardusi juhmi ükskõiksusega, mis võis tuleneda kas veendumusest oma süütuses või 
kangekaelsest sihikindlusest. 

«Kui šentelmenid otsivad Punast Gregarachi,» lausus ta, «ega nad siis või ometi mõtelda, et 
leiavad ta nõnna-sama lihtsalt ilma mõne väikese ädaohuta.» 

Vaevalt oli mägilane need sõnad kuuldavale toonud kui tekkis peatus: kapral, kes juhtis 
eelsalka, saatis ühe oma mehe kaptenile teatama, et eespool on rada mägilaste valduses, kes 
on võtnud sisse eriliselt soodsa ning raskesti rünnatava positsiooni. Peaaegu samal hetkel tuli 
sõdur järelsalgast ütlema, et metsast, mille olime just jätnud seljataha, kuuldub 
torupillihelisid. Kapten Thornton, teotahteline ja julge mees, otsustas sedamaid tungida edasi, 
jäämata ootama, kuni teda rünnatakse selja tagant. Ta veenis sõdureid, et torupillihelid on 
signaaliks sõbralikelt mägilastelt, kes ruttavad neile appi, ja seletas, kuivõrd tähtis on praegu 
minna edasi ja tabada Rob 

Roy võimalikult enne, kui jõuavad kohale abiväed — jagama nendega au ning samuti ka tasu, 
mis on määratud selle kuulsa röövli pea eest. Seepärast käskis ta järelsalgal kolonniga 


ühineda, liituda eelsalgaga ning kahekordistada read, et tekiks niisugune, front, kui tee laius 
seda võimaldab. Dougalile ütles ta sosinal: «Kui sa mind petsid, koer, siis sured!» Viimane 
paigutati kolonni keskele kahe grenaderi vahele, kellele anti kindel käsk lasta teejuht maha, 
niipea kui ta püüab põgeneda. Sama asukoht — kui kõige ohutum — määrati ka meile. 
Kapten Thornton võttis oma kerge piigi sõdurilt, kes seda kandis, asus väesalga etteotsa ja 
andis käsu edasi liikuda. 

Rühm sammus edasi inglise sõduritele omase kindlusega. Kaugel sellest oli aga Andrew 
Fairservice, kes oli hirmu tõttu lausa meeletu, ja kui tunnistada tõtt, ei olnud meiegi mr. 
Jarvie'ga palju vapramad, sest ehkki me just hirmust ei värisenud nagu Andrew, ei suutnud me 
siiski stoilise ükskõiksusega näha, et meie elu on asetatud hädaohtu kokkupõrkes, millega 
meil ei ole mingisugust pistmist. Kuid puudus aeg vastuvaidlusteks ega olnud ka mingit muud 
väljapääsu. 

Jõudsime umbes kahekümne jardi kaugusele kohast, kus eelsalk oli avastanud vaenlase. See 
oli üks neid järve lõikuvaid kaljuneemi, milliste jalamil tee seni oli loogelnud. Siin aga ei 
hoidunud rada vee ligi, vaid tõusis paari järsu siksakiga üles mäkke ja ronis vaevaliselt edasi 
piki kihilise halli kalju äkilist rinnakut, mis muidu oleks olnud täiesti ligipääsmatu. Kalju 
tipul, kuhu oli võimalik pääseda üksnes mööda seda nii konarlikku, nii kitsast ja nii ebakindlat 
rada, oli kapral tema enda kinnituse kohaselt näinud mitmete mägilaste mütse ja pikaraudseid 
püsse, mille omanikud ilmselt varitsesid kalju-harja katvas pikas kanarbikus ning 
põõsapuhmaste taga. Kapten Thornton andis kapralile käsu minna kolme reaga edasi ja ajada 
oletatav varitsussalk peidukohast välja, kuna tema ise koos ülejäänud väesalgaga liikus 
aeglasemal, kuid kindlal sammul talle järele. 

Kavatsetud rünnaku hoidis ära ühe naisterahva ootamatu ilmumine kaljutipule. 

«Pidage!» hüüdis ta käskival toonil, «Ja ütelge mulle, 

mida te otsite MacGregori maalt?» 

Olen harva näinud üllamat või enam aukartustäratavat kuju kui see naine. Aastatelt võis ta 
olla neljakümne ning viiekümne vahel ja tema näol võis näha jälgi kunagisest mehelikku laadi 
ilust, ehkki nüüd, kus rajuilmad ja vahest ka mure ning kannatuse laastav mõju olid vajutanud 
näkku sügavaid jooni, oli see ainult tugev, karm ning ilmekas. Pleedi kandis ta mitte ümber 
pea ja õlgade, nagu on kombeks šoti naistel,vaid ümber keha, nagu kannavad mägismaa 
sõdurid. Peas oli tal mehe müts sulega, käes paljastatud mõõk ja vööl paar püstolit. 

«See on Helen Campbell, Robi naine,» sosistas raehärra suures ärevuses, «nüüd ei lähe enam 
kaua, kui meie hulgas võib näha lõhkilöödud päid.» 

«Mida te siit otsite?» küsis naine uuesti, pöördudes kapten Thorntoni poole, kes oli astunud 
ette, et maad kuulata. 

«Me otsime õigusteta röövlit Rob Roy MacGregor Campbelli,» vastas ohvitser, «ega sõdi 
naiste vastu, nii et ärge pange asjatult vastu kuninga vägedele, vaid kindlustage endale 
viisakas kohtlemine.» 

«Jaa,» andis amatsoon vastu, «nagu ma ei tunneks teie õrna kohtlemist! Te ei ole mulle jätnud 
isegi mu head nime — mu ema kondid pööravad hauas mulle selja, kui mind tema kõrvale 
pannakse. Te pole jätnud mulle ja mu omastele ei maja ega maad, ei pea-aset ega ihukatet, ei 
karja, kes meid toidaks, ega tutikestki villa, et ennast katta. Te olete võtnud meilt kõik, kõik! 
Isegi meie esivanemate nime olete meilt röövinud ja nüüd siis tulete võtma meie elu.» 

«Ma ei taha kelleltki elu võtta,» kostis kapten, «täidan ainult käsku. Kui olete üksi, hea naine, 
ei ole teil midagi karta. Kui teiega ühes on mõned läbematud tulipead, kes osutavad mõttetut 
vastupanu, siis langegu nende veri nende endi pea peale. Edasi, seersant!» 

«Edasi — marss!» käsutas allohvitser. «Edasi, poisid, Rob Roy pea ja kukrutäie kulla eest!» 

Ta kiirendas sammu ja hakkas jooksma, tema järel kuus sõdurit; ent kui nad jõudsid esimese 
käänakuni mäk-ketõusval teel, välgatas mitmest küljest tihedasti üksteise järel umbes tosina 
tulelukuga püssi hästi sihitud tuli. Kuulist läbilastuna heitles seersant ikkagi veel, et jõuda 
üles, ja püüdis kätele toetudes ronida kaljurinnakule, kuid pärast meeleheitlikku pingutust 
nõrkes ta jõud, ta kukkus ning veeres mööda järsakut sügavasse järve. Sõduritest langes kolm 
tapetuna või haavatuna, ülejäänud taandusid, kõik raskemate või kergemate vigastustega. 
«Grenaderid ette!» hüüdis kapten Thornton. — Pea meeles, Will, et noil päevil olid sedaliiki 
sõdurid tõepoolest relvastatud tolle hävitava tulevärgiga, millest nad on saanud oma nimetuse. 
' Niisiis, neli grenaderi astusid ette. Ohvitser käskis ülejäänud väesalgal olla valmis neid 
toetama, ütles meile ainult: «Vaadake, et te viga ei saa, džentelmenid,» ja andis grenaderidele 
kiiresti üksteise järel käsklused: 

«Kott avada! Granaat kätte! Süütenöör põlema! Edasi!» 

Kogu väesalk kapten Thorntoniga eesotsas liikus ergu-tuskisaga edasi, grenaderid olid valmis 
heitma granaate 

1 Grenade — granaat (ingl. k.). (Tolk.) 

põõsastesse, kus peitus varitsussalk, ja musketärid toetama neid otsekohe järgneva 
tormijooksuga. Dougalil, kes oli tapluse tuhinas unustatud, jätkus tarkust pugeda tihnikusse, 
mis ulatus tee kohale paigas, kus me algul seisma jäime, ja ta hakkas metskassi väledusega 
järsakust üles ronima. Järgnesin tema eeskujule, mõistes instinktiivselt, et lagedalt rajalt 
pühiks mägilaste tuli kõik minema. Ronisin, kuni olin hingetu, sest vahetpidamatu 
tulistamine, kusjuures iga pauku suurendas tuhandekordne kaja, põlevate süütenööride 
sisisemine ja sellele järgnev granaatide lõhkemine, sekka sõdurite hurraa-hüüded ja nende 
vastaste, mägilaste kisa ning karjed, kõik see kokku — ma ei häbene seda tunnistada — tii- 
vustas minus soovi jõuda ohutusse kohta. Tõus muutus peagi sedavõrd raskeks, et jätsin 
lootuse järele jõuda Dougalile, kes hüppas orava kergusega kaljurünkalt kaljurünkale ning 
kännult kännule, ja ma suunasin pilgu alla, et näha, mis on saanud mu teistest kaaslastest. 
Mõlemad olid jäänud toppama väga täbaras olukorras. 

Raehärra, kellele arvatavasti hirm oli andnud ajutiselt mõningat osavust, oli roninud umbes 
kahekümne jala kõrgusele rajast, kui ta, upitades end ühelt kivimürakalt teisele, äkki libastus 
ja oleks läinud magama igavest und koos oma meistrist isaga, kelle tegusid ning sõnu ta nii 
väga armastas esile tuua, kui poleks olnud haralise viirpuu esileulatuvat oksa, mille taha jäi 
kinni tema ratsakuue saba ja mis hoidis teda kõrgel õhus: seal ta nüüd kõlkus, meenutades 
kuldvillaku märki ühe tema kodulinna pudukaupmehe ukse kohal TrongateMI. 

Mis puutub Andrew FairserviceMsse, siis tema ülesro-nimine oli olnud edukam. Ta oli 
jõudnud palja kaljurahnu tipule, mis puulatvadest kõrgemale tõustes asetas .ta, vähemalt tema 
enda arvates, käimasoleva võitlus-möllu hädaohtude meelevalda, kuid samal ajal oli see nii 
järsk ning ligipääsmatu, et ta ei julgenud minna ei edasi ega tagasi. Tammudes kalju kitsal 
tipul justnagu veiderdaja külalaadal, kes tantsib taldrikul, möirgas ta armu paluda kord geeli, 
kord inglise keeles, vastavalt sellele, kummale poole võidu vaekauss näis langevat, kuid tema 
hüüetele vastasid üksnes raehärra oiged, kes 

kannatas väga niihästi kartuse kui ka vaeva tõttu, mida talle valmistas nimmeidpidi 
rippumine. 

Nähes raehärra ohtlikku seisukorda oli mu esimeseks mõtteks katsuda teda aidata, See aga oli 
võimatu ilma Andrew' osavõtuta, kellele ükski märguanne ega palve, käsk ega manitsus ei 
suutnud sisendada niipalju julgust, et ta oleks riskinud ronida alla oma õnnetult kõrgendikult. 
Nagu saamatu ning vihatud minister, kes on võimetu vabanema kõrgest kohast, kuhu ta nii 
enesekindlalt on tõusnud, tõi Andrew üha kuuldavale südantlõhestavaid palveid talle 
halastada — palveid, mida keegi ei kuulnud — ja kargas sinna-tänna, väänates keha kõik- 

võimalikes kentsakais poosides, et hoiduda kuulide eest, mida ta kujutles ümberringi 
vihisevat. 

Mõne minuti pärast kadue põhjus selliseks hirmuks, sest pidev tulistamine vaibus äkki — 
kindel märk, et kokkupõrge oli lõppenud. Nüüd oli mu ülesandeks leida koht, kust võiksin 
näha lahingu tulemust, et siis pöörduda võitjate suuremeelsuse poole: olin kindel, et need 
(ükskõik kumb pool see ka oleks) ei jätaks ausat raehärral kõlkuma taeva ja maa vahele nagu 
Muhamedi kirstu, vaid tulevad appi teda sealt valla päästma. Pika ronimise peale leidsin 
viimaks koha, kust avanes vaade lahinguväljale. Võitlus oli tõesti lõppenud, ja nimelt, nagu 
ma kokkupõrke koha .ning tingimuste põhjal juba ette aimasin, kapten Thorntoni 
lüüasaamisega. Nägin, kuidas rühm mägilasi ohvitserilt ning ta väesalga kasinailt riis-meilt 
parajasti relvi ära võttis. Neid oli järele jäänud umbes kaksteist meest, kellest suurem osa olid 
haavatud; ümber piiratuna kolm korda arvukamast vastasest ja suutmata tungida edasi ega ka 
taanduda hävitava ning täpse tule all, millele ei olnud vähimatki võimalust tõhusalt vastata, 
olid nad lõpuks pannud relvad maha oma ohvitseri käsul, kes nägi, et tee on selja tagant ära 
lõigatud ning et edasine vastupanu tähendaks ainult asjatult ohverdada vaprate alluvate elu. 
Mägilased, kes võitlesid varjatult, maksid võidu eest vähe — üks langenu ja kaks 
granaadikildudest haavatut. Koike seda sain teada hiljem. Praegu mõistsin ainult lahingu 
üldist tulemust, sest nägin, kuidas inglise ohvitserilt, kelle nägu oli verine, kisti ära kübar ning 
relvad, ja kuidas tema sõdurid, 

kelle mornid ning masendatud näod rääkisid sügavast kahjutundest ja keda ringina piirasid 
metsikud ning sõjakad kogud, alistusid neile karmidele abinõudele, millega sõjaseadused 
lubavad võitjail end kindlustada võidetute kättemaksu eest. 


XIV PEATÜKK 


«Ja häda võidetuile!» kostis võimas hüüd, sest Brennus mooga kaalukaussi heitis nüüd. Ta 
seega uhkelt Roomalt enam tasu nõudis, kui võidetu ja alandatu maksta jõudis. Eks juhtu 
ikka nõnda sõdijate vahel, et õigust määrab pärast taplust võitja tahe. 

«Galliaad» 

Otsisin murelikult pilguga võitjate hulgast Dougalit. Ma ei kahelnud peaaegu üldse, et ta oli 
langenud vangi sihilikult, eesmärgiga meelitada inglise ohvitser kitsasteele, ja pidin tahes- 
tahtmata imetlema osavust, millega harimatu ja pealtnäha arulage metslane oli mänginud oma 
osa: kuidas ta teeseldud vastumeelsusega laskis endast välja pigistada valeandmed, mille 
esitamine oligi tema eesmärgiks. Nägin ette, et seaksime end hädaohtu, kui läheneksime 
võitjaile nende esimeses võidujoovastuses, sest see ei olnud päris vaba julmusest: nemad — 
või õigemini mõned nendega kaasasolevad räbalais poisikesed — torkasid pistodadega 
surnuks paar sõdurit, kes haavade tõttu ei suutnud jalule tõusta. Otsustasin seepärast, et meil 
oleks riskantne esitleda end ilma vahemeheta, ja kuna Campbelli (keda ma nüüd paratamatult 
pidin samastama kuulsa röövli Rob Royga) ei olnud kusagil näha, otsustasin paluda kaitset 
tema saadikult Dougalilt. 

Olles teda pilguga igalt poolt asjatult otsinud, läksin tuldud teed tagasi, et vaadata, missugust 
abi saaksin üksinda osutada oma õnnetule sõbrale, kui nägin oma suureks rõõmuks, et mr. 
Jarvie ongi juba pääsenud täbarast seisukorrast ning istub, näost punane ja välimuselt üpris 
korratu, vigastamatult kalju all, mille ees ta vast hiljuti oli rippunud. Tõttasin teda õnnitlema, 
ent esiotsa ei võtnud ta minu südamlikke õnnesoove vastu kaugeltki 

samasuguses vaimus. Ränk köhahoog laskis raehärral vaevu sedavõrd hingata, et ta sai suust 
katkendlikke vihjeid, millega väljendas kahtlust minu siiruses. 

«Kh! kh! kh! kh! — Räägitakse veel, et sõber ... kh! kh!.,. et sõber olla lähem kui lihane 
vend... kh! kh! kh! ... Kui ma tulin siia, mr. Osbaldistone, sellele jumalast ja inimesest neetud 
maale ... kh! kh! ... (andku taevas andeks niisugune vandumine!) mitte kellegi muu kui teie 
pärast — kas arvate, et on aus ... kh! kh! ... esiteks jätta mind meeletute mägilaste või 
punakuubede kätte uputada või maha lasta ja siis lasta rippuda taeva ja maa vahel nagu vana 
hernetonti, liigutamata sõrmegi ... kh! kh! ... et mind aidata?» 

Tõin tuhat vabandust ja püüdsin nii agaralt talle selgeks teha, kuivõrd võimatu oli minul 
üksinda teda abistada, et mul lõpuks oli edu* ja raehärra, kes oli loomu poolest niisama leplik 
kui äge, kinkis mulle uuesti oma poolehoiu. 

Söandasin nüüd küsida, kuidas ta tuli toime enda vabastamisega. 

«Enda vabastamisega! Oleksin võinud seal rippuda kas või viimsepäeva kohtuni, sest kuidas 
sain ma ennast aidata, kui pea rippus alla ühele poole ja kannad teisele poole — just nagu 
lõngakaalud vaekojas. Va Dou-gali-roju oli see, kes mind päästis nagu eilegi: ta lõikas 
pistodaga mu kuuesaba maha ja koos ühe teise suliga panid nad mu nii osavasti maa peale, 
justkui poleks ma sealt kunagi ära olnudki. Aga vaadake ometi, mida tähendab hea kalev: 
oleks mul nüüd olnud seljas mingisugune pehkinud prantsuse kamlott' või mõni muu alpus, 
siis oleks see minu keha raskuse juures kärisenud nagu vana kalts. Aga au ja kuulsus 
kangrule, kes selle kanga kudus: kõikusin ja õõtsusin seal üleval niisama kindlalt kui 
gabbart2, mis on Broomie-law's kolmekordse köiega kinnitatud kai külge.» 

Pärisin nüüd, mis on saanud tema päästjast. 

«See roju,» (ta ei nimetanud mägilast ikka veel teisiti) 


" Kamlott — teatav kerge mantliriie. 

2 Gabbart — teatavat liiki pargas, mida kasutatakse Clyde'i jõel; nimetus pärineb 
tõenäoliselt prantsuse gabare'ist. (Autor.) 

«tegi mulle selgeks, et oleks hädaohtlik minna leedi lähedale, enne kui tema ise pole tagasi, ja 
palus mind jääda siia ootama. Arvan,» jätkas ta, «et ta vist otsib teid — on teine üsna 
hoolitsev logard. Ja tõsijutt, võiksin vanduda, et leedi suhtes, nagu ta teda nimetab, on tal 
tuline õigus: Helen Campbell polnud juba neiuna kõige tasasemate hulgast ega ole naisenagi 
läinud palju taltsamaks, ja rahvas räägib, et Rob ise kah teda natuke pelgjb. Kahtlen väga, kas 
ta mind ära tunneb, sest me pole palju aastaid teineteist näinud. Mina olen igatahes selle poolt, 
et temale mitte enne läheneda, kui Dougali-roju on tagasi.» 

Avaldasin nõusolekut selle mõttekäiguga, kuid saatus ei tahtnud tol päeval, et raehärra 
ettevaatlikkusest oleks kasu temale endale või mõnele teisele. 

Andrew Fairservice oli tulevahetuse lõppedes küll jätnud kaljutipul kepslemise, sest polnud 
enam põhjust selliseks veidraks kehaharjutuseks, ent ta kükitas ikka veel metsast kõrgemale 
küündiva kalju tipul nagu õrrel ja oli seega liiga silmatorkav objekt, et jääda varju mägilaste 
teravate silmade eest, kui neil oli mahti veidi ümber vaadata. Sellest, et ta on avastatud, teatas 
meile vali ning metsik kisa, mis tõusis võitjate leeris, kelle hulgast kolm või neli sööstsid 
sedamaid tihnikusse ja hakkasid mööda kaljust mäekülge mitmest suunast lähenema kohale, 
kus olid märganud veidrat ilmutist. 

Need, kes esimesena jõudsid vaesele Andrew'le püssi-lasu kaugusele, ei võtnud vaevaks teda 
ta täbaras olukorras kuidagi aidata, vaid sihtisid tema peale oma pika-raudseist hispaania 
püssidest ja andsid talle hoopiski mitte kahemõtteliste märkide varal mõista, et ta peab üks- 
kõik missugusel viisil tulema alla ja andma end nende armulikkuse hoolde — või muidu 
puuritakse ta auke täis nagu rügemendi märklaud laskeharjutusel. Kui julgele teole õhutas 
niisugune kohutav vihje, ei saanud Andrew Fairservice muidugi enam kõhelda. Otse silme ees 
seisev hukk varjutas ta kujutluses tolle, mis ehk polnudki nii möödapääsmatu, ja ta hakkas 
kõike kaalule pannes peaaegu palavikulise õhinaga kaljult alla ronima, haarates kramplikult 

kinni luuderohu ning tamme oksatüügastest ja kaljunukkidest, kusjuures ta ei jätnud 
kasutamata 

ainsatki võimalust, kui tal üks või teine käsi hetkeks vabanes, et sirutada see anuvalt 
pleedidega isandate poole alla, nagu vannutades neid mitte tulistama temale sihitud püssidest. 
Lühidalt, eelmisele vastukäiva uue hirmu mõjul sai mehike õnnelikult alla ohtlikult kaljult — 
vägitegu, millele — olen selles täiesti veendunud — teda poleks suutnud tõugata miski muu 
kui ainult otsene surmahirm. Andrew' kohmakad liigutused allatulekul lõbustasid väga all 
seisvaid mägilasi, kes sel ajal paar korda tulistasid — küllap vist lihtsalt selleks, et suurendada 
lõbu, mida neile pakkus tema kabuhirm ja ülimalt nobedad liigutused. 

Lõpuks jõudis Andrew kindlale ja suhteliselt tasasele pinnale; täpsemalt öeldes, ta kukkus 
täies pikkuses maha, sest viimasel minutil libastus ta jalg kaljul. Tõusta aitasid teda 
mägilased, kes seisid all, valmis teda vastu võtma, ja kes veel enne, kui ta jalule sai, jõudsid 
temalt ära kiskuda mitte ainult kogu tema taskute sisu, vaid ka paruka, kübara, kuue, 
vammuse, sukad ja kingad. Selle kõigega said nad hakkama niisuguse imetlusväärse kii- 
rusega, et Andrew, kes kukkus selili hästiriietatud ja korraliku linnavälimusega teenrina, 
tõusis sasitud, paljaks-kooritud, kiilaspäise, armetu hernehirmutisena. Need, kes olid Andrew' 
tabanud, vedasid teda nüüd üle kõigi eesolevate takistuste alla tee poole, vähimatki hoolimata 
valust, mida tundsid tema kaitsmatud varbad' kokkupuutel teravate kividega, mida mööda nad 
teda tagant kihutasid. 

Sel ajal kui nad laskusid, sattusime meie mr. Jarvie'ga nende kotkasilmade nägemispiirkonda, 
ja sedamaid rüselesid meie ümber pooltosinat relvastatud mägilast, sihtides pistoda- ning 
mõõgateravikkudega meile näkku ning kaelale ja surudes meile vastu keha vinnas püstoleid. 
Vastu hakata oleks olnud hullumeelsus, eriti kuna meil puudusid relvad, millega taolist 
sammu toetada. Seepärast alistusime saatusele ja need, kes meid tualetitegemisel abistasid, 
hakkasid meid õige toorel viisil viima samasugusesse «loomulikku seisundisse» (kui tarvitada 
kuningas Leari väljendust), millises viibis katkutud kahejalgne Andrew Fairservice, kes seisis 
pooleldi hirmust, pooleldi külmast lõdisedes mõne jardi kaugusel. Kuid 

õnnelik juhus päästis meid sellest äärmusest, sest just siis, kui olin andnud ära oma kaelaräti 
(elegantne stainköök, muuseas, rikkaliku tikandiga) ja raehärral oli võetud seljast ta kärbitud 
sabaga ratsakuub, ilmus Dougal ja asi võttis teise pöörde. Valjusti riieldes, puistates sekka 
vandeid ja ähvardusi — niipalju kui võisin oletada tema ägedate žestide põhjal —, sundis ta 
riisujaid, nii vastumeelt kui see neile ka oli, mitte ainult loobuma edasisest hävitustööst meie 
vara kallal, vaid ka andma tagasi juba omastatud saagi. Ta krahmas minu kaelaräti poisilt, kes 
oli selle endale võtnud, ja keeras selle oma korraloomise agaruses mulle ümber kaela 
niisuguse lämmatava jõuga, et see tekitas minus mõtte, kas ta Glasgow's viibides peale 
vangivalvuri kohuste täitmise ei käinud ka veel timuka juures ametit õppimas. Ta viskas mr. 
Jar-vie'le tema kuue räbaldunud jäänused õlgadele ja kuna teelt hakkas meile parves lähenema 
teisigi mägilasi, juhtis ta meid alla, minnes ees ning õpetades ja manitsedes teisi aitama meid, 
eriti aga raehärrat, nii kuidas vaja, et võiksime mäest laskuda võimalikult kergesti ning 
ohutult. 

Kuid Andrew Fairservice kulutas asjatult kopse, anudes Doügalit, et see võtaks tedagi oma 
eestkostmise alla või vähemalt astuks tema eest välja, et talle antaks tagasi tema kingad. 

«No ei,» ütles Dougal vastu, «ega sina põle mõni suurtsugu isik; sinust parembadki on käind 
palja jalu, kui ma väga ei eksi.» Ja jättes Andrew' meile järgnema vabas tempos või õigemini 
nii vabas, kui teda ümbritsev salkkond heaks arvas lubada, viis ta meid kiiresti alla teerajale, 
kus oli toimunud kokkupõrge, ja ruttas meid esitlema jõugu juhile kui uusi vange. 

Niisiis tiriti meid leedi ette, kusjuures Dougal vehkles, rabeles ja kisas, nagu oleks tema isik 
kõige suuremas ohus, ja tõrjus ähvarduste ning müksudega eemale kõik need, kes püüdsid end 


näidata tähtsamate asjameestena meie vangistamise juures kui tema ise. Viimaks seisime 
päevakangelanna ees, kelle välimus, samuti kui meid ümbritsevad metsikud, veidrad ning 
sõjakad kujud, täitis mind — tunnistan tõtt — tugeva kartusega. Ma ei tea, kas Helen 
MacGregor tõesti isiklikult taplusesse sekka 1õi — hiljem anti mulle, tõsi küll, mõista 
vastupidist —, 

aga verepritsmed ta laubal, kätel ning paljail käsivartel, samuti mõõgal, mida ta ikka veel käes 
hoidis, tema õhetav nägu ja korratud ronkmustad juuksesalgud, mis langesid laubale punase, 
sulega mütsi alt — kõik see viis mõttele, et ta oli lahingust vahetult osa võtnud. Tema 
läbitungivaist mustadest silmadest ning näojoontest peegeldus uhkus rahuldatud kättemaksu 
üle ja võidurõõm. Ometi ei olnud tema esinemises midagi otseselt verejanulist või julma, ja 
kui kohtumise esimene ärevus vaibus, meenutas ta mulle mõningaid maale pühadest kan- 
gelannadest, mida olin näinud katoliku kirikutes Prantsusmaal. Tõsi küll, ta ei olnud nii ilus 
kui Juudit ja ta näos puudus too hingestatud ilme, mille kunstnikud on andnud Deboorale, 
kuid sellest hoolimata andis temas põlev ind tema niigi väärikale näole ning hoiakule ilme, 
mis tegi ta õige lähedaseks nonde oivaliste kunstnike kujutlustele, kes on andnud pühakirja 
kangelannadele silmaga tajutava kuju. 

Seisin nõutult, teadmata, kuidas alustada kõnelust nii ebatavalise isikuga, kui mr. Jarvie, 
murdes jää sissejuhatava köhatamisega (sest kiirus, millega meid toodi leedi palge ette, oli 
teda jällegi ajanud hingeldama), pöördus tema poole järgmiste sõnadega: 

«Kh! Kh!» (Ja nii edasi.) «Olen väga rõõmus õnneliku võimaluse üle,» (värin tema hääles ei 
kinnitanud põrmugi rõhku, mille ta hoolikalt asetas sõnale «õnneliku») «õnneliku juhuse üle,» 
jätkas ta, püüdes anda omadussõnale loomulikumat varjundit, «soovida oma sugulase Robini 
naisele väga head hommikut. — Kh, kh! — Kuidas käsi käib?» (Nüüd oli ta end juba soojaks 
rääkinud ja saavutanud oma tavalise ladusa kõneviisi, milles segunesid familiaarsus ning 
iseteadvus) «Kuidas olete elanud kõik need pikad aastad? Te olete minu, oma sugulase ehk 
unustanud, mrs. MacGregor Campbell... kh, kh! .. . aga eks te muidugi mäleta minu isa, 
meister Nicol Jarvie't Glasgow'st, Salt Marketilt. Oli teine aus ja korralik inimene ja pidas 
lugu teist ja teie perekonnast. Niisiis jah, nagu ma juba ütlesin, olen väga rõõmus, et kohtasin 
mrs. MacGregor Campbelli, oma sugulase naist. Võtaksin endale sugulasena vabaduse teile 
tervituseks suud anda, aga need teie poisid hoiavad mul väga kõvasti 

ja valusasti käsi kinni, ja kui kohtuniku kombel jumala selget tõtt kõnelda — enne kui te oma 
sõpru tervitama tulete, kuluks teile hädasti ära künatäis vett.» 

Selle sissejuhatuse sundimatuses oli midagi, mis halvasti sobis tolle isiku erutatud hingelise 
seisundiga, kellele see oli suunatud, kes just äsja oli saanud võidu ohtlikus kokkupõrkes ja 
asunud nüüd surmaotsuste määramisele. 

«Mis mees sa oled,» ütles ta, «et julged end nimetada MacGregori sugulaseks, aga ise ei 
kanna tema suguvõsa riideid ega kõnele tema keelt? Kes sa oled, et sul on koera keel ja 
kombed, ja ometi katsud heita hirve kõrvale?» 

«Ma ei tea, kallis sugulane,» sõnas raehärra kohkumatult, «kas meie sugulust ongi teile 
kunagi õieti selgeks tehtud, aga see on kindel ja ma võin seda teile tõestada. Minu ema 
Elspeth MacFarlane oli minu isa, meister Nicol Jarvie' naine — puhaku rahus nad mõlemad! 
— ja Elspeth oli Parlane MacFarlane'i tütar Sheelingist Loch Sloy äärest. Noh, ja see Parlane 
MacFarlane, nagu võib tõendada tema praegu veel elav tütar, kes läks mehele Duncan 
MacNabile Stuckavrallachanist, oli teie abikaasa Robin MacGregoriga kõigest neljanda astme 
sugulane, sest... » 

Kuid amatsoon raius sugupuu pooleks, pärides kõrgilt: 

«Kas tormav veevool tunnistab sugulust osakesega endast, mille on madalaks majatarbeks 
välja tõmmanud need, kes elavad ta kaldail?» 

«Väga õige, kulla sugulane,» ütles raehärra, «aga sellegipoolest oleks ojakene rõõmus, kui 
saaks tagasi oma veed veskitammi tagant suve ajal, kui põhjakivikesed valendavad päikese 
käes. Tean küll, et teie mägilased peate meid Glasgow' rahvast kerglaseks ja odavaks meie 
keele ja rõivaste pärast, aga eks igaüks räägi oma emakeelt, mis ta on lapsena õppinud, ja 
oleks ju õige hull lugu, kui mina oma paksu vatsaga paneksin selga mägi-lase lühikese kuue ja 
seoksin sukad oma töntsakatel jalgadel altpoolt põlvi nagu mõni teie pikakoivaline poiss. Ja 
veel mis, kulla sugulane,» jätkas ta, hoolimata mitmesugustest märkidest, mille abil Dougal 
näis paluvat, et ta 

vait jääks, samuti kannatamatusest, mida amatsoon tema sõnaohtruse puhul ilmutas, «mõtelge 
sellele, et isegi kuningas tuleb vahel kaupmehe ukse taha, ja et nii kõrgeks kui te oma isandat 
ka peate — ongi õige, sest naine peab oma meest austama, nõnda on pühakirja käsk, — nii 
kõrgeks kui te teda ka peate, nagu ma juba ütlesin, mina olen Robile mitmelgi korral kasulik 
olnud. Ma ei kõnelegi pärlikeest, mille ma teile pulmadeks saatsin, kui Rob oli alles aus ja 
jõukas loomakaupmees ega teadnud veel midagi sellest seadusevastasest tööst, mis pole muud 
kui aina üks sõdimine ja püssipaugutamine, millega rikutakse kuningriigi rahu ja võetakse 
kuninga sõduritelt relvad käest.» 

Ilmselt puudutas raehärra valusat kohta sugulase südames. Too ajas end täies pikkuses sirgu ja 
temas keevaid tundeid reetis naer, milles segunesid põlgus ja kibedus. 

«Jah,» sõnas ta, «teie ja teietaolised võiksite küll end nimetada meie sugulasteks, kui me 
küürutaksime teie ees nagu armetud närud, kes kõlbavad ainult selleks, et elada teie 
ülemvalitsuse all, raiuda teile puid ja tassida vett, hankida kariloomi teie pidulaudadele ja 
soetada truid alamaid — teie seaduste taga kiusata ja jalge alla sõtkuda. Aga nüüd me oleme 
vabad — vabad tollesama seaduse põhjal, mis ei jätnud meile kodu ega kollet, toitu ega 
ihukatet, mis riisus minult kõik, kõik! Mind paneb oigama, kui mõtlen, et pean elama ilmas 
veel millekski muuks, kui kättemaksuks. Ja seda* tööd, mida tänane päev on nii hästi 
alustanud, jätkan ma teoga, mis peab murdma kõik sidemed MacGregori ja lauskmaa müha- 
kate vahel. Allan, Dougal — siia! Köitke neil saksilaste! kael ja kannad kokku ja visake nad 
mägijärve — las otsivad sealt oma Mägismaa sugulasi!» 

Sattunud sellest käsust ärevusse, pidi raehärra just alustama manitsust, mis tõenäoliselt oleks 
ainult õhutanud vihaleeki naises, kellele see oli määratud, kui Dougal sööstis vahele ja 
rääkides oma emakeeles soravalt ning kiiresti — terava kontrastina tema aeglasele, vigasele ja 
totrale väljendusviisile inglise keeles — esines (selles pole kahtlust) väga innuka kõnega meie 
kaitseks. 

Tema käskijanna vastas talle, või õigemini katkestas tema sõnavalingu, hüüdes inglise keeles, 
nagu oleks ta 

otsustanud lasta meil juba ette maitsta surma kogu kibedust: 

«Alatu koer ja koerapoeg, kas sa julged vastu vaielda mu käskudele? Kui ma sind käsiksin 
lõigata välja nende keeled ja pista teise keel teisele kurku, et katsuda, kumb neist seal 
paremini oma lõunapoolset murret pursib, või kiskuda välja nende südamed ja panna teine 
teisele rinda, et näha, kumb paremini MacGregori vastu äraandmist sepitseb (aga niisuguseid 
asju vanasti kättemaksu päevil just tehtigi, kui meie isadel oli mõni ülekohtutegu tasuda) — 
käsiksin ma sul teha midagi taolist, kas poleks siis sinu kohus vastuvaidlemata täita minu 
korraldusi?» 

«Iseenesest mõista,» vastas Dougal väga alandlikul toonil, «teie tahtmine piab sündima, too 
on selge ja õige, aga kui oleks ... see on, kui võiks arvata, et leedile oleks nõnnasama meele 
järgi kupatada järve see vastik lontrus, punakuubede kapten, ja tema kapral Cramp ja veel 
paar-kolm punakuube, siis mina oleks selle piale kohe akkamas ja palju parema meelega, kui 

et teha äda ausatele viisakatele šentelmenidele, kis on Gregarachi sõbrad ja tulid siia pääliku 
kinnituse piale aga mitte kui äraandjad, seda ma võin ise tunnistada.» 

Leedi tahtis talle just vastata, kui Aberfoili poolt teelt kuuldus läheneva torupilli metsikuid 
helisid — arvatavasti samasuguseid, nagu need olid jõudnud kapten Thorntoni järelsalga 
kõrvu ja põhjustanud tema otsuse tungida pigem edasi, aga mitte pöörduda tagasi külasse. 
Kuna võitlus oli kestnud õige lühikest aega, ei jõudnud selle sõjaka viisi järgi sammuvad 
relvastatud mehed, ehkki nad tulistamist kuuldes sammu kiirendasid, enam lahingust osa 
võtta. Võit oli niisiis nendetagi täielik ja nad tulid nüüd ainult jagama oma kaasmaalaste 
võidurõõmu. 

Uustulnukad erinesid oma välimuselt märksa salgast, kes oli purustanud meie väeüksuse, ja 
erinevus kõneles tugevasti esimeste kasuks. Mägilaste hulgas, kes ümbritsesid juhtijannat (kui 
tohin teda nõnda nimetada, patus-tamata seejuures grammatika vastu), oli ülieakaid mehi, 
poisikesi, kes vaevalt jaksasid mõõka käes hoida, ja koguni naisi — ühe sõnaga kõiki, keda 
viimane häda sunnib haarama relvi, ja Thorntoni mehist nägu tumes- 

tavale masendusele kaasnes varjund kibedat häbi, kui ta nägi, et ainult arvuline ülekaal ja 
positsiooniline paremus olid võimaldanud muidu nii haletsusväärsel vaenlasel võitu saada 
tema vapraist ning kogenud sõdureist. Kolmkümmend või nelikümmend mägilast, kes nüüd 
teistega ühinesid, olid seevastu kõik parimas nooruki- või meheeas, teojõulised tursked 
mehed, kelle põlvsukad ja vöötatud pleedid lasksid nende tugevail jäsemeil paista kõige 
soodsamas valguses. Relvastuse poolest olid nad esimesest salgast samuti üle kui riiete ja 
välimuse poo-lestki. Naispealiku alluvatel olid lisaks püssidele kirved, vikatid ning teised 
vanaaegsed relvad, mõnel koguni ainult vemblad, pussid ja pikad noad. Kuid teises väesalgas 
oli enamikul püstol vööl ja peaaegu kõigil rippus pistoda ees pauna küljes. Igaühel oli hea 
püss käes ja mõõk küljel, lisaks veel tugev ümmargune kilp kergest puust, mis oli üle 
tõmmatud nahaga ning kunstipäraselt pealistatud vasknaastudega ja mille keskpaika oli kinni- 
tatud raudteravik. Rännakul või tulevahetuse korral vaenlasega rippus neil kilp üle vasaku õla, 
lähivõitluses aga hoiti seda vasakul käsivarrel. ' 

Kuid võis kergesti näha, et valitud väesalk ei tulnud võiduga, nagu see oli osaks saanud nende 
viletsasti varustatud kaaslastele. Torupill laskis aeg-ajalt kuuldavale kaeblikke helisid, 
väljendades tundeid, mis olid väga kaugel võidurõõmust, ja kui sõjamehed astusid oma pea- 
liku naise ette, vaikisid nad ja lõid pilgud nukralt maha. Tema ees jäid nad seisma ja torupillilt 
kostis jälle toosama iseäralik ja nukker viis. 

Helen sööstis nende poole, näol viha ning kartus. 

«Mida see tähendab, Allaster?» nõudis ta pillimehelt. «Milleks see kurtmine võidu tunnil? 
Robert... Hamish, kus on MacGregor? Kus on teie isa?» 

Tema pojad, kes salka juhtisid, lähenesid talle aeglasel ning kõhkleval sammul ja pomisesid 
geeli keeles mõne sõna, mille peale tema huultelt kõlas niisugune karjatus, et kaljud 
ümberringi kaikusid. Kisaga ühinesid kõik naised ja poisid, lõid käsi kokku ja ulgusid, nagu 
tahaksid nad oma hinge välja karjuda. Kaja mägedelt, mis lahingukära lakkamisest saadik oli 
vaikinud, ärkas uuesti, et vastata sellele pöörasele ning korratule kaebekisale, 

mis ajas öölinnudki lendu nende pelgupaikadest kaljudel, otsekui oleksid nad jahmunud, 
kuuldes päise päeva ajal võikamat ning pahaendelisemat kontserti, kui korraldasid nemad ise. 
«Kinni võetud!» kordas Helen, kui lärm veidi vaibus. «Kinni võetud! Vangi viidud! Ja teie 
tulite elusaina mulle seda ütlema? Arad penid! Kas ma teid selleks üles kasvatasin, et teil oma 
isa vaenlastega võideldes oleks kahju verest, või et vaataksite pealt, kuidas ta vangi võetakse, 
ja tuleksite tagasi mulle seda teatama?» 

MacGregori pojad, kellele need etteheited olid määratud, olid alles päris noorukesed — 
vanem neist oli vaevalt kahekümne aastane. See oli Hamish ehk James, peajagu pikem ja 


palju ilusam kui tema vend; oma helesiniste silmade ja tihedate heledate juustega, mis 
lehvisid tema peenemoelise sinise mütsi alt, oli ta välimuse poolest kõige kenam näide 
mägismaa noormehest. Nooremat hüüti Robertiks, kuid selleks, et teda isast eraldada, andsid 
mägilased talle lisanime Oig, mis tähendab «noor». Tume juus, tõmmu nägu, mis õhetas 
tervisest ning elevusest, ja tema aastate kohta üllatavalt tugev ning mehine keha — niisugune 
oli üldjoontes see noor mägilane. 

Mõlemad seisid nüüd ema ees, näod pilves kurbusest ja häbist, ja kuulasid aupakliku 
alandlikkusega etteheiteid, millega neid üle külvati. Viimaks, kui ema viha näis mõnevõrra 
järele andvat, püüdis vanem inglise keeles (arvatavasti selleks, et tema alluvad aru ei saaks) 
ennast ja venda ema ees viisakalt õigustada. Seisin talle nii lähedal, et mõistsin õige palju 
sellest, mida ta rääkis, ja kuna meie ohtlikus seisukorras oli äärmiselt oluline olla 
sündmustega kursis, kuulasin ma muidugi nii tähelepanelikult kui võimalik. 

«MacGregori,» seletas tema poeg, «kutsus välja kohtamisele üks Lauskmaa lurjus, kes tuli 
kirjakesega ... » Ta pomises nime väga vaikselt, ent mulle tundus, et see kõlas nagu minu 
oma. «MacGregor,» jätkas ta, «võttis kutse vastu, aga käskis saksilase, kes kirja tõi, pant- 
vangina kinni pidada, et teda ei reedetaks. Nõnda siis läks ta määratud kohtamispaika,» (sellel 
oli mingi veidra-kõlaline šoti nimi, mis mulle meelde ei jäänud) «võttes endaga kaasa ainult 
Angus Brecki ja väikese Rory, kõigil 

teistel aga käskis ta kohale jääda. Poole tunni pärast tuli Angus Breck tagasi kurva sõnumiga, 
et Lennoxi maa-kaitseväe salk Galbraith Garschattachini juhtimisel oli MacGregorit 
ootamatult rünnanud ja tema vangi võtnud. Kui aga MacGregor vangistamisel hoiatas, et 
pantvangile saab makstud sama mõõduga, millega makstakse temale, oli Galbraith suhtunud 
ähvardusse väga üleolevalt- ja vastanud, et «eks tõmmaku kumbki pool oksa see mees, kes 
neil käes; meie poome varga, aga teie mägiröövlid, Rob, las poovad pealegi kroonumehe ja 
maa saab ühekorraga lahti kahest kurjast — pöörasest mägilasest ja maksuametnikust». 
Angus Brecki ei valvatud nii hoolsalt kui tema isandat ja kui ta oli vangis olnud küllalt kaua, 
et seda jutuajamist kuulda, õnnestus tail nende käest tulema saada, et omadele sündinust sõna 
tuua.» 

«Ja sina, sa võlts äraandja, said seda teada,» ütles MacGregori naine, «ja ei tormanud jalamaid 
oma isa päästma, et kiskuda ta ära vaenlaste käest või jätta sinna oma surnukeha?» 

Noor MacGregor viitas häbelikult vaenlaste kaugelt ülekaalukale jõule ja seletas, et kuna 
nood ei teinud ettevalmistusi lahkumiseks, oli tema taandunud mäekurusse eesmärgiga 
koguda väesalk, kes võiks küllaldaste edulootustega üritada vangi vabastamist. Lõpuks teatas 
ta, et maakaitseväelased asuvad öökorterisse, nagu ta aru sai, Gartartani lossi või Monteithi 
vanasse kindlusse, või ka mõnda teise kindlustatud kohta, mida kogu selle tugevuse ja 
kaitsevõime juures oleks siiski võimalik ootamatu rünnakuga vallutada, kui ainult saaks 
selleks kokku küllaldaselt mehi. 

Pärastpoole kuulsin, et röövli poolehoidjad jagunesid kahte tugevasse salka: ühele oli tehtud 
ülesandeks valvata Inversnaidi garnisoni, kellest osa kapten Thornto-niga eesotsas just äsja 
puruks löödi; teine aga pidi astuma välja mägiklannide vastu, kes olid ühinenud regu- 
laarväeosadega ja lauskmaalastega, et ühisel jõul võtta ette vaenulik sissetung tollele mägisele 
ning mahajäetud alale Loch-Lomondi, Loch-Katrine'i ja Loch-Ardi järvede vahel, mida tol 
ajal rahvasuus nimetati Rob Roy või MacGregori maaks. 

Suure kiiruga saadeti nüüd teele sõnumiviijad, et koondada kõik jõud, nagu ma oletasin, 
kavatsetavaks rünnakuks lauskmaalaste vastu, ja masendus ning meeleheide, mis alguses 
peegeldus igaühe näol, andsid aset kättemaksuhimule ja lootusele, et nad suudavad juhi 
vabastada. Tasuiha õhutusel sündiski, et MacGregori naine käskis enese ette tuua pantvangi, 
kes oli võetud tema mehe julgeoleku kindlustamiseks. Usun, et pojad*olid seni hoidnud seda 

vaest õnnetut ema silma alla sattumast, kartes võimalikke tagajärgi, aga kui see oli tõesti nii, 
siis lükkas nende humaanne ettevaatus ainult edasi ohvri hukkumise. Naise käsu peale tiriti 
tagantpoolt esile hirmust poolsurnud vang, kelle ahastavais näojoontes ma oma kohkumuseks 
ja hämmastuseks ära tundsin vana tuttava Morrise. 

Ta langes silmili pealiku ette, püüdes emmata selle põlvi, kuid naine taganes, nagu oleks 
vangi puudutus teda rüvetanud, nii et kõik, mida õnnetu võis teha oma ääretu alanduse 
märgiks, oli suudelda tema pleedi serva. Veel iial ei ole ma kuulnud, et inimene võib oma elu 
eest paluda säärase hingeahastusega. Hirmujoobumus ei halvanud tema keelt, nagu sünnib 
tavaliselt, vaid tegi ta koguni kõneosavaks; tuhakarva palgeil, käed kramplikult kokku 
surutud, pilguga nagu viimast korda haarates kõike maist, kinnitas ta kõige hirmsamate 
vannetega, etta ei tea absoluutselt mitte midagi ühestki salanõust Rob Roy vastu, keda ta, 
püha ausõna, armastavat ja austavat nagu oma hinge. Hirmust vallatud inimese ebajärje- 
kindlusega sõnas” ta seejärel, et ta olevat vaid teiste tööriist ja pomises Rashleigh' nime. Ta 
palus ainult kinkida talle elu — elu eest on ta valmis andma kõik, mis talle siin maailmas 
kuulub; ainult elu on see, mida ta anub — elu, olgu see kas või täis vaeva ja viletsust; ta 
palub, et tal ainult lubataks hingata — olgu kas või kõige rõskemas ja sügavamas 
mägikoopas. 

Võimatu on kirjeldada halvakspanu, jälestust ja põlgust, millega MacGregori naine silmitses 
seda viletsat, kes mangus niivõrd kehva armuandi — tühipaljast elunatukest.. 

«Võiksin käskida, et sulle jäetaks elu,» ütles ta, «kui elu oleks sinule samasuguseks raskeks ja 
kurnavaks koormaks 

nagu ta on minule — nagu ta on igale üllale ning suurele vaimule. Aga sina, näru, sina 
roomaksid siin maailmas ringi, ilma et sind põrmugi liigutaksid kõik teotused, ärarääkimata 
viletsus, lõputud kuriteod ja mure üksteise otsa, sina võiksid elada ja lõbu maitsta, sel ajal kui 
üllameelseid ära antakse, kui nimeta ja pärit-, oluta kaabakad tallavad jalge alla vapraid ning 
suursuguseid; sina võiksid mõnuleda nagu lihuniku koer tapamajas ja rasvuda jätteist, sel ajal 
kui ümberringi notitakse maha kõige põlisemate ja kuulsamate perekondade poegi! Ei, sa ei 
pea mitte elama, et sulle osaks saaks see lõbu; sa sured, alatu koer, ja veel enne, kui too pilv 
seal jõuab mööduda päikesest.» 

Ta andis geeli keeles lühikese käsu oma abilistele, kelle hulgast kaks haarasid sedamaid 
põrmus lömitava paluja ja vedasid ta vee kohale ulatuva kaljunuki servale. Vang tõi 
kuuldavale kõige läbilõikavamaid ja jubedamaid karjeid, milliseid hirm iial on esile kutsunud 
— võin neid tõesti nimetada jubedaiks, sest veel pikki aastaid hiljem painasid need mind 
unes. Kui mõrtsukad või timukad — nimeta neid, kuidas tahad — teda edasi lohistasid, tundis 
ta isegi sellel kohutaval hetkel minu ära ja hüüdis oma viimased selged sõnad: 

«Oo, mr. Osbaldistone, päästke mind! Päästke mind!» 

Olin nii vapustatud sellest koledast vaatepildist, et tegin tõesti katse tema eest välja astuda, 
ehkki mind ennast võis iga hetk tabada sama saatus, kuid nagu võis arvatagi, lükati minu 
vaheleastumine karmilt tagasi. Mõned mägilased hoidsid ohvrit kõvasti kinni, kuna teised 
mähkisid pleedi sisse suure raske kivi ja sidusid selle talle kaela, kolmandad aga rebisid 
temalt agarasti riideid seljast. Poolpaljana ja aheldatuna heideti ta järve, mille sügavus oli sel 
kohal umbes kaksteist jalga, ja teda saatsid valjud kahjurõõmuhõisked, millest siiski selgesti 
üle kostis tema viimne surmaeelne karjatus, tema surma-piina-kisendus. Raske keha langes 
laksatades tumesini-seisse voogudesse ja mägilased vaatasid mõne hetke talle järele, hoides 
valmis tapreid ja mõõku juhuks, kui ohvril peaks õnnestuma end vabastada tema külge seotud 
raskusest ja rabeleda kaldale. Kuid sõlm oli seotud tugevasti: armetu mehike vajus ilma 
pikemata põhja; vesi, 

mida tema kukkumine oli häirinud, rahunes ja silenes tema kohal — ja see eluraasuke, mille 
eest ta nii kangesti oli palunud, oli inimelude kogusummast jäädavalt maha arvatud. 


XV PEATÜKK 


Ta olgu tervelt tagasi veel enne ööd; 

kui aga mõnel mõtteis mõlgub kättemaks 

ja teda tabab relv, siis kannatab te maa. 

Vana- näidend 

Ei tea, miks on see nii, et üksik julm vägivallategu mõjub meie närvidele tugevamini kui 
samasugused teod suurel hulgal. Olin tol päeval näinud mitmeid vapraid kaasmaalasi langevat 
lahingus — mulle näis, et neHe sai osaks saatus, mis võib tabada iga inimest, ja ehkki mu 
süda kaastundest värises, ei tundnud ta hoopiski seda iiveldama panevat õudust, millega ma 
vaatasin, kuidas õnnetu Morrfs vastupanuta ja külmavereliselt hukati. Heitsin pilgu oma 
kaaslasele mr. Jarvie'le ja lugesin tema näost samu tundeid, mis olid kirjutatud minugi pal- 
gele. Oma õudust ei suutnud ta täiesti maha suruda ja tasasel ning katkendlikul sosina! poetas 
ta sõnad: 

«Avaldan protesti selle verise ja julma mõrtsukatöö vastu — neetud on see tegu, ja küll tuleb 
aeg, kus jumal selle eest tasub nii kuidas vaja.» 

«Te siis ei karda minna sama teed?» sõnas amatsoon, pöörates tema pooje tapva pilgu — 
sellise, millega kull silmitseb oma saaki, enne kui ta sellele kallale sööstab. 

«Teate, sugulane,» ütles raehärra, «ükski inimene ei hakka vabal tahtel oma elulõnga katki 
lõikama, enne kui see on temale mõõdetud pikkuses värtnale keritud. Ja minul, kui ma eluga 
pääsen, on siin ilmas veel palju teha — küll avaliku, küll isikliku elu asjatoimetusi, nii 
linnanõukogu kui minu enda huvides, ja pealegi on kahtlemata inimesi, keda mina üleval 
pean, nagu Mattie, vaene orvuke — ta on lord Limmerfieldi kaugelt sugulane. Nii et kui kõik 
kokku arvata — tõesti, kõik mis inimesel on, annab tema ära elu eest.» 

«Ja kui ma teid vabaks laseksin,» sõnas kõrk daam, «kuidas te siis nimetaksite tolle saksi 
koera uputamist?» 

«Kh, kh! Hm! hm!» tegi raehärra, puhastades hoolega kurku. «Ma püüaksin sellest kõnelda 
nii vähe kui võimalik — rääkimine on hõbe, vaikimine kuld.» 

«Aga kui teid kutsutakse teie nõndanimetatud õiglase 

kohtu ette,» nõudis leedi uuesti, «mida te siis seal kostaksite?» 

Raehärra piilus ühele ja teisele poole, nagu kavatseks ta põgeneda, ja vastas siis inimese 
toonil, kes nähes, et taganemine on võimatu, otsustab lahingu vastu võtta: 

«Saan aru küll, mis eesmärgiga te tahate mind vastu seina suruda. Aga ütlen teile 
otsekoheselt, kulla sugulane, et mina pidasin oma kohuseks kõnelda südametunnistuse järgi, 
ja kuigi teie enda mees (väga kahju, et ta pole siin — oleks olnud parem nii temale kui mulle) 
— kuigi teie mees nagu ka see vaene mägilasest päevavaras Dougal võib teile kinnitada, et 
Nicol Jarvie oskab sõbra eksimustele läbi sõrmede vaadata niisama hästi kui iga teine, ometi 
ütlen ma teile, sugulane, et minu keel ei hakka eluilmas kõnelema seda, mida ma ei mõtle, ja 
ennemini oleksin nõus lebama tolle vaese õnnetu kõrval järve põhjas kui tunnistama, et tema 
hukkumine oli seaduslik — ehk küll arvan, et teie olete esimene naine Mägismaal, kes mõtleb 
välja seesuguse hukatuse oma mehe kõigest neljandamat liini sugulase jaoks.» 

Võimalik, et kindel toon, millega raehärra esitas oma viimase kõne, sobis paremini selleks, et 
mõju avaldada tema sugulase kalgile südamele, kui alandlikult paluv toon, millist ta seni oli 
tarvitanud: samuti võib kalliskive lõigata terasega, kuigi nad ei anna järele pehmematele 
metallidele. Helen MacGregor käskis meid mõlemaid enda ette tuua. 

«Teie nimi on Osbaldistone?» pöördus ta minu poole. «Nii nimetas teid too koer, kelle surma 
te pealt nägite.» 

«Jah, mu nimi on Osbaldistone,» oli mu vastus. 

«Eesnimi on teil siis vististi Rashleigh?» jätkas naine. 

«Ei, Francis.» 

«Aga te tunnete Rashleigh Osbaldistone'i? Ta on teie vend, kui ma ei eksi, või vähemalt 
sugulane ja lähedane sõber?» 

«Ta on küll mu sugulane,» vastasin ma, «ent mitte sõber. Alles hiljaaegu oli meil temaga 
kahevõitlus, mille juures meid lahutas inimene, kes, nagu ma aru saan, on teie abikaasa. Minu 
veri pole vist veel kuivanud Rash-leigh' mõõgal ja haav mu külje sees on alles värske. Vähe 
on mul küll põhjust teda sõbraks tunnistada.» 

«Sellisel juhul,» vastas naine, «kuna te pole segatud tema intriigidesse, võite julgesti minna 
Garschattachini juurde laagrisse, ilma et tarvitseksite karta vahistamist, ja anda neile edasi 
läkituse MacGregori naiselt.» 

Vastasin, et ma ei tea ühtki mõistlikku põhjust, miks maakaitseväelased peaksid mind 
vahistama; ent kui see ka sünniks, ei ole mul mingit alust seda karta, ja et kui minu 
saadikumissioon kindlustab mu sõbra ja teenri —. leedi vangide — puutumatuse, olen ma 
valmis jalamaid teele asuma. Kasutasin juhust ja lisasin, et tulin siia maale tema abikaasa 
kutsel, kuna tema lubas mind aidata mõningais mulle väga tähtsais asjus, ja et mu sõber mr. 
Jarvie tuli minuga kaasa selsamal põhjusel. 

«Ja ma soovin, et mr. Jarvie' saapad oleksid olnud täis keeva vett, kui ta nad säherduseks 
teekonnaks jalga tõmbas,» katkestas mind raehärra. 

«Selle noore saksilase jutust võite ära tunda oma isa,» ütles Helen MacGregor poegade poole 
pöördudes. «Tark on ta ainult siis, kui tal on peas mägilasemüts ja käes mõõk, aga niipea kui 
ta vahetab tartani linnakalevi vastu, mässib ta end sedamaid lauskmaalaste viletsatesse int- 
riigidesse ja muutub jälle — pärast kõike, mida ta on kannatanud — nende käsutäitjaks, nende 
tööriistaks, nende orjaks.» 

«Lisage, madam: ja nende heategijaks,» sõnasin ma. 

«Olgu pealegi,» ütles naine, «kuid see on neist kõigist veel kõige mõttetum nimetus, sest 
niipalju kui ta ka on külvanud heategusid, ikka on ta ühtemoodi pidanud lõikama kõige 
nurjatumat tänamatust. Aga küllalt sellest. Ma lasen teid viia vaenlase eelpostideni. Küsige 
nende ülemat ja andke sellele edasi minult, Helen MacGregorilt, niisugune läkitus: kui nad 
juuksekarvagi kõverdavad MacGregori peas ja kui nad teda kaheteistkümne tunni jooksul 
vabaks ei lase, siis pole Lennoxis ühtainukestki naist, kes juba enne jõule ei itkeks oma 
armsate surma pärast, pole ühtki talumeest, kes ei hädaldaks mahapõle-tatud küüni ja tühja 
lauda juures, pole mõisnikku ega maapidajat, kes võiks pea ööseks rahulikult padjale panna ja 
olla kindel, et ta hommikul on veel elavate kirjas. Ja et teha algust samas vaimus, milles 
kavatseme jätkata, siis riiipea, kui tähtaeg on möödas, saadan ma 

neile selle Glasgow' raehärra, selle saksi kapteni ja kõik teised vangid pleedi sisse puntrasse 
keeratuna ja nii mitmeks tükiks hakituna, kui on tartanil ruute.» 

Kui amatsoon peatus, lisas kapten Thornton, kes seisis kuuldekaugusel, külma rahuga: 
«Tervitage juhtivat ohvitseri minu poolt, kapten Thomntoni poolt kuninglikust rügemendist, ja 
ütelge, et ta täidaks oma kohust ja valvaks vangi hästi ega mõtleks, mis minust saab. Kui olin 
nii loll, et lasksin end neist salakavalatest mägilastest lõksu meelitada, siis olen ma ometi 
küllalt tark, et teada, kuidas surra mundrit häbistamata. Mul on ainult kahju oma vaestest 
poistest,» tähendas ta, «kes on sattunud säherduste timukate kätte.» 

«Kuss! kuss!» hüüatas raehärra. «Kas olete elust tüdinud? Te andke juhtivale ohvitserile 
endasi minu tervitused, mr. Osbaldistone, tervitused raehärra Nicol Jarvie'lt, Glasgow' 


linnaisalt, kelleks oli omal ajal ka tema meistrist isa, ja ütelge talle, et siin on mõned ausad 
kodanikud suures hädas ja kipub tulema veel hullematki, ja et kõige parem, mis ta üldiseks 
heaoluks võib teha, on lasta Robil minna lihtsalt oma teed ära mägedesse ja jutul lõpp. Siin on 
küll juba natukene paha tehtud, aga kuna see langes osaks peaasjalikult maksuametnikule, ei 
tasu tühja asja pärast kära tõsta.» 

Kui isikud, kes olid kõige enam huvitatud minu saa-dikuülesande kordaminekust, olid mulle 
andnud kõik need vastukäivad korraldused ja kui MacGregori naine oli mind korduvalt 
manitsenud, et peaksin meeles ja annaksin sõna-sõnalt edasi tema läkituse, lasti mul lõpuks 
minna. Ja Andrew Fairservice'il — ju vist peamiselt selleks, et saada lahti tema tüütust 
halisemisest — lubati tulla koos minuga. Kuid kartes, et võiksin oma hobust kasutada 
teejuhtide juurest põgenemiseks, või soovist hinnalist saaki endale hoida, anti mulle mõista, et 
mul tuleb teekond sooritada jalgsi, vanema venna Hamish MacGregori ja tema kahe alluva 
saatel, kelle ülesandeks oli mulle teed näidata, aga samuti ka vaenlase jõudude ja paigutuse 
kohta teateid hankida. Üheks luurajaks määrati esialgu ka Dougal, aga tal õnnestus sellest 
ülesandest kõrvale põigelda — selleks, nagu me hiljem mõistsime, et jääda kohale ja valvata 
mr. Jarvie' üle, kellel ta 

vastavalt oma tahumatutele ustavuspõhimotetele arvas olevat õiguse oodata temalt teeneid, 
sest too oli kunagi olnud mõningal määral tema leivaisaks. 

Pärast umbes tunniajalist õige kiiret käiku jõudsime võsastikuga kaetud künkale, kust avanes 
vaade all lebavale orule ja kohale, mille maakaitsevägi oli hõivanud. Kuna nende peamise jõu 
moodustas ratsavägi, olid nad ettenägelikult loobunud katsest tungida läbi mäekuru, mida nii 
tagajärjetult oli üritanud kapten Thornton. Positsioon, mille nad olid valinud, kõneles 
teatavast sõjalisest vilumusest: see oli põndak keset väikest Aberfoili orgu, mille põhjas Forthi 
Jõgi teeb oma esimesi käände. Oru külgedeks olid kaks mäeseljandikku, mille kaljuseintes 
lubjakivi vaheldus tohutute brescia lademetega — veerkivid mingis pehmemas aines, mis 
nagu müürisegu on nad kõvasti kokku liitnud. Kaugemal aga kerkisid igalt poolt kõrged 
mäed. Org oli mäeseljandikkude vahel siiski sedavõrd lai, et ratsavägi ei tarvitsenud karta mä- 
gilaste äkilist rünnakut, ja pealegi olid tunnimehed ning eelpostid paigutatud igas suunas 
parajale kaugusele peajõust, nii et vähimagi häire korral jäi piisavalt aega sadulasse hüpata ja 
end lahinguvalmis seada. Tol ajal küll ei oodatudki, et mägilased ründaksid ratsaväge lagedal 
väljal, kuigi hiljutised sündmused on näidanud, et nad võivad seda teha üsnagi edukalt. Kui 
ma esmakordselt mägi-lastega tutvusin, tundsid nad ratsaväelase ees peaaegu ebausklikku 
hirmu, sest hobune näib nende oma väikese mägismaa shelty kõrval koletult metsikuna ning 
vägevana ja liiatigi uskusid võhiklikumad mägilased, et nad on välja õpetatud kapjade ning 
hammastega võitlema. 

Köietatud hobused, kes sõid rohtu selles väikeses orus, sõdurite kujud rühmiti istumas, 
seismas või kõndimas kauni jõe kaldail, ja paljad, kuid maalilised kaljuseinad, mis maastikku 
mõlemalt poolt raamivad, moodustasid suurepärase esiplaani; taamal idas aga tabas pilk tüki- 
kese Menteithi järvest, ja vaate lõpetas Stirlingi loss, mis paistis ähmaselt kauguses keset 
Ochilli mäeaheliku sinavaid piirjooni. 

Vaadelnud suure tõsidusega seda maastikku, teatas noor MacGregor, et mul tuleb minna alla 
maakaitseväe laagrisse ja rääkida komandöriga, nagu mulle oli üles- 

andeks tehtud; seepeale lisas ta ähvardava liigutusega, et ma ei tohi neile ütelda, kes mind siia 
juhatas, ega ka seda, kus ma oma saatjaist lahkusin. Kuulanud ära selle õpetuse, hakkasin 
laskuma sõjaväe peatuskoha poole. Minu kannul käis Andrew: säilitanud oma inglise rõivas- 
tusest ainult põlvpüksid ja sukad, kübarata, palja sääri, jalgade otsas brougid, mis Dougal talle 
kaastundest oli andnud, ümber õlgade narmendav pleed kõigi ülemiste ihukatete aseaineks — 
nii näis ta šoti Bedlamist' ärajooksnud hulluna. Me ei olnud veel jõudnud kuigi kaugele, kui 

meid märkas üks valveposte, kes sõitis kohe meie poole, hoides karabiini laskevalmis, ja 
käskis mul seisma jääda. Täitsin käsu, ja kui sõdur ligi ratsutas, palusin end viia komandöri 
jutule. Jalamaid viidi mind salga ohvitseride juurde, kes istusid ringis murul ja olid nähtavasti 
staabiks ühele kõrgemale aukandjale. Viimane kandis häilitud terasest kürassi”, mille peal olid 
vanaaegse Karuohaka ordu * märgid. Näis, et mu vana sõber Garschattachin ja veel paljud 
teised džentelmenid, mõned mundris, teised erariides, kuid kõik relvastatud ja tubli 
kaaskonnaga, allusid sellele tähtsale isikule. Samas seisis ka, valmis käske täitma, hulk 
toredais livreedes teenreid, ilmselt tähtsa isanda kodakondsete hulgast. 

Tervitanud seda aadlimeest kogu lugupidamisega, mida nõudis tema seisus, tegin talle 
teatavaks, et olin olnud tahtmatuks tunnistajaks kuninga sõdurite lüüasaamisele kokkupõrkes 
mägilastega Loch-Ardi kitsasteel (olin saanud teada, et nii nimetati kohta, kus mr. Thornton 
vangi Võeti) ning et võitjad ähvardavad rakendada igasuguseid äärmusi nii nende võimusesse 
sattunud vangide kui ka kogu Lauskmaa suhtes, kui neile tervelt ja veatult tagasi ei anta nende 
pealikut, kes hommikul vangi langes. Hertsog (sest see, kelle poole ma pöördusin, ei olnud 
keegi muu kui hertsog) kuulas mu ära täieliku meelerahuga ja vastas siis, et tal on küll 
äärmiselt kahju jätta õnnetud džentelmenid nende julmade barbarite meelevalda, kelle kätte 
nad on vangi langenud, kuid et on meeletus oodata, 

' Bedlam — Londonis asuv vaimuhaigla (Bethlehem Royal Hospital). (Tõlk.) 

D Kürass — raudrüü ülakeha kaitseks. (Tõlk.) 

3 Karuohaka ordu — Šoti rüütliordu. (Karuohakas on šoti rahvuslik embleem.) 

et tema annaks välja just kõigi nende rahutuste ja kuritegude algataja ning õhutaks seega 
veelgi tema pooldajate omavoli. 

«Võite minna tagasi nende juurde, kes teid saatsid,» jätkas ta, «ja neile teatada, et ma lasen 
Rob Roy Campbelli, keda nad hüüavad MacGregoriks, veel enne päevatõusu ilmtingimata 
hukata kui lindprii, kes on tabatud relvaga käes ja kes on tuhande vägivallateoga surma ära 
teeninud; et kui ma talitaksin teisiti, võidaks täie õigusega öelda, et ma ei vääri oma auastet 
ega võimu; et ma tean, kuidas kaitsta maad nende jultunud ähvarduste vastu, ja et kui nad 
juuksekarvagi kõverdavad mõne õnnetu džentelmeni peas, kelle kuri juhus on heitnud nende 
meelevalda, siis maksan ma selle eest nii halastamatult kätte, et kividki nende mäekurudes 
sellest veel sada aastat kisendavad!» 

Palusin alandlikult luba esitada vastuväiteid mulle antud austava ülesande suhtes ja viitasin 
ilmsele hädaohule, mis ähvardab sellega seoses inimelusid, kuid aadlikust väejuht kostis, et 
kui asi on nii, Võin ma Saata sinna oma teenri. 

«Olgu mul kurat jalus,» ütles Andrew vähimagi austuseta seltskonna vastu, kus ta viibis, ja 
ootamata, kuni ma ise vastan, «olgu mul kuraj jalus, kui ma sammugi sinnapoole astun. Kas 
ärrad õige arvavad, et mul on kaukas veel teine kõri selleks puhuks kui John Mägilane oma 
väitsega ühe läbi lõikab? Või et ma võin järve ühest otsast sisse üpata ja teisest välja ujuda 
nigu moni metspart? No ei! Igamees olgu enda eest väljas, jumal meie kõikide eest. Olgu 
inimesed ise endi jooksupoisteks, kuni nende lapsed selle tarvis küllalt suureks kasvavad, ja 
käigu ise oma käimised — Andrew'l põle sellega asja. Rob Roy põle eluilmas tuld Dreepdaily 
lähedale minult või mu omastelt õunu või pirne varastama.» 

Vaevaga vaigistasin oma teenri kõnevoolu ja rääkisin hertsogile, millisesse suurde hädaohtu 
satuvad kindlasti kapten Thornton ja mr. Jarvie; ütlesin, et olen valmis viima vastaspoolele 
edasi tema tingimused, kuid palun tal neid sedavõrd pehmendada, et oleks lootust päästa 
vangide elu. Kinnitasin, et mind ei kohutaks ükski hädaoht, kui võiksin olla kasulik, aga kõige 
selle põhjal, mida 

386 

olin kuulnud ja näinud, ei kahtle ma sugugi, et kui röövlite pealik peaks hukatama, tapetaks 
vangid jalapealt. 


Hertsogile avaldasid mu sõnad ilmselt sügavat mõju. See on raske juhus, ütles ta, ja ta saab 
kõigest aru, kuid tal «on täita püha kohus kodumaa ees: Rob Roy peab surema!». 

Möönan, et ma ei saanud kuulata ilma erutuseta surmaotsust oma heale tuttavale Campbellile, 
kes oli minu vastu nii sageli ilmutanud heatahtlikkust. Ja ma ei jäänud oma tundes üksi, sest 
paljud ümberolijaist söandasid häält tõsta tema kasuks. «Oleks ehk mõistlikum saata ta 
Stirlingi lossi,» öeldi, «ja pidada teda seal rangeima järelevalve all — selle pandiks, et tema 
jõuk annaks alla ja läheks laiali. Oleks väga kahju saata maa rüüstamise hädaohtu, seda enam 
et nüüd, kus lähenevad pikad ööd, läheb väga raskeks riisumisi ära hoida, sest võimatu on 
valvata kõiki kohti ja mägilased oskavad kindlasti välja valida just need, mis on jäetud 
kaitseta.» Lisati veel, et oleks ikkagi suur julmus lasta õnnetuile vangidele osaks saada neile 
tõotatud veresauna, mis esimeses kättemaksutuhinas kahtlemata kohe toime pandaks. 
Garschattachin söandas minna veelgi kaugemale ja toetus kõnetatava aadlimehe aule, ehkki 
teadis, et sellel oli erilisi põhjusi vangi vihata. 

«Rob Roy on ju küll tülikas naaber Lauskmaale,» ütles ta, «ja teie hiilgusele muidugi 
iseäranis vastumeelne, ja eks ta ole seda röövliametit pidanud ka suurejoonelisemalt kui keegi 
tejne meie päevil — kuM ta on siiski arukas poiss ja ehk leidub veel võimalusi, kuidas talle 
mõistust pähe panna. Aga tema naine ja pojad on hoolimatud põrgulised, kes ei tunne hirmu 
ega halastust ja oleksid kõigi nende kaabakate ja kõrilõikajate eesotsas maale hullemaks 
nuhtluseks kui Rob Roy iialgi on olnud.» 

«Häh, lollus!» vastas tema hiilgus. «Ainult selle mehe mõistus ja kavalus on aidanud tal nii 
kaua võimul püsida, harilikule mägiröövlile oleks tehtud lõpp niisama paljude nädalate 
jooksul, kuipalju aastaid on edenenud Robi ettevõte. Ilma temata ei ole tema jõuk enam 
niisuguseks alatiseks pahanduseks — see lakkab olemast justnagu ilma peata herilane, kes ehk 
ühekorra küll veel nõelab, kes aga litsutakse samas paigas kohe surnuks.» 

Kuid Garschattachini suud ei olnud niisama kerge kinni panna. 

«Mina Robi ei salli, milord hertsog,» vastas ta, «see on kindel, ja sama vähe sallib tema mind, 
kui arvesse võtta, et ta on minul endal kahel korral laudad tühjaks viinud, peale selle veel mu 
rentnikel, aga ometi... » 

«Aga ometi, Garschattachin,» katkestas hertsog teda tähendusrikka muigega, «mulle näib, et 
teie arvates on säärane tegevusvabadus teie sõprade juures vabandatav ja Rob ei olegi kuulu 
järgi vaenlane major Galbraithi meretagustele sõpradele.» 

«Kui see ka nõnda oleks, milord,» sõnas Garschattachin samasugusel naljatleval toonil, 
«poleks see ikkagi veel kõige hullem, mis ma temast kuulnud olen. Aga meil oleks aeg saada 
klannidelt teateid, mida me juba nii kaua oleme oodanud. Jumala nimel, kardan väga, et nad 
peavad oma sõna just nõnda nagu mägilased ikka — niipalju kui mina neid tunnen, pole neist 
midagi paremat loota: ega inglise saapad passi paari Šoti truusidega.» 

«Seda ma küll ei usu,» ütles hertsog. «Need džentel-menid on tuntud oma aususe poolest ja 
ma lihtsalt ei saa mõelda midagi muud, kui et nad ilmtingimata peavad sõna ja tulevad kohale. 
Saatke veel kaks ratsanikku vaatama, kuhu meie sõbrad jäävad. Enne nende saabumist me ei 
või mõeldagi rünnakust kitsasteele, kus kapten Thornton laskis end üllatada ja mida, niipalju 
kui mina tean, kümme jalaväelast võiksid edukalt kaitsta Euroopa parima ratsarügemendi 
vastu. Seni aga laske meestele kehakinnitust anda.» 

Ka mina sain osa viimasest korraldusest, mis oli seda vajalikum ja teretulnum, et ma ei olnud 
ivagi suhu saanud pärast kiiruga valmistatud einet eelmisel õhtul Aber-foilis. Väljasaadetud 
luurajad tulid tagasi, kuid ei toonud mingeid teateid oodatud abivägedest, ja päike oli juba 
kaldunud õhtusse, kui ilmus viimaks mägilasest kuller nonde klannide juurest, kellelt loodeti 
koostööd, ja toi kirja, mille ulatas sügavaima kummardusega hertsogile. 


«Kallan endale kõrisse terve aamitäie bordood,» ütles Garschattachin, «kui selles läkituses 
meile armulikult ei teatata, et nood neetud mägilased, keda me nii suure vaeva ja pahanduste 
hinnaga siia saime, kavatsevad 

tagasi koju minna ja soovitavad meil oma asjadega ise kuidagiviisi toime tulla.» 

«Nii just ongi, džentelmenid,» sõnas hertsog pahameelest punastades, kui oli läbi lugenud 
kirja, mis oli kritseldatud määrdunud paberitükile, ent adresseeritud kõigiti vormikohaselt: 
«Kõrge ja vägeva valitseja, hertsogi (jne. jne.) üliaulikkudesse kätesse.» 

«Meie liitlased on meid maha jätnud, džentelme-nid,» jätkas hertsog, «ja sõlminud vaenlasega 
separaat-rahu.» 

«Eks niisugune ole kõigi liitude saatus,» ütles Garschattachin. «Hollandlased oleksid meiega 
täpselt samamoodi talitanud, kui me poleks neist Utrechtis ette jõudnud.» ' 

«Te naljatate, sir,» sõnas hertsog ja tema kulmukortsutus näitas, kui vähe talle meeldis 
säärane lõbusus, «aga meie lugu võtab nüüd üpris tõsise pöörde. Arvan, et mitte keegi 
džentelmenidest ei soovitaks meil tungida kaugemale ilma sõbralike klannide või Inversnaidi 
jala-väeüksuste toetuseta?» 

Üksmeelne vastus kinnitas, et taoline katse oleks täielik meeletus. 

«Samuti poleks ka kuigi tark jääda siia,» jätkas hertsog, «ja sattuda ohtu, et meid öösel 
rünnatakse. Seepärast panen ette taanduda Duchraysse ja Gartartani ning pidada seal 
väsimatult ja hoolsalt valvet kuni hommikuni. Aga enne kui me lahku läheme, kuulan ma Rob 
Roy teie kõigi juuresolekul üle, et te ise oma silmade ja kõrvadega veenduksite, kui äärmiselt 
ebaõige oleks lasta tal jätkata oma vägivallategusid.» 

Hertsog andis vastava käsu ja vang toodi tema ette: Robi käsivarred olid ülaltpoolt 
küünarnukke kokku seotud ja keha külge kinnitatud sadulavöö abil, mis oli selja taga 
pandlaga kõvasti kinni tõmmatud. Kaks allohvitseri hoidsid teda teine teiselt poolt kinni ja 
lisaks kindlustasid julgeolekut veel kaks rida sõdureid tema taga, täägid karabiinide küljes 
torkevalmis. 


1 Hispaania pärilussõja ajal, mis lõppes 1713. a. Utrechti rahuga, oli Prantsusmaa ja 
Hispaania vastu liitunud Inglismaa ja Madalmaade vahel tõsiseid lahkhelisid. 

Esmakordselt nägin seda meest tema rahvarõivais, mis rabavalt rõhutasid tema kehaehituse 
iseärasusi. Punased juuksekahlud, mida lauskmaa riietuse juurde kuuluv parukas ja kübar olid 
suurelt osalt varjanud, paistsid nüüd mägilasemütsi serva alt ja õigustasid hüüdnime Roy, s. 0. 
«Punane», mille järgi teda Lauskmaal palju rohkem tunti kui ühegi teise nime järgi ja mida 
seal arvatavasti veel praegugi kõige paremini mäletatakse. Nime sobivust kinnitas ka jalgade 
välimus seeliku alläärest kuni põlvsukkade ülemise servani, millise osa ihust jätab tema 
kodumaa mood paljaks: jalad olid tal kaetud tiheda lühikese punase karvaga, iseäranis 
põlvede ümber, ja meenutasid selle poolest, aga ka oma äärmiselt jõuliste kõõluste poolest, 
ruskekarvalise mägisõnni jalgu. Üldiselt — tänu muutunud riietusele ja teiselt poolt sellele, et 
olin tundma õppinud tema tõelist ja kohutavat olemust — oli tema välimus minu silmis nüüd 
nii võrratult metsikum ja mõjukam kui varem, et suutsin temas vaevu ära tunda oma vana 
tuttava. 

Tema hoiak oli julge, sundimatu (sedavõrd kui võimaldasid tema köidikud), kõrk ja isegi 
väärikas. 

«Me pole teiega enam ammugi kohtunud, mr. Campbell,» ütles hertsog. 

«Seda küll, milord hertsog, oleksin soovinud teiega kohtuda nii, et oleksin saanud teieN 
hiilgust sündsamal kombel tervitada,» ta osutas pilguga oma seotud kätele, «aga küllap tuleb 
selleks veel hea juhus.» 

«Paremat juhust kui praegu enam ei tule, mr. Campbell,» vastas hertsog, «sest peagi jõuab 
kätte tund, mil teil tuleb lõpetada arved kõige maapealsega. Ma ei ütle seda selleks, et teie 
ahastuse üle irvitada, kuid peate teadma, et teie elutee läheneb lõpule. Ma ei salga, et olete 
mõnigi kord teinud vähem kahju kui teised, kes tegelevad sellesama õnnetu ametiga, ja et 
olete vahetevahel ilmutanud andekust ning isegi häid kalduvusi, mis lubasid teilt oodata 
paremat. Aga teate ju isegi, kui pikka aega olete olnud hirmuks ja nuhtluseks oma rahulikele 
naabritele, ja mäherduste vägivallategudega olete säilitanud ning laiendanud oma 
ebaseaduslikku võimu. Ühe sõnaga: te teate, et olete surma ära teeninud, ja peate nüüd selle 
vastu valmis olema.» 

«Milord,» sõnas Rob Roy, «ehk ma küll võin oma õnnetused julgesti teie hiilguse ukselävele 
panna, ei ütle ma ometi iialgi, et teie ise olete neid meelega ja teadlikult mulle kaela saatnud. 
Kui ma seda arvaksin, milord, ei siis oleks saanud teie hiilgus täna minu üle kohut mõista, sest 
kolmel korral olete olnud minust parajas laskekauguses, kui mõtlesite ise ainult hirvele — ja 
harva on mind nähtud märgist mööda laskvat. Aga mis puutub neisse, kes sosistasid 
laimujutte teie hiilguse kõrva ja kihutasid teid mehe vastu, kes oli kord samasugune rahulik 
elanik kui iga teine, ja varjasid end teie nime taha, et ajada mind viimaste äärmusteni, — 
nendega ma olen juba vähehaaval arveid õiendanud, ja hoolimata kõigest, mida teie hiilgus 
praegu ütles, loodan ma elada, kuni olen nendega tasa.» 

«Ma tean,» lausus hertsog kasvava vihaga, «et olete parandamatu ja jultunud lurjus, kes jääb 
kindlalt oma sõna juurde, kui on kord vandunud teha kurja, aga küll ma juba hoolt kannan, et 
teid selles takistada. Teil ei ole muid vaenlasi kui ainult teie enda halvad teod.» 

«Kui mu nimi oleks Grahame ja mitte Campbell, küllap oleks mul siis vähem tarvis neist 
kuulda,» vastas Rob Roy kangekaelse otsustavusega. 

«Teeksite hästi, sir,» ütles hertsog, «kui hoiataksite oma naist, perekonda ja poolehoidjaid, et 
nad kohtleksid ettevaatlikult nende kätte sattunud džentelmene, sest ma tahan neile, kogu teie 
hõimule ja liitlastele kümnekordselt kätte maksta vähimagi ülekohtu eest tema majesteedi 
ustavate alamate vastu.» 

«Milord,» kostis Roy selle peale, «ükski minu vaenlastest ei saa mind süüdistada verejanus, ja 
kui ma oleksin praegu omade juures, valitseksin seal nelja- või viitsada metsikut mägilast 
niisama hõlpsasti kui teie hiilgus noid kaheksat või kümmet teenrit ja jooksupoissi. Aga kui 
teie hiilgusel on kindel nõu võtta perekonnalt ära pea, siis võite kihla vedada, et perekonna 
liikmed hakkavad talitama omavoliliselt. Aga olgu mis on või tulgu mis tuleb, seal vangide 
hulgas on üks auväärt mees, minu sugulane, ja temale ei tohi juhtuda midagi paha. On siin 
keegi, kes teeks MacGregorile heateo? Ta võib selle eest tasuda, olgugi ta käed praegu 
seotud.» 

992 

Mägilane, kes oli toonud hertsogile kirja, vastas: «Ma teen, nagu te tahate, MacGregor, ja 
lähen selleks tagasi mägedesse.» 

Ta astus vangi juurde ja sai temalt ta naise jaoks suusõnalise läkituse, mida ma ei mõistnud, 
kuna see anti edasi geeli keeles, ent ma ei kahelnud, et jutt oli abinõudest, mis tuli tarvitusele 
võtta mr. Jarvie' julgeoleku kindlustamiseks. 

«Kas kuulete, missugune häbematus?» lausus hertsog. «Või tema kasutab ära oma saadiku- 
puutumatust ja hakkab käskjalaks. Ega midagi — tema teguviis on täielikus kooskõlas ta 
isandate omaga, kes ise kutsusid meid ühiselt võitlema nende röövlite vastu, aga lõid meist 
lahku, niipea kui MacGregorid nõustusid neile loovutama Balguidderi maad, mille pärast nad 
omavahel tülitsesid. 

Truuks, ustavaks jääb šoti seelik üpris harva: kameeleonina nad vahetavad tihti karva.» 
«Teie suur esiisa ei ütelnud kunagi nii, milord,» vastas talle major Galbraith, «ja lubage 
alandlikult tähendada, ega oleks teie hiilguselgi juhust seda ütelda, kui te vaid alustaksite 
õigusemõistmist kurja lättelt. Andke ausale mehele tagasi temalt võetud hobune — las iga pea 
kannab oma mütsi — ja Lennoxis ning kogu maal tuleb kord iseenesest majja.» 

«Tasa, tasa, Garschattachin!» ütles hertsog. «Niisuguseid jutte on ohtlik rääkida ükskõik 
kellele, iseäranis aga minu kuuldes, kuid mulle näib, et te peate end eesõigustatud isikuks. 
Palun juhtige oma väeosa Gartartani poole, mina ise hoolitsen, et vang saaks viidud Duch- 
raysse, ja saadan teile homme oma edasised korraldused. Ja palun ärge laske puhkusele ühtegi 
sõdurit.» 

«Juba jälle see vana lugu: kord antakse käsk, samas jälle tühistatakse,» surus Garschattachin 
läbi hammaste. «Kuid kannatust, kannatust! Ühel ilusal päeval mängime teiega võib-olla veel 
seda mängu, et «vahetage kohad, kuningas tuleb».» 

Kaks ratsaväeeskadroni rivistusid ja valmistusid teeleminekuks,, et veel viimase 
päevavalgusega öökorterisse jõuda. Mina sain pigem korralduse kui kutse minna väeosaga 
kaasa ja ma märkasin, et kuigi ma ei olnud enam 

vangide kirjas, jäin ikkagi teatud kahtluse alla. Ajad olid ju tõepoolest täis ohtu: maad 
lõhestas jakobiitide ja hannoveri partei vaheline võimuküsimus ja alatised riiud ning kadedus 
mägilaste ja lauskmaalaste vahel, peale selle veel hulk seletamatuid vaenuasju, mis lahutasid 
üksteisest tähtsaid ning mõjukaid šoti perekondi, põhjustasid säärast üldist kahtlustamist, et 
üksik ja kaitsetu võõras võis olla peaaegu kindel, et kohtab oma teekonnal mõningaid 
ebameeldivusi. 

Kuid ma leppisin oma saatusega nii hästi kui suutsin, lohutades end lootusega, et mul ehk 
õnnestub saada vangistatud röövlilt teateid Rashleigh' ning tema salasepitsuste kohta. Ent 
teeksin endale ülekohut, kui jätaksin lisamata, et ma ei pidanud silmas üksnes enda huve. Olin 

sügavalt huvitatud oma eriskummalise tuttava saatusest ja ihkasin kõigest hingest osutada 
talle abi, mida ta oma õnnetus olukorras võiks vajada ja mida ta tohiks vastu võtta. 


XVI PEATÜKK 


Ja kui ta nägi, sild on puru. 

ta ujus üle vee; 

ja kui ta kohtas haljast muru, 

ta joostes kattis tee. 

Gil Morrice 

Kaljudelt ning lõhangutest kaikusid nüüd vastu pasunahelid: ratsavägi rivistus kahte kolonni 
ja hakkas aeglases traavis liikuma piki orgu. Kolonn, mida juhtis major Galbraith, suundus 
varsti paremale, ja läbis Forthi, et siirduda talle määratud öökorterisse, milleks oli, nagu ma 
aru sain, läheduses asetsev vana loss. Jõest läbi minnes pakkus kolonn elavat vaatepilti, kuid 
kadus siis peagi silmist, kui hakkas looklema üies mööda vastaspoolset metsaga kaetud 
orukallast. 

Meie jätkasime marssi võrdlemisi korralikus rivis. Et tagada kindel järelevalve vangi üle, oli 
hertsog paigutanud ta hobuse laudjale ühe oma kaaskondlase selja taha; viimast hüüti, nagu 
ma kuulsin, Brigglandsi Ewaniks ja ta oli suurekasvulisemaid ning tugevamaid mehi kogu 

väeosas. Sedelgarihm, millega olid kokku seotud mõlema ratsaniku kehad ja mille pannal 
asetses vabamehe rinna kohal, tegi Rob Royl võimatuks end oma valvurist vabastada. Minule 
tehti korraldus hoiduda nende kõrvale ja anti selleks kasutada rügemendi hobune. Sõdurid 
ümbritsesid meid nii tihedasti kui tee laius lubas, ja kummalgi pool ratsutas kogu aeg 
vähemalt üks, kui mitte kaks meest, püstol peos. Andrew Fairservice'il, kes istus väeosale 
kusagil saagiks langenud poni seljas, lubati ratsutada koos teiste teenritega, keda järgnes 
kolonnile suur hulk, ilma et nad oleksid moodustanud ühist rivi paremini väljaõpetatud 
ratsaväelastega. 

Sel viisil ratsutasime tükk aega, kuni jõudsime kohani, kus ka meil tuli minna üle jõe. Kuna 
Forth saab alguse järvest, on ta õige sügav isegi seal, kus ta laius on tühine, ja koolmele 
pääses mööda konarlikku ning järsku rada kitsas kaljulõhes, mis võimaldas ratsanikel laskuda 
ainult ükshaaval. Kuna meie väikese kolonni keskpaik ja lõpuosa pidid kaldajärsakul peatuma 
ja ootama, kuni esiridade ratsanikud üksteise järel kaljulõhet läbisid, tekkis tunduv viivitus, 
nagu niisugustel puhkudel ikka, mis põhjustas isegi mõningat segadust, sest hulk neid 
ratsanikke, kes ei kuulunud eskadroni koosseisu, tungisid korrapäratu summana koolme 
juurde ja nakatasid oma korratusega teatud määral ka maakaitseväelasi, ehkki need olid 
saanud hea rividrilli. 

Just siis, kui olime kaldajärsakul sedaviisi murruna koos, kuulsin, kuidas Rob Roy sosistas 
mehele, kelle selja taha ta oli pandud istuma: 

«Sinu isa, Ewan, poleks küll vedanud vana sõpra tapale nagu vasikat, kui ka kõik kristliku 
maailma hertsogid oleksid teda selleks sundinud.» 

Ewan ei vastanud, vaid kehitas ainult õlgu, nagu tahtes ütelda, et see, mida ta teeb, ei sünni 
tema tahtel. 

«Kui MacGregorid tulevad mägedest alla ja sa näed tühje karjakopleid, verist koldekivi ja 
tuld, mis lõõmab su maja katuseräästast, siis sa ehk mõtled, Ewan, et kui sinu sõber Rob oleks 
elus, siis oleks sul jäänud alles kõik see, mille kaotamise pärast su süda valutab.» 

Ewan Brigglandsist kehitas jälle õlgu ja oigas, kuid ei lausunud sõnagi. 

«Kurb — küll,» jätkas 
Rob, poetades keelitusi 
Ewani kõrvu nii tasa, 
va et neid ei kuulnud keegi kõr- 

Mt 3 valine 
«Kurb küll,» jätkas Rob, poetades keelitusi Ewani kõrvu nii tasa, et neid ei kuulnud keegi 
kõrvaline peale minu, ja mina ei tundnud end muidugi mingil viisil kutsutud olevat tema 
põgenemislootusi hävitama, «kurb küll, et Brigglandsi Ewanile, keda Roy MacGregor on 
abistanud käe, mõõga ja kukruga, tähendab tähtsa aadlimehe vihane pilk enam kui sõbra elu.» 
Ewan näis olevat valusasti puudutatud, ent jätkas vaikimist. Vastaskaldalt kuuldus hertsogi 
hüüd: «Vang üle tuua.» 
Ewan ajas hobuse liikvele ja vaevalt jõudsin ma veel kuulda Robi sosinat: «Pead aru, kas 
MacGregori veri maksab rohkem kui katkenud rihm? Selle eest tuleb sul veel vastust anda nii 
siin kui ka teises ilmas,» kui nad minust kähku möödusid ja õige tormakalt vette sööstsid. 
«Veel mitte, sir, teie veel mitte,» ütlesid mulle mõned ratsaväelased, kui tahtsin neile 
järgneda, kuna mitmed teised tunglesid vee poole. 
396 
Kahanevas päevavalguses nägin hertsogit teisel kaldal kolonni korraldavat, sedamööda kuidas 
sõdurid hajavil randusid — mõned ülal-, mõned allpool. Paljud olid juba jõest läbi läinud, 
mõned olid veel vees ja ülejäänud valmistusid järgnema, kui äkiline sulpsatus mulle teatas, et 
MacGregori kõneosavus oli suutnud mõjustada Ewanit andma talle vabaduse ja võimaluse 
päästa oma elu. Ka hertsog kuulis seda heli ja taipas kohe, mida see tähendab. 
«Koer!» karjus ta Ewanile, kui see kaldale ronis. «Kus on sinu vang?» Ja ootamata ära 
vabandusi, mida kohkunud vasall kogeldes esile tooma hakkas, tulistas ta teda pähe — kas 
surmavalt või mitte, seda ma ei tea — ja hüüdis: «Džentelmenid! Hargnege ja jälitage seda 
lurjust! Sada gini sellele, kes Rob Roy kinni püüab!» 
Silmapilk oli kogu tegevuspaik täis vilgast liikumist ja segadust. Rob Roy, kes oli köidikuist 
pääsenud kahtlemata tänu sellele, et Ewan oli vallandanud rihmapandla, oli end libistanud üle 
hobuse laudja ja otsekohe sukeldunud temast vasakul ujuva ratsu kõhu alt läbi. Aga kuna ta 
pidi hetkeks pinnale tõusma, et õhku kopsu tõmmata, köitis tema ruuduline pleed 
ratsaväelaste tähelepanu. Mõned neist sööstsid sedamaid jõkke, vähimatki hoolimata oma 
julgeolekust, tormates, nagu Šotlased ütlevad, «läbi paksu ja vedela»; vahel ujusid nad hobuste 
seljas, vahel libisesid need alt ja siis rabelesid mehed vees elu ja surma peale. Teised, vähem 
innukad — või ettevaatlikumad — sööstsid mitmes suunas laiali ja kappasid mööda mõlemat 
kallast edasi-tagasi, et pidada silmas kohti, kus põgenik võiks veest välja tulla. Hõiked ja 
hüüded, appikutsed siit ja sealt, kus nähti või arvati nägevat mõnd märki otsitavast, sagedased 

lajatavad lasud püstolitest ja karabiinidest iga vähegi kahtlustäratava eseme pihta, suur hulk 
ratsanikke sagimas jõe kaldail, vette minemas ja välja ronimas ning vehkimas pikkade 
mõõkadega, kus iganes miski köitis nende tähelepanu, ohvitseride asjatud pingutused luua 
mingisugust korda — kõik see lisaks nii metsikus ümbruses ja nähtavana ainult sügisese õhtu 
puudulikus ehavalguses moodustas ühtekokku kõige ebatavalisema virvarri, mida ma iganes 
olin näinud. Mul lasti seda ka tõesti rahulikult vaadelda, sest kogu meie kavalkaad oli hajunud 
laiali, et 

põgenikku jälitada või vähemalt näha, millega jälitamine lõpeb. Tõsi küll, kahtlustasin juba 
tol korral ja sain hiljem päris kindlasti teada, et paljud neist, kes näisid kõige agaramalt 
põgenikku varitsevat ja otsivat, soovisid tegelikult kõige vähem, et Rob kinni võetaks, ja 
ühinesid meluga ainult selleks, et suurendada üldist segadust ja kergendada mägilase 
põgenemist. 

Põgenemine ei olnudki tõtt-öelda raske temasugusele osavale ujujale, niipea kui ta oli 
pääsenud tagaajajate eest nende esimeses tuhinas. Vahepeal oldi tal tihedalt kannul ja mitmed 
mõõgahoobid langesid välkudes tema ümber vette. Vaatepilt sarnanes tublisti saarmajahile, 
mida olin näinud Osbaldistone Hallis: koerad avastavad looma seetõttu, et viimane on 
sunnitud tõstma nina hingamiseks veest välja, ent kuna ta sukeldub uuesti vee alla, niipea kui 
on uuendanud oma õhutagavara, õnnestub tal ikkagi nende käest minema lipsata. Kuid 
MacGregor võttis appi kavaluse, milleni saarmas ei küüni: ta tuli toime sellega, et vabanes 
peaaegu jälitajate .nina all märkamatult pleedist ja laskis selle allajoge ujuma, kus see väga 
ruttu äratas üldist tähelepanu; nii sattusid paljud ratsanikud valejälgedele ja mitmedki kuulid 
ning mõõgalöögid juhiti kõrvale sellest, kellele nad olid määratud. 

Kui vang oli juba täielikult silmist kadunud, muutus peaaegu võimatuks teda uuesti leida, sest 
jogi olijpalju-des kohtades ligipääsematu järskude kallaste voi siis lepa-, papli- ja 
kasevõsastike tõttu, mis jõe kohale ulatudes tõkestasid ratsanike teed. Ka oli tagaajajail juba 
juhtunud eksitusi ning õnnetusi ja lähenev öö tegi nende ülesande iga hetkega üha 
lootusetumaks. Mõned sattusid veekeeristesse ja kaaslastel tuli rutata appi, et päästa neid 
uppumissurmast. Teised, kes olid saanud üldises möllus kuulist või mõõgahoobist haavata, 
anusid abi või ähvardasid kätte maksta, ja paaril juhul läks päris tegeliku kähmluseni. 
Seepärast puhusid pasunad lõpuks taganemist, kuulutades, et komandör oli jätnud — nii kahju 
kui tal sellest ka oli — seks korraks lootuse suurele autasule, mis oli tal nii ootamatult käest 
libisenud, ja sõdurid hakkasid pikkamööda, vastumeelselt ning isekeskis tülitsedes uuesti 
kolonni kogunema. Nägin nende tumenevaid 

398 

kogusid jõe lõunakaldal rivistuvat ja vee kohin, mida kaua oli summutanud 
kättemaksuhimuliste jälitajate kisa, kostis nüüd selgesti, segunedes pettunud ratsameeste 
madalate, rahulolematute ja etteheitvate häältega. 

Olin seni olnud toimuva vaatemängu tegevusetuks, ehkki kaugeltki mitte osavõtmatuks 
pealtvaatajaks. Nüüd aga kuulsin äkki hüüet: «Kus on siis too võõras inglane? See oli tema, 
kes andis Rob Royle rihma läbilõikamiseks noa.» 

«Raiuge va inglise õgard pooleks!» hüüdis keegi. «Kihutage tal paar kuuli läbi peakolu!» 
soovitas teine. «Lööge talle kolm tolli külma rauda ribide vahele!» kisas kolmas. 

Ja ma kuulsin mitmeid ratsanikke kappavat sinna-tänna, kahtlemata armastusväärse 
kavatsusega viia need ähvardused täide. Sedamaid tulin ma teadvusele oma olukorrast ja 
taipasin, et relvastatud mehed, kelle põlema süttinud kirgi miski ei ohjelda, lasevad mu 
tõenäoliselt esiteks maha voi raiuvad tükkideks ja alles pärast hakkavad arutama, kas nende 
tegu oli õige. Selle veendumuse sunnil hüppasin hobuse seljast, lasksin loomal minna oma 
teed ja sööstsin lepavõsasse, kus saabuvat ööpimedust arvestades oli võrdlemisi vähe 
tõenäoline, et mind avastatakse. Oleksin ma olnud küllalt lähedal hertsogile, et paluda tema 


isiklikku kaitset, siis oleksin seda teinud, tema aga oli juba alustanud ärasõitu ja ma ei näinud 
jõe vasakul kaldal ühtegi küllalt kõrges auastmes ohvitseri, kellelt oleksin võinud oodata 
kaitset juhul, kui end ise nende kätte annan. Pealegi, mõtlesin ma, ei nõua minu au sugugi, et 
peaksin säärases olukorras tarbetult eluga riskima. Kui kära vähehaaval vaibus ja minu peidu- 
paiga läheduses oli juba harvemini kuulda hobuste kabjaplaginat, oli mu esimeseks mõtteks 
otsida üles hertsogi öökorter, niipea kui õhk on puhas, ja anda end tema kätte truu alamana, 
kellel pole vaja karta kohtumõistmist, ning võõrana, kes võib täie õigusega oodata temalt kait- 
set ning külalislahkust. Selle eesmärgiga hiilisin oma peidupaigast välja ja vaatasin ringi. 
Videvik.oli muutunud nüüd peaaegu pimeduseks, Forthi minupoolsele kaldale oli jäänud 
mõni üksik ratsaväelane (või mitte ühtegi) ja neist, kes olid juba teisel pool jõge, 

kuulsin veel ainult kauget kabjaplaginat ja pikki ulguvaid trompetihelisid, mis kaikusid läbi - 
metsa, kutsudes mahajäänuid. Niisiis olin jäetud siia üksi ja õige raskesse olukorda. Mul ei 
olnud hobust ja sügav ning keeri-seline veevool, sogane äsjasest möllust, näis veelgi soga- 
semana nõrgas värelevas kuuvalguses ega meelitanud millegagi jalakäijat, kes polnud 
kaugeltki harjunud jõgedest läbi kahlama ja kes alles nüüdsama oli näinud, kuidas ratsamehed 
selles ohtlikus üleminekukohas rabelesid, hobused sadulaharjani vees. Jäädes aga sellele kal- 
dale, kus seisin, ei olnud mul muud väljavaadet, kui et mul tuleb pärast kõiki möödunud 
päeva ja eelnenud öö vaevasid veeta saabuv öö ai fresco 1 mõnel mäeveerul. 

Pärast hetkelist mõtiskelu tuli mulle pähe, et Fairservice, kes oli kahtlemata läinud läbi jõe 
koos teiste teenritega, jääb kindlasti truuks oma ninatargale ja häbematule kombele end alati 
kõige tähtsamate hulka poetada ega jäta rahuldamata hertsogi või teiste võimukandjate 
uudishimu minu päritolu ja reisi otstarbe suhtes. Niisiis ei olnud tarvis, et ma võimalike 
kahtlustuste kõrvaldamiseks ilmuksin viibimatult hertsogi ette, riskides uppuda jõkke voi — 
isegi sel juhul, kui jõuan õnnelikult teisele kaldale — eksida teelt, suutmata eskadronile jälile 
jõuda voi tagatipuks lasta end mõnel teistest mahajäänud sõduril asja ees, teist taga maha 
nottida, kuna see võib-olla leiab, et niisugune vahva tegu oleks heaks vabanduseks tema 
hilinemisele väeossa. Seepärast otsustasin seada sammud tagasi väikesesse kõrtsi, kus olin 
veetnud eelmise öö. Rob Roy poolt ei olnud mul midagi karta. Tema oli nüüd vabaduses ja 
olin kindel, et kui juhtun sattuma kokku mõnega tema meestest, on mulle parimaks kaitseks 
teade nende pealiku pääsemisest. Tagasi minnes oleKs mul ühtlasi võimalik näidata, et mul ei 
olnud kavatsust mr. Jarvie't hüljata täbaras olukorras, millesse ta oli sattunud peamiselt minu 
tõttu. Ja lõpuks — ainult selles kandis oli mul lootust saada teateid Rashleigh'st ja minu isa 
paberitest — see aga oligi ju peapõhjuseks retkele, mis oli kujunenud nii ohtlikuks ja 
seiklusrikkaks. Niisiis loobusin ma mõttest minna sel 


1 AI fresco — värskes ohus (it. k.). 

õhtul läbi Forthi, ja pööranud Frew' koolmetele selja, hakkasin astuma tagasi Aberfoili 
külakese poole. 

Terav vilu'tuul, mida võis aeg-ajalt kuulda ja tunda, puhus minema pilved, mis muidu oleksid 
ehk hommikuni orus tukkunud, ja ehkki ta ei suutnud udu täielikult hajutada, ajas ta selle 
ometi kokku ähmaseks ning muutlikuks massiks, mis kord hõljus mäetippude ümber, kord 
täitis nagu tihe laiuv suitsujuga sügavaid nõvasid seal, kus kaldajärsaku küljest lahtimurdunud 
liitkivimi pangad on ülepeakaela tormanud alla orgu, jättes enda taha rebitud servadega 
lõhangu, mis sarnaneb kuivanud ojasängile. Kuu, mis seisis nüüd kõrgel ja sädeles erksalt läbi 
karge õhu, hõbetas jõekäärusid ja udust väljaulatuvaid mäe-tippe ning järsakuid, seal aga, kus 
udu lebas paksu ja tihke kihina, näis, nagu neelaks selle villataoline valevus kuukiired 
endasse, teistele, kergematele ning hõredamatele udutortidele aga andis kuupaiste mingi 
tuhmi läbipaistvuse, mis meenutas kõige õhulisemat hõbedasest gaasriidest loori. Nii 

kindlusetu kui mu seisukord ka oli, tõstis säärane romantiline vaade koos karge ohu elustava 
toimega mu tuju ja rahustas närve. Mul tuli isu jätta kõik mured sinnapaika ning trotsida 
hädaohte ja ma hakkasin tahtmatult vilistama oma sammude taktis, mida külmatunne sundis 
mind kiirendama. Tundsin, et elu tuikab minus üha uhkemalt ja võimsamalt, vastavalt sellele, 
kuidas kasvab mu usk oma tugevusse, julgusesse ning jõuvarudesse. Olin nii väga süvenenud 
neisse mõtetesse ja haaratud tundeist, mida need minus äratasid, et mulle jõudsid selja tagant 
järele kaks ratsanikku, ilma et oleksin neid märganud, enne kui nad olid mu kõrval, üks ühel, 
teine teisel pool, ja vasakpoolne, peatanud hobuse, kõnetas mind inglise keeles: «Hei, sõber, 
kuhu nii hilja?» 

«Aberfoili, oma õhtusöögi ja sängi juurde,» vastasin mina. 

«On's mäekitsused vabad?» päris ta selsamal käskival toonil. 

«Ma ei tea,» vastasin, «küllap näen, kui sinna jõuan. Aga kui olete inglane ja siin võõras,» 
lisasin, kuna mulle meenus Morrise saatus, «siis soovitan teil pöörduda tagasi ja oodata 
valgeni, siin ümbruskonnas on toimunud 

rahutusi ja ma kardan, et võõrastel ei ole siin just päris ohutu viibida.» 

«Sõdurid said lüüa, eks ole?» kõlas vastuseks. 

«Jah, seda küll. Üks väeosa koos ohvitseriga osalt tapeti maha, osalt võeti vangi.» 

«Olete selles kindel?» küsis ratsanik. 

«Sama kindel kui selles, et kuulen teie häält,» vastasin, «olin taplusele tahtmatuks 
tunnistajaks.» 

«Tahtmatuks?>» jätkas küsitleja. «Kas te sellest siis osa ei võtnud?» 

«Muidugi mitte,» kostsin. «Kuninga ohvitser võttis mu vahi alla.» 

«Mis kahtlustuse põhjal? Ja kes te olete? Kuidas on teie nimi?» jätkas ta. 

«Ma tõesti ei tea, sir,» ütlesin ma, «miks peaksin andma võhivõõrale inimesele vastust nii 
paljude küsimuste peale. Ütlesin teile juba küllalt, et teid veenda, millisesse hädaohtlikku ja 
rahutusse maakohta te suundute. Kui arvate heaks edasi minna, on see teie oma asi, aga kuna 
mina ei päri teilt midagi teie nime ega toimingute kohta, oleksin väga tänulik, kui jätaksite ka 
minu küsitlemise.» 

«Mr. Francis Osbaldistone,» sõnas teine ratsanik, kelle häälekõla tuikas-erutava joana läbi 
kõigi mu soonte, «mr. Francis Osbaldistone ei tohiks vilistada oma lemmik-viise, kui ta 
soovib jääda tundmatuks.» 

Ja Diana Vernon — sest tema see oli, üleni mässitud ratsakeepi — vilistas mind vallatult 
matkides viisi lõpuosa, mis oli mul parajasti huulil, kui nad mu selja taha jõudsid. 

«Armas jumal!» hüüdsin ma otsekui piksest rabatu. «Olete see tõesti teie, miss Vernon? 
Säärases paigas, säärasel tunnil, säärasel metsikul maal, sellises ... » 

«Sellises mehelikus riietuses, tahate ütelda. Mis teha — häda ei anna häbeneda. Võrratu 
kapral Nymi ' filosoofia on lõppude lõpuks ikkagi kõige parem: tuleb talitada nii, kuidas saab 
— pauca verba.»' 


1 Kapral Nym Shakespeare'i näidendist «Henrv V» 

Pausa verba — vähe sõnu (lad- k.)st. väheste sõnadega on öeldud kõik mis vaja. 

Kui ta nõnda rääkis, püüdsin ma erakordselt heledat kuupaistet ära kasutades uurida tema 
kaaslase välimust, sest võib juba arvata, et kohata miss Vernonit nii üksildases paigas, nii 
ohtlikul teekonnal ja üheainsa džentel-meni kaitse all — need olid asjaolud, mis pidid minus 
paratamatult äratama kiivust ning imestust. Sel ratsanikul ei olnud Rashleigh' madalat 
meloodilist häält, tema kõnetoon oli kõrgem ja käskivam, pealegi oli ta sadulas istudes märksa 
pikem sellest, keda ma kõige enam vihkasin ja kahtlustasin. Ka ei meenutanud võõras oma 

kõneviisiga ühtegi mu teistest nõbudest; selles oli toda tabamatut tooni ja maneeri, mille järgi 
võib juba paarist esimesest lausest ära tunda arukat ning hästikasvatatud inimest. 

Kuid mu ärevuse põhjustaja näis soovivat vabaneda minu uurivast pilgust. 

«Diana,» ütles ta sõbralikul, kuid kindlal toonil, «anna oma sugulasele ära, mis talle kuulub, ja 
ärgem viitkem siin aega.» 

Miss Vernon oli vahepeal võtnud välja väikese kastikese, kummardus sadulast minu poole ja 
sõnas häälel, milles püüd väljenduda talle omasel mänglevalt kergel toonil võitles sügavama 
ning tõsisema tundega: 

«Näete, kallis nõbu, olen juba sündinud teie kaitseingliks. Rashleigh oli sunnitud oma saagi 
käest andma ja kui oleksime jõudnud sinna Aberfoili külasse eile õhtul, nagu kavatsesime, 
oleksin leidnud mõne šoti õhuvaimu, kes oleks kandnud tiibadel teie kätte kõik need 
kaubandusliku jõukuse võrdkujud. Aga teel olid ees hiiglased ja lohed, ja meie ajastu 
rändrüütlid ning neitsid, nii vahvad kui nad ka on, ei tohi tormata asjatusse hädaohtu nagu 
muiste. Ärge teiegi tehke seda, mu kallis nõbu.» 

«Diana,» ütles tema kaaslane, «luba endale veelkord meenutada, et aeg on juba hiline, meil 
aga on öömajani veel pikk tee.» 

«Ma tulen, sir, tulen. Mõelge sellele,» lisas neiu ohates, «kui hiljaaegu ma alles õppisin sõna 
kuulama, pealegi ei ole ma veel pakki nõole üle andnud ... ega temaga hüvasti jätnud... 
igaveseks. Jah, Frank,» lisas ta, «igaveseks! Meid lahutab kuristik — hukutav kuristik. Kuhu 

meie läheme, sinna ei tohi teie järgneda; mida meie teeme, sellest ei tohi teie osa võtta 
Hüvasti! Olge õnnelik!» 

Kui ta niiviisi oma mägismaa poni seljast minu poole alla kummardus, puudutas tema nägu — 
võib-olla mitte päris kogemata :— minu oma. Ta surus mu kätt ja pisar, mis varises ta 
ripsmeil, veeres mitte tema, vaid minu palgele. See oli hetk, mida ei saa iialgi unustada: kirjel- 
damatult valus, ent samal ajal ometi täis rõõmu, nii vaikset ja harrast, nagu peaksid sedamaid 
avanema kõik südame väravad. Kuid see kestis ainult hetke, otsekohe sai Diana võitu tundest, 
millele ta tahtmatult oli alistunud, ütles oma kaaslasele, et on valmis talle järgnema, ja ajanud 
hobused väledasse traavi, olid nad minust peagi kaugel. 

Taevas teab, et see polnud ükskõiksus, mis sedavõrd aheldas mu liikmeid ja keelt, et ma ei 
suutnud vastata miss Vernoni poolikule embusele ega isegi tema hüvasti-jätule. Sõna tõusis 
küll keelele, ent näis mulle kurku kinni jäävat nagu saatuslik «süüdi» kurjategijale süüpingis, 
kes teab, et niipea kui ta selle sõna lausub, peab järgnema surmanuhtlus. Kohtumise 
ootamatus ja lahku-misvalutegid mu peaaegu juhmiks. Jäin liikumatultseisma, pakike käes, ja 
vahtisin üksisilmi neile järele, nagu püüdes loendada sädemeid, mis lendasid nende hobuste 
kapjade alt. Vaatasin ikka veel, kui isegi sädemeid enam näha ei olnud, ja kuulatasin 
kabjalööke veel kaua pärast scioa, kui nende viimane kauge kaja oli mu kõrvust kustunud. 
Viimaks purskusid mul pisarad silmist, mis olid klaasistunud pingutusest näha nähtamatut. 
Pühkisin neid hajameelselt, vaevalt tajudes, et nad voolavad, kuid neid tuli üha ohtramalt. 
Tundsin, et miski nöörib mu kõri ning rinda — õnnetu Leari hysterica passioK Istusin teeser- 
vale maha ja nutsin esimesi ning kõige kibedamaid pisaraid, mis lapsepõlvest saadik mu 
silmist olid voolanud. 


Hysterica passio — hüsteeriline tundepuhang (lad. k.). 


XVII PEATÜKK 


Dangle: Jumala eest, mulle näib, et tõlgist on 
raskem aru saada kui võõrast keelest. 
Sheridan, «Kriitika» 

Vaevalt olin ma leidnud oma tunnetele väljapääsu selles kramplikus nutuhoos, kui juba 
häbenesin oma nõrkust. Mulle meenus, et ma juba mõnda aega, kui Diana Ver-noni kuju 
mulle ikka ja jälle meelde tuli, olin püüdnud näha temas sõpra, kelle heakäekäigu eest ma küll 
alati valvel seisan, ent kellega mul vaevalt võib olla lähemat suhtlemist. Kuid tema hüvastijätu 
peaaegu varjamatu õrnus lisaks meie romantilisele kohtumisele paigas, kus seda kõige vähem 
võis oodata, olid asjaolud, mis mind täielikult segadusse viisid. Toibusin siiski rutem kui 
oleks võinud arvata, ja andmata enesele aega selleks, et oma motiive hoolikalt analüüsida, 
läksin edasi mööda sama teed, kus mind tabas see kummaline ning ootamatu ilmutis. 

Ma ei astu ju üle, arutasin ma, tema nii pateetiliselt väljendatud keelust, kuna ma ainult jätkan 
oma teekonda mööda ainukest vaba teed. Kui mul ka on õnnestunud tagasi saada isa 
varandus, lasub minul ikkagi veel kohustus päästa oma Glasgow' sõber hädast, millesse ta 
minu pärast on sattunud, ja peale selle — kus mujal võin ma leida ööseks puhkepaika kui 
mitte Aberfoili väikeses kõrtsis? Ka nemad peavad seal peatuma, sest hobuseid puhkamata on 
neil võimatu edasi minna. Nii, ja seal saame siis uuesti kokku — kohtume võib-olla viimast 
korda, aga ma näen teda ja kuulen ta häält. . . saan teada, kes on see õnneseen, kes valitseb 
teda nagu abikaasa. Saan teada, kas oleks minu võimuses kõrvaldada mõnda neist raskustest, 
milles ta praegu näib viibivat, või millegi muuga väljendada oma tänulikkust tema 
suuremeelsuse eest... tema omakasupüüdmatu sõpruse eest... 

Nõnda arutasin ma endamisi, ilustades iga näilikult sündsa ettekäändega, mis mulle pähe tuli, 
oma palavat iha Dianat veelkord näha ning temaga kõnelda, kui äkki 

löödi mulle tervituseks käega õlale ja mind kõnetas kume mägilasehääl, mille omanik kõndis 
nähtavasti veel kiiremini kui mina, ehkki ka mina astusin õige kärmel sammul: 

«Ilus õhtu, mr. Osbaldistone. Oleme teiega varemgi pimedas kohtunud.» 

MacGregori häälekõlas ei olnud võimalik eksida; ta oli pääsenud vaenlaste jälitamise eest ja 
ruttas nüüd tagasi oma kodumägedesse, oma poolehoidjate juurde. Tal oli õnnestunud end 
isegi relvastada — arvatavasti mõne salajase pooldaja majas: õlal oli tal musket ja vöö küljes 
tavalised mägilase relvad. Harilikus meeleolus oleks mulle ehk olnud ebameeldiv leida end nii 
hilisel tunnil üksi ning relvitult säärase isiku seltsis, sest kuigi olin harjunud mõtlema Rob 
Royst õige sõbralikult, tunnistan avameelselt, et iga kord, kui kuulsin tema häält, tundus 
mulle, nagu tarduks veri mu soontes. Mägilaste intonatsioon annab nende kõnele sügava ning 
õõnsa kõla tänu nende keeles nii sagedastele kurguhäälikutele, ja tavaliselt räägivad nad sõnu 
tugevasti rõhutades. Neile rahvuslikele iseärasustele lisas Rob Roy mingi karmi kiretuse, mis 
annab tunnistust vaimust, keda miski ei heiduta, miski ei üllata ega liiguta, olgu see kuitahes 
kohutav, kuitahes ootamatu või kurb. Alatised hädaohud ning seejuures piiritu usk oma jõusse 
ja tarkusesse olid teinud ta ükskõikseks hirmu vastu ja seadusevastane ning kindla 
jalgealuseta elu, mida ta elas, oli nürista-nud temas kaastunde ligimeste vastu, ehk küll ohud 
ja üleastumised ei olnud suutnud seda täielikult hävitada. Ja tuleb meeles pidada, et olin õige 
hiljuti pealt näinud, kuidas selle mehe alluvad panid relvastamata ja härdalt paluva inimese 
kallal toime julma mõrtsukateo. 

Kuid mu meeleolu oli säärane, et tervitasin rõõmuga röövlipealiku seltskonda, kuna see 
vabastas minu mu enda ülepingutatud ning piinarikkaist mõtetest, ka oli mul kübeke lootust 
saada temalt juhtlõnga selleks, et leida teed labürindis, kuhu saatus mu oli paisanud. Seepärast 
vastasin südamlikult tema tervitusele ja soovisin talle õnne ta äsjase pääsemise puhul 
olukorras, kus põgenemine näis olevat võimatu. 

«Jah,» kostis tema, «kõri ja pajuvitsv on teineteisest niisama kaugel kui huuled peekrist. Aga 
hädaoht ei olnudki nii suur kui ehk arvate teie, kes te seda maad ei tunne. Nende hulgas, kellel 
kästi mind kinni võtta, valve all hoida ja siis uuesti püüda, oli pool jagu (nagu ütleks mu nõbu 

Nicol Jarvie) neid, kes üldse ei tahtnud, et mind kinni võetaks, köidikuis hoitaks või uuesti 
tabataks, ja teise poole seas oli pool neid, kes pelgasid kätt mu külge panna, nii et tõsiselt tuli 
mul tegemist teha kõigest neljandiku osaga viiekümnest või kuuekümnest mehest.» 

«Minu arvates on seda küllaltki palju,» tähendasin. 

«Tean'd ... » vastas ta, «kindel on igatahes see, et kui kõik mu otsesed vaenlased nende 
hulgast astuksid Aber-foili ees väljal üheskoos minu vastu mõõku ja kilpe mängitama, siis 
teeksin ma õige ruttu kõigile järgemööda tuule jalge alla.» 

Nüüd küsitles ta mind mu seikluste kohta tema kodumaa pinnal ja naeris südamest, kui 
jutustasin talle lahingust kõrtsis ning raehärra kangelastegudest hõõguva roobiga. 

«Elagu Glasgow!» hüüdis ta. «Tabagu mind Cromwelli needus, kui ihaldaksin näha veel 
paremat nalja kui see, kuidas nõbu Nicol Jarvie kõrvetab Iverachi pleedi nagu lambapead 
varda otsas. Aga nõbu Jarvie' soontes,» lisas ta veidi tõsisemalt, «voolab ju ka veidi 
suursugust verd, olgugi et teda õnnetul kombel on kasvatatud rahuliku jä tuima töö jaoks, mis 
paratamatult nüristab iga tubli mehe vaimu. Võite juba isegi arvata põhjust, miks ma ei saa- 
nud teid Aberfoili kirikukülas vastu võtta nagu kavatsesin. Nende paari päeva jooksul, mis ma 
kuninga asjus Glasgow's käisin, oli minu jaoks peenike lõks üles seatud. Kuid ma ajasin sassi 
kõik nende salakavalad plaanid, nii et enam ei lähe neil korda üht klanni teise kallale ässitada, 
nagu nad seda tegid. Loodan, et peagi tuleb päev, mil kõik mägilased seisavad õlg õla kõrval. 
Aga mis siis edasi sai?» 


1 Pajuvitsu, millega seotakse kokku haokubusid, kasutati Šotimaal ja Iirimaal sageli 
poomisnöörina, hoides seega targasti kokku kanepit. (Autor.) 

Jutustasin talle kapten Thorntoni ning tema väesalga saabumisest ja raehärra ning minu 
areteerimisest ettekäändel, et me olevat kahtlased isikud; kui ta aga üksikasjalisemalt pärima 
hakkas, tuletasin meelde ohvitseri sõnu, et juba minu nimi ise tunduvat talle kahtlasena, ent 
peale selle olevat tal käsk kinni pidada «üks vana ja üks noor isik», kelle kirjeldusele meie 
sarnanevat. See õhutas jälle lindprii röövli naerutuju. 

«Nii tõesti kui inimene elab leivast,» ütles ta, «need kullid pidasid mu sõpra raehärrat tema 
ekstsellentsiks ja teid Diana Vernoniks! Oo, küll on ikka ilmatu vahvad öökullid!» 

«Miss Vernoniks?» pärisin ma kõhklevalt, tundes hirmu vastuse pärast. «Kas ta siis ikka veel 
kannab seda nime? Ta ratsutas alles äsja siit mööda džentelmeni seltsis, kes näis olevat talle 
mingil määral eestkostjaks.» 

«Ja-jaa,» vastas Rob, «ta on nüüd seadusliku eestkoste all, ja oli ka viimane aeg, sest ta oli 
pöörane tuisupea. Aga muidu on ta tubli tüdruk. Kahju ainult, et tema ekstsellents on veidi 
vanavõitu. Niisugune nagu teie või minu poeg Hamish oleks talle aastate poolest sobivam 
kaaslane.» 

Niisiis varisesid täielikult kokku kõik nood kaardimajakesed, mille ehitamisega mu 
mõttekujutus oli end kaine mõistuse kiuste nii sageli lõbustanud. Ehk ma küll tõtt öelda 
vaevalt võisin midagi muud oodata, kuna oli ju võimatu oletada, et Diana matkaks niisugusel 
metsiku! maal ja säärasel tunnil kellegagi, kel poleks seaduslikku õigust end tema kaitsjaks 
nimetada, ei tabanud mind löök ometi põrmugi vähem rängalt, ja kui MacGregor palus, et 
jätkaksin oma jutustust, kõlas ta hääl mu kõrvus, ilma et sõnade tähendus oleks jõudnud mu 
teadvuseni. 

«Olete vist haige,» ütles ta lõpuks, kui oli mind kaks korda kõnetanud, saamata vastust. 
«Tänane päev oli liiga raske teile, kes te muidugi pole harjunud säherduste vintsutustega.» 
Sõbralik toon, millega need sõnad öeldi, äratas mu teadvusele ning tuletas meelde mu 
praeguse olukorra nõudeid ja ma jätkasin jutustust nii hästi kui suutsin. 

Eduka võitluse üle kitsasteel avaldas Rob Roy suurt võidurõõmu. 

«Räägitakse,» tähendas ta, «et kuninga aganad olla paremad kui lihtinimeste vili, aga mulle 
paistab, et kuninga sõdurite kohta seda küll ütelda ei saa, kui nad' end lüüa lasevad käputäiest 
vanameestest, kelle võitle-misajad on juba möödas, ja poisikestest, kellel need veel" kätte pole 
jõudnud, ja naistest, kelle koht on ketruse ja koonlapuu taga — ühe sõnaga, kõige 
armetumatest sõdalastest kogu maal. Ja siis see Dougal Gregor! Kes oleks võinud arvata, et 
tema peakolus, mis pole ilmaski näinud muud katet peale tema enda tokerdanud laka, on nii 
palju oidu! Aga rääkige edasi — kuigi ma lausa kardan, mis nüüd tuleb, sest mu Helen on 
vanakurat ise, kui ta veri keema hakkab ... Vaeseke, tal on selleks põhjust ülearugi.» 
Jutustades talle, missugune kohtlemine meile osaks-sai, valisin nii delikaatseid väljendusi kui 
vähegi oskasin, kuid nägin selgesti, et tal on väga valus seda kuulda. 

«Annaksin tuhat marka selle eest, et oleksin saanud ise kodus olla!» ütles ta. «Kohelda 
halvasti külalisi jä mis kõige hullem, mu enda lihast nõbu, kes on minu ' vastu niisugust 
headust, üles näidanud! Ennemini oleksid nad võinud oma meeletuses poole Lennoxit maha 
põletada! Vaat mis tuleb, kui usaldada naisi ja nende poegi, kes ei pea oma tegudes mõõtu ega 
aru. Olgu kuidas on, selles kõiges on süüdi too maksuametniku-krants, kes mu reetis, öeldes 
nagu tooks ta teie nõolt Rashleigh'lt . sõna, et see ootab mind endaga kuninga asjade üle nõu 
pidama; arvasin, et tõenäoliselt tahab Rashleigh minuga kõnelda sellest, et Garsehattachin 
koos ühe Lennoxi maa-kaitseväesalgaga on kuulutanud end kuningas Jamesi" pooldajateks. 
Aga tõsi tõeks, kui ma kuulsin, et hertsog on seal, taipasin kohe, et mind on petetud, ja kui 
mul käed sedelgarihmaga kokku seoti, võisin juba arvata, mis-mind ootab, sest ma ju teadsin, 
et teie sugulane on ise — andke andeks — üks kahepalgeline lurjus ja armastab tegemist-teha 
sama tõugu sulidega. Hea veel, kui tema ise seda tempu ei algatanud. Mulle paistis, et tol 
Mor-rise-sellil oli pagana veider ilme, kui ütlesin, et tema peab 

jääma pantvangiks selle eest, et mina tulen terve nahaga tagasi. Ja ma olengi tagasi, kuigi 
mitte tänu temale või nendele, kelle teenistuses ta oli, ja nüüd on küsimus selles, kuidas too 
ametniku-lontrus ise tagasi pääseb — ausõna talle, et ilma lunarahata see ei sünni.» 

«Morris on juba maksnud viimse lunaraha,» sõnasin ma, «mida surelikult võib nõuda.» 

«Mis! Kuidas?» hüüatas mu kaaslane ärevalt. «Mis te räägite? Eks ta sai vist lahingumöllus 
kogemata surma?» 

«Ta tapeti täiesti külmavereliselt pärast lahingu lõppu, mr. Campbell.» 

«Külmavereliselt? Neetud!» pomises Rob läbi hammaste. «Kuidas see juhtus, sir? Rääkige 
kõik avameelselt ära, aga ärge misteritage ega kämblitage mind: minu jalge all on mu 
kodumaa kanarbik ja mu nimi on MacGregor!» 

Ilmselt oli ta tugevasti ärritatud, kuid ma ei teinud välja tema jämedast toonist ja andsin talle 
lühikese ning selge ülevaate Morrise hukkamisest. Ta lõi püssipäraga ägedasti vastu maad ja 
pahvatas: 

«Jumala eest, sihukese teo pärast võiks inimene ära needa oma suguvõsa, klanni, kodumaa, 
naise ja lapsed! Ja ometi, too närukael teenis seda juba ammugi. Lõppude lõpuks pole mingit 
vahet, kas rabeleda vee all, kivi kaelas, või kõlkuda tuules, köis kaelas. Üks lämbumine nii 
siin kui seal, ja teda tabas lihtsalt sama saatus, mida ta minule sepitses. Siiski oleks mulle 
paremini meeldinud, kui nad oleksid temast kuuli läbi lasknud või talle pistoda rindu 
torganud, sest nüüd tõuseb tema kõrvaldamise viisi ümber kindlasti palju tühje jutte. Aga eks 
igaühel ole oma saatus —- ja surema peame kõik, kui meie tunnikene tuleb. Ja seda ei hakka 
keegi eitama, et Helen MacGregoril on tasuda raske ülekohtu eest.» 

Seda öelnud, näis ta selle teema sootuks kõrvale heitvat ja küsis edasi, kuidas mul õnnestus 
pääseda sõdurite käest, kelle võimuses ta mind viimati nägi. 

Mu lugu oli peagi jutustatud ja lõpuks lisasin veel episoodi sellest, kuidas sain tagasi oma isa 
paberid, ehkki ma oma häält nii palju ei usaldanud, et oleksin söandanud lausuda Diana nime. 

«Olin kindel, et te need kätte saate,» ütles MacGregor. «Too kiri, mille te mulle tõite, sisaldas 
tema ekstsellentsi sellekohase soovi, ja arusaadavalt olin valmis kaasa aitama. Selleks ma teid 
ju siia mägedesse kutsusingi. Aga nähtavasti kohtus tema ekstsellents Rashleigh'ga varem kui 
ma ootasin.» 

Esimene osa tema vastusest rabas mind eriti. 

«Kas siis kiri, mille ma teile tõin, oli sellelt, keda te nimetate tema ekstsellentsiks? Kes ta on? 
Mis on tema seisus ja tõeline nimi?» 

«Ma arvan,» ütles MacGregor, «et kuna te seda seniajani ei teadnud, ei või sellel ka praegu 
olla teie jaoks erilist tähtsust, ja ma ei ütle teile selle kohta midagi. Aga seda ma muidugi 
teadsin, et kiri on tema enda käest, sest muidu oleksin ma küll vaevalt hakanud selle loo 
pärast nii palju vaeva nägema, kui endal parajasti säherdune asjatoimetus käsil, millega ma, 
nagu te näha võite, just parasjagu toime tulen.» 

Meenutasin nüüd raamatukogu aknaist paistvat valgust ja mitmeid teisi asjaolusid, mis olid 
minus äratanud armukadedust: kinnast, seinavaiba liikumist Rash-leigh' tuppa viiva saiakäigu 
ukse ees, aga eelkõige meenutasin, et Diana siis toast lahkus selleks, nagu ma tookord 
mõtlesin, et kirjutada kirja, mis pidi mulle abiks olema äärmise vajaduse korral. Järelikult ei 
veetnud ta oma tunde üksinduses, vaid kuulates mingisuguse hulljulge jakobiitide vandenõu 
agendi viisakusi, kes elas salaja tema onu majas! Mõned teised noored naisterahvad on end 
müünud kulla eest või lasknud end edevuse pärast oma esimese armastuse juurest ära 
meelitada, Diana aga oli ohverdanud minu ning enda tunded selle eest, et jagada meeletu 
õnneküti saatust, et kapata koos sellega mööda öiseid mägesid röövlipesi taga otsides, 
omamata paremat lootust kõrgele seisukohale ja rikkusele kui too paroodia kummastki, mida 
on võimeline pakkuma Stuartite mängukuningakoda St. Germains'is. 1 

«Näen teda, kui võimalik, veel kord,» sõnasin endamisi. «Räägin temaga kui sõber, kui 
sugulane; selgitan talle, 


1 Inglismaalt väljaaetuna leidis James II varjupaiga Louis XIV kuningakoja juures Saint 
Germains'i lossis. 

millise ohtliku tee ta on endale valinud, ja aitan tal pääseda Prantsusmaale, kus ta võib 
rahulikumalt ja kombe-kamalt, samuti ohutumalt ära oodata nende rahutuste tulemused, mida 
praegu kahtlemata ohutab too poliitiline pettur, kellega ta on ühendanud oma saatuse.» 
«Niisiis võin ma järeldada,» ütlesin ma MacGregorile pärast umbes viieminutilist vaikimist 
meie mõlema poolt, «et tema ekstsellents (nimetan teda nii, kuna te ei anna mulle tema jaoks 
ühtegi teist nime) viibis Osbaldistone Hallis minuga ühel ajal?» 

«Muidugi, muidugi — ja noore daami toas, nagu oligi kõige mõistlikum.» 

See palumatu teadaanne lisas sappi niigi mõrule joogile. «Aga vähesed peale Rashleigh' ja sir 
Hildebrandi teadsid,» jätkas MacGregor, «et ta seal peidus on. Teid asjasse pühendada ei 
tulnud kõne allagi ja teistel poistel pole küllalt mõistust, et kassi koorekirnust eemal hoida. 
Aga tore vanaaegne ehitus on too loss, ja mis mulle seal eriti meeldib, on igasuguste käikude, 
urgude ja peidikute rohkus: mõnda nurka võiks peita oma paar-kolmküm-mend meest ja 
perekond elaks nädal aega, ilma et keegi neid avastaks — tarviduse korral võib see kahtlemata 
olla suureks eeliseks. Oleks ometi meil Craig Roystoni nõlvadel mõni niisugune Osbaldistone 
Hall! Aga meie, vaesed mägilased, peame taoliseks otstarbeks kasutama metsi ja 
kaljukoopaid.» 

«Tema ekstsellents oli arvatavasti asjaosaline esimeses õnnetuses, mis tabas ... » 

Tahtmatult jäin hetkeks kõhklema. 

«Morrist, tahtsite ütelda,» sõnas Rob Roy külmavereliselt, sest ta oli liiga harjunud igasuguste 
vägivallategudega, et meelepaha, mida ta esialgu oli väljendanud, oleks võinud kaua kesta. 
«Ma naersin südamest tolle tembu üle, aga nüüd, pärast seda näotut lugu seal järve ääres pole 


62 212 


mul küll enam suurt lusti naerda. Ei, tema ekstsellents ei teadnud sellest naljast mitte kui 
midagi — meie Rashleigh'ga korraldasime kõik omavahel. Aga kus pärast sai alles nalja, kui 
Rashleigh katsus kavalusega kahtlust endalt ära teie peale veeretada, kuna ta teid juba algusest 
peale eriti ei sallinud, ja kui siis miss Die sundis meid kogu selle ämblikuvõrgu jälle ära 
pühkima 

ja teki kohtuniku küünte vahelt välja kiskuma! Ja siis Isee lodisev argpüks Morris, kes pidi 
hirmu pärast peaaegu aru kaotama, nähes tõelist süüdlast parajasti siis, kui ise süüdistas 
ilmsüütut võõrast! Ja too lambapeast sekretär! Ja viinaninast kohtunik! Ho-ho-hoo! Olen 
tagantjärele palju naernud tolle loo üle! Aga nüüd ma võin vaese mehikese heaks ainult 
niipalju teha, et lasen talle mõned hingepalved lugeda.» 

«Lubage küsida,» ütlesin ma, «kuidas miss Vernon saavutas Rashleigh' ja tema abimeeste üle 
säärase mõjuvõimu, et ajas teie kavatsuse nurja?» 

«Minu? See polnud minu kavatsus. Keegi ei või ütelda, et mina oleksin kunagi oma koorma 
teiste õlgadele ladu-nud. See oli otsast lõpuni Rashleigh' tegu. Aga eks miss Vernonil olnud 
kahtlemata suur mõju meie mõlema üle tema ekstsellentsi kiindumuse pärast temasse, ja peale 
selle teadis ta liiga palju meie saladusi, et temast oleks võinud niisama lihtsalt mööda minna. 
Kurat võtku seda,» hüüatas ta nagu kõike eelöeldut kokku võttes, «kes usaldab naiste kätte 
saladusi või annab neile ülearu võimu — poole aruga inimesele ei tohi ikka keppi kätte anda.» 
Külani oli jäänud veel veerand miili, kui äkki hüppasid meile teele ette kolm mägilast, relvad 
laskevalmis, ja käskisid meid seisma jääda ning ütelda, mis asju me ajame. Mu kaaslane 
lausus madalal ning võimukal häälel üheainsa sõna: Gregarach, ja sellele vastas äratundmist 
väljendav rõõmuhüüd või õigemini — kisa. Üks viskas tulelukuga püssi maha ja haaras oma 
juhil nii tugevasti põlvede ümbert kinni, et too ei olnud võimeline end vabastama, ja seejuures 
vallandus ta huulilt pominal geelikeelsete õnnitluste tulv, mis aeg-ajalt paisus vaimustatud 
kriiskamiseks. Kui esimene ulguv rõõmupuhang oli vaibunud, pistsid teised kaks jooksu sõna 
tõsises mõttes hirve väledusega, võisteldes omavahel, kumb jõuab esimesena viia 
rõõmusõnumi Rob Roy pääsemisest ja tagasitulekust külasse, mis oli nüüd MacGregorite 
tugeva salga valduses. Uudis kutsus esile säärase juubeldava kisa, et mäedki vastu kajasid. 
Noored ning vanad, mehed, naised ja lapsed, kõik, vahet tegemata soo või vanuse vahel, tulid 
piki orgu joostes meile vastu, tormilise kiiruga ja kärarikkalt nagu mägijõgi. Kui kuulsin selle 
juubeldava 

rahvahulga jooksumüdinat ja karjumist meile lähenevat, pidasin vajalikuks MacGregorile 
meenutada, et olen siin võõras ja tema kaitse all. Niisiis võttis ta mul kõvasti käest kinni, kuna 
rahvas tungles tema ümber säherduste ustavat poolehoidu ja rõõmu väljendavate hõisetega, et 
see oli lausa liigutav; kuid ta ei võimaldanud oma poole-hoidjaile seda, mida kõik innukalt 
püüdlesid — ei surunud kellegi kätt —, enne kui oli neile selgeks teinud, et mind tuleb 
kohelda lahkelt ja tähelepanelikult. 

Ka Delhi sultani käsku ei oleks võetud kuulda varmamalt. Tõepoolest, nende heatahtlikud 
tähelepanuavaldu-sed valmistasid mulle nüüd peaaegu sama palju ebamugavusi kui varem 
nende jõhkrus. Oma juhi sõbral poleks nad tahtnud lubada kõndidagi tema oma jalgadel — nii 
tõemeeli pakkusid nad mulle teel oma toetust ja abi, ja lõpuks, kasutades asjaolu, et ma 
komistasin kivi otsa, mida ma nende pealesurumise tõttu ei saanud vältida, haarasid nad mu 
sõna otseses mõttes kätele ja kandsid pidulikult emand MacAlpine'i maja poole. 

Kui jõudsime viimase külalislahke vigvami ette, veendusin ma, et võimul ja populaarsusel on 
omad ebamugavused ka Mägismaal nagu igal pool mujal, sest enne kui MacGregoril lubati 
astuda majja, kus ta pidi saama puhkust ja kehakinnitust, oli ta sunnitud jutustama oma 
pääsemisest vähemalt tosin kordi algusest lõpuni, nagu ma kuulsin teenistusvalmis 
vanamehelt, kes arvas heaks tõlkida seda minu meeleülenduseks vähemalt sama palju kordi ja 

kellele ma diplomaatilistel kaalutlustel olin kohustatud näitama, et kuulan teda nõuetekohase 
tähelepanuga. Kui kuulajaskond oli lõpuks rahuldatud, hakkasid nad salk salga järel laiali 
minema, et asuda öömajale kanarbikupuhmaste vahele või naaberhüttidesse; mõned siunasid 
hertsogit ja Garschattachini, teised kurtsid võimaliku hädaohu üle, mis ähvardab Brigglandsi 
Ewanit tema sõpruse pärast MacGregori vastu. Ent kõik olid ühel meelel selle suhtes, et Rob 
Roy põgenemine ei jäänud põrmugi maha ühegi nende pealiku kangelastegudest, alates juba 
Dougal-Ciari, suguvõsa esiisa päevist. 

Mu sõber röövel võttis mul nüüd käe alt kinni ja viis mu hütti. Mu pilk uitas mööda suitsuseid 
urkaid, otsides Dianat ja tema kaaslast, kuid neid ei olnud kusagil näha 

ja ma mõistsin, et kui hakkaksin midagi pärima, võiksin reeta mõningaid salajasi motiive, 
mida oleks parem varjata. Ainus tuttav nägu, millel mu pilk peatus, kuulus raehärrale, kes 
istus kolde juures pingil ja võttis teatud kinnise väärikusega vastu Rob Roy rõõmsad 
tervitused, tema vabandused kehva sisustuse pärast ja pärimise tema tervise järele. 

«Tänan küsimast, sugulane, tunnen ennast, pole viga, üsna keskmiselt, ja mis sisustusse 
puutub — noh, ei saa ju ometi tahta Salt Marketit endaga igale poole kaasa vedada nagu tigu 
karpi. Olen väga rõõmus, et pääsesid oma vaenlaste käest tulema.» 

«Hea küll, hea küll,» vastas Roy, «mis sellest ikka enam rääkida, vader, — lõpp hea, kõik 
hea! Maailm püsib igatahes niikaua, kui meie elame. Noh, võta kruus konjakit — sinu 
meistrist isa ei põlanud seda kah ära, kui tal juhust oli.» 

«Võib tõesti olla, Robin, et ta seda mõnikord pärast väsitavat päevatööd ei põlanud, ja minule 
on neid vaevasid täna osaks langenud igasuguseid. Kuid tema,» jätkas ta, täites aeglaselt 
väikest puupeekrit, mis võis mahutada umbes kolm klaasi, «oskas joomisel mõõtu pidada 
nagu minagi. Tervist siis sulle, Robin,» (ta rüüpas lonksukese) «ja kõike head sessinatses ja 
tulevases maailmas,» (ta maitses veel natuke) «ja sedasama soovin ka oma sugulasele 
Helenile — ja teie kahele lootustäratavale poisile, kellest kõneleme kohe pikemalt.» 

Nõnda öelnud, jõi ta peekri väga tõsiselt ja mõtlikult tühjaks. MacGregor aga pilgutas mulle 
silma, otsekui naeruvääristades õpetavat ja üleolevalt enesekindlat tooni, mille raehärra 
temaga kõneldes alati omaks võttis ja mis praegu, kus Rob seisis oma relvastatud klanni 
eesotsas, kõlas sama kanges või koguni kangemas kraadis kui tookord Glasgow' vanglas, kus 
Rob oli täielikult raehärra meelevallas. MacGregori sooviks näis olevat mulle kui võõrale 
mõista anda, et kui ta lepib oma sugulase tooniga, siis sünnib see osalt lugupidamisest külalis- 
lahkuse seaduste vastu, kuid veelgi enam nalja pärast. 

Kui raehärra peekri lauale pani, tundis ta mu ära ja tervitas mind südamlikult tagasituleku 
puhul, ent pikema kõneluse minuga jättis esialgu kõrvale. 

«Teie loost jõuame kõnelda pärastpoole; kõigepealt pean, nagu isegi mõistate, rääkima oma 
sugulasega tema asjadest. Arvan, Rob, et siin pole kedagi, kes hakkaks linnanõukogus või 
kusagil mujal minu või sinu mustamiseks ette kandma seda, mida ma tahan sulle öelda?» 
«Ole selles punktis mureta, nõbu Nicol,» vastas MacGregor, «pooled poistest ei saa aru, mida 
sa ütled, ja ülejäänud lasevad selle ühest kõrvast sisse, teisest välja; pealegi kisuksin ma keele 
suust igaühel, kes peaks julgema välja lobiseda, mida ma tema kuuldes olen rääkinud.» 

«Hea siis küll, nõbu, kui lugu on nii ja kuna mr. Osbal-distone on mõistlik noormees ja 
usaldusväärne sõber, ütlen sulle otsekoheselt: sa kasvatad oma perekonda nii, et nad lähevad 
kõik sul halvale teele.» 

Puhastanud seejärel ettevalmistava köhatusega kurku ja asendanud oma soosiva naeratuse 
range uuriva pilguga, nagu soovitas teha Malvolio ', kui sattus samasugusesse olukorda, 
pöördus ta oma sugulase poole järgmiste sõnadega: 

«Tead ju isegi, et sina ei pea just eriti rangelt kinni seadustest, aga mis puutub Helenisse, siis . 
. . kõnelemata sellest, et vastuvõtt, mis mulle tema poolt tänasel neetud päeval osaks sai, oli 

kaugel sellest, et olla sõbralik (arvesse võttes tema hingelist erutust on see muidugi 
vabandatav), jah, jättes kõrvale selle isikliku põhjuse nurisemiseks, pean ütlema sinu naise 
kohta, et... » 

«Ära ütle tema kohta midagi niisugust, sugulane,» sõnas Rob tõsisel ja karmil toonil, «mida 
pole sünnis sõbral ütelda ja tema mehel kuulata. Minu kohta aga võid ütelda kõike, mida 
heaks arvad.» 

«Hea küll, olgu pealegi,» jätkas raehärra veidi kohmetult, «ärme siis sellest räägime — mina 
ei poolda tüli külvamist perekonnaliikmete vahele. Aga sul on ju veel kaks poega, Hamish ja 
Robin, mis tähendab, nagu mulle seletati, James ja Robert —- loodan, et nimetad neid tule- 
vikus nõnda; kõigist neist Hamishitest, Eachinitest ja 


1 Malvolio — tegelane Shakespeare'i komöödiast «Kaheteistkümnes öö» — ennast täis narr, 
kes kujutleb end targa ning tähtsa isikuna. 

Angussidest ei tule midagi targemat, kui et neid nimesid juhtub ühtelugu nägema 
läänekrahvkondade kuninglikus kohtus tema majesteedi prokuröri süüdistusaktides karja- 
varguse kohta. Nojah, need kaks poissi, nagu ma tahtsin ütelda — neil pole ju, kulla inimene, 
kõige algelisematki haridust, nad ei tunne isegi ükskordühte, mis on ometi kõigi kasulike 
teadmiste alus. Ja nad ainult naersid ja mõnitasid mind, kui ma neile ütlesin, mis ma nende 
võhiklusest arvan. Olen kindel, et nad ei oska ei lugeda, kirjutada ega arvutada — kui 
niisugust asja üldse võib uskuda oma sugulastest ühel kristlikul maal.» 

«Kui nad oskaksid, sugulane,» ütles MacGregor külma rahuga, «siis igatahes peaksid nende 
teadmised küll olema iseenesest tulnud, sest kust kuramus pidin mina neile õpetaja võtma? Sa 
ei taha ometi öelda, et ma oleksin pidanud Glasgow' kolledži usuteaduskonna ukse külge 
kuulutuse panema, et «Vajatakse koduõpetajat Rob Roy poegadele»?» 

«Ei, sugulane,» vastas mr. Jarvie, «aga sa oleksid võinud saata poisid kusagile, kus neile oleks 
õpetatud jumalakartust ja haritud olendite kombeid. Nad on ju niisama rumalad kui veised, 
keda sina omal ajal turule ajasid, või nagu nood inglise matsid, kellele sa neid müüsid; nad ei 
oska teha mitte kui midagi mõistlikku.» 

«Või veel!» kostis Rob. «Hamish oskab tedre üheainsa kuuliga lennult maha lasta ja Rob võib 
pistodaga kahe-tollisest lauast läbi lüüa.» 

«Seda halvem neile, nõbu! Seda halvem neile mõlemale!» vastas Glasgow' kaupmees 
otsustaval toonil. «Kui nad ei oska teha midagi targemat, siis parem ärgu osaku nad sedagi. 
Ütle ise, Rob, mis head oled sina saanud kõigest sellest mõõgaga raiumisest ja torkamisest, 
laskmisest ja pistodaga löömisest, olgu inimese ihusse või kuuse-plangusse? Ja kui sa käisid 
oma elajakarja kannul ja tegid ausat tööd, kas sa polnud siis õnnelikum kui nüüd, kus seisad 
oma mägilastest röövlite ja kõrilõikajate eesotsas?» 

Panin tähele, et kui hästimõtlev sugulane sedaviisi kõneles, niheles ja väänles MacGregor, 
nagu oleks tal tõepoolest valus, kuid nagu oleks ta otsustanud, et ta huulilt ei pea libisema 
ainsatki oiet. Ja ma ootasin kanna- 

tamatult võimalust teha lõpp heasoovlikule, ent ilmselt täiesti kohatu tooniga manitsuskõnele, 
millega mr. Jarvie pöördus selle ebahariliku isiku poole. Kuid nende kahekõne lõppes, ilma et 
ma oleksin tarvitsenud vahele segada. 

«Ja nõnda ma siis olen mõelnud, Rob,» ütles raehärra, «et kuna sina oled ehk ülearu kõvasti 
mustas nimekirjas, et saada andestust, ja liiga vana selleks, et ennast veel parandada, oleks 
ometigi väga kahju, kui kaks lootustäratavat noormeest kasvatataks üles sellesama jumala- 
vallatu ameti jaoks, ja seepärast võtaksin ma nemad rõõmuga kangrutöökotta õpipoisteks, 
kellena alustasin mina ise ja mu meistrist isa enne mind, ehkki ma nüüd, tänu loojale, ajan äri 
ainult hulgimüügi-kaupmehena. Ja ... ja ... » 

Ta nägi äikest kogunevat Robi laubale ja tõenäoliselt selle tõttu ruttas lisama (et ebameeldivat 
ettepanekut magusamaks teha) seda üllatust, millega ta oli kavatsenud lõpuks kroonida oma 
suuremeelsust, kui see oleks leidnud soodsat vastuvõttu. 

«.. Ja tead, Robin, vanapoiss, sa ei tarvitse olla nii mossis, sest mina ise maksan kinni 
õpperaha ja oma tuhandest margast kah enam juttu ei tee.» 

«Caede millia diaoul, sada tuhat kuradit!» hüüdis Rob, tõusis ja hakkas ägedasti edasi-tagasi 
sammuma. «Minu pojad kangruteks! Millia molligheart '! Ennemini põlegu põrgutules kõik 
Glasgow' kangasteljed, poomid, talla-lauad ja süstikud!» 

Raehärra valmistus vastama, kuid ma suutsin mõninga vaevaga talle siiski selgeks teha, et on 
riskantne ja ebasobiv meie võõrustajale selles asjas peale käia, ja mõne hetke pärast sai 
MacGregor tagasi — või tegi näo, nagu oleks saanud tagasi — oma endise pilvitu meeleolu. 
«Aga sa ju räägid seda heast südamest, ainult heast südamest,» ütles ta, «nii et anna mulle 
käsi, Nicol, ja kui ma iial oma pojad õpipoisteks annan, siis tahan ma selles asjas üksnes sinu 
poole pöörduda. Aga nüüd, nagu sa ütled, on meil omavahel õiendada veel too tuhande marga 
lugu. Hei, Eachin MacAnaleister, too siia mu paun.» 

Isik, keda ta kõnetas — pikk tugev mägilane, nähta- 


Millia molligheart — tuhat needust (geeli k.). 

vasti MacGregori adjutant —, tõi kusagilt peidukohast suure nahkpauna — säärase, nagu neid 
tähtsamad mägilased kannavad täie riietuse juures ees vööl. Paun oli merisaarma nahast ning 
kaetud rikkalike hõbeilustuste ja -nuppudega. 

«Ma ei soovita kellelgi katsuda seda pauna avada, mitte kellelgi, kes ei tea mu saladust,» ütles 
Rob Roy. Siis keeras ta üht nööpi ühele poole ja teist teisele poole, tõmbas ühe nupu 
ülespoole ja surus teise allapoole — ja pauna suu, mis oli suletud paksu hõbeplaadiga, avanes 
nii, et ta sai käe sisse pista. Nagu selleks, et lõpetada kõneaine, millest raehärra Jarvie oli 
rääkinud, seletas Robin mulle, et kotis peitub väike terasest püstol, mille päästik on ühendatud 
lukumehhanismiga, nii et kui keegi, kes saladust ei tunne, peaks hakkama jändama luku 
kallal, mis kaitseb tema varandust, läheks relv kindlasti lahti ja laeng tabaks enajm kui 
tõenäoliselt võõra vara kallale kippujat. 

«See siin,» ütles ta püstolit silitades, «on minu isikliku vara valvur.» 

See lihtsameelsus — sulgeda keerulise seadeldisega karusnahast paun, mida võis lõhki lõigata 
vedrut üldse puudutamata, tõi mulle meelde nood read «Odüsseiast»,, kus Odüsseus veel 
algelisemal ajastul arvas oma varanduse sellega kaitstud olevat, et sidus meremehekastile,. 
millesse aarded olid paigutatud, ümber keeruliselt põimitud nööridest võrgu. 

Raehärra pani prillid ette, et mehhanismi lähemalt silmitseda, ja kui ta sellega valmis oli, 
ulatas pauna naeratades ning ohates omanikule tagasi, tähendades seejuures: 

«Ah, Rob! Kui teiste inimeste kukrud oleksid sama hästi kaitstud, vaevalt oleks siis sinu 
kaugas nõnda täis kui ta kaalu järgi paistab olevat.» 

«Pole viga, sugulane,» sõnas Rob naerdes, «selleks avaneb ta alati, et sõpra hädas aidata, või 
et võlad ausalt ära maksta. Ja siin,» lisas ta, tõmmates välja rulli kuldrahasid, «siin on sinu 
tuhat marka; loe üle ja tunnista, et oled kõik täielikult ja õiglaselt kätte saanud.» 

Mr. Jarvie võttis vaikides rahad, kaalus neid silmapilgu peo peal, pani siis lauale ja ütles: 

«Ei, Rob, ma ei või seda võtta ... ma ei puuduta sinu raha — sellest ei saa tulla midagi head. 
Nägin täna üleliia selgesti, mäherdusel teel sinu kuld on saadud. Mis halvaga hangitud, ei see 
ilmaski edene, ja otsekoheselt ütelda, ma ei taha sellega tegemist teha: mulle tundub, nagu 
oleks selle peal verd.» 

«Vaat mis välja mõtles!» ütles röövel tehtud ükskõiksusega, millest ta oli ise võib-olla vägagi 
kaugel. 

«See on hea prantsuse kuld ja pole varem olnud ühegi šotlase paunas. Vaata ometi — kõik 
puha luidoorid, säravad ja puhtad, justkui otse rahapajast tulnud.» 

«Seda halvem, seda halvem — sada korda halvem, Robin,» kostis raehärra ja pööras pilgu 
rahalt kõrvale, kuigi ta sõrmed näisid selle järele sügelevat nagu 

Caesaril luperkaaliate ajal. ' «Mäss on halvem kui nõiakunst või röövimine, juba pühakiri 
hoiatab meid selle eest.» 

«Selle pärast ei maksa küll muretseda, sugulane,» ütles röövel. «Sina saad selle raha ju ausal 
teel, seadusliku võla katteks. Pärit on ta ühelt kuningalt, sina võid ta anda teisele, kui tahad; 
see ainult nõrgendab vaenlast ja just selles punktis, milles vaene kuningas James on kõige 
nõrgem, sest jumal teab: käsi ja südameid on tal küllalt, aga ma kardan, et rahast on tal 
nappus.» 

«Kui nii, siis ei varba ta endale mägedest kuigi palju poolehoidjaid, Robin,» sõnas mr. Jarvie, 
pani prillid uuesti ninale, keeras raharulli lahti ja asus selle sisu üle lugema. 

«Lauskmaalt mitte rohkem,» lausus MacGregor kulme kergitades ja (kuna ta parajasti minu 
otsa vaatas) pilku mr. Jarvie' poole heites, kes pilget tajumata kaalus iga rahatükki harjunud 
hoolikusega. Olles kaks korda üle lugenud summa, mis kattis võla koos protsentidega, andis 
ta kolm münti tagasi — «armsale sugulasele kleidi ostmiseks», nagu ta väljendas, ja veel paar 
tükki «lapsukeste» jaoks, avaldades soovi, et nad ostku selle eest, mis neile iganes meeldib, 
ainult mitte püssirohtu. Mägilane ajas sugulase ootamatu helduse peale silmad pärani, kuid 


' Luperkaaliad — vana-Rooma jumaluse Lupercuse püha. Vt. Shakespeare, «Julius Caesar», 
1. vaatuse 2. stseen. 

võttis kingituse viisakalt vastu ja pani rahatükid esialgu oma hästikaitstud pauna varjule. 
Nüüd võttis raehärra välja võlakirja algupärandi, mille tagaküljele ta juba varem oli kirjutanud 
vormipärase kviitungi võla tasumise kohta. Kinnitanud selle nüüd oma allkirjaga, palus ta ka 
mind kui tunnistajat käsi alla panna. Tegin seda ja raehärra Jarvie' pilk rändas rahutult ringi, 
otsides teist tunnistajat, kuna Šoti seaduse-põhjal on nii võlakiri kui ka kviitung maksvad 
ainult kahe tunnistaja allkirjaga. 

«Peale meie endi leiad sa siin kolme miili kaugusel ümberringi küll vaevalt inimese, kes 
oskaks kirjutada,» ütles Rob, «aga mina lahendan selle asja, näed, niisama lihtsalt.» 

Ta võttis oma sugulase eest laualt paberi ja viskas selle tulle. Nüüd oli raehärra Jarvie' käes 
kord silmi pärani ajada, kuid tema sugulane jätkas: 

«Mägismaal lõpetatakse arved sedaviisi. Võib ju tulla aeg, kulla nõbu, kus kõik need 
võlakirjad ja -kustutused, kui ma nad alles hoiaksin, tooksid sõpradele pahandust minuga 
läbikäimise pärast.» 

Sellele argumendile ei püüdnudki raehärra vastu vaielda ja nüüd ilmus lauale meie õhtusöök 
— rikkalik ja isegi peen, mida siinset kohta arvestades võis pidada lausa harukordseks 
nähtuseks. Suurem osa roogi olid külmad, millest võis järeldada, et nad ei olnud valmistatud 
kohapeal, ja selleks, et täielikumalt nautida pasteete mitmesuguste jahiloomade lihast, samuti 
teisi roogi, olid laual mõned pudelid head prantsuse veini. Mulle jäi meelde, et kostitades 
meid suure agaruse ja külalislahkusega, palus MacGregor selle pärast vabandust, et mõnest 
roast või pasteedist oli maitstud, enne kui need meie ette toodi. 

«Teadke,» ütles ta mr. Jarvie'le, ilma et oleks minu poole vaadanud, «et te pole MacGregori 
maal täna ainukesed külalised — mida teile kahtlemata tõendab see, et vastasel korral oleksid 
mu naine ja kaks poissi suurima rõõmuga valmis olnud teie eest siin lauas hoolitsema nagu 
kord ja kohus.» 

Raehärra Jarvie' näost võis lugeda, et ta on rõõmus mistahes asjaolu üle, mis sunnib neid 
eemal viibima, 

ja mina oleksin täielikult jaganud tema seisukohta, kui röövli vabandussõnad poleks mind 
viinud oletusele, et nemad hoolitsevad Diana ja tema kaaslase eest, keda ma isegi mõttes ei 
suutnud nimetada tema abikaasaks. 

Kui sellest oletusest tingitud ebameeldivad mõtted hakkasid vastu toimima isu, lahke 
vastuvõtu ja maitsva toidu headele mõjudele, märkasin ma, et Rob Roy oli tähelepaneliku 
võõrustajana varustanud meid ka paremate magamisasemetega kui olid meie kasutada 
eelmisel ööl. Kaks kõige vähem logisevat koikut hurtsiku seina ääres olid topitud täis 
kanarbikku, mis sel ajal parajasti õitses ja mis oli nii osavasti asetatud, et kõik õied olid 
ülespoole ja moodustasid vetruva ning ühtlasi lõhnava madratsi. Mantlid ja niisugused 
voodiriided, mida õnnestus majas leida, tegid selle taimedest aseme ka pehmeks ja soojaks. 
Raehärra näis olevat väsimusest nõrkemas. Otsustasin kõneluse temaga.hommikuni edasi 
lükata ja lasksin tal seepärast minna voodisse, niipea kui ta oli lõpetanud rikkaliku õhtusöögi. 
Mina ise, ehkki väsinud ja vaevatud, ei tundnud tungi magada, mind valdas pigemini mingi 
rahutu ning palavikuline ärevus, mille tõttu jäime MacGregoriga veel mõnda aega vestlema. 


XVIII PEATÜKK 


Mu ees nüüd pimedus nii pilkane. 

Ma nägin tema viimast üllast pilku, 

ma viimast korda kuulsin tema häält 
ja armas olend lahkus jäädavalt. 

Mu liisk on langenud. 

Krahv - Basil 

«Ma ei tea, mis teiega peale hakata, mr. Osbaldistone,» ütles MacGregor pudelit minu poole 
lükates. «Te ei söö, teil ei paista olevat tahtmist puhata ja peale kõige te ei joo kah, kuigi see 
bordoo on nii hea, et võiks olla pärit sir Hildebrandi enese keldrist. Oleksite te alati olnud nii- 
sugune karsklane, ei siis oleks teie nõbu Rashleigh teile verivaenlaseks saanud.» 

«Oleksin ma alati olnud mõistlik,» laususin ma, «siis oleksin pääsenud veelgi pahemast — 
oma südametunnistuse etteheidetest.» 

MacGregor heitis mulle terava ja peaaegu vihase pilgu, nagu soovides mu silmist lugeda, kas 
etteheide, mida ta minu sõnades tajus, oli sihitud temale. Ta sai aru, et ma mõtlen endast, 
mitte temast, ja pööras näo sügava ohkega tule poole. Järgnesin tema eeskujule ja mõne 
minuti vältel mõlgutasime kumbki oma piinavaid mõtteid. Hurtsikus magasid nüüd kõik — 
või vähemalt olid vait — peale meie. 

MacGregor katkestas esimesena vaikuse, hakates rääkima inimese toonil, kes on otsustanud 
puudutada valusat kõneainet. 

«Mu nõbu Nicol Jarvie soovib mulle head,» ütles ta, «aga ta nõuab liiga palju minu 
iseloomuga ja minu olukorras olevalt inimeselt, kui võtta arvesse, kes ma olin, kelleks olen 
pidanud saama ja peaasi, mis sundis mind saama selleks, kes ma olen.» 

Ta vaikis, ja ehkki ma tundsin, et see kõnelus võib mind viia libedale pinnale, ei saanud ma 
teisiti, kui pidin vastama, et tema praeguses olukorras on kahtlemata palju niisugust, mis 
kindlasti ülimal määral riivab tema enesetunnet. «Oleksin õnnelik,» lisasin ma, «kui kuulek- 
sin, et teil avaneb võimalus sellest olukorrast ausal teel välja Dääseda.» 

«Te kõnelete nagu poisike,» vastas MacGregor tasasel urinal, mis kõlas nagu kauge kõu, 
«nagu poisike, kes arvab, et vana jändrikku tamme saab painutada niisama kergesti kui noort 
võsukest. Kas ma suudan unustada, et olen kuulutatud lindpriiks, häbimärgistatud kui reetur, 
et minu pea eest on määratud tasu, nagu oleksin hunt, et mu perekonda on koheldud kui 
mägirebase kutsikaid, keda igaüks tohib piinata, teotada, alandada ja solvata, et isegi minu 

nimi, mille olen pärinud pikalt realt suur-sugustelt ning sõjakatelt esiisadelt, on pandud põlu 
alla, nagu oleks see nõiasõna, mis manab esile kuradi?» 

Ta jätkas samas vaimus ja mulle oli selge, et kõigi nende solvangute loetlemisega ajab ta end 
vihale, selleks et enda silmis õigustada eksimusi, milleni need teda olid viinud. See läks tal 
täielikult korda: ta helehallide silmade 

terad kord ahenesid, kord avardusid, nii et näis, nagu välguks neis tõeline tuli; ta niheles 
rahutult jalgadega, surus peos pistoda pidet, sirutas käe välja, pigistas selle rusikasse ja lõpuks 
tõusis püsti. 

«Ja nad peavad nägema,» ütles ta tumedal sügaval häälel, milles kõlas summutatud kirg, «et 
nimi, mille nad on julgenud põlu all panna, et MacGregori nimi on tõesti nõiasõna, mis kutsub 
välja kõige vihasema kuradi. Minu kättemaksust peavad kuulda saama kõik need, kes on 
halvakspaneva muigega kuulanud lugu mulle osaks saanud ülekohtust. Õnnetu mägismaa 
karjaajaja, maksujõuetu ja paljasjalgne, paljaks riisutud, häbisse saadetud ja taga kiusatud 
seepärast, et inimeste ahnus sirutas käpad rohkema järele kui too vaene oli üldse suuteline 
maksma — tema langeb nende peale hirmsa kättemaksuga. Nemad, kes mõnitasid roomavat 
ussikest ja tallasid ta jalge alla — karjugu ja ulgugu nad, kui näevad enda kohal lendava lohe 
tuld sülitavaid lõugu. Aga milleks ma seda räägin?» sõnas ta uuesti istet võttes veidi 
rahulikumal toonil. «Te võite isegi arvata, mr. Os-baldistone, kuidas see marru ajab, kui su 
oma sõbrad ja naabrid sinu peale jahti peavad, nagu oleksid sa saarmas või hüljes või lõhekala 
madalikul. Ja nii paljud mõõgahoobid ning püstolilasud, nagu neid täna Avondow' koolmes 
minu pihta sihiti, paneksid proovile isegi pühaku kannatuse — mis siis veel rääkida 
mägilasest, kelle kaasmaalased pole kunagi olnud kuulsad selle hea omaduse poolest, nagu te 
ehk olete kuulnud, mr. Osbaldistone. Aga üks asi, mis Nicol rääkis, ei lähe mul meelest: olen 
mures laste pärast; valus on mõelda, et Hamish ja Robert peaksid elama oma isa elu!» 

Ja alistudes kurbusele mitte enese, vaid oma poegade pärast, laskis ta pea kätele vajuda. 

Olin sügavasti liigutatud, Will. Minus on alati äratanud suuremat osavõttu mure, mis 
masendab tugevat, uhket ja võimsat vaimu, kui kurbus, millele kergemini järele annavad 
pehmemad iseloomud. Mu südant täitis palav soov teda aidata, ehkki see oli ilmselt raske ja 
võibolla koguni võimatu ülesanne. 

«Meil on välismaal laialdasi sidemeid,» ütlesin ma. «Kas teie pojad ei võiks mõninga abiga 
— janeil on 

õigus kõigile, mida mu isa kaubamaja suudab pakkuda — leida väärilist tegutsemisvõimalust 
välismaal?» 

Usun, et mu näol peegeldus siiras tunne, ent kui tahtsin edasi rääkida, võttis mu jutukaaslane 
mu käest kinni ja lausus: 

«Ma tänan ... tänan teid, aga ärme sellest enam räägime. Ma ei uskunud, et inimese silm näeb 
veel kunagi MacGregori ripsmeil pisarat.» 

Ta pühkis käeseljaga niiskuse oma pikkadelt hallidelt ripsmetelt ja ruugetelt 
puhmaskulmudelt. 

«Homme hommikul,» jätkas ta siis, «räägime sellest ja kõneleme ka teie asjadest — sest meie 
siin tõuseme ikka varakult, puhte ajal, isegi kui meil on õnn magada heas voodis. Kas te ei 
tahaks minuga veel kruusikese kokku juua?» 

Lükkasin pakkumise tagasi. 

«Püha Maronochi hinge nimel! ... Siis pean jooma üksinda,» ja ta kallas kruusi täis ning jõi 
ühe sõõmuga vähemalt pool kvarti veini. 

Heitsin puhkama, otsustanud jätta omapoolsed küsimused selleks ajaks, kui tema meeled on 
rahunenud. Tõepoolest, nii väga kütkestas mind see harukordne inimene, et tahes-tahtmata 
pidin teda veel mõne minuti jooksul jälgima, kui olin heitnud kanarbikumadratsile ja teeskle- 

sin magajat. Ta sammus hütis nurgast nurka, lõi enesele aeg-ajalt risti ette, pomisedes 
seejuures mingit ladinakeelset katoliiklikku palvet. Viimaks mähkis ta end plee-disse, jättes 
ühele poole enda kõrvale paljastatud mõõga ja teisele poole püstoli, ning seadis mantli voldid 
nii, et ta võis hädaohu korral ühe hetkega üles hüpata, relv kummaski käes, ja sedamaid 
võitlusse söösta. Mõne minuti pärast kuulutas ühtlane, sügav hingamine, et ta magab. 
Väsimusest murtud ja möödunud päeva mitmesugustest ootamatutest ning ebatavalistest 
sündmustest oimetu, vajusin ka mina peagi sedavõrd sügava ning vastupandamatu une hõlma, 
et ma hoolimata küllaldastest põhjustest olla valvas, ei ärganud enne hommikut. 

Kui avagin silmad ja tulin täiele teadvusele, nägin, et MacGregor on juba hütist lahkunud. 
Äratasin raehärra, kes pärast pikka õhkimist ja puhkimist ning raskeid kaebeid 

luuvalu üle — eelmise päeva harjumatute pingutuste tagajärg — oli viimaks võimeline 
taipama rõõmsat uudist, et Rashleigh Osbaldistone'i poolt röövitud väärtpaberid on õnnelikult 
tagasi saadud. Samal hetkel, kui mu sõnade tähendus tema teadvusse jõudis, unustas ta kõik 
oma hädad, hüppas kähku üles ja hakkas võrdlema paki sisu, mille ma tema kätte andsin, 
Oweni märkmetega, ise vahetevahel sekka pomisedes: 

«Õige, õige ... just seesama. .. Baillie ja Whitting-ton ... Kus on Baillie ja Whittington? ... 
Seitsesada, kuus ja kaheksa — täpselt õige, viimase kui pennini... Pollock ja Peelman ... 
Kakskümmend kaheksa, seitse ... Täpselt nõnda, au ja kiitus! Grub ja Grinder — toredad 
inimesed, paremaid ei saa ollagi — kolmsada ja seitsekümmend ... Glibald — kakskümmend 
«.. Kardan, et Gli-bald läheb pankrotti . .. Slipprytongue .. . Slipprytongue on juba omadega 
läbi... Aga need on väikesed summad, ainult väikesed summad — kõik muu on korras. Kiitus 
loojale! See kraam on meil käes ja me võime siit murede maalt lahkuda. Iga kord, kui ma 
nüüd veel Loch-Ardile mõtlen, käivad mul judinad üle selja.» 

«Mul on väga kahju, sugulane,» sõnas MacGregor, kes raehärra viimaste sõnade ajal 
hurtsikusse astus, «et ma asjaolude sunnil ei saanud teid just nõnda vastu võtta, nagu oleksin 
soovinud, — aga sellegipoolest, kui te armulikult vaevaks võtaksite külastada minu kehva 
eluaset ... » 

«Palju tänu, palju tänu,» vastas mr. Jarvie õige kärmesti. «Aga meil on aeg teele asuda — 
peame ruttama — mr. Osbaldistone ja mina — asjad ei anna oodata.» 

«Mis siis ikka, sugulane,» kostis mägilane, «eks sa ju tea meie viisi: tervita külalist, kes tuleb; 
kes minema peab — õnn talle kaasa. Aga muuseas, Drymeni kaudu te küll tagasi minna ei 
või; pean teid viima Loch-Lomondi äärde ja sealt paadiga Ballochi ülesõidukohani, teie ratsud 
saadan ümber järve teile sinna vastu. Tark mees peab alati silmas põhimõtet: mitte pöörduda 
tagasi sama teed, mida mööda tuli, kui talle on lahti mõni teine.» 

«Ja-jah, Rob,» lausus raehärra, «eks see ole üks neid elutarkusi, mida sa siis õppisid, kui olid 
karjakaupmees: sul polnud lusti sattuda silm-silma vastu talupoegadega 

nois paigus, kus sinu elajad mööda minnes heinamaadelt matti olid võtnud; aga ma kardan, et 
sinu teed tähistavad nüüd palju hullemad märgid kui tol ajal.» 

«Seda enam peab siis hoiduma liiga tihti üht ja sama teed käimast, kulla sugulane,» vastas 
Rob. «Ma saadan teie hobused ülesõidukoha juurde Dougal Gregoriga, kes muutub selleks 
puhuks raehärra teenriks, aga see raehärra ei tule mitte Aberfoilist või Rob Roy maalt, nagu sa 
võib-olla arvad, vaid hoopis Stirlingist süütu lusti-sõitjana. Näete, siin ta on.» 

«Mina küll ei oleks seda päevavarast ära tundnud,» ütles mr. Jarvie, ja ega tõepoolest olnudki 
kerge mägilast ära tunda, kui ta ilmus maja ukse ette, ehitud kübara, paruka ning ratsakuuega, 
mis kunagi olid tunnistanud peremeheks Andrew Fairservice'it. Dougal istus raehärra hobuse 
seljas ja hoidis minu oma päitseist. Ta kuulas ära oma isanda viimased korraldused: vältida 
paiku, kus ta võiks kahtlust äratada, võimalust mööda hankida teel teateid ja oodata meie 
tulekut kokkulepitud kohas Ballochi ülesõidukoha läheduses. 

Samal ajal kutsus MacGregor meid endaga koos teele asuma, kinnitades, et peame enne 
hommikueinet tingimata mõned head miilid maha käima, ja soovitas meil teekonna sobivaks 
sissejuhatuseks võtta pits konjakit; selles ettevõttes toetas teda raehärra, kes kuulutas, et 
«alustada päeva vägijookidega on seadusevastane ja ohtlik harjumus, välja arvatud siis, kui on 
vaja kaitsta kõhtu (mis on väga õrn kehaosa) hommikuse udu eest»; säärastel puhkudel olevat 
tema meistrist isa ikka soovitanud väikest napsi ja kinnitanud oma õpetussõna isikliku ees- 
kujuga. 

«Väga õige, sugulane,» vastas Rob, «eks selsamal põhjusel meil, kes me oleme udude lapsed, 
on Õigus juua konjakit hommikust õhtuni.» 

Sedaviisi keha kinnitanud, kobis raehärra väikese mägismaa poni selga; ka mulle pakuti 
hobust, kuid ma lükkasin pakkumise tagasi, ja me asusime minema mööda sama teed, mida 
olime läinud eelmisel päeval, ainult et nüüd juba sootuks erineva juhatuse ning kaitse all. 
Meie eskort koosnes MacGregorist ja viiest-kuuest kõige nägusamast, kõige paremini 
relvastatud ja tugeva- 

Kui lähenesime kitsasteele — kohale, kus eelmisel päeval oli toimunud lahing ja pärast seda 
too kohutav tegu —, kiirustas MacGregor rääkima, otsekui aimates, mis toimub mu hinges, ja 
vastates mitte mu'sõnadele, vaid mõtetele. 

«Küllap mõtlete meist väga pahasti, mr. Osbaldistone, ja polekski loomulik, kui oleks teisiti. 
Aga pidage meeles seda, et meie pole olnud kurja algatajad. Oleme toores ja harimatu rahvas 
ja võib-olla äge ning keevaline, aga me pole julmad — meie poolest võiks maal valitseda rahu 
ja seadus, kui meil ainult lubataks kasutada rahuliku seaduse hüvesid. Kuid me oleme 
tagakiusatud sugu.» 

«Ja tagakiusamine,» sõnas raehärra vahele, «teeb ju targadki meeletuks.» 

«Milleni peab see siis veel viima meiesugused, kes me elame samal viisil nagu meie esiisad 
tuhat aastat tagasi ja oleme vaevalt targemad, kui olid nemad? Kas me saame jääda 
rahulikuks, kui meie vastu antakse välja veriseid edikte, kui puuakse, raiutakse päid, püütakse 
ja kiusatakse taga põlise ning auväärse nime kandjaid? Kas ei õhuta see kõik verist vaenu? 
Siin ma seisan — olen läbi teinud kakskümmend lahingut, aga pole veel kunagi inimese verd 
valanud muidu kui ägedas võitlus-tuhinas, ja ometi püüaksid nad mu lõksu ja pooksid nagu 
kodutu peni ükskõik missuguse suurniku väravatulba külge, kes mulle iganes paha soovib.» 
Vastasin, et tema nime ja perekonna põlu alla panemine kõlab inglase kõrvus julma 
oraavoliaktina, ja olles teda ses suhtes rahustanud, kordasin oma ettepanekut aidata temal 
endal — kui tal on soovi — ning ta poegadel pääseda kusagile välismaale sõjaväeteenistusse. 
MacGregor surus südamlikult mu kätt, hoidis mind veidi tagasi, lastes mr. Jarvie' meist ette 
— manööver, millele oli heaks ettekäändeks kitsas tee — ja ütles mulle: 

«Olete heasüdamlik ja aus noormees ja kahtlemata mõistate lugu pidada aumehe tunnetest. 
Aga kanarbik, mida ma elavana olen tallanud, peab õitsema mu kohal, kui olen surnud. Mu 
südant pitsitaks ängistus ja mu käsi nõrkeks ning langeks longu nagu külmavõetud sõnajalg, 

kui maei saaks näha oma sünnimaa mägesid, ja maailmas ei leidu ühtegi nii ilusat vaadet, 
et see hüvitaks nende metsikute mägede ja kal-jukoobaste kaotust, mida te siin ümberringi 
näete. Ja Helen ... Mis saaks temast, kui jätaksin ta uute solvamiste ja jõleduste ohvriks? Või 
kuidas suudaks ta taluda eemalolekut neist paikadest, kus mälestust talle osaks saanud 
ülekohtust alati leevendab magus mõte kättemaksust? ükskord surus mu Suur Vaenlane, 
nagu ma teda õigusega võin nimetada, mulle nii kibedasti peale, et olin sunnitud ülevõimu 
ees taganema ja lahkusin kogu perekonna ning rahvaga kodu 

maalt, et ajutiselt varju leida MacCallum More'i maal. Meie lahkumise puhul tegi Helen 
«Nutulaulu», mis oli nii hea, et isegi MacRimmon 1 poleks seda paremini kokku seadnud, ja 
nii lõpmata kurb ja hale, et meil kõigil peaaegu lõhkes süda, kui istusime ja teda kuulasime: 
oli niisugune tunne, nagu nutaks keegi taga oma lihast ema — pisarad veeresid alla mööda 
sõjameeste karedaid nägusid, kui ta laulis ... Ei, ei tahaks enam üle elada säherdust 
südamevalu, kui ma ka tagasi saaksin kõik maad, mis iial MacGregorile on kuulunud.» 

«Aga teie pojad?» küsisin ma. «Nemad on ju niisuguses eas, kus teie kaasmaalastel pole 
tavaliselt midagi selle vastu, et näha maailma.» 

«Ka mina oleksin nõus, et nad katsuksid õnne prantsuse või hispaania väeteenistuses, nagu on 
kombeks šoti suursuguste! rüütlitel, ja eile õhtul näis mulle teie plaan täiesti teostatavana. Aga 
täna hommikul, kui teie veel magasite, rääkisin ma tema ekstsellentsiga.» 

«Kas ta siis ööbis meile nii lähedal?» küsisin ma ärevusest peksleva südamega. 

«Lähemal, kui te arvasite,» oli MacGregori vastus, «aga paistis, et ta on teile noore daami 
pärast kuidagiviisi õige armukade ega tahtnud, et te temaga räägiksite, ja sellepärast, saate aru 
vee 

«Armukadeduseks ei olnud põhjust,» vastasin ma uhken, «ma ei oleks neid oma seltskonnaga 
tülitanud.» 

«Ega's sellepärast veel maksa solvuda ega põrnitseda oma kiharate alt nagu metskass 
luuderohu okste vahelt. Peate ju teadma, et ta soovib teile kõige puhtamast südamest head ja 
on seda ka tõestanud. Osalt seesama ongi meil nüüd kanarbiku põlema pannud.2» 
«Kanarbiku põlema pannud?» kordasin ma. «Ma ei mõista teid.» 

«Noh, eks te ju tea väga hästi,» seletas MacGregor, «et naised ja raha on siin ilmas kõige 
kurja juur. Hak- 

1 MacRimmonid ehk MacCrimondid olid põlvest põlve toru-pillimängiiad MacLeodi 
suguharu pealikute juures ja kuulsad oma andekuse poolest. Laulu, mille pärimuse järgi on 
loonud Helen MacGregor, tuntakse veel praegugi. (Autor.) 

2 Šoti kõnekäänd «kanarbikku põlema panema» tahendab umbes, «segadust, rahutust 
tekitama v. põhjustama». (TõIk.) 

kasin teie nõbu Rashleigh't juba siis kohe kahtlustama, kui ta ära nägi, et ta Die Vernonit 
endale naiseks ei saa. Ja ma arvan, et ta kandis tema ekstsellentsi peale salaviha peaasjalikult 
selle pärast. Aga siis tuli veel tüli teie paberite tagasiandmise pärast ja nüüd on meil olemas 
kindlad tõendid, et niipea kui teda sunniti need loovutama, sõitis ta kiiresti Stirlingisse ja 
kandis valitsusele ette kõigest — ja pani veel omast peast juurdegi —, mis meil siin 
mägirahva seas tasapisi käimas on; eks sellepärast aetigi kogu maa jalule tema ekstsellentsi ja 
daami kinni võtma ning korraldati minule säärane ootamatu haarang. Ja ma ei kahtle põrmugi, 
et Rashleigh leppis kokku mõne Lauskmaa aadlikuga ja ässitas tolle vaese õnnetu Morrise, 
keda ta suutis panna uskuma ükskõik mida, mind tollesse lõksu meelitama. Aga olgu 
Rashleigh Osbaldistone ka viimne ja kõige parem järeltulija oma suguvõsast — kui ma veel 
kunagi peaksin temaga kohtuma, siis ronigu saatan ise mulle palja mõõgaga kõrri, kui me 
lahku läheme, ilma et mu pistoda teeks korralikult tutvust tema südameverega.» 

Viimase ähvarduse lausus ta kurjakuulutavalt kulmu kortsutades ja kätt veenva žestiga 
pistodapidemele lüües. 

«Ma peaaegu rõõmustaksin selle üle, mis on juhtunud,» ütlesin ma, «kui võiksin loota, et 
Rashleigh' reetmine ehk tõesti hoiab ära nonde mõtlematute ning pööraste salasepitsuste 
plahvatuse, milles tema, nagu ma juba amrajjgi kahtlustasin, oli üks tähtsamaid tegelasi.» 
«Ärge te seda lootke!» ütles Rob Roy. «Äraandja sõna pole õigele asjale kunagi kahju teinud. 
Tõsi küll, ta oli pühendatud väga paljudesse meie saladustesse; poleks see nõnda, oleksid nii 
Stirlingi kui ka Edinburgh' loss juba praegu või siis väga varsti meie valduses; nüüd aga võib 
seda küll vaevalt enam loota. Kuid asjasse on segatud liialt paljud ja üritus ise on kaugelt liiga 
hea, et sellest mingi äraandja pealekaebuse pärast taganeda — küllap saadakse seda õige pea 
näha ja kuulda. Niisiis jah, nagu ma just tahtsingi öelda, olge te südamest tänatud ettepaneku 
eest mu poegade suhtes. Eile õhtul oli mul tõsine mõte teie pakkumine vastu võtta. Aga nüüd 
teeb tolle närukaela äraandmine meie ninameestele kindlasti selgeks, et nad peavad jalamaid 
hakkama otsustavalt. 

tegutsema ja andma esimesena löögi, või muidu võetakse nad kinni, igaüks oma majas, 
seotakse paarikaupa kokku nagu hurdad ja aetakse Londonisse — nagu juhtus ausate 
aadlikkude ja teiste härrasmeestega seitsmesaja seitsmendal aastal.” Kodusõda on otsekui 
basilisk2: kümme aastat oleme istunud ja haudunud muna, mille sees ta peitub, ja oleksime 
võinud istuda veel kümme aastat, aga seal tuleb Rashleigh, kõksib koore katki, ja imeelu-kas 
volksatabki meie hulka välja, nõudes tuld ja mõõka. Kui nüüd lugu läheb sedamoodi, siis on 
mul hädasti tarvis iga kätt, keda ma suudan meie poole värvata, ja ma ei pea küll halvaks 
Prantsusmaa ja Hispaania kuningaid — soovin neile kõige paremat —, aga kuningas James on 
niisama hea kui nemad kumbki ja temal on kõige suurem õigus Hamishile ja Robile, kes on 
sündinud tema alamatena.» 

Mõistsin kohe, et need sõnad ennustavad üldrahvalikku vapustust, ja kuna oleks olnud 
ühteviisi kasutu ja ohtlik hakata seesuguses paigas ja säärasel hetkel võitlema oma teejuhi 
poliitiliste tõekspidamiste vastu, avaldasin ainult kahetsust, et igasugune suurem 
rahvaliikumine maapaos viibiva kuningakoja kasuks toob tõenäoliselt kaasa üleüldise 
laostumise ning viletsuse. 

«Las aga tuleb, las tuleb!» vastas MacGregor. «Ei ole seda veel nähtud, et sombune taevas 
vihmavalinguta selgiks, ja kui maailm pööratakse pea peale, noh, siis on ausal inimesel 
kergem endale leivaviilukat lõigata.» 

Püüdsin nüüd juttu uuesti Dianale juhtida, aga ehkki mu kaaslane kõigest muust rääkides 
ilmutas enamail juhtudel iutukust, mida ma kuulasin suurema vaimustuseta, oli ta selles 
küsimuses — ainsas, mis mind tõsiselt huvitas, — ülimalt tagasihoidlik ja piirdus ainult vih- 
Jega, et ta loodab daami viibivat peagi rahulikumal maal, kui seda nüüd tõenäoliselt mõneks 
ajaks on Šotimaa. Olin sunnitud selle vastusega rahul olema ja lootma jääma, et juhus osutub 
minu sõbraks nagu juba kord varem, ja lubab mulle vähemalt sedagi kurba rõõmu, et 


1 Jutt on 1707. a. Unioonist, Šotimaa ühendamisest Inglismaaga, mille puhul tekkis 
rahutusi. 

2 Basilisk — muinasjutuline imelind, kukklohe. 

saan jätta hüvasti tollega, kes oli vallutanud mu südames nii tähtsa koha — isegi kaugelt 
tähtsama, kui olin arvanud hetkeni, mil pidin temast igaveseks lahkuma. 

Liikusime umbes kuus miili mööda käänulist ning maalilist rada järve kaldal, kuni jõudsime 
omapärase mägi-asulani tolle kauni veekogu teises otsas, mille nimi oli, kui ma ei eksi, 
Lediart või midagi taolist. Siin seisis üles-rivistatuna arvukas väesalk MacGregori meestest, 
valmis meid vastu võtma. Metsikute või õigemini öeldes tsiviliseerimatute hõimude maitse, 
samuti kui nende kõneosavuski, on tavaliselt vaistlikult õige, kuna seda ei ahelda kitsendavad 
reeglid ega silmakirjalikkus; sellest andis näite koht, mille mägilased olid valinud oma 
külaliste vastuvõtuks. Keegi on öelnud, et Briti ainuvalitseja peaks arukalt otsustades võtma 
võistleva suurriigi saatkonna vastu sõjalaeva kajutis, ja targasti talitas ka Mägismaa pealik, 
valides paiga, kus tema kodumaale omane looduse ülevus võis avaldada tema külaliste 
hingele täit mõju. 

Tõusime umbes kakssada jardi järve kallast pidi ülespoole," juhituna kohisevast ojast, ja meist 
paremale jäid neli või viis hütti põllulapikestega nende ümber, nii väikestega, et neid hariti 
küll vist pigem labida kui adra abik nad olid nii öelda välja raiutud ümbritsevast võsast ja neil 
hällis oder ning kaer. Teisel pool seda piiratud ala muutus mägi järsemaks ja selle serval 
märkasime umbes viiekümne MacGregori mehe sätendavaid relvi ning tuules lehvivaid 
rõivaid. Nad seisid kohas, mida meenutan praegugi veel imetlusega. Oma voogusid mäest alla 
kihutades kohtas oja siin kaljutõket, mille ta ületas kahe hüppega. Esiteks langes ta umbes 
kaksteist jalga, moodustades hämara kose, mida poolenisti varjas teiselt kaldalt poolviltu vee 
kohale sirutuv tore vana tamm. Murduvad veejoad võttis vastu ilus kivist bassein, peaaegu nii 
korrapärase kujuga, nagu oleks skulptor selle tahunud. Keerelnud veidi selle ränist serva pidi, 
tegid vood teise peadpööritava hüppe läbi pimeda ning kitsa kalju-lõhe, mille sügavus oli 
vähemalt viiskümmend jalga, kust 


1 1 jard —91,439 cm. 

nad siis rutakalt, kuid suhteliselt tasasemal voolul väljusid, et suubuda järve. 

Järgides sünnipärast maitset, mis on omane mägilastele üldse, eriti aga šoti mägilastele, kelle 
tunnetes olen sageli märganud kalduvust romantikale ning poeesiale, olid Rob Roy naine ja 
poolehoidjad korraldanud meie hommikusöögi ümbruses, mis suurepäraselt sobis selleks, et 

sisendada võõraile teatud aukartust. Ka on nad loomu poolest tõsine ning uhke rahvas, ja 
olgugi meie arvates tahumatud, on neilgi oma arusaamad vorminoudeist ning viisakusest, 
millest nad peavad kinni ülima rangusega, mis näiks liialdatuna, kui sellele viisakusele ei 
kaasneks üleoleva jõu demonstratsioon; sest tuleb tunnistada, et üliviisakas aupaklikkus ja 
vali etikett, mis näiks naeruväärsena hariliku talupoja juures, muutub kuidagi kohaseks — 
nagu kaardiväeüksuse saluut — kui seda kasutab hambuni relvastatud mägilane. Niisiis 
toimus meie kohtumine kõigiti vorminõuete kohaselt. 

Mägilased, kes olid mööda mäekülge laiali, kogunesid ühte, niipea kui meie nähtavale 
ilmusime, ja asetusid kindlalt ning liikumatult tihedasse rivisse kolme inimese taha, kelles ma 
peagi ära tundsin Helen MacGregori ja tema kaks poega. MacGregor ise paigutas oma kaas.- 
konna tahapoole, palus, kui tõus muutus järsemaks, mr. Jarvie't jalastuda ja juhtis meid 
aeglaselt ning pidulikult salga ees. Kuulsime torupilli kummaliselt metsikuid helisid, mille 
loomupärane ebakõla kadus kose kohinasse. 

Kui jõudsime päris lähedale, sammus MacGregori naine meile vastu. Tema riietus oli 
hoolikalt korraldatud ja naiselikum kui see oli olnud eile, kuid tema näojooned väljendasid 
todasama uhkust, paindumatust ning otsusekindlust, ja kui ta haaras mu sõbra raehärra 
ootamatusse ning ilmselt soovimatusse embusse, mõistsin ma selle põhjal, kuidas võbisesid 
viimase parukas, selg ning sääremarjad, et ta tundis end umbes nagu inimene, kes leiab end 
äkki emakaru käppade vahelt, suutmata selgusele jõuda, kas loom on sõbralik või vihane. 
«Tere tulemast, sugulane!» sõnas naine. «Tervitus ka teile, võõras!» lisas ta minu poole 
pöördudes ja vabastades mu hirmunud kaaslase, kes tõmbus instinktiivselt tahapoole ning 
kohendas parukat. 

«Ka teile tere tulemast! Te tulite meie õnnetule maale tunnil, mil meie meeled olid köetud 
kuumaks ja meie käed verised. Vabandage meid selle ebaviisakuse pärast, mis valmistas teile 
kareda vastuvõtu, ja pange see kurja aja, aga mitte meie süüks.» 

Kõike seda öeldi printsessi kombel ja õukondlikus stiilis ning vaimus, ka ei olnud selles 
vähimatki jälge tollest vulgaarsusest, mida inglane arusaadavalt tajub alam-Šoti murdes. Helen 
MacGregor rääkis küll tugeva kohaliku aktsendiga, aga muidu oli tema kõne, mida ta tõlkis 
oma emakeelest, poeetilisest geeli keelest, inglise keelde, mille ta oli omandanud nii, nagu me 
omandame klassikalisi keeli, ent arvatavasti ei olnud seda iial kuulnud rakendatavat 
igapäevase elu tähtsusetuks tarbeks — tema kone oli meeldiv, ladus ja oraatorlik. Tema abi- 
kaasa, kes omal ajal oli mänginud igasuguseid osi, ei kasutanud kaugeltki nii kõrgelennulist 
ning tundeküllast kõneviisi, ent isegi tema keel muutus väljendustelt puhtamaks (nagu Sa ehk 
oled märganud, kui olen seda täpselt edasi andnud), kui ta rääkis erutavaist ja tähtsaist 
asjadest. Ja üldse mulle näib, niipalju kui võin otsustada tema ja mone teise mägilase järgi, 
keda olen tundnud, et koduses ja naljatlevas vestluses kasutavad mägilased alam-šoti murret, 
kui nad aga on tõsised ja erutatud, siis mõtlevad nad emakeeles; viimasel juhul, väljendades 
neidsamu mõtteid inglise keeles, kõlab nende kõne kirglikuna, ülevana ning poeetilisena. 
Õigupoolest on kire keel peaaegu alati puhas, samuti jõuline, ja pole sugugi haruldane kuulda, 
kuidas Šotlane, kui mõni kaasmaalane teda ründab kibedate ja ilukõneliste etteheidetega, äkki 
oma vastast torkab: «Ahaa, kõneled inglise keelt!» 

Olgu kuidas on, aga MacGregori naine palus meid osa võtta murule laotatud hommikusöögist, 
kus oli ohtrasti kõiki maitsvaid roogasid, mida Mägismaa iganes suudab pakkuda. Ometi aga 
varjutas seda söömaaega sünge ning häirimatu tõsidus, mis lasus meie perenaise palgel, 
samuti ka meie sügavale sööbinud ja painav mälestus sellest, mis oli toimunud eelmisel 
päeval. Asjata püüdis pealik sütitada lõbusust: mingi külmus aheldas meie meeli, otsekui 
oleks see pidusöök korraldatud peiede puhul, ja me kõik hingasime kergemalt, kui see lõppes. 

«Jumalaga, sugulane,» ütles perenaine mr. Jarvie'le, kui me viimaks tõusime. «Parim soov, 
mille Helen MacGregor võib sõbrale kaasa anda, on see, et sõber teda enam kunagi ei 
kohtaks.» 

Raehärra pingutas end leidma vastust, meenutades arvatavasti mõnd kulunud moraaliõpetust, 
kuid rahulik ning kurb karmus Helen MacGregori näol paiskas segi ja kummutas auväärt 
linnaisa kunstliku ning välise täht-sustunde. Ta köhatas kõhklevalt, tegi kummarduse — ega 
öelnud midagi. 

«Teie jaoks, võõras,» lausus naine, «on mul siin mälestusese kelleltki, keda te enam iial... » 
«Helen!» katkestas MacGregor teda valjul ning pahasel häälel. «Mis see tähendab? Kas oled 
unustanud käsu?» 

«Ei, MacGregor,» vastas ta, «ma pole unustanud midagi, mis on minu kohus meeles pidada. 
Ei kõlba seesugused käed,» (ta sirutas ettepoole oma pika soonilise, õlani palja käsivarre) 
«andma edasi armumärke, kui kingitus tõotaks midagi muud kui muret. Noormees,» ütles ta, 
ulatades mulle sõrmuse, milles ma kohe ära tundsin ühe noist vähestest ehetest, mida miss 
Vernon mõnikord kandis, «see on kelleltki, keda te enam tialgi ei näe. Kui see kink on 
rõõmutu, siis kõlbab ta väga hästi käima läbi selle kätest, kellele rõõm jääb igavesti 
tundmatuks. Tema viimased sõnad olid: «Unustagu ta mind jäädavalt!»» 

«Kas ta siis tõesti arvab,» hüüatasin ma, ise vaevalt teades, mida räägin, «et see on võimalik?» 
«Kõike võib unustada,» sõnas too ebatavaline naine, «kõike — ainult mitte teotust ega 
kättemaksuiha.» 

«Seid suas!» 1 karjus MacGregor, lüües kannatamatult jalga vastu maad. Torupillid hakkasid 
hüüdma ja nende erutavad ning kõrvuriivavad helid katkestasid meie kõneluse. Sõnatult 
jätsime perenaisega jumalaga ja asusime taas teele, kusjuures minul oli nüüd uus tõend selle 
kohta, et olin Dianale armas — ja et olin temast igaveseks lahutatud. 


Seid suas — lööge lugu lahti (geeli k.). 
XIX PEATÜKK 


Head aega maa, kus pilvevinad 

mäetippe katavad kui surilinad, 

kus kose kohal kulgeb kotka lend, 

kus järved taeva kaissu andvad end. 

Meie tee viis läbi kurva, ent siiski romantilise maakoha, mida ma aga oma hingeahastuses 
eriti tähele ei pannud ja mida ma seepäras't ei püüagi kirjeldada. Ben-Lomondi, siinsete 
mägede võimsa valitseja kõrge tipp tõusis meist paremal ja oli nagu hästi silmapaistvaks 
teetähiseks. Ärkasin oma loidusest alles siis, kui me pärast pikka ja vaevalist teekonda 
jõudsime mööda kitsas-teed mägede vahelt välja ja meie ees avanes Loch-Lomond. Parem ma 
loobun katsest kirjeldada vaadet, mida Sa vaevalt suudaksid kujutleda, nägemata seda oma 
silmaga. Ent pole kahtlust, et see suurepärane järv, mis uhkeldab lugematute ilusate 
saarekestega — kujult ning piirjoontelt kõige mitmekesisematega, mida iganes suudab luua 
mõttekujutus —; mille põhjapoolne ots kitseneb, kuni kaob tumedate taganevate mägede 
vahele, samal ajal kui ta lõuna poole pidevalt laienedes uhub oma servaga kauni ning 
viljakandva maa käärulist randa — et see järv on üks rabavamaid, ilusamaid ja ülevamaid loo- 
duspilte. Maa järvest ida pool, kare ning kaljune, oli tol ajal MacGregori ning tema klanni 
peamiseks asupaigaks, ja nende vaoshoidmiseks oli poolele teele Loch-Lomondi ning ühe 
teise järve vahele paigutatud väike garnison. Kuid paikkond oli äärmiselt tugevasti kindlus- 
tatud arvukate kitsasteede, soode, koobaste ja teiste varjumiseks või kaitseks sobivate 
kohtadega, nii et selle väikese fordi rajamine tähendas pigem hädaohu tunnustamist kui 
tõhusat abinõu selle kõrvaldamiseks. 

Enam kui kord — nagu ka sel juhul, mille tunnistajaks ma olin — tuli garnisonil kannatada 
lindprii röövli ja tema pooldajate ettevõtliku vaimu tõttu. Nende võite aga ei rüvetanud kunagi 
tapahimu, kui eesotsas seisis MacGregor ise, sest olles ühevõrra heasüdamlik ja arukas, 
mõistis -ta hästi, kui kardetav oleks õhutada enda vastu ülearust viha. Oma suureks rõõmuks 
sain teada, et ta oli lasknud eelmisel päevaA võetud vangid terve 

nahaga vabastada, ja teatakse kõnelda 

paljudest taolistest juhtudest, kus see 

tähelepanuväärne mees on ilmutanud 

armulikkust ja isegi suuremeelsust. 

Järvesopis ootas meid tohutu 

= kaljurünka all paat, milles olid 

E. sõudjaiks neh tugevat mägilast, ja meie 
EE, õörustaja jättis meiega sõbralikult, jah, 
isegi südamlikult jumalaga. Teda ja mr. 
“Jarvie't näis tõepoolest siduvat 
< "mõningane vastastikune lugupidamine, 
mis oli teravaks kontrastiks nende 
tegevusala ja eluviiside erinevusele. 
Nad suudlesid teineteist suure õrnusega 

ja olid juba lahkumas, kui raehärra oma ülevoolavas 


3: südameheaduses sugulasele murduval häälel kinnitas, et kui 
—- iganes sada, jah, kas või kakssada naela võivad tema ja ta p. ere 
e hädast välja aidata, siis tarvitseb tal ainult mõni sona paberile 


= visata ja Salt Marketile saata. Rob, kes haaras ühe käega 
mõõgapidemest ja teisega surus tugevasti raehärra kätt, kinnitas omakorda, et kui kunagi 
keegi peaks tema sugulast solvama, siis saatku ta ainult temale sõna ja tema kisub süüdlasel 
kõrvad peast, olgu see või kõige tähtsam mees Glasgow's. 

Nende vastastikuse abi ja püsiva sõpruse kinnitustega eemaldusime kaldast ja võtsime kursi 
järve edelapoolse nurga suunas, kust saab alguse Leveni jõgi. Rob Roy jäi tükiks ajaks seisma 
kaljunukile, mille alt me lahkusime, ja veel kaua paistsid meile tema pikaraudne püss, lehviv 
pleed ja sulg ta mütsi küljes, mis noil päevil oli suursuguse mägilase ning sõduri 
tunnusmärgiks — ehkki praegune maitse on ehtinud mägilasest sõduri mütsi terve hulga 
mustade sulgedega, muutes selle matuserongi ees kantava leinamärgi sarnaseks. Viimaks, kui 
olime juba õige kaugel, nägime, kuidas ta ümber pöördus ja pikkamisi mäekülgepidi 
ülespoole astus, saadetuna oma lähimast kaaskonnast ehk ihukaitsjaist. 
Kaua kulges meie paadisõit vaikuses, mida häiris üks-nesühe sõudja geelikeelne laul — 
tasane, kindla taktimõõduta leelutus; aeg-ajalt paisus see tormiliseks refrääniks, millega teised 
ühinesid. 
Minu mõtted olid õige kurvad, ometi tundsin midagi leevendavat selles kaunis maastikus, mis 
mind ümbritses. Mõtlesin tol hetkel vaimustusega, et kui ma oleksin rooma usku, tahaksin 
meeleldi elada ning surra üksiklasena ühel neist romantiliselt ilusaist saartest, mille vahel 
libises meie paat. 
Ka raehärral olid omad mõttemõlgutused, aga veidi erinevat laadi, nagu ma hiljem teada sain: 
pärast umbes tunniajalist vaikimist, mille kestel ta tegi mõttes vajalikke arvutusi, hakkas ta 
tõestama, et järve on võimalik kuivendada ja «anda adra ning äkke alla sadasid, oi-jah, 
mitmeid tuhandeid aakreid' maad, millest praegu pole kellelegi küünevõrdki kasu, kui mitte 
arvestada mõnd koha või pannitäit ahvenaid, mida sealt vahetevahel püütakse». 

Pikast arutlusest, mida ta «toppis mu kõrvadesse vastu mu tahtmist ja isu», jäi mulle meelde 
niipalju, et tema plaani kohaselt oleks tulnud säilitada osa järve, mis oleks küllalt sügav ja lai 
veetranspordi tarbeks, nii et söepargased ning praamid saaksid liikuda niisama hõlpsasti 
Dunbartoni ja Glenfallochi vahel, kui nad liiguvad Glasgow' ja Greenocki vahel. 


' Aaker = 40,46 aari. 

Viimaks lähenesime oma randumiskohale mingi vanaaegse lossi varemete lähedal, just seal, 
kus järv laseb oma üleliigsed veed voolata Levenisse. Siin leidsime juba ees Dougali koos 
hobustega. Selle «päevavarga» suhtes oli raehärra vahepeal samuti mõelnud välja oma plaani 
nagu järve kuivendamisegi kohta, ja võib-olla mõlemal juhul pidas ta silmas rohkem 
loodetavat kasu kui oma kavatsuste praktilist teostatavust. 

«Dougal,» ütles ta, «sa oled kena inimene, olgugi et päevavaras, ja sul on arusaamist sellest, 
kuidas tuleb kohelda neid, kes seisavad sinust kõrgemal — ja mul on sinu pärast isegi mure, 
Dougal, sest niisuguse elu juures, mida sa elad, tabab sind ühel ilusal päeval varem või hiljem 
ilmtingimata Jeddarti kohus '. Ma usun, et kui arvesse võtta minu teeneid kohtunikuna, samuti 
mu meistrist isa teeneid enne mind, on mul linnanõukogus küllalt suur mõju, et panna neid 
seal silma kinni pigistama hullemategi pahategude ees kui sina sellega hakkama said. Ja 
nõnda ma siis olen mõtelnud, et kui sa tuled meiega koos tagasi Glasgow'sse, võiks sind, tuge- 
vate õlgadega nagu sa oled, seniks kaubalattu tööle võtta, kuni leidub midagi paremat.» 
«Mina olen väga tänulik teie aususele raeärrale,» kostis Dougal, «aga las kurat ise kisub minu 
koibasi, kui ma veel lähän senna munakiviteele muidu, kui et mind just köitega GallowgateM 
piale tiritakse nigu ühekorra ennemalt.» 

Ja tõesti, pärastpoole sain teada, et alguses oligi Dougal sattunud Glasgow'sse vangina, olles 
segatud mingisse röövimisse, aga oli siis kuidagiviisi vanglaülema silmis armu leidnud, nii et 
see oli veidi liiga enesekindla kergeusklikkusega jätnud ta enda teenistusse vangivalvurina, 
kelle ülesandeid Dougal, niipalju kui teada, täitis küllaltki ausameelselt, kuni endise juhi 
ootamatul ilmumisel klannisümpaatia tema üle võimust võttis. 

Hämmastunud nii selgesõnalise keeldumise üle seda- 

1 Jeddarti kohus — säärane praktika, mille puhul kurjategija enne hukatakse ja alles pärast 
tema üle kohut mõistetakse. Kõnekäänu aluseks on ühe röövlijõugu hukkamine Jeddarti . 
(õigemini Jetharti või Jedburgh') linnakeses James IV valitsemisajal. (Tõlk.) 

võrd soodsast ettepanekust, pöördus raehärra minu poole ja tähendas, et «see päevavaras on ju 
sündinud idioot». Mina avaldasin oma tänulikkust viisil, mis oli Dougalile palju enam meele 
järgi, nimelt pistsin talle pihku paar gini. Vaevalt tundis mehe peopesa kulla puudutust, kui ta 
mitu korda metskitse kergusega õhku hüppas, pildudes nii osavasti enne üht, siis teist kanda 
tagant üles, et see oleks pannud imestama iga prantsuse tantsuõpetaja. Ta jooksis paadi 
juurde, et näidata ka sõudjatele oma varandust, ja väike jootraha pani nemadki õnnejoovas- 
tusest osa võtma. 

Siis — kasutades dramaatilise John Bunyani 1 lemmikväljendit — «ta läks oma teed ja ma ei 
näinud teda enam mitte». 

Meie raehärraga istusime hobustele ning jätkasime teed Glasgow' suunas. Kui järv koos teda 
ümbritsevate mägede suurepärase amfiteatriga oli meie silmist kadunud, ei suutnud ma end 
pidada ja väljendasin oma vaimustust nähtud looduse ilu üle, ehkki teadsin, et mr. Jarvie' 
hingelaad põrmugi ei sobinud mõtetevahetuseks niisugusel teemal. 

«Teie olete noor härrasmees,» vastas ta, «ja inglane, nii et teie jaoks on see kõik võib-olla 
tõesti väga kena, aga mis puutub minusse, kes ma olen lihtne inimene ja tean nii mõndagi 
maakohtade erinevatest väärtustest, siis mina ei annaks küll kõige ilusamatki vaadet siinsetest 
mägedest pilgu eest Gbrbalsi agulimajadele, mis meile Glasgow'st esimesena silma hakkavad, 

ja kui ma ükskord kodus olen, ei siis vea mind enam iga narri asjatoimetused — vabandage 
väga, mr. Francis, — sealt nii kaugele eemale, et Püha Mungo kirikutorni näha ei ole!» 
Aulik raehärra sai oma tahtmise: õhtu tulles jätkasime üha sõitu ja jõudsime seepärast 
Glasgow'sse ja tema maja ette veel samal ööl, õigemini küll vastu järgmist hommikut. 
Andnud oma auväärt reisikaaslase ilusasti tähelepaneliku ning teenistusvalmis Mattie' hoole 
alla, läksin mrs. Flyteri poole, kelle majas põles sel ebaharilikul tunnil veel millegipärast tuli. 
Ukse avas mulle ei 


1 John Bunyan (1628—1688) — inglise kirjanik, puritaanlane, allegoorilise poeemi 
«Palveränduri teekond» autor. 

keegi muu kui Andrew Fairservice, kes, niipea kui kuulis minu häält, tõstis valju rõõmukisa ja 
jooksis sõna lausumata trepist üles teise korruse võõrastetuppa, mille aknaist paistiski valgus. 
Õigusega kujutledes, et ta läks teatama minu tagasitulekust murelikule Owenile, järgnesin 
talle. Owen ei olnud üksi, toas oli veel keegi — ja see oli mu isa. 

Tema esimeseks impulsiks oli säilitada väärikus ning oma tavaline meelerahu: «Olen rõõmus, 
et näen sind, Francis.» Siis aga embas ta mind hellalt: «Mu kallis ... kallis poeg!» Owen 
haaras oma valdusse mu käe ja kastis seda pisaratega, õnnitledes mind mu tagasituleku puhul. 
Niisugused stseenid kõnelevad enam silmadele ja südamele kui kõrvadele. Veel praegugi, 
meenutades meie kohtumist, lähevad mu vanad silmad märjaks, aga Sina, Will, suudad oma 
headuses ning südamlikkuses kergesti kujutleda seda, mille kirjeldamine käib mulle üle jou. 
Kui meie rõõmutorm vaibus, kuulsin, et isa oli saabunud Hollandist tagasi õige varsti pärast 
Oweni ärasõitu Šotimaale. Otsusekindel ning kiire, nagu ta oli kõigis oma toiminguis, peatus 
ta Londonis ainult niikaua, et hankida vahendeid tema firmal lasuvate võlakohustuste 
tasumiseks. Mandril teostatud kaubandusoperatsioonide tohutu edu oli laiendanud 
põhikapitali ja kindlustanud krediiti, nii et kasutades nüüd ulatuslikke ressursse, kõrvaldas ta 
hõlpsasti raskused, mida oligi ehk põhjustanud ainult tema äraolek, ja asus teele Šotimaale, et 
Rashleigh Osbaldistone'ilt oma seaduslikku omandust tagasi nõuda, samuti selleks, et seada 
vahenditega kõigi oma kohustuste ausaks täitmiseks, samuti edaspidigi soodsate tellimuste 
andmiseks kohalikele kaupmeestele, lõi nagu puuga pähe «MacVittie'le ja Kompaniile», kes 
olid arvamusel, et tema täht on igaveseks loojunud. Ülimalt nördinud sellest, kuidas nad olid 
kohelnud tema täievolilist ametnikku ning agenti, lükkas mr. Osbaldistone tagasi kõik nende 
katsed end kuidagi vabandada ja lepitust saada. Maksnud ära, mis neil arve järgi temalt saada 
oli, teatas isa neile, et see arve nende pearaamatus — koos kõigi kaasaskäivate rohkete tulu- 
dega — on nüüd igaveseks lõpetatud. 

Kuid nautides võidurõõmu oma võltside sõprade üle, oli ta minu pärast üpris mures. Owen, 
hea mees, ei suutnud küll kujutleda, et viie-kuuekümne-miiline teekond, mida võib nii 
hõlpsasti ja rahulikult sooritada ükskõik millises suunas Londonist, võiks olla seotud eriliste 
hädaohtudega. Osavõtlikkusest nakatus aga temassegi isa ärevus, kes tundis paremini 
Mägismaad ja selle elanike mässumeelsust. 

Nende kartused paisusid ahastuseks, kui mõni tund enne minu saabumist ilmus Andrew 
Fairservice ja jutustas neile süngeis ning liialdatud värvides, millisesse kriitilisse olukorda ma 
temast olin jäänud. Aadlimees, kelle juhatusel olevas väeüksuses Andrew oli osutunud 
pooleldi nagu vangiks, oli pärast ülekuulamist lasknud ta vabaks ning varustanud ta pealegi 
veel kõige vajalikuga Glasgow'sse kiiresti tagasi jõudmiseks, et ta teataks mu sõpradele minu 
kardetavast ning ebameeldivast olukorrast. 

Andrew oli üks neid inimesi, kellel pole midagi ajutise tähelepanu ja teatava tähtsuse vastu, 
mis saab osaks halbade sõnumite toojale, ja seepärast ei püüdnud ta hoopiski pehmendada 

oma jutustust, seda enam, et ootamatult osutus üheks kuulajaks rikas Londoni kaupmees ise. 
Ta kirjeldas pikalt ja laialt hädaohte, millest ma olevat pääsenud, nagu ta mõista andis, 
peaasjalikult tänu tema vilumusele, jõupingutustele ja taibukusele. 

«Jah, kurb ja valus on mõtelda,» ütles ta, «mis temast vaesekesest nüüd saab, kui tema 
kaitseingel,» (tema, Andrew Fairservice'i isikus) «ei seisa enam ta kõrval! Raeärrast põle ju 
kah ädas mitte mingisugust abi, ennemini teeb veel asja ullemaks, sest ta on üks väga upsakas 
ärra,» — ja Andrew vihkas upsakust — «ja nõnna siis jah, et ümberringi on puha pistolid ja 
soldatite karabiinid, kust muudkui tuleb kuule üksteise järel niikui rahet, ja mägilaste pistodad 
ja mõõgad, ja siis veel Avondow' sügavad auad ja veekeerised ... Ei seal põle loota, et noor 
džentelmen terve nahaga tulema pääseb.» 

See väide oleks ajanud Oweni meeleheitele, kui ta oleks olnud üksi ja toetuseta, aga kuna mu 
isa tundis suurepäraselt inimesi, oli tal kerge selgusele jõuda, mis mees 

Andrew õieti on, ja hinnata kainelt tema väljamõeldisi. Kuid isegi kõigist liialdustest 
vabastatuna oli lugu isa-südamele küllaltki ärevusttekitav. Ta otsustas isiklikult kohale sõita, 
et läbirääkimiste teel või lunaraha abil saavutada mulle vabadus, ja oli nüüd hilise öötunnini 
koos Oweniga ametis, et kirjutada mõningad vajalikud ärikirjad ja läbi arutada 
asjatoimetused, millised jäävad seniks raamatupidaja ülesandeks, kuni tema ise ära on. Nii 
juhtuski, et leidsin nad veel ärkvel. 

Oli väga hilja, kui läksime puhkama, aga olles liialt erutatud, ei mallanud ma kaua magada ja 
olin hommikul juba varakult jalul. Andrew tuli mind rõivastumistsere-moonia juures abistama 
nagu Õige teener kunagi ja esines nüüd mitte enam hernehirmutisena, kelleks ta muudeti 
Aberf õilis, vaid surnumatjana, nimelt heas, kõige leinalisemalt mustas ülikonnas. Alles pärast 
mitmekordset küsitlemist (võrukael teeskles nii kaua kui vähegi sai, nagu ei mõistaks ta mind) 
sain teada, et ta olevat pidanud sündsaks panna selga leinariided, kuna aimas «parandamatut 
kaotust», aga kuna pruugitud asjade kaupmees, kelle juures ta oli end varustanud, keelduvat 
kaupa uuesti tagasi võtmast ja kuna tema enda rõivad olevat osalt hävinud ja osalt riisutud 
minu aususe teenistuses, siis muidugi mõista ei lubaks mina ja mu austatud isa, «keda saatus 
on õnnistand jõukusega», et üks vaene õnnetu mees peaks meie pärast kahju kannatama, 
«ühed riided osta põle ju Osbaldistone'idele teab mis suur kulu (tänu taevale!) — iseäranis, 
kui neid läheb vaja perekonna vanale ja ustavale teenrile». 

Kuna Andrew'l oli teataval määral õigus, kui ta väitis, et oli saanud kahju minu teenistuses, 
läks tema kavalus korda ja ta sai endale hea leinaülikonna piibrinahast mütsi ja kõigi sobivate 
lisanditega — selle välisteks tunnusteks, et ta kurvastab isanda pärast, kes elab ja on terve 
ning rÕÕMUSs. 

Mu isa esimeseks mureks, kui ta tõusis, oli külastada mr. Jarvie't. Ta väljendas nappide, kuid 
mehiste ja jõuliste sõnadega oma tänu raehärra lahkuse eest. Siis selgitas ta raehärrale 
muutunud olukorda ja pakkus talle — tingimustel, mis ei võinud olla muud kui soodsad ja 
igati vastuvõetavad — seda osa firma esindusest Glasgow's, 

mis siiani oli usaldatud «MacVittie ja Kompaniile». Raehärra õnnitles südamest mu isa ja 
Owenit õnneliku muutuse puhul nende äriasjades, aga ei hakanud ka silmakirjalikult eitama, 
et tema oli teinud nende heaks oma parima, kui väljavaated olid hoopis teistsugused. Ta ole- 
vat lihtsalt talitanud nõnda, ütles ta, nagu tahtis, et ka teised temaga talitaksid. Mis aga puutub 
ärisuhete laiendamisse, siis võtab ta selle puhta südamega ja tänuga vastu. Oleksid MacVittie' 
omad käitunud nagu ausad inimesed, seletas ta, poleks talle põrmugi meeldinud neist sedaviisi 
seljatagant ette tükkida ja nad kõrvale tõrjuda. Aga nüüd on lood muidugi teisiti ja neil tuleb 
see kaotus ära kannatada. 

Siis tõmbas raehärra mu varrukatpidi kõrvale, soovis mulle veel kord südamest õnne ja jätkas 
õige hämmeldunud toonH: 

«Ma sooviksin väga, mr. Francis, et noist kahtlastest asjadest, mida me seal mägedes nägime, 
tuleks juttu nii vähe kui võimalik. Ei maksa midagi kõnelda — olgu siis, et ainult kohtu-uurija 
ees — tollest koledast Morrise-loost, ja ka linnanõukogu liikmed leiaksid kindlasti, et nende 
esindajal ei ole põrmugi paslik kakelda mingisuguste mägilastega ja kõrvetada nende pleede. 
Ja mis peaasi —- ehk ma küll olen korralik ja viisaka väljanägemisega meesterahvas, kui 
seisan oma kahe jala peal, kardan väga, et olin üpris veider kuju, kui ma ilma kübara ja 
parukata rippusin seal keskpaikapidi justkui kass või varna riputatud mantel. Kui raehärra 
Grahame selle loo endale otsapidi pihku saaks, siis istuks ta mul küll nagu paise kaela peal.» 
Ma ei suutnud maha suruda naeratust, kui meenutasin vaatepilti, mida raehärra tookord 
pakkus, ehkki ma siis ei pidanud seda hoopiski naeruasjaks. Heasüdamlik kaupmees sattus 
veidi segadusse, kuid naeratas siis ise ka ja vangutas pead: 

«Saan aru, saan aru. Aga ärge kõnelge sellest midagi, eks ole — olge hea poiss, ja manitsege 
seda häbematut ennast täis lobamokka, oma teenrit, et ka tema selles asjas suu peaks. Ma ei 
tahaks, et isegi Mattie-lapsuke sellest midagi teada saaks. Juttudel poleks siis otsa ega äärt.» 

Teda painav kartus saada rahva naerualuseks hajus silmanähtavalt, kui ütlesin talle, et mu isa 
kavatseb Glasgow'st viivitamatult lahkuda. Tõepoolest, siia jäämiseks ei olnudki tal enam 
põhjust, sest kõige väärtuslikum osa Rashleigh' poolt röövitud väärtpaberitest oli saadud 
tagasi. Seda osa aga, mille petis oli jõudnud vahetada sularahaks ja kulutada oma isiklikes või 
poliitilistes intriigides, ei olnud võimalik tagasi saada mingil muul viisil kui vaid 
kohtuprotsessi teel, mida ka jalamaid alustati ja mida meie advokaatide kinnituste kohaselt 
toimetati kogu mõeldava kiirusega. 

Niisiis veetsime ühe päeva külalislahke raehärra seltsis ja jätsime temaga siis hüvasti, nagu 
seda teeb nüüd ka minu jutustus. Tema jõukus, au ning hea kuulsus kasvasid pidevalt ja ta 
tõusis tõesti kõrgeimate auametiteni oma kodulinnas. Umbes kaks aastat pärast kirjeldatud 
sündmusi tüdines ta poissmehe-elust ja edutas Mattie' köögist kolde ning vokiratta juurest 
oma söögilaua aukohale — mrs. Jarvie'na. Raehärrra Grahame, Mac-Vittie'd ja mõned teised 
(sest igal inimesel leidub vaenlasi, iseäranis kuningliku linna nõukogus) irvitasid selle 
muunduse üle. «Aga kõnelgu nad pealegi, mida tahavad,» ütles mr. Jarvie. «Ei hakka mina 
endale muret tegema või oma maitset muutma säärase tühja asja pärast kui nende keelepeks 
— loksutagu kas või üheksa päeva järjest! Minu auväärt meistrist isa armastas ikka ütelda, et 
kõrge laup ja väike suu 

ja süda armastav ning truu 

on paremad kui õilis sugupuu. 

Pealegi,» lisas ta alati lõpuks, «Mattie polnud mingisugune lihtne teenijatüdruk: ta oli ikkagi 
lord Limmer-fieldi sugulane.» 

Kas oli see tänu tema päritolule või andekusele, selle üle ma ei söanda otsustada, aga Mattie 
käitus oma uuel kõrgel seisukohal suurepäraselt ja hajutas mõnede raehärra sõprade kartused, 
kes olid pidanud taolist eksperimenti mõnevõrra riskantseks. Niipalju kui mina tean, ei olnud 
tema rahulikus ning kasulikus elus hiljem enam sündmusi, mis vääriksid erilist mainimist. 

XX PEATÜKK 

«Mu pojad, tulge siia nüüd, 

te olete kuus vahvat meest. 

Kes tahab seista nagu müür 

hea krahvi ja ka minu eest?» 
Viis poega vastas kohe nii: 

«Oo isa, läbi tulest, veest 
me lähme elu lõpuni 

nii krahvi kui ka sinu eest!» 

«Ülestõus põhjas» 

Tol hommikul, mil pidime Glasgow'st lahkuma, tormas Andrew Fairservice nagu hullumeelne 
minu tuppa, hüpeldes ja lauldes hoogsalt, ehkki üpris ebamusikaalselt: 

«Oi, tuli on lahti, 01, tuli on lahti, 

jah, tuli on lahti, näe lõõmab ju leek!» 

Mõningate raskustega sain ma ta niikaugele, et ta lõpetas oma vastiku lärmamise ja tegi mulle 
selgeks, milles asi seisab. Ta teatas mulle rõõmsalt, nagu tooks ta maailma kõige toredamaid 
uudiseid, et «Mägismaal on kõik viimase kui meheni mässu tõst ja ei möödu kahtekümmet 
nelja tundigi, kui Rob Roy kogu oma puksata bandega tuleb Glasgow' peale». 

«Pea suu, nurjatu kelm!» ütlesin ma. «Sa oled küll vist purjus või peast põrunud, ja kui su 
sõnum vastabki tõele, siis mis on selle juures laulda, sa lurjus?» 

«Purjus või peast põrund? No muidugi,» kostis Andrew kohkumatult, «eks inime ole jah ikke 
purjus või peast põrund, kui ta räägib midagi sihukest, mis põle suurtele sakstele meeltmööda. 
Ah et mis siin laulda? Hee, küll klannid panevad meid veel oopis teist laulu laulma, kui oleme 
nõnna purjus või peast põrund, et jääme siia nende tulekut ootama.» 

Tõusin kiiresti ja leidsin ka isa ning Oweni juba jalul ja suures ärevuses. 

Andrew' uudis osutus peajoontes kahjuks liigagi õigeks. Suur mäss, mis aastal 1715 erutas 
Britanniat, oligi juba puhkenud õnnetu krahv Mari eestvedamisel, kes ühel kurjal tunnil 
heiskas Stuartite lipu. — paljude auväärsete perekondade hukatuseks nii Inglismaal kui ka 
Šotimaal. Mõnede jakobiitide agentide (Rashleigh kaasa arvatud) 

reetmise ja teiste areteerimise läbi oli George Esimese valitsus avastanud laialt hargneva, 
ammugi ettevalmistatud vandenõu, mis siis nüüd viimaks plahvatas, kuid enneaegselt ja liiga 
kauges kuningriigi osas, et avaldada otsustavat mõju maa saatusele, mida sellegipoolest taba- 
sid suured vapustused. 

See tähtis sündmus riigi elus kinnitas ja seletas ähmaseid viiteid, mida olin saanud 
MacGregorilt, ja mulle sai ka selgeks, miks viimase vastu toodud läänepoolsed klannid jätsid 
kõrvale omavahelise tüli: nad arvestasid, et varsti tuleb neil kõigil ühise asja eest välja astuda. 
Hoopis kurvemaks tegi mu meele mote, et Diana Vernon kuulub naisena ühele neist, kes 
kõige ägedamalt püüdsid maailma pahupidi pöörata, ja et tal tuleb jagada kõiki hädasid ning 
ohte, mis on seotud tema abikaasa kardetava elukutsega. 

Pidasime sedamaid nõu, millised abinõud meil tuleks sel otsustaval tunnil tarvitusele võtta, ja 
nõustusime mu isa ettepanekuga: hankida otsekohe vajalikud passid ja sõita Londonisse nii 
kiiresti kui teeolud lubavad. Teatasin isale oma soovist pakkuda end valitsuse teenistusse ja 
astuda mõnda vabatahtlike korpusse, milliste moodustamisest juba räägiti. Isa oli minu 
ettepanekuga meeleldi päri, sest ehk ta küll ei sallinud soda kui elukutset, oli ta 
põhimõtteliselt rohkem valmis kui keegi teine panema oma elu kaalule kodanikuõiguste ja 
usuvabaduse kaitseks. 

Meie rutuline teekond läbi Dumfries-shire'i ja selle naaberkrahvkondade Inglismaal oli täis 
hädaohte. Neil aladel olid tooride leeri kuuluvad mõisnikud juba liikvel ja värbasid mehi ning 
hobuseid, kuna viigid kogunesid tähtsamaisse linnadesse, relvastasid elanikke ja tegid 
ettevalmistusi kodusõjaks. Enam kui kord pääsesime vaevu vahistamisest ja sageli olime 
sunnitud sõitma ringi, et vältida punkte, kuhu kogunesid sõjaväed. 

Jõudnud Londonisse, ühinesime otsekohe nonde pankurite ja väljapaistvate 
suurkaupmeestega, kes olid nõus andma valitsusele krediiti, et aidata sellel rahuldada nõuet 
viibimatult täita kõik riiklikud võlakohustused — nõuet, millele vandenõulased 'olid rajanud 
suuri lootusi oma ettevõtte edu kindlustamiseks, arvestades, et suudavad 

ajada valitsuse nii öelda pankrotti. Mu isa valiti selle aukartustäratava finantsistide liidu 
liikmeks, kuna koik tundsid sügavaimat usaldust tema innukuse, osavuse ja teovõimsuse 
vastu. Tema oli muuseas ka see isik, kelle kaudu nad valitsusega ühendust pidasid, ja kui 
mässu puhkedes paisati turule suur hulk langenud kursiga riigivõlapabereid, suutis ta nii oma 
firmale kuuluvate kui ka teiste tema käsutuses olevate kapitalide varal leida neile ostjad. Ka 
mina ei istunud, käed rüpes, vaid saanud kätte ohvitseripaberid, värbasin isa kulul ligikaudu 
kakssada meest ja ühinesin kindral Carpen-teri armeega. 

Vahepeal oli mäss levinud ka Inglismaale. Õnnetu krahv Derwentwater oli koos kindral 
Fosteriga asunud mässuliste poolele. Mu vaest onu, sir Hildebrandi, kelle valdused olid 
kahanenud peaaegu nullini tema enda hooletuse ja ta poegade ning kodakondsete pillava 
eluviisi ja prassingute tõttu, oli kerge veenda astuma tolle õnnetu lipu alla. Kuid enne seda 
sammu ilmutas ta ometi teatud ettevaatlikkust, mida mitte keegi poleks võinud temast oodata 
— tategi testamendi! 

Selle dokumendiga pärandas ta oma valdused Osbal-distone Hallis — lossi ja nii edasi — 
järjekorras kõigile oma poegadele ning nende meessoost pärijatele — kuni järg jõudis 
Rashleigh'ni, keda ta tema äsjase poliitilise reetmise pärast vihkas kogu hingest: tema jättis ta 
pärandist ilma ja määras järgmiseks pärijaks tema asemel minu. Olin küll alati olnud 
mõningal määral vana baroneti soosikuks, aga on tõenäoline, et lootes kindlalt oma hiiglaslike 
poegade suurele arvule, kes praegu koos temaga relvastusid, pidas ta pärandi määramist 
minule niisama hästi kui surnud kirjatäheks ja oli selle punkti oma testamenti lülitanud 
peamiselt selleks, et väljendada oma pahameelt Rashleigh' vastu, kes oli reetnud niihästi ühise 
ürituse kui ka oma perekonna. Eri paragrahviga jättis ta oma kadunud naise vennatütrele 
Diana Vernonile, praegusele leedi Diana Vernon Beauchamp'ile mõned tema õndsale tädile 
kuulunud teemandid ja suure hõbedase veekannu, mille peale olid diagonaalselt asetsevate 
veerandikena graveeritud Ver-nonite ja Osbaldistone'ide vapid. 

Kuid taevas oli määranud tema rohkearvulisele ja elujõulisele järelsoole kiirema hävingu kui 
ta seda ise vististi oli arvestanud. Juba kõige esimesel vandenõulaste sõjalisel ülevaatusel, 
kohas nimega Green-Rigg, läks Thorncliff Osbaldistone esikoha pärast tülli ühe Northumbria 
piirialalt päritoleva mõisnikuga, kes oli täpipealt niisama keevaline ja leppimatu kui ta isegi. 
Võtmata kuulda mingeid manitsusi, näitasid nad oma komandörile piltlikult, millisel määral 
see võib loota nende distsipliinile: nad lahendasid tüli rapiiride abil ja minu sugulane tapeti 
samas paigas. Tema surm oli sir Hildebrandile raskeks kaotuseks, sest hoolimata põrgulikust 
iseloomust oli Thomncliffil ivake rohkem aru peas kui teistel vennastel (Rashleigh muidugi 
välja arvatud). 

Percival. lakard, sai samuti otsa vastavalt oma kutsealale. Ta vedas kihla ühe teise 
džentelmeniga, kes oma vägitegude eest sel alal oli omandanud hirmuäratava hüüdnime 
Põhjatu Aam, kumb neist suudab juua suurema hulga vägijooki päeval, mil mässajad 
kuulutavad Morpethis kuningaks James Stuarti. Saavutus oli midagi koletut. Olen unustanud, 
kui palju konjakit Percie täpselt neelas, aga igatahes põhjustas see palaviku, millesse ta 
kolmanda päeva lõpul suri, lakkamatult korrates: «Vett, vett!» 

Dickon murdis kaela Warrington Bridge'i lähedal, püüdes näidata lombakaks jäänud 
puhastverd mära osavust, keda ta tahtis kaela määrida kellelegi mässulistega ühinenud 
Manchesteri kaupmehele. Ta sundis looma hüppama üle viielatise tara, aga mära kukkus ja 
õnnetu džoki kaotas elu. 

Wilfred-tobukesele, nagu mõnikord juhtub, sai osaks parim saatus kogu perekonnast. Ta 
tapeti Proud Pres-tonis, Lancashire'is, päeval, mil kindral Carpenter ründas mässajate 
kindlustusi. Ta võitles väga vapralt, ehkki olen kuulnud, et ta kuni lõpuni ei saanud selgesti 
aru, mis on Õieti mässu põhjuseks, ega mäletanud alati, kumma kuninga poolel ta võitleb. Ka 


62 233 


John ilmutas samas lahingus suurt vahvust ja sai mitmeid haavu, kuid tal ei olnud onne surra 
neisse kohapeal. 

Vanast sir Hildebrandist, kes oli murest täiesti murtud nende üksteisele järgnevate 

kaotuste tõttu, sai järgmisel päeval, kui mässajad relvad maha panid, üks paljudest õnnetuist 
vangidest ja ta toimetati koos oma haavatud poja Johniga Newgate'i. 

Sain nüüd sõjaväeteenistusest vabaks ja seepärast püüdsin aega viitmata kergendada oma 
lähedaste sugulaste kannatusi. Mõju, mida mu isal oli valitsuse juures ja üldine kaastunne isa 
vastu, kes oli nii lühikese aja vältel pidanud üksteise järel kaotama nii palju poegi, oleks küll 
päästnud mu onu ja onupoja kohtumõistmisest riigireetmise pärast, kuid nende saatuse 
otsustas kõige kõrgem tribunal. John suri Newgate'is haavadesse, usaldades oma viimse 
hingetõmbega minu hoolde paari jahi-kulle, kes olid temast jäänud Halli, ja emase musta 
spanjeli nimega Lucy. 

Mu vaene onu näis olevat lausa maani maha muljutud perekonda tabanud õnnetustest ja 
armetust olukorrast, millesse ta oli nii ootamatult sattunud. Ta rääkis vähe, aga oli näha, et ta 
on tänulik nende väikeste tähelepanuavalduste eest, mida mul neis tingimustes oli võimalik 
talle osutada. Ma ei olnud tunnistajaks tema esimese kohtumise juures minu isaga — pärast 
nii paljusid aastaid ja nii kurbades tingimustes —, aga isa äärmiselt masendatud meeleolu 
järgi otsustades pidi see olema ülimal määral kurb. Suure meelekibedusega kõneles sir 
Hildebrand Rashleigbst, nüüd oma ainsast ellujäänud pojast, pani temale süüks nende kodu 
laostumise ning vendade surma ja tunnistas, et ei tema ise ega ta viis vanemat poega poleks 
end seganud poliitilisse intriigi, kui neid ei oleks sinna kaasa tõmmanud toosama liige nende 
perekonnast, kes nad pärast esimesena hülgas. Paaril korral meenutas ta Dianat — ikka suure 
hellusega, ja kord, kui istusin tema sängi serval, lausus ta: «Tead, vennapoeg, nüüd, kus 
Thorncliff ja kõik teised on surnud, on mul kahju, et sina teda endale ei saa.» 

Need sõnad liigutasid mind tookord sügavasti, sest vaesel vanal baronetil oli tavaliseks 
kombeks, kui ta heatujuliselt valmistus sõitma hommikusele jahile, tõsta esile Thorncliffi, 
oma lemmikut, samal ajal kui ta kõiki ülejäänuid hõikas ühiselt, ja tugevale lõbusale toonile, 
millega ta tavatses hüüda: «Kutsuge Thornie — kutsuge 

nad kõik!» oli nüüd nii kurvaks kontrastiks see jõuetu, elust ärapöördunud hääl, millega ta tõi 
kuuldavale ülal esitatud trööstitud sõnad. Ta rääkis ka sellest, mida sisaldab tema testament ja 
andis mulle sellest kinnitatud ärakirja; originaali oli ta andnud hoiule minu vana tuttava, 
kohtunik Inglewoodi kätte: keegi teda ei kartnud ja kõik usaldasid kui omamoodi neutraalset 
isikut ja seetõttu, niipalju kui ma tean, oli temast saanud testamendi-hoidja pooltele 
Northumberlandi krahvkonnast sõdima läinud mõisnikele, ükskõik kumba parteisse need ka 
kuulusid. 

Mu onu viimased tunnid kulusid suuremalt osalt katoliku kiriku usukommete täitmisele, mida 
juhtis Sardiinia saadiku kaplan, kelle jaoks me mõningate raskustega saavutasime loa onu 
külastada. Ma ei suutnud kindlaks teha — ei oma isiklike vaatluste ega ka arstliku personali 
arvamuste põhjal —, kas onu suri mingisse kindlasse haigusse, millel on arstiteaduses oma 
nimi. Mulle näis, et ta oli lihtsalt viimseni kurnatud ja kokku varisenud ihulisest väsimusest ja 
hingeahastusest, ja et ta pigem lakkas olemast kui suri elu eest võideldes, just nagu laev, mida 
on peksnud ja pillutanud paljud tormid ja rajud, hakkab mõnikord ilma igasuguse nähtava 
põhjuseta lekkima ja vajub põhja — lihtsalt seepärast, et tema liitekohad on lõdvenenud ning 
kaared ei talu enam pinget. 

Oli tähelepanuväärne, et kui mu isa oli täitnud venna vastu oma viimsed kohused, haaras teda 
äkki palav iha, et mina teostaksin onu viimse tahte ja hakkaksin esindama tema isa maja, mis 
seni näis omavat tema jaoks kõigist maailma asjadest kõige vähem veetlust. Kuid varem oli ta 
nähtavasti lihtsalt nagu too rebane, kes halvustab seda, mida ta ei küüni kätte saama, ja pea- 

legi ma ei kahtle, et äärmine sallimatus, micra ta tundis Rashleigh (nüüd juba sir Rashleigh) 
Osbaldistone'i vastu, kes avalikult ähvardas lasta tühistada oma isa sir Hildebrandi testamendi 
ja varandusemääramise, ainult kinnitas mu isa soovi kaitsta minu õigusi. 

Tema enda oli ta isa kõige ebaõiglasemal viisil pärandist ilma jätnud, seletas ta; venna 
testament aga, kui see just ei hüvitanud ülekohut, siis vähemalt seadis õigluse 

uuesti jalule, jättes kunagise varanduse riismed Frankile, seaduslikule pärijale, — ja ta on 
kindlasti otsustanud teha kõik, et testament jõustuks. 

Muuseas oli Rashleigh vastasena isiksus, keda ei saanud hoopiski alahinnata. Salakaebus, 
mille ta valitsusele esitas, oli ülimalt õigeaegne, ja tema äärmine osavus end usutavaks teha, 
lisaks tema laialdane informeeritus ja kaval viis tõsta esile oma teeneid ning saavutada 
mõjuvõimu olid kindlustanud talle kaitsjaid ministrite hulgas. Kohtuprotsess, mida me tema 
vastu alustasime firma «Osbaldistone ja Treshami» röövimise asjus, oli juba täies hoos, aga 
otsustades selle järgi, millises tempos meie asjad arenesid selle võrdlemisi lihtsa hagiga, võis 
see teine kohtuasi venida nii pikale, et me keegi ei jõua oma eluajal selle lõppu ära oodata. 

Et võimalikult vältida venitamist, ostis mu isa oma õpetatud juristist nõuandja soovitusel ja 
kinnitas minu nimele teatavad suured hüpoteegid, mis lasusid Osbal-distone Hallil. Ent võib 
ka olla, et tema hiljutised kogemused kaubandusalaste ohtudega õhutasid teda kasutama 
võimalust paigutada kinnisvaradesse suur osa tohutuist kasumeist, mis tulenesid 
riigivõlapaberite väärtuse kiirest tõusust pärast mässu mahasurumist, ja realiseerima sel 
kombel märkimisväärse osa oma kapitalist. Igatahes juhtus nii, et mind ei käsutatud mitte 
kontorilaua taha, nagu mul oli põhjust oodata, kuna olin ju avaldanud valmisolekut alluda isa 
tahtele, ükskõik millise tee see mulle ka määraks; selle asemel sain isalt korralduse minna 
Osbaldistone Halli ja võtta see pärijana ning suguvõsa esindajana oma valdusse. Isa 
juhtnööride kohaselt pidin pöörduma skvair Inglewoodi poole, et saada temalt onu testamendi 
originaal, ja võtma tarvitusele kõik vajalikud abinõud, et kindlustada endale tegelik val- 
damine, mis tarkade inimeste jutu järgi olevat üheksa kümnendikku õigusest. 

Mõnel muul ajal oleksin olnud õnnelik säärase elu-muudatuse üle. Nüüd aga oli Osbaldistone 
Hall minu jaoks seotud paljude valusate mälestustega. Kuid ometi arvasin ma, et ainult tolles 
ümbruses õnnestub mul ehk saada teateid Diana Vernoni saatuse kohta. Mul oli küllalt 
põhjust karta, et see ei olnud kaugeltki niisugune, 

nagu oleksin soovinud, aga ma ei suutnud saada selles asjas ka mingeid täpsemaid andmeid. 
Asjata püüdsin ma kõigi antud olukorras võimalike heategudega võita mõnede Newgate'i 
vanglas kinnipeetavate kaugete sugulaste usaldust. Uhkus, mida ma ei saanud hukka mõista, 
ja täiesti loomulik umbusaldus viigi Frank Osbaldistone'i, sajaprotsendilise reeturi Rashleigh' 
onupoja vastu sulges minu ees kõik südamed ning suud, ja vastutasuks teenete eest, mida olin 
võimeline osutama, sain ainult jahedaid ning sunnitud tänusõnu. Ka kärpis seaduse käsi järk- 
järgult nende inimeste arvu, keda ma püüdsin aidata, ja ellujäänud muutusid üha kinnisemaks 
kõigi vastu, kelles nad nägid kehtiva korra pooldajaid. Kui neid järgemööda väikeste 
rühmadena hukkamisele viidi, kaotasid need, kes veel ellu jäid, igasuguse huvi inimeste vastu 
ja soovi nendega läbi käia. Ma ei unusta kunagi, mida üks neist, nimega Ned Shafton, vastas 
minu murelikule küsimusele, kas tal on mingeid soove, mida võiksin rahuldada. 

«Pean arvama, et soovite mulle head, mr. Frank Osbal-distone, ja seepärast olen teile tänulik. 
Aga jumala nimel, inimesi ei saa ometi nuumata nagu hanesid, samal ajal kui nad näevad, 
kuidas nende kaaslasi päev-päevalt hukkamispaigale viiakse, ja teavad, et ka neil endil kääna- 
takse kael, kui järg nendeni jõuab.» 

Seepärast olin üldiselt rõõmus, et pääsen Londonist, Newgate'ist ja vaatepiltidest, mida need 
mõlemad tookord pakkusid, ning et saan hingata Northumberlandi värsket õhku. Andrew 
Fairservice oli endiselt minu teenistuses — rohkem küll isa kui minu enda .soovil. Käesoleval 

juhul aga võis asjaolu, et ta hästi tundis Osbal-distone Halli ja selle ümbrust, osutuda 
kasulikuks. Niisiis muidugi saatis ta mind mu teekonnal ja ma nautisin väljavaadet temast 
lahti saada, paigutades ta tema vanale ametikohale. Ma ei taipa, kuidas ta suutis panna mu isa 
enda vastu huvi tundma — kui ta mitte ei kasutanud selleks kavalust, mida polnud temas 
sugugi vähe: oskust teeselda äärmist kiindumust oma isandasse, kusjuures ta selle 
puhtteoreetilise kiindumuse sobitas praktikas igasuguste nüketega, tundmata vähimatki 

südametunnistusepiina ja hoolitsedes ainult selle eest, et tema isandat ei petaks keegi teine 
peale tema enda. 

Meie teekond põhja möödus ilma nimetamisväärsete seiklusteta ja me leidsime, et maal, mida 
alles hiljaaegu oli vapustanud mäss, valitses nüüd rahu ja kord. Mida lähemale jõudsime 
Osbaldistone Hallile, seda raskemaks läks mu süda mõtte juures, et pean astuma tollesse 
mahajäetud majja. Niisiis, et lükata edasi seda halba päeva, otsustasin kõigepealt külastada 
mr. Inglewoodi. 

Tollele auväärsele isikule olid teinud palju peavalu mõtted sellest, kes ta kunagi oli ja kelleks 
oli saanud nüüd, ja kustumatud minevikumälestused segasid teda õige tunduval määral usinas 
kohusetäitmises, mida temalt tema praegusel teenistuskohal võidi nõuda. Kohtunikul oli siiski 
õnne vähemalt ühes suhtes: ta oli saanud lahti oma sekretärist Jobsonist, kes oli lõppude 
lõpuks vihastanud tema loiduse üle, läinud tema juurest minema ja hakanud kellegi skvair 
Standishi sekretäriks, kes alles hiljuti oli alustanud sealkandis tegevust kohtunikuna ja kaitses 
säherduse innuga kuningas George'i ja kogu protestantliku kuningasoo huve, et ta, sootuks 
erinevalt eelmisest ülemusest, andis Jobsonile sagedamini põhjust hoida tema agarust seaduse 
piirides kui kihutada teda tagant. 

Vana kohtunik Inglewood võttis mu väga, armastusväärselt vastu ja näitas mulle meeleldi onu 
testamenti, milles ei paistnud olevat ühtegi vaieldavat punkti. Algul oli ta tükk aega ilmselt 
kimbatuses, teadmata, kuidas peaks minuga rääkima ja käituma, aga kui ta nägi, et ehkki ma 
põhimõtteliselt pooldan praegust valitsust, tunnen siiski kaasa neile, kes eksliku lojaalsuse- 
ning kohusetunde ajel mässu tõstsid, hakkas kohtunik jutustama väga huvitavalt ja lõbusalt 
läbisegi kõigest, mida oli teinud ja mida jätnud tegemata, millist vaeva näinud, et hoida 
mõningaid skvaire mässulistega ühinemast ning et teha, nagu ei märkaks ta mõnede teiste 
põgenemist, kel oli olnud õnnetus asjast osa võtta. 

Olime täiesti omavahel ja kohtuniku erilisel soovil oli joodud juba mitmeid tooste, kui ta äkki 
palus, et kallaksin peekrid ääreni täis ning et me tühjendaksime need kõige ehtsamal kombel 
vaese armsa Die Vernoni tervi 

seks — kõrberoosi, Chevioti õrna kanarbiku, lillekese terviseks, kes on ümber istutatud 
mingisse põrgulikku kloostrisse. 

«Kas miss Vernon ei olegi siis abielus?» hüüatasin ma suures imestuses. «Ma arvasin, et tema 
ekstsellents ...» 

«Päh! Veel mis! Tema ekstsellents ja lordlik kõrgus! Need on ju nüüd kõik paljad 
sõnakõlksud, teate — tühjad St. Germains'i tiitlid. Krahv Beauchamp — täievoliline saadik 
Prantsusmaalt! Tõepoolest! Kui printsregent, Orleans'i hertsog, vaevalt teadis tema 
olemasolust! Aga te pidite ju lossis nägema vana sir Frederick Vernonit, kui ta mängis isa 
Vaughani osa?» 

«Armas taevas! Vaughan oli siis, tähendab, miss Vernoni isa!» 

«Muidugi,» ütles kohtunik jahedalt. «Nüüd ei ole enam mõtet seda salajas hoida, sest selle aja 
peale on ta juba kindlasti üle piiri — muidu oleksin ma kahtlemata kohustatud teda vahistama. 
— Noh, laske käia, minu kalli kadunud Die' terviseks! 

Ta terviseks las käia ringi, ringi, ringi, 

tal tervist jätkugu, kann käigu ringi; 

sest olgugi su sukad siidist, 

sa kipud suudlema ta kingi, kingi.» 

Ma ei olnud võimeline, nagu lugeja kergesti võib kujutleda, ühinema kohtuniku lõbususega. 
Mu pea käis saadud hoobist ringi. 

«Ma ei teadnudki,» sõnasin, «et miss Vernoni isa on elus.» 

«Kui ta on elus, siis igatahes mitte meie valitsuse süü tõttu,» vastas Inglewood, «sest pagana 
pihta, terves ilmas pole meest, kelle pea eest oleks võinud saada rohkem raha. Ta mõisteti 
surma juba. Fenwicki vandenõu pärast ja arvati, et tema käsi oli mängus ka Knightsbridge'i 
loos, kuningas Williami ajal, ja kuna ta abiellus Šotimaal ühe Breadalbane'ide sugulasega, oli 
tal suur mõju kõigi šoti 


' See sisurikas värss esineb usutavasti Shadwelli näidendis «Bury laat». (Autor.) 

pealikute juures. Pärast Ryswicki rahu' oli kuulda, et valitsus nõuab tema väljaandmist, kuid 
tema teeskles haiget ja prantsuse ajalehtedes avaldati teade ta surmast. Aga kui ta siis ikka 
noissamus vanus asjus siia ilmus, tundsime meie, vanad kavalerid, ta kohe ära — see tähen- 
dab, mina tundsin, ehkki ma ise kavaler ei olnud. Aga et keegi vaese džentelmeni peale ei 
kaevanud ja et minu mälu oli sagedaste luuvaluhoogude tõttu töntsiks jäänud, siis poleks ma 
muidugi võinud vande all kinnitada, et see on tema.» 

«Kas siis Osbaldistone Hallis ei teatud, kes ta on?» pärisin ma. 

«Teadsid ainult ta tütar, vana rüütel ja Rashleigh, kes oli saanud selle saladuse jälile nagu ta 
igale teiselegi alati jälile sai, ja hoidis seda kui nööri vaese Die' kaela ümber. Olen sada korda 
näinud, kuidas Die oleks olnud valmis Rashleigh'le näkku sülitama, kui ta poleks kartnud oma 
isa pärast, kelle elu poleks kestnud enam viit minutit, kui temast oleks valitsusele ette kantud. 
Aga ärge mõistke mind valesti, mr. Osbaldistone, ma ütlen, et meie valitsus on hea, armuline, 
õiglane valitsus, ja kui ta ongi pooled mässajad üles poonud, siis tunnistab ometi igaüks, et 
keegi poleks neid vaesekesi puudutanud, kui nad oleksid ilusasti kodus istunud.» 

Jättes kõrvale nende poliitiliste küsimuste arutamise, juhtisin ma mr. Inglewoodi tagasi 
endisele teemale ja sain teada, et kui Diana oli otsustavalt keeldunud abiellumast ühegagi 
Osbaldistone'ide perekonnast ja väljendanud veel erilist põlastust Rashleigh' vastu, hakkas 
jahtuma viimase ind trooninõudleja ürituse suhtes, milles ta seni kui noorim kuuest pojast, 
julge, kaval ja osav, oli näinud vahendit rikkuse saavutamiseks. Võimalik, et surve, mida talle 
avaldasid sir Frederick Vernon ja šoti pealikud, kes ühisel jõul sundisid teda loobuma saagist, 
mille ta oli varastanud mu isa kontorist, viiski teda otsusele saavutada edu sel teel, et muuta 
oma tõekspidamisi ja reeta senised mõttekaaslased. Võib ka olla — sest vähe on neid, kes 
suudaksid Rashleigh'st paremini 


' Ryswicki rahu sõlmiti Inglismaa ja Prantsusmaa vahel aastal 1697, pärast kauakestnud 
sõda. 

asjade üle otsustada, kui mängus on isiklikud huvid, — võib-olla pidas ta jakobiitide jõudu 
ning oskust mitte-vastavaiks (nagu hiljem osutuski) säärasele tähtsale ülesandele, kui seda on 
kindlalt võimul püsiva valitsuse kukutamine. 

Sir Frederick Vernonil või, nagu teda jakobiitide hulgas nimetati, «tema ekstsellents vikont' 
Beauchamp'il», ning tema tütrel oli raskusi, et pääseda Rashleigh' sala-kaebuse tagajärgedest. 
Sellega lõppesidki mr. Ingle-woodi andmed; aga kuna ei olnud kuulda, et sir Frederick oleks 
langenud valitsuse kätte, siis kohtunik ei kahelnud, et ta on nüüd juba kindlasti välismaal, kus 
vastavalt tema karmile kokkuleppele, mille ta oli sõlminud õemehega, peab Diana — kuna ta 
oli keeldunud valimast endale abikaasaks mõnda Osbaldistone'ide perekonnast — minema 
kloostrisse. Selle veidra kokkuleppe algpõhjust ei osanud mr. Inglewood täpselt seletada, aga 

nagu ta aru sai, oli see perekondlik leping, mis oli sõlmitud eesmärgiga kindlustada sir 
Frederickile sissetulekud tema laialdaste maavalduste riismetelt — valduste, mis mingi 
juriidilise võtte teel olid kinnitatud Osbaldisto-ne'ide perekonna nimele, lühidalt, perekondlik 
leping, milles, nagu tol ajal paljudes selletaolistes, asjaosaliste isikute tundeid ei arvestatud 
rohkem kui maavalduste juurde kuuluva elusa inventari omi. 

Ma ei tea öelda — nii isemeelne on inimese süda —, kas valmistas kuuldu mulle rõõmu või 
kurvastust. Mulle näis, et minu kahjutunnet miss Vernoni kaotamise pärast pigem süvendas 
kui vähendas teadmine, et ta on minust igaveseks lahutatud mitte abiellumise tõttu teisega, 
vaid seetõttu, et ta mingi mõttetu kokkuleppe täitmiseks peab sulguma kloostrisse. See mõte 
rõhus mind, ma muutusin loiuks ja hajameelseks ega suutnud enam jätkata vestlust kohtunik 
Inglewoödiga, kes omakorda hakkas haigutama ja tegi ettepaneku varakult puhkama minna. 
Jätsin juba õhtul temaga hüvasti, sest otsustasin järgmisel hommikul enne hommikueinet 
Osbaldistone Halli ratsutada. 

Mr. Inglewood oli minu kavatsusega päri. Oleks hea, 

' Vikont (viscount) — paruni ja krahvi vahelmine aadlitiitel Inglismaal. 

ütles ta, kui jõuaksin sinna enne, kui minu sõidust teada saadakse, — seda enam, et sir 
Rashleigh Osbal-distone peatuvat praegu, nagu ta on kuulnud, mr. Job-soni juures, haududes 
kahtlemata kurja. «Nemad on omavahel täitsa paras paar,» lisas ta, «sest sir Rashleigh on 
kaotanud igasuguse õiguse liikuda aumeeste seltskonnas. Aga vaevalt on mõeldav, et kaks 
säherdust neetud kaabakat ajavad omavahel juttu, ilma et sepitseksid seejuures ausatele 
inimestele pahandusi.» 

Lõpuks pani ta mulle tõsiselt südamele, et rüüpaksin hommikul enne teeleminekut tubli 
peekritäie «tulist» ja annaksin kõvasti pihta tema hirvepasteedile, et külm rabaõhk ei saaks 
mulle liiga teha. 


XXI PEATÜKK 


On isand surnud. Ivoris 

ei kohta elavaid; 

läind mehed, koerad, hobused 

jäänd ellu tema vaid. 

Wordsxvorth 

Vähe on kurvemaid tundeid kui need, mis meid valdavad, kui me vaatleme kunagisi 
rõõmupaiku, mis on nüüd muutunud ning mahajäetud. Teel Osbaldistone Halli möödusin 
samadest paikadest, mida olin vaadanud koos miss Vernoniga tol mälestusväärsel päeval, mil 
pöördusime temaga tagasi kohtunik Inglewoodi juurest. Näis, nagu saadaks mind tema vaim, 
ja kui lähenesin kohale, kus ma teda esmakordselt nägin, hakkasin peaaegu kuulatama koerte 
kilavat haukumist ning sarve-hääli ja vahtisin pingutatult tühjusse, nagu lootes näha, et mööda 
mäekülge laskub taas nagu mingi ilmutis too kaunis jahiline. Ent kõik oli vaikne — kõik oli 
mahajäetud. Kui jõudsin lossi juurde, pakkusid suletud uksed ja aknad, rohtukasvanud 
sõidutee ning nüüd nii vaiksed hoovid teravat kontrasti noile vaatepiltidele täis lustilist 
askeldust, mida ma siin nii sageli olin näinud, kui lõbusad kütid valmistusid oma 
hommikuseks meelelahutuseks või tulid tagasi päevasele pidusöömingule. Rihma otsast 

lahtilastavate rebasekoerte rõõmus haukumine, jahimeeste hõiked, hobuste kabjaraudade 
kõlksatused, vana rüütli vali naer ta tugevate ja arvukate järeltulijate eesotsas — kõik oli nüüd 
vaikinud, ja igaveseks. 

Kui silmitsesin seda üksindust ja tühjust, oli mul kirjeldamatult valus, isegi meenutades neid, 
kellest mul nende eluajal ei olnud põhjust mõelda erilise armastusega. Kuid mõte, et nii palju 

noormehi — nägusaid, elurõõmsaid, terveid ja enesekindlaid — oli nii lühikese ajaga 
varisenud hauda, surres igaüks erinevalt, ent kõik siiski vägivaldset ja ootamatut surma — see 
mõte näitas nii vapustavat pilti surma võidukäigust, et mu hing selle juures värises. Vähe 
lohutas mind asjaolu, et pöördusin peremehena tagasi neisse saalidesse, kust olin lahkunud 
peaaegu kui põgenik. Mulle oli harjumatu see mõte, et kõik, mida siin ümberringi näen, on 
minu omandus; ma tundsin end anastajana või vähemalt kutsumata külalisena ja suutsin vaevu 
vabaneda kujutlusest, et mõne mu kadunud sugulase võimas kuju ilmub tingimata 
ukseavausse nagu hiiglaslik viirastus vanades romaanides ja tõkestab mul sissepääsu. 

Sel ajal kui mina olin süvenenud neisse kurbadesse mõtetesse, oli mu kaaslane Andrew, keda 
valdasid sootuks teistlaadi tunded, agarasti hoone juures ametis. Ta müristas järgemööda iga 
ukse taga ja hüüdis, et talle lahti tehtaks. Hääl oli tal seejuures nii vali, nagu tahaks ta näidata, 
et tema on igatahes täiesti teadlik oma äsja omandatud tähtsusest uue mõisahärra ihukaitsjana. 
Viimaks, kartlikult ja vastumeelselt, näitas end ühe tugevate raudvarbadega võretatud alumise 
korruse akna taga Anthony Syddall, mu onu elatanud ülemteener ning majordoomus, ja päris, 
mis meil vaja. 

«Tulime teid ametist vabastama, vana sõber,» ütles Andrew Fairservice. «Võite oma võtmed 
kas või kohe ära anda — igal penil oma päev. Mina võtan lauapesu ja õbeda teie käest üle. 
Teil oli oma ea aeg, mr. Syddall, aga ega's ükski uba põle ilma musta tiputa ega ükski rada 
ilma loiguta, ja teil tuleb nüüdsest peale istuda laua viimases otsas, nõnnasama kui Andrew 
istus ennevanasti.» 

Pidurdanud mõninga vaevaga oma ninatarka teenrit, selgitasin Syddallile, milline alus ja õigus 
mul on nõuda sisselaskmist lossi kui oma seaduslikku valdusse. Vanamees näis väga 
erutatuna ning õnnetuna ja ilmutas ukse avamise suhtes silmanähtavat vastumeelsust, olgugi 
et väljendas seda alandlikul, alistuval toonil. Leidsin, et tema murelik erutus on täiesti 
loomulik ja teeb vanamehele ainult au, kuid jäin otsustavalt oma nõudmise juurde, et ta mind 
sisse laseks. Selgitasin talle, et tema keeldumise korral olen sunnitud tulema uuesti koos mr. 
Inglewoodi volitusega ja konstaabliga. 

«Me tulime ommikul otse kohtunik Inglewoodi poolt,» ütles Andrew, et ähvardust 
mõjuvamaks teha, «ja mööda sõites nägin ka Archie Rutledge'i, konstaablit. Põle nüüd enam 
need ajad, mr. Syddall, kus maal põld seadust ega korda ja igasugu mässajad ja papistid võisid 
teha, mis aga pähe tuli.» 

Ähvardus pöörduda ametivõimude poole kõlas vanamehe kõrvus ilmselt kohutavana: ta 
teadis, et seisab kahtluse all oma usu tõttu ja ustavuse tõttu sir Hiide- - brändile ning ta 
poegadele. Hirmust värisedes avas ta ühe kõrvalustest, mis oli kindlustatud hulga riivide ja 
kangidega, ja väljendas alandlikult lootust, et ma ei pane' ustavat kohusetäitmist temale 
pahaks. Rahustasin teda ja ütlesin, et tema ettevaatlikkus ainult tõstab teda minu silmis. 
«Minu silmis küll mitte,» sõnas Andrew. «Syddall on vana rebane, ei ta põleks ühti näost 
nõnna valge kui paber ega plagistaks põlvi vastamisi, kui tal põleks selleks suuremat põhjust 
kui ta meile räägib.» 

«Issand andku teile andeks, mr. Fairservice,» vastas ülemteener, «et räägite sihukesi asju vana 
sõbra ja kaas-teenri peale! — Kuskohas,» ta järgnes mulle alandlikult mööda koridori, 
«kuskohas teie ausus käsivad süüdata tule? Ma kardan, et maja tundub teile õige nukrana ja 
süngena. Aga võib-olla mõtlete sõita tagasi Ingle-woodi poole lõunatama?» 

«Süüdake tuli raamatukogus,» kostsin ma. 

«Raamatukogus?» kordas vanamees. «Seal pole ammugi enam keegi istunud ja kamin ajab 
SUItsU SISSE, 

sest hakid tegid tänavu kevadel korstnasse pesad ja polnud siin ju enam noormehi, kes oleksid 
need alla kiskunud.» 

«Oma suits on ikke parem kui võõra tuli,» ütles Andrew. «Tema aususele meeldib 
raamatukogu. Ega tema põle mõni paavstiusuline, kes on õnnis ja rahul pimedas rumaluses, 
mr. Syddall.» 

Üliväga vastumeelselt, nagu mulle näis, juhtis ülemteener mu raamatukokku. Kuid vastupidi 
sellele, mida tema sõnad olid lubanud oodata, oli ruumil ilme, nagu oleks seda hiljuti 
korraldatud ja muudetud isegi hubasemaks kui varem. Kaminas põles tuli üpris heleda lee- 
giga, hoolimata sellest, mida Syddall oli rääkinud suitsu-lõõride kohta. Võttes kätte roobi, 
nagu tahaks ta kohendada tuld, ent võib-olla pigem selleks, et varjata oma segadust, märkis 
ülemteener, et «nüüd põleb ilusasti, aga hommikul suitses mis kole». 

Soovides olla üksi, kuni saan üle esimesest hingevalust, mida kõik ümberringi minus tekitas, 
palusin vana Syddal-lit, et see kutsuks valitseja, kes elas umbes veerandi miili kaugusel 
lossist. Ta läks ilmse vastumeelsusega. Seejärel käskisin Andrew'l hankida mulle teenreiks 
paar tugevamat poissi, keda võiks usaldada, sest et elanikkond oli ümberringi paavstimeelne 
ja läheduses viibis sir Rashleigh, kes oli võimeline igasuguseks hulljulgeks ettevõtteks. 
Andrew Fairservice asus seda ülesannet täitma väga reipalt ja rõõmsalt ja tõotas tuua Trinlay- 
knowe'st «kaks kõikse pesuehtsamat presbüterlast», nagu ta isegi, kes «on valmis julgesti 
vastu astuma paavstile, vanakuradile ja troonitahtjale kah. Ja minul endal,», jät*-kas ta, «on 
kah ea meel nende seltsi üle, sest viimasel ööl, kui ma Osbaldistone Hallis olin, ausõna, söögu 
rooste kõik õied mu aias, kui ma ei näind sedasama pilti,» ta osutas miss Vernoni vanaisa 
elusuurusele portreele, «kuupaistel aias kõndivat! Ma ütlesin tookord teie aususele, et mulle 
viirastas öösel vaim, aga teie ei taht mind kuulata. Ma olen alati arvand, et paavstiusuliste 
ulgas valitseb nõiavägi ja saatana tembutused, aga enne toda irmsat ööd põld ma sihukesi asju 
oma ihusilmaga näind.» 

«Minge, sir,» laususin ma, «ja tooge need sellid, 

kellest rääkisite, aga vaadake, et neil oleks rohkem aru peas kui teil, ja et nad ei pelgaks 
iseenda varju.» 

«Põle mind seniajani keski siinkandis teistest viletsamaks meheks pidand,» ütles Andrew 
turtsakalt, «aga sellega ma küll kelkima ei akka, nigu teeks mulle lõbu pahade vaimudega 
õiendada.» 

Nii ta siis läks, ja kohe seejärel ilmus Wardlaw, mõisavalitseja. 

See oli taibukas ja aus mees, kelle hoolika juhtimiseta oleks mu onul osutunud raskeks hoida 
mõisa majapidamist nii kaua enda käes. Ta uuris põhjalikult järele minu omandiõiguse alused 
ja tunnustas neid siiralt. Igale teisele oleks see pärand olnud armetu — sedavõrd oli maa 
koormatud võlgade ning hüpoteekidega. Kuid enamik neist kuulusid nüüd juba mu isale ja ta 
ostis järgemööda kokku ka kõik ülejäänud: tema tohutud tulud, mis tulenesid riigivõlapaberite 
väärtuse hiljutisest tõusust, võimaldasid tal ilma igasuguste raskusteta kinni maksta võlad, mis 
lasusid tema esiisade omandil. 

Lahendasime mr. Wardlaw'ga hulga pakilisi küsimusi ja ma-palusin teda jääda minuga koos 
lõunatama. Pidasime paremaks süüa raamatukogus, olgugi et Syddall tungivalt soovitas 
siirduda Kivisaali, mille ta oli seks puhuks korda seadnud. Vahepeal ilmus Andrew oma 
pesuehtsate nekrutitega, keda ta pidulikult tutvustas kui karskeid korralikke mehi, põhjalike 
teadmistega usuasjades, ja mis peaasi, julgeid kui lõvisid. Käskisin neile joogipoolist pakkuda 
ja nad lahkusid toast. Märkasin, et vana Syddall vangutas pead, kui nad väljusid, ja nõudsin, 
et ta mulle seletaks, mis oli selle põhjuseks. 

«Ma ehk ei võigi oodata,» ütles ta, «et teie ausus usaldaks seda, mida ma ütlen, aga ometigi 
on see püha tõde: Ambrose Wingfield on kõige ausam inimene maailmas, aga kui meie maal 
leidub üks kahekeelne kelm, siis on see tema vend Lancie. Kogu ümbruskond teab, et ta on 
sekretär Jobsoni nuuskur ja nuhib välja neid vaeseid džentelmene. kes sattusid siin hädasse. 
Aga ta on ju dissenter ja sellest on tänapäeval vististi küllalt.» 

Avaldanud sedavõrd oma tundeid, millele ma küll ei pidanud vajalikuks pöörata tähelepanu, 
ja asetanud veini lauale, lahkus vana ülemteener toast. 

Mr. Wardlaw, kes jäi minu seltsi kuni õhtuhämaruseni, korjas viimaks kokku oma paberid ja 
läks koju, jättes minu tollesse segasesse meeleollu, milles me vaevalt oskame ütelda, kas 
ihkame seltsi või üksindust. Kuid minul ei olnud valikut: olin jäetud üksi tuppa, mis rohkem 
kui ükski teine võis minus äratada kurbi mõtteid. 

Kui videvik süvenes, jätkus Andrew'l vaimuteravust pista pea ukse vahelt sisse — mitte et 
küsida, kas soovin valgust, vaid et soovitada seda ettevaatusabinõuna tontide vastu, kes ikka 
veel kummitasid tema kujutluses. Lükkasin ta pakkumise veidi pahuralt tagasi, kohendasin 
tükke koldes, ja võtnud istet ühes noist rasketest nahktugitoolidest, mis seisid kahel pool 
vanaaegset gooti kaminat, silmitsesin hajameelselt heledasti lõkendavat tuld. 

«Jah, nii arenevad — ja nii lõpevad inimese soovid!» laususin omaette. «Nad kasvavad kõige 
tühisemate pisiasjade najal, siis süütab kujutlus nad põlema, veel enam, neid toidab lootuse 
vine — kuni hävitavad selle, mida põletavad. Inimesest, tema lootustest, ihadest ja soovidest 
jääb järele üksnes väärtusetu hunnik süsi ning tuhka!» 

Nagu vastuseks neile mõtisklustele kostis toa teisest otsast sügav ohe. Hüppasin 
hämmastunult püsti: minu ees seisis Diana Vernon, toetudes kellegi käsivarrele, kes nii 
tugevasti sarnanes portreele, mida mu jutus on korduvalt mainitud, et vaatasin korraks kiiresti 
pildi poole, otsekui oodates, et raam on tühi. Esimesel pilgul mõtlesin, et emb-kumb, kas olen 
äkki läinud segaseks või on surnute vaimud tõusnud pimeduseriigist ja ilmutavad end minule. 
Teine pilk veenis mind, et olen täie mõistuse juures ning et kogud minu ees on tõelised ja 
materiaalsed. See oli tõesti Diana, ehkki kahvatum ja kõhnem kui endine Diana, ja mitte 
hauakambri elanik ei olnud see, kes seisis tema kõrval, vaid isa Vaughan, või õigemini sir 
Frederick Vernon, riietuses, mis aimas järele tema esiisa oma, kelle portreega tal oli teatavat 
perekonnasarnasust. Tema hakkas esimesena kõnelema, kuna Diana hoidis pilgu kindlalt 
maas ja minu keel oli hämmastusest tõesti otsekui suulakke needitud. 

«Tuleme teie juurde palujatena, mr. Osbaldistone,» ütles ta. «Me taotleme varjupaika ja 
kaitset teie katuse all, kuni saame jätkata teekonda, kus igal sammul haigutavad minu poole 
vangikoopad ja surm.» 

«Aga muidugi,» hääldasin ma suuri vaevu. «Miss Vernon ei või ju oletada ... teie, sir, ju 
ometi ei usu, et olen unustanud, kuidas teie minule hädas appi tulite, või et ma olen võimeline 
üldse kedagi reetma, veel vähem teid?» 

«Tean seda,» sõnas sir Frederick, «aga ometi on mulle äärmiselt vastumeelt koormata teid 
usaldusega, mis on võib-olla ebameeldiv, kindlasti aga hädaohtlik. Oleksin eelistanud tülitada 
sellega ükskõik keda, ainult mitte teid. Aga minu saatus, mis on mind kihutanud läbi elu täis 
ohte ja põgenemisi, rõhub mulle praegu karmilt peale ja mul ei ole teist väljapääsu.» 

Sel hetkel avanes uks ja kostis Andrew' teenistusvalmis hääl: 

«Ma toon teile küünlad — võite põlema panna, kui tahate. Põle ju teab mis kunsttükk —- 
saate isegi akkama.» 

Jooksin ukse juurde ja nagu lootsin, jõudsin sinna just parajal ajal, et takistada Andrew'd 
nägemast, kes olid toas. Äkilises ägedushoos tõukasin ta toast välja, lõin ukse tema järel 
kinni, keerasin lukku — siis aga meenusid mulle otsekohe tema kaks kaaslast, ja tundes tema 
lobisemishimu ning mäletades Syddalli märkust, et üks poistest arvatakse olevat nuhk, 
järgnesin Andrew'le nii kiiresti kui suutsin teenijate-tuppa, kus nad olid kõik koos. 

Kui avasin ukse, kuulsin Andrew' valju häält, ent minu ootamatu ilmumine sulges ta 
keelepaelad. 

«Mis sul viga on, tobu niisugune?» nõudsin ma. «Sa jõllitad nii metsiku ilmega, nagu oleksid 
näinud vaimu.» 

«E-e-ei mi-miskit,» ütles Andrew, «ainult et teie ausus arvas eaks olla na äkiline.» 
«Seepärast, et ajasid mu just une pealt üles, lollpea. Syddall ütleb, et ta ei saa täna ööseks 
enam hankida magamisasemeid neile headele meestele, ja mr. Wardlaw' arvates ei juhtu 
midagi iseäralikku, nii et ei ole põhjust neid kinni pidada. Siin on neile kroon, las joovad minu 
terviseks, ja palju tänu neile hea tahte eest. Nii et minge siis kohe, mu tublid poisid.» 

Mehed tänasid mind mu helduse eest, võtsid raha ja kadusid, näilikult mitte midagi 
kahtlustades ning rahulolevama. Vaatasin neile järele, kuni olin kindel, et nad sel ööl enam ei 
saa ausa Andrew'ga juttu ajada. Ja ma olin viimasele ka. nii kähku järele jooksnud, et tal ei - 
olnud minu arvates aega nendega veel kahte sõnagi kõnelda, kui ma juba teda katkestasin. 
Aga on lausa 

imeväärne, millist pahandust võivad teha ainult kaks sona. Käesoleval juhul maksid nad kaks 
elu. 

Teinud need korraldused — parimad, mis mulle sel palaval hetkel pähe tulid —, pöördusin 
tagasi oma külaliste juurde ja teatasin neile, mida olin ette võtnud, et nende lossis viibimine 
jääks saladusse. Lisasin, et minu käsu kohaselt pidi kutse peale tulema ainult Syddall ise, kuna 
ju tänu tema vaikivale nõusolekule on nemad saanud end lossis varjata. Diana tänas mind 
pilguga mu ettevaatuse eest. 

«Nüüd mõistate mu saladust,» ütles ta. «Te kahtlemata teate, kui lähedane ja kallis sugulane 
on mulle see, kes nii sageli on siin pelgupaika leidnud, ja teid ei üllata enam, et Kashleigh, 
kelle valduses oli säärane saladus, hoidis mind nagu raudsete pihtide vahel.» 

Tema isa lisas, et nad ei kavatse mind oma juuresolekuga tülitada kauem kui just hädapärast 
vajalik. 

Palusin põgenikke kõrvale jätta kõik muud kaalutlused ning mõelda ainult oma julgeolekule 
ja uskuda, et teen selle heaks omalt poolt kõik, mis vähegi mu võimuses. Nüüd tuli neil 
muidugi selgitada, missugune on nende praegune olukord. 

«Pidasin Rashleigh Osbaldistone'i alati kahtlaseks,» ütles sir Frederick, «aga tema käitumine 
minu kaitsetu tütre suhtes — suure vaevaga sain viimase niikaugele, et ta mulle sellest 
jutustas — ja see, kuidas ta kuritarvitas teie isa usaldust, pani mind teda põlgama ja vihkama. 
Meie viimases omavahelises kõneluses ma ei varjanud oma tundeid,, kuigi ettevaatuse pärast 
oleksin pidanud seda vähemalt püüdma, ja kandes minu peale viha põlguse pärast, millega ma 
teda kohtlesin, lisas Rashleigh oma kuritegude nimestikule veel ka reetmise ja ususalga-mise. 
Tol ajal hellitasin ma veel lootust, et tema üle-jooksmisel on vähe tähtsust. Krahv Mari 
käsutuses Šoti-» maal oli vapper sõjavägi ja lord Derwentwater koos Fos-teri, Kenmure'i, 
Wintertoni ja teistega kogusid jõude piN riie. Arvesse võttes minu laialdasi sidemeid nende 
inglise kõrgaristokraatide ning maa-aadükega, otsustati määrata mind'ühe mägilaste väesalga 
juurde, kes brigadiir Macintosh of Borlumi juhatuse all läks üle Frith of Forthi, läbis Šoti 
lauskmaa ja ühines piirialal inglise 

ülestõusnutega. Mu tütar saatis mind sel pikal ja raskel rännakul läbi kõigi ohtude ning 
vaevade.» 

«Ja ta ei jäta iialgi maha oma kallist isa!» hüüdis miss Vernon, liibudes armastavalt tema 
käsivarrele. 

«Vaevalt aga olin jõudnud oma inglise sõprade juurde, kui mulle sai selgeks, et meie mäng on 
kaotatud. Meie hulk vähenes, selle asemel et suureneda, ja meiega ei ühinenud ka mitte keegi 
peale katoliiklaste. Kõrgkiriku toorid jäid üldiselt kõhklevale seisukohale, ja lõpuks piirati 
meid väikeses Prestoni linnakeses ülekaalukate jõudude poolt sisse. Ühe päeva kaitsesime 
endid mehiselt Järgmisel päeval kadus meie juhtidel julgus ja nad otsustasid tingimusteta 

alistuda. End sel viisil vaenlase kätte anda oleks mulle muidugi tähendanud pea pakule pane- 
mist. Umbes kaks-kolmkümmend džentelmeni olid minuga ühel nõul. Me istusime 
sadulasse ja paigutasime mu tütre, kelle kindlaks sooviks oli jagada minu saatust, salga 
keskele. Minu kaaslased, keda hämmastas tema vaprus ja tütrelik kiindumus, kuulutasid, et 
nad pigemini surevad kui jätavad ta maha. Ratsutasime üheskoos linnast välja mööda tänavat 
nimega Fishergate, mis viib soisele väljale või luhale RibbleM jõe ääres, millest 
läbiminekuks üks meie hulgast lubas juhatada hea koolme. Soo ümber ei olnud vaenlane 
paigutanud tugevaid jõude, nii et meil oli ainult üks kokkupõrge Ho-neywoodi tragunite 
patrulliga, kelle puistasime laiali ja raiusime tükkideks. Ületasime jõe, jõudsime välja Liver- , 
pooli maanteele ja siis läksime igaüks ise suunda, et otsida erinevais kohtades ohutuid 
pelgupaiku. Minu saatus viis mind Walesi, kus paljud džentelmenid jagavad minu usulisi ning 
poliitilisi tõekspidamisi. Ent ometi ei suutnud ma leida täiesti kindlat võimalust põgeneda üle 
mere ja olin sunnitud liikuma uuesti põhja poole. Üks mu ustav sõber pidi minuga siin 
ümbruses kohtuma ja saatma mind sadamasse Solway lahe ääres, kus on juba ootamas luup ', 
mis viib mu igaveseks kodumaalt ära. Kuna Osbaldistone Hall oli praegu elaniketa ja vana 
Syddalli hoole all, kes on varemgi olnud meile usaldusmeheks, tõmbusime siia kui tuttavasse 
ja kindlasse pelgu- 


Luup — ühemastiline purjekas. 

paika. Panin uuesti selga riided, mida olin hea eduga kasutanud ebausklike talupoegade või 
teenrite hirmutamiseks, kes juhtusid mind mõnikord nägema, ja me ootasime iga tund, et 
Syddall teatab meie sõbra ning teejuhi saabumisest, kui ootamatult tulite teie, asusite sellesse 
tuppa ja ei jätnud meile muud väljapääsu, kui anda end teie armulikkuse hoolde.» 

Nii lõppes sir Fredericki jutustus, mida ma kuulasin nagu unenäos, ja vaevu suutsin panna end 
uskuma, et näen tema tütart taas elusana enda ees, kuigi veidi vähem ilusana ja rõhutud 
meeleolus. Lõbus reipus, millega ta oli pidanud vastu kõigile saatuselöökidele, oli nüüd 
muutunud tasakaalukaks ning alistuvaks, kuid heituma-tuks otsusekindluseks ja püsivuseks. 
Tema isa, ehkki kiivalt teadlik mõjust, mida mulie avaldavad kiidusõnad tütre kohta, ei 
suutnud siiski sellest hoiduda. 

«Ta on talunud katsumusi,» ütles ta, «mis võiksid au teha märtrile, ta on vaadanud näkku 
ohtudele ja surmale selle mitmesugustes kujudes, ta on näinud vaeva ning kannatanud 
puudust, mille ees kõige tugevamadki mehed oleksid tagasi kohkunud, on veetnud päevi 
pimeduses ja öid valvates — aga ei ole iial lasknud üle huulte nõrkuse-ohet ega kaebust. Ühe 
sõnaga, mr. Osbaldistone,» lõpetas ta, «Die on väärikas kink tollele jumalale, kellele ma,» (ta 
lõi risti ette) «pühendan tema — selle viimase, mis on Frederick Vernonile veel jäänud kallist 
ja väärtuslikku.» 

Vaikus valitses pärast neid sõnu, mille kurba tähendust ma selgesti mõistsin: Diana isa püüdis 
praegu sama innukalt hävitada nau lootust Dianaga ühineda, kui oli seda teinud meie lühikese 
kohtumise ajal Šotimaal. 

«Me ei viida nüüd enam kauem nr. Osbaldistone'i aega,» lausus ta tütrele, «sest oleme teda 
juba tutvustanud õnnetute külaliste olukorraga, kes loodavad temalt kaitset.» 

Palusin neid jääda ja ütlesin, et võin ise minna mõnda teise tuppa. Kuid sir Frederick 
tähendas, et sellega ma ainult ärataksin oma teenris kahtlust, ja et nende peidupaik on igas- 
suhtes mugav, kuna Syddall on selle varustanud kõigega, mida neil võib vaja minna. 
«Oleksime ehk võinud üsna edukalt sinna jäädagi,» 

ütles ta, «ilma et te oleksite meid märganud, kuid oleks olnud ebaõiglane keelduda täielikult 
usaldamast teie ausust.» 

«Ja teie ei pettu minus,» vastasin. «Teie, sir Frederick, tunnete mind vähe, aga miss Vernon 
võib teile kindlasti tunnistada, et... » 

«Ma ei vaja oma tütre tunnistust,» ütles ta viisakalt, kuid toonil, mis pidi mind takistama 
pöördumast Diana poole, «sest olen valmis uskuma mr. Francis Osbaldisto-ne'ist kõike head. 
Lubage meil nüüd lahkuda; peame püüdma puhata, kui iganes võimalik, kuna meil on tead- 
mata, millal meid kutsutakse jätkama ohtlikku teekonda.» 

Ta võttis tütrel käe alt kinni, tegi sügava kummarduse ja kadus koos temaga seinavaiba taha. 


XXII PEATÜKK 


Nüüd saatus tõmbab vaheriide eest 

ja valgus langeb lavale. 

«Don Sebastian» 

Kui nad lahkusid, tundsin end uimasena ja araks lööduna. Kujutlus eemalviibivast armastatust 
maalib teda ainult kõige ilusamas valguses ja pealegi just sellises, millises me kõige enam 
ihkame teda näha. Minu mõtteis oli Diana olnud niisugune nagu siis, kui tema lahkumis-pisar 
langes minu põsele; kui tema lahkumiskink, mille sain MacGregori naise kaudu, kuulutas 
mulle tema soovi viia endaga kaasa maapakku ning kloostri üksindusse mälestus minu 
armastusest. Ma nägin teda, ja tema jahe loid olek, mis ei väljendanud midagi peale rahuliku 
kurvameelsuse, valmistas mulle pettumuse ja mõningal määral isegi solvas mind. Oma 
isekuses süüdistasin teda ükskõiksuses, tuimuses. Tegin ta isale etteheiteid uhkuse pärast, 
julmuse pärast, fanatismi pärast, unustades, et nad mõlemad ohverdavad oma isiklikud huvid 
— ja Diana koguni oma lembuse — selle nimel, mida nad pidasid oma kohuseks. 

Sir Frederick Vernon oli range katoliiklane, kelle arvates ei saanud lunastuse kitsast rada käia 
ükski väärusuline, 

ja Diana, kellele mure isa julgeoleku pärast oli paljude aastate vältel olnud kõigi tema mõtete, 
lootuste ja tegude peamiseks tõukejõuks, tundis, et ta täidab seega oma kohust, kui alistub isa 
tahtele ja ütleb lahti niihästi oma maisest varast kui ka südame kiindumustest. Ei olnud midagi 
imestada, et ma ei suutnud niisugusel hetkel täielikult hinnata neid kõrgeid ajendeid, ent ometi 
ei otsinud ma oma tusa väljavalamiseks mingeid alatuid teid. 

«Tähendab, olen ära põlatud,» ütlesin ma, kui olin jäänud üksi ja hakkasin järele mõtlema sir 
Fredericki sõnade tähenduse üle. «Olen ära põlatud ja arvatud väärituks temaga isegi paari 
sõna vahetama. Olgu nii. Vähemalt ei saa keegi mind takistada kaitsmast tema julgeolekut. 
Siia ma jään — nagu valvepost, ja kuni ta viibib minu katuse all, ei pea teda ähvardama ükski 
hädaoht, Kui seda suudab väärata ühe kindlameelse mehe käsivars.» 

Kutsusin raamatukogusse Syddalli. Ta tuli, ent koos lahutamatu Andrew'ga, kes seoses minu 
asumisega lossi ning kõigi juurdekuuluvate valduste omaniku kohale ootas suuri asju ja oli 
otsustanud, et ta sellepärast küll juba millestki ilma ei jää, et ei oska end alati nähtaval kohal 
hoida; aga nagu sageli juhtub inimestega, kes peavad silmas omakasupüüdlikke eesmärke, 
pingutas ta üle ja tema teenistusvalmidus muutus tüütavaks ning tülikaks. 

Tema soovimatu juuresolek ei lasknud mul Svddalliga vabalt rääkida, aga ma ei julgenud 
Andrew'd ka ära saata, kartes suurendada kahtlusi, mis tal võisid ehk tekkida, kui ma tema 
enne raamatukogust järsult minema ajasin. 

«Ma magan siin, sir,» ütlesin ma ja tegin neile korralduse nihutada tulele lähemale 
vanamoeline päevane ase või sohva. «Mul on veel palju teha ja ma heidan hilja magama.» 
Syddall, kes näis mõistvat mu pilku, ütles, et toob mulle madratsi ja voodiriided. Võtsin tema 
pakkumise vastu, saatsin oma teenri minema, süütasin paar küünalt ja palusin, et mind ei 
tülitataks enne seitset järgmisel hommikul. 

Teenrid lahkusid ja jätsid mu üksi heitlema piinavate ning segaste mõtetega seniks, kuni 
kurnatud organism ise nõuab puhkust. 

Püüdsin oma mõtteid vägisi eemale juhtida sellelt eriskummaliselt olukorralt, millesse olin 
äkki sattunud. Tunded, mille vastu olin siis vapralt võidelnud, kui neid esile kutsuv põhjus oli 
kaugel, ägenesid, niipea kui tajusin selle vahetut lähedust, kellest pidin peagi igaveseks 
lahkuma. Tema nimi oli kirjutatud igasse raamatusse, mida üritasin lugeda, ja kuidas ma end 
ka pingutasin, et mõelda millestki muust — tema kuju tungis kangekaelselt igasse mu 
mõttekäiku. See oli nagu Saalomoni teenistusvalmis ori Priori' poeemis: 

Abra luges silmist iga käsku, luba; 

kui hüüdsin mõnda teist, siis Abra tuli juba. 

Vaheldumisi andsin ma neile mõtetele järele ja võitlesin nende vastu, kord alistudes 
õrnnukrale liigutushoole, mis ei olnud mulle sugugi omane, samas jälle relvasta-des end 
inimese haavatud uhkusega, kes on tema enda arvates pälvimatult hüljatud. Sammusin 
raamatukogus edasi-tagasi, kuni olin end ajanud lausa palavikulisse ärevusse. Siis viskusin 
asemele ja püüdsin uinuda, aga asjatuks jäid kõik mu pingutused sundida end rahule: asjata 
lebasin liigutamata ühtki sõrme, ainsatki lihast, vaikselt, nagu oleksin juba laip; asjata 
katsusin erutavaid mõtteid kõrvale juhtida või eemale peletada, asendades neid värsside 
kordamisega või matemaatiliste arvutustega. Mu veri tuikas ühes taktis palavikuliste 
mõtetega, tagudes pulssi, mis sarnanes kauge vanutus-veski tumedatele ning ühtlastele 
löökidele, ja pakitsedes soontes nagu vedel tuli. 

Viimaks tõusin, avasin akna ja seisin mõne aja heledas kuuvalguses; selge ning rahulik vaade 
värskendas mind vähemalt osaliselt ja lahutas mõtteid, mis muidu ei oleks enam allunud mu 
tahtele. Heitsin uuesti asemele, süda — taevas teab — mitte kergem, kuid siiski kindlam ja 
enam valmis kõike taluma. Õige varsti lao- 

' Prior (1664—1721) — inglise poeet ja diplomaat. Read on võetud tema poeemist 
«Saalomon». 

tus mu üle uni, aga ehkki meeled uinusid, oli mu hing ometi ärkvel ja piinles olukorra pärast 
ja unenäod olid täis ahastust ning hirmukujusid. 

Mäletan kummaliselt painavat und: teadsin nagu, et oleme Dianaga MacGregori naise 
võimuses ja et meid paisatakse kohe kaljult järve, märguandeks pidi olema kahuripauk ja 
süütenööri pidi süütama sir Frederick Vernon, kes kardinali riietuses juhatas tseremooniat. 
See nägemus tättis mulle harukordselt elava mulje. Võiksin isegi veel praegu maalida seda 
tumma ning vaprat alistuvust, mis väljendus Diana näojoontes, timukate metsikuid ning 
moonutatud nägusid, kes rüselesid meie ümber, tehes lõustu ja väänates suid: grimasse, mis 
alatasa muutusid, iga järgmine eelnevast võikam. Nägin jäika, järeleandmatut fanatismi Diana 
isa näol, nägin, kuidas ta tõstis saatusliku süütenööri .. . prahvatas meie surmasignaal — ja 
veel, veel ja veel kordas seda kõuena ümbritsevate kaljude kaja ... Ja ma ärkasin kujutelda- 
vaist õudustest reaalsesse hirmu. 

Hääled mu unenäos ei olnud meelepete. Kui ärkasin, täitis kõmin ikka veel mu kõrvu, ent 
möödus kaks või kolm minutit, enne kui ma toibusin ja selgesti mõistsin, et see tuleb ägedast 
koputamisest värava pihta. Suures ärevuses hüppasin asemelt, haarasin mõõga kaenlasse ja 
ruttasin alla ütlema, et kedagi sisse ei lastaks. Kuid pidin paratamatult minema ringi, kuna 
raamatukogu ei olnud hoovi, vaid aia pool. Kui jõudsin trepile, mille aknad avanesid 
sissesõiduõuele, kuulsin Syddallit nõrgal ning heitunud toonil vaidlemas karmide häältega, 
kes nõudsid kohtunik Standishi volitusel ja kuninga nimel sisselaskmist ning ähvardasid vana 
teenrit kõige rängemate kohtulike karistustega, kui ta keeldub jalamaid käsku täitmast. Nad ei 
olnud veel lõpetanud, kui ma oma ääretuks meelehärmiks kuulsin Andrew' häält, kes käskis 
Svddallit kõrvale astuda ja lasta temal endal värav avada. 


«Kui nad tulevad kuningas George'i nimel, siis põle meil miskit karta—meie oleme tema eest 
nii verd valand kui kulda kulutand. Meil juba põle tarvis ennast peita nigu mõnedel teistel, mr. 
Syddall — meie põle ei paavsti-usulised ega jakobiidid kah, seda ma ütlen.» 

Asjata kiirendasin jooksu trepist alla: kuulsin, kuidas teenistusvalmis võrukael riivid üksteise 
järel eest ära tõmbas, kusjuures ta kogu aeg kiitles enda ning oma isanda ustavusega kuningas 
George'ile, ja mulle oli ilma pikema mõtlemiseta selge, et too seltskond pääseb sisse, enne kui 
ma jõuan väravani joosta ning riivid uuesti ette lükata. Tõotades pühendada Andrew' selg 
vemblale, ' niipea kui mul on aega talle ta teenete kohaselt tasuda, jooksin tagasi 
raamatukokku, kindlustasin ukse nii hästi kui suutsin igasuguste mööbliesemetega, tormasin 
tolle ukse juurde, mille kaudu tulid ennest Diana ning ta isa, ja palusin end viivitamatult sisse 
lasta. Diana ise avas ukse. Ta oli täiesti riides ja ei ilmutanud ei hämmeldust ega hirmu. 
«Hädaoht on meile juba nii tuttav,» ütles ta, «et oleme alati valmis seda kohtama. Isa on juba 
üleval — ta on Rashleigh' toas. Me hiilime aeda ja sealt tagavärava kaudu (Syddalli käest sain 
igaks juhuks võtme) metsa —- tunnen selle mäelõhesid paremini kui keegi teine maailmas. 
Hoidke neid kuidagi mõned minutid kinni. Ja ... kallis, kallis Frank, veel kord... jää 
hüvasti!» 

Ta kadus nagu meteoor oma isa juurde, aga kui ma jõudsin tagasi raamatukokku, koputasid 
sissetungijad juba ägedasti ja püüdsid ust sisse murda. 

«Te röövlid, koerad niisugused!» hüüdsin ma, meelega mõistes valesti nende märatsemise 
põhjust. «Kui te silmapilk ei lahku majast, siis tühjendan teie peale läbi ukse oma püssi.» 
«Tühjendage parem narrikepp!» ütles Andrew Fairservice. «See on mr. Jobson, sekretär, tal 
on seaduslik volitus . . .» 

«Läbi otsida, kinni võtta ja vahistada,» lausus tolle ilge nurgaadvokaadi hääl, «teatud isikud, 
keda nimetatakse selles volituses ja keda süüdistatakse riigireetmises kuningas Williami 
koodeksi kolmanda peatüki kolmeteistkümnenda paragrahvi alusel.» 

Ja rõhumine uksele algas uuesti. 

«Kohe tõusen, härrased,» sõnasin, soovides võita võimalikult rohkem aega. «Ärge tarvitage 
vägivalda — lubage ma vaatan teie volitust. Ja kui see on igati vormikohane ja seaduslik, ei 
hakka ma sellele vastu seisma.» 

«Jumal kaitsku suurt George'i, meie kuningat!» pahvatas Andrew. «Eks ma öeld teile, et te ei 
leia siit ühtegi jakobiiti.»' 

Võitnud aega nii palju kui võimalik, olin ma lõpuks sunnitud ukse avama, sest muidu oleksid 
nad selle sisse murdnud. 

Tuppa astus mr. Jobson koos mitmete abilistega, kelle hulgas ma avastasin noorema 
Wingfieldi — teda Jobson kahtlemata võiski tänada andmete eest —, ja esitas volituse, mis oli 
suunatud mitte ainult Frederick Vernoni, hukkamõistetud reeturi vastu, vaid ka neiu Diana 
Ver-noni ja Francis Osbaldistone'i, džentelmeni vastu, keda süüdistatakse reeturi varjamises. 
See juhtum oli niisugune, mille puhul oleks vastupanu olnud hullumeelsus, seepärast tingisin 
välja mõneminutllise ajapikenduse ja andsin end vangi. 

Seejärel nägin hingepiinaga, kuidas Jobson läks otseteed miss Vernoni kambrisse, ja sain 
teada, et sealt suundus ta vähimagi kõhkluse või vaevata tuppa, kus oli maganud sir Frederick. 
«Jänes on minema putkanud,» ütles see tõbras, «aga pesa on alles soe — küll hurdad tal 
kintsust kinni saavad.» 

Aiast kostev karjatus teatas, et ta ennustas kahjuks liigagi õieti. Viie minuti pärast sisenes 
raamatukogusse Rashleigh, kaasas vangidena sir Frederick Vernon ja tema tütar. 

«Rebane tundis oma vana urgu,» sõnas ta, «aga unustas, et ettevaatlik jahimees võib selle 
kinni toppida. Mina ei olnud unustanud aiaväravat, sir Frederick või — kui see tiitel teile 
paremini meeldib — kõige üllam lord Beauchamp.» 

«Sa oled põlastusväärne lurjus, Rashleigh!» lausus sir Frederick. 

«Olin selle nimetuse paremini ära teeninud, sir rüütel või milord, kui ma ühe osava õpetaja 
juhatusel püüdsin õhutada kodusõda rahuliku maa südames. Aga ma olen teinud oma 
parima,» ütles ta, pöörates pilgu ülespoole, «et oma eksimust lunastada.» 

Ma ei suutnud end enam pidada. Olin küll kavatsenud 

jälgida asjade käiku vaikides, ent nüüd tundsin, et pean rääkima, või muidu suren. 

«Kui põrgul,» ütlesin ma, «võib olla üks nägu ilgem kui kõik teised, siis on see nurjatuse 
nägu, mida maskeerib silmakirjalikkus.» 

«Haa! Minu suursugune nõbu!» sõnas Rashleigh, hoides küünalt minu poole ja silmitsedes 
mind pealaest jalatallani. «Tere tulemast Osbaldistone Halli! Teie sapine meeleolu on 
vabandatav: ei ole ju kerge ühe ööga kaotada mõis ning armuke, sest meie võtame nüüd selle 
armetu härrastemaja enda valdusse seadusliku pärija, sir Rashleigh Osbaldistone*i nimel.» 
Kui Rashleigh sedaviisi trotsivalt vastas, ei jäänud mulle märkamatuks, et ta samal ajal suuri 
vaevu surus maha oma tundeid — viha ja häbi. Kuid tema hingeline seisund sai veel 
ilmsemaks, kui tema poole pöördus Diana Vernon. 

«Mul on teist kahju, Rashleigh,» sõnas ta, «sest kui rasket kurja te ka olete püüdnud mulle 
teha ja tegelikult olete teinud, ei saa ma teid niivõrd vihata kui ma teid põlgan ja haletsen. 
See, millega te nüüd hakkama saite, oli võib-olla ühe tunni töö, kuid annab teile ainet mõtisk- 
lusteks elu lõpuni — mis laadi mõtisklusteks, selle jätan teie enda südametunnistuse 
otsustada, mis ükskord kindlasti ärkab.» 

Rashleigh sammus paar korda üle toa, peatus seina ääres lauakese juures, millel seisis veel 
vein, ja täitis väriseva käega mahuka pokaali, ent kui ta nägi, et me märkasime tema 
värisemist, surus ta selle suure pingutusega maha, vaatas meile ainiti jultunud rahuga otsa, 
tõstis täis klaasi suu juurde ega loksutanud maha ainsatki tilka. 

«See on minu isa vana burgunder,» sõnas ta, pöörates pilgu Jobsonile, «olen rõõmus, et seda 
on veel järel. Teie otsite sobivad isikud, kes hakkavad hoolitsema maja ja muu kinnisvara 
eest, vanadusest nõdra ülemteenri ja selle tobeda šotlasest nadikaela aga ajate minema. 
Vahepeal toimetame need isikud kindlamasse kohta. Hoolitsedes teie mugavuse eest,» 
pöördus ta meie poole, «lasksin selleks otstarbeks valmis seada meie vana perekonnatõlla, 
kuigi mulle ei ole teadmata, et isegi daam ei 

kardaks minna öises niiskuses kas jala või hobuse seljas, kui tal oleks ees mõni meelepärasem 
käik.» 

Andrew ringutas käsi: «Ma ütlesin ju ainult nõnna-palju, et mu isand rääkis raamatukogus 
küll vist vaimuga — ja sel sulil Lancie'l põld äbi ära anda vana sõpra, kes kakskümmend 
aastat iga pühapäe temaga koos ühest ja samast lauluraamatust psalme laulis!» 

Ta kihutati koos Syddalliga majast minema, laskmata tal lõpetada oma hädaldamist. Kuid 
Andrew' väljaajamisel olid tähelepanuväärsed tagajärjed. Otsustanud, nagu ta ise jutustas, 
minna ema Simpsoni juurde, kes annaks talle vana tutvuse poolest öömaja, läks ta puiestee 
lõpuni ja keeras parajasti «vanasse metsa», nagu seda nimetati, ehkki see oli nüüd juba enam 
karjamaa kui mets, kui ta äkki sattus šoti loomakarjale, kes seal lamas, puhates päevasest 
rännakust. Selle üle ei imestanud Andrew põrmugi, kuna tema karjaajajatest kaasmaalaste 
üldtuntud kombeks oli jääda ööbima parimale tarastamata rohumaale, mida neil õnnestus 
leida, ja lahkuda sealt enne koitu, et vältida maksmist öökorteri eest. Ent ta oli üllatunud ja 
isegi kohkunud, kui üks mägilane püsti hüppas, süüdistas teda karja rahu rikkumises ega 
lubanud tal edasi minna, kuni ta pole rääkinud «tema peremehega». Mägilane viis Andrew' 
tihnikusse, kus viibis veel kolm või neli kaasmaalast. «Ja ma sain kohe aru,» ütles 
Andrew, «etnoid mehi on karja jaoks ülearu palju, ja selle järgi, mis küsimusi nad mulle 
ette panid, oli mul selge sott, et neil on kogunisti teised tuuled purjedes.» 


Nad käsitlesid teda üksikasjaliselt kõige kohta, mis Osbaldistone Hallis oli toimunud, ja olid 
ilmselt üllatunud ning muutusid murelikeks selle üle, mida ta neile rääkis. 

«Ja tõsijutt,» seletas Andrew, «ma rääkisin neile kõik ära, mis teadsin, sest pistodadele ja 
pistolitele põle ma elu sees saand vastusest ära ütelda.» 

Mehed pidasid omavahel sosinal nõu, siis kogusid karja kokku ja ajasid selle puiestee otsa, 
mis oli lossist umbes poole müü kaugusel. Järgnevalt vedasid nad ühte hunnikusse mõned 
ümbruses lebavad langetatud puud ja moodustasid neist ajutise tõkke risti üle tee, umbes viis- 

teist jardi puiestee otsast. Koit oli nüüd juba lähedal ja tuhmuva kuuvalgusega segunes 
kahvatu kuma idataevas, nii et esemeid võis eraldada küllalt selgesti. Puiesteed mööda 
lähenes mürinal tõld, mida vedasid neli hobust ja saatsid kuus ratsanikku. Mägilased 
kuulatasid tähelepanelikult. Tõllas olid mr. Jobson ning tema õnnetud vangid. Eskordi 
moodustasid Rashleigh ja mitmed teised ratsamehed: konstaablid ning nende abilised. Niipea 
kui olime möödunud väravast allee otsas, suleti see ratsa-salga taga ühe mägilase poolt, kes 
oli seks otstarbeks sinna paigutatud. Samal ajal takistas tõlla edasisõitu kari, mille keskele 
olime kinni jäänud, ja tõke eespool. Kaks meest saatesalgast tulid sadulast maha, et eemal- 
dada langetatud puud, arvates tõenäoliselt, et need on sinna jäänud kogemata või hooletusest. 
Teised hakkasid ratsapiitsadega karja teelt ära ajama. 

«Kes julgeb puudutada meie karja?» nõudis karm hääl. «Lase ta pihta, Angus.» 

Sedamaid hüüdis Rashleigh valjusti: «Vangide vabastamine!» ja haavas püstolilasuga meest, 
kes oli rääkinud. 

«Claymore!» 1 kisendas mägilaste juht ja sedamaid läks lahti lööming. Seaduseteenrid, kes 
olid jahmunud nii äkilisest rünnakust ja kes tavaliselt ei paistnud silma erilise vahvusega, olid 
vaid õige nigelaks jõuks, kui arvestada nende arvulist ülekaalu. Mõned üritasid ratsutada 
tagasi lossi, ent kui värava tagant nende pihta tulistati, arvasid nad, et on ümber piiratud, ja 
kappasid laiali, igaüks ise suunas. ' 

Vahepeal oli Rashleigh jalastunud ja pidanud hulk aega meeleheitlikku kahevõitlust jõugu 
juhiga. Võisin seda tõlla aknast jälgida. Viimaks Rashleigh kukkus. 

«Kas palud andeks jumala, kuningas James'i ja vana sõpruse nimel?» lausus hääl, mida ma 
ülihästi tundsin. 

«Ei iialgi,» sõnas Rashleigh kindlalt. 

«Siis sure, reetur, koos oma reetmisega!» vastas MacGregor ja kihutas mõõga oma jalge ees 
lebava vastase kehasse. 


1 Claymore — muistne lai kaheterane šoti mõõk. Siin tähendab see käsklust asuda 
lähivõitlusse (mõõkadega). (Tõlk.) 

478 

Järgmisel hetkel oli ta tõlla ukse juures — ulatas miss Vernonile käe, aitas tema isal ja minul 
maha tulla, tiris advokaadikese pea ees välja ja virutas rataste alla. 

«Mr. Osbaldistone,» ütles ta sosinal, «teil pole midagi karta, mina aga pean hoolitsema nende 
eest, kes seda vajavad. Teie sõbrad on varsti väljaspool hädaohtu. Hüvasti! Ja ärge unustage 
MacGregorit!» 

Ta vilistas — jõuk kogunes tema ümber, ja kiirustanud Dianat ning sir Fredericki kaasa 
minema, kadusid nad kõik peaaegu silmapilkselt metsatihnikusse. Kutsar ja eesratsutaja olid 
põgenenud juba esimeste laskude juures ning jätnud hobused saatuse hoolde, need aga, nii 
kuidas nad tõkke ees seisma jäid, nii seisidki — täiesti liikumatult; see oli mr. Jobsonile 
õnneks, sest nende vähimagi liikumise korral oleks ratas veerenud üle tema keha. Minu 
esimeseks ülesandeks oli teda aidata, sest nii suur oli lurjuse hirm, et ta omal jõul ei oleks 
iialgi suutnud tõusta. Edasi käskisin tal panna tähele ja meeles pidada, et mina ei võtnud osa 
vangide vabastamisest ega kasutanud ka juhust põgenemiseks, ja nõudsin, et ta läheks lossi 

ning kutsuks haavatuid abistama mõne oma inimestest, kes olid jäänud sinna. Kuid nii väga 
oli hirm Jobsoni üle võimust võtnud ja hoidis kammittsas kõiki tema vaimseid võimeid, et ta 
oli täiesti võimetu paigast liikuma. Nüüd otsustasin minna ise, kuid teel komistasin üle ühe 
mehe keha, kes oli. nagu ma arvasin, surnud või suremas. Ent see oli Andrew Fairservice, elus 
ja terve nagu muistegi, kes oli võtnud selle lamava asendi üksnes selleks, et vältida 
mõõgalööke, pistoda torkeid ja püstolikuule, mis paari-kolme minuti jooksul lendasid igas 
suunas. Olin teda leides nii rõõmus, et ei pärinudki, kuidas ta siia sattus, vaid kasutasin ta 
kohe endale appi. 

Esimesena võtsime käsile Rashleigh'. Ta oigas, kui ma talle lähenesin, samapalju tigeduse kui 
valu pärast, ja sulges silmad, nagu oleks otsustanud Jago kombel mitte sõnagi enam kõnelda. 
Kandsime ta tõlda ja osutasime samasuguse hea teene veel teiselegi haavatule tema salgast, 
kes oli jäänud taplustandrile. Siis tegin ma Jobsonile kuidagiviisi selgeks, et ka tema peab 
istuma tõlda 

ning toetama sir Rashleigh't. Ta kuulas sõna, ent sellise ilmega, nagu mõistaks ta ainult 
poolenisti, mida ma talle ütlesin. Meie Andrew'ga keerasime hobused ringi, avasime värava ja 
juhtisime tõlla aeglaselt tagasi Osbaldistone Halli ette. 

Mõned põgenikest olid juba jõudnud kõrvalisi teid kaudu lossi ja ajanud selle kaitsjad 
ärevusse sõnumiga, et sir Rashleigh, sekretär Jobson ja kogu nende eskort —- peale nende, 
kes pääsesid, et seda lugu jutustada — raiuti puiestee otsa kohal rügemendi metsikute mägi- 
laste poolt tükkideks. Kui jõudsime maja juurde, kuulsime seepärast säärast suminat, nagu 
oleksid mesilased oma tarudes häiritud ja toimetaksid vägede ülevaatust. Mr. Jobson, kes oli 
juba mõningal määral toibunud, suutis siiski küllaldaselt häält kuuldavale tuua, et teda ära 
tuntaks. Ta kippus seda kärsitumalt tõllast välja, et üks ta kaaslasi, konstaabel, oli tema kõrval 
tema kirjeldamatuks õuduseks võika oigega hinge heitnud. 

Sir Rashleigh Osbaldistone oli veel elus, ent nii hirmsasti haavatud, et tõlla põrand oli täis 
tema verd ja pikad punased nired jäid välisuksest kuni Kivisaalini, kus ta asetati tugitooli. 
Mõned püüdsid sidemetega tema verejooksu sulgeda, teised samal ajal nõudsid arsti, aga 
ometi ei paistnud kellelgi olevat tahtmist seda kutsuma minna. 

«Ärge piinake mind,» ütles haavatu. «Ma tean, et mind ei suuda enam päästa mingisugune 
abi. . Olen surija.» 

Ta ajas end toolil sirgu, ehkki ta laubal oli juba külm surmahigi, ja hakkas rääkima 
kindlusega, mis näis tema nõrkuse juures lausa uskumatuna. 

«Nõbu Francis,» sõnas ta, «tulge mulle lähemale.» Lähenesin, nagu ta nõudis. 

«Ma tahan ainult, et te teaksite, et surma piinad ei muuda karvavõrdki minu tundeid teie 
vastu. Ma vihkan teid!» ütles ta ja raev peegeldus võika vastuhelgina silmis, mis pidid peagi 
igaveseks sulguma. «Vihkan teid praegu, mil laman teie ees verdjooksvana ja surevana, 
niisama tugevasti nagu siis, kui mu jalg seisaks teie kaelal.» 

«Ma ei ole andnud teile selleks põhjust, sir,» vastasin mina, «ja teie enda pärast sooviksin, et 
teil oleks parem meeleolu.» 

«Te olete mulle andnud põhjust,» väitis ta vastu, «armastuses, auahnetes plaanides, ainelistes 
huvides olete mulle igal sammul teele ette tulnud ja mulle kahju teinud. Ma, sündisin selleks, 
et olla oma isa maja auks ja uhkuseks — ma sain selle häbiplekiks, ja kõike seda tänu teile... 
Isegi mu esiisade pärand on saanud teie omaks. Võtke see,» ütles ta, «ja lasugu sellel surija 
needus!» 

Rashleigh lausus selle kohutava soovi ja hetk hiljem langes tooli seljatoele, ta silmad 
klaasistusid, liikmed kangestusid, ent vihkamise metsik irvitav ilme elas kauem isegi viimsest 
hingetõmbest. Ma ei taha rohkem' peatuda sellel nii piinarikkal vaatepildil ega ütelda 
Rashleigh' surma kohta midagi muud, kui et see võimaldas mul ilma igasuguste edasiste 

takistusteta astuda oma pärimisõigustesse. Jobson oli sunnitud tunnistama, et too naeruväärne 
süüdistus riigireetmise varjamises põhines ainult vandetunnistusel ja et ta oli selle valmis 
sepitsenud ainsa eesmärgiga soodustada Rashleigh' väljavaateid ning eemaldada mind 
Osbaldistone Hallist. Selle närukaela nimi tõmmati maha alamadvokaatide nimekirjast ja 
kõigist põlatuna langes ta viletsusse 

Seadnud oma asjad Osbaldistone Hallis joonde, pöördusin tagasi Londonisse ja olin õnnelik, 
et pääsen paigast, mis äratas nii palju valusaid mälestusi. Nüüd oli mu mureks kiiresti teateid 
saada Diana ning ta isa saatuse kohta. Keegi prantslane, kes tuli äriasjus Londonisse, tõi mulle 
tema hoolde usaldatud kirja miss Verno-nilt, mis rahustas mind vähemalt selles suhtes, et nad 
on väljaspool hädaohtu. 

Kirjast mõistsin, et MacGregori ning tema relvastatud salga õigeaegne ilmumine ei olnud 
juhuslik. Mässuga seotud ülikud ja alam-aadel nii Sotis kui ka Inglismaal olid eriliselt 
huvitatud sir Fredericki edukast pääsemisest, sest tema kui Stuartite dünastia kauaaegse 
agendi ning usaldusmehe käes oli küllalt materjali, mis oleks võinud hävitada poole Šotimaad. 
Otsides isikut, kes aitaks tal põgeneda, langes nende valik Rob Royle, kelle leidlikkuse 

ning julguse kohta nad olid näinud nii palju tõendeid, ja kohtumispaigaks määrati 
Osbaldistone Hall. Sa juba kuulsid, kuidas õnnetu Rashleigh pidi kugu plaani äärepealt nurja 
ajama. Sellegipärast õnnestus see täielikult, sest niipea kui sir Frederick ja tema tütar oi id taas 
vabaduses, leidsid nad nende jaoks valmispandud hobused ja MacGregor, kes tundis hästi 
kogu maad (igas nurgakeses Sotimaal, samuti Inglismaa põhjaosas oli ta nagu oma kodus), 
juhtis nad läänerannikule ning toimetas seal õnnelikult Prantsusmaale purjetavale laevale. 
Seesama prantslane rääkis mulle, et hiljutiste raskuste ning puuduste tagajärjel on sir 
Frederickil tekkinud mingi pikaldane haigus ja et arstide arvates ei ole talle jäänud enam elada 
kuigi palju kuid. Tema tütar on paigutatud kloostrisse, ent ehkki sir Fredericki sooviks oli, et 
ta laseks end nunnaks pühitseda, olevat siiski kuulda, et isa jätab asja tema enda parema 
äranägemise otsustada. 

Saanud sääraseid uudiseid, jutustasin oma südameasjadest avameelselt isale, kes oli õige 
vapustatud minu kavatsusest abielluda katoliiklasega. Kuid ta soovis väga, et «jõuaksin elus 
kindlale järjele», nagu ta seda väljendas, ja ta oli teadlik, et asudes kogu jõu ja südamega talle 
appi tema kaubanduslikes rähklustes, olin ohverdanud oma isiklikud kalduvused. Pärast 
mõningat kõhklemist ja mitmeid küsimusi tema poolt ning teda rahuldavaid vastuseid minu 
poolt pahvatas ta välja: 

«Ma ei oleks küll arvanud, et minu poeg saab kord Osbaldistone'i rüütlimõisa isandaks ja veel 
vähem seda, et ta läheb prantsuse kloostrisse mõrsja järele. Aga nii kohusetruust tütrest saab 
kindLasti hea naine. Et olla mulle meele järgi, Frank, asusid sa tööle kontorilaua taha. Õiglus 
nõuab, et võtaksid naise oma meele järgi.» 

Kuidas mu kosimine läks, Will Tresham, seda ei tarvitse ma Sulle jutustada. Samuti tead sa, 
kui kaua ja õnnelikult ma elasin Dianaga. Sa tead, kui kibedasti ma teda taga leinasin. Ent Sa 
ei tea — ei või teada, kui väga ta vääris oma abikaasa kurvastust. 

Nüüd ei ole mul jutustada enam ühestki romantilisest seiklusest ega õigupoolest mitte 
millestki, sest minu elu hilisemad sündmused on ju nii hästi tuntud sellele, 

kes on kõige sõbralikuma osavõtuga jaganud nii rõõme kui ka muresid, mis mitmekesistavad 
meie elupäevi. Külastasin hiljem sageli Šotimaad, kuid ei näinud enam kordagi julget 
mägilast, kes nii tugevasti mõjustas minu varasemat elukäiku. Kuulsin siiski aeg-ajalt, et oma 
vägevate vaenlaste kiuste püsib ta endist viisi kindlalt oma maa-alal Loch-Lomondi mägedes 
ning et ta on saavutanud teataval määral isegi valitsuse vaikiva nõusoleku tema tegevusega 
«Lennoxi kaitsja» ametikohal, kuhu ta end ise määras ja millise kõrge tiitli all kogus «musta 
maksu» niisama korrapäraselt kui mõisnikud oma tavalisi makse. Näis võimatuna, et tema elu 


ei lõpe vägivaldse surmaga. Ja ometi suri ta kunagi 1733. aastal kõrges eas loomulikku surma 
ja tema kodumaal elab veel praegugi mälestus temast kui Sotimaa Robin Hoo-dist, rikaste 
hirmust, ent vaeste sõbrast, kellel oli palju sääraseid vaimu- ja südameomadusi, mis oleksid 
kaunistanud vähem kahemõttelist elukutset kui see, mille saatus oli talle määranud. 

Vana Andrew Fairservice armastas ikka öelda: «Ilmas on palju sihukesi asju, mis on 
kiitmiseks ülearu alvad, aga kirumiseks ülearu ead — nigu näituseks Rob Roy.» 


Siin lõpeb käsikirja algupärand kuidagi järsku. On vist põhjust arvata, et see, mis järgnes, 
puudutas eraasju. 


WALTER SCOTT JA TEMA ROMAAN «ROB ROY» 


Walter Scott (1771—1832) on inglise kirjanduse suurimaid esindajaid XIX sajandi algul, 
ajaloolise romaani Žanri looja. Ta kirjutas enam kui kakskümmend viis maailmakuulsat 
ajaloolisi romaani. Romaan «Rob Roy» kuulub tema parimate teoste hulka. 

Walter Scott sündis Šotimaal Edinburgh's. Ta oli juristi poeg. Kirjaniku biograafid oletavad, 
et vana kaupmehe, mr. Osbaldis-tone'i isikus kujutas kirjanik oma isa, kuna noores Frank 
Osbaldis-tone'is, kes on jutustuse mina-kangelaseks, on mõningaid autobiograafilisi jooni. 
Juba lapsena huvitus Walter Scott Šotimaa ajaloost, tema poeetilistest legendidest ja 
rahvapärimustest. Ta armastas kuulata jutustusi keskaegseist lossidest ja rüütlite kangelas- 
tegudest, deklameeris vanu Šoti ballaade, luges innukalt Shakespeare'! ajaloolisi kroonikaid ja 
rahvalaulukogusid. Selle armastuse oma kodumaa vastu, kus paljude sajandite vältel rõhusid 
rahvast inglise feodaalid, säilitas kirjanik kogu eluks. 

W. Scotti kirjanduslik tegevus jaguneb kahte selgesti eraldatavasse perioodi. Esimesel 
perioodil (1795 —1814) kirjutab ta peamiselt luulet (ballaade ja poeeme). Teisel perioodil 
(1814—1832) läheb W. Scott üle proosale, loovutades esikoha poeesias noorele Byronile, ja 
hakkab kirjutama ajaloolisi romaane, mis moodustavad kõige väärtuslikuma osa tema 
loomingulisest pärandist. W. Scotti tuntuimateks romaanideks, milliseid on Venemaal 
korduvalt välja antud enne Oktoobrirevolutsiooni ja nõukogude ajal ja milliseid armastab 
nõukogude noorus, on «Waverley», «Puritaanlased», «MontroseM legend», «Ivanhoe», 
«Kenilworth», «Ouentin Durward» jt. W. Scotti romaane hindasid kõrgelt K. Marx ja Fr. 
Engels, samuti vene revolutsioonilised demokraadid V. G. Belinski ja N. O. Tšernõševski, 
kellest viimane tõi oma romaanis «Mida teha?» ära ühe W. Scotti ballaadi. Puškin ja 
Žukovski armastasid väga W. Scotti ja tõlkisid tema luulet. 

Nimetades W. Scotti «suureks kirjanikuks», kirjutas Belinski, et Scott oma romaanides «andis 
kunstile uued vahendid, varustas selle uue jõuga, mõistis ajastu vajadust ja ühendas 
tegelikkuse väljamõeldisega, lepitas elu unistusega, liitis ajaloo poeesiaga» '. 

Teises artiklis kirjutas Belinski: «Oma romaanide kunstiliselt küündivuselt seisab W. Scott 
kõrvu kõigi aegade ja rahvaste suurimate loovate vaimudega.»2 

W. Scotti looming arenes ajajärgul, mis oli rikas suure tähtsusega ajaloolistest sündmustest. 
Walter Scott elas prantsuse kodanliku revolutsiooni ja Napoleoni sõdade ajastul. See oli aeg, 
millal pärast 1789. aasta otsustavat tormijooksu feodalismi kindlusele kujunes Euroopas 
kodanlik kord, mis varjas endas veelgi teravamaid ja julmemaid klassivastuolusid. 
Poliitilistelt vaadetelt oli Walter Scott konservatiiv. Ta suhtus kriitiliselt inglise ja šoti 
rahvamasse rängalt rõhuva, rööviva ja laastava kapitalismi kiiresse arengusse. Reas teostes 
lähenes Walter Scott ajaloo mõistmisele klassidevahelise võitluse seisukohalt ja oskas näidata 
rahva otsustavat osa ajaloolistes sündmustes. Rahva esindajaid kujutab Walter Scott tavaliselt 
õilsate julgete inimestena, kes on võimelised kangelastegudeks ja kes peavad võitlust oma 
rõhujate vastu. Sellised on romaanis «Rob Roy» rahvakangelaste Rob Roy, tema naise Heleni 

ja nende pooldajate, šoti mägilaste kujud. Rahva esindajad on kirjanik varustanud kõrgete 
inimlike omadustega, vastandades neid kõrgemate klasside silmakirjalike, kiskjalike ja 
ebainimlike esindajatega. 

Romaan «Rob Roy» ilmus 1817. aastal. Ta on üks kirjaniku nn. «šoti» romaane. Neis 
romaanides, milliste hulka huuluvad «Waver-ley», «Puritaanlased», «Edinburgh' vangla» ja 
«Montrose"i legend», hargneb tegevus XVII sajandi teisel poolel ja XVIII sajandi algul. See 
oli vana, patriarhaalse Šotimaa hukkumise ja uue, kodanliku korra tekkimise ajajärk. See 
ajalooline protsess kulges šoti rahva ägedas võitluses oma sõltumatuse eest. «Montrose'i 
legendis» kujutab Walter Scott XVII sajandi kodanliku revolutsiooni sündmusi, 
«Puritaanlastes» — puritaanlaste ülestõusu 1679. aastal, «Rob Roys» — 1715. a. ülestõusu ja 
lõpuks «Waver-leys» — 1745. a. ülestõusu. 

Engels kirjutas oma teoses «Perekonna, eraomandi ja riigi tekkimine»: «Sotimaal toimub 
sugukondliku korra hävimine ühtaegu 


1 B. T. BejiHHCKHfi, TTonHoe coop. COM., Cnö., 1900. II köide, Ik. 262 — 263. 

' Samas, Ik. 40. 

1745. aasta ülestõusu mahasurumisega. Missuguse lüli selles korras nimelt moodustab šoti 
klann, tuleb veel selgitada; et ta aga on selliseks lüliks, selles pole kahtlust. Walter Scotti 
romaanides näeme seda Ülem-Šoti klanni elavana meie ette kerkimas.» ' 

Soti ajaloole pühendatud romaanides näitab W. Scott, kuidas inglise ja šoti kodanlus 
kindlustas oma võimu, kihutades talupojad nende maadelt minema. Rahvamasside julm 
riisumine on W. Scotti romaanides paljastatud suure kunstilise jõuga. 

Joonistades dramaatilisi episoode Šoti klannide võitlusest oma sõltumatuse eest, ilmutab 
kirjanik Šoti rahva elu põhjalikku tundmist. 

Walter Scott kujutas oma romaanides laialdaselt rahva ülestõuse, mida aadel ja suurfeodaalid 
kasutasid sageli oma huvides. Nii näitas ta, et mägilaste 1715. a. ülestõusu, millest on juttu 
«Rob Roys», juhtisid nn. jakobiidid — feodaalide huve kaitsva Stuartite dünastia troonile 
ennistamise pooldajad. Seega võitleb Rob Roy kodanliku riigi ülekohtu vastu sugukondliku 
korra patriarhaalsete suhete säilitamise nimel. 

Romaan «Rob Roy» on kirjutatud autobiograafiliste ülestähenduste vormis. Frank 
Osbaldistone meenutab vanas eas oma nooruse romantilisi seiklusi, mis viisid ta osavõtmiseni 
šoti mägilaste ülestõusust ja abiellumiseni Diana Vernoniga. Romaanis näidatakse Šoti- ja 
IMglismaa kõigi põhiklasside esindajaid: aristokraate-maaomanikke (Osbaldistone'i perekond), 
Londoni ja Glasgow' kaupmehi (Franki isa ja mr. Jarvie), kohtunikke ja advokaate (Inglewood 
ja Jobson) ning šoti mägiklannide esindajaid (Rob Roy ja tema võitluskaaslased ning sõbrad). 
Sellest avarusest ja terviklikkusest, millega W. Scott kujutab ühiskonda, kirjutas V. 0. 
Belinski: «W. Scotti romaan, milles esineb säärane hulk üksteisest sootuks erinevaid tegelasi 
ja mis kujutab endast sellist mitmekesiste sündmuste, konfliktide ja juhuste ahelat, hämmastab 
teid üldmuljega, annab teile kujutluse millestki ühtsest, selle asemel et teid segadusse ajada 
karakterite ja sündmuste kaleidoskoopilise hulgaga.» 2 

Esimesel pilgul näib romaani peamiseks konfliktiks olevat võitlus ilusa Diana Vernoni pärast 
Frank Osbaldistone')' ja tema onupoja Rashleigh' vahel, mis areneb Osbaldistone'i lossis. 
Rashleigh on kuju, kelles kehastuvad Shakespeare'i Jagot meenu- 

1 F. Engels. Perekonna, eraomanduse ja riigi tekkimine, Tallinn. 1946, Ik. 135. 

' B. T. BejiHHCKHtFfi, Coöp. COH.. rocjiHTH3AaT, 1948. 1 köide, Ik. 561. 

tava romantilise kurjategija jooned. ' Kuid edaspidi satub Frank Glasgow'sse ja seejärel Soti 
Mägismaa kõige mahajäetumatesse kolgastesse, kus varjab end romaani tõeline kangelane — 
Rob Roy. Frank kistakse kaasa tolle aja suurtesse poliitilistesse sündmustesse — Šoti 


62 252 


mägilaste ülestõusu. Nagu Walter Scotti esimeses romaanis «Waverley» (1814), mille 
märkustes kirjanik mainib Rob Roy nime, nii ka siin on kangelase saatus seotud rahva saatu- 
sega. Järk-järgult saab lugejale selgeks, et romaani peamiseks konfliktiks on Rob Roy võitlus 
inglaste vastu Šoti rahva ülekohtuselt jalge alla tallatud õiguste pärast. Selgub, et argpüks, 
silma-kirjateener ja äraandja Rashleigh ei ühine ülestõusuga ideelistel kaalutlustel. Püüdes 
rikkust ja võimu reedab ta oma sõbrad. Sõjategevuse ajal hukkub peaaegu kogu vana sir 
Hildebrand Osbaldls-tone'i perekond. Feodaalse reaktsiooni üritus on lootusetult läbi 
kukkunud. Walter Scott näitab, et feodaalse aristokraatia säärased katsed võimu enda käes 
hoida on ajaloolise paratamatusega määratud hukkumisele. 

Kui jakobiitide ülestõus on maha surutud, saab Rashleigh teenitud karistuse oma kuritegude 
eest, Frank aga naitub õnnelikult Diana Vernoniga, pöördudes pärast oma romantilisi seiklusi 
uuesti tagasi kodanliku ühiskonna korraliku liikme elu juurde. Kuid lugeja peamine huvi pole 
keskendatud Franki ja Diana armastuse loole, vaid romaani keskpunktis seisva Rob Roy 
kangelaslikule kujule. See on lihtne inimene, kes on sunnitud šoti aristokraatide tagakiusamise 
tõttu elama röövlielu. Õilsale, kartmatule, rahva vaenlaste vastu halastamatule Rob Royle 
kuulub truude Šoti mägilaste armastus ja sügav lugupidamine. 

Rob Roy ja tema pooldajad võtavad osa Stuartite dünastia poolehoidjate vandenõust. Rob Roy 
maksab inglise võimudele ja hertsog Montrose'ile — valitseva režiimi pooldajale — kätte 
enda eest, Sotimaa lihtsate inimeste eest, keda laastavad ja rõhuvad maa valitsevad klassid — 
šoti aadlikud ja inglise ametnikud. 

Rob Roy on ajalooline isik. Ta sündis umbes 1670. aastal ja suri 1733. aastal. Soti rahva abiga 
võitles ta edukalt inglise karistus-ekspeditsioonide vastu, kaitstes õnnetute šoti mägilaste 
õigusi. Üht sellist karistusekspeditsiooni kapten Thorntoni juhtimisel on kirjeldatud «Rob 
Roys». Soti rahvas tasus Rob Royle kuuma armastusega. Kui Rob Roy satub vaenlaste kätte, 
vangi, annab lihtne sõdur eluga riskeerides talle võimaluse pääseda võllast. Soti rahva- 
kangelase vägitegudest, samuti nagu tuntud Robin Hoodist, loodi legende ja laule. Sellest 
räägib W. Scotti kaasaegne, inglise 

luuletaja Wordsworth (1770 —1850) oma luuletuses «Rob Roy haud». Selle luuletuse toob W. 
Scott peaaegu tervikuna ära oma sissejuhatuses romaanile.1 Ka romaani epigraafiks on võetud 
neli rida sellestsamast luuletusest. 

Oma sissejuhatuses romaanile jutustab suurepärane inglise kirjanik MacGregori klanni — 
Rob Roy suguvõsa — ajaloost ning annab šoti Robin Hoodi lühikese eluloo. Rob Roy 
välimus ja iseloom erinevad romaanis mõnevõrra sellest kujust, kes esineb eluloolises 
ülevaates. W. Scott oleks nagu püüdnud mitte niivõrd jäädvustada Rob Roy individuaalseid 
jooni, kuivõrd luua tüüpilist üldistust, tüüpilist karakterit, kangelasliku mägilase kuju, kes 
võitleb Sotimaa vabaduse ning sõltumatuse eest. 

Romaani viimastes peatükkides astuvad Rob Roy ja tema naine Helen MacGregor lugeja ette 
kui rahvalikud tasujad kõigi nende ülekohtu- ning kuritegude eest, mida panevad toime šoti 
rahva orjastajad. «Te pole jätnud mulle ja mu omastele ei maja ega maad, ei pea-aset ega 
ihukatet, ei karja, kes meid toidaks, ega tutikestki villa, et ennast katta. Te olete võtnud meilt 
kõik, kõik! Isegi meie esivanemate nime olete meilt röövinud ja nüüd siis tulete võtma meie 
elu,» ütleb Helen ohvitserile, kes juhatab inglise sõjaväe karis-tussalka. Eriti iseloomulikud 
selles suhtes on spiooni ning reeturi Morrise hukkamise stseen ja Rob Roy ning Rashleigh' 
viimne duell, mis lõpeb rahvakangelase võiduga. Asjata ei ütle Rob Roy Frankile: «Tabagu... 
needus kõiksugu seadusemehi, kohtunikke, raeisandaid, šeriffe, nende käsilasi, konstaableid 
ja kogu seda räpast karja, kes on olnud vaesele vanale Sotimaale nuhtluseks kõik need sada 
aastat.» Ja kui Rashleigh «püüdis õhutada kodusõda rahuliku maa südames», siis Rob Roy, 
selgitades Frankile, miks mägilased peavad vihast võitlust oma vabaduse ja sõltumatuse eest, 

räägib: «. ..meie poolest võiks maal valitseda rahu ja seadus, kui meil ainult lubataks kasutada 
rahuliku seaduse hüvesid. Kuid me oleme tagakiusatud sugu.» 

Rob Roy, tema naise ning sõprade, samuti šotlaste Andrew Fairservice'; ja mr. Jarvie' eredad 
kujud on W. Scottil õnnestunud märksa paremini kui ideaalsed armastajad Frank ja Diana 
Vernon. Juba Belinski märkis, et armuintriigi kangelaste traditsioonilised kujud on W. Scottil 
kahvatud ning värvitud. Sellised on näiteks Ivanhoe ja leedi Rowena romaanis «Ivanhoe». 
Sellised on põhiolemuselt ka FYank ja Diana. Seevastu inimesed rahva hulgast, keda 
kujutatakse rahvusliku elu-olu ja iseloomude taustal, Šoti 

1 Käesolevas väljaandes on see sissejuhatus välja jäetud. 

metsiku looduse värvikal taustal, on parimaid saavutusi inglise väljapaistva kirjaniku 
loomingus. 

Rob Roy kui rahvuskangelase tüüpilises kujus on W. Scottil õnnestunud kunstiliselt kujutada 
rahva rõhujate vastu peetava võitluse heroilist iseloomu. Rob Roy kujul on õigusega väärikas 
koht ülemaailmse vabastusliikumise ajalooliste kangelaste hulgas. 

Walter Scotti loomingut, hoolimata kirjaniku maailmavaate vasturääkivustest, iseloomustab 
progressiivsus. Tõsi küll, Walter Scott ei osanud oma romaanis peegeldada rahva 
vabadusvõitlust nii sügavasti ja õigesti kui seda tegi näiteks A. S. Puškin «Kapteni tütres». 
Kuid ajalooliste sündmuste realistlik kujutamine, rahva otsustava osa näitamine võitluses maa 
vabaduse eest, suurepärased pildid šoti kommetest, iseloomudest ja loodusest, reaktsionääride 
ja rahva vaenlaste satiiriline kujutamine, peen huumor — ikõigel sellel on nõukogude lugeja 
jaoks suur tunnetuslik väärtus, kuna see aitab tal selgemini lahti mõtestada möödunud aegade 
klassikonflikte. Selles seisnebki «Rob Roy», W. Scotti ühe tuntuma romaani tähtsus. 

Nende kirjaniku loomingu iseärasuste põhjal võiski Belinski rääkida sellest, et Walter Scott 
«andis euroopa uusimale kunstile ajaloolise ning sotsiaalse suunitluse»”. Ühes teises artiklis 
kirjutas Belinski: «Kui loeme W. Scotti ajaloolist romaani, siis muutuksime nagu ise 
kirjeldatava epohhi kaasaegseteks, selle maa kodanikeks, kus hargnevad romaani sündmused, 
ja me saame neist elava vaatluse teel õigema arusaamise, kui seda suudaks neist anda ükskõik 
milline ajalooõpik.»2 

W. Scotti parimates romaanides, nende hulgas ka «Rob Roys», peegeldub ajalooliselt õigesti 
rahvamasside saatus kodanliku ühiskonna tekkimise ajajärgul. W. Scott on inglise kirjanduses 
esimesena osanud kujutada rahvast otsustava ning tähtsaima jõuna ajaloo arengus. See oli 
realistliku kunsti tõsine võit. Ja ehkki W. Scotti romaanide järgi ei saa õppida ajalugu, 
hindavad ja armastavad nõukogude inimesed tema ajaloolisi romaane, millel on õigusega 
aukoht maailmakirjanduse klassikas. 

B. Tomaševski 

glen'kissohh Glenstrae — glen'strei 

Glibald — glibold 

Gcrbals — gooblz Graham(e) — greim Graneagain — gro'neigon Grantham — 
graantom Gray — gi*i Greene — griin Greenock — griinok Green-Rigg — griin rig 


Gregarach — 'gregorahh Greystock — greistok Grimcs-hill — graimzhil Grinder — 
graindo(r) Grub — grab Guiyock — gaijok Gwillym — gvilim 


492 

Hai — hälHall — hool Hamish — heimiš Hammorgaw — 'hämõgoo Hartlepool —- 
haatlpuul Hawkesmore — hooksmuö(r) Heathertap — hevötäp Hekate — he'kaate 
Helen — helin Henri — anrii Henry — henri Hexam — heksöm Highgate — haigit 
Hildebrand — hildöbränd Honeywood — hanivud Hood — hud Hooper — huupöfr) 
Horsely — hoossli Hounslow — tiaunzlou Hrüseis — hrü'seis 

Jago — jaago Ilay — aili 

Inch-Cailleach — 'ints'keileahh nglewood — inglvud Inverara — invö'räörö 
Invernenty — invö'nenti Inversnaid — invöz'neid Isingham — aiz'ngöm Iverach — 
'aivörahh Ivor — aivö(f) 

džük 

Jack 

James — džeimz Jarvie — džaavl Jeanie — džiini Jeddart :-  džedötJenriy —- d7cni 
Jobson - džobsn John — džon Johnson — džonsn Jonathan - džonöfn Jonson - 
džonsn Joseph - - džouzif 

Kenmure — 'kenmuö(r) Kensington — kenzingtön Kill-down — 'killdaun 
KilFecrankie — kili'kränki Kirkcaldy — köö'kooldi Kirke — köök Kirkwall — 
'köökuool Kloanthos — klcantos Knightsbridge — naitsbridž Ksantippe — ksan'tipe 
Lanarkshire — länakšiö(r) Lancashre — länköšö(r) Lancaster — länköstö(r) Lar.c.e 
— länssi Langhorne — 'länghoon Lanthorn — 'länfoon 1.atherum — lävöröm Lear 
— liir 

Lediart — Iediot Lennox — lenoks Lesley — lesli Leven — liivn 

Lightfoot — laitfut Lilly — Hill 

Limmerfeld — 'imofiild Lindsay — lindzi Liverpool — 'livopuul Loch-Ard — 
lohh'aad Loch-Katrine — lohh'katrin Loch-Lomond — lohh'loumond Lochow — 
lohhou Lombard Street — lambod striit Loughmaben — 'loumeibn Luckie — laki 
Lucy — luussi 

Mabel — meibl MacAlpine — mok'alpin MacAnaleister — makonnalisto(r) Macbeth 
— mak'bef MacCallum More — mok'kalom moo(r) 

MacFarlane — mok'faalin MacFin — mok'fin MacGibbon — mo'gibn MacGregor — 
mo'grego(r) Macintosh — mok'intos MacLaren — mok'laron Maclean — mokMein 


MacLeod — jnok'laud MacNab — mok'nab Macready — mok'riidi MacRimmon — 
mok-rimon MacVittie — mok'viti 


Maggy — magi 
Malvolio — mapvoolio 
Manchester — mantsisto(r) 


Mar — maa!) 

Markham — maakom 
Marlborough — maalbro 
Marmontel — marmonttel 
Maronoch — maronohh 
Martha — maafo 

Mary — maori 

Marybome — maribon 
Mattie — mati 

Mazarini — mazaTiini 
Me!klejohn — mkldzon 
Menteith — menttiif 

Middle Marches — midl maatsiz 
Milton — miltn 

Mrza — mo00ZO 

Mixit — miksit 

Molendinar — moirlendino(r) 
— mont'tiif 

a 'monftrouzZ mari 

moopef 'moriss moris 


Mons eur Thomas — mos'j'00 

to'maa Monteith Montrose Moray — Mcrpeth Morrice — Morris — 

mr. — mistö(r) mrs. — missiz Musgrave — 'masgreiv Musselburgh — maslbro 
Nantes — naant Needham — niidöm Newcastle — njuukaassl Newgate — njuugeit 
Nick — nik Nicol — nikl Nielson — niilsn Northallerton — noof'älötn 
Northumberland — 

noof'ambölönd Northumbria — noof'ambrtö Nym — nim 

Ochill — 'ouhhil Orkney — ookni Orlando Furioso — or'lando 

furi'ooso Orleans — orle'aan Ormond — oomönd Osbaldistone — oz'bäldistoun 
Osbaldistone Hall — 0z'bäldistoun 

'hool 

Othello — o'tello 

Otterscope — 'otöskoup Owen — ouin Oxford — 'oksfood 

Pacolet — päkölit 

Palamon — pala'moon 

Parlane — paalin 

Pasley — päsll 

Pate — peit 

Patrick — pätrik 

Peelman — piilmön 

Pembroke — 'pembrouk 

Penrose — 'penrouz 

Percie — pöössi 

Percival — pöössivl 

Perth — pööf 

Pertshire — 'pöötsiö(7) 

Peter — piitö(7) 

Pettigrew — 'petigruu 

Pirie — pairi 

Poins — poinz 

Poitiers — puafjee 
Pollock — polok 


Postlethwayte — 'posifueit 

Prestonpans — 'prestnpänz 

Prior — praiö(f) 

Prometheus — prome'teus 

Proud Preston — praud prestn 

Ouackleben — 'kväklben Ouitam — kvitöm 

Rabat — räböt Ralph — rälf Ramsay — rämzi Rashie — räsi 

Rashleigh — räšli Renfrew — 'renfruu Richard — ritšöd Rialto — ri'alto Ribble — 
ribi Rickets — rikits Rippon — ripn Robert — robot Robinson — robinsn Rochelle 
— o'sell Ronaldson — ronldsn Rory — roorl Rothbury — rofbri Roy — roi Rutledge 
— ratlidž Ryswick — rizik 

Salt Market — soolt maakit Sancho — santäo Sandie — sandi Savary — sävörl Saxby 


— säksbi Schehallion — ske'hälion Scott — skot Shadwell — šäduel Shafton — 
šaaftn Shakespeare — 'äeikspiir Sheffield — 'efiild Shower — Šauö(r) Shrewsbury 
— äruuzbri Sierra Morena — si'erra 

moTeena Simpson — simsnsir — SÖÖr 

Skipton-in-Craven — 'skiptön 

In'kreivn Slioch-nan-Diarmid — 'slaiohh 

nan'daiömid Slipprytongue — slipritang Solway — 'soluei Spenser — spenssö(r) Spey 
— speiStanchells — stäntšölz Standish — ständiš St. Andrews — snfändruuz 
Stevenson — stiivnsn St. Enoch — snfiinohh Stewart — stjuöt St. Germains — 
'säänzer'mään Stirling — stööling St. James — sin'džeimz St. Maronoch — 
sin'märonohh St. Mungo — sin'/mangou St. Omers — snfoumöz Stonhenge — 
stounhenge Stuckavrallachan — stakav 

'rällahhan Sully — süllii Sunderland — sandölönd 

Syddall — sidi 

Thomas — tomös Thomcllff — foonklif Thornie — fooni 

Thornton — foontn Threeplie — frilplai Tickell — tiki Tober-na-Kippoch — 'toubo 
na'kipohh Touthope — tauthoup Tower — tauo(1) Trade's-Land — treidz land 
Treguilliam — 0 trig'viljom Tresham — tresom Trevanion — tri'vanjon Trinlay-Knowe 
— trinlinou Trongaie — trongeit Trumbull — trambal Tweed — tvud Tw.ckenham 
— tvikonom Twineall — 'tvainooi Tyne — tain 

van Dyck — fan deik Vaughan — voon Vernon — voonon 

Wales — u'eilz Wailace — u'oloss Walter — iroolto(r) Wapping — u'oping Wardlaw 
— uoodloo 

Warrington Bridge — 

u'oringtön'bridz Wat — u'ot 

Westminster — u'estminstö(r) White — u'ait 

Whitson-Tryste — u'itsn'traist Whittington — u'itingtön 

Wilfred — u'ilfrid Will — üu'il 

William — uü'iljöm 

Willie — ullli 

Wilton — u'iltn Wingfield — U'ingfiild Winterfield — u'intöfiild Winterton — 
u'intötn Woolverton — vulvötn Woolwich — vulidz Worcester — vustö Wordsworth 
— vöödzuööf Wylie — u'aili Wynd — u'ind 

Yettlin — jetlin York — jook Yorkshire — jookäiö(r) 

POH 

Ha 

3CTOHCKOM 

H3MK e 

üepeBOA c aHrjiHficKoro JI. Tapro 

OcpopMjieHHe X. MHTTa 

3CTOHCK0e TocyflapceTBeHHoe H3AaTejitcTB0 TajinHH, riapHyCKOe uiocce. 10. 

